
SZEMÉLYEK. 


MÁTYÁS  király. 

SZILÁGYI  MIHÁLY,  kormányzó. 

BÁTORI  MARGIT,  ennek  hitvese. 
LÁBATLAN  GERGELY,  világosvári  kapitány. 
PORKOLÁB  Világosvárott. 

AMBRUS,  udvarnok. 

PONGRÁCZ,  Szilágyi  szakácsa. 

TAMÁS,  Szilágyi  szolgája. 

Szolga  Világosvárott. 

Udvarnokok,  katonák,  városi  nép. 

A  dolog  történik  Világosvárott. 

A  kapilány  szobája. 

LÁBATLAN  és  PONGRÁCZ. 

Lábatlan :  Hasztalan !  nem  bocsátlak  el  s  ha  tovább  is  ína- 
kacskodol,  találok  módot  kényszerítni  maradásra.  Pongrácz !  így 
hálálod  urad  kegyelmét  ?  Nemesb  szívet  gondolák  abban,  kit  Szilágyi 
bal  sorsa  gyámolának  választa. 

Pongrácz  :  Ez  mind  szép  uram  !  csak  én  is  ily  fennyen  tudnám 
érezni;  de  mi  tagadás?  már  meg  is  untam  e  kőhalom  közt  sínlődő 
életet,  hol  az  ember  már  boldog,  ha  a  nap  süt  reá. 

Lábatlan:  Pór  lélek!  ez  ád  okot  a  zúgolódásra? 

SZOLGA  (jő). 

Szolga :  Az  udvartól  követ  érkezett. 

Lábatlan:  Vezesd  előmbe !  ( Szolga  el.) 

Pongrácz :  Ha  oka  nincs  az  embernek  örülni,  méltán  zúgoló¬ 
dik.  ( Ambrus  lé)  be.)  Hogy  főznék  örömest,  mikor  szabad  vagyok,  de 
ki  nem  járhatok ;  csekély  bérem  van,  de  azt  se  költhetem  el.  Se  sze¬ 
relem,  se  játék  — 

Lábatlan  (hevűlten):  Elég,  nyomorúlt!  uradnak  köszönd,  hogy 
tüstént  békóba  veretve,  legmélyebb  tömlöczbe  nem  vettetlek. 

Pongrácz :  Legalább  néhány  napra  bocsáss  ki  a  várból ;  egy 
kedves  tárgy  — 

Lábatlan :  Nem !  s  óvakodjál,  hogy  több  panaszt  ne  halljak, 
különben  megérzed  haragom  súlyát.  Takarodjál  szemem  elől. 

Pongrác z :  Csak  ne  volna  a  bástya  oly  magas,  azonnal  hanyatt- 
homlok  ugranám  le.  ( Zúgolódva  el.) 

Lábatlan:  Hálátlan  világ!  Ily  példa  minden  jótéthez  elfásítja 
szívünket. 

Ambrus :  így  felháborodva  ? 

Lábatlan :  Ki  ne  gyúladna  méltán  lángra,  midőn  kénytelen 
tanúja  lenni  ily  romlottságnak  ?  Ezt  az  embert  Szilágyi  nevelte ;  fog¬ 
ságba  esvén,  arra  kért,  ne  szakaszszam  el  tőle  egyetlen  hű  cseléd¬ 
jét  ;  s  most  e  nyomorult  szolga  [idegen  jótevője  iránt  s  el  akarja 
hagyni. 

Ambrus :  Hivatalod,  látom,  nem  kellemes. 

Lábatlan :  Mi  jót  hozsz  ? 

Ambrus :  Ezen  levél  felszabadít  tisztedtől.  ( Levelet  ád  neki.) 

Lábatlan  :  Tehát  Szilágyi  szabad  !  (Hirtelen  olvas  és  elkomorodik.) 
Mit?  a  kormányzót  én  titkon  megölessem? 

Ambrus:  Fel  kell  áldozni  őt  az  ország  egységének,  melyet  ő 
zavarni  ügyekszik. 

Lábatlan :  Személyesen  adá  neked  a  király  ezen  levelet  ? 

Ambrus :  Az  ő  parancsolatjára  jövök ;  teljesítsd  mentol  előbb  s 
én  kegyelmét  hirdetem. 

Lábatlan :  Szomorú  kegyelem,  ha  ily  nemes  vér  által  lehet  azt 
megszerezni !  Szilágyi  nagy  ember !  s  én  titkon  ölessem  meg  őt,  ki 
oly  nyilván  élt  a  király  s  haza  javára ! 

Ambrus :  Ne  eszmélj  a  múlton,  a  jelen  ölében  rejtezik  a  sze¬ 
rencse.  Légy  kard  az  erős  kezében,  vágj  a  merre  fordít  s  azon  egy 
sújtással  magadnak  is  arass ;  s  engedd  számolni  azt,  ki  tégedet 
használt. 

Lábatlan :  Ily  bölcselkedésen  nem  épül  nyugalmam ;  belső 
bíróm  más  irányt  sugall  lelkemnek. 

Ambrus :  Hűségedre  bízta  Mátyás  király  foglyát,  ki  őt  szabad 
röptében  fékezi ;  ezen  tett  által  érdemítsd  magad  bizodalmára. 

tr 

Lábatlan :  Ot  megőrzeni  esküdtem  csak,  s  míg  Világosvár  falai 
állnak,  tisztemnek  megfelelek;  de  hóhérnak  nem  szegődtem.  ( Hirtelen 
csönget.)  Ha  büntetésre  méltó,  ítélje  meg  a  törvény  s  én  a  vétkest 
akkor  általadom  ;  de  sötétben  gyilkolni  nem  fogok.  (A  belépő  szolgához): 

A  porkoláb  tüstént  jöjjön  hozzám.  A  várnagy  és  az  örtisztek  gyűl¬ 
jenek  öszve  a  piarczon,  és  leggyorsabb  paripámat  nyergelje  meg  a 
lovász.  ( Szolga  el.) 

Ambrus :  Mi  a  szándékod  uram  ? 

Lábatlan :  Egyenest  Temesvárra  megyek  a  királyhoz,  tőle 
megérteni  a  valót. 

Ambrus :  Ott  hasztalan  keresed ;  a  Tisza  partjainál  mulat 

Lábatlan :  Ott  is  föllelem. 

Ambrus :  Vidd  halála  hírét,  hogy  az  udvarnál  szívesen  fogad¬ 
tassál. 


Lábatlan :  Tudom,  sokan  megköszönnék,  ha  a  gyűlöltnek,  ki 
annyiszor  keresztűlvága  feltételeiken,  vesztét  hallhatnák;  de  kétlem, 
hogy  Mátyás,  a  nagy  Hunyadi  fia,  anyabátyját  s  pártfogóját,  ki  neki 
a  koronát  megszerző,  így  jutalmazza  s  általa  nyert  hatalmát  oly 
méltatlan  czélra  kölcsönözze. 


PORKOLÁB  (jő). 

Porkoláb :  Parancsolál. 

Lábatlan :  Rövid  időre  elhagyom  e  várat ;  vigyázz  addig,  hogy 
senki  a  rendelt  szolgákon  kívül  ne  közelítsen  a  kormányzóhoz. 
Élteddel  adózol,  ha  távollétem  alatt  ő  nagyságát  legkisebb  baj 
érendi. 

Porkoláb :  Bátran  indulhatsz !  őt  védeni  s  megőrzeni  bízzad 
szorgalmamra.  (El.) 

Ambrus :  Nem  javallom  tettedet ;  vak  engedelmesség  illik  a 
hív  szolgához. 

Lábatlan :  Karom  s  éltem  a  királyé ;  de  ily  kétes  dologban, 
hol  dicsősége  forog  fenn,  tisztább  forrást  keresek. 

Ambrus :  Ha  így  van,  én  se  késem ;  visszasietek. 

Lábatlan :  Már  engedj  meg,  de  míg  utamat  eljárom,  itt  ma¬ 
radsz,  nehogy  tiszta  czélomat  a  visszás  indulat  balra  magyarázza. 

Ambrus  (sértékenyen) :  Uram!  gondold  meg  — 

Lábatlan :  Csendesedjél,  mind  ezért  én  fogok  számolni.  Bátor 
hiedelemmel  lépek  az  ifjú  hős  elébe  s  a  görbedező  sereg  közt  is  tűz- 
lelkéhez  szólok,  mely  sokkal  nagyobb,  mintsem  szárnyat  fűzzön  ma- 

gának  bérlett  gyilok  által.  —  Nyugodj  meg  s  használd  kényedre,  a 
mit  házam  adhat.  (El.) 

Ambrus  (utána  szólván):  Az  erőnek  tejet  hajtok.  (Magában.) 
Átkozott  kétkedő !  minden  fáradságunk  leperdűl  ingatlan  szívéről.  Ki 
gondolhatta,  hogy  hitelt  nem  ád  a  királyi  írásnak,  mely  ismerhetet- 
len  vagyon  utánozva?  (Gondolkodik.)  A  szakács  elvágy  innen,  magam 
hallám  szavait ;  ő  hálátlan,  tőle  sok  kitelhetik  —  étető  nedvet  hoz¬ 
tam  —  mi  hátráltat?  Az  esdeklő  hitves  a  király  nyakán  —  próbálni 
szabad,  szintúgy  tagadni,  ha  ő  nem  akarna.  —  Gara!  falud  enyém 
s  utóbb  Mátyás  is  megköszöni,  hogy  kiadtunk  a  kelletlen  veze¬ 
tőn.  (El.) 


Pongrácz  szobája  a  konyha  mellett. 

Pongrácz  (egyedül,  mélyen  gondolkozva  jő) :  Hasztalan!  ez  úton 
sem  én,  se  jó  uram  nem  szabadulhatunk ;  hiában  jár  künn  az  eszem, 
lekötve  a  nyelv,  mely  mindent  tehetne. 

TAMÁS  (jő). 

Tamás :  A  kapitány  titkos  rendeléseket  tevén,  lóra  ült  s  ki  vág¬ 
tatott  a  kapón. 

Pongrácz:  Mi  benn  rekedtünk.  Már  nem  tudom,1  mint  adjunk 
hírt  urunk  barátinak,  hogy  bármily  kis  sereggel  is,  bévehetnék  a 
várat.  Nemes  kapitányunk  nem  bocsát  ki,  sőt  színlett  kedvetlensé¬ 
gemért  jó  lehordott  s  utóbb  békóval  fenyített. 

Tamás:  Kár!  pedig  az  öreg  katonák,  kik  Hunyadi  alatt  szol¬ 
gáltak  s  urunkat  becsülik,  mind  részünkre  állanának. 

Pongrácz:  Félek  valami  új  történendőtői,  mert  mikor  a  kapi¬ 
tánynál  valék,  az  udvartól  éppen  akkor  érkezett  egy  követ,  s  ha  jól 
láttam,  Gara  biztosa. 

Tamás:  Mentsen  Isten!  akkor  nincs  messze  a  halál.  Emlé¬ 
kezz  Hunyadi  Lászlóra !  ott  is  Gara  volt  a  mester.  Pongrácz ! 
mint  bánhatik  így  Mátyás  urunkkal,  holott  ez  Pesten  annyit  fára¬ 
dozott  érte  t 

Pongrácz:  Olyan  a  nagy  világ!  csak  ki  alantan  áll,  anna 
nincs  ingye. 


Tamás :  Hallgass !  valaki  lappang  a  konyhán  keresztül. 
Pongrácz:  Tetessük  magunkat!  ( Fentebb  hangon.)  Nem!  akár¬ 
mit  tesznek  velem,  én  itt  nem  maradok !  addig  török,  rontok  min¬ 
dent,  míg  maguk  űznek  el. 


AMBRUS  (jő). 

Ambrus  :  Mindenütt  békétlenség !  ne  félj  barátom  ! 

Pongrácz :  Nem  is  félek  én  uram !  nem  vagyok  én  közön¬ 
séges  szakács  ;  engem  a  sors  nagyra  alkotott  s  most  itt  kell  tespednem. 

Ambrus :  Mint  értém,  te  Szilágyinak  hív  embere  valál  ? 

Pongrácz :  Míg  az  embernek  haszna  van,  addig  hív ;  külön¬ 
ben  az  uram,  a  ki  többet  ád. 

Ambrus :  Kár  itt  raboskodnod !  ily  ember  világba  való,  én  tud¬ 
nék  —  ( Elhallgat  s  kétkedöleg  tekintget  Tamásra.) 

Pongrácz  (titholódva):  Mit  tudsz  uram?  vagy  pajtásomtól  tar¬ 
tasz  ?  ( Tamásnak  int.) 

Tamás  (félre):  Közel  maradok.  (El.) 

Pongrácz :  Mit  parancsolsz  ?  Velem  meghitten  szólhatsz,  már 
én  sokon  áltestem,  még  a  rossztól  sem  pirulok  el  egy  könnyen. 

Ambrus :  .Semmi  rosszat,  sőt  ha  kedved  volna  hazádnak  és 
királyodnak  szolgálni  — 

Pongrácz :  Szívesen !  ha  különben  zsebemnek  használ  s  innen 
megszabadít. 

Ambrus :  Mind  szabadság,  mind  arany  leszen  béred.  (Erszényt 
vesz  elő.)  Ebből  ötven  körmöczit  mindjárt  leolvasok,  ha  magadra 
vállalnád. 

Pongrácz :  S  ez  mind  az  enyém  ?  Szólj !  mutass  utat ! 

Ambrus :  Egy  ember  él  a  király  terhére,  ki  csekély  bár  dicső¬ 
ségre,  de  nagy  a  nép  előtt,  mert  rég  óta  ismeri ;  főméltósága  miatt 
nyilván  őt  elveszteni  nehéz,  azért  csendesen  kellene  elaltatni.  Míg  a 
kapitány  oda  jár,  mi  okosan  elvégezhetnők. 

Pongrácz:  S  ki  az?  A  dolog  könnyű  bár,  de  a  következés 
csiklandós. 

Ambrus :  Szilágyi  Mihály  ez ;  ő  már  elaggúlt :  az  ifjú  király 
mellett  se  élte,  se  halála  sok  lármát  nem  üt;  de  neked  jutalmas. 

Pongrácz  :  Kicsinylem  a  fizetést,  Szilágyi  mégis  többet  ér  ötven 
aranynál. 

Ambrus :  Ötven  meg  ötven  az  száz. 

Pongrácz :  Meg  száz  az  két  száz ;  minthogy  ő  tévé  Mátyást 
királylyá,  annyit  csak  adhat.  Ha  tetszik  az  alku,  csapj  kezet. 

Ambrus :  Legyen  tehát !  ha  elvégzed  — 

Pongrácz :  Nem  úgy  uram !  A  hűségért  utóbb  fizetnek,  a 
gyilkosnak  előre. 

Ambrus :  Te  értesz  a  dologhoz. 


Pongrácz :  Ily  mester  előtt  miért  tetetném  magamat  ? 

Ambrus :  Itt  az  erszény ;  itt  ezen  cseppek,  keverd  étel  közé, 
elég  lesz. 

Pongrácz  :  S  mikor  gondolnád  ? 

Ambrus :  Ma  este  fűszerezd  ezzel  a  vacsorát,  azután  jer  hoz¬ 
zám,  egy  kötél-lajtorja  lesegít  a  bástyán.  (Félre.)  Jól  megy  !  én  magam 


eltűnök,  s  a  vétek  súlya  gyilkos  díjával  e  hitetlent  éri. 

Tamás  ( hirtelen  jós  félrevonja  Pongráczot) :  A  nyugati  erdő  nyí¬ 
lásain  lovagok  szállonganak ;  ha  ők  Szilágyi  emberei  lennének  — 

Pongrácz :  Hah !  egy  gondolat  villan  fejembe ;  az  idő  rövid,  a 
veszedelem  nagy,  törökök  legyenek  azok.  (Titkon  beszél  Tamással.) 

Ambrus  :  Min  tanakodnak  ?  nem  reményiem,  hogy  azt  is  a  titokba 
avassa  —  Pongrácz ! 

Pongrácz  (Ambrushoz  szorong) :  Uram  !  hogy  készségemről  meg¬ 
győződjél,  magadon  végy  példát.  (Megragadják.)  Gyilkos  ! 

Ambrus  :  Hah,  latrok  !  segítség ! 

Pongrácz  :  Egy  szót  sem  !  különben  szörnyet  halsz.  A  páholyba 
vele  !  (Bevonják  a  mellékajtón.) 

Tamás  (belül) :  Itt  várd  el  urunk  Ítéletét. 

Pongrácz  (belül) :  Zárjuk  reá  az  ajtót.  (Kijónek  s  az  ajtót  Ambrusra 
zárják.)  Most  barátom  !  ezen  vérajándékot  oszd  fel  biztos  katonák 
közt ;  én  az  alatt  lármát  ütök,  hogy  a  törökök  jőnek,  s  ha  majd  a 
zsoldosok  kitakarodnak  a  külső  bástyákra,  kizárom  őket.  (Tamás  el.) 
Szerencse,  légy  velem !  adj  hitelt  szavamnak,  azután  üldözhetsz !  (El 
az  ajtón  kiáltozva.)  Törökök  jőnek  !  Fel,  fel  a  ki  magyar !  rajta  vitézek  ! 
(Elhangzik  zajgása.) 

Tömlocz, 


SZILÁGYI  (egyedid). 


Szilágyi :  Az  ifjú  tűz  fentebb  erőtől  izgatva,  kényén  szeret 
csapongani ;  a  hidegebb  tapasztalást  gúnyolja  a  kezdő,  kit  a  dicsőség 
fényalakja  előre  vonzogat  s  gondatlan  tiporja  le  a  gátot,  mely  több¬ 
ször  védfoka  a  pártosság  dúló  habjai  közt.  Ez  készíte  lánczdíjt  őszülő 
koromnak  s  eloltá  a  hála  s  rokonság  érzetét.  így  ostorozza  magát  az 
önkényes  tett,  ha  erejét  nem  bírhatván,  visszacsapódik  a  felhúzott 
kötél,  és  szabadon,  de  veszélyes  szirtekbe  ütközik  a  védetlen  hajó.  így 
most,  kit  fegyveres  karral  magasra  vívtam  fel,  rajtam  edzi  hatalma 
legerősebb  fulánkját  és  ragyogó  éltemet  köz  rabság  éjébe  sülyeszti. 
Nem !  ez  nem  Mátyás  tette !  A  szerető  szív  kész  mentegetni  kedveltjét, 
kinek  ifjonti  habjait  a  régi  kajánság  felém  zúdítá,  s  elméje  képtelen 
a  gonoszság  szövevényein  általtörni.  Az  irigység  használta  korát  s  a 
csalárd  hízelkedés,  mely  dicsőt  hazud  alacsony  ösvényen.  Mégis  !  —  e 
lánczcsörgés  felrivasztja  a  hajlékony  szívet.  Felhevűlt  pereznek  döly- 
feit  békén  lehet  tűrni,  sőt  többször  világot  nyújt  s  frigyet  köt  a  távozó 
feleknél ;  de  így  felejtni  fénye  szerzőjét,  ily  sokáig  táplálni  a  bosszú 
vad  lángját  —  ez  egy  váltig  elfordúlt  szívnek  tette  lehet  csak,  ez,  ez 
szomorít  leginkább.  (Tomfa  zúgás  hallatik.)  Mily  zúgás  hat  e  magányba, 
hol  az  élet  elnémúltan  szendereg  ?  (Távol  kiállás  hallik.)  Mi  ez  ?  Neve¬ 
met  hallom  hangzani  a  távolban,  vagy  csak  ébren  álmodom  régi  nagy¬ 
ságomról  !  Úgy  van  !  Szilágyi  neve  akkor  húnyt  már  el,  midőn  ezredei 
ajkain  Mátyást  lebegtető.  —  Lépteket  hallok  —  a  vasajtó  zörren  —  mi 
történik  ? 


Pongrácz  (néhány  katonával  a  iömlöczajtót  beiorí  s  kardot  tartván, 
Szilágyi  lábaihoz  omol):  Szabadság  és  Szilágyi  a  jelszó  !  Uram  !  kedves 
uram  !  a  hálátlanság  lánczra  fűzött,  a  hűség  széttöri  azt.  (Feloldja  Ián * 
czait.)  Itt  e  kard,  Világosvár  neked  hódol,  védjed  azt ! 

Szilágyi :  Hol  a  kapitány  ?  ki  mer  zendülést  támasztani  ? 

Pongrácz :  Mindent  megértesz,  csak  jer  híveidhez ;  látásod 
ébreszsze  szívókét.  Ne  késsél  uram !  gyilkos  kerülget,  méreg  és  tőr 
készen  áll  vesztedre. 

Szilágyi  (hevülten) :  Gyilkost  mondái  ?  Mátyás !  ez  nem  a  te 

munkád !  Gyilkos  —  ebben  ismerem  meg  a  régi  fondorlókat,  kik  vért 
szíva  hazánk  sebéből,  titkon  szórják  villámikat  s  a  legszentebb  érze- 
ményt  vak  dühre  forralják !  (Karját  felemelve.)  Eles  vas,  te  villogsz 
ismét  kezemben !  új  élet  sarjad  bennem,  s  e  néma  tömlöczben  is 
szabadságot  érzek.  Zúgj  halált  riadozva  a  halvány  gonoszok  felett, 
hogy  a  porban  rettegjék  a  megbántottnak  felléptét  Ki !  ki  a  szabadba. 
(El  m  i n  d nyája  n.) 


VÁRFIACZ. 

Katonaság  rendben  áll  és  a  városi  fíéfség. 

PONGRÁCZ  SZILÁGYIVAL  jő. 

Pongrácz :  így  történt  uram !  A  kapitány  már  előbb  elhagyd 
a  várat,  a  többiek  a  képzelt  törökökre  rohantak  s  tőlünk  kizárattak ; 
,  én  indítám  a  hamis  lármát,  lovagokat  látván  a  távol  erdőszélen. 
A  benmaradtak  a  vár  lakosival  együtt  téged  védelmeznek.  Tamás, 
hív  szolgád,  őrzi  a  kapút. 


PORKOLÁB  (jő). 

Porkoláb  :  Kegyelmet  uram ! 

Szilágyi :  Kötelességedet  tevéd. 

Egy  KATONA  (sietve  jő). 

Katona :  Uram,  a  lovagok,  kiket  látánk,  a  király  emberei  voltak. 
A  kapitány  visszatért  s  bejövetelt  kér. 

Szilágyi :  Nyiss  kapút  s  ereszd  be  az  őrizetet  az  érdemes  ka¬ 
pitánynyal  együtt.  (Katona  el.) 

Pongrácz  :  Uram  !  mit  mívelsz  ? 

Szilágyi :  Vitézek !  engem  a  király  fogságra  ítélt,  én  mint  kor¬ 
mányzó  s  ő  felségének  legelső  szolgája  tisztelem  parancsát  és  a  tör¬ 
vénynek  hódolni  tartozom.  A  bűnös  kétsége  ragadjon  fegyert,  tisztá¬ 
nak  egyedül  igazság  paizsa,  mely  nekem  is  meglészen.  Köszönöm 
részvevő  hűségteket,  de  nem  fogadhatom  el.  (Zúgás  a  katonák  közt.) 
Ki  lenne  íw  elfajúlt,  ki  hazai  vér  által  kívánna  szabadságot?  —  Ti 


Mátyás:  Bocsásd  meg  öcsédnek,  mit  a  környülménytől 
terhelt  királynak  tennie  kellett. 

Szilágyi  Mihály  szabadulása. 

hallgattok  ?  s  én  mint  vezértek  legyek  hitszegő  ?  Nem  úgy,  vitézek ! 
habár  a  fellázadt  vér  kard  után  ég  is,  a  józanabb  eszmélet  simítsa 
vissza  azt  illő  korlátba  —  én  fogoly  maradok. 

LÁBATLAN  több  katonákkal  fellép,  ezek  közt  MÁTYÁS  király  közkatonai 

álköntösben. 

Lábatlan :  Kormányzó  uram !  irántad  való  tiszteletem  készített 
alkalmat  ily  gyors  változásra;  alig  értem  le  a  völgybe,  a  hiszékeny 
őrizet  kirohan,  s  te  magadat  Világosvár  urává  teszed. 

Szilágyi :  Megóni  akarám  n. agamat  a  gyilkostól,  kit  e  vár¬ 
ban  hagyál ;  éltemet  méltóbb  halálra  ítélvén,  hogysem  méreg  által 
hunyjon  el. 

Pongrácz:  Elzárva  tartom  az  alattomos  incselkedőt,  ki  arany¬ 
nyal  akart  megvesztegetni.  Uram  tudta  nélkül  történt  a  zendülés,  s 
ha  ez  bűn,  kevély  vagyok  reá  s  nem  rettegem  a  király  ítéletét.  Bal¬ 
sorsban  tűnik  ki  a  szolga  hűsége,  s  mind  az,  a  mit  neheztelve  felőlem 
hallál,  színezés  vala,  mely  jótevőm  mentégére  ezélzott.  Most  engedd 
színed  elé  vezetni  foglyomat.  (El.) 

Szilágyi :  Kapitány !  vedd  ismét  e  kardot,  mely  csak  a  szabad¬ 
nak  oldalán  ragyoghat ;  most  se  markoltam  én  azt  rokon  vért  ontani. 
Folytasd  tisztedet,  védő  kezed  alatt  bátorságos  éltem;  csak  arra 
kérlek,  légy  a  kiráíynál  szószóló  hív  szolgáim  iránt,  kiket  nemes 
érzés  csatolt  hozzam.  Ti  pedig,  bajtársaim,  kiket  harezmezőkön  ta¬ 
nultam  tisztelni,  oltsátok  el  a  pártosság  lángjait  s  azon  nemes  vért, 
melyet  nekem  szántatok,  szenteljétek  a  haza  javára.  Hunyadi  mag¬ 
zatja  királytok,  ő  szebb  dicsőségre  vezetend  bennetek!  Én  a  töm- 
löczbe  megyek.  (El  akar  menni,  akkor  Mátyás  király  levetve  köntösét 
előlép.) 

Mátyás :  Jer  ezen  szívhez !  mely  nagygyá  lenni  tőled  tanúi 
most.  (Karjába  omlik.)  Bocsánatot,  bátyám  . 

Szilágyi  (tartózkodva) :  Király  ! 

Mátyás  (int,  a  körülállók  hátra  vonúlnak) :  Bocsásd  meg  öcsédnek, 
mit  a  környűlménytől  terhelt  királynak  tennie  kellett. 

Szilágyi :  Dicső  atyád  győzött  minden  környűlményen ;  győztem 
én  is,  midőn  azok  akaratja  ellen,  kiknek  szavára  engem  tömlöczbe 

vetettél,  királylyá  tevélek.  Kinőttnek  képzelgéd  magadat  az  öreg  kezéből 
s  elzáratád  őt,  hogy  álnok  csudálóidnak  utat  nyiss  vesztedet  esz¬ 
közleni. 

Mátyás  (büszkén):  A  jótéttel  egyszersmind  nehéz  terhet  is 
fordítói  reám,  s  nem  hálátlanság,  hanem  az  egész  alkotmány  rende, 
melyet  félszegű  vélemény  soha  nem  alapít,  intézte  tettemet.  Meg¬ 
fontolt  erővel  léptem  a  mezőre,  egybefűzni  a  visszás  tagokat  s  az 
ifjúnak  tiszteletet  szerezni.  Te,  ki  hosszú  vizsgálaton  a  kedvező 
perczet  elmulasztód,  mint  kormányzó  elsőbben  érzéd  hatalmamat, 
mely  nem  következetlen  fekszik  a  világ  előtt.  Te  mindenben  ve¬ 
szélyt  gondolái,  hol  én  sikert  láttam ;  így  a  királynak  szükségtelen 
s  jobbágynak  szükséges  példa  áldozatjává  levél;  de  a  hála  s  tisz¬ 
telet  dönthetetlen  álla  öcsédnél.  Mint  tapasztalt  vezért,  mint  hazafit 
becsűi  királyod. 

Szilágyi :  S  tömlöczben  felejtve  ellenségi  tőrének  martalékúl 

hagyó. 

Mátyás :  S  megbünteti  őket.  Várkonyhoz  bírókat  rendelők,  azok 
ítéljék  meg  ügyünket. 

Pongrácz  ( Ambrust  vezeti  elő):  Itt  a  csábító;  itt  a  méreg,  me¬ 
lyet  adott. 

Ambrus  :  Felséges  uram  ! 

Mátyás :  Vigyétek  Várkonyba,  ott  a  bírószék  előtt  vegye  bérét 
társaival.  (Ambrus  elvezettetik.)  Te  hív  szolga!  ki  megelőzted  királyo¬ 
dat  urad  szabadításában,  állj  ezentúl  nemeseim  sorában. 

Szilágyi :  Bízd  reám  jutalmokat.  Pongrácz  !  Tamás  !  ti  éltemnek 
hív  sorsosi,  legyetek  ezentúl  is  barátim ! 

Mátyás :  Bátyám  !  érzést  látok  szemedben  !  nyújts  kezet  örökös 
békére.  (Int,  Lábatlan  el.) 

Szilágyi :  Boszút  nem  ismerek !  Még  akkor,  midőn  az  alkalom¬ 
tól  elragadtatva  Iá nczczal  terhelél,  sem  szűnt  meg  irántad  szeretetem  ; 
sötét  házamból  is  hozzád  röpítém  áldásimat,  hogy  atyád  nagy  lelke 
hintse  reád  sugárait.  (Karjába  dől.)  Megbocsátok. 

Mátyás:  Hogy  nem  felejtélek  el,  bizonyítsa  egy  kedves  szív, 
kivel  épen  Temesvárról  szabadításodra  indúlék ;  az  ő  jelenése  erősítse 
e  napnak  szép  frigyét. 

Muzsika  zeng.  MARGIT,  LÁBATLAN  5  több  udvarnokok  jönck. 

Margit  ( Szilágyi  keblére  röpül):  Kedves  férjem! 

Szilágyi :  Ennyi  örömet  egyszerre !  Ily  drága  léleknek  kell 
jőni,  hogy  a  múltnak  keserveit  egy  édes  pillantat  örök  felejtésbe 
sűlyeszsze. 

Mátyás :  Szilágyi !  kedves  bátyánk !  vedd  ezen  kardot  királyod¬ 
tól  és  védjed  ezzel  mint  fővezér  Alsó-Magyarországunkat  a  török  ellen. 
Neked  Lábatlan  Gergely !  ki  bizakodva  királyi  szívünkben,  a  gyilkos 
levélnek  hitelt  nem  adál,  a  törvény  alá  esett  gonoszok  birtoka  legyen 
béred  és  szálljon  ált  maradékaidra. 

Mindnyájan  :  Éljen  Mátyás  király ! 

(Mátyás  Szilágyit  és  annak  hitvesét  átöleli.) 

(A  kárpit  legördül) 

MÁTYÁS  DEÁK. 

VÍGJÁTÉK  EGY  FELVONÁSBAN, 

(Először  adatott  Kassán,  1830.  február  5.) 

(1825.) 

SZEMÉLYEK. 

UPOR  LÁSZLÓ,  főispán. 

TURU  MÁRTON,  öregbíró. 

ÖRZSI,  leánya. 

KÁNTOR. 

KISBÍRÓ. 

MÁTYÁS  deák. 

Több  urak,  vadászok  cs  nép. 

A  dolog  történik  egy  falúban  a  Bakony  szélén. 

Szoba. 

TURU  s  KANTOR  az  asztalnál  ülnek;  ÖRZSI  rakosgat . 

Turu :  Én  mondom  kendnek,  a  mint  ez  a  lúdmellcsont  mu¬ 
tatja,  száraz  telet  kapunk ;  ni !  minő  veres. 

/ 

Kántor:  De  ez  a  fehér  folt,  koma,  ez  havat  jelent  En  okos 
ember  vagyok,  ritkán  csalatkozom.  Minap  is  az  erdő  szélén  rókát 
láttam  s  mindjárt  mondtam :  emberek,  fagy  lesz !  s  íme  ma,  szent 
Márton  napján,  szokatlan  hideg  is  van.  (Felkel  s  Örzsikez  megy.)  De  mit 
nekem  a  hideg  !  Örzsikém  szemeiben  megmelegszem.  Nos,  nem  örülsz, 
Öfzsi  ?  kántorné  lészsz  !  Érted  ?  kántorné. 

Örzsi  ( elvonva  magát) :  Dehogy  mennék  én  ily  csúnya  emberhez. 

Turu :  Örzsi ! 

Örzsi :  Édes  apám ! 

Turu :  Menj,  édes  leányom,  hozd  be  a  János-kulacsot.  (Örzsi  el.) 
Az  ebédet  megettük,  aztán  én  a  világ  egészségére  iszom. 

Kántor:  S  ma  se  szabad  innom  a  János-kulacsból ? 

Turu :  Már,  koma,  abból  csak  magam  iszom. 

Kántor :  Gyöngeség !  teljék  kedve.  De  bíró  gazda,  leányát  nekem 
adja,  még  a  télen  elviszem. 

Turu :  Ha  leányom  akar,  isten  neki ! 

Kántor :  Akar  ?  hehehe  !  A  mostani  idő  és  nősző  és  kántor ! 
hehehe ! 

Turu:  Bizony,  koma,  én  tisztelem,  becsülöm  kendet;  de  ha 
leány  volnék,  engem  úgyse !  —  kend  nem  csípne  pártámból. 

Kisfaludy  Károly  munkái.  II.  2 


17 


Kántor :  De  az  érdem,  koma,  az  érdem !  Hány  embert  énekel¬ 
tem  már  én  ki  a  falúból  és  hogyan !  —  E  füleimmel  haliám  minap 
valakitől  mondani :  a  tárogató  semmi  sem  szavamhoz  képest. 

Turu:  Igaz,  kend  tudja  a  módját;  de  haja  őszült,  s  a  vén 
legény  a  fiatal  tüzes  leányhoz  olyan,  mint  a  letűzött  száraz  karó  a 
virág  mellett.  Ha  Örzsikém  akar,  én  nem  vagyok  ellene;  ha  kosarat 
kap  kend,  az  is  jó  —  azért  nem  veszünk  öszve. 

ÖRZSI  leszalad,  a  kulacsot  az  asztalra  teszi. 

Örzsi :  Édes  apám,  két  lovas  ugrat  felénk  az  országúiról. 

Turu :  Annál  jobb,  többen  leszünk. 

Örzsi :  Oh,  ha  Matyim  volna !  Én  eleikbe  szaladok.  (El.) 

Turu:  Azt  rebesgetik:  a  király  néhány  napig  a  Bakonyba’  fog 
vadászni.  —  Bár  ezen  jőne  keresztül,  vagy  legalább  e  környéket 
látogatná  meg,  szeretném  látni.  Bajnok  vér,  apjára  ütött ;  ha  az  ellen¬ 
séget  derekasan  megszalasztja,  aztán  a  vadakat  kergeti.  Hej !  csak 
megvolna  jobb  karom,  lenne  bíró  akárki. 

MÁTYÁS  deák  és  ÖRZSI  jöttek. 

Mátyás  ( kiszól  az  ajtón):  Vezesd  lovamat  addig  az  istálóba  — 
de  ne  kantározd  le. 

Örzsi :  Itt  az  apám. 

Mátyás:  Jó  napot!  (Körülnéz.)  A  mint  látom,  jó  tanyára  lel¬ 
tem  :  itt  meleg  szoba,  pecsenye,  szép  leány  és  jó  bor  van. 

Turu :  És  szívesség. 

Mátyás  :  Mint  éltek  fiaim  ? 

Kántor :  Ej  ej !  fiaim  ? 

Turu :  Egészségünk  van,  dolgunkat  megteszszük !  különben 
semmi  baj. 

Mátyás  :  Kend  a  bíró  ? 

Turu :  Igen. 

Kántor:  En  kántor,  leghíresebb  a  tájban. 

Mátyás :  Tehát  híres  ember !  (Mosolyogva  végig  nézi.)  Meg¬ 
engedem. 

Kántor :  Be  hetykén  tesz.  ( Turuhoz .)  Ez  valami  közönséges 
ember,  nézze  kend  csak  ruháját.  ( Mátyáshoz .)  Kit  keresünk  ? 

Mátyás:  Mely  ház  leginkább  füstölög,  oda  száll  az  utas. 

Kántor:  Hát  ingyenélő,  ki  eszik,  iszik,  aztán  odább  áll  és  a 
fizetést  az  Istenre  bízza.  Mit? 

Mátyás :  Se  nem  ingyen,  se  nem  drágán,  csak  a  mint  illik. 

Turu :  Mit  pattog  komám !  Én  mindenkit  szívesen  látok,  ma 
kivált,  nevem  napján.  Jőjön  kegyelmed,  egyék,  igyék,  a  mennyit  elbír, 
aztán  mondja  el  kívánságát. 

Örzsi :  Egyik  lúdczomb  még  megmaradt ;  lásson  kend  hozzá, 
míg  az  a  csúnya  kántor  újra  neki  nem  esik. 

Mátyás :  Az  ebédet  köszönöm,  már  elvégeztem ;  különös  do¬ 
logban  sem  járok,  csak  szeretek  tétova  beszólni  s  örülök,  ha  meg¬ 
elégedett  embereket  láthatok.  Ez  a  kis  sugár  leányka  lenézett  lovamról 
s  rövid  pihenés  után  ismét  megyek. 

Kántor :  De  valami  mégis  kegyelmed  ? 

Mátyás :  Igen,  igen.  Mátyás  deáknak  hívnak. 

Kántor :  Mentsen  Isten !  tán  csak  nem  garabonczás  deák  ? 

Mátyás :  Az  épen  nem,  ámbár,  nem  tagadom,  néha  kis  ferge- 
teget  is  csinálok ;  de  most  nem  jöttem  háborús  szándékkal.  Én  a  királyt 
szolgálom,  írnokja  vagyok. 

Kántor  (félre):  Ez  most  füllent.  Örzsi  tetszik  neki,  azért  akar 
valami  nagynak  látszani ;  de  mindjárt  az  elevenire  tapintok.  (Turuhoz.) 
Koma,  vigyázzon  kend,  azt  mondja,  deák  —  engem  hajdan  egy  cseri 
barát  deákúl  tanított  —  mindjárt  meglássuk  ?  (Mátyáshoz.)  Scisne 
atine,  puer  ? 

Mátyás:  Scire  tuum  nihil  est,  nisi  te  scire  hoc,  sciat  altér. 

Kántor :  Jó  felelet.  —  Magam  sem  értem. 

Mátyás :  Kend  fogatlan  sárkány,  okos,  ha  nem  szól. 

Kántor :  De  bezzeg  az  ének ! 

Mátyás :  Szent  Mihály  lovának  nincs  füle. 

Turu:  Koma,  benn  marad. 

Örzsi :  Jobban,  jobban,  Mátyás  deák  !  beszélje  kend  az  asztal  alá. 

Turu:  Ha  kegyelmed  a  király  embere,  megmondhatja,  mikor 
jön  erre  a  király  ? 

o# 

iMáíyás :  Még  ma  keresztül  jön  határtokon. 

Turu  :  Mátyás  deák,  erre  a  hírre  ihatik  a  János-kulacsból.  örzsi, 
add  ide. 

•*  / 

Orzsi :  (oda  nyújtja  a  kulacsot) :  En  töltém  meg,  magunk  termese. 

Turu :  De  öcsém,  törüld  meg  a  szádat,  ebből  a  kulacsból  nem 
minden  ember  iszik  ám. 

Mátyás :  Éljen  kend  bíró  gazda ! 

Turu  :  Mit  csinálsz  ?  töröm  a  zúzádat !  Hunyadi  János  éljen ! 

Mátyás  (illetődve):  0  már  nyugszik. 

Turu :  Éljen !  mondom,  neki  a  sírban  is  élni  kell,  míg  én  élek. 

Mátyás  (felbuzdulva) :  Élni  fog! 

Turu :  Most  éljen  Mátyás  király !  igyál,  mert  megszidlak. 

Mátyás :  Éljen  kedves  népe  javára ! 

Turu:  Most  nem  bánom,  köszönts  reám ! 

Mátyás  (megrázza  kezét):  Élj  derék  ember  és  veled  a  hív  ma¬ 
gyar  nép. 

Turu :  Büszke  lehet  kegyelmed,  mert  ebből  a  kulacsból  Hunyadi 
János  fővezérünk  is  ivott  Belgrádnál. 

Mátyás :  Belgrádnál  ? 

Turu :  Én  is  ott  voltam,  pedig  dicsekedés  nélkül  mondva,  nem 
utolsó  vitéz.  Hallja  kegyelmed.  Minekutána  János  apánk  a  csatát 
elrendelte,  eltikkadva  tért  őrtüzünkhöz  s  pihenni  leszállt  lováról;  le- 
csatoltatván  nehéz  sisakját,  ősz  haja  az  esti  szélben  lengett  s  a  tisztelt 
ősz  látása  mindnyájunkat,  kik  ott  voltunk,  lelkesített.  Vitézek,  van-e 
víz  ?  kérdé ;  én  elébe  ugrottam,  és  ezt  —  ezt  a  kulacsot  tele  borral 

v 

nyújtottam  neki.  0  elvette,  kevesett  ivott,  s  én  örömömben  majd  el¬ 
pattantam,  látván,  hogy  jól  esett  neki.  Mosolyogva  adá  vissza  ezt  a 
kulacsot  s  egyik  kísérője  által  néhány  ezüst  pénzt  adatott.  Én  elszo¬ 
morodtam  ;  ő  mondá  kegyesen :  ezt  emlékezetűi  adtam,  ne  gondold, 
hogy  enyhülésemet  ez  által  meg  akarnám  fizetni. 

Örzsi  (Mátyáshoz) :  Kegyelmed  szemei  égnek  !  Én  is  eleget  sírtam 
ám,  ha  édes  apám  elbeszélte  harczait ;  kár,  hogy  azt  az  öreg  Hunyadit 
nem  ismertem  —  az  Isten  nyugoszsza ! 

Turu :  Más  nap  csatába  mentünk  —  kegyelmed  deák  létére 
tudja,  hogy  győztünk. 

Tara:  Mátyás  deák,  erre  a  hírre  ihatik  a  János-kulacsból. 

Mátyás  deák. 


Kisfaludy  K.  11 


20.  lap 


Mátyás  (tűzzel):  Tudom,  jó  öreg,  tudom;  még  most  is  lelkesít. 

Turu :  De  én  is  tudom,  mert  jobb  karom  ott  maradt  —  látja 
kend  ezt  a  csutakot  kar  helyett?  Mikor  az  ellenséget  üldöztük,  neki 
tüzesedtem  s  három  pogánynak  rohantam,  egyike  lepördűlt,  a  másik 
eltalált  —  töröm  a  zúzáját,  látod  öcsém. 

Mátyás :  Vitézséged  jele. 

Turu :  Sok  vért  vesztve,  holt  gyanánt  feküdtem  a  téren.  Az 
emlékpénzt  elszedték  tőlem,  de  hála  Istennek !  első  tekintetem,  mikor 
feleszméltem,  a  kulacsra  szállott.  Kigyógyulván,  haza  jöttem,  még  fél 
kézzel  is  kaptam  egy  derék  feleséget,  s  noha  meghalt  már  a  jó  lélek, 
de  kedves  gyermeket  hagyott  maga  után.  Most  bíró  vagyok,  van  a  mi 
kell  és  vége.  Igyék  kegyelmed ! 

Örzsi :  Úgy  van,  Mátyás  deák ;  apám  az  országot  őrzötte,  én 
pedig  a  kulacsot  őrzöm. 

Mátyás :  Szerencsédre  váljék !  Köszönöm  a  történetet ;  most  csak 
leányának  szerezzen  kend  derék  férjet,  én  kitartom  a  menyekzőt. 

Kántor :  Itt  áll  a  derék  férj !  Nos  Mátyás  deák,  nem  jól  válasz¬ 
tottam-e  ?  Örzsike  szép,  fiatal  s  karcsú  mint  az  őz. 

Mátyás :  És  kend  szarvas  lesz,  ha  elveszi. 

•• 

Orzsi :  Ne  higyje  kegyelmed,  nem  leszek  én  kántorné.  (Első- 
hajija  magát.) 

Mátyás :  Te  fohászkodol  ?  Tán  más  űl  szívedben  ? 

Örzsi :  Más  bizony,  Mátyás  deák !  ah  de  messze,  messze  van 
az  innen ! 

Turu :  Szomszédom  fia,  Balta  Matyi !  együtt  nevelkedtek  s  min¬ 
dig  arról  álmodoz.  Eleget  sajnálom,  de  bíz  én  máshoz  nem  is  kény¬ 
szerítem,  ámbár  szeretném,  ha  derék  vöm  felváltana  házi  gond¬ 
jaimtól. 

Mátyás :  Balta  Matyi  ?  a  fekete  seregnél  szolgál ;  ismerem, 
derék  fi. 

Örzsi :  Úgy-e  derék  ?  Oh,  Mátyás  deák,  ezért  meg  tudnám  ke¬ 
gyelmedet  csókolni. 

Mátyás :  Szívesen  elfogadom. 

Kántor:  Én  protestálok!  Balta  Matyi  ma  holnap  odavész,  s 
Örzsi  reám  száll. 

•• 

Orzsi :  Soha  sem,  soha  sem. 

Turu:  Lódobogás  az  udvaron.  Örzsi  nézz  ki  ( örzsi  ki  akar 
menni.) 

UPOR  LÁSZLÓ  (belép). 

Upor :  Bíró,  nem  látta  kend  — 

Mátyás  ( hirtelen  elébe  megy,  meghajtván  magát):  Bocsánatot, 
főispán  uram,  hogy  kitértem  az  útból ;  itt  igen  jó  szállásra  leltem. 
Tán  a  király  közelít ! 

Upor:  Parancsolatit  várjuk. 

Mátyás :  A  mint  hallám,  kevéssé  itt  mulatni  fog. 

Turu :  Nagy  uram  !  tán  valami  rendelést  méltóztatik  — 

Upor :  Semmit,  semmit. 

Mátyás :  Tüstént  nyomában  leszek  főispán  uramnak.  ( Titkon 
valamit  mond  neki.) 

Upor  (parancsolóképen):  Soká  ne  késs,  deák!  (El.) 

Turu  (Mátyáshoz) :  Kend  most  orrot  kap. 

Mátyás :  A  király  megbocsátja,  ha  megtudja,  mily  társaság¬ 
ban  valék. 

Turu  (biztosan) :  Mátyás  deák,  kend  ismeri  a  királyt  —  micsoda 
ember? 

Mátyás :  Él  hal  népéért. 

Turu:  László  bátyját  ismertem:  igaz  vitéz  volt ;  mikor  ősz 
atyja  mellett  nyargalt,  mindig  azt  gondoltam  :  az  öreg  sas  most  tanítja 
fiát  az  ég  felé  szállani.  Hej,  de  szomorkodtam,  midőn  méltatlan  halá¬ 
lát  hallám  —  őt  megboszúlni  bal  kézzel  is  kiálltam  volna ;  de  van  igaz 
Isten !  Mátyásban  fentartá  még  a  bajnok  vért.  Ez  csintalan,  fúrt  fejű 
gyermek  volt,  még  a  táborban  hallottam,  de  az  alamuszi  gyerekből 
úgy  is  ritkán  válik  jó.  —  No  most  ne  dőzsöljünk  többet,  siessünk  az 
országúira  megnézni  a  királyt ! 

Mátyás :  Eljösz  te  is,  Örzsi  ? 

Örzsi :  El  bizony.  Ej  csak  ne  volna  a  király  olyan  nagy  úr,  meg¬ 
kérném,  ereszsze  haza  Matyimat. 

Mátyás :  En  megyek,  bíró  gazda !  köszönöm  a  jótartást,  még 
látjuk  egymást. 


Turu:  Isten  kegyelmeddel,  Mátyás  deák!  Ha  ismét  erre  jár, 
szóljon  be  kend  hozzám. 

Mátyás  (magában):  Hol  szívesség,  emberség  és  hazai  szere¬ 
tet  lakik,  ott  érzi  a  király  felséges  tisztét  és  édes  lesz  terhe,  melylyel 
az  erő  újulva  nő  —  ezerek  áldása  mi  szépen  hálálja  meg  nyugtalan 

óráit.  (Turuhoz.)  Isten  kenddel ! 

•• 

Orzsi:  Ha  meglátja  kend  Matyimat,  köszöntse  nevemben. 
(Mátyás  el.) 

Turu:  Örzsi,  add  reám  mentémet. 

•• 

Orzsi :  Itt,  édes  apám  ;  én  is  kenddel  megyek.  (Ráadja  mentéjét.) 
Kántor :  A  plébános  nincs  itthon  —  nekem  kellene  valamit 
szólnom.  Hm  !  tán  így  :  Boldog  országút  —  oh  szemek  —  oh  szerencse 
—  oh  kántor  —  oh  vidék  — 

Turu  :  Koma,  menjünk  !  Mit  sopánkodik  kend  ? 

Kántor  :  Oh  jeles  nap,  áldást  hoz  sugárod  —  Örülj,  örvendezz 
szív,  nem  lesz  a  te  károd. 

Kisbíró  (sietve  jön) :  Bíró  gazda,  szaporán  !  sok,  sok  urak  jő- 
nek  falunkba.  (El.) 

Más  paraszt  (fuldosva  berohan) :  A  király  !  a  király  !  (El.) 
Turu:  Jertek  !  töröm  a  zúzáját,  de  meglepett.  (El  Örzsivel.) 
Kántor  (mentében):  Oh  boldog  falú,  oh  dicsőség  —  (El.) 

SZÉLHS  FALUSI  UTCZA. 

MÁTYÁS  király,  UPOR,  vadászok;  a  néj  „éljen"  kiáltással  mindenfelől 

kitódúl. 

Mátyás  (kísérőihez):  Mily  boldogító  a  nép  szeretete,  mely  tiszta 
hévvel  a  hazát  bennem  átkarolja.  Híveim  !  az  igaz  érdem  nem  halandó, 
ha  mindjárt  az  irigység  azt  lealázni  törekszik  is.  A  legnagyobb  elme  fel- 
lengző  szavai  nem  dicsőíthették  inkább  elhúnyt  atyám  emlékezetét,  mint 
egy  jámbor  szív  ártatlan  kiömlése,  melynek  véletlen  most  tanúja  levék. 

TURU,  ÖRZSI,  KÁNTOR  (jönnek). 

Örzsi :  Nézze  csak  apám,  ott  elül  áll  Mátyás  deák ! 

Kántor  (a  király  előtt  álló  aranyos  mentéjü  úr  előtt) :  Napok  napja  ! 
nincs  itthon  a  plébános  —  én  —  én  —  oh  boldog  óra  —  Alleluja ! 

Upor :  Itt  felséges  urunk!  (A  kántornak  szava  eláll.) 

Mátyás :  Bíró  gazda !  lm  Mátyás  deák  mint  király  megtartja 
szavát.  Nézd  meg  jól  Hunyadi  fiát.  Én  vagyok  a  csintalan  gyermek. 

Turu:  Nagyságos  uram!  (Le  akar  térdelni.)  Légy  kegyelmes 
—  csak  úgy  kiszökött  belőlem  —  az  az  ármányos  deák  —  be  meg¬ 
jártam  ! 

Mátyás :  Légy  nyugodt,  jó  öreg :  te  nekem  rég  nem  érzett 
örömet  szereztél.  Mint  ismeretlen  vándor  kezemet  nyújtám,  most  királyi 
jobbom  nemességre  emelt.  (Orzsiliez,  ki  kötényével  szemét  eltakarja.)  Es 
te  semmit  sem  kérsz  királyodtól  ?  —  Vedd  ezt  a  gyűrűt  és  képzeld : 
Balta  Matyi  küldi;  ezzel  véle  eljegyezlek.  (Örzsi  meg  akarja  kezét  csó¬ 
kolni.)  Te  is  ígértél  ugyan  valamit,  de  annak  teljesítését  vitézemre 
bízom,  kit  nem  sokára  hozzád  küldök. 

Turu:  Uram  királyom!  ennyi  kegyelmet! 

Mátyás :  Hogy  a  János  kulacsa  ki  ne  ürüljön,  arról  én  gon¬ 
doskodom. 

Kántor  (félre) :  Oh  én  szegény  kántor !  az  ingyenélő  most  fejembe 
kerül !  (Mátyás  elébe  térdel).  Le  vagyok  sújtva,  uram !  de  nagyságod 
gyöngesége  s  az  én  nagylelkűségem  — 

Turu :  Koma,  hiszen  visszásán  beszél  kend ! 

Mátyás :  Megbocsátok,  kántor,  de  máskor  légy  ura  nyelvednek 
és  tanúid  meg :  hogy  a  ruha  nem  teszi  az  embert.  Most  fel  barátim ! 
a  mai  történet  fűszerezze  holnapi  mulatságunkat.  Jó  népem,  Isten 
veled ! 

Turu :  János  apánk !  ez  a  te  méltó  fiad ! 

(A  né)  örömkiáltással  kíséri  a  királyt.  A  kárjit  lefordul.) 

A  LEÁNYŐRZŐ. 

VÍGJÁTÉK  HÁROM  FELVONÁSBAN. 

(Először  adatott  Kassán,  1830.  november  18.) 

(1827.) 

SZEMÉLYEK. 


vSZIKLÁSI,  földesúr. 
SZÁLIvAY,  szomszédja. 
MORLAY  MÓRICZ. 
LÁNG  AJ  SÁNDOR. 
LŐRINCZ,  kertész 
JAKAB,  inas 
LÉGHÁZI  NELLI,  rokon 
MARGIT,  gazdasszony 


Sziklásinál. 


Több  paraszt. 


ELSŐ  FELVONÁS. 


Sziklási  háza  kapával  s  előre  nyúló  kerlfallal,  melybe  egy  kis  aj  ló  nyílik. 

A  ház  előtt  fák. 

MÓRICZ  (jő). 

Móricz :  Szép  vidék !  Mily  gyönyörű  ennek  a  háznak  fekvése 
e  dombon !  Messziről  ugyan  szebbnek  látszik,  mint  minden  e  földön 
közelről  veszt,  mint  némely  asszony,  ha  fátyolát  felüti.  Valóban,  ha 
nem  szól  is  a  fogadós,  eltaláltam  volna  a  nőtelen  gazdát.  Itt  selyem 
kárpit,  ott  léczes  ablak,  itt  márványozat,  ott  fatámaszték  —  úgy  állnak 
szemközt,  mint  szerelem  és  házasság,  élet  és  álom,  remény  és  valóság. 

Nelli  (a  kertben  énekel ) : 

Rózsacsókkal  lengj  te  szellő 
Ott  a  kéklő  hegy  felé, 

Hol  szívem  lágy  érzetében 
Édes  mását  fellelő ! 

Móricz :  Mily  édes  hang  ?  A  kertből  látszik  felém  ömledezni. 
Miért  nem  vagyok  akkora,  mint  egy  torony,  hogy  a  szép  éneklő  sze* 
mébe  nézhetnék ! 

Nelli  (énekel)  : 

Lengj  te  arra  s  mondd  a  hívnek: 

Még  ver  a  szív  —  ah  de  kínt ! 

e 

Es  csak  akkor  lesz  szerencsés, 

Ha  keblén  verhet  megint. 

Móricz  (a  kertajtóhoz  megy j :  Be  van  zárva.  —  Hm,  annál  nyíl¬ 
tabb  lesz  a  szív.  Ez  szerető  vagy  szerelemáhító,  és  a  váratlan  vigasz¬ 
taló  édes  jutalmat  nyerhet. 

A  kert  ajtó  nyílik;  NELLI  kiszökik,  utána  JAKAB. 

Nelli :  Itt  akarok  sétálni  a  szabadban. 

Móricz  (félre):  Mily  szépség!  Rég  nem  láttam  párját.  ( Nellihez ). 
Szabad-e,  szép  jelenés !  mély  hódolattal  üdvezlenem  ? 

Jakab  (merően  Nelli  elébe  áll) :  Nem  szabad.  Kisasszony!  kérem 
alázatosan,  a  mint  illik. 

Nelli :  Engedelmet,  uram.  (A  kertle  vonul.) 

Móricz :  Csak  egy  pillanatig  még ! 

Jakab  :  Tessék  künn  maradni !  (A  kertbe  megy  s  az  ajtót  lezárja.) 

Móricz :  Mi  volt  ez  ?  Mint  jutott  ez  az  angyal  ebbe  a  házba  ? 
Mily  ritka  báj  ömlött  felém  e  sötét  tüzes  szemekből  ?  S  mellette  a 
durva  kísérő !  Hollá  Móricz !  ez  dolgot  ád ;  üresen  nem  távozom,  itt 
titok  lappang,  mely  egy  víg  történettel  vagy  néhány  szép  órával  gaz¬ 
dagít.  Veszély  nincs  egyéb,  mint  ha  bele  szeretnék  s  ez  a  szerencsét¬ 
lenség  már  annyiszor  talált,  hogy  csak  tartós  hűség  tehetné  retten¬ 
tővé  ;  azt  pedig,  hála  szépeinknek,  nem  reményiem.  —  Móricz !  Móricz  ! 
gyszer  mégis  fennakadsz.  —  Mentsen  Isten  !  én  annyira  szeretem  a  szé¬ 
peket,  mint  gyűlölök  minden  köteléket.  Valaki  jön  !  (Lőrincz  jön  és  a 
kapuhoz  megy.)  Hej  földi ! 

Lőrincz :  Tessék. 

Móricz :  Kend  a  házban  szolgál  ? 

Lőrincz :  Kertész  vagyok. 

Móricz :  Ez,  mint  hallom,  Sziklási  űr  háza  ? 

Lőrincz :  Igen  is,  s  a  falú  is  a  völgyben ;  emez  pedig  az  or¬ 
szágúton  Szálkai  uraságé,  uram  jó  barátjáé. 

Móricz :  Itthon  az  uraság  ? 

Lőrincz  (felre):  Tán  a  leány  miatt  jött?  Nem  felelek. 

Móricz  (félre) :  Fel  kell  oldanom  nyelvét.  (Pénzt  ád  neki.) 

Lőrincz  (félre) :  Lehetetlen  megtagadni  tőle  valamit.  (Móriczhoz.) 
Azt  tetszett  kérdeni,  itthon-e  az  uraság?  Az  most  ritkán  megy  ki, 
mióta  az  idegen  kisasszony  nálunk  van. 


é 

Móricz  :  Mi  neve  ? 

Lőrincz :  Nellinek  híják. 

Móricz  (félre):  Jaj  ez  nem  jó  jel. 

Lőrincz :  Valami  három  hét  előtt  hozták  becsinált  kocsiban, 
mint  valami  tiltott  portékát,  és  igen  vigyáznak  rá,  még  Szálkai  úr  is 
majd  mindennap  általjár  őrsegédre. 

Móricz:  Az  énekel  oly  gyönyörűen? 

Lőrincz  (vdllvoníiva) :  Csak  úgy  —  de  van  itt  még  más,  ki  job¬ 
ban  ért  hozzá  — 

Móricz :  Hol  szedi  a  kend  ura  össze  a  sok  szép  leányt  ?  Gond¬ 
dal  nem  cserélnék  meg  vele. 

Lőrincz  :  Másik  Margit  gazdaasszony,  nem  épen  fiatal,  de  derék 
tenyeres-talpas  leány. 

Móricz :  Kend  tűzbe  jen,  tán  mélyen  nézett  kend  Margitra  ? 

Lőrincz :  Biz  uram,  jó  is  volna  az  szegény  legénynek ;  van  is 
valamicskéje. 

Móricz :  Hát  mért  nem  forgolódik  kend  körűle  ?  a  párta  csak 
nem  nőtt  a  fejébe. 

Lőrincz :  Magam  se  hiszem,  de  nekem  szívem  van  s  pénzem 
nincs  —  aztán  az  öreg  úrnak  is  nagy  kegyelmében  áll. 

Móricz  (félre) :  Ezt  meg  kell  nyernem.  (Lőrinczhez.)  Hallja  kend  1 
én  megszerzem  Margitot,  de  kendtől  is  viszont  szolgálatot  kérek. 

Lőrincz :  Plánta-  és  virág-magot  adhatok,  de  a  gyümölcs-olto- 
ványokra  igen  vigyáz  az  uraság. 

Móricz  :  Nem  magot  —  mindjárt  megmondom  (fafirost  vesz  ki 
zsebkönyvétül  és  ír). 

Lőrincz  (félre) :  Ennek  a  zsebjéből  valami  néz  reám  —  most 
jól  fizet,  majd  fösvény  lesz,  ha  megházasodik.  Minő  tüzesen  ír,  minha 
a  török  ülne  nyakán. 

Móricz  (összehajtja  a  fajirost) :  így,  rövid,  de  világos ;  nem  leg¬ 
szebb  írás,  de  hízelkedő,  s  azért  a  calligraphia  szégyent  vall  mellette. 
(Lőrinczhez.)  Ezt  a  levélkét  adja  kend  mentői  előbb  az  idegen  kis¬ 
asszonynak  —  de  okosan. 

Lőrincz :  Mind  jó  lenne  uram,  de  —  az  öreg  úr  nagyon  pat¬ 
togós  — 

Móricz  :  Azért  szedje  kend  össze  eszét,  úgy  lesz  pénze,  fele¬ 
sége  ;  aztán  tartsa  kend  nyitva  a  kertajtót,  tán  ott  szólhatok  vele. 

Lőrincz :  Ott  lehetetlen,  mert  Jakab  inasnál  van  a  kulcs. 

Móricz :  Hát  tartsa  kend  nyitva  a  kaput,  nemsokára  jövök. 

Lőrincz :  Meglássuk !  de  most  mennem  kell. 

Móricz :  A  mint  mondám,  Margit  a  kendé. 

Lőrincz  (a  kapunál  csengd). 

Margit  (belől) :  Ki  vagy  ? 

Lőrincz  :  Lőrincz.  (Margit  leereszti  és  kidugja  fejét :  Móricz  oda 
szökvén,  amaz  sikoltva  rá  csapja  az  ajtót.) 

Móricz:  Huh!  de  rettentő  itt  a  férfi! — ismerjük  ezt  a  játékot, 
azért  szalad,  hogy  üldözzük.  Most  a  fogadóba  sietek,  magamat  rendbe 
szedem ;  külsőm  mutassa  legalább,  hogy  nem  vagyok  kiigazítani  való 
ember.  (Gondolkodva.)  De  minő  charakterben  lépjek  a  házba?  A  szelíd, 
lágy  érzetűt  ajtó  mögé  ültetik,  a  durva  erőszakost  kivetik  —  legjobb 
lesz  víg,  könnyelmű  s  gondatlan  elméűt  játszanom,  ki  csak  mulattat 
ettől  sem  félni,  sem  remélni  nem  lehet,  s  az  öreg  büszke  bátorságá¬ 
ban  sem  sejti  majd,  honnan  száll  a  méh  a  nyílt  keblű  rózsára.  Mit 
látok !  egy  férfi  jön  erre  —  haha !  tán  egy  kertben  akarunk  lopni  — 
mindig  a  házra  néz. 

SÁNDOR  (jön). 

Sándor:  Ez  hát  a  ház,  mely  útamnak  s  reményemnek  véget 
vet.  Ha  itt  sincs,  nem  tudom,  hol  keressem ;  minden  rokonát  össze¬ 
jártam,  ez  utolsó. 

Móricz :  Valami  utazó  melancholikus,  igen  savanyúan  néz. 
Elvonúlok  s  meglesem,  mit  csinál.  (Áfák  megé  vonul.) 

Sándor :  Szoros  vigyázat  alatt  kell  nyögnie,  különben  írt  volna. 

Jakab  (a  kapun  kijön) :  Lőrincz,  zárd  be  jól  a  kapút  utánam,  én 
a  postára  megyek,  s  ha  valaki  utánam  kérdezősködik,  nem  vagyok 
itthon,  a  mint  illik. 

Sándor:  Ettől  kikémlem.  —  Egy  szóra,  jó  barátom! 

Jakab  (félre) :  A  gonosz  ma  annyiféle  embert  hoz  ide. 

Sándor :  Kend,  a  mint  látom,  itt  szolgál  ? 

Jakab :  Itt  ám,  pedig  régen.  (Félre.)  Ez  most  hamiskodik,  ki 

akarja  belőlem  venni.  ( Sándorhoz .)  Tőlem  hasztalan  kérdezősködik ;  a 
mit  uram  eltilt,  én  arról  nem  szoktam  beszélni. 

Sándor :  Kend  derék  ember  —  merre  a  kisasszony  szobája  ?  — 
itthon  van  Sziklási  úr  ? 

Jakab  :  Hehe !  nem  mondom  meg. 

Sándor :  Mit  csinál  a  kisasszony  ?  kesereg,  mint  a  páratlan 
fülmile,  nemde  elvágyik  innen,  mint  fogoly  a  szabadba  ? 

Jakab  :  Engem  kérdez  és  maga  felel  —  különös  — 

Sándor :  Nemde,  öröm  a  kisasszonyt  szolgálni  ? 

Jakab :  Én  inas  vagyok,  nem  szobaleány. 

Sándor :  Azt  látom :  de  kend  mégis  boldog,  mert  körűle  élhet. 

Jakab :  Én  nem  körűle,  hanem  utána  járok  —  a  mint  illik. 

Sándor :  Mondja  meg  kend  nekem  — 

f 

Jakab  (hirtelen) :  En  semmit  se  tudok,  azért  jobb  lesz,  ha  az  úr 


innen  eltávozik,  mert  tőlem  soha  sem  hall  igazságot. 

Sándor:  Ezért  a  hazugságért  megjutalmazom  kendet. 

Jakab  (félre):  Meg  akar  vesztegetni.  (Sándorhoz.)  Hallja  az  úr! 
én  becsületes  cseléd  vagyok,  nem  veszek  mástól  bért,  érti  ?  Most 
megyek,  a  mint  illik.  (Megnézi,  he  van-e  zárva  a  kapu  s  úgy  el.) 

Sándor  (örömmel):  Felséges!  Nelli  itt!  a  viszontlátás  öröme 
közelget. 

Móricz  (előjön):  Már  bizonyos,  ez  régibb  ismerős.  Most  az  öreg 
két  tűz  közé  jut  s  míg  az  egyikkel  vesződik,  a  másik  gyújt.  (Sándor¬ 


hoz.)  Hozta  Isten  uram ! 

Sándor  (meghökkenve) :  Mit  jelent  ez?  (Móriczhoz.)  Szolgája  — 
tán  e  házba  való  uraságod  ? 

Móricz :  Még  nem,  csak  akarok,  uram. 

Sándor  (magát  tettetve) :  Tán  a  szép  táj  édesgette  ide  uraságodat  ? 

Móricz:  Mi  a  holt  táj,  hol  eleven  szépség  int? 

Sándor  (félre) :  Ördög,  pokol !  ez  Nellit  érti !  (Móriczhoz.)  Sza¬ 
bad  kérdeznem,  kihez  legyen  szerencsém? 

Móricz :  Szabad  tudakolnom,  honnan  tetszett  jönni  ? 

Sándor:  Több  helyekről  s  most  az  országúiról. 

r 

Móricz :  Úgy  ?  magam  is  —  a  mi  pedig  nevemet  illeti,  nagy 
okom  van,  azt  elhallgatni.  (Félre.)  Mily  gyanúsan  néz  reám. 


Sándor  (félre):  A  vér  ki  akar  szökni  eremből.  (Szinlett  nyuga¬ 
lommal  Móriczhoz.)  Már  régen  tetszik  itt  mulatni  ? 

Móricz :  Nem  oly  soká,  hogy  ásítsak,  nem  oly  rövid  ideig,  hogy 
eleget  ne  láttam  volna.  Tán  uraságod  is  e  házba  szándékozik? 

Sándor :  A  legjobb  cselekedet  néma. 

Móricz :  Helyesen !  az  okos  vezér  nem  üti  dobra,  hol  s  mikor 
kezdi  ostromát. 

Sándor  (félre):  Ostromát?  ( Móriczhoz .)  Tán  váratlan  jelenésem 
valami  szép  órát  gátolt  ?  (Félre.)  A  gyanú  megemészt. 

Móricz:  Akadály  édesíti  a  diadalt. 

Sándor  (felcsattanva) :  Diadalt !  (Erőltetett  egykedvűséggel.)  így  hát 
némely  hadi  készületek  már  is  tétettek  ? 

Móricz :  Vadság  volna  valakit  orozva  megtámadni. 

Sándor :  Úgy !  valóban  magam  is  részt  veszek  — 

Móricz :  Annál  jobb,  én  nem  vagyok  ugyan  győzhetetlen, 
de  nem  is  futamlom  meg  mindjárt.  Szabad  tudnom,  kivel  lépek  a 
pályára  ? 

Sándor:  A  mi  nevemet  illeti,  nagy  okom  van  azt  elhallgatni, 
különben  én  is  tudom  a  magamét  védeni. 

Móricz  :  Csalatkozik,  ki  a  szépet  magáénak  véli ;  a  nap  sugára 
nem  egyet  melegít. 

Sándor:  A  szelíd  szív  nem  fordul  minden  csalfény  után. 

Móricz  :  Szelíd  a  hold  s  mégis  változik  —  de  minek  több  szó  ? 
Mi  értjük  egymást,  s  a  következésben  rejtezik  szerencsénk.  (Szíves 
vidámsággal  Sándor  kezét  fogja.)  Én  győzni  akarok,  uram  !  Ha  meg¬ 
győzetem,  lábomra  bízom  eszemet  s  gondolván :  nagy  a  világ,  sok 
a  szép,  ma  te  ölelsz,  holnap  más  —  irigység  nélkül  szedem  fel  sátor¬ 
fámat.  (Magában.)  Ez  a  régi  imádó,  én  az  új  —  s  hogy  az  ónál 
ritkán  jobb  az  új,  azt  asszonyaink  nem  hiszik !  —  Ajánlom  maga¬ 
mat.  (El.) 

Sándor  (egyedül):  Most  kocsimat  a  falúba  küldöm,  aztán  itt 
meglesem,  mint  kezdi  az  ellenvitéz  munkáját.  Erősen  hiszem,  hogy 
Nelli  hűsége  győzni  fog.  (El.) 

Szoba  Sziklási  házában. 


NELLI  kedvetlen  jön  s  a  székié  veti  magát .  MARGIT. 

Margit :  Rossz  kedve  van,  édes  kisasszony  ?  Mi  baja  ? 

Nelli :  Minden. 

Margit :  Hogy  lehet  az  ?  Hiszen  rokonánál  van,  kit  édes  atyjával 
egy  anya  szült ;  egészséges  is,  gond  nélkül  él. 

Nelli :  És  öröm  nélkül,  mint  a  madár  arany  kalitkában. 

Margit:  Mikor  tulajdon  atyja  kívánja,  hogy  míg  a  rendelt  vő¬ 
legény  nem  jo*  szoros  rejtekben  maradjon. 

Nelli :  Én  a  vőlegényt  se  nem  ismerem,  se  őt  szeretni  nem 
fogom ;  különben  pedig  atyám  távozást  és  nem  fogságot  rendelt. 

Margit :  Fogság,  mert  nincs  itt  valaki  —  csak  nyugton  édes  kis¬ 
asszony,  ennek  is  vége  lesz ;  tessék  magát  valamivel  mulatni. 

Nelli :  Tán  az  unalommal  ?  Itt  sem  a  szívnek,,  sem  a  léleknek 
nincs  élelme. 


LŐRINCZ  (jön). 

Lőrincz  (Nellihez) :  Kisasszony !  kedves  violáját  most  általülte- 
tem,  nem  tetszik  a  kertbe  jőni  ? 

Nelli :  Majd  holnap  —  ma  nincs  kedvem. 

Lőrincz  ( rózsát  ad  Margitnak)  :  Leányasszony,  ez  legszebb  rózsa 
az  egész  kertben.  (Míg  Margit  a  rózsát  elveszi,  Lőrincz  másik  kezével  Nellit 
a  levéllel  kínálja.) 

Nelli :  Micsoda  levelet  hozott  kend  itt  ? 

Lőrincz  (ujjait  ajkaira  teszi.) 

Margit :  Levelet  ?  Micsoda  levelet  ? 

Lőrincz  (félre) :  Minő  tudatlan  az  a  kisasszony.  Most  hazugság ! 
légy  velem  !  (Margithoz.)  Ezt  a  levelet  előbb  egy  űr  adta  által,  hogy 
én  a  legszebbnek  adjam  a  háznál,  s  a  leányasszonynak  nyújtom. 
(Titkon  Nellihez.)  A  kisasszonynak  szól ! 

Nelli  (a  levelet  elkapja):  Haha!  tán  egy  bujdosó  vitéz  jött 
tájunkba?  (A  levelet  nézi.)  „Az  ismeretlen  szépnek." 

Margit:  Édes  kisasszony,  nem  szabad  ezt  olvasni  —  már  bo¬ 
csánatot  kérek,  de  nem  engedhetem.  (A  jobbik  mellékszobába  kiált.) 
Tekintetes  úr,  tekintetes  úr ! 

Kisfaludy  Károly  munkái  II.  3 

Nelli :  Minek  lázítja  fel  a  két  öreget? 

Margit :  Tekintetes  úr,  tekintetes  úr ! 

Lőrincz  (titkon  Nellihez):  Kisasszony  !  miért  árúit  cl  ? 

SZIKLÁSI  és  SZÁLKAI  ( jönek .) 

Sziklási :  Nem  hiába,  két  asszony  egy  vásárt  tesz.  Mit  lár¬ 
máztok  ? 

Margit :  Ezt  a  levelet  egy  ifjú  úr  küldte  Lőrincz  által  s  nem 
tudjuk,  melyikünket  illeti. 

Szálkai  (Nellihez):  Ej  kisasszony!  Városi  szokás,  falusi  vétek. 
Mink  nem  szoktunk  szívről  firkálni. 

Sziklási  (Lörinczhez) :  Ásó  neked,  nem  írás;  hogy  merted  által- 
venni  a  levelet? 

Nelli :  Szerelmes  levél  az  érzés  virága,  s  mivel  Lőrincz  kertész 

Sziklási :  Tehát  a  kisasszony  hallgasson.  ( Lörinczhez .)  Minek 
fogadtalak  ?  levélhordozónak  vagy  kertésznek  ? 

Lőrincz :  Kertésznek. 

Sziklási :  Te  pedig  lopva  levelet  hordasz,  azért  kifizetlek,  s  elta- 
karodol  házamból. 

Margit  (esengve) :  Tekintetes  úr  ! 

Sziklási :  Nelli,  add  ide  a  levelet. 

Nelli  (félre):  Nem  Sándor  írása.-  Vegye  bácsi.  Szinte  nehéz 
a  sok  sóhajtástól. 

Lőrincz :  Nem  tudtam,  mi  áll  a  levélben ;  az  az  úr  igen  kért  — 

Margit :  Bocsássa  meg  tekintetes  úr  ez  egyszeri  hibáját. 

Sziklási :  Hibázott,  mert  a  levél  nem  téged  illet. 

Margit :  Nem  is  reményiem,  hogy  ártatlanságomat  tekintetes 
úr  mellett  valaki  ily  szembetűnőleg  kísérteni  merné. 

Lőrincz :  Nem  gondoltam  semmi  rosszat. 

Sziklási  (Lörinczhez):  Eredj!  furkós  mennykő!  Máskor  meg¬ 
szidlak. 

Lőrincz  (félre):  Most  jól  kimentettem  magamat.  (El) 

Nelli :  Látja  édes  bácsi,  e  tájban  is  vannak  meleg  szívek. 

Sziklási :  Szeles  ifjak,  kik  elúntukból  az  asszonyok  könnyű 
hitével  játszanak. 

Szálkai:  Sem  ész,  sem  tisztelet  nem  vezérli  őket,  haíiem  el- 
bizottság. 

Sziklási  (a  levelet  nézi):  Ólommal  van  írva  —  az  ígéretnek  is 
ólom  lábai  lesznek.  Minő  írás !  Görbe  mint  az  útjok,  zavart  mint 
elméjök. 

Szálkai :  Lássuk,  mit  ír.  (Félre  megy  Sziklásival.) 

Sziklási  (olvas) :  „Csak  egy  pillanatra  volt  szerencsém  láthatni 
s  tüstént  meg  valék  győződve,  hogy  ennyi  szépség  sem  ily  magányba, 
sem  valami  élet-únt  agglegény  mellé  nem  való." 

Szálkai :  Barátom !  ez  téged  illet,  én  özvegy  vagyok. 

Sziklási  (folytatja):  „Ha  tán  erőszak  tartja,  én  karomat  és 
tehetségemet  ajánlom,  forrón  óhajtva  kedves  ismeretségét  s  az  alkalmat, 
mely  kitüntesse  tiszta  indúlatomat.  Minden  esetre  udvarlására  sietek, 
őszinte  vallást  reménylvén." 

Szálkai :  Az  aláírás  ? 

Sziklási :  „Imádója  s  védője  minden  szépnek." 

Szálkai :  Balgatag !  mi  nagy  dolgot  vett  magára.  (Nellire  czéloz - 
van.)  Ah  egy  is  sok  bajt  okoz! 

Nelli :  Nos,  bácsi,  mit  ír  vitézem  ? 

Sziklási :  Szív  helyett  lánczot  neki,  mely  tévedt  eszét  helyre 
szorítsa.  Minő  vesződség  lesz  ebből !  Nelli,  hol  láttad  ötét  ? 

Nelli :  A  ház  előtt  akarván  sétálni,  egyszerre  elémbe  bukott ; 
de  ne  vélje  bácsi,  hogy  szóval  vagy  jellel  e  tettre  bárorítám. 

Sziklási :  Nem  elég  tág  a  kert  ?  Ilyenek  vagytok  ti ;  különféle- 
ségek  kedvéért  virágoktól  csalán  közé  mentek.  Nem  tudod,  hogy 
szomorú  időnkben  a  csinos  leány  olyan,  mint  a  hadi  lármajel,  min¬ 
den  férfit  talpra  kiált? 

Szálkai :  De  visszavonulnak,  ha  frigy  köttetik. 

Sziklási  (félre):  Most  egy  meglátta,  a  többit  is  ide  csődíti,  s 
utóbb  a  sok  vendégtől  magam  kiszorűlok  házamból. 

Nelli :  Valóban  e  falak  közt  nem  vártam  volna  hódolót. 

Sziklási :  Ne  is  várj,  mert  az  ember  itt  okosabb,  minthogy  sze¬ 
relemmel  vesződnék,  mely  emésztve  táplál,  simogatva  kínoz,  moso¬ 
lyogva  csal  s  kizsebelve  bért  ad. 

Nelli :  Hah !  ismét  hallom  az  asszonygyűlölőt. 

Sziklás! :  Az  erőset  lehet  csak  gyűlölni  ;  a  gyönge  nemet  csak 
sajnálni. 

Nelli :  Az  igaz,  mert  szelíd  érzete  többször  gyötrelemmé 

válik. 

Margit  ( Sziklásira  czélozva):  Valóban  úgy  van;  csak  az  érzé¬ 
ketlen  boldog. 

Szálkai :  A  megérett  kortól  jön  a  tiszta  érzés ;  a  fiatalnál  csak 
bujdosó  csillag,  mely  az  állhatatlanságban  állandó. 

Sziklási :  Nálatok  az  érzés  hamis  pillangó  sötét  fenéken,  vér 
játéka,  mely  csak  a  nyelvet  mozgatja. 

Nelli :  Soknál  megengedem ;  ellenben  hány  példát  tudunk,  hol 
az  asszonyérzés  megpirítá  a  férfierőt. 

Sziklási :  Csak  szóval,  mint  a  színjátszó,  ki  íenhéjázva  rohan 
ki  meghalni  kedvesével,  aztán  nevetve  mossa  le  a  tükörnél  az  indulat 
színét.  Ha  van  is  érzés,  mely  egy  holdestvénél  tovább  tart,  csak  gőg 
és  kitüntetés  oka. 

Margit :  Mint  furdalja  szívemet  az  ily  gondolat. 

Nelli  (csintalanul):  Egykor,  édes  bácsi,  máskép  gondolkodott. 

Sziklási:  Minden  embert  meglep  egyszer  a  földi  gyarlóság. 

Nelli :  De  bácsit  többször  is  meglepte.  Atyám  beszélte  — 

Sziklási :  Hogy  te  csevegő  leány  vagy  — 

Nelli :  Hogy  némely  kosár  miatt  lett  asszonygyűlölő  — 

Szálkai  ( titkon  Sziklásihoz) :  Haha,  megfogtak  barátom. 

Sziklási :  Hm  !  igaz,  kaptam  kosarat,  de  abban  rejtezett  szeren¬ 
csém  s  az  egy  jó,  melyet  asszonyoktól  nyertem. 

Margit :  Ah,  tekintetes  úr !  hát  az  én  hűségem  — 

Sziklási  (felre  Margithoz ):  Okosan,  Margit!  —  téged  nem 
értelek. 

Margit:  Valaki  főn.  (Kinéz  a  köze  fajtón.)  Tekintetes  úr!  vendég 
jön,  az  az  úr  — 

Sziklási :  Nelli,  menj  hamar  szobádba,  csak  be  te  is  Margit. 
(Betolja  őket  a  hal  ajtón  s  hezárja.)  Úgy.  (Koczognak.)  Szabad.  (Magában.) 
Ha  künn  marad  se  bánom. 


MÓRICZ,  csinosan  öltözve  jön  és  körülnézi  magát. 


Móricz  (félre) :  Már  elzárták.  (A  két  öreghez.)  Szolgája. 

Sziklási :  Kihez  van  szerencsém  ? 

Móricz :  Tán  a  házi  úr  ? 

Sziklási :  Igen. 

Móricz  (kiterjesztett  karral  feléje  megy) :  Ah  kedves  drága  bará¬ 
tom  uram  ! 

Sziklási :  Lassan,  lassan !  Az  úr  ott  kezdi,  a  hol  más  végzi. 
Hol  tetszett  bejönni  ? 

Móricz :  A  hol  ki  tetszik  járni. 

Sziklási :  Hiszen  a  kapú  zárva  áll.  Ki  eresztette  be  ? 

Móric z  (félre) :  A  kertészt  el  nem  árulom.  (Sziklásihoz.)  A  mi  a 
kapút  illeti,  nekem  különös  hatalmam  van  minden  zárt  felnyitni. 

Szálkai  (félre):  Barátom  vigyázz!  ez  valamit  akar.  Végezz  vele 
minél  előbb  — 


Móricz  (Szálkaira  nézve,  félre) :  Hát  az  micsoda  maradványa  az 
előidőnek  ? 

Sziklási  (Móriczhoz) :  Mi  az  igazsághoz  szoktunk  —  kihez  van 
szerencsém  ? 

Móricz:  Engem  hínak  —  de  minek  a  név?  Ez  hang,  én  élő 
szer  vagyok,  fentartott  homlokkal  járok,  azért  ember  nevem,  ez  a  szó 
pedig  annyit  foglal  magában,  hogy  belehalunk,  míg  kifejtjük. 

Sziklási :  Nem  kívánok  én  értekezést  az  emberről,  csak  nevét 
kérem  —  neve  csak  van  ? 

Móricz :  Az  én  nevem  oly  szó,  melyre  sok  ember  esküszik, 
kevés  tartja  meg.  Hív  Tóbiás  nevem. 

Szálkai  (félre):  Ez  a  házba  akarja  magát  hazudni  s  a  házból 
a  szívbe. 

Sziklási :  Hát  mit  parancsol  Hív  uram  ? 

Móricz  :  S  szót  fogad,  ha  parancsolok  ? 

Sziklási :  Alig  hiszem. 

Móricz :  Röviden  elmondom :  nekem  e  ház  fekvése  tetszik, 
megveszem  jószágostúl  —  azért  nézzük  hamar  a  szobákat  keresztül. 
(El  akarja  vonni  Sziki á sit ;  kívül  csengetnek.) 

Szálkai :  Tüzes  vásárló !  Tudom,  hitelre  megvenné  a  világot. 

Sziklási :  Igen  gazdag  ember  tehát,  Hív  uram,  hogy  ily  átabo- 
tában  ily  jószágért  mer  alkudozni  ? 

Móricz :  Hát  több  pénze  van  uraságodnak  ? 

Sziklási :  Azt  nem  tudom,  van  mennyi  kell  s  több  is  — 

Móricz  :  Hát  fogadjon  be  tisztjének. 

Sziklási :  Nagy  ugrás  egyszerre. 

Szálkai :  Vagy  inkább  esés. 

Móricz :  Az  ugráshoz  láb  kell,  láb  hordja  a  testet,  s  ki  a  küz¬ 
désben  és  szerelemben  jókor  lábát  nem  használja,  feje  is  zálogban 
marad  ;  azonban  nekem  fejem  is  van,  mert  én  a  gőböly-,  juh-,  meg  a 
kappantenyésztést  is  a  bölcselkedés  legmélyebb  fenekéből  merítettem ; 
a  mezei  gazdaságban  pedig  maga  a  természet  is  csodál.  (Kívül  csen¬ 
getnek  ismét.) 


Sziklási  (félre):  Elhiszem,  mert  a  velő  alkotását  elvétette. 
(Móriczhoz.)  Sajnálom,  hogy  ennyi  ügyességet  nem  használhatok ; 
most  épen  nincs  szükségem  tisztre,  (félre)  kivált  ilyenre. 

Móricz  :  Az  semmi !  Valami  egy  hétig  ügy  is  itt  mulatok,  nézek, 
hallok,  tanácsiok,  javítok,  használok  s  több  ily  csekélységekkel  házát 
boldogítom. 

Szálkai :  Ez  a  vendég  csupa  jóakarat.  (Ismét  csengetés.) 

Sziklási :  De  ki  csenget  annyit  ?  Jakab  postára  ment,  Margitot 
elzártam,  a  többi  cselédnek  pedig  hírem  nélkül  senkit  se  szabad  be- 
creszteni  — 

Szálkai :  Okosan  !  Leány  és  pénz  legjobb  zár  alatt. 

Sziklási:  Mégis  megnézem,  tán  valami  ismerős?  (Az  ablak  felé 


megy.) 

Móricz  (szinte  az  ablakhoz):  Ne  tessék  fáradni,  tudom  már, 
ki  lesz.  (Az  ablakon  kinéz,  félre.)  Haha,  a  régi  szerető.  (Sziklásihoz.) 
Egyik  tisztem,  kit  mindig  magammal  hordozok ;  bizonyosan  engem 
keres.  Mindjárt  elküldöm.  (Az  ablakon  kikiált.)  Ne  fáradjon  az  úr,  én 
itt  igen  jó  helyen  vagyok,  keressen  másutt  mulatságot.  (Félre.)  Mint 
háborog ! 

Sziklási  (Szálkáihoz) :  Ez  bolond  vagy  kitanult  kópé.  Csak 
Nelli  ne  volna  itt,  jól  elmulatnám  magam  vele. 

Móricz :  Már  elment  s  mi  békében  lehetünk  ;  azért  is  engedel- 
méből  úgy  teszek,  mintha  otthon  volnék.  (Leül.) 

Szálkai  (félre  Szikldsihoz ) :  Most  ugyan  vigyáznunk  kell ;  én 
barátságból  nálad  maradok  és  segítem  a  leányt  őrzeni,  míg  a  táj 
nem  tisztül. 

Móricz  (magában):  Hát  ezek  mit  szőnek? 

Sziklási  (félre):  Mint  űl  itt,  mintha  ő  tette  volna  le  a  ház  talp¬ 
kövét.  (Móriczhoz.)  Én  szeretem  a  vendéget,  de  most  engedelmet  ké¬ 
rek,  mert  fontos  dolgaim  vannak. 

Móricz :  Csak  tessék  dolga  után  járni,  találok  én  mulatságot. 

Sziklási :  Hallja  Hív  uram  !  nem  tudom,  hol  tanúit  ily  móddal 
belépni  idegen  házba ;  s  mivel  látom,  hogy  erővel  itt  akar  maradni, 
én  is  egyenesen  kimondom :  hogy  most  nincs  kedvem  e  szerencsét 
elfogadni. 

Móricz  (felkel  s  biztosan  Szikldsihoz) :  Látja  Sziklási  úr,  ez  a 
késő  tévedésnek  kára ;  most  féltékeny,  mert  szerelmes. 

Sziklási  :  Mit  csevegi  az  úr  másra  önnön  gyöngeségét  ?  Ismer¬ 
jük  a  vitézt  (előveszi  Móricz  levelét ),  itt  életlen  fegyvere. 

Móricz  (félre):  Átkozott  történet.  (Szikldsihoz.)  Nem  tagadom, 
én  szép  foglyát  el  akartam  ütni  kezéről,  de  csupa  barátságból. 

Sziklási  :  Kakuk  barátság. 

Móricz :  Sziklási  úr  derék  ember ;  kár,  hogy  szíve  fiatalabb, 
mint  kinézése,  s  azért  a  szépek  úgy  tekintenek  rá,  mint  a  hamvazó 
szerdára. 

Sziklási  :  Aztán  kinek  mi  köze  arra  ? 

Szálkai :  Az  ifjúság  semmi  érdem,  az  öreg  fának  nagyobb  az 
árnyéka. 

Móricz:  Csak  a  fáradtat  veszi  fel.  A  tüzes  vándor,  ha  szük¬ 
ségből  alája  tér  is,  hamar  kivágyik  ;  s  így  ha  Sziklási  úr  a  szép 
leányt  el  találja  venni,  utóbb  lehet,  hogy  nem  minden  levél  jut  majd 
így  kezéhez. 

Sziklási :  Vak  töltés,  uram  ;  puffog,  de  nem  sért. 

Móricz  (félre) :  Igen  nyugodt.  (Szikldsihoz.)  Ezerszer  bocsánatot 
kérek,  ha  tán  bakii  ítéltem  ;  az  a  kisasszony  talán  rokona  ?  De  ne 
gondolja,  hogy  el  akarnám  venni  — 

Szálkai :  A  rókát  hallom. 

Móricz :  Nekem  a  szabadságszeretet  hitvesem,  mentsen  Isten 
minden  frigytől !  Az  asszony  csak  teher,  szíve  olyan  mint  a  rejtett 
szó,  ha  egyszer  eltaláltuk,  nincsen  érdeme. 

Szálkai :  Ez  helyes  állítás.  ( Felre  Sziklásihoz.)  Ne  higyj  neki, 
az  angyalt  feketének  festi,  hogy  maga  bírhassa. 

Sziklási :  De  a  levél,  Hív  uram,  a  levél  ? 

Móricz  (biztosan):  Már  meg  kell  vallanom.  Én  gazdag  képíró 
vagyok  s  a  szépeket  azért  festem  le,  hogy  magamat  a  lemondásban 
gyakoroljam  — 

Sziklási :  Mi  lesz  még  ebből  ? 

Móricz :  Azért  is  ne  zárja  el  a  szépet. 

Margit  (belül) :  Tekintetes  úr,  tekintetes  úr! 

Sziklási  :  Mi  baj  megint  ?  Csak  maradj. 

Margit  (belül):  Csak  hamar,  ereszszen  ki,  mondásom  van  — 

Szálkai :  Halljuk,  halljuk  barátom !  Ki  tudja,  mi  történt  ? 

Sziklási  (felzárja  az  ajtót.  Margit  meglátván  Móriczot,  hajtogatja 
martát). 

Móricz  :  Szolgája,  szép  kisasszony  ! 

Margit :  Leányasszony,  szolgálatára. 

Móricz :  Akkor  a  sors  nagyon  hibázott. 

Sziklási  (Margithoz) :  Ne  hajtogasd  magad,  hanem  mondd  el, 
mit  akarsz. 

Margit  :  Ah  tekintetes  úr,  én  a  szobában  ültem  és  kötöttem. 
Nelli  kisasszony  a  benyílóban  a  tükörnél  fürtéit  igazgatta,  egyszerre  — 
ah  minő  ijedés  — 

Sziklási  :  Nos  !  Ki  vele  ! 

Szálkai  :  Mi  történt  ? 

Móricz  :  Tán  elejtette  tűjét  ? 

Margit :  Egyszerre  egy  idegen  férfi  az  ablakon  bedugja  fejét  — 

Sziklási  :  Ejnye  furkós  menykő,  ki  mer  így  alkalmatlankodni? 

Szál  kai  :  Ezt  nem  kell  engedni. 

Móricz :  Éljen  házi  jussával  és  űzze  el. 

Sziklási  :  Az  úrnál  kezdem  mindjárt.  Tovább  Margit  ! 

Margit :  Bedugja  fejét  és  többször  érzékenyen,  de  halkan 

Nellít  hítta.  Én  elsikoltám  magamat  s  elsőbben  Is  a  kisasszony  ajtaját 
csaptam  be  s  rá  is  zártam,  hogy  a  kísértet  ne  lássa.  Az  úrfi  erre  elvo¬ 
nult,  s  szinte  hallottam,  mint  nyögött  a  fa,  mikor  leszállt  róla. 

Móricz  (tüzesen  fel  s  alá  járkál) :  De  úgy  kell,  mért  nem  vágatja 
le  a  fát,  a  leány  ablaka  előtt  az  veszedelmes. 

r 

Szálkai  (szintúgy):  En  kivont  karddal  az  ablakhoz  állok,  s  jaj 
neki,  ha  még  egyszer  bedugja  fejét. 

Sziklási :  Oh  leányőrzés !  Ha  az  ember  csupa  szem  volna  is, 
mégis  vak. 

Móricz  (félre) :  Ezer  villám  !  ez  jobb  utat  talált  nálamnál.  Az 
ablakon  járó  mindig  szerencsésebb,  mint  a  ki  a  tág  kapun  megy  be. 
—  Most  mit  tegyünk  uram  ? 

Sziklási :  Kimegyünk  a  házból.  Jó  egészséget. 

Szálkai :  Én  strázsára  megyek.  (El  a  mellékszobába.) 

Móricz  (Margithoz) :  Édes  leányasszony,  én  kérő  vagyok  — 

Margit :  Még  nem  is  ismerjük  egymást. 

Móricz :  Kérem,  én  csak  más  szerencséjét  eszközlöm. 

Sziklási :  Margit,  mit  csevegsz  ?  Uram,  jó  egészséget. 

Móricz  (magában):  Más  utat  kell  keresnem.  Ha  egyébként  nem 
lehet,  a  háztetőn  is  befúrom  magamat.  —  Szolgája.  (El.) 

Sziklási :  Margit !  menj  Kehihez,  én  magam  zárom  be  a  kapót. 
(El  a  középajtón.) 

Margit :  Oh  azok  a  férfiak  !  (El  a  mellékajtón.) 

(A  kárpit  lefordul.) 

MÁSODIK  FELVONÁS. 


Sziklási  háza  előli 

Móricz  (gyorsan  keresztülmegy  a  jatákszfnen) :  Hahaha !  a  két 
öreg  hogy  kémli  a  házat !  Én  is  azonnal  példájokat  követem  s  ki- 
kémlem,  hol  lehet  a  falon  áthágni :  egy  bátor  salto  mortale  többet  ér 
a  szépeknél  ezer  sóhajtásnál.  Meglássuk,  nem  leszek-e  boldogabb 
levelemnél.  (El.) 

SZIKLÁsI  jön  SZÁLKÁIVAL,  kinek  fuska  a  vállán. 

Szálkai :  Hála  Isten’,  a  házkémlést  elvégeztük !  A  puska  szinte 
lehúzza  vállamat.  ( Puskáját  földre  ereszti.) 

Sziklási  :  Mért  hoztad  el  ?  Előre  mondtam,  az  öreg  legénynek 
a  ruha  is  nehéz. 

Szálkai  :  Ily  ijesztő  szerszám  hathatósb  a  fenyítő  szónál ;  ez  a 
gondolat  féke,  a  tett  bírája,  a  földi  villám. 

Sziklási :  Embert  csak  nem  lősz  ?  Úgy  is  meg  van  lőve,  ki 
asszonyok  után  szalad. 

Szálkai :  Mi  lesz  az  emberből  !  Ki  hitte  volna,  hogy  még  leányt 
kell  őrzenünk. 

Sziklási :  Ha  feleséged  élne,  tudom  házadat  kellene  őrzencd. 
Ezek  a  jó  madarak  is  máskép  énekelnek,  ha  sorsodon  átestek. 

Szálkai:  A  holtakról  csak  jót;  boldogult  hitvesem  jó  asszony 
volt,  csak  hogy  erkölcsét  néha  igen  érezteté  velem. 

Sziklási :  Olyanok  mind !  Az  erkölcs  is  ostorrá  válik  nálok. 

Szálkai :  De  szépek  s  az  által  győznek. 

Sziklási :  Szép  a  szivárvány  is,  de  mi  haszna,  ha  feltűnte  előtt 
a  fergeteg  mindent  pusztán  hagy  ? 

Szálkai :  És  az  ápoló  kéz  !  Ah  barátom,  ezt  csak  érzeni  kell ; 
teszem,  mit  csinálnál,  ha  Margit  nem  volna  ? 

Sziklási :  Az  más !  Margit  cselédem ;  jó,  mert  nincs  lekötve, 
hív,  mert  többet  remél  —  csak  a  szokás  teszi  tűrhetővé. 

Szálkai  (félre):  Kedvéért  már  csak  kikelek  az  asszonyok  ellen. 
(Sziklásihoz.)  Hisz  igazad  van,  az  asszonyi  természet  még  per  alatt 
van,  az  élet  a  bíró  s  a  mit  nappal  ítél,  azt  este  megmásítja.  Az 
asszony  esküvés  után  elhányja  bőrét  s  pille  lesz;  feje  kemény,  szíve 
lágy,  nyelve  folyó,  szeme  tükör,  mely  másnak  síma  s  a  férjnek  görbe 
képet  mutat. 

Sziklási :  Olyan  mint  a  déli  nap,  hevít,  de  árnyékot  nem  ád, 
érlel  s  fonnyaszt. 

Szálkai :  Hagyjuk  szegényeket !  Én  bemegyek  pihenni.  Haza 
már  nem  térek,  mert  ily  állapotban,  tudom,  két  baráti  szem  is  sokat 
ér.  (Félre.)  Tán  szólhatok  Nellivel. 

Sziklási :  Ennek  még  sem  hiszek  egészen,  nagy  farkas !  —  Ki 
jön  ismét  ? 

Sándor  (fellép) :  Sziklási  úr  ? 

Sziklási:  Igen. 

Sándor :  Örvendek. 

Sziklási:  Tán  az  űr  dugta  be  előbb  fejét  ablakomon? 

Sándor :  A  kapun  nem  eresztetvén  be,  az  ablakon  kívántam  látni 
azt,  kit  mindig  látni  óhajtok. 

t 

Sziklási :  En  azt  nem  szenvedem. 

Sándor :  Magam  is  inkább  kedvelem  az  egyenes  utat. 

Sziklási :  S  fákat  mász  ?  Ez  gyöngeség. 

Sándor :  Könnyen  vádol  az  ész,  ha  a  szív  békén  ver.  Nevemről 
tán  ismerős  leszek,  ha  szerencsémről  nem  is,  noha  egyikén  sincs 
okom  elpirulni.  En  Lángai  Sándor  vagyok. 

Sziklási  (félre):  Hát  az  ördög  ma  mindent  összehoz?  (Sándor¬ 
hoz.)  Örülök,  de  ha  máskor  jött  volna,  inkább  örülnék. 

Sándor:  Sajnosán  látom,  mily  kelletlen  jelenésem,  azért  nem 

is  leszek  soká  terhére.  De  legalább  engedje  meg  Sziklási  úr,  hogy 
őszintén  szóljak  szívéhez. 

Sziklási :  Hagyjuk  a  szívet!  Kinek  pénz  kell,  vagy  leányt  ámít, 
csak  az  él  vele.  (Felre.)  Most  vallatni  fog!  Mit  mondjak?  Restellem 
a  hazugságot. 

Sándor  :  Én  Nelli  kisasszonyt,  mostoha  ücscse  leányát,  szeretem 
s  viszont  szerettetem. 

Sziklási  :  Ez  igen  szép,  de  minek  a  szerelem  ?  Hiszen  tudja 
uraságod,  hogy  öcsém  Nellit  egy  jó  barátja  fiával  már  eljegyezte  és 
a  becsületes  ember  megtartja  szavát. 

Sándor :  Nelli  akkor  még  gyermek  volt  s  mindeddig  jegyesé¬ 
nek  képét  sem  látta. 

Sziklási :  Minek  a  kép,  ha  él  a  vőlegény  ? 

Sándor:  De  a  vőlegény  sem  elébb,  sem  atyja  halála  után  nem 
jött,  se  hírt  nem  adott  magáról. 

Sziklási :  De  nem  is  mondott  le. 

Sándor :  Nem  akarom  ily  makacs  szótartás  bús  következéseit 
feszegetni,  csak  egy  kérést  teszek:  Nellit  atyja  hirtelen  elküldte  — 

Sziklási :  Jól  tette,  a  szerelem  nyavalyája  ellen  távozás  régi 
jó  orvosság. 

Sándor :  Epcszt,  de  nem  gyógyít.  Én  tudom,  Nelli  itt  tartatik 
és  óhajtanám  tudni,  nem  szenved-e  miattam  méltatlan  sérelmeket  ? 

Sziklási  ( heviiUében  magát  feledve):  Hát  az  úr  azt  véli,  hogy  én 
vadállat  vagyok  s  hogy  házam  barlang  ? 

r 

Sándor :  En  Nelli  által  még  derék  embernek  ismerem,  kinek 
arcza  fergeteg,  de  szíve  tiszta  verőfény  — 

Sziklási :  Azért  ne  vádoljon,  ha  látogatását  nem  fogadhatom 
el.  Lássa  az  úr  !  én  sok  jót  hallottam  magáról,  öcsém  is  tisztelettel 
említette,  azért  javallom,  hagyjon  fel  a  házassággal,  higyje  el :  csak 
olyan,  mint  a  nagy  nevetés,  kedvvel  kezdődik,  jajjal  végződik. 

Sándor :  S  nekem  az  fő  czélom.  Öszvehangzó  érzet  és  tempera¬ 
mentum  boldogságot  ígér. 

Sziklási :  Öszvehangzó !  A  legjobb  húr  is  utóbb  hamis  hangot 
ád.  A  mi  pedig  a  temperamentumot  illeti,  a  szépeknél  mindenik  meg- 
fordúl.  Míg  fiatal,  sangvinikus,  mindenfelé  szőkéi,  szemről  szemre  néz, 

könnyen  szeret,  könnyen  felejt,  sír  és  nevet,  a  mint  a  pillanat  kívánja, 
tűzérzékei  intézik  érzelmét.  Az  első  virág  hulltával  a  cholera  jelenti 
magát,  tele  van  feltétellel,  mely,  ha  törik  szakad,  nyomoztatik,  az  indulat 
boszúra  s  áldozatra  kész ;  uralkodni  vágyik  s  ha  csak  lehet,  férjét 


szugba  szorítja.  Őszkor,  ha  már  kedves  tolvajok  nem  igen  kísértik,  beáll 
a  melancholia ;  ekkor  mindent  komor  színben  lát,  irigyelve  más  jó 
kedvét,  mindenben  s  mindenütt  hiányt  érez,  szenved,  beteg,  nem  tudja 
miért,  panaszkodik  a  világ,  de  leginkább  a  férfiak  ellen.  A  legnagyobb 
télben  jön  a  jótevő  phlegma,  de  mivel  ritka  asszony  ismeri  el  telét,  a 
phlegma  is  ritkán  találtatik  nálok.  Mondom,  ne  házasodjék ! 

Sándor:  De  a  rideg  nőtlenség  mindig  árva,  mindig  szegény; 
száraz  fa  a  kies  mezőn,  mindig  komor  és  tövises.  Mint  a  havas  kopár 
csúcsa,  tündököljön  bár  magasan,  élet  nem  tenyészik  körűle.  Zúgó 
felhő  eső  nélkül ;  bolygó  árnyék,  mely  mindenre  homályt  vet.  Én 
mondom,  házasodjék ! 

Sziklási :  De  nem  tánczol  más  sípja  után,  nem  kesereg  csalfa 
könny  miatt,  borzadva  nem  nyúl  öröméhez,  nem  szalad  a  házi  pertől, 
hanem  szabadon  él  és  hal.  Mondom,  ne  házasodjék  ! 

Sándor :  Én  megházasodom.  Maga  a  teremtő,  kietlennek  tartva 
alkotványát,  teremté  az  asszonyt,  hogy  mennyet  tenyészszen  a  földön. 

tr 

0  a  világ  szépe,  az  élet  szíve !  S  az  nem  élt,  ki  nem  vön  részt  annak 
édes  szerelmében.  Én  ezt  hiszem. 

Sziklási :  Lássa !  a  ki  hisz,  boldog,  ki  nem  hisz,  okos.  Egy 
csepp  öröm,  tenger  bánat.  De  mivel  így  állunk,  mint  mívelt  ember¬ 
től  méltán  várom,  hogy  erőszakos  úton  nem  fog  a  leányhoz  közeledni. 

Sándor :  Azt  ígérem. 

/ 

Sziklási :  En  öcsémet  mindenről  tudósítom.  O  atya,  ő  végez¬ 
zen.  Addig  fogadásom  szerint  megőrzőm  a  leányt,  azért  noha  máskor 
szívesen  látnám,  most  házam  az  úrnak  zárva  marad. 

Sándor:  Nem  alkalmatlankodom!  Csak  ez  egyet  még:  elébb 
itt  egy  idegen  férfit  láttam  leskelődni :  szabad  tudnom,  mily 


czélt  űz  ? 

Sziklási  :  Azt  tán  maga  sem  tudja.  Valami  asszonyos  vitéz 
lehet,  ki  élte  felet  tűkör  előtt  vagy  utczán  tölti,  szívével  adakozó,  ég 
mint  a  szalma  s  ha  nem  gyújthat,  legalább  füstöt  s  zajt  okoz ;  lesz 

gondom  őt  távol  tartani.  —  Bízhatom  tehát  szavában,  hogy  az  űr 
innen  eltávozik? 

Sándor:  Követem,  távozást  nem  ígértem,  de  hogy  engedetnie 
nélkül  házába  nem  lépek,  azt  fogadom. 

Sziklást :  Jó  egészséget !  (Bemegy  a  házba  s  a  kapát  bezárja.) 

Sándor  (egyedül):  O  megy,  s  én  úgy  állok  itt,  mint  a  szám¬ 
űzött  honja  szélénél  :  a  szem  rajta  csügg,  de  a  merész  lépést  egy 
bátrabb  maradás  reménye  tiltja.  (El.) 

Sz'klási  kertje.  Egyik  felül  sövényfal  kis  ajtóval. 

NELLI  fellép  olvasva.  MARGIT  kiséri. 

Margit :  Ezt  a  könyvet  annyit  olvassa  a  kisasszony,  csodálom, 
hogy  már  bele  nem  unt ! 

Nelli :  Belsőmet  festi  s  midőn  érzetemet  felingerli,  egyszer¬ 
smind  megnyugtat. 

Margit :  Én  is  érzékeny  vagyok  !  Tavai,  mikor  urunk  halálos 
beteg  volt,  annyit  sírtam,  hogy  még !  De  olvasás  által  a  világért  sem 
tudtam  volna  megnyugodni. 

Nelli :  Mert  hű  szorgalma  által  azt  meglelé.  Van  állapot,  midőn 
az  is  vigasztal,  ha  érzésünk,  reményünk  ily  némán  zengő  társat 
lel !  ( Olvas.) 

„Miként  tavaszban  a  virág 
Illatcserében  olvadoz, 

Rokon  feléhez  úgy  a  szív 
Malasztos  hévvel  lobbadoz. 

S  ha  bár  felette  vész  üvölt 
S  kéj  vesztve  keble  hervadoz, 

Új  nap  derűi,  mosolyg  az  ég, 

Szebb  fényre  fordúl  élte  még 
S  múló  keservekért 
Nyer  édes,  hosszú  bért.“ 

(A  lúgosba  megy,  leül  s  tovább  olvas.) 

Margit:  Élne  csak  urunk  körűi,  majd  nem  tanúina  könyvek¬ 
ből  érezni. 

Margit :  Édes  leányasszony,  örülhetek  ? 

Margit :  Miért  ne,  ha  van  oka  kendnek.  ( Kíváncsian .)  Mi  ör- 
vendetes  történt  ? 

Lőrincz :  Nem  szólt  az  az  űr  semmit,  ki  előbb  a  házban  volt  ? 

Margit :  Ki  hinne  olyast  mindjárt  ? 

Lőrincz :  De  én  mondhatom,  van  a  dologban  valami ;  ismerem 
a  férfit  is,  kinek  az  az  űr  kérője. 

Margit  (nevekedő  kíváncsisággal) :  Milyen  formájű,  micsoda  em¬ 
ber  ?  ( Habozva  elfordulj  Eh !  menjen  kend,  ilyen  tréfát  nem  szen¬ 
vedhetek. 

Lőrincz :  Nem  épen  fiatal,  de  nem  is  vén,  velem  egy  idős ; 
nem  épen  űr,  de  ha  a  dolog  elsül,  nem  is  lesz  szolga.  Rég  próbálta 
volna  szerencséjét,  de  nem  bízott  zsebjébe ;  most  űj  kilátással  nő  re¬ 
ménysége  s  azt  gondolja,  hogy  jó  gazdasszonyból  jó  feleség  is  válik. 

Margit :  Csak  gondolja  még  s  nincs  meggyőződve  ? 

Lőrincz :  A  szerelem  majd  meggyőzi.  Mit  mondjak  neki  ? 

Margit  (félre):  Nagy  lépés.  Urunkkal  szólok  elébb. 

Lőrincz :  Én  állok  mellette,  hogy  rűtabb  s  rosszabb  férfi  is  van 
nálánál,  dicsérném  is,  de  nem  illik  — 

Margit  (félre):  Magát  érti,  tudtam  mindjárt,  régen  megkülön¬ 
böztet  s  a  hol  lehet,  szépet  mond.  —  (Lopva  rákacsingat.)  Az  ember 
nem  is  épen  rűt. 

Lőrincz :  Nos  leányasszony  ? 

Margit :  Kend  csintalan  ember !  Okosabb  mint  véltem,  de  sem¬ 
mit  sem  ígérek,  tán  majd,  idővel  — 

Lőrincz  (félre):  Ez  annyit  tesz:  mindjárt.  ( Margithoz .)  Tehát 
megyek  a  rozmarintot  megöntözni,  lehet,  hogy  szükségünk  lesz  rá..  (El.) 

Margit :  Ah  én  inkább  itt  maradnék !  Sziklási  űr  oly  kegyes ! 
Nem  szeret  ugyan,  mert  én  is  a  szép  nemhez  tartozom,  jól  le-lehord, 
de  mindent  megtesz,  a  mit  csak  óhajtok  —  aztán  legszebb  időmet 
nála  töltöttem !  Szívem  fáj !  —  Ha  ő  —  de  gondolni  sem  merem. 

Szál  kai  (elélappang) :  Margit!  Margit! 

Margit :  Tessék  parancsolni. 

Szálkai :  Hol  a  kisasszony  ? 

Margit :  Ott  olvas  a  lúgosban. 

Szálkai  (félre):  Tán  a  szerelemről.  Örömest  terjesztené  kezet, 
de  nem  tudja  ki  felé  —  a  szeretőt  pedig  kizárjuk !  ( Margithoz .)  Nem 
untad  el  a  strázsát? 

Margit :  Urunkért  teszem. 

Szálkai :  De  még  se  bánnád,  ha  Nellit  elvinnék  ? 

Margit :  Igaz,  sokszor  tartóztat  dolgomtól ;  ki  tehet  róla.  De 
nem  is  tudom,  hol  marad  Jakab  oly  soká  ? 

Szálkai :  Ha  dolgod  van  Margit,  bízvást  bemehetsz :  itt  mara¬ 
dok  én  helyetted. 

Margit :  Dolgom  volna,  de  — 

Szálkai :  Csak  menj  Margit,  hiszen  nincs  kitől  tartani. 

Margit :  Az  igaz,  tekintetes  úr  nem  félelmes,  tehát  engedelmé- 
ből  megyek.  Ha  valami  ifjú  ember  jőne,  csak  méltóztassék  lár¬ 
mázni.  (El.) 

Szál  kai :  Magunk  volnánk  —  a  hely,  a  pillanat  kedvező,  még 
úgy  sem  szólhattam  vele  Sziklási  miatt  —  most.  —  Mi  szépen  ül  ott 

a  kis  tündér,  gyönyörű  bimbó  a  lombok  közt.  De  mit  akarok?  Atko¬ 
zott  ősz  hajak !  Eh,  ő  is  asszony  s  nem  haragszik,  ha  tetszik  va¬ 
lakinek !  Én  úgy  égek,  hogy  szinte  cl  tudnám  venni  s  így  az  ifjún 
is  győznék;  —  oh  miért  ne?  Az  öreg  imádónak  többnyire  jobb  az 
erszénye,  mint  a  fiatalé  s  ez  nagy  szószóló  —  rajta  tehát !  (Rózsát 
szakaszt  s  annak  levelével  meghinti  Nellit.)  így  csókolja  egyik  rózsa  a 


másikat. 

Nelli :  Ah,  Szálkai  úr  ? 

Szálkai  (előjön):  Mily  szerencsés  tárgyon  tetszett  úgy  elmerülni  ? 

Nelli :  Oly  tárgyon,  mely  harmat  gyanánt  csillog  a  virágon  s 
ha  ez  fonnyad  is,  gyökerét  élteti ;  de  hová  lett  Margit  ? 

Szálkai :  Dolga  akadt.  Én  váltottam  fel. 

Nelli :  Valóban  büszke  vagyok,  hogy  ily  érdemes  urat  is  őreim 
közé  számlálhatok. 

e 

Szálkai :  Édes  kínos  munka  a  szépséget  őrzeni.  Másra  kellene 
vigyázni  s  a  szem  csak  egyet  lát ;  mással  küzdeni  s  az  ember  magá¬ 
val  sem  bírhat. 

Nelü :  Kit  őrzeni  szükség,  nem  érdemel  őrizetei. 

Szálkai :  A  szépnek  ezer  ellensége  támad,  ah !  és  szintannyi 
imádója.  (Kezét  csókolja.)  Én  magam  a  legforróbb  — 

Nelli  ( szavába  esölcg):  Asszonygyűlölő! 

Szálkai :  Mentsen  Isten !  E  balvéleményt  kész  volnék  bármily 
áldozattal  megczáfolni.  ( Hízelkedve .)  Teszem,  ha  ily  angyal  valamit 
kívánna  — 

Nelli :  Mit  kívánhatnék,  a  mi  nem  volna  már  ?  S  mit  nyerhet¬ 
nék  itt,  mihez  még  kívánnom  nem  lehetne? 

Szálkai :  Példának  okáért,  egy  szívet,  mely  bár  jó  ideig  ver, 
mégis  ifjan  lángol,  a  szépet  ismeri,  a  jót  becsüli,  tűrödelmes,  bőkezű 
és  ily  elhagyott  állapotban  mindig  elfogadható. 

Nelli  (félre ) :  Mily  gyöngeség,  ő  engem  hűtelennek  mer  tartani ! 
Szinte  kedvem  volna  az  öreg  gőgös  iránt  érzékenyüket  játszani  s  ez 
által  bátyámon  is  diadalmaskodnom  !  (Szálkáihoz.)  Ah  !  ilyen  szív  csak 
a  képzeletben  él. 

Szálkai  (félre):  Tetteti  magát,  enyelgeni  akar;  így  akarom! 
Enyelgés  az  érzet  gyújtója :  az  ember  nevet,  közelebb  jő  s  utóbb  ne¬ 
vetve  győz.  (Nellihez.)  Nem  mindig  zordon  a  valóság. 

Nelli :  Ah ! 

Szálkai :  Kit  illethet  e  mély  sóhajtás  ? 

Nelli :  Magamat !  Én  szívdobogásban  szenvedek. 

Szálkai :  Ennek  orvossága,  vagy  inkább  ellenmérge  a  szere¬ 
lem.  Ah !  ha  én  lehetnék  az  orvos ! 

Nelli:  Nm  minden  orvos  kedves  ugyan  a  betegnek,  de  igen  a 
jó  tanács. 

Szálkai  (kezét  csókolván) :  Ha  tudnám,  mit  ítél  ezen  szív  felőlem  ? 

Nelli :  Mint  bátyám  jó  barátját  tiszteli. 

Szálkai :  Tisztelettől  szerelemhez  olyan  a  lépés,  mint  liliomtól 
a  rózsához. 

Nelli  (félre):  Ez  régi  hang  az  ifjúságból;  fenmaradt  czifrázat 
a  romladékon.  (Szálkáihoz.)  Ez  oly  igazság,  melyet  minden  jobb  em¬ 
ber  érez. 

Szálkai :  Valóban !  így  hát  sikerrel  mondhatnám :  szép  kisasz- 
szony !  ne  n.zzen  tüskémre,  azaz  időmre,  hanem  tekintse  rózsának 

szívemet,  mely  kegyében  élni  óhajt.  (Térdre  omlik,  Móricz  fejét  a  kert¬ 
falon  felüti.)  lm  lábainál  — 

Nelli :  Kérem,  Szálkai  úr !  fájni  fog  majd  lába. 

Móricz:  Mit  látok!  (Átszökik  a  falon.) 

Szálkai :  Ily  kedves  szolgálatban  csak  ifjodni  lehet. 

Móricz  (hirtelen  Szálkái  mellé  térdel):  E  szolgálat  inkább  illik 
hozzám !  S  így  két  évszakasz  hajt  fejet  a  szépségnek  s  minden  javá¬ 
val  kínálja ! 

Szálkai :  Uram  !  ez  hallatlan  merészség  !  (Fel  akar  kelni.) 

Móricz  (karjába  ölti  karját  s  tartóztatja.) :  Tessék  maradni,  ennél 
szebb  helyet  nem  talál.  (Ncllihcz.)  Szép  kisasszony,  mily  forrón  vágy¬ 
tam  e  pillanatra ! 

Szálkai  (erőlködve) :  Ezt  nem  szenvedjük.  (Félre.)  Nem  ereszt  el ! 

Móricz :  Bocsáthatatlan  vétek,  a  szépet  így  elrejteni  !  Vagy  tán 
csak  azért,  hogy  a  legbátrabb  víhassa  ki,  mint  a  búvár  a  gyöngyöt 
az  irigy  habok  közűi  ? 

Nelli  (feddö  hanggal) :  Uram  !  én  — 

Móricz  (hirtelen):  Oh  ne  azt  a  kemény  tekintetet!  Ez  csak 
neveli  a  lángot.  Midőn  az  ég  haragszik,  legközelebb  érezzük  ma¬ 
gunkat  hozzája.  Ha  nem  örömest  mulat  itt,  kimentem,  akár  el  is 
rablom. 

Nelli :  Uram  !  kicsapó  szeszélyeit  tessék  másfelé  fordítani.  Vise¬ 
leté  nem  oly  természetű,  hogy  azt  viszonozni  illendőnek  tarthatnám. 

Móricz  :  Illendőség !  vak  szokás  szava,  váltott  gyermeke  a  ter¬ 
mészetnek.  Szépet  látni  s  neki  nem  hódolni,  az  igazi  illetlenség,  lelki 
halál,  dermedő  szív  — 

Nelli :  Kérem  Szálkai  urat,  tessék  a  házba  vezetni. 

Szálkai :  Szívesen  !  (Fel  akar  kelni,  félre)  Mikor  nem  ereszt  fel.  — 
Uram  !  micsoda  erőszak  ! 

Móricz :  Csak  tessék  maradni,  én  nem  vagyok  irigy,  e  boldog¬ 
ságot  mással  is  felosztom. 

Nelli :  így  hát  magamat  ajánlom  !  (Ekkor  eléjön  Sziklást.)  Itt  jő 
bátyám. 

Sziklás! :  Hé,  mi  dolog  ez  ?  Minő  térdelő  társaság  ? 

Móricz  (felszökik,  Szálkai  utána  nehezen  f elver gödik) :  Isten  hozta 

Móricz:  Mit  látok! 

Sziklás!  urat !  Nemde  szép  foglalatosságban  lelt  ?  De  én  csak  ezt  az 
urat  utánoztam. 

Szálkai  (félre):  Átkozott  meglépés!  Most  vége  mindennek. 
Lesz  mit  hallanom. 

Nelli :  Úgy  van,  édes  bácsi.  Szálkai  úr  előttem  az  asszony  i 
nemet  térden  követte  meg. 

Szálkai  (félre  vonva  Sziklásit) :  Csak  gúnyból  tettem;  hiszen 
ismersz  —  térdelni  asszony  előtt ! 

Szikíási :  Ily  ősz  hajjal ! 

Szálkái  (szavába  esik) :  Csak  ne  pattogj!  Majd  megőrzőm  ezen¬ 
túl.  (Móriczra  mulatván.)  Csak  ezen  adj  ki. 

Móricz :  Édes  kisasszony !  tán  e  társaság  teszi  oly  komorrá  ? 
E  falon  túl  vidámabb  az  élet  — 

Sziklás! :  Mit  szóljak  az  ifjúnak,  ha  még  az  öreg  is  ábrándo¬ 
zik?  (Móriczhoz.)  Uram,  hol  jött  be  ismét? 

Móricz :  A  hol  a  madár !  A  szív  adott  szárnyakat. 

Szálkai :  A  falon  jött  által,  mert  a  ki  rakta,  nem  vélte,  hogy 
leányt  kellene  elrejtenie,  különben  magasabbra  emelte  volna. 

Móricz :  A  chinai  fal  is  csak  egy  szökés  a  szerelemnek,  a  ten¬ 
ger  kis  folyam,  a  föld  egy  lépés. 

Szikíási :  De  én  nem  szoktam  a  falmászó  vendégekhez,  azért 
kapómhoz  igazítom.  Tessék  követni ! 

r 

Móricz :  Mit  fárad  hasztalan  ?  En  olyan  vagyok,  mint  a  levegő, 
ha  itt  kiszorítanak,  amott  török  be. 

Szálkái  (titkon  Sziklásihoz) :  Barátom,  nem  jó  volna  Nellit  titkon 
az  én  házamba  általvitetni  ?  Mert  itt  nem  lesz  nyugtod. 

Szikíási :  Úgy !  tejet  a  macskára  bízni !  Téged  egy  pár  szeriv 
lenéz  lábadról.  (Móriczhoz.)  Tessék  követni ! 

Móricz :  Édes  kisasszony !  én  gyűlölöm  a  félig  tett  munkát  s 
'gy  még  lesz  szerencsém  — 

Szikíási :  Csak  tessék  követni  uram !  Minket  el  nem  vakít. 
(Nellihez.)  Te  várj  be  itt !  (Elvonja  Móriczot.) 

Móricz  (mentében  Nellit  érdekelvén) :  A  jó  barát  ki  akar  menteni 
a  vészéiből,  de  már  késő  —  édes  fuláak,  kedves  baj  ide  vonz. 

Szikíási :  Csak  el !  (Elmennek.) 

Szálkai  (habozva  néz  Nellire) :  Hm  !  Nelli  kisasszony  !  csak  igaz  : 
az  ifjúság  csapongó,  olyan  mint  a  zápor:  többet  ront  mint  használ. 
A  valódi  érzés  nem  szökdel,  nem  vet  bukfenczet,  hanem  jótevő  for¬ 
rásként  szivárog  fel  s  minden  virul  körűle. 

Nelli  ( enyelegve ):  Mily  sokat  nyer  a  szív,  ha  ily  szép  szavak 
kísérik. 

Szálkai :  És  a  lélek,  mely  a  belső  érdemet  becsülni  tudja. 

Nelli :  Rámáért  ki  csodálna  képet  ? 

Szálkai :  Valóban  !  S  Nelli  így  gondolkodik  ?  (Nelli  kezét  meg - 
csókolja .)  Ah,  így  hát  az  érdem  reménylhet  ? 

Sándor  (a  falon  által) :  Nelli !  Nelli ! 

Nelli :  Sándor  !  Sándor  !  maga  itt  ? 

Sándor  (átszökik):  Elvégre  hát  mégis  látjuk  egymást! 

Nelli :  Nem  csalt  meg  reményem,  és  Sándor  híven  felkeresett. 

Sándor :  És  társaságot  leiék.  (Kérdezöleg.)  Elébb  távolról  egy 
ifjat  láttam  a  falon  átszökni !  S  itt  egy  öreg  űr  áll  égő  szemekkel. 

Nelli :  Szálkai  űr !  bátyám  szomszédja  és  barátja,  ki  oly  kegyes 
volt  engemet  mulatni.  A  másik  urat  nem  ismerem. 

Szálkai  (félre):  Ez  a  szerető!  Mint  villámlik  szemével!  (Sán¬ 
dorhoz.)  Igen,  igen,  mulatni ;  de  az  úrnak  ide  nem  volt  szabad  jőni. 

Sándor  :  Én  az  engedelmet  (Nellire)  csak  ezen  szemektől  várom. 

Nelli :  Jelenléte,  Sándor,  minden  bús  órámat  elfeledteti. 

Sándor  :  Oh  Nelli !  képzelje  nyugtalanságomat. 

Nelli :  Örömest  írtam  volna  mindjárt,  de  nem  volt  kibe  bíz¬ 
hatnom. 

Szálkai :  Uram  !  Nelli  kisasszony !  —  Nem  hallanak.  (Közéjük 
áll.)  Nekem  hatalmam  van  ezt  megtiltani. 

SZ1KLÁSI  jö  MARGITTAL. 

Margit :  Mikor  mondom,  épen  az  imént  maga  Lőrincz  meg¬ 
vallotta  —  oh  mint  fáj  szívem. 

Sziklási :  Ha  fáj,  gyógyítsd  meg ;  nem  akarok  többet  hallani. 
(Észreveszi  Lángait.)  Ejnye  furkós  mennykő,  ez  hibázott  még.  Ki  adott 
erre  engedelmet?  Váljanak  el.  (Szálkáihoz.)  Te  itt  voltál  s  ezt  elnéz¬ 
hetted  ! 

Szálkái :  Eleget  lármáztam,  de  ezeknek  száz  trombita  is  csak 
szunyognóta. 

Sziklási :  Lángai  úr,  én  bíztam  szavában  ! 

Sándor:  Én  is  bíztam  abban,  hogy  a  kisasszonyt  idegen  ven* 
dégektől  megőrzi,  s  ha  az  ember  valamit  magára  vállal,  végezze  emberül. 

Sziklási :  És  a  féltés  az  idegen  nyomába  unszolta.  Hahaha  ! 

Szálkai :  Berzenkedik  immár,  félti  — 

Sándor :  Én  azt  fogadtam,  hogy  engedelme  nélkül  házába  nem 
lépek ;  kertről  szó  sem  volt. 

Sziklási :  Kert  a  házhoz  tartozik,  mint  gyarlóság  a  szerelemhez  — 

Szálkai  (felre  Sziklásihoz) :  Ez  kiállhatatlan  ember,  ezzel  kemé¬ 
nyen  bánjál ! 

Sziklási  (viszont  félre) :  Te  haragszol  rá,  mert  Nellinek  tetszik, 
csak  eredj !  Te  is  Örömest  félre  billennél. 

Szálkai:  Én  nem  bánom,  akár  mit  csinálsz  velők. 

Margit :  Édes  kisasszony,  mit  cselekedett  ?  Urunk  haragszik. 

Nelli :  Ha  vétkes  volnék  is  e  kedves  történetben,  sajnálni  nem 
tudnám. 

Sziklási :  Én  pedig  nem  leszek  szolga  tulajdon  házamnál ; 
azért  kérem  Lángai  urat,  tessék  elvonulni  szivével,  mely  ha  igazán 
ég,  távol  sem  alszik  el. 

Sándor  :  Nelli !  Szeret  még  ? 

Nelli :  Változhatatlanúl. 

Sándor :  Nyugodt  lehetek  minden  esetben  ? 

Nelli :  Mint  magam  leszek  ezentúl. 

Sándor :  Most  Sziklási  úr  is  békén  lehet,  hogy  ily  úton  ezen  tú 
sem  házába,  sem  kertjébe  nem  jövök. 

Sziklási :  Örülni  fogok. 

Szálkai :  Én  is  haza  megyek.  (Haragosan  néz  Sándorra.)  Csak 
ez  ne  jött  volna !  —  Jó  éjszakát !  (El) 

Sziklási  (Sándorhoz,  ki  Nellitöl  búcsúzik  s  most  kezét  megcsókolja.)  • 
Elég  uram,  tessék  követni !  (Nellihez  és  Margithoz.)  Ti  is  aztán  jertek 
be !  (Sándorral  el.) 

Margit :  Micsoda  zűrzavart  okoznak  azok  a  férfiak ! 

Nelli :  Volt  is  ideje  már,  hogy  mozgásba  jőjön  házunk. 

Margit :  Hát  az  a  másik  úr  is  ott  volt  ?  S  nem  szólt  felőlem  ? 

Nelli :  Semmit  sem  hallottam  ;  de  kíváncsi  vagyok  tudni,  merre 
járnak.  Nézzünk  ki  az  ajtócskán. 

Margit :  Be  van  zárva.  Jakabnál  a  kulcs. 

Nelli :  Tán  felnyitja  valamelyik  a  magáéi  közűi. 

Margit :  De  urunk  — 

Nelli  ( esdekélve ):  Édes  Margit !  csak  egy  tekintetre. 

Margit :  De  ne  többre  ám  !  ( Feloldja  kulcsait.)  Ez  felnyitja. 

Nelli :  Tán  láthatom  őt.  (A  mint  az  ajtót  kinyitja,  Móricz  áll  előttük, 
Nelli  visszaszökik.) 

Margi :  Istenem,  minő  meglépés  ! 

Móricz  :  Édes  kisasszony !  a  szerencse  jár  ma  velem  !  Elébe 
vezet  az  eredetinek,  midőn  képzetem  hasztalan  vesződik  azt  egész 
kellemében  visszavarázsolni. 

Nelli :  Nem  tudom,  mit  csodáljak  inkább,  a  czéltalan  fáradsá¬ 
got-e,  vagy  gyakoroltságát  érzés  nélkül  ömledezni  ? 

Móricz :  Eddig  úgy  volt ;  de  félek,  már  érezni  tanulok. 


SZIKLÁSI  (jön). 

Szikíási :  Ejnye  furkós  menykő!  Megint  itt  van  az  úr?  Látom, 
félre  kell  tennem  minden  tekintetet.  Hallja  Hív  uram,  vagy  mi  a  neve  i 
Én  nem  vagyok  barátja  az  örökös  enyelgésnek,  s  ha  el  nem  távozik, 
lábat  adok. 

Margit :  Bocsásson  meg,  tekintetes  úr  !  ezt  jószívűségem  okozta. 

Móricz :  A  házi  barátság,  látom  itt  nincs  divatban,  s  azért 
méltán  háborút  izennék ;  de  békeszolgálatom  nem  engedi.  Nekem 
csak  a  leányasszonynyal  van  dolgom  s  előre  jelentem,  kosarat  nem 
fogadok  el. 

Margit :  Hallja,  tekintetes  úr ! 

Szikíási  (félre):  Hogy  el  nem  törött  szárnya  ennek  a  szél¬ 
malomnak,  minekelőtte  vidékünkbe  jött !  Még  ez  is  elszédíti.  —  Én 
semmit  sem  akarok  hallani,  uram,  s  vége. 

JAKAB  (jön). 

> 

Nelli :  Édes  bácsi !  tán  csak  nem  neheztel  reám  ? 

Sziklási :  Menjetek  a  házba.  (Margit,  Nelli  el.) 

Jakab:  Tekintetes  úr!  újságot  hoztam  a  postáról.  (Móricz 
körül  járván,  egyszerre  elkiáltja  magát.)  Mór  —  (s  megint  befogja 
száját.) 

Móricz  (hirtelen  hozzá  fordul):  Mi  baj?  (Félre.)  E  törzsök  miatt 
majd  elárúltam  magamat. 

Sziklási  (Jakabhoz) :  Hát  te  mit  lármázol  ? 

Jakab :  Van  okom.  (Menni  akar,  de  ismét  visszafordul.)  Nem  me¬ 
rem  elhagyni  uramat,  csak  fegyverünk  volna !  (Sziklási  mellett  megáll 
és  neki  integetve  nyugtalankodik.) 

Sziklási  (Jakabhoz) :  Elment  az  eszed?  Maradj  veszteg!  (Móricz- 
hoz.)  Uram,  jó  egészséget. 

Móricz :  Pán  megyek,  de  javallom,  éljünk  frigyben ! 

Sziklási :  Távol  egymástól  — 

Móricz  :  Megbánja.  (El  a  kertajtón,  Jakab  bezárja.) 

Jakab  (fontosán):  Tudja  tekintetes  úr,  kivel  beszélt? 

Sziklási :  Olyan  könnyű  szerrel,  mely  sokat  mozog,  keveset 
tesz ;  szél  ha  igér,  rák  ha  adni  kell ;  szelíd  ha  kér,  vad  ha  nyertes. 

Jakab :  Már  nem  tudom,  szelíd-e  vagy  rák,  de  ez  az  úr  Mor- 
dány  Pista,  az  a  híres  zsivány,  ki  nem  rég  a  szomszéd  molnárt  ki¬ 
rabolta,  a  mint  illik. 

Sziklási :  Gyávaság  !  Olyan  is  a  zsivány ! 

Jakab :  Olyan  bizony !  Most  hallottam  személyleírását  a  postán 
—  aztán  hogyan  megijedett,  midőn  nevét  kiszalasztám. 

Sziklási  (Magában.) :  Hahaha  !  felséges  gondolat  !  E  tévedést 
használom. 

Jakab  :  Semmi,  hogy  úr  formája  van,  mert  az  is  írva  van,  hogy 
különféle  ruhában  jár,  és  egy  pajtás  jár  csak  vele. 

Sziklási :  Az  elővigyázat  nem  árt.  Szaladj  a  falúba,  hozz  néhány 
embert  magaddal  és  a  személyleírást  is,  ha  oda  jutott  volna. 

Jakab  :  Most  tán  megfoghattuk  volna.  (Elmentében  kiált.)  Lőrincz 
Andor !  Gyurka ! 

Sziklást  (egyedül):  így!  ha  még  a  ház  körűi  leskelődik,  befo¬ 
gatom,  majd  megvallja  igaz  nevét  és  nem  okoz  hasztalan  zűrzavart. 
Aztán  Jakabra  hárítván  a  dolgot,  jól  kinevetem  és  hasznos  leczkével 
elbocsátom.  ( Margit ,  Lörincz ,  több  házi  férfi  és  fehér  cseléd  összetolong.) 

Margit :  Tekintetes  úr !  az  istenért ! 

Lőrincz  :  Hol  a  zsivány  ? 

Sziklást  (magában  nevetve) :  Csak  j érték  !  Majd  felállítalak  ben¬ 
neteket. 

Margit  :  Csak  vért  ne  ontsatok.  (El.) 

(A  kárfít  lefordul.) 


HARMADIK  FELVONÁS. 


Szoba  Sziklási  házában,  ugyanaz,  mely  az  első  felvonásban. 
SZIKLÁS!  az  asztalnál  ül,  írásba  néz,  előtte  gyertyák ;  NELLI,  MARGIT. 


Sziklási:  Fekete  szem  és  nyíreit  haj,  mivel  szökevény;  karcsú 
termet  —  megegyez,  csakhogy  amaz  naptól  barnított  erdei  lakos  lehet, 
ez  asszonyok  körűi  hajladozó  vitéz. 

Nelli :  Kár,  hogy  nyitva  nem  hagytuk  az  ablakokat,  legalább 
mulatságunk  volna. 

Margit :  Hát  ha  fellőnek  — 

Nelli :  Legfeljebb  tekintetet. 

Margit:  Aztán  tudja  Isten,  hol  járnak  az  erdőben  —  már  a  nap 
is  leszállt.  De  ki  hitte  volna?  Jól  mondja  urunk:  rossz  a  világ. 

Nelli :  Micsoda  zúgás  ?  Tán  hozzák  már. 

Margit :  Valóban  —  csak  ide  ne  hozzák,  hogy  a  szobát  el  ne 
vérezzék. 

Nelli:  Édes  bácsi,  mit  tesz  foglyával  majd?  Még  bajba  jöhet 
—  hát  ha  valami  úr  s  elégtételt  kíván  ? 


tr 

Sziklási :  0  bizonyosan  valami  különös,  mivel  utánad  járt.  Csak 
rám  bízd,  az  az  én  gondom. 

Nelli :  Utóbb  is  bácsi  még  az  én  védelmemre  szőrül. 

Sziklási ;  Asszonyt  védelem  hálósüveg-  sisak  helyett,  oroszlán 
bátorság  és  bátorság  erő  nélkül  —  jaj  annak,  ki  arra  szorul. 

JAKAB  (jön). 


Jakab :  Tekintetes  úr,  megvan  már. 

Margit :  Valóban  ? 

Jakab  :  Az  üres  pinczébe  zártuk. 

Margit :  Nem  történt  emberhalál  ? 

Jakab  :  Alamuszi  zsivány  az,  fegyver  sem  volt  nála  s  csak  akkor 
hánykolódott,  mikor  a  kisbíró  köpönyegemet  vetette  fejére. 

Sziklási :  Mit  szólt  ? 

Jakab :  Nem  szólt,  hanem  káromkodott. 

Margit :  Beszélje  el  kend,  mint  történt  ? 

Jakab :  Tehát  a  falúból  néhány  embert  magamhoz  vettem ;  az 
ilyesben  igen  járatos  kisbíró  is  hozzánk  szövetkezett.  Mihelyest  a 
dombon  feljöttünk,  mindjárt  szemünkbe  ötlött,  a  mint  bokor  közé 
lapulva  a  ház  felé  leskelődött.  Alijuk  el  útját !  súgta  a  kisbíró  és 
Matyi  komája,  tudja  tekintetes  úr,  az,  ki  négy  esztendő  előtt  elvette 
Jutka  szolgálónkat  — 

Sziklási :  Tovább,  tovább  ! 


Jakab  :  Tehát  az  a  Matyi,  meg  Peti,  ki  tavai  csősz  volt  és  maga 
lopott,  aztán  a  kalodába  ült,  a  mint  illik  —  máskép  derék  ember  — 
Sziklási :  Csak  röviden. 

Jakab :  Tehát  Matyi,  meg  Peti,  meg  Gyurka  —  tudja  tekintetes 
úr,  az,  ki  tizenöt  esztendő  előtt  ostoros  volt,  aztán  — 

Sziklási :  Ej  mi  gondom,  ki  mi  volt  ?  Csak  a  dologhoz. 

Jakab  :  Tehát  a  kisbíró,  Matyi  és  Peti,  megintelen  Gyurka,  meg 


én  egyenesen  feléje  mentünk  —  de  ő  tudja  mi  rosszon  törte  fejét, 
mert  úgy  a  házra  volt  bámúlva,  hogy  csak  akkor  vett  észre  bennün¬ 
ket,  mikor  megragadtuk,  a  mint  illik.  Most  igen  lármáz,  hogy  tekinte¬ 
tes  úr  színe  elébe  vezessük,  vagy  hogy  gyertyát  hozzunk  neki,  hogy 
levelet  írhasson ;  tán  jó  volna  megkötözni,  a  mint  illik. 

Sziklási :  Vezessétek  hozzám !  De  senki  hozzá  ne  nyúljon. 

Jakab  :  Hm,  hm,  pedig  nem  érdemli  meg,  hogy  ily  kímélve 
bánjunk  vele.  (El.) 

Margit :  Ah  tekintetes  úr,  vigyázzon  magára ;  ily  kétségbeeset¬ 
tel  nem  jó  négyszemezni. 


Jakab :  Itt 


a  gonosztévő 

A  leányőrző,  III.  felv. 

Sziklási :  Az  ő  kétsége  csak  reátok  hat  s  addig  tart,  míg  meg 
adjátok  magatokat.  Előttem  majd  szelíd  lesz,  mint  a  zsémbes  asszony 
a  vendég  előtt. 

Nelli :  Bácsikám !  majd  mi  leszünk  a  táblabírák  s  ránczos 
homlokkal  s  feszesen  ítéletet  hozunk. 

« 

Sziklási :  Asszonyi  ítélet  csak  a  szebb  asszony  és  hitetlen  imádó 
iránt  kemény ;  az  ifjak  ellen  mindig  részrehajló  és  tekervényes.  Ti 
addig  a  kertbe  mehettek. 

Neíli  (esdekelve) :  Édes  bácsi! 

Sziklási :  Ez  férfias  dolog  !  Csak  el !  egymás  után  !  Ha  vége 
lesz,  majd  elhivatlak. 

Margit :  Tekintetes  úr !  oh  ne  koczkázza  drágaságos  életét !  Az 
ember  még  se  tudja  — 

Sziklási :  Légy  nyugodt,  Margit !  De  most  el !  el !  (Nelli  a  közép 
ajtón  akar  kimenni.)  Ne  arra,  ne  !  Menjetek  az  ebédlőn  keresztül.  (Mar¬ 
git,  Nelli  el.)  Hahaha !  most  vallatni  leülök  bírószékembe.  Ő  kegyelme 
velem  akart  játszani,  most  rajtam  a  sor.  Ha  nevét  meg  nem  vallja, 
száraz  földön  a  pinczében  hál.  Aha !  jőnek  már. 

JAKAB  több  parasztokkal  bevezeti  SÁNDORT. 

Jakab  :  Itt  a  gonosztévő  ! 

Sziklási:  Jakab!  Bolond!  Furkós  mennykő!  Kit  hoztál? 

Sándor:  Sziklási  úr!  én  ilyen  vastag  tréfákhoz  nem  szoktam. 
Elébb  eltilt  házától  s  a  jövendővel  bíztat ;  s  most  erőszakkal  s  nem 
a  legszelídebb  módon  befogat  — 

Sziklási :  Bocsánatot  uram !  én  —  ez  az  esztelen  Jakab  — 

Jakab  (merően  néz  Sándorra) :  Ni !  Bizony  más  ez.  (Sziklásihoz.) 
Hagyján  tekintetes  úr !  Ez  Mordány  Pista  czinkosa ;  ismerem,  elébb  is 
kikérdezett,  de  én  okos  voltam  — 

Sziklási :  Okos  mint  a  vad  medve.  Csupa  gondtól  kifüstölgött 
már  velőd.  (Sándorhoz.)  Bocsásson  meg  Lángai  úr  !  Nem  magát  akar¬ 
tuk,  tévedés,  más  semmi !  (Félre.)  Minő  zavar !  Már  most  estve  van, 
itt  kell  tartanom  !  Titok  nem  marad  —  és  Nelli !  (A  mint  tüzesen  fel  s  alá 
jár,  észreveszi  a  parasztokat.)  Hát  ti  mit  oltároztok  itt  ?  Takarodjatok  haza. 
(Ezek  el.)  Jakab,  adass  nekik  ételt  és  bort. 

Jakab :  Bizony  elhibáztuk !  De  mikor  az  ember  jót  akar  s  a 
nap  lemegy  —  ej,  ej !  (El.) 

Sándor :  Meg  nem  foghatom.  Hát  rablók  járnak  a  vidéken  ? 

Margit  (kívül) :  Oda  vagyunk  !  Segítsetek  !  Rabló  !  Gyilkos  ! 

Sziklási :  Mi  ez  megint?  Margit  szava —  engedelmet  kérek. 
(A  bal  ajtót  kinyitja.  Margit  karjába  szalad.)  Mi  baj  Margit  ? 

Margit :  Ah,  tekintetes  úr ! 

Sziklási :  Alig  lihegsz,  ülj  le. 

Margit :  Egyik  zsivány  a  kertbe  szökött,  már  Nelli  kiasszonyt 
cl  is  fogta.  Tudja  isten  mi  lesz  belőle. 

Sándor  :  Nellit  ?  Fegyvert  ide,  fegyvert !  ( Tüzesen  forgolódik.) 
Ördög  pokol,  uram  !  nem  hallja  ?  Nelli  egyedül  a  kertben. 

Sziklási :  Ördög  nem  zsivány !  Héj  Jakab  ! 

NELLI  nevetve  jön  s  megpillantván  SÁNDORT,  hozzá  szalad  s  kézinél  fogja. 

Nelli :  Lángai,  Lángai !  maga  van  itt  ? 

Sándor :  Édes  kisasszony  !  szóljon,  veszélyben  forgott  ? 

Nelli :  Egy  idegen  úrnak  tetszett  nagy  forróan  kezemet  meg¬ 
csókolni  s  szívét  ajánlani  —  de  én  ügyesen  elillanék,  s  ő  most  utánam 
botorkál. 

Sziklási :  Mily  bátran  érzelegnek,  mintha  már  holnap  lenne  a 
menyekző.  El  egymástól !  Nelli !  Siket  az  úr  ? 

Sándor  :  Élve  el  nem  válunk. 

Margit:  Az  ijedtség  szinte  elgyöngített.  (A  mellékszobában  nagy 
zörrenés  hallatik.)  Nagy  Isten  !  mi  zörög  az  ebédlőben  ?  A  szép  edények 
mind  az  asztalon  állanak  —  megnézem.  (A  mint  az  ajtó  felé  lép) 

MÓRICZ  (toppan  be )> 

Móricz :  Átkozott  rendtartás  van  ennél  a  háznál !  Ki  látta  ily 
sötéten  hagyni  a  szobákat,  mikor  vendégek  járják  ?  Én  és  az  asztal 
összeütköztünk,  de  én  erősebb  voltam  és  eldöntöttem,  ott  fekszik. 

Margit:  Isten  segíts,  milyen  kár! 

Móricz  (Nellire  és  Sándorra  czélozván) :  Úgy!  Szerelmi  viszont¬ 
látás  ! 

Sziklási :  Hallja,  Hív  uram !  nekem  kedvem  volna  az  urat  há- 


zamból  kivettetni.  Ezt  a  galibát  mind  az  úr  okozta.  Hogy  mer  ily 
későn  alkalmatlankodni  ? 

Móricz :  Magam  is  kezdem  bánni ;  különben  csak  óhajtását 
teljesítettem,  mert  a  mint  haliám,  be  akart  fogatni ;  ím  önkényt  meg¬ 
adom  magamat.  Igaz,  hogy  rabolni  jöttem,  de  —  szívet. 

Sándor :  Az  úr  megsértő  a  tiszteletet,  melylyel  e  nemes  háznak 
tartozik. 

Móricz :  Már  tagjává  avattatott,  hogy  ily  magas  hangon  beszél 
uraságod  ?  A  szépeket  csak  úgy  tiszteljük,  ha  üldözzük.  Azonban 
uram,  ha  itt  későn  jöttem  is,  ott  nem  leszek  késő,  hol  a  férfi  szól. 

Nelli :  Legyen  nyugodt  Lángai !  Ez  az  úr  hirtelenkedett  ugyan 
szívével,  de  durvaságról  nem  vádolhatom. 

Móricz  (félre) :  Most  az  én  rovásomra  hirdeti  hűségét.  Hadd 
legyen,  majd  megfordúl  a  szél. 

Sziklási  (félre):  Mit  tegyek  most?  — Legjobb  lesz  a  leányt 
holnap  haza  vinnem ;  vesződjenek  vele  otthon.  —  Nelli ! 

Nelli :  Édes  bácsi  ? 

Sziklási :  Eredj  szobádba !  Készülj  az  útra,  holnap  haza  viszlek. 

Nelli :  Édes,  kedves,  jo  bácsi ! 

Sziklási :  Margit !  zárd  be  Nelli  szobáját ;  azután  láss  jó  vacsora 
után,  már  csak  itt  tartom  őket. 

Margit  (Móriczra  nézve) :  Ezt  is  ?  Kicsoda  ?  Hát  még  se  zsivány  ? 

Sziklási  (titkon) :  Margit  —  de  nem  reményiem,  hogy  ez  a  ven¬ 
dég  szeget  ütött  fejedbe  —  úgy  tartom,  hogy  csak  nem  hiszesz  neki  s 
nem  mégy  — 

Margit :  Mit  tehetek  róla  ?  Én  nem  mennék,  de  ha  visznek  — 

Sziklási :  Menj  csak.  (Margit  el.)  Urak  !  ha  tetszik,  az  éjjelt 
nálam  tölthetik,  de  holnap  korán  reggel  megint  el  kell  válnunk. 

Sándor :  Köszönettel  elfogadom !  Csak  kocsim  után  szeretnék 
valakit  küldeni  a  falúba,  hogy  cselédeim  ne  várjanak. 

Sziklási :  Teszek  rendelést.  (MóriczJioz) :  És  uraságod  ? 

Móricz :  Nekünk  úgy  is  dolgunk  lesz,  itt  bevárom  Sziklási  urat. 

Sziklási :  A  mint  tetszik.  (El  Sándorral.) 

Móricz  (egyedül) :  Sok  baj  semmiért.  Annyit  jártam,  szöktem  s 
még  is  üresen  kell  távoznom.  Úgy  állok  mint  a  strázsa  úri  konvha 

előtt,  a  jóízű  étkeket  elviszik  előtte,  más  lakozik  s  ő  törüli  le  száját. 
Hm,  hm !  az  eljegyzett  mátkán  kiadtam,  s  minden  szép  leány  moz¬ 
gásba  hoz :  jele,  hogy  az  ember  iga  nélkül  nem  élhet.  Hahaha ! 
bizony  mondom,  már  eszmélkedni  kezdek !  Pedig  ha  az  ész  nő,  fogy 
az  életkedv. 


SZIKLÁSI  (jön). 

Sziklás! :  Nos  mi  dolgunk  van  együtt?  De  már  egyszer  valót 
kívánnék. 

Móricz:  A  dolog  igen  közönséges  —  Margitot  akarom  el¬ 
szerezni. 

Sziklási  :  Ej  furkós  mennykő  !  Minek  megint  új  zavar  ?  Az  úr 

mindenütt  csak  rendet  bont.  Es  ki  akarja  Margitot  ? 

Móricz :  Lőrincz,  tulajdon  kertésze. 

Sziklási :  S  az  úr  kérőségére  várt? 

Móricz :  Megnyílt  előttem,  én  pártúl  fogtam  őtet,  és  hogy  czél- 
ját  annál  inkább  elérje,  egy  majort  Ígértem  neki  csekély  béren,  hol 
becsületesen  élhetnek. 

Sziklási :  Hát  az  a  major  a  holdban  fekszik  ?  Ki  az  úr  ?  Mu¬ 
tassa  meg. 

Móricz :  Bizonyos  okból  nevemet  még  titkolom,  de  nyolez  nap 
múlva  visszatérek  s  becsületemre  fogadom,  hogy  beváltom  szavamat. 

Sziklási :  S  kérdés,  akar-e  Margit  férjhez  menni  —  lesz-e  ott 
jobb  dolga  ? 

Móricz :  Mely  kincs  múlja  fel  az  agguló  hajadonnál  a  fejkö¬ 
tőt  ?  (Félre.)  Minő  nyugtalan !  Mint  habozik.  Én  gyanítom,  az  öreg 
úr  úgy  nézi  a  házasságot,  mint  a  diót :  külsejét  elveti,  de  magvát  tit¬ 
kon  mégis  szereti.  Vén  róka,  azért  is  kelepczébe  ejtem. 

Sziklási  (ki  nagy  légiekkel  fel  s  alá  járt,  egyszerre  tüzesen  meg¬ 
támadja  Móriczot) :  De  mi  gondja  az  úrnak  Margitra  ?  Ki  bízta  annak 
szerencséjét  az  úrra? 

Móricz :  Erre  feleljen  Lőrincz.  Mindjárt  felkeresem.  (El.) 

Sziklási  (egyedül):  A  méreg  majd  elfojt.  Utóbb  Margit  is  itt 
hágy,  s  öreg  napjaimra  mással  kell  vesződnöm.  Én  ismerem  őtet, 
pedig  jól,  és  asszony  nélkül  nem  lehetek,  olyan  mint  a  vér,  rendet- 

len  foly  néha,  de  az  élet  fő  eszköze.  Es  tartoztathatom-e  ?  Nem  indúl-e 
élte  czélja  után  ?  —  Magam  vegyem  el  ?  Hahaha !  kaczajnak  tegyem 
ki  magamat  ?  —  De  kinek  mi  köze  ahhoz  ?  Ápoló  kéz  kell  nekem  s 
nem  pípeskedő  feleség,  ki  férje  s  az  övéi  könnyeit,  mint  drága  gyön¬ 
gyöket  mulatságba  viszi. 


JAKAB  (jön). 

Jakab :  Tekintetes  űr !  ezt  a  levelet  lovas  posta  hozta.  ( Levelet 
ad  neki.) 

Sziklási :  Öcsém  írása  —  hol  a  leányasszony  ? 

Jakab  :  Szobájában.  Épen  most  ment  hozzá  a  Mordány  forma  úr. 

Sziklási :  Küldd  hozzám. 

Jakab :  Jól  vagyon. 

Sziklási :  Vagy  ne  bántsd.  —  Te  Jakab ! 

Jakab :  Tessék  ! 

Sziklási :  Jakab  1  te  velem  őszültél  —  nem  bántad  meg,  hogy  nem 
házasodtál  ? 

Jakab :  Meg  biz  én,  tekintetes  uram !  Csak  tekintetes  úr  ne 
ellenzetté  volna,  eddig  három  feleségem  is  volt  volna,  a  mint  illik. 

Sziklási  (magában):  Margit  nem  épen  rút,  és  tudom  mitér  — 

Jakab:  Az  a  levél  sürgetős,  tekintetes  úr. 

Sziklási :  Lássuk  !  (Általfutja  a  levelet.)  Hála  Isten, !  egy  tehertől 
ment  vagyok.  —  Mondd  meg  Margitnak,  hogy  küldje  hozzám  a  kis¬ 
asszonyt  ;  te  pedig  a  vendég  urakat  kérd  ide.  {Jakab  el.) 

Sziklási  :  Ezek  hát  egyesülnek,  nekem  pedig  hideg  szabadság¬ 
ban  kell  eltespednem,  vagy  drága  pénzen  ápoló  szívet  vásárlanom. 
Most  látom  én,  az  asszonyokat  csak  azért  gyűlöltem,  mivel  volt  egy 
ki  híven  rám  vigyázott  s  tilos  határt  nem  szabott  kedvemnek ;  gyűlöl¬ 
tem  a  házasságot,  hogy  ezt  megtarthassam. 

MÓRICZ  (jön). 

Móricz :  Mért  vont  el  az  alkutól  ?  Míg  vendégtársam  nagy  lép¬ 
tekkel  sóhajtgatott,  én  Lőrinczet  és  Margitot  nem  ábrándozó,  de  nyo¬ 
mós  szavakkal  érezni  tanítgattam. 

Sziklási :  Minek  az  ?  Ha  ér  valamit  az  érzés,  magától  is  beáll 

NüLLI  és  sAnDüK  (jonek). 

Nelli :  Bácsi,  mi  újsága  van  ? 

Sándor  :  Parancsolni  tetszett  ? 

Sziklási :  Ez  a  levél  érkezett  öcsémtől,  mely  sokat  megvál¬ 
toztat. 

Sándor:  Tán  eljött  az  a  szerencsétlen  vőlegény? 

Sziklási  (Sándort  értve) :  Itt  van  már! 

Nelli :  Inkább  a  klastromot  választom. 

Sziklási :  Halljátok,  mit  ír  az  öcsém.  (Olvas.)  „Ma  esett  tudtomra, 
hogy  Morlay  Móricz" 

Móricz  (félre) :  Ördög  pokol !  hová  jutottam  ?  Derülni  kezd  már. 

Sziklási :  Mit  mond  az  űr  ? 

Móricz  :  Ismerem  a  nevet  — 

Nelli :  Tovább,  tovább  édes  bácsi ! 

Sziklási :  „Hogy  Morlay  Móricz,  kinek,  atyjához  viseltető  ba¬ 
rátságból,  leányomat  szántam  s  mint  gyermekeket  egymásnak  eljegy- 
zék,  a  külföldi  nagy  világ  zavarába  vetvén  magát,  meghalt"  — 

Móricz  :  És  a  levél  írója  öcscse  Sziklási  úrnak  ? 

Sziklási :  Anyjáról  igen  — 

Móricz :  Hát  atyjáról  mostoha  ?  Oh  mostoha  sors  ! 

Sziklási :  Mit  sopánkodik  ? 

Móricz :  Ismertem  szegény  Móriczot,  jó  ember  volt. 

Sziklási :  Nem  sokat  ért,  mindig  lézengett,  csak  oda  nem  ment, 
a  hová  kellett  volna  — 

Nelli :  Béke  hamvainak  ! 

Sándor  :  Valóban  meghalt  ?  Annál  ugyan  okosabbat  nem  is 
tehetett. 

Móricz :  Ilyen  az  ember !  Csak  czélját  érje  vele,  nem  bánja,  ha 
fél  világ  is  kihal  körűle. 

Sziklási  (olvas):  „Meghalt.  Kérlek  tehát,  mivel  dolgaim  most 
lekötve  tartanak,  hozd  haza  minél  elébb  leányomat,  mert  tovább  már 
nem  ellenzem  Lángai  Sándorral  való  összekelését." 

Sándor  :  Nelli !  Nelli  !  Édes  hölgyem  ! 

Nelli :  Már  most  bátran  enyémnek  mondhatom. 


—  64  — 


Móricz :  Nosza,  hogy  kél  a  világ !  Már  azt  gondolják,  hogy  a 
szerencse  zsebjökbe  szaladt. 

SZÁLKAI  (jő  sietve.) 

Szálkai :  Barátom  !  újság.  Széket !  Alig  lélegzem.  —  Mit  keli 
látnom,  itt  vannak  ezek  ? 

Sziklási :  Mi  baj  —  mi  hozott  ily  későn  ? 

Szálkai  ( Sándorra  és  Nellire  mutatván,  öntet  sző  jöffeszkedéssel ) :  V  á- 

laszd  el  ezeket,  nem  illenek  össze. 

Sándor :  Uram  ! 

Szálkai :  A  vőlegény  itt  van. 

Sziklási ;  Ej,  mit  beszélsz?  Hiszen  most  írja  öcsém,  hogy 
meghalt. 

tr 

Szálkai:  Meghalt?  Ne  hidd!  0  a  fogadóban  van,  nem  a  teme¬ 
tőben  —  és  az  én  fogadómba  szállt  meg ;  inasával  szóltam. 

Sziklási :  Ez  a  nap  el  van  átkozva.  Minden  hír,  minden  ember 
ellenkezik  egymással  —  de  ez  a  levél  — 

Szálkai :  Én  mondom,  él.  Mikor  haza  mentem,  egy  idegen 
inast  láttam  a  fogadónál  ácsorogni,  kérdém  ki  embere?  Ő  nem  akart 
egyenesen  felelni,  de  aztán  mégis  kivettem  belőle,  és  hintáján  az  M.  M. 
is  elárulta  —  azért  siettem  hozzád. 

Nelli :  Szálkai  űr  imént  a  kertben  annyi  kegyességgel  volt 
irántam  s  most  ily  szomorú  hírrel  serénykedik  busítani. 

Sándor:  Ezért  kár  volt  tüdejét  úgy  megerőltetni,  mert  a  levél 
több  hitelt  érdemel,  mint  egy  bitang  inas  szava,  ki  az  urnák  kíván¬ 
csiságát  így  kijátszotta. 

Sziklási :  Kinek  higyjek  most  ? 

Móricz :  En  Szálkai  úr  mellett  szólok,  mert  írva  vagyon :  „és 
a  holtak  feltámadnak."  Édes  kisasszony,  tessék  bennem  a  holt  vőle¬ 
gényt  szemlélni:  én  vagyok  Morlay  Móricz. 

Sziklási :  Az  úr  már  annyiféle  volt,  hdgy  szavaiban  nem  bíz¬ 
hatunk. 

Móricz :  Keresztelőm  ugyan  nincs  nálam,  de  más  oklevelem  tán 
lesz.  (Zsehkönyvéből  elévesz  egy  írást.)  Ismeri  Sziklási  úr  ezt  az  írást  ? 

Sziklási :  Az  öcsémé. 

Móricz :  lm  ez  legutolsó  levele,  melyben  eltökélt  szándékolna 
kívánja  a  szép  kisasszonyra  nézve. 

Szálkái:  Nos  mint  tetszik?  Mit  mondottam  ?  (Félre.)  Inkább 
ennek  szánom,  mint  amannak,  ki  oly  büszke  bátorságban  véli 
magát. 

Móricz:  Édes  kisasszony!  előre  is  bocsánatot  kérek  őszinte 
vallásomért  s  azon  tettért,  mely  által  csak  magam  vesztek.  Még 
iskolába  jártam,  mikor  eljegyezteténk ;  de  mihelyt  körülnéztem  a 
világban,  terhemre  volt  e  szövetség,  mert  általa  szabad  akaratomat 
fékeztetve  gondolám.  Később  atyám  unszolása  e  kelletlen  érzést  még 
inkább  nevelte  ;  azért  is,  hogy  minden  perpatvart  elkerüljek,  atyámtól 
halasztást  kértem,  és  a  nélkül,  hogy  jegyesem  szép  szemét  s  annak 
rokonait  látni  vágytam  volna,  külföldre  mentem  — 

Sziklási :  Ilyen  a  házasság  gyümölcse  ! 

Móricz :  Atyámnak  halála  ismét  haza  vont.  Ekkor  kaptam 
Légházi  ür  levelét,  melyben  adott  szavamról  említést  tesz  s  barátsá¬ 
gos  tanácskozásra  hív  magához.  Én  egy  barátomtól  már  tudósíttattam 
—  s  most  szerencsém  van  személyesen  is  tapasztalni,  hogy  a  szép 
mátka,  mi  a  hűséget  illeti,  sem  igen  különös  példát  adott  jegyesének. 
Azért,  hogy  az  általam  tisztelt  Légházi  urat  egyenes  lemondással  ne 
sértsem,  fortélyhoz  nyúltam  s  vele  azon  barátom  által  halálomat  hi¬ 
hettem  el,  gondolván,  hogy  ha  leánya  másnak  karján  boldog  lesz, 
mindenfelől  bizonyos  lesz  a  bocsánat. 

Nelli :  Bocsánat  mellett  tessék  legforróbb  hálánkat  is  el¬ 
fogadni. 

Móricz  (félre):  Nem  éppen  hízelkedés  —  de  szerelmes  mondta. 

Sziklási :  De  hogy  miként  vetemedett  ide  Morlay  űr  ? 

Móricz :  Erre  utazván,  míg  a  lovak  ettek,  e  ház  szép  fekvése 
ide  csalt ;  s  a  fogadóstól  hallván,  minő  kurucz  ember  a  birtokosa  — 
engedelinével !  —  még  inkább  óhajtottam  házi  körét  látnom,  nem  is 
álmodván,  hogy  Légházi  rokona  légyen  s  Nelli  kisasszonyban  mátká¬ 
mat  találjam  fel.  Engem  a  szép  vonz,  azért  írtam,  bejöttem,  a  tilalom¬ 
tól  még  inkább  hevítve,  falakat  másztam  s  ha  a  dolog  így  nem  fejük 
ki,  a  gazdát  is  megforgattam  volna. 

Sziklási  (nevetve) :  Vagy  én  a  vendéget. 

Móricz :  Édes  kisasszony !  minthogy  feltámadtam,  az  élőé 
szép  keze. 

Sándor :  Morlay  úré  volt  a  szó,  enyém  a  szív,  s  nálunk  a  bir¬ 
tokos  szerencsés. 

Szálkai :  Nem  mindig  uram !  Minden  rendszabás  kifogást 
szenved. 

Nelli :  A  holtnak  áldás,  az  élőnek  barátság. 

Móricz :  Látom,  a  szükséget  erkölcsösé  kell  avatnom,  azért  mint 
vőlegény  ismét  sírba  szállók,  mint  élő  — 

Sándor:  Baráti  kezet  fogunk. 

Móricz :  Már  most  tisztelt  házi  gazda !  Margit  iránt  is  elfogad¬ 
hatja  kérői  tisztemet,  mindjárt  beküldőm.  (El.) 

Sziklási:  Hagyjatok  magamra,  míg  Margittal  szólok.  (Nelli  és 
Sándor  el  a  tál  szobába.) 

Szálkai:  Én  ezentúl  még  inkább  gyűlölöm  az  asszonyokat. 
Igazad  volt,  barátom,  csak  bajra  születtek;  most  veled  tartok. 

Sziklási  (habozva) :  De  mégis  —  néha  —  csak  menj  be  kérlek 
szobámba,  Margitot  hallom. 

Szálkai:  Ereszd  el,  ha  menni  akar.  Vesződséget  mindenütt 
alálsz.  (El  a  jobb  mellék  szobába.) 

MARGIT  (jön). 

Margit :  Lesújtva  jövök,  tekintetes  úr ! 

Sziklási :  Rossz  leány !  hát  te  el  tudnál  hagyni. 

Margit :  Édes  Istenem,  én  örömest  maradnék  —  de  ha  meg¬ 
gondolom  jövendőmet  — 

Sziklási :  Arról  ne  aggódjál 1  Lesz  gondom,  hogy  ezentúl  is 
bőségben  élhess  — 

Margit :  Mit  használ  a  bőség,  ha  elöregszem  — 

Sziklási :  Szereted  Lőrinczet  ? 

Margit :  Nem  is  merem  megvallani,  kit  szeretek.  Tán  összeférek 
Lőrinczczel  —  itt  töltöttem  legszebb  koromat  és  sehol  sem  is  lesz  oly 
jó  dolgom  —  de  mégis  — 

Sziklási :  Ott  asszony  lehetsz ! 

Margit :  Minden  hűségem  mellett  itt  örökös  cseléd  maradok,  s 

amúgy  a  világ  mégis  többre  becsűi.  Eléggé  fáj,  de  ítélje  meg  maga  a 
tekintetes  úr  —  s  inkább  szánjon,  hogysem  haragudjék. 

Sziklási :  Takarodj  előlem. 

Margit:  Úgy  is  kisírom  szemeimet.  ( Menni  akar.) 

Sziklási :  Margit !  (Félre.)  Nehezen  megy  el. 

Margit:  Parancsoljon! 

Sziklási :  Margit !  valamit  gondoltam.  Tudod  mit  ?  —  Ej  fúr. 
kós  mennykő,  nem  tudom  mint  kezdjem  !  —  Margit !  én  egyet  mondok 
s  mi  is  egyek  leszünk.  Hát  most  sem  érted  ? 

Margit  (sóhajtozva) :  Ah!  ha  szabad  volna! 

Sziklási :  Topp  !  Nyújts  kezet,  nálam  maradsz,  majd  elvé¬ 
gezzük. 

Margit  (nagy  örömmel  Sziklásira  hajol):  Ah,  édes  kedves  tekin¬ 
tetes  uram  !  minő  szerencse  ! 

Sziklási  (hefogja  Margit  száját):  Ne  lármázz,  mert  meghallják. 

MÓRICZ  a  közéj-,  NELLI,  SÁNDOR  és  SZÁLKAI  a  mellékajtókban  bedugják 

fejőket. 

Móricz  :  Vígan  !  vígan  !  \ 

Nelli :  Bácsi !  S  (Egyszerre) : 

Szálkai :  Asszonygyűlölő  !  ) 

Sziklási :  Ej  furkós  mennykő !  Lesz  mende-monda.  De  mit  bá¬ 
nom  én  —  nekem  a  világ  megszűnt  e  házon  túl. 

Móricz :  Csak  jer  Lőrincz !  (Lőrinczet  bevezeti.)  Nos  Margit 
leányasszony ! 

Margit  (titkon  Sziklás ihoz) :  Mit  mondjak,  tekintetes  úr? 

Sziklási  (zavarodva)  :  Margit  ?  Tehát !  hm,  hm  !  —  Margit  nem 
akar  férjhez  menni,  de  ne  búsúlj  Lőrincz,  nem  hagylak  üresen 
távozni. 

Móricz :  Egy  kosár  pénz  minden  kosártól  megmenti ;  hát  csak¬ 
ugyan  ezüst  menyegzővel  kezdi  házasságát  ? 

Szálkai :  Engem  a  csodálat  elvakít.  Azon  érdeklett  ősz  hajak 
most  reád  illenek. 

Sziklási :  Ne  legyetek  harangok !  Az  én  koromban  csendes  a 
házasság. 

Móricz :  Mert  a  konyha  inkább  ég,  mint  a  szív. 

Sziklási :  Ki  tehet  róla  ?  Az  asszony  olyan,  mint  az  orvos,  az 
ember  kikel  ellene  s  mégis  rászorul. 

Móricz :  Szálkai  úr !  mi  most  utánok  nézhetünk ! 

JAKAB  (jön). 

Jakab :  Az  étel  az  asztalon  van,  a  mint  illik.  (El.) 

Sziklási :  Menjünk  barátom !  Töltsük  vígan  az  estvét  s  holnap 
reggel  induljunk. 

Margit :  Én  nem  tudom  hol  vagyok !  Majd  kiszökik  szívem. 
Móricz :  Én  fátyol-lobogtatva  kísérem  a  boldog  társaságot. 
Most,  midőn  hölgyet  veszték,  érzem  leginkább  a  szép  nem  hatalmát. 
(Szikldsira  mutatván.)  E  példa,  mily  véget  nyer  az  agglegénység,  engem 
is  megtérít ;  azért,  míg  a  tavasz  el  nem  virít,  az  első  szép,  ki  nyája¬ 
san  mosolyog  szemembe,  uralkodjék  e  hódoló  szíven ! 


( A  kárpit  lefordul.) 


HŰSÉG  PRÓBÁJA. 

VÍGJÁTÉK  EGY  FELVONÁSBAN. 

(1827.) 

SZEMÉLYEK. 

Í 

MÁTYÁS  KIRÁLY. 

UPOR  LÁSZLÓ,  főispán. 
VIDOR,  udvari  bolond. 

SÁFÁR. 

MÁRTA,  ennek  leánya. 
BARTÓK,  ménesmester. 
ENDRE,  ennek  fia. 

SZOLGA. 

Királyi  kíséret.  Cselédek. 

A  dolog  történik  egy  koronajószágon. 


—  79  _ 


Szabad  vidék 

KIRÁLY,  UPOR,  VIDOR  és  a  kísérd. 

Upor :  A  mit  itten  lát,  felséges  uram  !  fel  ama  sötét  ormig, 
mind  a  korona  jószága. 

Király :  Ez  szép  magyar  földünknek  egyik  tája,  melyet  nem 
láttam  még ;  valóban  kies  vidék !  Mily  erdős  hegyek  övedzik  körül, 
mintha  védenék  a  hullámzó  vetéseket. 

Upor :  Oly  kellemes,  mint  hasznos. 

Vidor :  Csak  egy  hía  — 

Upor :  S  mi  lenne  az  ? 

Vidor :  Hogy  nem  enyém,  azért  úgy  nézem,  mint  a  szép 
leányt,  ki  rám  mosolyog  és  mást  csókol  meg. 

SZOLGA  (jö). 

Király  :  Hová  földi  ? 

Szolga :  Völgyesre,  oda,  honnan  az  első  torony  fehérük 
élőnkbe  ;  itt  voltam  a  szomszéd  falúban  számvevő  uramnál,  külön¬ 
féle  csemegét  vittem  neki. 

Király  :  Kit  szolgálsz  ? 

Szolga :  Igazság  szerint  a  királyt  kellene  szolgálnom,  de  itt 
a  sáfár  az  úr. 

v 

Király  :  O  csak  felvigyáz,  s  általa  a  királyt  szolgálod. 

Szolga :  Mindegy  bíz  énnekem,  soká  úgy  sem  győzöm,  mert  a 
sok  lótás-futásnak  koplalás  a  bére. 

Király  :  Hogyhogy  ?  Tehát  hiányt  szenvedtek  ?  Azt  nem  kívánja 
az  uraság.  Mért  nem  folyamodtok  hozzája  ? 

Szolga :  A  szegény  ember,  mintsem  hasztalan  költekezzék 
Eudára,  inkább  máshová  szegődik  ;  itt  pedig  a  sáfár  mindenes,  ő 
mondja :  minden  rendén  van,  s  a  mi  rendetlen,  ahhoz  senkinek 
semmi  köze. 

Király :  Mondd  a  sáfárnak,  maradna  otthon,  két  utas  szól  be 
hozzá,  és  készíttessen  az  uraság  költségére  mentői  előbb  ebédet. 

Szolga  :  Jól  van.  (Mentiben.)  Ezek  is  olyan  czimborák  lesz¬ 


nek.  (El.) 

Király :  Ezen  vád  utamat  késleti,  önmagam  vizsgálom  meg 
a  dolog  mivoltát,  de  adjatok  közönséges  köntöst,  hogy  ismeretlen 
maradhassak.  (Int,  egyik  a  kíséretből  más  köntöst  ad  reá.)  Upor  főispá¬ 
nom  !  kíséretemet  telepítse  le  a  közel  erdőben,  várjanak  ott  további 
üzenetig,  kegyedet  pedig  a  harangszóra  elvárom  a  sáfárháznál.  (Ufor 
el  a  kísérettel.) 

Vidor  :  Hát  én,  komám  ? 

Király :  Te  a  kíséretnél  maradsz. 

Vidor :  Hát  az  ebéd,  komám  ? 

Király :  Hagyj  magamra.  —  Minő  szép  ménest  terelnek  erre ! 
Nemes  lovak.  Hah !  két  csikó  száguldoz  előre,  gyönyörű  állatok ! 
Egy  öreg  nyargal  a  ménes  közt,  most  erre  tart  —  leszáll.  (Int  kifelé.) 

r 

Úgy  tetszik,  megértett. 

r 

Vidor:  En  az  ebéd  miatt  mindig  a  választ  lesem  — 

Király :  Csak  te  menj  a  kísérethez,  majd  ott  meghallod. 

Vidor  (magában):  Az  annyit  tesz:  a  nap  lesz  szakácsod,  a 
levegő  ételed.  Jó  fogás,  nyúlánkká  húzni  a  köpezös  termetet;  de 
azért  is  mint  bolond  megboszúlom  magamat  s  mint  okos  megeszem 
a  rendelt  ebédet.  Nem  bánom,  ha  kalodába  zárat  is,  inkább  jól  lakva 
búsulni,  mint  éhesen  tánczolni.  Lóra  Vidor!  s  egyenest  a  torony¬ 
nak.  (El.) 

BARTÓK  (jő). 


Bartók  :  Ha  jól  láttam,  intett  kegyelmed  ? 

Király :  Titkos  szólásom  volna  kenddel :  kié  az  a  ménes, 
melyet  imént  zavart  ? 


Bartók  :  A  királyé.  Én  vagyok  a  ménesmester.  Még  dicső  fő¬ 
vezérünk  Hunyadi  János  rendelt  ide  ;  ő  jól  ismerte  ezt  a  ménest  s 
többször  is  választott  innen  paripákat. 

Király :  Katona  volt  kend  ?  Ez  a  kardbélyeg  homlokán  gyanít 
tatja  velem. 

Bartók  :  Az  biz  uram,  pedig  lovas ;  Erdélyben  vagdaltak  meg ; 
most  itt  élek  lovaimmal  s  a  kardforgatást  ily  fiatalokra  bízom,  mint 
kegyelmed. 

Király  :  Csapjunk  fel !  A  lovat  én  is  szeretem  s  ha  szépet,  jó 
szerezhetek,  attól  se  költséget,  se  fáradságot  nem  sajnálok,  értek  is 
hozzá;  messziről  láttam  két  pej  csikót  — 

Bartók:  Úgy-e  ?  Szépek  is  azok  !  De  majd  csak  esztendő  múlva 
látná  kegyelmed ;  engem  úgyse  !  sugár  vitézt  rájuk  s  kicsúfolják 
rajtok  a  villámot. 

Király :  Kenddel  én  jó  alkut  tennék,  azért  is  híttam  félre ;  nem 
adná  el  nekem  azt  a  pár  csikót  ? 

Bartók :  Ej  farkas-rúgta !  Nem  hallotta  kegyelmed,  hogy  a 
ménes  a  királyé  ? 

Király :  Azért  meg  nem  szegényül ;  az  okos  onnan  vesz,  hol 
sok  van. 

Bartók :  Minek  tartasz  fiú  ?  Gazság  nem  okosság,  érted  ? 


Király :  Hisz  egy  pár  ló  nem  mind  a  világ !  Én  messze  hajtom 
őket,  s  kend  nyugodt  lehet  minden  bal  következés  iránt. 

Bartók  :  Jobban  megnyugszom  én  becsületemben,  mint  hamis 
nyereségben,  mely  úgyis  a  gonoszé. 

Király :  Lássa  kend,  a  sáfár  egészen  más  ember,  én  úgy 
hallom  — 


Bartók :  Semmi  gondom  rá :  ki  mint  vet,  úgy  arat ;  én  köte¬ 
lességemet  tudom,  máséba  nem  avatkozom  s  vége !  Most  tágúlj. 

Király :  Én  jól  megfizetem  kendet  —  tán  csak  van  annyi 
esze  — 

Bartók :  Ej  farkas-rúgta  fia,  most  lódulj !  Mert  engem  úgy  se  ! 
fokosommal  égszínűvé  döngetem  hátadat. 

Király  (félre):  Dúrva,  de  hív.  —  Csak  ne  haragudjék  kend? 
Bartók :  Nem  mégysz  ?  —  (Fokosát  veszi.) 


Király:  Ha  így  van,  kényteleníttetem  a  csatamezőt  elhagyni. 
Jó  öreg,  hogy  híjják  kendet  ? 

Bartók:  Semmi  közöd  hozzá. 

Király :  Úgy !  hát  Isten  velünk,  még  látjuk  egymást.  —  Tiszta 
arany  vasba  foglalva.  (El.) 

Bartók  (egyedül):  Bosszúság!  még  mindig  bosszúság.  Fiam  is 
megbódúlt,  szerelmes,  úntalan  méláz,  semmi  hasznát  sem  vehetem. 
Hisz  igaz !  most  ideje,  s  a  leány  szép,  jó,  csak  atyja  volna  derekabb ; 
azonban  mégis  szólok  vele.  (El.) 

Sáfár  szobája,  közép-  s  két  mellékajtóval. 

Sáfár  (rovásokat  tartva  kézéiért):  Öt,  tíz,  tizenöt  —  úgy,  tizenöt 
verem  tavali  tiszta  búza,  egy  romlott;  árpa,  zab  fogytán.  —  Előre 
számolok,  tán  a  jószágot  nézik :  miattam  jöhetnek,  én  vagyok  a 
tükör  s  azt  látják,  a  mit  mutatok.  (A  bal  ajtót  kinyitja.)  Hej  Márta  ! 
csak  süss,  főzz  !  Márta,  nem  hallasz  ? 

Márta  (kívül) :  Ah  Istenem  !  Istenem  ! 

Sáfár :  Mi  baj  ? 

Márta:  Majd  minden  levesem  kifutott. 

Sáfár :  Megint  másutt  jár  az  eszed  ?  A  drága  étel !  Köszönd, 
hogy  az  uraság  fizeti ;  mit  ácsorogtál  ismét  az  ablaknál  ?  Tán  Bartók 
fiára  — 

Márta :  Be  eltalálja  édes  apám !  Valóban  most  nyargalt  erre 
szilaj  paripán  ;  csak  látta  volna,  hogy  ült  rajta  !  A  ló  mindig  ágas¬ 
kodott,  ugrált,  de  ő  mégis  szemeivel  mindig  rajtam  csüggött. 

Sáfár :  Már  mondám,  azzal  semmi  sem  lesz ;  most  nem 
bánom,  adhatsz  neki  egy  kis  reményt,  mert  atyjával  alkudni  akarok ; 
de  szívedet  neki  ne  merészeld  adni ;  én  azt  számvevő  uramnak  Ígértem. 

Márta :  Mentsen  Isten  attól  !  Csúnya  ember  az  s  azonfelül  öreg. 

Sáfár  :  De  bezzeg  asszonynyá  tesz  ám,  minden  ember  süve¬ 
geim  fog  — 

Márta :  És  sajnálni. 

Sáfár:  Te  gyermek  vagy,  nem  érted,  azért  bízz  reám  mindent. 
Most  kinézek,  nem  jönnek-e  a  vendégek  ?  Te  addig  sürögj  itt  benn, 
végezd  dolgodat,  nógasd  a  cselédet.  (El.) 

Márta  (egyedül):  Ah,  mennyi  gond!  Az  a  kopasz  számvevő, 
dehogy  mennék  hozzá !  Aztán  a  leves,  meg  az  az  Endre  ;  dél  is 
közelget,  teríteni  is  kellene  !  ( Aszfalt  terít  s  énekel.) 

Minap  a  kertben  jártam 
S  egy  szép  rózsát  találtam ; 

A  szép  rózsa  könnyezett, 

Kérdem  :  mi  bút  érezett  ? 

ír 

Ot  a  hajnal  rászedte, 

Bimbóbúi  kifejtette  ; 

Délben  jöttek  a  lepkék, 

De  csak  szagát  keresték  : 

Végre  az  est  ráakadt, 

S  attól  csak  könnye  maradt. 

Hej  szép  rózsa  !  szívedbe 
Több  csapodárt  ne  végy  be ! 

ENDRE  (jő  a  hál  ajtón). 

Endre  :  Márta !  édes  kedves  fül  milém  ! 

Márta  :  Be  megijedtem  !  Honnan  így  egyszerre  ? 

Endre  :  Atyád  kiment,  én  meg  beszöktem,  pedig  az  ablakon. 

Márta  :  Istentelen  !  ha  meglátott  valaki ! 

Endre  :  Azt  véli,  hogy  szeretjük  egymást,  s  az  igaz,  Márta ! 
Én  apámmal  szóltam,  ő  is  szólni  fog. 

Márta :  Mi  haszna  ?  Apám  nem  tart  velünk. 

Endre  :  Óh  csak  ő  apád  ne  volna !  Azt  mondanám,  hogy 
kapzsi,  fösvény  ember  — 

Márta :  Huh !  mindig  csak  a  csúnya  számvevőt  emlegeti, 
pedig  útálom,  mint  a  halált ;  már  alig  tipeg,  mégis  szerelmes. 

Endre  :  Képe  olyan,  mint  az  aszalt  szilva,  tagjai  pedig  úgy 
állnak,  mintha  hozzá  lennének  férczelve,  inkább  illenék  ő  seregély¬ 
ijesztő  váznak  a  szőlőbe,  mint  leány  ölébe  ;  de  ahhoz  mi  is  szó¬ 
lunk  ám. 

Márta  :  Már  én  eleget  szóltam ;  de  apám  azzal  vigasztal,  hogy 
nem  soká  él  s  én  gazdag  özvegy  maradok. 

Endre  :  Nem  —  abból  semmi  sem  lesz,  s  ha  máskép  nem 
ejthetem  módját,  a  fekete  sereg  közé  állok  ;  úgy  is  hallom,  megint 
háború  lesz :  majd  levágok  néhány  törököt,  aztán  jövök  s  el¬ 
veszlek. 

Márta  :  Abból  se  lesz  semmi !  Hát  ha  oda  maradsz,  akkor  én 
itt  holtra  epekedjem  ?  Azért  legjobb  lesz  túrni  és  várni.  Endre  ! 
tudod,  hogy  idegen  vendégeket  jelentettek  ? 

Endre  :  Épen  jól !  Lásd  Márta,  míg  azok  itt  mulatoznak,  ki¬ 
csúszhatnál  a  ligetbe,  tudod  már  hová  — 

Márta  :  Úgy  ám,  ha  nem  lennél  csintalan. 

Endre  :  Megelégszem,  ha  egyebet  nem  mondasz  is,  csak  hogy 
szeretsz. 

Márta  :  Mást  semmit  ?  Hisz  azt  úntalan  mondom.  Halld  !  kí¬ 
vülről  szó  hangzik  !  Jer,  jer  !  (El  hal  felöl.) 

SÁFÁR  jö  BARTÓKKAL. 

Sáfár  :  Valóban  újság  !  Mi  hozta  ma  kelmédét  hozzám  ?  Már 
alig  tudom  idejét,  hogy  ennyire  megalázta  magát. 

Bartók  :  Hallja  kegyelmed  !  én  mint  öreg  katona  nem  szeretek 
sokat  oltározni,  egyenesen  kimondom  :  fiam  szereti  kegyelmed  leányát, 
a  fiú  ép,  jó,  egészséges,  egyetlenem,  van  háza,  lova  ;  azért,  ha  ke¬ 
gyelmed  nem  ellenzi,  hadd  bírják  egymást. 

Sáfár  :  Nagy  becsület  —  részemről  nincs  is  kifogás,  de  leányom 
aligha  fog  akarni. 

Bartók  :  Ej  galamb-hordta  leánya  !  Ha  nem  akarna,  nem  bok- 
rétázná  úgy  fel  süvegét,  nem  égne  össze  szemök,  mintha  két  csillag 
kapna  egybe  ;  én  mondom  kegyelmednek,  elmegy. 

Sáfár  :  De  mikor  én  ellenkezőt  tudok  — 

Márta  (hedugja  fejét  a  hal  ajtón ) :  Követem  édes  apám !  Bartók 
szomszéd  igen  igen  bölcsen  szólott. 

Sáfár  :  Ki  kérdezett  ?  Nincs  más  dolgod,  mint  hallgatózni  ? 

Bartók  :  Lássa  kegyelmed  !  hamar  bölcscsé  lesz  az  ember,  ha 
eltalálja  a  dolog  bibéjét. 

Sáfár  :  Az  ifjúság  gyarló  ;  kegyed  fia  se  híres  a  hűségben, 
úgy  hallom,  mindenütt  csapja  a  levet. 

Endre  (kidugja  fejét  a  kai  ajtón)  :  Követem  sáfár  uramat !  ez 
irtóztató  hazugság  !  (Kijő.  Márta  tartóztatja.)  Eh,  mi  !  nekem  ezt 
senki  ne  mondja. 


Sáfár  :  Hát  ti  mit  csináltok  együtt  ?  Ei  egymástól !  Én  ezt  nem 


szenvedem. 

Bartók  :  Hehe  !  én  úgy  látom  :  idő  lesz  az  áldásra. 

Sáfár  :  Márta  takarodj  !  (Márta  el.)  Te  is  Endre  !  Még  csak  ez 
hibázott. 

Endre  :  Megyek  uram,  de  bezzeg  nem  illik  ám  valakit  háta 
illegett  rágalmazni  ;  de  nem  csoda,  ki  egy  töpörödött  vén  zsugorinak 
jó  leányát  elharácsolni  kész,  attól  minden  kitelik  ;  érti  kegyelmed.  (El) 

Bartók :  Lánczos  lobogós  !  Ugyan  neki  vág  a  fiú  ;  de  úgy 
kell  !  (Mellét  veregeti.)  Itt  verjen  igazán,  különben  az  egész  férfi 
nem  ér  egy  fakardot.  Nos  sáfár  !  mi  szándéka  kegyelmednek,  igen 
vagy  nem  ? 

Sáfár  :  Hiszen  nem  oly  sürgetés ;  különben  is,  előbb  hogysem 
végkép  a  dologba  ereszkedném,  kelmédtől  is  áldozatot  várok. 

Bartók  :  Ha  kitelik  tőlem,  szívesen. 

Sáfár  :  Lovaim  elvénhedtek  — 

Bartók  :  Csekélység,  van  nékem  néhány  jó  lovam. 

Sáfár :  Nem  kívánom  kelmédét ;  de  minap,  hogy  a  ménes 
körül  jártam,  két  pej  csikó  tűnt  szemembe  — 

Bartók  :  Hagyjuk  azokat,  úgyis  elébb  már  valami  lócsiszár 
annyira  felbosszantott  miattok. 

Sáfár  :  Ha  azokat  beköttetné  hozzám  kelmed. 

Bartók  :  Mint  érti  kigyelmed  ? 

Sáfár  :  Vagy  ha  gondolja  kelmed,  tovább  küldeném,  míg  fel¬ 
nőnek  ;  kelmédnek  ezer  módja  van  azt  minden  lárma  nélkül  végbe 
hajtani  ;  a  lovak  elvesztek,  ellopattak  s  így  kimaradtak  a  számadás¬ 
ból,  én  mint  becsületes  ember  hallgatok  s  még  a  számvevő  szemét 
is  magamra  vállalom.  Óh  barátom  !  szemesé  a  játék,  vaké  az  ala¬ 
mizsna  ;  kelmed  ménesmester,  én  sáfár  ;  ha  egyet  értünk  :  miénk  a 
tejfel,  az  uraságé  a  savó. 

Bartók  :  Kend  rosszabb  az  éjjeli  rablónál,  s  ha  derék  leányát 
nem  tekinteném  — 

Sáfár  :  Azt  tekintheti  kelmed,  mert  nem  visz  üres  ládát  — 
tekintse  kelmed  fiát  is. 

Bartók  :  De  becsületemet  értök  nem  koczkáztatom. 

Sáfár :  Becsület !  Arany  füst,  hiú  csöngés  az  éhséget  elűzni. 

Bartók :  Kend  alacsony  vérnadály !  Szót  se  többet,  mert 
engem  úgyse  —  megpántolom  a  kend  emberségét  —  nekem  ily 
ajánlást  — 

Sáfár  (félre)  :  Tökfejű  !  (Színlett  egykedvűséggel.)  Ne  oly  tüzesen 
Bartók  szomszéd,  csak  hűségét  akartam  próbálni,  de  látom  kelmed 
szinte  oly  hív,  mint  én. 

Bartók  :  Ej,  ej,  próbálni !  Kend  hív,  mint  az  ördög  a  jó  lélek¬ 
hez.  Tartsa  meg  kend  leányát !  Szánom,  hogy  kendé  ;  s  ha  máskor 
hűséget  akar  kend  próbálni,  mossa  előbb  tisztára  magát.  Úgy  la  ! 
megmondtam,  a  mit  mondtam.  (El.) 

Sáfár :  Istállói  bölcsesség !  Bánom,  hogy  megnyíltam ;  de 
semmi,  úgyis  csak  négyszem  közt  történt.  (Márta  jő,  szemeit  kötényével 
eltakarva.)  Hát  mi  baj  megint  ?  Tán  a  konyha  füstölög  ? 

Márta  :  Füstölög  biz  az  én  fejem  —  ugyan  lehordták  édes 
apámat. 

Sáfár  :  Megint  hallgatóztál  ?  De  ha  tetted,  tudd  ezentúl  mihez 
tartani  magadat.  Te  nem  léssz  Endréné.  Ha  mégis  gazdag  volna,  az 
ember  sokat  elnézne  ;  de  hozzám  képest  szegény,  mint  a  böjti  dudás. 

Márta  :  De  becsületes  ember. 

Sáfár  :  Hallottál  valamit  ?  Pimasz  !  Mit  tudsz  te  hozzá  ?  Nem 
hiába  anyádra  ütöttél,  az  is  csupa  erkölcs  mellett,  ha  én  nem  ellen¬ 
zem,  üres  koldus  táskát  szerzett  volna.  De  ilyen  a  leány  !  Ha  viszik 
is  baj,  ha  nem  viszik,  még  nagyobb  baj  s  így  mindig  bajt  hoz  s 
pénzt  visz  ki  a  házból. 

VIDOR  (jő). 

Vidor  :  Jó  napot,  vagy  inkább  hűs  napot !  Mert  ott  künn  a 
nap  annyira  süt,  hogy  a  kinek  sütni  valója  van,  árnyékot  keres. 
Szép  leány  s  terített  asztal,  ha  meg  nem  elégszem,  tele  vagyok  dicső¬ 
séggel.  Kend  a  sáfár  ? 

Sáfár :  Igen  is. 

Márta  :  Édes  apám  !  ez  valami  nagy,  nagy  úr,  ugyan  czifra. 

Sáfár  :  Csak  egyedül  méltóztatott  érkezni  ? 

Vidor :  E  n  és  lovam  ;  jó  állat  !  csakhogy  nem  tud  maga  abra¬ 
kot  kérni,  különben  kihívná  kendet. 

Sáfár  :  Értem,  uram  !  Mindjárt  teszek  rendelést.  (El.) 

Vidor:  Üdvezlégy,  violám  !  Érzem,  a  konyhából  illatozol  felém.  . 
Jer  közelebb,  ne  higyj,  ha  hízelkedem,  de  hogy  csinos  vagy,  az 
igaz  ;  jer,  kis  húgom  !  Ha  néném  volnál,  úgy  se  hívnálak. 

Márta  :  Ej,  ha  nekem  ilyen  bátyám  volna ! 

Vidor  :  Ne  kívánd,  osztoznod  kellene,  pedig  minden  osztály 
szívbe  vagy  pénzbe  kerül.  Valid  meg  :  van-e  szeretőd  ?  Ha  nincs, 
álmosak  itt  az  ifjak  ;  ha  te  nem  szeretsz,  feküdjél  le,  hogy  más 
ember  békén  alhassék. 

Márta  :  Ah,  én  tudom  azt  leginkább  ! 

Vidor  :  Elhiszem,  ti  birtok  oly  titkos  tudományt,  mely  előbb 
érkezik  az  észnél ;  ne  sóhajtozz,  mert  a  tapasztalás  ásít  utána. 
Tudod  mi  a  háztartás  ?  s  mi  az  élet  fejedelme  ?  A  gyomor  :  ennek 
a  jelen  hitvese,  a  fej  szolgája  s  a  szív  udvari  bolondja,  légy  te 
papnéja. 

SÁFÁR  (jó). 

Sáfár  :  A  lóról  gondoskodtam. 

Márta  :  Az  ebéd  kész,  akár  mindjárt  tálaljak  — 

Vidor  :  Jól  beszélsz,  húgom,  csak  adj  lábat  szavadnak. 

Sáfár  :  Mind  jól  lenne,  uram  ;  de  az  ebéd  két  úrra  volt  paran¬ 
csolva,  tán  várnunk  kellene. 

Vidor  :  Minek  várni  ?  Ezzel  csak  magunkat  lopjuk  meg  ;  csak 
a  halál  várjon  és  a  hitelező.  Siess,  húgom,  én  mint  elöljáró,  előlevő 
is  leszek.  (Márta  el.) 

Sáfár  :  Szabad  tudnom,  kit  tisztelek  házamban  ? 

Vidor  :  Én  a  király  embere  vagyok  s  a  király  az  én  emberem, 
névre  magam  vagyok  az  udvarnál,  de  társaimtól  pözsög  a  világ. 
Kend  szemfüles,  vagy  füles  vak  ;  nem  látja  kend,  mily  sötét  az 
asztal  ?  Hol  a  bor  ?  Én  inkább  vízbe  fűlnék,  mint  bort  ne  igyam  !  De 
pogány  legyen  ám,  ne  keresztelt. 

Kisfaludy  Károly  munkái.  II. 

Sáfár  :  Tüstént  szolgálok.  (Magában.)  Elöljáró,  királyi  ember  ! 
Hm  —  hm  —  (El.) 

Vidor  (egyedül):  Ez  a  sáfár  kótyavetyén  szedte  fel  képét,  vo¬ 
násai  úgy  összevissza  állnak,  mint  a  czigánytanya ;  ha  ez  igaz 
ember,  úgy  az  én  emberismeretem  se  jobb  képénél. 

MÁRTA  (ételt  hoz). 


Márta  :  Tessék ! 

Vidor  (leül):  Kis  tündér  !  nézz  reám  !  Tékozló  vagy,  ha  estére 
mécset  gyújtasz,  mert  ki  szemeidnél  nem  lát,  nem  érdemel  világot. 
Csak  te  főzz  —  ha  férjed  lesz,  hasznát  veszed,  mert  hidd  el,  az 
örömhét  után  minden  érzés  gyomorba  megy  által. 

Márta  :  A  leves  miatt  bocsánatot  kérek. 

Vidor  :  Semmi  az,  kevéssé  ritka,  de  kozmás  ;  csak  hordj  ételt, 
én  az  evésnél  s  a  szerelemben  gyűlölöm  a  sok  szót.  (Márta  el.) 
Szegény  a  nyelv,  hacsak  ruha  nem  segíti,  mint  ezt  magamról  tapasz¬ 
talom  ;  okos  bolond  volt,  ki  először  uraságát  köntösére  tűzte,  mert 
egy  fogással  szívnek,  hitnek  s  lábnak  parancsol.  (Márta  ételt  hoz.) 
Áldás  reád,  húgom!  Oly  férjet  kívánok,  ki  ne  füllentsen,  ha  azt 
mondja:  hogy  nem  ismér  bánatot;  állhatatos  legyen  és  mindig  a  te 
szemeddel  lásson  tégedet.  (Eszik.) 

Márta :  Kegyelmed  bizonyosan  nem  szerelmes,  mert  oly  vidám 
s  oly  jó  ízűt  eszik. 

Vidor  :  Ne  hidd,  angyalom  !  Az  én  érzésem  olyan,  mint  a  sas, 

/ 

de  csak  akkor  felleng,  mikor  jól  lakott.  Oh  tudok  én  érzeni,  teszem  : 
ha  szíved  oly  kemény,  mint  ez  a  kappan,  sajnálom  azt,  a  ki  éretted 
lágyúl.  De  hol  marad  apád  ?  Ha  kötelességében  is  oly  serény,  mint 
a  borhozásban,  a  haszonnak  is  ón  lába  lesz. 

Márta  :  Jő  már. 

Sáfár  :  Itt  a  bor. 

Vidor  (iszik):  Még  vizes  a  fürdőiül,  azért  vélte  kend  :  mentői 
később,  annál  kellőbb  ;  de  azt  az  ivó  s  szépeink  nem  hiszik. 

Sáfár  :  Ha  nem  elég  erős,  az  lehet  oka,  hogy  szüretkor  igen 
nagy  felhőszakadás  volt. 

Sáfár:  Itt  a  bor. 

Hűség  próbája 

Vidor:  Kend  a  felhőkből  szedi  okait;  cn  azt  javaslom:  tanítsa 
kend  a  lemondás  erkölcsét  ;  de  egy  pohár  csak  kóstoló.  (Iszik.) 

Márta  :  Egészségére  váljék. 

Vidor  :  Ha  közel  hozzád  beteg  nem  leszek,  nincs  egészségem  ; 
gyújts  rám  szemeddel,  reád  köszöntök  ;  élj  hosszú  életet  és  rövid 
éjeket,  ne  kíméld  a  bort,  de  szeress  vízivót  !  (Iszik.)  Úgy !  A  sültnek 
most  csak  ára  van  még  hátra. 

Sáfár  :  Hisz  az  uraság  költségére  tetszett  parancsolni  — 

Vidor  :  Igen  !  kend  okos,  ha  nem  gondolkodik  ;  azonban  ha  én 
ezt  a  napot  meg  nem  fizetem,  a  király  szeszélye  jobb,  mint  a  kend 
hűsége. 

Sáfár  (félre)  :  Király  —  hűség  —  ez  feszeget  valamit. 

Márta  :  Hát  ismeri  kegyelmed  a  királyt  ? 

tr 

Vidor  :  0  engem  szeret,  mint  az  igazságot,  én  ot  komázom,  s 
ha  vasba  nem  búvik,  velem  rostálja  udvarát. 

Sáfár:  Szabad  tudnom,  mi  vezette  nagyságodat  e  tájra? 

Vidor:  A  budai  szél  s  elszegődött  akaratom.  Miért?  Az  ki¬ 
tetszik  azon  okból,  a  mi  ide  hozott,  az  pedig  azért  titok,  mivel  itt 
vagyok. 

Márta :  Édes  apám,  ha  ebből  nálamnál  többet  nem  értett,  nem 
sokat  tud.  (Vidorhoz.)  Ugyan  beszéljen  kegyelmed  — 

Sáfár  (titkosan) :  Nagyságold  !  nem  hallád,  hogy  a  királyt 
komázza. 

Márta  :  Beszéljen  nagyságod  valamit  a  királyról. 

Vidor  :  Mondd  meg  nekem  :  benézhetsz-e  a  napba  ? 

Márta  :  Elvész  szemem  fénye. 

Vidor  :  Hát  különben  mit  tudsz  felőle  ? 

Márta  :  A  mit  minden  ember,  tudniillik :  kel,  világít  és  le¬ 
nyugszik. 

Vidor  :  Ilyen  a  király,  hold  a  királyné  —  te  pedig  gyönyörű 
mákvirág  !  ki  soha  sincs  egyedül,  ha  tükre  nála  van  s  társai 
közt  mindig  egyetlennek  véli  magát.  Ha  épen  kiváncsi  vagy,  titkot 
mondok. 

Márta  :  Titkot !  Hallom  már. 

Vidor  :  Alhatnám  ;  mutassatok  nyoszolyát,  nehogy  az  éj  meg- 

csaljon ;  mert  az  álmatlanság  hideget,  hoz,  s  az  cn  természetem  se 
böjti,  se  teli. 

Sáfár  (a  jobb  ajtóra  mutat)  :  Itt  egy  csendes  kamara  — 

Márta  :  Hol  én  szoktam  hálni. 

Vidor  :  De  álmaidat  nem  használhatom. 

Márta  :  Vezesse,  édes  apám,  én  átallok  bemenni. 


Sáfár:  Csak  menj!  (Titkosan.)  Ö  a  királyt  komázza,  különben 
is  az  álmos  elöljárót  nem  lehet  eléggé  becsülni. 

Vidor  :  Vezess,  húgom!  (El  jobbra  Máriával.) 

Sáfár  (egyedül) ;  Váljon  mit  akar  ez  a  budai  szél  ?  Tán  besúg¬ 
tak  neki  valamit  ?  De  úgy  látszik,  a  dolog  nem  igen  érdekli.  Akármint 
van,  ez  nem  veszedelmes  !  Ezt  kijátszom,  mert  délben  éhes,  délután 
rest,  este  szomjas,  éjjel  alszik  s  így  nem  lát  hasán  túl. 


SZOLGA  (nagy  robajjal  berohan). 
Szolga  :  Csak  ide  tessék  jőni,  itt  a  sáfár. 
Sáfár  :  Lassan  !  Ne  kiálts. 

Szolga  :  Ide,  ide,  uram  ! 

Sáfár  :  Ne  lármázz,  mert  kifúrom  tüdődet. 


UPOR  (jó). 

Upor  :  Lovamnak  viseld  gondját,  de  nyeregben  hagyd. 

Szolga  :  Értem,  uram.  (El.) 

Upor  :  Nem  érkezett  még  ide  egy  úr  ? 

Sáfár  :  Itt  alszik  a  kamrában,  azért  kérem,  lassacskán  tessék 
szólani. 

Upor  :  Alszik  ? 

Sáfár  :  Igen,  jól  evett,  ivott,  aztán  lepihent ;  egy  áldott  vidám 
kedvű  úr. 

Upor  :  Vidám  kedvű  ?  így  hát  tiszta  az  ég. 

Sáfár  :  Tán  kegyelmed  a  másik  bejelentett  vendég  ? 

Upor  :  Eltalálta  kend. 


MÁRTA  (a  kamrából  jó). 

Márta  (magában):  Be  haragszom  én  arra  az  emberre!  Elcintén 
oly  nyájasan  czirógatott,  de  mikor  felbátorodva  megvallám  szerelme¬ 
met  s  pártfogását  kértem,  szörnyűt  ásított  és  elaludt. 


84 


Sáfár  :  Nos,  édes  leányom  !  nyugszik  vendégünk  ? 

Márta  :  Ott  szuszog,  akár  ide  hallja  édes  apám. 

Upor  :  Te  vigyáztál  reá,  szép  leányka  ?  Azt  jól  cselekedted, 
tudom,  meg  is  jutalmaz. 

Márta  :  Az  ?  Kötve  hiszem  ;  mindig  ő  beszél,  s  ha  más  valamit 
szól,  egyet  ásít.  (Magában.)  Endrém  eddig  vár  —  hozzá  szököm, 
bezzeg  nem  alszik  ö  —  ( Ellappang .) 

Sáfár:  Nem  is  tudom,  minek  köszönjem  ezen  szerencsét,  hogy 
ma  ily  úri  látogatókat  nyerék ;  a  másik  úr  ugyan  magát  királyi  em¬ 
bernek  vallá,  de  szándékát  az  ebéden  kívül  nem  közié. 

Upor  :  Jele,  hogy  oka  van  czélját  halasztani  ;  azért  várjuk  be 
tetszését. 

Sáfár :  En  örömest  vártám  volna  az  ebéddel,  de  az  az  úr  unszolt. 

Upor  :  Jól  történt. 

Sáfár  :  I)e  újra  teszek  rendelést.  —  (Félre.)  Csupa  titkolódás  ! 
Hé  Márta !  Hol  az  a  rossz  leány  ?  Engedelmet  !  Mindjárt  szol¬ 
gálok.  (El.) 

Upor  (egyedül):  A  király  pihenni  dőlt,  nagyon  el  kellett  fárad¬ 
nia,  mert  különben  nem  szokása  ;  bizonyosan  semmit  se  lelt  figyel¬ 
mére  méltót,  különben  tüzes  lelke  ébren  tartaná.  Magam  is  hát  neki 
ülök  a  maradéknak  —  az  éhség  csak  úgy  veszi,  mint  éri.  (Az  asztal¬ 
hoz  iil  s  eszik.) 

KIRÁLY  (jő). 


Király  :  Már  a  munkában,  főispán  ?* 

Upor  (felugrik) :  Ezerszer  bocsánatot,  felséges  uram  !  Nem 
vettem  észre  ki  jöttét. 

Király  :  Tán  nekem  is  lett  volna  jussom  e  mai  ebédhez  ?  Ily 
türetlenséget  csak  a  legnagyobb  éhség  menthet. 

Upor  :  Tán  szavam  ébreszté  fel  királyomat  ? 

Király  :  Mi  nem  értjük  egymást,  én  ebédre  jöttem  — 

Upor  :  Igen,  hisz  elvégezte  már  felséged  —  váljék  javára  ! 


Király  :  Ily  kívánat  a  maradékhoz  — 

Upor  :  Kérem  alázatosan,  én  ültem  a  maradékhoz,  míg  felséged 
ott  a  kamrában  nyugodott ;  maga  mondá  a  sáfár. 


Király  :  Ln  ott  ci  kamraban  ?  Itt  tehát  idegen,  lakozott  helyet- 
tünk.  —  Lássuk,  ki  orzá  el  ebédünket  !  (Benéz  a  jobb  ajtón.)  Valóban  ! 
Itt  fekszik  elterülve  —  Vidor,  a  zsákmányló.  —  Mit  tegyünk  ? 
A  bolond  megelőzött,  én  úgy  tartom,  legjobb  lesz  az  okos  türelméhez 
folyamodnunk,  míg  újra  főznek.  A  szerencsétlenség  nem  nagy,  de 
azért  adózik  —  úgy !  Már  fellelém  a  módot  —  most  hadd  nyugod¬ 
jék.  ( Beteszi  az  ajtót.) 

Upor  :  Ha  felséged  derültségét  szabad  magyaráznom,  titkos 
vizsgálata  nem  volt  sikereden. 

Király  :  Sok  irtani  való  gazt  lelék,  de  ritka  gyöngyöt  is,  s  az 
szép  tulajdona  a  jónak,  hogy  a  kelletlen  benyomást  eltörli.  Szerelmet 
is  leiék  s  mint  futólag  láthatóm,  tiszta  alakban,  de  nem  boldogan. 

SÁFÁR  (jó). 

Sáfár  :  Márta !  Hol  kószál  az  a  leány,  sehol  se  lelem. 

Király  ( titkon  U porhoz) :  Ezzel  magam  akarok  szólni  —  e  mai 
napot  itt  töltjük,  azért  kíséretem  is  ide  szállhat.  (Upor  el.) 

Sáfár  :  Hát  ez  micsoda  megint  ?  Külseje  nem  sokat  mutat. 

Király  :  Kend  a  sáfár  ? 

Sáfár  :  Igen !  Nyughatatlanságomról  is  megismerheti  kegyelmed 
tisztemet,  mert  alig  tudom,  hol  áll  fejem. 

Király  :  Az  tűrhető,  csak  a  szív  legyen  tiszta. 

Sáfár  :  Abban  nincs  hiány.  (Félre.)  Hogy  rám  mered,  mintha 
telkemet  akarná  kinézni.  —  Mit  néz  kegyelmed  oly  élesen  ? 

Király  :  Mert  az  imént  mondott  iránt  sokan  ellenkezőt  vitatnak. 

Sáfár  :  Rágalmazás,  uram,  irigység ! 

Király  :  Most  idő  lesz  megmutatni.  Tudja  kend,  ki  fekszik  ott 
a  kamrában  ? 

Sáfár  :  Nos  ?  Tán  csak  nem  lesz  valami  csoda. 

Király  :  A  király  ! 

Sáfár  :  Nagy  Isten  !  A  király  ? 

Király  :  Igen,  igen,  a  király ! 

Sáfár  :  Lehetetlen,  hisz  ő  felségét  karcsúnak  hallottam  híresz- 
teltetni  —  ez  pedig  nehéz,  vastag  — 

Király  :  En  biztosa  vagyok,  kit  szerteküld  vizsgálódni  :  rendén 
van-e  minden  ;  de  a  mit  kend  iránt  jelentenem  kell  uramnak,  nem 
gén  kellemes. 

Sáfár  :  Csalfa  vádolás  !  Minő  meglépés  —  mikor  mondom, 
én  kész  vagyok  számadásra  —  óh  nálam  az  uraság  minden  jószága 
pontig  feljegyezve  áll. 

Király  :  De  az  itt  a  bökkenő,  a  mi  nincs  feljegyezve.  Kend  a 
cselédeket  csalja,  fizetésüket  elhúzza  s  ezen  igazságtalan  tettét  a  fel¬ 
sőségre  hárítja.  Kend  az  uraság  vermeit  olcsón  összevett  dohos  ele. 
séggel  tölti  s  a  jót  mint  sajátját  elsikkasztja. 

Sáfár :  Hamis  vád,  uram  !  Az  emberek  irigységből  árulkodnak, 
mivel  az  Isten  szorgalmamat  megáldá ;  mind  hamis  vád. 

Király :  Vannak  hiteles  tanúim  — 

Sáfár :  S  azt  mind  jelenteni  fogja,  nagy  uram?  Mind  ? 

Király :  Kötelességem. 

Sáfár:  Úgy  tehát  biztos;  tudom,  ily  meghitt  emberét  a  király 
jól  fizeti. 

Király :  Jövedelmem  volna,  de  mégis  minduntalan  kifogyok  a 
pénzből,  mert  nem  nyughatom,  ha  nem  foly  a  nép  közé. 

Sáfár :  Szép  tulajdon !  Áldott  szív !  Hát  most,  ha  merem  kér¬ 
dezni,  hogy  áll  az  erszény  ? 

Király  :  Középszerűen  !  Ha  több  volna,  nem  ártana. 

Sáfár:  Kár  !  Ily  derék  úrnak  mindig  bőségben  kellene  ragyogni. 
Szabad  alázatosan  kegyedhez  folyamodnom  ?  Az  ember  gyarló,  de 
koránt  sem  oly  nagyon,  mint  a  hír  csevegi.  Oh  én  ártatlan  vagyok ; 
de  mégis  egyedül  béke  miatt  a  kelletlen  nyomozást  örömest  elkerül¬ 
ném  —  tudok  én  áldozni,  a  hol  szükséges. 

Király :  Értem  kendet ;  de  a  vádat  egészen  elnyomni  nem  lenne 
tanácsos,  mert  a  király  szeme  jó;  tán  más  valakire  lehetne  hárítani. 

Sáfár :  Oh  könnyen,  uram !  Az  uradalmi  számvevő  előbbkelő  ; 
neki  kellene  mindenre  ügyelni,  számot  venni ;  de  csak  önhasznát 
vadászsza ;  higyje  el,  jó  uram  !  ha  van  is  bennem  valami  kisded  hiba, 
az  is  tőle  ragadt  rám. 

Király :  Tudom,  a  rossz  példa  —  hát  ő  osztozik  a  ragado¬ 
mányban  ? 

Sáfár :  Mindent  magának  tart,  a  levegőt  is  eldugná  mástól ; 
azonban  nagy  szorgalommal  néhány  körmöczit  mégis  félre  tettem 
köteles  tiszteletből  ha  merném  ajánlani  —  majd  ha  ő  felsége  fel¬ 
ébred,  előhozom  a  kamrából. 


UPOR  (jő). 


künk 


Upor  :  Minden  megtörtént.  (A  kamrában  nagy  zörrenés.) 

Sáfár  :  Nagy  Isten  !  Mi  történt  ?  ( Kinyitja  a  kamraajtót.)  Jaj  ne- 


tt 

Szörnyűség !  O  felsége  összedőlt  az  ágygyal. 


VIDOR 

Vidor:  Hogy  a  bíró  temesse  el  azt,  a  ki  eg}T  szűznek  ily 
gyönge  ágyat  csinált ;  ha  földön  akarunk  hálni,  nem  kell  mester¬ 
ember  ;  azután  méhkas  ez,  nem  ház  — 

Király :  Felséges  uram  ! 

Vidor:  Úgy  tehát  még  homályban  a  nap. 

Sáfár  (Vidor  elé  térdel):  Bocsánatot,  felséges  uram!  hogy  elein- 
tén  mindjárt  elmulasztám  a  köteles  tiszteletet ;  elzúzva  borulok  ke¬ 
gyes  színe  elébe  ;  hol  volt  szemem,  hogy  e  dicső  arczban  s  felséges 
termetben  a  nagy  királyt  meg  nem  ismértem  ? 

Vidor  :  Helyesen,  földi!  Kölcsönözd  szemedet  egy  szép  leány¬ 
nak,  te  pedig  légy  udvarnokká,  s  ha  az  asszonyok  mézes  nyelvedért 
polczra  nem  ültetnek,  megtért  a  világ  és  te  lészsz  bolonddá.  Kelj  fel, 
sáfár!  Mi  azt  parancsoljuk  !  Mint  vagytok,  híveim  ?  Mi  nagyon  örven¬ 
dünk  látástokon  s  azt  óhajtjuk,  ti  is  örüljetek. 

Király  :  Távozzék  kend,  sáfár,  tán  ő  felsége  szólni  akar 
velünk. 

Sáfár  (félre)  :  Alig  várja  az  ígért  aranyokat  —  ez  az  én  em 

berem. 

Vidor  :  Szólásunk  nincs,  de  méltán  neheztelünk,  hogy  azt 
a  derék  jó  Vidort  ridegen  a  gyepen  hagytátok  a  természet  édes 
ölében  sanyarú  éhséggel  küszködni  s  ott  versenyt  sóhajtozni  a 
déli  haranggal.  (Int,  a  sáfár  a  kamrába  megy.)  Nos  komám,  nem 
dicsérsz  ? 

Király :  Halld,  Vidor !  én  nyolcz  napra  börtönbe  záratlak. 


Vidor:  Jól  teszed,  komám!  Legalább  unalmamban  meghízom, 
a  sok  lézengés  úgy  is  elsorvaszt. 

Király :  Vízre,  kenyérre  ítéllek. 

Vidor :  Ne  tedd,  komám,  dicsőségeddel  játszol. 

Király :  Szeretném  tudni  miért  ? 

Vidor:  Lásd,  majd  melancholia  lep  meg  s  én  bús  versekben 
nyögöm  el  történetemet,  s  a  késő  ivadék  a  helyett,  hogy  téged  magasz¬ 
talna,  majd  engem  sirat. 

Király :  Azonban  egy  dolgot  bízok  rád  ;  ha  azt  elvégzed,  ment 
lészsz  minden  büntetéstől. 

Vidor  (Ugorhoz):  Te  okos  ember  vagy,  szólj:  mi  az  én  hiva¬ 
talom  ? 

Upor :  Mulattatás  hivatalod,  fizetésed  nevetség. 

Vidor:  Fizesd  ki  komámat,  mert  engem  mulat;  dolgot  bíz 
reám,  én  pedig  azt  tartom  :  inkább  lyukba  mint  jégre. 

Király :  Hozzád  illő  dolgot  bízok  reád.  Itt  a  kert  melletti  liget¬ 
ben  egy  pár  szerelmest  leiék  ;  szedd  össze  magadat  s  próbáld  meg  a 
leány  hűségét. 

Vidor :  Tehát  vásárt  üssek  szívemből  ?  Jól  van,  komám,  én  oda 
állok,  s  ha  a  leány  képemet  holdnak  nem  nézi,  jobb  a  szeme,  mint 
a  te  feltételes  kegyelmed. 

Király :  Aztán  vedd  körűi  a  ménesmestert  s  alkudjál  ki  tőle 
két  pej  csikót. 

Vidor :  Ha  mégis  aranyszájú  volnék,  de  nincs  nagyobb  bolond, 
mint  a  szegény  kísértő,  mert  üres  szavára  bottal  felelnek. 

Király :  Itt  egy  teli  erszény. 

Vidor :  Úgy,  komám  !  Sok  ilyest  és  zsebembe  teszem  fél  országo¬ 
dat.  Tudod-e,  mi  a  rokonság  és  különbség  az  asszony  és  pénz  között? 

Király :  Mondd  el. 

Vidor :  Mindenik  ad  ékességet ;  mindenik  szerez  barátokat ; 
mindenikre  tolvajszem  néz ;  mindenik  eldugva  legjobb  ;  csak  az  a 
különbség :  hogy  a  pénz  kiadva  használ,  az  asszony  megnyerve  kí¬ 
noz  ;  az  akkor  csöng,  ha  elveted,  emez,  ha  tartod,  akkor  lármáz  ;  amaz 
kemény,  mégis  segít,  emez  lágy,  mégis  megcsal ;  amaz  régi  bár, 
mégis  kellő  ;  ez  ha  nem  friss,  kettős  kereszt.  (El.) 

Upor :  Rakonczátlan  ficzkó  !  Ma  szeszélye  tágas  mezőt  nyere. 

Király :  Boldog  ember,  derülten  nézi  a  világot ;  sokszor  igazat 
szól,  de  bolondul. 

SÁFÁR  (jő). 

Sáfár :  Elment  ő  felsége  ? 

Upor :  A  tájat  szemlélni. 

Sáfár  (félre  vonja  a  királyt) :  Itt,  uram,  egy  pár  arany  —  de  hall¬ 
gatást  kérek  ;  mi  csak  a  számvevőt  nyomjuk,  és  ha  őt  a  király  el¬ 
csapja,  engem  ajánljon  kegyelmed  helyébe  —  csak  okosan. 

Király  :  Meglássuk.  (Uforhoz.)  Ezt  kegyed  ügyeimére  bízom  ; 
jutalom  és  büntetés  követendi  jelenlétünket :  de  ítélőszék  derűit  ked¬ 
vünket  ne  rontsa.  Most  menjünk  Vidor  után.  (El.) 

PÁZS1NT  A  LIGETBEN. 

ENDRE  s  MÁRTA  hars  alatt  ülnek. 

Márta :  Hasztalan  vigasztalsz,  reményem  búcsút  vesz.  Most  a 
két  öreg  összezendűlt  s  apám  még  inkább  gátolja  frigyünket. 

Endre :  Csak  te  maradj  hív,  én  katona  leszek,  a  vitéz  ember 
átugor  minden  gátot. 

Márta:  Nézd  az  erdőt,  mennél  beljebb  tekint  az  ember,  annál 
sötétebb  lesz ;  a  te  czélod  is  csak  oly  szomorú  kilátást  nyújt. 

Endre :  De  felettünk  mosolyog  a  tisz  ta  ég.  Ne  félj,  kedves ! 
A  hívnek  ügyét  jó  Isten  vezérli. 

Márta :  Lépteket  hallok  !  A  mi  vendégünk  —  vonúlj  a  sűrűbe. 

Endre :  Ha  sétálni  jött,  utasítsd  más  felé.  (El.) 

VIDOR  (jő). 

Vidor :  Hát  te  turbékolsz  itt,  szép  gerliczém  ?  Vad  otthon,  szelíd 
a  sűrűben. 

Márta  :  Ah  kegyelmed  ?  vagy  nem  —  nagyságos  uram  ! 

Vidor:  Pillants  fel,  húgom,  ne  légy  szomorú  fűz,  mely  mindig 
magát  szemléli ;  nézz  szemembe  s  mondd  meg,  mit  látsz  benne  ?  S  ha 
elismered  azt,  olyat  sóhajtok,  hogy  minden  szarka  és  rigó  elröppen 
fészkéből. 

Márta :  Mit  lássak  ily  picziny  szemben  ?  Legfeljebb  oly  bizo¬ 
nyos  mámort,  mely  borálom  után  szokott  mutatkozni. 

Vidor :  Ha  szememmel  nem  boldogulok,  te  vagy  oka,  mert 
szívemet  húztad  oda,  az  pedig  mócsing,  nem  világít. 

Márta :  Endrémnek  is  ott  űl  szíve,  de  más  lánggal  is  ég 
az  felém. 


KIRÁLY  és  UPOR  jönek  s  félre  megállnak. 

Vidor:  Ne  hidd,  az  is  csak  olyan  tűz,  mint  a  rókáé,  midőn  a 
csirkét  lesi.  Én  mondom  neked  :  imént  álmomban  megjelentél ;  azóta 
ha  rád  gondolok,  azt  sóhajtom  :  ments  meg,  uram,  az  asszonytól  !  De 
ha  így  rád  nézek,  azt  gondolom :  asszony  nélkül  medvetáncz  az  élet, 
az  ember  duzzog,  morog,  a  szerelem  mégis  veri,  mint  engem  most 
a  sors  te  veled  kínoz  —  pedig  hidd  el,  reám  nézve  a  szerelem  nem  kis 
vesződség  ;  én  mondom  neked  !  Hűségedről  is  leteszek,  csak  szeress  ! 

Márta  :  Én  is  imént  vallám  meg,  hogy  szeretek  egy  derék  jó  ifjút. 

Vidor :  Gyermeksíp,  mindig  egy  nótát  fújsz ;  több  hangja  van 
az.  életnek  !  Tán  csak  nem  akarnál  az  ifjúnak  felesége  lenni  ? 

Márta :  Akarnék  bíz  én  tiszta  szívemből. 

Vidor:  Tehát  nem  szereted,  mert  így  kötelességre  készted, 
mely  hidegít  s  az  nem  szerelem  ;  gonddal  terheled,  mely  fáraszt  s  az 
nem  szerelem  ;  bilincsbe  szorítod,  mely  úntat  s  az  nem  szerelem ; 
rossz  szíved  van. 

Márta:  Csak  nagy  uramé  volna  jó;  a  helyett,  hogy  ígyr  be¬ 
szélne,  inkább  segítene  rajtunk. 

Vidor:  Jó  szívből  nem  segítek  —  te  az  örvényt  nem  ismered, 
melyben  kerengsz !  Lásd,  a  szerelem  létra,  mely  piros  felleghez  van 
támasztva  ;  alant  rózsás,  felfelé  mindég  nőnek  a  tüskék  ;  a  lépcsők  így 
váltják  egymást :  látás  —  kívánat  —  figyelem  —  fortély  —  kéjözön  — 
lomhaság  —  útálat  —  per  —  gyúlölség  —  megvetés  —  a  létra  lezuhan  s  itt 
a  feledékenység  —  ez  így  megy  fel,  le,  s  így  a  szerelem  csak  örökös 
czigánykerék.  De  én  kivétel  vagyok  s  mivel  ezt  magam  mondom, 
azért  elhiheted,  ha  akarod. 

Márta :  Én  mind  ennek  a  felét  se  értem,  hadd  menjek  haza. 
(Menni  akar.) 


91 


Vidor:  Maradj,  húgom,  s  légy  nyájas,  ebben  áll  a  ti  fő  eredeti¬ 
ségtek.  Adj  foglalót  érzetemre  ;  tudod-e  mi  a  csók  ? 

Márta :  Még  zavarba  hoz  —  én  nem  felelek. 

Vidor:  Lásd,  a  csók  első  szülöttje  a  szerelemnek  s  anyjával 
együtt  öregszik  el,  jámbor  vendég  gyanánt  koczog,  de  csakhamar 
elfoglalja  az  egész  házat.  Szeress,  gyöngyalak !  S  minthogy  nehéz 
legény  vagyok,  ments  meg  a  leomlástól ;  de  egy  csókot !  Ajkaid  szé¬ 
pek,  mintha  egy  tündérvölgyet  két  pipacsdomb  őrzene  — 

Endre  (elörohan) :  De  már  nem  tűrhetem!  Ily  élemedett  ember 
s  még  így  dévajkodik,  nem  szégyenli  magát  kegyelmed  ? 

Vidor:  Nem  bíz  én,  fiam,  inkább  hozzád  illik,  mert  te  bolond 
vagy,  ha  félted  szeretődet  ;  én  csupa  ártatlanság,  mivel  hiszek  neki  — 
ki  érdemesb  reá  ?  De  jó  fiú  vagy,  ne  szúrj  meg  szemeddel,  inkább 
tanúid  meg  ismérni  az  életet  —  csupa  alkú  és  csere  az,  mindenik  akar 
nyerni,  s  ha  ki  mit  veszt,  az  másnak  ráadásúl  szolgál,  s  így  én  is 
szeretődet  elviszem  s  nyugalmat  adok  helyette. 

Endre  :  Én  Mártámat  tartom  meg,  kegyelmed  pedig,  ha  el  nem 
Iából,  azt  nyeri,  a  mit  nem  szeret. 

Vidor:  Ej  te  bodzatörzsök,  fejetlen  fokosnyél,  nem  rettegsz 
haragomtól  ? 

Endre  :  Nem  bíz  én,  potrohos  gyapjúzsák  !  De  mindjárt  meg  is 
szalasztóm  kegyelmedet  egész  becsülettel. 

Vidor :  Azt  ne  tedd,  fiam  !  Lásd,  rég  hős  volnék  már,  ha  sza¬ 
ladni  tudnék ;  de  ne  gondold,  hogy  félek,  mert  nagy  szívem  van,  kár, 
hogy  a  békét  szereti  — 

Sáfár  (kívül)  :  Márta  !  Márta  ! 

Márta  :  Jaj  !  édes  apám  jő. 

Vidor:  Jer  szívemhez;  én  elég  széles  vagyok  téged  elrejthetni. 

Endre  :  Ne  oda,  Márta  !  Én  állok  melletted.  (Márta  Endrébe ~  megy.) 


SÁFÁR  (jő). 

Sáfár :  Ah  felséges  uram  ! 

Vidor:  Kend  is  itt  van,  megtestesült  halálos  bűn  ?  Nos  húgom, 
most  tudod,  ki  vagyok ;  kinek  van  bajolóbb  szeme,  nekem-e  vagy 
Endrének  ? 


Márta :  Endrének,  alázatosan  követem. 

Sáfár :  Gyáva  leány  !  mit  beszelsz  ?  Hisz  ő  felsége  szem  fényé¬ 
hez  még  a  nap  is  szennyes. 

Vidor  (a  király  és  U porhoz) :  Híveim  !  jertek  elő  !  Meguntuk  már  a 
szerelmet!  Mi  kegyelmesen  megpróbáltuk  a  leány  hűségét,  ele  mi  ilye¬ 
tén  diadaltól  már  elszoktunk.  ( Királyhoz .)  Komám  !  ha  szeretsz,  ily  dol¬ 
got  többé  ne  bízz  rám,  úgy  álltam  itt,  mint  kappan  a  jéreze  mellett  - 
aztán  nincs  hűbb  teremtmény  az  asszonynál,  míg  szüksége  van  reá. 

Márta  (Endréhez):  Oda  vagyunk!  Ki  hitte  volna,  hogy  ez  a 
király  ?  Te  őt  gyapjúzsáknak  híttad,  most  lakolsz. 

Endre  :  Felséges  uram  !  én  megbántottam  — 

Vidor:  A  mi  áldott  szívünk  inkább  felejt,  mint  büntet.  Most 
odább  megyünk.  Mostoha  idők  járnak,  egy  ebédért  kétszer  kell 
fáradni.  (El.) 

Sáfár :  Márta !  ez  uraknak  köszönd,  hogy  kemény  kérdőre  nem 
veszlek. 

Király  :  S  miért  ellenzi  kend  leánya  szerelmét  ? 

Sáfár :  Csak  —  mivel  —  tudja,  nagy  uram  :  az  atya  mindig  na¬ 
gyobb  szerencsét  vár,  a  leány  meg  mindig  menne. 

Endre  :  Mit  hímez-hámoz  kegyelmed  ?  Uram  !  megmondom  én 
őszintén :  nekem  nem  akarja  adni,  mivel  apámra,  az  öreg  ménes¬ 
mesterre  haragszik  ;  de  a  vén  számvevőnek  szánta,  mivel  az  egy  húron 
pendűl  vele. 

Király :  És  helyben  hagyja  apád  szerelmedet  ? 

Endre  :  Mért  ne  ?  Édes  apám  tudja,  mily  jó  leány  Márta. 

Király :  És  te,  Márta  ? 

Márta:  Ne  pirítson  rám,  kegyelmed!  Hisz  ha  nem  szeretném 
Endrét,  nem  volnék  itt  —  ugyan  kérem,  adjon  kelméd  szép  szót  apám¬ 
nak  —  lássa,  minő  durczásan  néz. 

Upor  :  Boldog  egyszerűség !  Ha  ide  nem  tér  a  szerencse,  nincs 
is  e  földön. 


SZOLGA  (jő). 


Szolga :  Sok  űr  és  lándzsás  érkezett  hozzánk, 
Király :  Vezesd  ide  őket.  (Szolga  cl.) 


a  királyt  keresik. 


Sáfár :  Megjelentsem  ő  felségének  ? 

Király :  Nem  szükséges.  Márta !  ha  én  neked  egy  fiatal  sáfárt 
adnék  férjül,  azonfelül  kitartanám  menyegződet,  lemondanál-c 
Endréről  ? 

Márta :  Én  nem  akarok  jobb  szerencsét  Endrénél. 

Sáfár  (magában):  Mit  nem  tesz  egy  pár  arany!  Ezt  ugyan  Je- 
kenyereztem,  még  leányomra  is  árasztja  jóvoltát.  ( Titkon  Máriához.) 
Megöllek,  ha  igent  nem  felelsz  ! 

Márta  :  Nem  —  lehetetlen. 

Király :  Hát  kend  sáfár,  mit  szól  ehez  ? 

Sáfár:  Oh  én  mindig  kész  vagyok  az  áldásra. 

Upor :  Itt  jön  a  kíséret.  (A  kíséret  fellép.) 

Király :  Endre  !  téged  e  jószágban  sáfárságra  emel  királyod, 
kövesd  atyádat  hűségben  s  boldogítsd  Mártát,  kit,  reményiem,  atyja 
tőled  meg  nem  tagad. 

Sáfár  (magában):  Ezer  mennykő,  ha  most  el  tudnék  illanni! 

Király :  Jókor  érkeztetek,  híveim  !  Epén  most  jutalmul  a  hűség¬ 
nek  boldog  frigyet  kötök. 

Sáfár :  Oh  —  oh  !  alázatosan  követem  — .  (Félre.)  Oh  én  világ 
szamara  —  mint  nyakamra  szóltam  ! 

Király :  Kend  sáfár,  engem  biztosává  tett  —  az  adott  díj  legyen 
Mártáé. 

Márta  (a  király  elé  térdel)  :  Kegyelmet  apámnak,  felséges  uram  ! 

Király :  Ot  mi  czinkosival  együtt  szoros  vizsgálat  alá  veszszük 
s  ha  őt  a  megérdemlett  tömlöcztől  felmenti  kegyelmünk,  azt,  Márta, 
egyedül  jobb  lelkednek  köszönheti.  (Int,  Márta  felkel,  kívül  nagy  zaj.) 

Upor  :  Minő  zsibongás  ! 

BARTÓK  több  cseléddel  VIDORT  kötve  hozza. 

Bartók  :  Nos  !  mutasd  meg  hát,  melyik  a  király  ?  Farkasrúgta 
fia  !  Azt  véled,  pénzzel  kiszúrhatod  szememet  ?  Ha  hazudtál,  engem  úgy 
se  !  gúzsba  köttetlek,  tudom,  másszor  nem  kísérted  a  becsületes  embert. 

Vidor :  Komám  !  ezt  tedd  tárnokoddá  !  Ez  majd  fokossal  írja  a 
számvetést.  Lelkemre  mondom,  egy  erkölcse  van,  de  ugyan  rá  is  veri 
az  emberre. 

Bartók  :  Papolj  bízvást  —  épen  jó  kedvemben  leltél  — 

Király  :  Mi  baj,  öreg  bajtárs  ? 

Bartók :  Te  is  itt  vagy,  jó  madár  —  lám  követed  — 

tr  f 

Upor :  0  felsége  a  király  ! 

Endre  :  Az  az,  apám  !  Én  sáfár  vagyok  immár  s  Márta  is  enyém. 

Bartók  (hüledezve  lekapja  süvegét):  Tehát  a  kis  Mátyás  —  ej 
farkasrúgta !  Mit  szóljak  ?  Bakot  lőttem,  még  pedig  nagyot  —  hát  csak¬ 
ugyan  —  a  király  !  No  hát  bocsánatot  (elébe  térdel)  ej,  ej,  bocsánatot ! 

Király  :  Meg  van  bocsátva,  jó  ember !  Te,  ki  a  sok  romlott  kö¬ 
zött  magad  tisztán,  szeplőtelenül  megálltál,  im  hűségednek  jutalma  is 
legyen.  Kelj  fel  mint  szabad  nemes,  kard  és  szív  álljon  czímeredben, 
mely  a  késő  időnek  hirdesse  érd.med.  (Bartók felkel.) 

Vidor:  A  sok  czeremónia  közt  kezem  fáj,  oldjátok  fel!  (Fel¬ 
oldoztunk.)  Komám  !  kedvem  volna  búsulni. 

Király :  A  jó  ebéd  után  ez  legyen  ozsonnád,  de  vigasztaljon  a 
teli  erszény. 

Vidor:  Komám!  arany  pillantásod  van.  Most  a  pünkösdi  királyból 
ismét  bolond  lesz  —  de  (a  sáfárra  mutat)  a  hosszú  kép  mellett  mosolygva 
áll  a  jámbor  vidámság  !  Szép  a  világ,  ha  zajlik  is,  éljen  az  élet ! 


( A  kárait  lefordul  ) 


CSALÓDÁSOK. 

vígjáték  négy  felvonásban. 

(Először  adatott  Kassán,  1829.  deczember  30.) 

(1828.) 


Kisfaludy  Károly  munkái.  II. 

SZEMÉLYEK. 


Gróf  ELEMIK. 

Báró  KÉNYESI. 

KÖRÖNDY  LINA,  íiatal  özvegy. 
LOMBAI,  urodalmi  inspector. 
ELEK,  ennek  fia,  hadnagy. 
LIDI,  rokona. 

LUCZA  kisasszony. 

MOKÁNY,  földesúr. 

VILMA,  Lina  társalkodója. 
TAMÁS,  urodalmi  kertész. 
ANTAL,  Elemit*  inasa. 

PÉTER,  Lina  inasa. 


A  dolog  történik  Elemit*  s  Lina  közös  jószágán. 


ELSŐ  FELVONÁS. 


KERT. 

LOMBAI,  MOKANY. 

Lombai :  Jól  teszed,  barátom,  ha  megházasodol  ;  a  szabad  élet¬ 
nek  is  vannak  lánczai,  kivált  ha  elöregszik  az  ember. 

Mokány :  Az  örökös  dínom-dánom  is  utóbb  csak  bánommá 
lesz.  Tavai  télen  úgy  elunatkoztam,  hogy  az  öreg  gazdasszonjmmnak 
kellett  előttem  csevegnie;  aztán  a  famíliára  is  kell  ügyelnem,  úgy  is 
vakarcs  vagyok  —  aztán  házi  becsület  is  kell. 

Lombai :  Okosan  !  Én  szeretem,  ha  a  szívek  úgy  össze-vissza 
fonódnak.  Tudom,  uraságaim  is  nemsokára  összekelnek. 

Mokány :  Úgy  ? 

Lombai  :  Össze  is  illenek  ám.  Az  özvegy  még  férje  életekor  is¬ 
merte  a  grófot ;  az  öreg  Köröndy  meghalván,  ezen  reá  maradt  fél 
urodalmat  commasszálta  a  gróffal  s  együtt  költöztek  a  városba ;  azóta 
én  vagyok  itt  az  úr. 

Mokány :  Ugyan  soká  halasztják  a  menyekzőt,  hisz  az  öreg 
Köröndy  tanácsos  már  két  esztendeje,  hogy  meghalt. 

Lombai:  Tudja  mit  gondolnak  —  de  hogy  szeretik  egymást, 
az  bizonyos,  az  oly  bizonyos,  mint  hogy  téged  Lidi  szeret.  Barátom  ! 
nem  azért  mondom,  hogy  én  neveltem,  de  a  leány  jó,  fürge,  eszes 
és,  hidd  el,  szeret. 

Mokány:  Mint  van  háta  manóba,  hogy  mióta  czélomat  tudja, 
olyan  rendes  ;  előbb  csak  enyelgett  velem,  de  most  ha  rá  kacsintok, 
elfordúl. 

Lombai :  Tettetés !  A  leány  mindig  mást  mutat,  mást  érez. 
Minap  is  mondá :  ez  a  Mokány  valóságos  angyal. 

Mokány :  Angyal !  Eszem  a  szívét !  Már  azt  ugyan  magam  se 
hiszem,  de  lássa,  ha  azzá  tesz. 

Lombai :  Plánumom  szerint  jövő  héten  kézfogást  tartunk,  két 
hónap  múlva  esküszünk,  s  te  feleséget  kapsz,  de  olyant  —  azonban 
hadd  dicsérje  maga  magát. 

Mokány :  Jobb  is  lesz,  mert  neked  ügy  se  hiszek. 

Lombai :  Csak  a  jegyajándék  iránt  végezzünk  előre  ;  légy  derék 
űri  ember,  írj  neki  olyan  summát,  hogy  magam  is  elhűljek  bele. 

Mokány :  Ej  te  macskapára !  Hát  te  hűgodra  is  alkudni  akarsz, 
mint  a  zsidó  gyapjúra  ?  Abból  semmi  sem  lesz  ;  ha  megbecsül,  minde¬ 
nem  övé  —  különben  Isten  hozzád,  kapufa !  Aztán  tőle  szeretném 
ám  én  azt  hallani :  eljön-e  hozzám  ? 

Lombai :  Épen  itt  jő.  Hej  Lidi !  Lidi ! 

LIDI  (jö). 

Lidi :  Mit  parancsol  édes  bácsikám  ? 

Lombai:  Szólj  igazat;  (titkosan)  mondd,  a  mit  én  akarok. 

Mokány  :  Kis  lelkem,  nem  csuklóit  ?  Épen  magát  rostáltuk.  Hallja 
csak,  ez  a  bátyja  azt  mondta,  hogy  engem  szeret,  igaz  ? 

Lombai :  Nézz  fel,  kis  hűgom,  a  fű  nem  kérő  —  {titkosan) 
mondj  igent,  mert  jaj  lesz  —  (ismét  lágyan)  űgy-e  szereted  ezt  a 
jó  urat  ? 

Lidi :  Igen  !  Úgy  —  ügy  — 

Mokány :  Úgy,  amúgy  —  ne  neked  !  Elsűlyedt  a  szekér. 

Lombai :  Hát  több  kell  még,  te  boldog  vőlegény  ?  Nem  látod, 
hogy  meg  van  lepve  ?  Lidi,  szólj ! 

Lidi :  Mit  szóljak,  édes  bátyám  ? 

Mokány :  Rövid  emlékezete  van,  galambom.  Ha  szerelme  sem 
hosszabb,  fogjunk  kezet  és  menjünk  szét. 

Lidi :  Én  szeretem,  mint  felebarátomat,  igen,  úgy  — 

Lombai :  Hallod  Mokány !  Az  annyit  tesz :  feled  akar  lenni,  te 
meg  az  ő  fele  ;  a  barátság  ráadás. 

Mokány  :  Úgy  értetted  ? 

Lidi :  Bátyám  értette  úgy,  én  nem  szoktam  oly  mélyen  gon¬ 
dolkodni  —  én  minden  embert  szeretek. 

Mokány :  Azt  kikérném,  ha  feleségem  lenne.  No  csak  ne  süsse 
le  szemét,  majd  megegyezünk. 

Lidi :  Úgy  is  dolgom  van  most.  {Elszalad.) 

Lombai :  Mit  mondasz  ? 

Mokány:  Te  sokat  látsz,  én  meg  semmit;  ennek  a  következése 
ismét  semmi. 

Lombai :  Eh  !  te  nem  ismered  az  embert,  csak  bízd  reám  a 
dolgot.  De  szó  a  mi  szó,  a  jegypénz  iránt  értekezzünk,  ily  szép  és  jó 
leányért  kár  volna  fösvénykedni.  (El  Mőkánynyal .) 

LIDI  (jö). 

Lidi :  Elmentek !  Én  agyon  sírnám  magamat,  ha  ez  nem  volna 
puszta  feltétel  bátyámtól.  Huh  !  ez  a  vad  ember  lenne  enyém  ?  Inkább, 
—  Isten  bocsáss  !  majd  klastromot  szalasztottam  ki. 

ELEK  (jö). 

Elek :  Lidi !  kedves  édes  Lidim  ! 

Lidi :  Én  szomorú  vagyok,  atyád  igen  rám  ijesztett  — 

Elek :  Mőkánynyal  ?  Ne  búsúlj !  semmi  sem  lesz  abból ;  tudod, 

az  öreg  úr  mindig  tele  van  plánummal  s  egyet  se  végez.  O  akarja 
ne  szeressük  egymást,  nekem  pedig  lehetetlen  szót  fogadnom. 

Lidi :  Én  meg  egy  hajszállal  sem  vagyok  jobb  náladnál. 

Elek  :  Keményen  megtiltá  együtt  létünket. 

Lidi :  Én  pedig  száz  ember  közt  is  egyedül  veled  vagyok. 

/ 

Elek :  En  pedig  el  nem  hagylak. 

LOMBAI  (jö). 

Lombai :  Megint  együtt  vagytok  ?  Ej  szedte-vette  gyermekei !  Mit 
parancsoltam  ?  Tüstént  el  egymástól !  Lidi !  te  menyasszony  vagy  s 
vége  —  most  menj  !  (Lidi  el.)  Halld  Elek !  a  te  szívedhez  nagy  szólá¬ 
som  van,  te  Lidit  szereted,  de  én  haragszom. 

Elek  :  Szeretem,  mint  kedves  testvéremet. 

Lombai :  A  testvéri  szeretetnek  nem  szükség  összebújkálni, 

súgdozni,  egymásra  bámulni,  oly  melegen,  oly  tüzesen.  —  Én  mon¬ 
dom  neked,  vesd  ki  fejedből. 

Elek  :  Mind  jó  lenne,  csak  kivethetném  a  szívből  is. 

Lombai :  Hagyj  békét  a  szívnek,  én  nem  szenvedhetem  azt  a 
szívkiáltást. 

Elek :  En  nem  bantanam,  csak  o  hagyna  békét.  Aztán,  édes 
atyám  !  mért  akarja  szerencsétlenné  tenni  azt  a  szegény  Lidit  ? 

Lombai :  Gazdag  nősző  és  szerencsétlenség  ?  Lásd,  mily  keveset 
isméred  a  világot.  Te  Luczánál  maradj ! 

Elek  :  Jaj  nekem  ! 

Lombai :  Mid  fáj,  édes  fiam  ? 

Elek :  Megbetegszem,  ha  Luczára  gondolok  is. 

Lombai :  Meggyógyulsz,  ha  jószágát  megismered. 

.  Elek  :  Ag3ron  beszélne. 

Lombai :  Életre  hoz  aranya. 

Elek :  Anyám  lehetne. 

Lombai :  Annál  jobb,  nem  kell  féltened.  Édes  fiam !  most 
hallgass,  mert  én  úgy  akarom.  Ha  tovább  élsz,  meglátod,  hogy  a 
gazdag  redő  jobb  a  szegény  síma  képnél.  Én  gyűlölök  minden 
érzelgést  ;  azonfelül  írtam  is  már  Luczának,  hogy  eljövök  háztűz- 
nézni. 

Elek :  Ha  meg  kell  lenni,  nem  tehetek  róla,  de  időt  csak  enged 
édes  atyám  gondolkodásra. 

Lombai :  Mennyit  ? 

Elek :  Legalább  harmincz  esztendőt.  (El.) 

Lombai :  Ej  gonosz  fiú  !  Ugyan  rám  ütött.  Én  is,  míg  fiatal 
voltam,  a  szél  hátán  jártam  házasodni,  de  most  egy  okos  plánum  ! 
oh  az  mindent  felülmúl. 


ANTAL  (jő). 

Antal :  Inspector  űr  ! 

Lombai :  Honnan,  Antal  ? 

Antal:  A  városból  jöttünk,  én  és^uram ! 

Lombai:  A  gróf!  Es  mennydörgettét !  honnan  e  meglépés? 
Antal :  Mi  haragosan  jöttünk. 

Lombai :  Ha  te  haragszol,  nem  bánom,  de  szólj  röviden  :  mi 
hozta  a  grófot?  Itt  marad? 

Antal :  Tegnapelőtt  nagy  mérgesen  hazajött,  néhányat  sóhaj, 
tott,  leült,  írt  s  engem  az  asszonysághoz  küldött,  ki  szinte  komoran 
nézett  a  levélre;  tegnap  felültünk  s  ma  itt  vagyunk.  Tessék  a  gróf¬ 
hoz  menni. 

Lombai :  Mindjárt !  mindjárt !  De  Antal,  mondd  meg  csak,  ösz- 
szezendűltek  az  uraságok  ?  Mért,  mikor  és  hogyan  ? 

Antal :  i\zt  susogták,  hogy  az  asszonyság  naponként  jobban 
megízlelte  a  városi  mulatságot,  az  én  uram  meg  naponként  inkább 
elvonatkozott.  Én  úgy  vélem,  keményen  összezendűltek  s  elváltak. 

Lombai :  Értem,  értem  !  Olyan  kis  szakadás  ;  semmi,  semmi ! 
tehát  megyek.  —  Te  Antal !  az  asszonyság  semmit  sem  üzent  ? 

Antal :  Semmit,  de  láttam,  az  ő  házánál  is  nagy  volt  a  zűrzavar. 

Lombai :  Hm !  hm  !  Míg  a  dolgot  pontig  kitanulom,  neutrális 
maradok.  Jer  a  grófhoz.  (El  Antallal.) 

LIDI  (jő). 

Lidi :  Ugyan  okosan  tette  a  gróf,  hogy  eljött,  legalább  bátyám 
el  lesz  foglalva  s  nem  vesződik  velünk.  Ah  Istenem  (szívére  mutat) 
ez  a  picziny  jószág  mennyi  galibát  okoz,  mennélinkább  nyugta¬ 
tom,  annálinkább  háborog ;  kivált  Eleknél  úgy  fészkelődik,  mint  a 
csintalan  gyermek,  ha  a  tanúlást  megúnta.  Elekkel  sem  szabad 
szólnom  —  jól  van,  virágokat  szedek,  szobájába  teszem  s  azok  által 
beszélek  vele.  (El.) 


LOMBAI  jő  F.LEMIRREL. 

Lombai :  Nagyon  örülök,  nagyságos  uram  !  Rég  nem  volt  már 
szerencsénk  ! 

Elemir :  Ezentúl  többet  mulatok  itt. 

Lombai :  Az  asszonyság  egészséges  ? 

Elemir:  Igen,  úgy  hiszem. 

Lombai :  Tán  eljön  s  udvarunk  is  zajosabb  lesz  ? 

Elemir :  Nem  tudom  —  lehet  —  zajosabb,  igen. 

Lombai  (félre):  Fergeteg,  háború,  szaladás.  (Eleműhez.)  Tán  a 

javításokat  méltóztatik  megszemlélni  ?  Oh,  mi  nem  valánk  restek  ;  azon¬ 
kívül  sok  gazdaságbeli  plánum  várja  nagyságodat :  teszem  — 

Elemir  :  Majd  máskor,  még  ráérünk,  fejem  most  egyéb  dolgok¬ 
kal  van  tele.  Szállásom  rendén  van  ? 

Lomba! :  Minden,  minden  ! 


Elemir :  Igen  jól  van,  én  itt  szintén  könnyűnek,  szabadnak  érzem 
magamat,  itt  olvasom  a  természet  szentírását,  mely  nyugalomra  tanít. 

Lombai :  Szentírást  ?  Úgy  ?  Tán  eszmélkedni  akar  nagysád  —  és 
nem  alkalmatlankodom,  úgy  is  vendégem  érkezett. 

Elemir :  Vendége  ? 

Lombai :  Mokány,  egyik  szomszéd  földesúr. 

Elemir:  Nem  emlékezem  reá. 

Lombai :  O  többször  beköszönt  hozzám,  vagyis  leányomhoz. 

Elemir  :  Tehát  leánya  is  van  ?  Azt  nem  is  tudtam. 

Lombai :  Csak  nevelt  leányom,  különben  távol  rokonom,  még 
boldogúlt  feleségem  vette  örökbe.  Mikor  nagysád  itt  volt,  még  nem 


tűnt  szembe,  csak  most  serdűlt  fel. 

Elemir :  És  Mokány  úr  a  szerencsés  imádó  ? 

Lombai :  A  mint  az  ember  veszi ;  ha  meg  lesznek  kötve,  majd 
összeillenek. 

Elemir :  És  szeretik  egjmiást  ?  Vigyázzon  az  úr !  Kétes  örvény 
az  emberi  szív,  soká  kell  az  észnek  búvárkodnia,  míg  azt  kitanúl- 
hatja.  A  szerelem  sokszor  csak  buborék  s  a  hiúság  színezi  —  én 
mondom  az  úrnak  :  ritka  érzés  való. 

Lombai :  Házamban  minden  érzésnek  eszem  után  kell  indúlni. 
Mokány  úrnak  szép  birtoka  van,  húgomnak  egyedül  helyes  képe. 

Elemir :  Ismértessen  meg  Mokány  úrral,  én  mélyen  szoktam 
az  emberbe  nézni  s  lelkem  sugallatin  ritkán  csalódom. 

Lombai  :  Oh,  nem  kétlem.  (Elmentében.)  Ez  elhízza  magát  sze¬ 
mében,  meglássuk  kié  jobb.  (El.) 

Elemir :  Derék  őszinte  ember !  —  Váljon,  mit  szól  Lina  gyors 
eltökéletemhez  ?  Tán  magába  tér  s  lemond  a  zajos  életről.  így  kellett 
tennem,  megmutatnom  erőmet,  mely  nem  hágy  magával  gyermek¬ 
bábként  játszani.  Oh  Lina !  Lina !  be  más  valál,  míg  a  nagy  világ 
tömjéné  el  nem  kábított ! 

Elemir:  És  szabad  tudnom,  mit  akar  annyi  virággal? 

Csalódások,  I.  felv. 

LIDI  (jő). 

Lidi  (utána  Tamás  dörmögve) :  Csak  ne  dörmögjen  kend  Tamás. 

Tamás:  Azért  is  lármázok  és  bevádolom  inspector  uramnak. 

Elemir :  E’  lesz  a  leány.  Nem  elragadó  szépség  ugyan,  de 
kellemes. 

Lidi :  Menjen  kend  Tamás  ! 

Tamás:  Nem!  Sok  a  mi  sok. 

Lidi:  A  gróf!  —  Tamás,  édes  Tamásom,  angyali  Tamásom, 
távozzék  kend,  adok  borravalót. 

Tamás:  Hát  mit  ád  a  kisasszony? 

Elemir:  Minő  vita  ez?  Mi  baj ! 

Tamás  :  Az  úrnak  semmi  köze  hozzá. 

rr 

Lidi:  Tamas  !  mit  beszél  kend  !  O  nagysága  a  gróf. 

Tamás:  Megkövetem  szépen  !  Alig  látok  bosszúságomban. 

Lidi :  Orvendek,  nagyságos  uram,  hogy  tisztelhetem  !  En  Lidi 
vagyok,  az  inspector  húga. 

Elemir:  S  ismer  engem,  szép  Lidi? 

Lidi :  Igenis,  van  szerencsém  !  Midőn  nagysád  utolszor  itt  volt, 
még  kicsiny  voltam  s  csak  messziről  néztem  — 

Elemir:  S  mi  baja  volt  az  öreggel? 

Tamás:  Lássa,  nagyságos  uram,  ez  a  kisasszony  minden  virá¬ 
gún  at  letépi,  ni  a  szegfűt,  violát  • —  s  a  mit  le  nem  tör,  azt  letiporja. 

Elemir :  Ily  gyöngéd  nyomok  nem  ölhetik  el  a  virágokat. 

Tamás:  Dehogy  nem!  Elcsüggednek  bíz  azok. 

Elemir :  És  szabad  tudnom,  mit  akar  annyi  virággal  ? 

Lidi :  Ah,  gróf  úr  ! 

Elemir :  Tán  Mokány  úrnak  szánta  ?  Most  mondá  bátyja  — 

Lidi :  Oh  annak  csak  dohányfüst  kell ;  én  szebb  czélra  szán¬ 
tam  —  de  — 

Elemir :  Még  titok  ? 

Lidi  (félre) :  Már  nem  tehetek  róla,  hazudnom  kell.  (Elemirhez.) 
Ha  megmondom  :  majd  egyűgyűnek  tart  nagysád  —  én  —  én  (félre) 
ah  Istenem  !  mit  is  mondjak  — 

Elemir :  Minő  zavar  ?  Mitől  tart,  ha  szép  czélra  szánta  ? 

Lidi :  En  nagysád  szobáit  akartam  édes  illattal  tölteni  —  enge- 
delmet  kérek  — 

Elemir  :  Valóban  —  édes  jó  Lidim  !  Első  ismeretségünket  mind¬ 
járt  kedves  testvéreivel  akará  fűszerezni  —  vegye  hálámat  szíves  figyel- 
miért.  Tamás  !  kend  többé  ne  merészelje  így  megtámadni  a  kisasz- 
szonyt,  az  is  tudtára  legyen,  hogy  ezentúl  minden  virágimat  a  kis¬ 
asszony  tetszésire  bízom.  Elmehet  kend. 

Tamás  :  De  kár  — 

Elemir :  El,  mondom  !  Kend  durva,  mogorva  ember ! 

Tamás  (el  mentiben) :  Bár  csak  mérget  szívna  illat  helyett;  még 
rám  támadnak.  (El.) 

Lidi :  Ezerszer  bocsánatot  kérek,  nagyságos  uram,  ha  miattam 
boszankodott. 

Elemir :  Oh  épen  nem,  csak  tiszteltetni  kívánom  jó  szívét. 

Lidi :  Most  elhiszem,  hogy  a  lélek  tulajdona  szemben  lakik ; 
nagysád  oly  kegyes. 

Elemir:  Örülök,  ha  jót  gondol  felőlem,  én  is  azt  hiszem,  hogy 
előttem  egy  jó  tiszta  lélek  áll. 

Lidi :  Oh  nem  vagyok  én  jó,  gróf  űr !  Lássa,  bátyám  mindig 
perel  velem  s  csintalannak  nevez,  kivált  ha  Mokány  űrön  valami 
csínyt  teszek ;  de  csak  akkor,  ha  incselkedik.  —  Oh  hamis  ember  ám 
az  a  Mokány !  Akkor  néz  az  égre,  ha  iszik  —  ügy  bizony  ! 

Elemir  (félre) :  Oh  égi  ártatlanság  ! 

Lidi :  Bátyám  mindig  azt  javalja :  szeressem  azt  a  Mokányt  — 
azt  mondja,  a  szegény  leánynak  szíve  se  legyen  —  nekem  pedig  van 
ám  egy  —  de  mit  is  csevegek  ily  űr  előtt  — 

Elemir  :  Szóljon  bátran  !  Magam  sem  tudom,  mint  óhajtom  úgy 
bizodalmát  —  részvétem  gyorsabb,  mint  a  szokás  lassú  lépése. 

Lidi :  Részvét !  mily  édesen  hangzik  e  szó.  (Félre.)  Ezt  meg  kell 
nyernem,  tán  segíthet  ügyemen. 

Elemir :  A  szót  tett  is  kövesse  —  itt  jő  bátyja. 

Lidi :  Ajánlom  magamat. 

LOMBA!,  MOKÁNY,  ELEK  (jönek). 

Lombai  (Lidihez) :  Holla,  forgószél,  hová?  Itt  maradsz. 

Mokány :  Eszem  a  szívit,  hogyan  ugrál,  mint  a  mókus. 

Lombai :  Szerencsém  van  Mokány  urat  praesentálni. 

Elemir :  Hallja,  Lombai !  nem  szokásom  a  hízelkedés,  de  meg 
kell  vallanom,  nevendéke  becsületére  válik. 

Lombai :  Alázatos  szolgája.  ím  Mokány  úr  ! 

Elemir :  A  jövendő  bizonyosan  megjutalmazza  szorgalmát,  én 
ismerem  az  asszonyi  szívet  s  mondhatom,  szép  virágot  nevelt. 

Lombai :  Alázatos  szolgája.  Mokány  úr ! 

Mokány :  Engem  úgy  se !  már  a  derekam  is  fáj  a  sok  hajla- 
dozástól  —  Isten  hozta  gróf  urat. 

Elemir :  Igen  örülök. 

Lombai :  Fiamat  már  tetszik  ismerni. 

Elemir :  Már  a  városban  találkozánk. 

Elek :  Köröndy  asszonyságnál. 

Elemir :  Igen  —  igen.  —  E  körben  vidám  órákat  reményiek.  Ne¬ 
mes  szomszédimat  is  felkeresem,  úgy  hiszem,  jó  barátságban  élünk. 

Mokány :  Jól  teszi,  gróf  úr !  ha  itt  marad ;  szebb  élet  is  van  itt, 
mint  a  városi  hegyes  köveken.  Ott  az  embert  az  a  sok  jött-ment  su- 
hancz  csak  úgy  komázza ;  itt  egész  kis  király,  ha  van  valamié. 

Elemir :  S  azt  is  lel,  a  mit  zajgó  palotákban  hasztalan  keres. 

Mokány  :  Szép  juhokat  — 

Elemir :  Ártatlanságot,  őszinteséget,  az  üres  órákat  — 

Mokány :  Vadászattal  töltsük,  rókákra  menjünk  a  nyíresbe, 
vagy  jó  paripán  a  ny ólakat  hajhászszuk  — 

Elemir :  Kérem !  én  könyveket  értettem. 

Mokány :  Azokkal  nem  sokat  vesződöm,  apám  se  olvasott, 
mégis  tekintetes  úr  volt.  ( Kívül  muzsika  haitik.) 

Elemir  :  Kit  illet  ez  ? 

Lombai :  Az  új  polgárok.  Tán  nagysád  érkeztét  haliák  s  a  falú¬ 
végről  ide  siettek  üdvezlésére. 

Mokány :  Mit  beszélsz  ?  Én  rendeltem  őket  ide.  —  Csicsó  az  — 
van-e  gróf  úrnak  nótája  ? 

Elemir :  Nem  tudnám  —  azonban,  csak  tessék  mulatozni.  (Félre 
Lomháihoz.)  Barátom  Lombai !  kellemes  húgát  ily  embernek  fel  ne 
áldozza  —  ennél  jobb  szerencsét  érdemel. 

Lombai  (magát  elfeledve):  Megfogta  biz  ezt!  Ejnye  szedte-vette  ! 
be  jó  lenne  • — 

Elemir :  Mit  mond  az  úr  ?  Mi  lenne  jó  ? 

Lombai :  Semmi !  Vagy  nem  —  igen  jó  lenne,  azaz  bölcsen 
szólt  nagysád. 

Elemir :  Szép  Lidi,  szabad  bekísérnem  ?  Örömest  látnám,  mint 
ékesgeti  fel  szobámat. 

Lidi :  Kérem  nagyságodat,  ily  csekélység  szót  sem  érdemel. 

Elemir :  Sőt  inkább,  ily  csekélységek  fűszerezik  az  életet  —  ha 
tetszik  —  (Elvezeti  Lidit.) 

Lombai  (tüzesen  fel  s  alá  jár) :  Ki  hitte  volna  !  Uj  plánum  nyí¬ 
lik  előttem,  új  élet,  új  világ  — 

Mokány  (Lomháihoz):  Pajtás!  ez  a  te  grófod  feszes  úri  ember. 

Lombai :  Nem  bánom,  ha  kőből  van  is,  csak  — 

Mokány:  Szárcsavérű  bíz  ő:  nótája  sincs. 

Lombai :  Nem  bánom,  ha  vére  nincs  is. 

Mokány  :  Te  megint  a  plánum  országában  jársz.  —  Hej  Csicsó  ! 
húzd  rá  nótámat !  Hejje  rózsám,  hujja  rózsám !  Egy  csókot  adj, 
csiklandik  szám  !  (El.) 

Elek  :  Édes  atyám,  mivel  ékesíti  fel  Lidi  a  gróf  szobáját  ? 

Lombai  :  Nem  bánom  akármivel ;  maga  legszebb  ékesség. 

Elek  :  Maga  parancsolta  neki  ? 

Lombai :  Azzal  te  ne  gondolj,  tied  Lucza  s  punctum. 

Elek :  Ott  kérdőjel  van  és  nem  punctum.  (El) 

Lombai :  Csekélység,  fűszerszám,  Lidi  más  szerencsét  érdemel 
—  hahaha  !  már  bizonyos  :  Lidi  megtetszett  neki.  O  most  összezendűlt 
kedvesével,  ilyenkor  bosszúságból  is  mást  szeret  —  úgy  van  —  most 
csak  lassan,  okosan  indúljunk  s  plánumom  el  nem  dőlhet.  (El.) 

(A  kárpit  lefordul.) 


108 


1  1  i  1  1  i  1  1  I  1  1  i  1  1  I  i  i  i  1  1  1 

KERT  LÚGOSSAL. 

LOMBAI,  MÓKÁN Y. 

Mokány :  Nos  mit  akarsz,  te  eleven  szerencsefazék  ? 

f 

Lombai :  En  most  azt  akarom  megmutatni,  hogy  barátod  va¬ 
gyok,  pedig  igaz. 

Mokány  :  Tettel,  vagy  szóval  ? 

Lombai :  A  szó  vezet  tettre,  a  tett  boldogságra  et  caetera !  Lásd, 
húgomat  nem  adom  neked,  nem  illik  hozzád. 

Mokány :  Ej  czinegefajta,  miért  nem  ?  Hisz  magad  ajánlottad. 

Lombai :  Mind  igaz,  de  a  leány  nem  szeret,  az  még  tűrhető  ; 
hanem  elgondoltam,  a  leány  hozzád  képest  csakugyan  fiatal. 

Mokány :  Nem  is  kell  nekem  olyan  nyámmogó  dajna,  ki  hébe- 
hóba  egyet  lép  és  kétszer  nyög. 

Lombai :  Tamás  vagyok  benne,  fog-e  boldogíthatni ;  igen  saj¬ 
nálom,  mert  szeretlek  —  persze,  ha  Lidi  az  én  szememmel  nézne  — 

Mokány :  S  mind  ez  csak  most  jutott  eszedbe  ? 

Lombai :  Az  ember  minden  áldott  nap  tanúi.  Lásd,  neked  éle- 
medett  leány  kellene,  ki  a  fejkötőért  sokat  eltűrne,  mert  egy  az :  te 
már  elrúgtad  az  ifjúságot;  más  az,  köztünk  szólván,  nagy  bolond  vagy. 

Mokány :  E  pontban  összeillünk. 

Lombai :  A  leány  pedig  fiatal,  hm  !  Kétes  játék  —  sok  példát 
tudok :  a  fiatalság  lepkeszárnyú  ;  elég  szomorú,  de  úgy  van. 


109 


Mokány  :  Mondasz  valamit  —  magam  is  tanakodtam  már  s  nem 
is  verem  falba  fejemet,  ha  semmi  se  lesz  a  dologból. 

Lombai :  Hanem  egyet  mondok.  Köröndy  asszonyság  elérke¬ 
zett,  vele  jött  Vilma  társalkodója,  szegény,  de  jó  házból  való  ;  azon 
kívül  híres  gazdasszon}r ;  nem  olyan  szép  ugyan,  hogy  processiót 
vonna  maga  után,  hanem  mégis  szép  ;  én  azt  tanácslom,  nyúlj  ahoz 
—  majd  elintézem  én  a  dolgot. 

Mokány :  Megnézzük,  aztán  szóljunk  felőle. 

Lombai :  Majd  én  bejelentelek  —  aztán  csicsomáld  fel  magadat ; 
tudod,  mai  időben  a  szép  ruha  többet  nyom  az  embernél. 

Mokány :  Minek  a  pipere  ?  Nekem  négyszáz  holdam  van,  nincs 
rajta  sem  infrasscriptus,  sem  intabulatio,  és  olyan  szőlőm,  hogy  hat 
vármegyében  sincs  szebb  — 

Lombai  :  Tudom,  tudom  —  tégy  a  mit  akarsz,  csak  annál 
maradj. 

Mokány  :  De  ne  légy  megint  puszta  harangláb  ;  ha  már  háza- 
sodásba  kaptam,  rákon  nem  akarok  nyargalni.  (El.) 

Lombai :  Ennek  van  már  keresztje,  s  Vilma  hálából  is  segíti 
majd  plánumomat.  Az  asszonyság  is,  a  mint  látom,  örömest  van  fiam 
társaságában,  s  mért  ne  ?  A  fiú  csinos,  fürgencz,  tüzesen  néz  !  Hahaha  ! 
Felséges  gondolat !  Ha  ezt  keresztül  vihetném,  én  lennék  itt  az  uni- 
versalis  atya. 


LIDI  (jö). 

Lidi :  Édes  bácsikám  !  most  találkoztam  Mokány  úrral ;  hála 
isten,  nem  kellünk  egymásnak. 

Lombai :  Úgy-e,  te  — 

Lidi  :  Bocsásson  meg,  ha  csak  egy  pillanatig  is  tudtam  kétel¬ 
kedni  jó  szívéről ;  bácsi  minden  jóság  kútfeje,  minden  öröm  forrása. 

Lombai :  A  forrás  tengerré  lesz,  ha  szót  fogadsz.  Lidi !  Nem 
láttad,  a  gróf  minő  gondolkodó  ?  Tudod-e,  ha  szól  is,  mindig  téged 
említ  —  érted  mi  az  ? 

Lidi :  Nem  bíz  én,  édes  bácsim. 

Lombai :  Megmondom  hát  én :  a  gróf  téged  szeret.  Boldog 
Lidi!  édes  leányom!  én  kérlek,  parancsolom,  forgolódjál  a  gróf  körül ; 


Lidi:  Most  Elek 
megkoszorúzom. 


nevét  e  fába  vésem  s  nefelejcscsel 

mutasd  meg,  hogy  bármi  nagy  úrhoz  is  belliénél,  mutasd  meg  eszedet ; 
ő  szinte  nye  Idekel  szemeivel,  hagyd  magadat  elnyeletni ;  ha  keres, 
hagyd  magadat  feltaláltatni ;  ha  szívéről  szól,  dőlj  reá.  —  Én  mondom 
neked  :  hat  lovon  jársz,  azért  szedd  össze  magadat,  különben  gya¬ 
log  mégy. 

Lidi :  Édes  bácsi  — 

Lombai :  Szót  se  !  Te  ismersz,  mily  keményen  veszem,  ha  fel¬ 
teszek  valamit  —  állhatatos  legyen  az  ember. 

Lidi  :  Én  vagyok;  de  bácsi  minduntalan  változik  —  előbb 
Mokány  — 

Lombai :  Mostról  van  a  szó,  én  úgy  akarom  s  vége.  (El.) 

Lidi :  Megint  új  zavar.  Elekkel  sem  szólhatok,  mindig  az  asz- 
szonyság  körűi  van.  Lássa  legalább,  hogy  én  gondolkodom  róla.  (El.) 

ELEMIR  (jő  olvasva). 

Elemir :  „Az  igaz  szerelem  zajtalan,  mint  a  valódi  erkölcs." 
Bölcsen!  Oh  Lina  !  Lina !  te  csak  a  világot  szereted.  (Olvas.)  „Mily 
szegény  teremtmény  az  oly  asszony,  mely  a  kivánattal  egyszersmind 
tiszteletet  nem  képes  ébreszteni."  Igen  bölcsen.  Oh  Lina  !  Lina !  te 
zajos  hódolatban  leléd  a  tiszteltetést.  (A  lúgosba  ül.) 

LIDI  (jön). 

Lidi :  Úgy,  itt  álljon  a  nyilvános  titok.  Most  Elek  nevét  c  fába 
vésem  s  nefelejcscsel  megkoszorúzom  ;  tudom,  örömmel  akad  meg  rajta 
szeme.  (Egy  fához  megy  s  E  betűt  vés  bele.) 

r 

Elemir  (a  lúgosban):  En  őt  szerettem,  emberisméretem  is  soká 
elvakúlt  mellette,  mert  őt  vígnak  tartám,  de  nem  könnyeiméinek.  Mi 
más  az  ártatlan  Lidi !  Úgy  sejtem,  titkon  vonzódik  hozzám  —  még 
nála  a  szerelem  ismeretlen  vendég  —  azért  nem  is  költőm  fel. 

Lidi :  Oh  jaj  !  megmetszettem  kezemet !  Csak  hogy  a  betú  kész, 
most  koszorút  reája. 

Elemir :  Mit  hallok  !  (Kijö  a  lúgosból.)  Lidi !  mit  mível  ?  Keze 
vérzik  ;  az  istenért ! 

Lidi  (zavartan  a  betű  elé  áll) :  Semmi,  gróf  úr,  véletlen  egy  szálka 
sértett  meg  —  oh  én  szerencsétlen  !  mindig  háborgatom  nagyságodat. 

Elemir:  Mutassa  kezet,  kérem  — 

Lidi :  Semmi  —  csak  méltóztassék  olvasni  —  igen  szép  könyv 
lehet  —  én  tüstént  távozom. 

Elemir :  Nem,  nem  !  Hadd  kössem  be  kezét.  Mért  vonakodik 
annyira?  Engedje  kérem.  (A  mint  kezet  fogja,  a  betű  szemébe  tűnik.)  Ali 
ez?  Valóban  E  betű  !  Lidi  !  ezen  dologban  szúrta  meg  gyöngéd  ujját? 

Lidi:  Ah,  nagyságos  uram !  Én  —  szörnyű  meglépés  —  nem 
tudom  megmondjam-e  ? 

Elemir :  A  ki  ily  gyöngéd  jelben  tud  beszélni,  annak  a  szó 
szükségtelen.  Szegény  Lidi !  értem  e  néma  bájos  nyelvet,  melyet  az  ég 
csak  a  —  (Magában.)  Nem,  a  szerelmet  ki  nem  ejtem,  mert  óvnom 
kell  őt  az  indulattól.  {Lidihez.)  Igen,  így  csak  az  ártatlan  beszél. 

Lidi :  Magam  se  tudom,  mi  jutott  eszembe  —  csak  játék  volt  — 

r 

Elemir :  Értem,  félig  játék,  félig  a  legmélyebb  való. 

Lidi :  Nekem  ez  oly  kedves  betűm,  mindenütt  szeretném  látni  — 
tán  kárt  tettem  ?  Akkor  engedelmet  kérek,  többé  nem  cselekszem. 

Elemir:  Tegye  bátran,  kedves  !  Minden  fáim  tetszésére  vannak. 
( Lombai  egyik  felöl,  más  oldalról  Elek  jönek.)  Megvallom,  igen  örvende¬ 
tes  hallanom,  hogy  nevem  első  betűje  oly  kedves. 

Elek  (magában):  Valóban  nagy  divatba  jött  az  ismeretség! 

Lombai  (magában):  Hahaha !  már  közelednek! 

Elemir :  Ezen  kendőt  sokért  nem  adnám  —  maradjon  erek¬ 
lyéje  e  szép  órának  — 

Lombai :  Szép  óra !  Pedig  tőlem  származott. 

Elek :  Szép  óra !  Tehát  így  vagyunk  ? 

Elemir :  Jőjön,  szép  Lidi !  a  forráshoz,  a  hideg  víz  igen  fog 
használni  —  kérem,  semmi  mentséget.  (Elvezeti  Lidit.) 

Elek :  Úgy !  Átkozott  látvány  !  A  gróf  nevének  első  betűjét 
említé  —  itt  van  — 

Lombai :  Ott  van  !  Hahaha  !  Fiam  !  láttad  ?  Hallottad  ?  Ezt  előbb 
megmondhattam  volna ;  Lidi  megvallá  — 

Elek :  Mit  vallott  Lidi  ?  Mit  ? 

Lombai :  Csak  ne  nézz  olyan  mordul  —  az  igen  természetes 
a  gróf  gazdag ;  tud  érezni ;  Lidinek  észt  adtam,  de  neked 
is  telik. 

Elek:  Oh  asszonyi  szív !  Más  nap,  más  imádó.  Csak  most  is¬ 
merte  meg ! 

Lombai :  Ne  bánd,  fiam  !  jer  szívemhez,  te  szép  hadnagy !  Sírd 
ki  magadat,  ha  nem  szégyen  led,  aztán  figyelmezz  rám  —  jobbat  szer¬ 
zek  én. 

Elek:  Mi  jót  hallhatok,  ha  Lidit  elvesztém. 

Lombai :  Fiam  !  nézz  szemembe  !  Derék  fi  vagy,  csak  hogy 
pénzed  nincs !  Elek !  azért  is  boszűld  meg  magadat,  üss  tábort  a 
szép  özvegy  körűi  s  vívd  meg  mindazon  fortélvlval,  melylyel  ti  ka¬ 
tonák  az  asszonyokat  rontjátok. 

Elek :  Ho  gy  tréfálhat  most,  édes  atyám,  midőn  tudja,  mi  bosszant. 

Lombai :  Úgy  jó,  az  özvegy  is  bosszankodik,  indulatban  van, 
ilyenkor  a  legokosabb  asszony  is  gyermek.  Vedd  körűi,  vigasztald, 
hízelkedjél  neki,  tűrd  el  szeszélyeit,  s  ha  rést  lelsz,  röpülj  szívébe  ; 
képed  jó  instantia,  ifjűságod  beszél  helyetted.  Fiam  !  szép  fiam  !  tudod 
mi  az  ?  Fél  uradalom  !  He  !  nem  ugrál  szíved  ? 

Elek :  De  hogy  gondolhat  ilyest  édes  atyám  ? 

Lombai :  Hát  miért  volnék  atyád,  ha  nem  ügyelnék  szeren¬ 
csédre  ?  Nem  vagy  vérem,  ha  ellenkezel ;  az  özvegy  szép,  fiatal  —  és 
kész  pénz! 

Elek :  Édes  atyám  örökké  új  meg  űj  plánumot  kohol,  csak 
engem  ne  venne  tárgyúi  s  eszközül. 

Lombai :  Mindenemből  kitagadlak,  ha  akaratom  ellen  cselek¬ 
szel.  Légy  nyugodt,  majd  akutomban  én  is  dolgozom.  —  ( Lucza  jő.) 
Ezer  mennykő!  Itt  jő  Lucza — hm!  hm!  mit  mondjak  ennek? 


LUCZA  (jő). 

Lucza :  Kedves  szomszéd  uram  !  a  tanácsosné  mulatságra  hí¬ 
vatott,  különben  is  a  levél,  melyet  nem  régen  írt  — 

Lombai :  Igen,  igen  !  (Félre.)  Átkozott  dolog  !  Tessék  leülni ! 
Lucza :  Leülni  a  gyepre  ?  Ej,  ej  szomszéd  uram,  levele  engem 
zavarba  ejtett  és  maga  is  szinte  félre  beszél  — 

Lombai :  Igen,  én  kívántam,  én  akartam  —  hogy  van,  édes  kis¬ 
asszony  ?  Úgy-e,  szép  időnk  jár  ?  Mint  foly  a  gazdaság  ?  Sok  báránya 
van  már  ? 


Kisfaludy  Károly  munkái.  II. 

Lucza :  Tűrhető  —  de  csintalan  szomszéd,  kit  értett  levelében  ? 

Lombai :  Elek  fiam  itthon  van  szabadságon.  ( Titkon  Elekhez.) 
Ne  ijedj  meg,  ettől  felmentelek. 

Elek  :  Örvendek,  édes  kisasszony !  hogy  egészségben  láthatom. 

Lucza :  Részemről  én  is,  édes  hadnagy  úr !  Hogy  felserdűlt, 
megizmosodott !  Alig  ismertem  volna  meg,  pedig  együtt  neve¬ 
lkedtünk. 

Lombai :  Kérem,  mi  nevekedtünk  együtt,  de  semmi,  hisz  csak 
atyja  vagyok. 

Lucza :  Én  nem  foghatom  meg  inspector  urat  — 

Lombai:  Volt  már  az  asszonyságnál?  Fiam!  vezesd  be  ezt  a 
szép  kisasszonyt,  ezt  a  jó  kisasszonyt. 

Lucza  :  Csintalan  szomszéd  maga  ! 

Elek :  Ha  tetszik,  bekísérem  a  kisasszonyt. 

Lucza:  Már  voltam  nála,  elébb  úti  ruhámtól  kell  megválnom. 
Szomszéd  uram !  összekel-e  most  Köröndyné  a  gróffal  ?  Mi  újság 
van  ?  szóljon. 

Lombai :  Nem  szolgálhatok  —  ez  úti  köntös  terhére  van  —  fiam  ! 
vezesd  fel  ezt  a  szép  kisasszonyt  a  kastélyba. 

Lucza :  Hát  dolgunk  iránt  mikor  l^esz  szerencsém  ? 

Lombai :  Majd  később. 

Lucza :  Elvárom !  Kedves  hadnagy  úr !  legyen  vitézem.  (El 
Elekkel.) 

Lombai :  Ezzel  ugyan  hirtelenkedtem  —  már  csak  valakit  ta¬ 
lálnék  ennek  is  !  (El.) 


KÉNYESI  jö  ELEMIRREL. 

Kényesi :  Hát  ez  volt  a  hirtelen  útnak  oka  ?  Ily  mezei  virág 
vonzott  —  hahaha !  A  zúgó  forrás,  a  gömbölyű  pásztorné  — 

Elemir :  Magadról  ítélsz. 

Kényesi  :  Légy  nyugodt !  én  nem  leszek  veszedelmes.  Szebb 
czél  hozott  engem  ide,  tudod-e,  hogy  boldogúlt  kedvesed  nekem  fel¬ 
támadt  ? 

Elemir:  Sok  szerencsét. 

Kényesi :  A  ligetben  találkozám  vele,  s  ő  igen  nyájasan  maga 

hitt  meg  ide  a  falúra  ;  több  vendég  is  jön,  mint  monda,  de  irántam 
különös  kegyességét  tapasztaltam. 

Elemir :  Oly  hirtelen  ! 

Kényesi :  Oh  én,  mióta  megismertem,  hódoltam  neki.  Vigasz¬ 
tald  magadat,  barátom,  Lina  inkább  illik  hozzám  ;  mert  ő  víg,  én 
mulatságos ;  neki  kellemes  férj  kell,  nekem  pénz. 

Elemir :  S  már  annyira  vagytok,  hogy  ily  gondolatok  ébred¬ 
hetnek  ? 

Kényesi :  Annyira  jövünk  —  már  előbb  is  tettem  volna  lépést, 
csak  irántad  való  barátságom  tartóztatott. 

Elemir:  Én  részemről  rég  felmentettelek  volna  ily  nagylelkűségtől 

Kényesi :  Te  rendben  vagy,  könnyen  lebegsz  az  életben,  de 
nekem  magammal  kell  kereskednem,  házasodnom  kell ;  különféle  ta¬ 
pasztalás  értékemet  elnyelé  s  nincs  gonoszabb  állapot,  mint  mikor  az 
embert  méltóságolják,  nagy  úrnak  hívják,  regálist  kap  s  nincs  jöve¬ 
delme.  De  most  mulatozz  jól ;  baráti  üdvözletemet  megtettem  s  most 
egy  órát  tükrömnek,  aztán  szerelemnek.  (El.) 

Elemir :  Balgatag  én,  hogy  ily  könnyű  szívnek  hódoltam.  Ily 
embert  is  magához  édesget !  Nem  !  nem  —  de  mért  nem  ?  Piperés  alak, 
czifra  üres  szavak  s  rab  hódolat  —  ím  fogva  az  asszony. 

ANTAL  (jö). 

Antal :  Nagyságodat  keresem,  az  asszonyság  ma  estére  mulat¬ 
ságot  ád,  Nagyságod  is  meg  van  híva. 

Elemir :  Jól  van.  Te  Antal,  mondd  meg  az  inspectornak,  hogy 
én  a  kerti  házba  költözöm  a  kastélyból  —  nekem  csendesség  kell, 
menj.  ( Antal  el.)  Tegnap  jött  s  már  egy  sereg  vendéget  gyújt  ;  csak 
bosszú  hozta  utánam,  de  bennem  is  leljen  erőt.  (El.) 

Lina  szobája. 

LINA,  VILMA. 

Lina  :  Mi  jobb  a  feledékenységnél !  Mióta  Elemirről  nem  is 
gondolkodom,  szinte  nyugodtabb  vagyok. 

Vilma :  En  pedig  azt  hiszem,  hogy  az  emlékezetnek  köszönjük 
ittlétünket. 

8" 

Lina:  Tán  csak  nem  véled,  hogy  miatta  utaztam  ide.  A  ter¬ 
mészet  oly  vidám  ;  szinte  jól  esik  ismét  szabadon  lennem  a  szorító 
várostól.  De  a  hitetlenért  egy  lépést  se  többé  ! 

Vilma:  Te  büszke  valál  kérelmét  teljesítői,  ő  pedig  kevély, 
mellékes  szeretőt  játszani. 

Lina  :  Én  őt  forrón  szerettem  ;  de  vádolhat-e,  ha  szíve  mellett 
az  ismeretlen  világ  is  vonzott  ?  Klastromból  kijővén,  szüleim  ide,  még 
nagyobb  magányba  adtak  egy  éltes  férfi  mellé,  ki  atyám  vala  inkább, 
mint  férjem.  O  volt  első,  ki  e  szivet  szerelemre  bírta,  s  mivel  akaratja 
ellen  víg  társaságba  menék,  távozott. 

Vilma:  Féltékenység  a  szerelem  árnyéka. 

Lina :  A  féltékenység  dúl-fúl,  de  marad  ;  csak  hűlt  szív  távo¬ 
zik.  Egy  szó,  egy  tekintet  elég  lett  volna  tisztább  derűletre ;  de  nem  ! 
Titkosan  illan,  mint  rabló  az  ember  legdrágább  kincsével.  Azonban 
ne  véld,  hogy  érte  bánkódnám  —  oh  nem  — 

Vilma:  Te  neheztelsz  reá,  itt  pedig  újra  összeütközöl  vele; 
birtokod  miatt  sem  kerülheted  el. 

Lina :  S  mért  kerülném  őt  ?  Sőt  akarom,  hogy  lássa,  mily  ke¬ 
veset  érdekel  a  felbontott  frigy  ;  reám  csattant  nyila  saját  gőgét  sértse, 
ha  itt  is  víg  társaságban  bennem  a  legvigabbra  talál ;  de  ne  véld  ám 
hogy  ez  boszú  legyen,  oh  nem. 

Vilma:  Édes  Lina!  nekem  kedvem  volna  őt  mentegetni. 

Lina:  Vesztenél,  mert  tudd  meg,  Lombai  igen  hív  emberem  s 
megsúgta,  mily  szívesen  látja  húgát ;  azért  költözik  a  kerti  házba, 
hogy  csalárd  játékát  annál  biztosabban  űzhesse.  Ah  Vilma !  nem 
hittem,  hogy  e  falakat  ily  érzéssel  lássam  valaha. 


PÉTER  (jő). 

Péter  :  Mokány  űr  ! 

Lina :  Szívesen  látom.  (Péter  cl.)  Az  inspector  már  bejelentő. 
Vilma,  fejem  tele  van,  magam  akarnék  lenni,  fogadd  te  őt.  (Pl.) 

Vilma:  Nehéz  állapot  szerelmesek  közt  bíráskodni;  minden 
gyanű,  minden  vélemény  való  nálok,  s  a  mi  való,  azt  nem  látják. 

MOKÁNY  (jő). 


Mokány :  Jó  napot !  Hallottam  nagysád  érkezését  s  mint  jó 
szomszéd  magam  is  beköszöntök.  Míg  az  öreg  tanácsos  élt,  a  fiata¬ 
labb  szomszédok  előtt  dugva  volt  nagysád ;  nemde  jobb  az  özvegy¬ 
ség  ?  Eszem  a  szívét !  Most  öreg  kérő  ne  koczogjon. 

Vilma  {félre):  Csupa  őszinteség !  —  Tessék  leülni,  Mokány  úr. 

Mokány :  Nem  vagyok  fáradt ;  de  ha  egész  nap  a  mezőn  járok, 
vagy  jól  kiagarászom  magamat,  aztán  haza  jövök :  akkor  esik  jól  az 


ülés,  akkor  neki  vetkőzöm  egy  kancsó  bor  mellé  !  —  eh  ! 

Vilma :  Hallom,  nagy  gazda  Mokány  úr. 

Mokány :  Ha  nem  verem  is  éhre  a  pénzt,  legalább  könyökig 
se  kell  vájkálnom  zsebemben,  hogy  valamit  lelhessek.  De  tudja-e 
nagysád,  mért  jöttem  ? 

Vilma:  Ha  megmondja  Mokány  úr. 

Mokány :  Nagysád  inspectora  nagy  kópé. 

Vilma :  Hogy-hogy  ? 

Mokány :  Lássa  nagysád,  csinos  húga  van,  velem  el  akarta 
vétetni,  mert  kedvem  pattant  házasodni ;  de  tudja  a  patvar,  ismét  le¬ 
beszélt.  Igaz,  a  leánynak  sem  igen  kellettem  ;  azonban  egy  más  éle- 
medtebb  leányt  ajánlott,  kinek  már  benőtt  feje  lágya  — 

Vilma  :  És  Mokány  úr  oly  hamar  kész  volt  a  cserére  ? 

Mokány :  Isten  neki !  Már  csak  megnézem  ezt  is. 

Vilma :  Hát  csak  úgy  elszánásból  házasodik  ? 

Mokány :  Bíz  én  nem  is  sokat  turbékolok,  nekem  az  asszony 
segédnek  kell  s  nem  sóhajtozónak. 

Vilma:  Igen  bölcsen,  de  ábrándozás  nélkül  is  lehet  szeretni. 

Mokány  :  Úgy  is  akarjuk,  pedig  az  az  ajánlott  oldalborda  itt 
van  a  kastélyban  ;  Vilma,  nagysád  társalkodója. 

Vilma :  Hahaha ! 

Mokány :  Mért  nevet  nagysád,  tán  igen  rút  ? 

Vilma :  Kérem,  a  választól  mentsen  fel. 

Mokány :  De  a  kontyot  csak  elbírja  ? 

Vilma:  Kérem!  kérem!  Igen  furcsán  kezd  gyóntatni. 

Mokány  :  Mondja  meg,  igaz-e  hogy  derék  leány  ?  Mert  annak 

a  Lomháinak  nem  hiszek,  sokszor  hátat  fordít  az  igazságnak ; 
mondja  meg,  jó  leány-e  ez  a  Vilma  ? 

Vilma :  Ajánlom  magamat !  Mokány  úr  igen  sokat  akar  tudni. 

Mokány :  Csak  ne  fusson,  nagysád  ;  ha  rossz,  ott  hagyjuk  a 
faképnél. 

Vilma:  Én  pedig  ilyes  kérdésekkel  a  faképhez  utasítom.  (El.) 

Mokány :  Beszélj  vele,  ha  tudsz.  Ármányos  had  az  a  fehér 
cseléd,  összetart,  ha  nincs  mit  félteni  egymástól. 

LINA  (jö). 

Lina  (félre) :  De  ezt  az  embert  ismernem  kell. 

Mokány :  Ej  be  helyes !  Minő  gömbölyű,  eszem  a  szívét !  Szája 
olyan,  minta  csutoraszopóka.  —  Maga  Vilma,  kökényszemű  angyalom  ? 

Lina :  Isten  hozta  Mokány  urat ! 

Mokány :  Ej !  ej !  Az  a  bohó  inspector  be  eltalálta,  ez  már 
ugyan  csak  helyre  üti.  —  Engem  úgyse  !  mentői  tovább  nézem,  annál 
inkább  szúrdalja  szívemet. 

Lina  (félre):  Ennyi  szépségre  büszke  lehetnék. 

Mokány :  Jer,  tézzük  egymást.  Halld,  kincsem,  ha  kell  szerető, 
itt  áll  egy,  tudod-e,  hogy  nekem  tetszel  ?  Úgy !  úgy !  Csak  süsd  ram 
azt  a  két  álomkergetőt,  te  tajték  te ! 

Lina :  Beszéljünk  egyebet,  Mokány  úr. 

Mokány  :  De  csak  ebben  maradjunk.  Szeretsz,  ha  szépen  kérlek  ? 

Lina :  Mokány  úr  csalódik  — 

Mokány :  Ha  te  meg  nem  csalsz,  én  nem  értek  ahoz.  Halld,  én 
földesúr  vagyok,  jószágom  szebb  magamnál,  ha  menyecském  akarsz 
lenni,  itt  kezem!  Csak  rajta  szaporán!  csapj  fel  — jer! 

Lina :  Csak  távoldad  tessék  maradni. 

Mokány  :  De  a  levegőt  is  kiszorítanám  közülünk,  én  mindjárt 
is  mátkámmá  avatlak. 

Lina :  Vissza  uram !  Minő  erőszakoskodás. 

Mokány  :  Csak  ne  kaczérkodjál,  úgy  is  tudom,  nem  megy 
szívedből  —  jer ! 

Lina  :  Vissza  !  mondom  !  Hej,  Péter  !  Vilma  ! 

LOMBAI  jő  ELEKKEL, 

Lombai :  Mit  parancsol  nagysád,  minő  zavarban  lelem  ? 

Lina :  Ennek  az  úrnak  különös  módja  van  ismeretséget 
kezdeni. 

Lombai :  Nagy  Isten  !  Nem  reményiem,  hogy  megbántotta  nagy¬ 
ságodat  ? 

Mokány :  Mit  veritek  félre  a  harangot  ?  No  bizony !  Mintha  oly 
vétek  volna,  ha  az  ember  arra  való  leányt  úgy  igazán  megkér. 

Lombai :  Minő  ronda  beszéd  ez  már  megint  ? 

Elek :  Mokány  úr  eltévedt,  ez  az  asszonyság  Köröndy  ta- 
nácsosné. 

Lombai :  Ah  te  füles  bagoly,  hol  volt  szemed  ? 

Mokány :  Ej  be  kár,  hogy  tanácsosné  —  de  maga  az  oka,  mért 
olyan  szép.  Lelkemre  mondom  —  nem  !  semmit  se  szólok,  mert  ismét 
ferdén  ütne  ki,  azért  ajánlom  magamat.  (El.) 

Lombai :  Engedelmet,  nagyságos  asszony !  ennek  én  voltam 
ártatlan  oka;  Vilmát  ajánlottam  neki.  Különben  nagyságod  paran¬ 
csolatját  teljesítém,  az  egész  vidéket  összehíttam.  Addig  is,  ha  társa¬ 
ságot  parancsol  nagysád,  fiam  rendelkezésére  áll. 

Lina :  Szívesen  veszem,  a  katona  urak  sokat  láttak,  hallottak, 
a  mi  a  keskeny  körbe  szorult  asszony  részvétét  megnyerheti ;  minden 
esetre  míg  itt  leszek,  szívesen  látom  ebédre. 

TAMÁS  (jő). 

Tamás  :  Nagyságos  asszony  ! 

Lina :  Mi  jó  hír,  Tamás  ? 

Tamás :  Zöldséget  hoztam,  panaszom  is  van. 

Lina :  Panasz  ? 

Tamás:  Lidi  kisasszony  a  kertet  dúlja,  a  virágokat  összetépi, 
de  a  gróf  ő  nagysága  azt  megengedte  .neki ;  már  most  a  fáknak  esik, 
tudja  Isten,  minő  figurákat  metél  rájok. 

Elek :  A  csalfa !  nem  átalja  az  emberek  szemét. 

Tamás  :  Tudom,  nagysádnak  is  van  szólása  a  kerthez,  a  gróf  — 

Lina :  Hallgasson  kend,  én  nem  szeretem  az  árúlkodó  cselédet. 

Tamás :  De  a  kár  — 

Lina :  Nem  a  kend  gondja,  a  gróf  úr  megengedte.  Távoz¬ 


zék  kend. 

Tamás  (mentiben):  A  manó  érti  ezeket!  A  helyett,  hogy  meg¬ 
dicsérnék  az  embert,  még  lehordják.  (El.) 

Lina :  Minő  könnyelműség,  már  a  pórnak  nyelve  is  megakad 
bennök  ;  ezen  bal  foglalatosság  lehet  oka,  hogy  a  leány  még  nálam 
nem  is  mutatta  magát.  Lomhái !  miért  enged  ily  rendetlenséget  ? 

Lombai :  Én  örömest  haragudnám,  de  a  gróf  —  mindjárt  is 
szoros  examenre  veszem.  (Felre.)  Szívemhez  szorítom  azt  a  rossz 
leányt.  (El.) 


Lina  :  Hallatlan  gyöngeség  ! 

Elek  :  Kárhozatos  merészség  ! 

Lina :  Mire  vetemedik  a  véletlen  fiatalság  ?  Magam  kimegyek. 
Elek :  Valóban  jót  tesz  nagysád !  Ily  szem  előtt  elpirul  az 


illetlenség. 

Lina :  Kiragadom  a  csábító  karjából. 

Elek :  Nagysád  erkölcsén  újra  felépül  az  eltévedett. 
Lina  :  Ha  tetszik,  legyen  kísérőm.  (Elmennek.) 


Kéri,  mint  az  első  scénában. 


ELEMIK,  LOMBAI. 

Elemir :  Tehát  az  asszonyság  vidám,  jó  kedvű  —  mit  mondott, 
hogy  a  kerti  házba  vonúltam  a  zaj  elől  ? 

Lombai :  Igen  egykedvű n  vette ;  áltáljában  az  asszonyság  igen 
sokat  változott,  én  gyanítom  — 

Elemir  :  Mit  ?  mit  ? 

Lombai :  Saját  fejemre  szólok,  de  hűségem  — 

Elemir:  Megismerem!  De  mit  gyanít?  Csak  újság  kedvéért 
kérdem. 

Lombai :  Úgy  rémlik  előttem,  hogy  őt  fiam  érdekli. 

Elemir :  Hah ! 

Lombai :  Sajnálnám,  ha  őszinteségem  nagysádat  nyugtala¬ 
nítaná. 

Elemir :  Oh  nem  !  Epén  nem  !  0  szabad,  szintúgy  az  ifjú  — 

igen,  reám  csak  annyiban  hat,  mivel  ismerem. 

Lombai :  De  nekem  gondot  ád,  mert  Lidi  is  egészen  változott, 
a  szegény  leány  egészen  oda  van,  semmi  kedve  sincs,  úgy  él,  mint 
ha  mindig  álmodnék  s  megint  felrettenne. 

Elemir :  Valóban  ?  (Félre.)  Ah,  ha  Lina  ily  szívet  bírna. 

LIDI  (jő). 

Lidi :  Édes  b  ácsi !  a  reám  bízott  dolgot  elvégeztem,  a  kerti  ház 
legjobb  rendben  van. 

Elemir :  Kedves  Lidim !  én  annyi  hálával  tartozom  szíves  szor¬ 
galmáért  ! 

Lidi :  Bátyám  érdeme,  én  csak  eszköze  valék. 

Lombai :  Jól  van,  kedves  húgom,  d<?  a  szerénységnek  is  van 
határa ;  azonban  örülhetsz,  mert  gróf  úr  megelégszik  veled.  —  Mit 
látok  !  Az  asszonyság  jön  erre  fiammal !  ( Titkon  Lidihez.)  Most  higyj 
saját  szemednek. 

Lidi :  Még  én  nem  is  udvaroltam  nála,  azért  elmegyek,  nehogy 
itt  leljen  először. 

Elemir :  Csak  maradjon,  szép  Lidi !  Mi  oka  volna  kerülni  az 
asszonyságot  ?  (Magában.)  Hah  !  mily  hegyesen  ballag  új  imádója  kar¬ 
ján.  —  Bevárjam  ötét?  Igen!  Itt  emészsze  el  tekintetem. 

Lidi :  Várj  te  rossz,  rossz  Elek !  Azért  adózol. 


LINA,  ELEK  jönek,  utóbb  TAMÁS. 

Elek  (félre) :  Oh  leányhűség!  a  hab  állandóbb  nálad. 

Elemir  (Linóhoz):  Nem  reménylett  szerencse  nagyságodat  itt 
látnom. 

Lina:  Változás,  úgy  tapasztalom,  az  életnek  új  színt  ád ;  a 
szép  természet  engem  is  kicsalt  a  városból,  de  csak  a  szép  természet. 

Elemir :  Oh  nem  kétlem  ;  ez  oly  türelmes  szó,  mely  mindent 
szárnya  alá  fogad. 

Lina :  De  a  könnyen  érző  szív  sokszor  azt  egy  alakban  felleli. 

Elemir  (félre):  Ezzel  az  ifjút  érti.  (Linóhoz.)  Igen  bölcsen! 
Könnyű  ott  a  választás,  hol  a  szem  mindennek  csak  külsején  csügg. 

Lombai  (félre) :  Forr  a  keverék!  Most  csak  olajt  a  tűzre.  (Lidit 
Linához  vezeti.)  Lidi  húgom,  nagyságos  asszony ! 

Lina  :  Csinosan  nőtt  fel,  mióta  nem  láttam. 

Lidi :  Hogy  eddig  köteles  tiszteletemet  elmulasztottam  — 
bátyám  — • 

Lina :  Semmi  mentséget,  édes  leányom  !  Ily  tüzes  szemek  el- 
lenségi  a  hideg  udvariasságnak.  Nem  a  kertész  dolgozik  ott  ?  —  Ta¬ 
más  !  Ez  az  öreg  szánja  fáit. 

TAMÁS  (jö). 

Lina :  Melyik  az  a  boldog  fa,  melyet  előbb  említett  kend  ? 

Tamás:  Itt  áll,  nagyságos  asszonyom!  Ha  elszárad,  én  nem 
vagyok  oka. 

Lina :  Valóban,  E  betű  !  s  nefelejtskoszorú  !  Hahaha !  a  régi 
aranykor,  arkádiai  érzelgés,  együgyű,  de  tetszetős.  Hadnagy  úr,  mint 
mulattatja  e  történet? 

Elek :  Oh  kérem  nagyságodat.  (Félre.)  A  méreg  dúlja  ereimet. 

Lina :  Lidi,  édes  gyermekem,  miattam  játszhatol,  de  óvd  ma¬ 
gadat  kettős  kártól. 

Eíemir :  Nem  tudom  ugyan,  mily  ötlés  e  játék  szerzője,  de 
minden  esetre  csekélysége  miatt  kímélést  érdemel. 

Lina :  Kár  is  volna,  ha  ily  pásztori  élet  csonkúlást  szenvedne, 
azért  nem  is  ellenzem,  sőt  megvallom,  magamnak  is  mulatságul  szolgál. 

Elemir :  Ki  a  mulatságot  úgy  kedveli,  mint  nagysád,  az  bizo¬ 
nyosan  minden  tárgyban  is  felleli  azt. 

Lina :  De  mástól  sem  irigylem,  sőt  mindenkinek  oly  nyugodt 
elmét  s  megelégedést  óhajtok,  mint  a  milyennel  magam  bírok. 

Lombai  (elfeledve  magát) :  Oh  arany  plánum  —  hahaha  ! 

Lina:  Mi  lelte  inspector  urat? 

Lombai :  Oh  semmi,  csak  a  részvét  tört  ki  belőlem  nagysád 
jó  kedvén ;  valóban  az. 

Lidi :  Nagysád  neheztel  reám  ;  igaz,  gondatlanság  volt  tőlem. 

Lina  :  Csendesedjél,  kedves  !  Ha  nem  szólsz  is,  tudom,  mily  nehéz 
a  gondolkodás  a  te  éveidben,  azért  elég  e  tárgyról !  Az  idő  majd  meg¬ 
tanít.  Ajánlom  magamat,  gróf  úr.  (Félre.)  Már  mindent  tudok.  (El  Elekkel.) 

Elemir :  Kedves  Lidi !  most  értem  pirult,  de  édes  gondom  lesz 
e  sérelmet  örömmé  változtatni.  (Tamáshoz.)  Kend  most  is  itt  áll,  jó 
kedvem  volna  kendet  nyomban  elűzni.  Takarodjék  kend.  ( Tamás  el.) 
Lombai !  ezentúl  a  jószág  igazgatása  ketté  szakad,  azért  mentői 
előbb  számadásra  intse  a  tiszteket,  maga  pedig  határozza  el,  melyik 
részt  követendi. 

f 

Lombai :  En  mindenesetre  nagyságodé  vagyok. 

Elemir :  Én  pedig  alkalmat  keresek  hűségét  megszolgálni.  (El.) 

Lombai :  Hohó  !  nem  úgy  verik  a  czigányt  —  Lidi !  jer  szívem¬ 
hez  !  (Megöleli.)  Most  menj  a  grófhoz  s  ügyelj  reája,  te  kis  nagyságos 
asszony  te  !  (El.) 

Lidi :  Nem  boszúság  ez  ?  Elek  hitetlen,  az  asszonyság  haragszik, 
a  gróf  mindent  magára  vesz ;  már  most,  ha  az  igazat  megvallom  is, 
csak  új  tüzet  gyújtok.  Ah  !  bánom,  hogy  szívem  van.  (El.) 


(A  kárpit  lefordul.) 


HARMADIK  FELVONÁS. 


Lina  szobája. 

LINA,  ELEK. 

Lina :  Meg  vagyok  győződve,  hogy  atyja  hív  emberem,  azért 
hadnagy  úrral  is  őszintén  bánom. 

Elek:  Pí  irancsoljon  nagysád,  bármit  kíván,  készségemet  fel 
nem  múlja. 

Lina :  Előre  bocsátom  :  nem  kíváncsiság,  hanem  tiszta  részvét 
szól  belőlem.  Lássa,  hadnagy  úr !  én  szeretem  a  víg  embert,  tán  azért, 
mivel  magam  is  az  vagyok  — 

Elek  :  Bocsánatot,  de  én  épen  az  ellenkezőt  hiszem  ;  legalább 
mióta  elhagyta  nagysád  a  várost,  többször  oly  komor  gondolkodó. 

Lina  :  Igen  —  néha  —  csak  úgy  —  csak  asszonyi  szeszély,  mely¬ 
től  sokat  el  kell  szenvedni :  azon  felúl,  nem  saját  ügyemet  szándékom 

r 

kutatni,  hanem  hadnagy  úrét.  En  úgy  veszem  észre,  hogy  maga  oly 
tépelődő,  szomorú. 

Elek :  Én  —  csak  néha,  igen  —  olykor,  engedelmet. 

Lina:  Ha  tetszik  szíves  tanácsomat  követni,  hagyjon  fel  a  kép¬ 
telen  búsongással,  mert  a  szép  jelen  csak  a  vígat  koszorúzza. 

Elek  :  Az  én  jelenem  örömtelen,  mint  belsőm  ;  ah  nagyságos 
asszony,  ha  tudná  — 

Lina  :  Eleget  tudok,  azért  a  barátság,  érti !  a  barátság  mon¬ 
datja  velem  :  váljon  meg  oly  ábrándozó  gondolatoktól,  melyek  soha 
1 1  e  m  val  ó  s  ú  lhatn  a  le . 

Elek  :  Kegyes  szóval  nyújtja  nagysád  a  mérget,  de  ha  bajomat 
már  sejti  nagysád,  tehát  nem  is  titkolom  tovább.  Igaz,  én  szeretek. 

Lina :  Elég !  elég !  Ne  tovább  !  Es  ha  kérésemet  méltatja,  egy 


szót  se  többet  a  szerelemről. 

Elek :  Lehetetlen,  hogy  nagysád  érzetemet  kárhoztatná. 

Lina :  Azt  nem  tehetem,  de  a  bajnok  előbb  győz  magán,  aztán 
ellenségén.  Lássa,  hadnagy  úr !  a  barátság  nemes  érzés,  tartósabb 
örömet  nyújt,  mint  az  indulat,  mely  a  szív  hamván  üli  csak  ünnepét, 
s  hogy  én  barátnéja  vagyok,  itt  kezem.  ( Lomhái  ajtót  nyit.) 

Elek :  S  én  ezen  kezet  tiszta  szívvel  zárom  ajkaimhoz. 

Lombai  (az  ajtónál)  :  Örülj,  örvendezz  szívem,  kész  a  pactum, 
kézfogás  és  a  többi.  (Belép.)  Kedves  nagyságos  asszony  !  én  úgy  cl 


vagyok  telve  érzéssel  — 
Lina  :  Mi  történt  ? 


Lombai :  Igen  sok  jó  —  a  vendégek  már  érkeznek. 

Lina :  Csal  c  menjenek  előre,  tüstént  jövök.  ( Lombai Elek  cl.) 
Jó  ifjú  !  mért  nincs  Elemirnek  ily  szíve  !  (A  tükörhöz  megy  és  nézi 
magát.)  Csalfa  tükör !  hízelkedve  sugallód,  hogy  nem  vagyok  rút, 
szemeimet  tüzesen  sugárzód  vissza  s  még  is  —  nem  !  te  is  csalfa 
vagy,  csak  enszeretetemnek  majma !  Nem  hiszek  többé. 


VILMA  (jö). 

Vilma :  Helyesen,  Lina !  a  legjobb  társaságban  vagy. 

Lina :  Perben  vagyok. 

Vilma :  De  nem  a  tükröddel,  míg  költemény  nélkül  bele¬ 
nézhetsz. 

Lina :  Vilma!  nézz  meg  asszonyi  szemmel,  szebb-e  Lidi  nálamnál? 
Ne  véld,  hogy  az  igaz  elrettentsen,  már  a  tapasztalás  érzeté  velem 

Vilma :  Ha  igaz  bírák  szemeim,  neked  adnám  az  arany  almát. 
Lina :  S  Elemir  nem ;  de  az  vigasztal,  hogy  még  fiatalabb  sze¬ 
mek  is  ellenkeztek  vele. 

Vilma:  De  mi  vitt  erre  ív  gondolatra  ?  Én  gyűlölök  minden 
hasonlítást. 

Lina  :  Elemir  új  választása,  és  —  és  egy  szív,  mely  itt  is  titkon 

értem  hévül. 

Vilma  :  Egy  szív  — 

Lina  :  Mely  csendes  bú  s  elfojtott  indulattal  kívánja  érzetét  elta¬ 
láltatni  ;  Elek,  az  inspector  fia,  mióta  itt  vagyok,  sokat  van  körűlem,  és 
némely  akaratja  ellen  kitört  sóhajtás  elárúlá  belsejét. 

Vilma :  Ládd,  minő  nyugodtan  nézek  az  életbe,  én  észre  sem 
vettem. 

Lina:  Reményét  elfojtám  ugyan,  de  váltig  nem  távolítom  ma¬ 
gamtól,  mert  ártatlan  eszköznek  tartom  :  de  tudniillik  minden  illen¬ 
dőséggel. 

Vilma  :  Nemde  Elemir  miatt  ?  Jól  tudod,  hogy  szépség  s  fortély¬ 
ból  áll  mindenhatóságunk. 

Lina :  Ha  régi  szerelméből  csak  egy  szikra  maradt  még  szívében, 
a  féltékenység  felhevíti ;  de  ne  véld,  hogy  újra  elfogadjam  őt !  Oh 
nem  !  Majd  ha  megtér,  esdekel,  ostromol,  dühödik  —  majd  akkor  én 
hidegen  mondom  fel  a  szövetséget,  melyet  oly  forróan  köték.  Ezen  kis 
boszúval  nemem  méltóságának  tartozom ;  én  vettem  észre,  hogy  ez 
ifjúra  kancsal  szemmel  néz ;  gőgét  sérti,  hogy  lemondásom  helyett  a 
világról,  új  díszben  tűnök  fel. 

Vilma  :  Es  Kényesi  —  minek  híttad  azt  ? 

Lina  :  Szeszélyből  hívtam  ;  ő  mindig  érzeleg  s  az  engem  mulat ; 
ha  egyebet  gondol,  sajnálom  ;  ő  vendégem  s  nem  egyéb.  Most  jer.  (El.) 

LOMBA1  (jő). 

Lombai :  Forr  már  a  palota;  játék,  beszéd  mindenütt.  Hogy 
nézett  a  gróf,  midőn  Lidit  megpillantó  !  Reá  is  aggattam  boldogult  fele¬ 
ségemnek  minden  gyöngyét,  gyűrűit,  tűit.  Vilmát  egy  szóra  kértem,  őt 
meg  kell  nyernem  ;  az  asszonyság  őt  szereti,  ő  biztosa  némely  gyönge 
órának,  s  egy  jókor  ejtett  szó  mennyit  tesz,  tudom  magamról.  Ha  más¬ 
kép  nem  lehet,  magam  veszem  el,  hozzám  csak  eljön ;  miért  is  ne  ? 
(A  tükörhöz  megy.)  Oh  az  inspector  még  derék  fi  —  hehehe  !  Tud  ő  még 
csintalankodni  is  !  Csak  ezek  az  átkozott  kaszák  ne  volnának  képemen, 
a  félszázad  rí  ki  belőlök,  azért  sokat  kell  mosolyognom,  hogy  az  idő 
bélyegét  eltakarjam. 


VILMA  (jö). 

Vilma  :  Itt  lelem  inspector  urat,  és  a  tükörnél  ?  Minő  hiúság  ez  ? 

Lombai :  Nem  hiúság,  hanem  gondosság.  Leányszemnek  néztem 
c  tükröt,  hogy  láthassam,  mit  mutat. 

Vilma  :  És  megelégedett  vele  ? 

Lombai :  Félig-meddig.  (Fejére  mutat.)  Itt  a  férfi  szépsége,  ( szivére 
mutat)  itt  ereje,  ( zsebjére  vág)  itt  dicsősége  !  A  kisasszony  ott  felül  van. 

Vilma :  Csak  nem  valami  plánumban  ? 

Lombai :  De  ott  van,  mert  Mokány  úr  szép  kezét  állítja.  Mint 
tetszik  az  a  jó  úr,  nemde  derék  ember  ? 

Vilma :  Legalább  súlyos,  mert  épen  most  valami  szépet  akart 
mondani  s  a  mint  meghajtá  magát,  majd  beütötte  fejemet. 

Lombai :  Azt  a  hajadonság  teszi  ;  fejkötőben  ilyes  nem  történik, 
azért  csak  lásson  hozzá.  Ad-e  reményt  a  kisasszony  ? 

Vilma  :  Csak  valóságot  ne  kérjen. 

Lombai :  Tehát  kosárral  ereszt  el  ? 

Vilma  :  A  mint  tetszik. 

Lombai :  Én  megyek,  nem  hí  vissza  ? 

Vilma  :  Nem,  nem,  nem  ! 

Lombai :  Tehát  visszajövök.  Ha  Mokány  úr  nem  tetszik,  van 
más  emberem  is,  nemsokára  lábához  fekszik,  hogy  karjába  mehes¬ 
sen  —  addig  is  csak  határozza  el  magát.  (Megy,  ismét  visszatér.)  Mondja 
meg,  édes  kisasszony,  mit  akar  az  a  szagos  báró  ? 

Vilma  :  Azt  nem  tudom,  tán  önmaga  sem  tudja. 

Lombai :  Máskép  micsoda  ember  ? 

Vilma :  Olyan  úr,  kinek  minden  tetszik,  de  leginkább  maga ; 
minden  nemzethez  tart  s  még  sincs  nemzete ;  nagy  vallása,  de  nem 
hiteles. 

Lombai:  Vivat!  Jó  lesz  Luczának.  Servus  kis  menyasszony.  (El.) 

Vilma  :  Szörnyű  ember  ez,  mindent  összeadna,  a  kit  előtalál  — 
de  bár  ki  mit  mond,  az  a  Mokány  nem  megvetendő  férfi  ;  kivévén  hog}T 
rossz  udvari  mestere  volt,  tiszta  arany. 

LINA  ( hirtelen  jő). 


Lina  :  Ah  Vilma  !  Vilma  !  Jo  hogy  talállak  !  Minden  mesterségem 
szégyent  vallott. 

Vilma  :  Mi  háborít  annyira  ? 

Lina :  Ha  láttad  volna  a  grófot !  Mint  enyelgett  Lidivel,  mint 
csüggött  rajta,  mintha  szemén  túl  elmúlna  a  világ  !  Rám  csak  olda¬ 
last  pillantott.  Vilma !  Vilma !  ha  láttad  volna  !  Nem  tűrhetém,  távoz¬ 
nom  kellett. 

Vilma  :  Sőt  imént  azt  vettem  észre,  hogy  lopva  mindig  kísér 
szemeivel. 

Lina :  Oh  nem  !  Ha  tette  is,  csak  gúnyból  tette,  ha  szólt  is, 
fagyos  volt.  Vilma  !  Vilma !  ő  tőlem  örökre  elszakadt,  s  szívem  utána 
szakad,  mert  mit  tagadjam,  őt  most  is  szeretem. 

Vilma:  így  jár  az  ember,  midőn  hős  akar  lenni  és1  fegyve¬ 
rét  elejti. 

Lina  :  De  én  lemondok  róla ;  gyűlölöm  őt,  úgy  gyűlölöm, 
mint  ember  nem  gyűlöltetett.  Lássa  mi  a  megbántott  szerelem ! 
Én  víg  leszek,  víg  mint  a  boldog  menyasszony.  —  Vilma !  én  meg¬ 


betegszem. 


Vilma  :  Lásd,  te  elmentél  hamis  játékot  űzni  s  magad  levél  fél¬ 
tékeny.  Győzd  meg  magadat. 

Lina  :  Hideg  teremtmény  !  Nem  !  én  nem  akarom  meggyőzni 
magamat!  Inkább  szenvedek,  mert  a  szerelemnek  még  fájdalma  is 
édes  ;  de  nyugodt  leszek,  nyugodt  mint  a  sír.  —  Nem  is  tudom,  mint 
jöhetek  ily  indulatba. 

Vilma  :  Én  javallom,  maradj  szobádban,  majd  én  kimentelek. 

Lina :  Nem  !  ő  sejthetné,  mért,  és  csak  örülne  diadalmán.  Csak 
az  első  harcz  félelmes,  én  visszamegyek,  csak  jer !  Csodálni  fogod 
nyugalmamat,  de  egy  szót  se  többet  vele.  Oh  én  is  tudok  erős  lenni  — 
vissza!  vissza!  aczélozott  szívvel.  (El  Vilmával.) 

Kert,  hátúi  kastély  látszik,  elől  egy  lúgos. 

LOMBAI  (jő). 

Lombai :  Nincs  nyugtom  oda  benn,  Lucza  mindig  kérdez  ;  itt  a 
szabadban  jobban  lehet  gondolkodni,  plánumaimat  szerkeszteni. 

MÓKÁN Y  (jő  fejcsóválva). 

Mokány :  Hm  !  hm !  nem  jól  van. 

Lombai :  Te  vagy  Mokány  ?  Mit  csóválod  fejedet,  mi  nincs 
ínyedre  ? 

Mokány  :  Pajtás  !  oda  benn  Bábel  tornya  készül,  minden  pár 
más  nyelvet  papol,  s  a  hazait  némelyik  csak  úgy  töri,  mint  a  csorba 
kasza  a  szecskát. 

Lombai :  Az  úgy  szokott  lenni  nálunk,  sok  azt  véli,  ha  más  nyel¬ 
vet  rosszúl  beszél,  okosabb,  mint  ha  magyarúl  jól  szólna. 

Mokány :  Aztán  száraz  mulatság  az ;  bort  se  láttam,  pedig  engem 
a  herbaié  fel  nem  melegít ;  aztán  dohányozni  sem  szabad  ;  kukkot  ér 
az  olyan  dínom-dánom. 

Lombai :  Te  pusztai  virág !  nem  mindenik  szereti  a  füstöt. 
Tudod-e,  dolgod  rosszúl  áll ;  Vilmát  megöklelted. 

Mokány :  Biz  a  reverentia  rosszúl  ütött  ki,  de  nem  is  értek 
én  ahoz. 

Lombai :  Kosarat  kapsz,  azért  nekem  új  plánumom  van 
Vilmával. 

Mokány  :  Te  testesült  mese,  tele  vagy  titkokkal,  mint  a  pap  húga. 
Hát  nekem  kosarat  adna  ? 

Lombai :  Töltsd  meg  húszassal  s  menj  máshoz  és  vigasztald 
magadat,  a  mint  tudod.  (El.) 

Mokány :  Pipámért  megyek,  aztán  búsuljon,  a  ki  akar.  (El.) 

ELEM1R  (kirohan  a  kastélytól.) 

Elemir:  Oh  asszony  !  asszony  !  örök  titka  a  teremtésnek !  Az 
ég  leng  rajtatok  s  belül  az  árúlás  lángja  ég.  Mint  égett  szeme  az 
ifjúra,  jele,  csak  hódolót  akar.  Hogy  még  szeretem,  forró  vérem 
vallja,  de  indúlatomhoz  hasonló  legyen  győzödelmem. 

Kisfaludy  Károly  munkái.  II  9 

LIDI  (jő). 

Lidi :  Oh  férfi !  férfi !  remeke  a  csalfaságnak,  gyönge  nád  érez 
alakban !  Egy  mosolygás  rabbá  teszi.  Hányszor  ütköztem  Elekbe, 
vélvén  szól  velem,  de  nem,  számomra  szeme  sem  volt. 

Elemir :  Ah  szép  Lidi !  a  részvét  hozza  utánam,  tán  észre  vette 
nyugtalanságomat  ? 

Lidi :  Igen  —  a  levegő  oly  friss  itt  — 

Elemir :  A  hol  asszony  lehel,  ott  a  levegő  is  elromlik  —  de 
nem  magát  értem  !  Maga  jó,  szelíd,  ismerem  szívét,  ah !  Ha  az  enyém 
beteg  nem  volna,  mily  örömest  osztana  érzetet ;  de  így  csak  arra 
kérem,  óvja  magát  az  indulattól,  rossz  vendég  ez,  mert  magára 
gyújtja  házát. 

Lidi  :  Nem  értem  gróf  urat ! 

Elemir :  Boldog,  míg  nem  ért,  míg  édes  csalódások  ringatják  ; 
én  kinőttem  ezen  boldogságból,  mert  higyje  el !  több  kár,  mint  nye¬ 
reség  felhőtlen  látni  a  valót. 

Lidi :  Azt  magam  is  egy  időtől  fogva  kezdem  érzeni. 

f 

Elemir:  Értem  —  maga  szeret  és  nem  úgy  szerettetik,  a  mint 
érdemli. 

Lidi :  Ah  gróf  úr  ! 

Elemir :  Értem  !  Kelletlen  itt  a  sok  szó,  de  higyje  meg,  hű  ba¬ 
rátja  vagyok  s  bármi  áldozattal  eszközlöm  javát. 

LINA  és  ELEK  (jönek.) 

Elek  :  Hah  !  köd  borúi  szememre  ! 

Elemir :  Higyje  el,  Lidi,  édes  örömmel  táplál  kedves  ismeretsége. 

LOMBAI  (másfelől). 

Lombai :  Mint  andalganak !  Mily  jól  esik  ezt  hallani. 

Lina  :  Méltatlan  látvány  !  (Megvető  tekintettel  megy  el  Elemir  mellett , 
aztán  Lomháihoz  fordul.)  Az  úr  itt  áll  s  ezt  eltűri  ?  Nem  elég  leányt 
felnevelni,  de  erkölcsöt  is  szükség  önteni  leikébe. 

Lombai :  Már  is  készülök  haragudni  — 

Lina :  Nem  becsülök  többé  férfit.  (El.) 

Elemir  (magában)  :  Minő  tekintet  volt  ez,  megvető  büszkeség 
égett  benne.  Tán  még  ő  akarja  a  megbántottat  játszani  !  De  így  van  ! 
Ily  képtelenségre  vezet  a  csapodár  szív.  Szép  Lidi !  jó  éjszakát ! 
Lombai  úr!  egy  szóra!  (Elvonulva  beszél  Lomháival.) 

Lidi :  Elek !  te  oly  durczásan  nézsz,  nekem  több  okom  volna  a 
haragra. 

Elek:  Elhiszem,  mert  épen  rosszkor  esett  jövetelem.  Ami  engem 
illet,  én  eleget  láttam,  hallottam  s  ezentúl  legalább  a  kétkedéstől  ment 
vagyok. 

Lidi :  Ha  szemeim  nem  oly  igézők  is,  mint  a  gazdag  özvegyé, 
legalább  szinte  jól  látnak  s  meggyőztek  arról,  hogy  a  szegény  leány 
hűségre  számot  ne  tartson. 

Elek :  Nem  szükség  leplezned  érzésedet,  én  tudom,  hogy  a 
gazdag  gróffal  nem  mérkőzhetem. 

Lombai :  Pontosan  eljárok,  nagyságos  uram. 

Elemir:  Számot  tartok.  (El.) 

Lidi :  Elek  !  később  itt  lelsz  a  lúgosban,  ha  még  szeretsz,  jöjj  el. 

Elek :  Nem  jövök. 

Lombai  ;  Mit  susogtok,  gyermekek  ?  Lidi !  nincs  egyéb  dolgod  ? 

Lidi  (titkon  Elekhez)  :  Elvárlak.  (El.) 

Lombai :  Te  Elek  !  jer  az  asszonyokhoz,  mulasd  őket !  Be  boldog 
ember  vagy  !  Ma-holnap  ural  a  vidék,  menj !  (Elek  el.)  Hát  a  jószágot 
vissza  akarja  váltani  —  abból  semmi  sem  lesz ;  most  leányomat  ke¬ 
resem  fel.  (El.) 

LUCZA  jő  VILMÁVAL. 

Lucza :  Mondja  meg  aranyom,  mért  zendűltek  össze  a  gróf  és 
Lina  ?  Csak  ne  tetesse  magát,  azt  a  vak  is  észrevette. 

r 

Vilma:  Úgy  hát  többet  tud  mint  én.  Tehát  összezendúltek  ? 

Lucza  :  Csintalan  maga !  Ki  tudhatná  inkább  ?  Oh  nekem  bíz¬ 
vást  megmondhatja,  én  titoktartó  vagyok.  Oh  sok  fekszik  itt  már 
eltemetve,  az  egész  vidék  titka  nálam  van  lerakva. 

Vilma :  Csak  tessék  az  inspectort  megkérdezni,  ez  min¬ 
dent  tud. 

r 

Lucza :  En  azt  az  embert  mai  napig  keresem,  mint  egy  gom- 

9* 

bostűt  s  nem  akadhatok  reá,  ő  hozzám  úgy  írá,  eljön  háztű  z- néz  ni  s 
most  hallgat. 

Vilma  :  Ott  a  tónál  látok  embereket,  bizonyosan  ott  lesz,  csak 
essék  hozzá  folyamodni. 

Lucza :  Megyek  is!  (Elindul,  ismét  visszajö.)  Tudja  aranyom, 
nekem  minden  vendég  közűi  az  a  báró  leginkább  tetszik,  oly 
szépen  beszél,  oly  finom  módja  van  —  de  még  lesz  szeren¬ 
csém.  (El.) 

Vilma  :  Örökös  kérdőjel !  —  Ki  jön  itt  ? 


MOKÁNY  (jö). 

Mokány  :  Ily  páratlan  a  kisasszony  ?  Magam  is  úgy  jártam  itt, 
mint  egy  árva  holló  —  ej,  ej  !  Tudja-e  a  kisasszony,  hogy  az  ember¬ 
nek  nem  jó  egyedül  lenni. 

Vilma:  De  mégis  jobb,  mint  nehéz  igát  húzni. 

Mokány  :  Kivált  ha  egyik  tűled,  a  másik  hozzád  tart.  (Magában.) 
Most  kitanúlom,  mit  tart  felőlem.  (Vilmához.)  De  mégis  p.  o.  milyen 
férjet  kívánna  magának  ? 

Vilma:  Hallja,  Mokány  úr!  először  is  jó  szíve  legyen. 

Mokány  :  Hát  az  enyém  jó-e  ? 

Vilma :  Legalább  tettetést  alig  ismer  —  azonban  arról  maga 
feleljen. 

Mokány :  Szívem  jó,  mint  a  csendes  eső,  de  az  ember¬ 
nek  nem  illik  magát  dicsérni ;  én  sokat  elbeszélhetnék,  de  nem 
szólok. 

Vilma:  Ne  legyen  pajkos. 

Mokány :  Eszem  a  szívét,  hát  olyan  golyhó  legyen,  a  ki  csak 
a  sült  galambra  bámúl,  akkor  ugrik,  ha  megugratják  s  akkor  üti 
össze  a  bokáját,  ha  hideg  leli :  ez  nem  áll  meg. 

Vilma  :  Ne  legyen  káromkodó. 

Mokány  :  Ej  lánczos  lobogós  —  ( bekapja  száját).  Csitt !  Nem 
illik,  az  igaz,  de  ha  az  ember  bosszúságában  valamit  kiszalaszt,  azért 
nem  rossz  — 

Vilma  :  Ne  legyen  iszákos. 

Mokány :  Engem  úgyse  !  én  megiszom  a  bort  s  ha  jó  kedvem 

duzzad,  jó  barátok  közt  én  bizony  neki  ülök ;  de  a  részeg  ember 
csúnya.  Piha !  magam  is  utálom. 

Vilma :  Ne  esküdjék  minden  szóra. 

Mokány :  Engem  úgys’  —  ( bekapja  száját).  Csitt !  Nem  szabad  ; 
rossz  szokás,  isten  bizony !  Édes  lelkem,  mi  rosszul  állunk,  mert 
köztünk  mondva,  én  bennem  vajmi  sok  van  ám,  a  mit  a  kisasszony 
nem  szeret. 

Vilma :  Az  legjobb,  hogy  elismeri  Mokány  úr. 

r 

Mokány :  En  pedig  őszintén  megvallom,  én  a  kisasszonyt 
meg  akartam  kérni,  de  most  csak  arra  kérem,  adasson  ennem, 
mert  otthon  ilyenkor  én,  cselédjeim  s  marháim  mind  a  vacsorá¬ 
nál  ülünk. 

Vilma:  Szívesen!  Tessék  követni. 

Mokány  :  Én  most  haragszom  magamra,  pedig  ha  a  jövő  hét 
esztendőre  nem  változom,  már  nem  igen  lesz  más  ember  belőlem. 
(Elmennek.) 

KÉNYESI  jő  LOMBAIVAL. 

Kényesi :  Tehát  az  egész  urodalom  fele  az  asszonyságé  ? 

Lombai :  Ez  úgy  történt :  az  öreg  gróf  Elemirnek  két  fia  volt, 
az  öregebb  hamar  élvén,  mindenét  elkölté  s  végre  adósságai  miatt 
örökjét  elzálogosítá  Köröndy  tanácsosnak ;  ez  későn  házasodott  meg 
s  halála  után  minden  vagyona  a  szép  özvegyre  maradt.  Ez  gróf 
Elemirrel,  mint  közös  birtokos,  szívbeli  frigybe  lépett  s  csak  a  jöve¬ 
delem  felét  húzza. 

Kényesi :  De  ezen  frigy  elszakadt  ismét  ?  Én  azt  tudom. 

Lombai :  Igen  !  de  más  szövődött ;  még  titok  ugyan,  de  nem¬ 
sokára  nyilvános  lesz. 

Kényesi :  Más  frigy  a  szép  özvegygyei  ?  Csodálva  hallom. 

Lombai :  Ha  jól  láttam,  nagysád  is  az  én  asszonyságom  után 

indúlt. 

Kényesi :  Eltalálta  inspector  úr. 

Lombai :  Már  késő,  tessék  elhinni  —  hanem  őszintén  egyet 
kérek :  pénz  kell-e  nagyságodnak  vagy  asszony  ? 

Kényesi :  Pénz  !  jó  ember,  pénz  !  pénz  ! 


Lombai :  Én  szerzek ;  látta  nagysád  Lucza  kisasszonyt  ? 

Kényesi :  Azt  az  ó  szüzet  új  ruhában  ? 

Lombai :  Banya  ugyan,  de  bánya  is,  pénzbánya,  és  a  mi 
legjobb,  mindjárt  hoz  mindent,  úgy  is  mindig  nagy  úr  forgott 
eszében,  azért  maradt  hátra ;  zárja  be  szemét  nagysád  és  nyúl¬ 
jon  hozzá. 

Kényesi :  És  mennyire  becsüli,  kedvesem  ? 

Lombai :  Tízezerre  évenként,  azon  felül  heverő  pénze  is  van. 

Kényesi :  Valóban !  nem  bánom,  tegyünk  próbát. 

Lombai :  Épen  erre  jön !  Tessék  elvonúlni,  majd  én  capitulá- 
lok  vele,  aztán  tudtára  adom  báró  úrnak ;  a  holdvilágnál  meg  is 
egyezhet  vele. 

Kényesi :  Állapotom  sürget !  Legyen  tehát,  én  mint  egy  heros 
neki  megyek  a  szörnyetegnek.  (El.) 

Lombai :  Szinte  könnyebben  lélekzem !  Most  mind  rendbe 
szerkesztettem  őket,  csak  magam  vagyok  hátra. 

LUCZA  (jő). 

Lucza :  Ki  ez  itt  ?  Oh  szomszéd  uram !  mondja  meg,  mért  ke¬ 
rül  ?  Pedig  minő  fontos  dolgot  jelentett. 

Lombai :  Egy  titkom  van. 

Lucza :  Titok  ?  titok  ?  kedves  szomszéd  úr ! 

Lombai :  Kisasszony !  tekintse  bennem  kérőjét. 

Lucza :  Menjen  szomszéd  úr,  ne  pirítson  az  ártatlanságra. 

Lombai :  Báró  Kényesi  — 

Lucza :  Báró  !  Ah  aranyom  !  Báró  Kényesi  ?  Az  a  finom,  ud¬ 
varias,  elmés,  szép,  kellemes,  bájos,  mulatságos,  fiatal  ember?  És 

f  t  tr 

baro  ?  Ki  mondta  ?  O  mondta  ?  Mit  mondott  ?  Hogyan  mondta  ?  Mikor 
mondta  ?  Ah  kedves  szomszéd  !  ha  füllent,  a  más  világon  is  süssék 
érte.  Hü!  be  elgyújtott! 

Lombai :  Röviden,  ő  szép  keze  után  áhít. 

Lucza :  Hisz  Lina  körül  lebegett. 

Lombai :  Míg  magát  pillantá  meg. 

Lucza :  Mért  nem  szól  ?  —  Szólni  kell  az  embernek,  hogy 
megértsék. 

Lombai :  Én  voltam  az  előszó,  a  többi  czikkelyt  maga 
adja  elő,  csak  üljön  oda  a  lúgosba  édes  kisasszony,  mindjárt  el¬ 
küldöm. 

Lucza:  Röpüljön  kedves!  (Lombai  él.)  Ilyen  a  sors  játéka,  a 
mit  soká  megtagadott,  egyszerre  adja  meg.  A  lúgosba  hát !  ( Bemegy 
a  lúgosba.) 

ELEK  (jő). 

Elek  :  Ide  rendelt  — 

Lucza :  Jő  már. 

Elek:  Itt  vagy  ?  Nos  mit  akarsz?  Sóhajtozol!  van  is  okod 
reá !  Oh  Lidi !  Lidi !  ilyen  a  te  hűséged  ;  de  jól  teszed,  csak  vésd  be 
a  gróf  nevét  —  koszorüzd  meg  — 

Lucza :  Hihihi ! 

Elek:  Te  nevetsz,  oh  csak  rajta,  majd  én  is  nevetek,  ha  meg- 
csalatva  sírsz. 

Lucza :  Hihihi ! 

Elek :  Oh  csak  nevess  !  Ez  igazi  alakod  —  legalább  megisme¬ 
rem  !  Szólj !  mit  akarsz  tőlem  ? 

Lucza  (kijön  a  lúgosból):  Aha!  ügy  állunk  ifjű  uram? 

Elek  :  Lucza  kisasszony  !  Ördög,  pokol ! 

Lucza :  Hát  féltékeny  valaki  ?  Ide  rendelik  egymást  ? 

Elek :  Csak  tréfa  volt,  édes  kisasszony !  Alázatosan  követem, 
mindjárt  is  megbüntetem  magamat  és  tovább  megyek.  (Elmentiben.) 
Atkozott  csalódás  !  (El.) 

Lucza :  Hát  így  énekel  a  madár  ?  Most  véletlen  nyomára  akad¬ 
tam  !  Istenem !  minő  romlott  a  fiatalság,  ide  rendelik  egymást,  ily 
későn  !  Ez  pirongatást  érdemel.  Lépteket  hallok  —  tán  ő  —  (bemegy 
a  lúgosba). 


MOKÁNY  (jő). 

Mokány :  Engem  ügy  se !  Az  a  Vilma  derék  leány !  Elváltunk¬ 
kor  megszorítá  kezemet,  de  én  is  derekasan  visszanyomtam.  Hehehe ! 
ezt  el  nem  szalasztóin !  Most  ettem,  ittam,  aludni  megyek. 

Lucza !  Ah  !  ah  ! 

Mokány :  Ki  prüsszög  itt  ?  Aha,  ott  fehérük  valaki  a  lúgosban  ! 
(Odamegy.)  Ki  vagy?  Ki  után  sopánkodol  oly  hangosan? 

Lucza :  Mit  ránczigálja  az  embert  ? 

Mokány :  Lucza  kisasszony !  Eszem  a  szívét,  úgy  ült  itten, 
mint  egy  elátkozott  szűz,  ki  az  óperencziás  tengeren  által  szaba- 
dítót  vár. 

Lucza :  Kérem  Mokány  urat,  ilyen  expressusokkal  tessék 
megkímélni  —  én  nem  várok  szabadítót  s  ha  várnék  is,  mást 
várnék. 

Mokány  :  Uczczu  !  megeredt  a  zápor. 

Lucza :  Aztán  ha  megeredt  is !  Szörnyűség,  ide  vonulok  az 
incselkedést  kerülni  s  itt  sincs  nyugtom. 

Mokány :  En  nem  zavartam  volna,  de  akkorát  sóhajtott,  mint 
a  trombita. 

Lucza :  Hát  az  én  torkom  trombita  ?  Hallja  az  ember  a  fül- 
miiét.  Szinte  boszankodnám,  ha  más  ember  mondta  volna ;  trombita ! 
mintha  bizony  —  látom  más  helyre  kell  mennem,  mert  itt  nincs  béke  ! 
Trombita !  Hű  !  be  elgyújtott.  (El.) 

Mokány :  Ennek  a  nyelve  igazán  legdrágább  hús,  tud  is  ma¬ 
gának  igazságot  szerezni.  (El.) 

LIDI  (jő). 

Lidi :  Csendes  minden,  szinte  rettegek,  ha  valaki  meglát ;  de 
nem  tűrhetem  tovább  a  kínzó  bizonytalanságot. 

ELEK  (jő), 

Elek :  Kémlelnem  kell. 

Lidi :  Elek  !  Elek !  még  is  igen  szép,  hogy  eljöttél. 

Elek:  A  mint  a  dolog  áll,  közöttünk  ez  utolsó  titok  legyen. 
Mi  szólásod  van  ? 

Lidi :  Magadtól  óhajtanám  hallani,  igaz-e  hogy  Limit  szereted. 
Rég  kérdeztem  volna,  de  többnyire  a  kastélyban  valál,  engem  pedig 
atyád  őrzött  s  a  grófot  bízta  reám. 

Elek :  Igen,  a  grófot  —  kinek  a  nevét  vésegetted  a  fákba. 

Lidi :  En  a  te  nevedet  véstem  be,  nem  tehetek  róla,  hogy  a 

gróf  magára  vette.  Úgy  van,  úgy,  míg  én  érted  epedtem,  te  szerelmet 
űztél !  Atyád  mindent  megsúgott. 

Elek :  Nekem  is  ő  mondá  és  megvallom,  szívemből  boszan- 
kodtam. 

Lidi  :  Ha  úgy  van,  tehát  mind  a  ketten  csalódtunk.  Elek  !  állj 
szemközt,  nem  voltál  hamis  ? 

Elek:  Én  az  asszonyságot  tisztelem,  becsülöm,  de  téged  sze¬ 
retlek  ;  ő  azt  sejti  és  barátságát  ajánlotta. 

r 

Lidi :  Úgy  vagyok  én  szinte  a  gróffal. 

Elek :  így  hát  szent  a  békesség.  Te  ismét  enyém  vagy. 

Lidi :  Atyád  szavát  hallom ;  majd  pattog. 

Elek:  Jer  a  lúgosba,  míg  odább  megy. 

Lidi :  De  aztán  megyek.  ( Bemennek  a  lúgosba.) 

LOMBAI  jö  LINÁVAL. 

Lombai :  Csak  egy  pillanatra  méltóztassék  nagysádnak  —  mu¬ 
latni  fogja,  a  mit  lát  —  egy  új  szerelmes  pár !  Az  én  munkám,  hahaha ! 
Itt  a  lúgosban  vannak,  megnézem.  (Odamegy) 

Elek  :  En  vagyok,  édes  atyám  ! 

Lidi :  És  én  ! 

Lombai  :  Ej  szedte-vette  !  Hogy  mertek  itt  ülni  ?  (Linához  sza¬ 
lad.)  Semmi  nincs,  nagyságos  asszony  !  Semmi !  ( Visszaszalad .)  Meg 
ne  mocczanjatok,  mert  megöllek  benneteket.  ( Ismét  Linához  megy.) 
Elröpűltek  már  —  ha  tetszik,  menjünk  vissza. 

Lina :  Minek  e  játék  ?  Hisz  suttogást  hallok. 

Lombai  :  Igen  !  igen  —  de  ne  nézzen  oda  nagysád  —  ilyenkor 
legjobb  távozni. 

Lina :  Mért  oly  nyugtalan  az  úr  ?  Hisz  maga  hitt  ide. 

Lombai :  Igen !  igen !  Tehát  megmondom,  Lucza  és  báró 
Kényesi. 

Lina :  Hahaha !  Ezeket  látnom  kell. 

Lombai :  Nem  úgy,  nem  !  Rosszúl  mondtam  —  az  én  húgom  — 
igen,  Lidi. 

Lina  (meghökkenve) :  Lidi  —  és  — 

Lombai :  Igen,  Lidi  —  nem  tetszik  távozni  ? 

Lina  :  Lidi  —  és  — 

Lombai  (félre ) :  Mit  tegyek  ?  —  Igen,  és  gróf  Elemir. 

Lina :  így  hát  nem  háborgatom  őket.  ( Elmentiben .)  Most  vége 
mindennek.  (El.) 

Lombai :  Jertek  elő  ti  sáskák !  Itt  összeülni,  ily  világos  estve, 
nem,  ily  sötét  nappal !  Nem,  nem  !  A  méreg  elkábit ;  ördög,  pokol ! 
majd  füstbe  ment  plánumom  !  El  egymástól !  Elek,  te  velem  jösz ; 
téged,  Lidi,  a  pinczébe  zárlak  —  el,  el  egymástól,  ti  plánumrontók ! 
(Szétűzi  őket.) 


(A  kárpit  lefordul.) 


NEGYEDIK  FELVONÁS. 


Kert. 

LOMBAI  és  VILMA. 

Lotnbai :  Már  édes  kisasszony,  a  dolognak  elébb-utóbb  vég¬ 
ződni  kell.  Mondja  meg  igazán,  nem  sejt  valamit  ? 

Vilma  :  Inspector  úrnál  az  ember  soha  sem  jönne  ki  a  sejtés¬ 
ből,  mert  feje  olyan,  mint  a  mágusi  lámpa,  minduntalan  változnak 
benne  a  gondolatok. 

Lombai :  Oh  de  némelyek  állandók :  teszem,  a  mi  most  van 
eszemben,  s  ezt  pedig  egyszer  már  érintém,  most  el  akarnám  végezni. 
Ismer  engem  a  kisasszony  ? 

Vilma :  Úgy  hiszem. 

Lombai :  Nem  vagyok  oly  fiatal,  hogy  a  gönczöl  szekerén 
járnék  leány  után,  de  öregebb  ember  is  van  nálam. 

Vilma :  Az  való. 

Lombai :  Van  példa,  hogy  öregebb  ember  is  megházasodott  és 
boldog  volt. 

Vilma:  Az  is  igaz. 

Lombai :  Valamicskét  szereztem  is. 

Vilma :  Azt  is  elhiszem. 

Lombai :  Tehát  csak  egyenesen  kimondom :  mivel  Mokány 
urat  nem  szeretheti  a  kisasszony,  legyen  az  én  feleségem. 

Vilma :  Ej,  ej,  kedves  inspector  úr,  mint  jövök  én  e  szeren¬ 
cséhez  ? 

Lombai  (félre):  Már  kedves  inspector.  (Vilmához.)  Lássa  édes 
kisasszony,  gróf  Elemir  szereti  húgomat  — 

Vilma:  Azt  többször  állítá  már  uraságod,  de  mi  ok  az  reám 
nézve  ? 

Lombai :  Fiam  az  asszonyságért  eped,  a  fiú  valóban  csinos, 
jó  remény ségű  — 

Vilma :  Akkor  legjobb  lenne,  inspector  úr,  ha  innen  elkűldené, 
hogy  meggyógyúlna. 

Lombai :  Mentsen  Isten,  inkább  itthon  tartom  ;  hadd  legyen 
még  betegebb,  az  asszonyságnak  csak  lesz  szíve  !  Lássa  édes  kis¬ 
asszony,  maga  e  dologban  sokat  tehetne,  az  asszonyság  szereti,  egy 
magányos  órában  maga  szólhatna,  s  nem  kétlem,  az  asszonyság  is 
hajlandó  lesz.  Mi  egy  boldog  nemzetséget  tennénk,  úgy  élnénk,  mint 
a  kis  angyalok. 

Vilma:  Mind  ezt  meg  kell  fontolnom. 

Lombai :  Most  tudja  czélomat,  számolhatok  a  kisasszonyra  ? 

Vilma:  Most  erre  választ  nem  adok,  majd  később!  Addig  is 
édes  vőlegény!  magamat  ajánlom.  (El.) 

Lombai :  Mit  tesz  a  fejkötő  !  Most  egész  új  famíliát  fundálok, 
én  leszek  a  törzsök. 

LUCZA  (jő). 

Lucza :  Mit  ábrándozik  inspector  úr  ?  Magam  is  tele  vagyok 
mindenféle  gondolattal,  otthon  is  dolgom  volna,  de  ez  a  ház  oly 
kellemes. 

Lombai :  És  a  báró,  mint  áll  édes  kisasszony  ? 

Lucza :  Valóban  !  meglepetve  haliám  édes  szavait,  de  azt  meg 
kell  neki  adni,  ő  különös  szép  ízlésű  mágnás ;  vizsga  szemmel  felleli 
.  mindjárt  a  legkisebb  kellemet.  Tudja  szomszéd  uram,  én  nem  tartom 
magamat  szépnek,  de  ő  ezt  a  kis  gödröt  arczomon  mindjárt  észre 
vette  s  annyi  édeset  tudott  felőle  mondani,  hogy  hinnem  kell. 

r 

Lombai  (félre) :  Pedig  onnan  nem  Ámor  néz  ki,  hanem  Sa- 
turnus. 

Lucza :  Mit  mondott  szomszéd  úr  ? 

Lombai :  A  gödörben  voltam  magam  is. 

Lucza :  Hízelkedő  maga ;  de  mi  haszna,  mégis  bajos  állapot. 

Lombai :  Hasztalan  aggódás,  ő  ugyan  elköltc  a  magáét,  de  a 
kisasszonynak  fösvény  űratyja  eleget  hagyott;  aztán  báró,  ő  czímcrt 
ád,  a  kisasszony  aranyozza  meg.  (El.) 

Lucza :  Mit  tegyek  ?  Hinnem  kell  szavának,  mert  a  báró  úgy 
ömledezett !  Itt  fogta  meg  a  karomat  a  holdvilágnál,  oly  gyöngén, 
mintha  szúnyog  szállt  volna  rá.  (Könyvet  vesz  elő.)  Ezt  a  zsebkönyvet 
Linától  hoztam,  Itt  forgatom,  tán  erre  sétál.  (A  könyvet  forgatja.) 
Minő  ezédula  ez  !  (Olvas.) 

Hiában  rejted  el  forró  szerelmedet, 

Ha  lángja  tiszta  volt,  többé  el  nem  múlhat. 

Azért  bizton  tűntesd  ki  ismét  szívedet, 

S  hű  érzetem  viszont  édes  jutalmat  ad. 

Derék  találás  !  Egy  felséges  ötletem  van  !  Ezt  a  ezédulát  egy  rózsába 
dugom  és  én  elvonúlok ;  ez  majd  felment  a  nehéz  vallástól.  A  báró 
meglátja,  elolvassa !  elérti,  megindúl,  eljön,  megkér,  elvesz  s  én  ezé- 
lomnál  leszek.  Ah  Istenem  !  csak  szemüvege  meg  ne  csalná,  pedig  a 
mint  mondá,  angol  üveg.  (A  rózsába  tűzi  a  ezédulát.)  így !  bár  csak 
jőne  már.  (El.) 


VILMA,  L1NA  (jöneli). 

Vilma  :  A  mint  mondám,  Lombai  elvesz,  ha  téged  rábeszéllek, 
hogy  fiát  válaszszad. 

Lina :  Oh  azok  a  férfiak !  Önség  és  változás  az  elemök.  De 
Vilma,  én  csalódtam  Elekben,  balra  magyaráztam  komor  tűnődéseit, 
gondold  el,  nem  engem  szeret,  hanem  Lidit.  Oh  ez  az  élet  örökös 
csalódás. 

Vilma  :  Hahaha  !  az  legjobb  benne,  hogy  ott  nincs  veszteség, 
a  hol  nem  bírtál. 

Lina :  Előbb  maga  vallá  meg :  azért  szomorkodott,  mivel  a 
gróf  táborozta  körűi  kedvesét,  és  atyja  —  engem  akart  menyének. 

Vilma :  A  gondolat  épen  nem  volt  rossz. 

Lina :  De  Vilma !  én  nem  szoktam  más  kárán  örülni,  de  a 

hitetlen  Elemir  is  c  dologban  szörnyen  csalódott ;  ezen  csapással  az 
óg  neki  tartozott,  én  most  azon  leszek,  hogy  a  két  szerelmes  össze- 
keljen.  De  nem  boszúból,  oh  nem ! 

TAMÁS  (jö). 

Tamás:  Ismét  panaszom  van.  (Félre.)  Tán  most  megjutalmaz. 

Lina:  Mi  baj  ismét? 

Tamás:  Lidi  kisasszony  ma  reggel  az  üvegházba’  volt  a  had¬ 
nagy  űrfival  és  ott  az  úrfi  megölelte. 

Lina :  Hallod,  Vilma !  ez  nekem  gyönyörű  mulatságot  ád. 

Vilma  (félre):  Eltaláljuk  mért. 

Tamás:  Mikor  én  jöttem,  megijedt  és  a  mint  félre  szökött  tőle, 
egy  egész  ablakot  összetört. 

Lina :  Szegény  Lidi !  Vilma,  nem  képzelheted,  mint  szeretem 
azt  a  leányt. 

Tamás:  Aztán  az  E  betű  megé  most  L  betűt  is  vágnak. 

Lina :  Elek,  Lidi !  Hahaha !  ez  felséges  ! 

Tamás:  Kérem,  tiltsa  meg  nagyságos  asszonyom! 

Lina :  Csak  menjen  kend  —  mit  áll  kend  —  elmehet. 

Tamás:  Mind  ezt  úgy  eltűri  nagyságod? 

Lina :  Kend  dolgára  ügyeljen  s  ne  arra,  mit  tegyek.  Érti  kend  ? 
Elmehet ! 

Tamás  (félre) :  Ne  neked,  mondj  igazat  s  igyál  vizet.  (El.) 

Lina :  Vilma !  Vilma !  ez  a  történet  oly  vígan  hatott  rám. 

KÉNYESI  (jö). 

Kényesi :  Nagysád  itt  ?  Mit  vétettek  ezen  nyíló  rózsák,  hogy 
rájuk  is  homályt  akar  nagysád  vonni  ? 

Lina :  Jó,  hogy  emlékeztet  rájok  báró  űr,  majd  elmentem  volna 
a  nélkül,  hogy  kedves  illatjukban  részesülnék.  (Rózsás  bokorhoz  megy.) 

Vilma:  Nem  sínli  még,  báró  úr,  városi  mulatságait? 

Kényesi :  Koránt  sem,  a  hol  a  természet  ily  virágokat  tenyészt, 
ott  a  mestertéges  varázs  holt  tetemé  válik. 

Vilma  :  Valóban  !  báró  úr  zsoldjában  tartja  a  szépségeket. 

LINA  (visszajö). 

Lina :  Nem  hiában,  rózsa  a  szerelem  képe,  édes,  de  tüskés  s 
azt  tanítja :  ódd  magadat  hirtelen  hozzá  kapni. 

Kényesi :  A  ki  már  ily  boldog,  mint  nagysád,  annak  csak 
illatját  nyújtja. 

Lina  :  Ah,  báró  úr  !  De  mit  mondjak,  itt  hagyom  báró  urat  c 
szép  társaságban  ;  meglátja  báró  úr,  hogy  a  rózsa  keble  is  sokszor 
olyast  rejt  magába,  a  mit  nem  képzelünk.  ( Elmentiben  Vilmához.) 
Egyet  letörtem  s  féreg  volt  benne,  ezt  rejt  a  szerelem  is.  (El  Vilmával.) 

Kényesi  (a  rózsákhoz  megy) :  Ez  annyit  tesz,  hogy  kezemből 
akarja  fogadni  a  rózsákat.  —  Mi  ez?  Czédula  !  (Olvassa.)  Higyjek-e 
szememnek,  ez  belém  szerelmes,  ez  valóságos  szerelmi  vallás ! 
„Hiában  rejted  el  forró  szerelmedet^ :  Még  a  városban  forogtam 
körűle,  én  voltam  a  titkos  imádó.  „Ha  lángja  tiszta  volt,  többé  cl 
nem  múlhat“ :  Hogy  a  pénz  oly  szükséges,  azt  csak  nem  is  sejti. 
„Azért  bizton  tüntesd  ki  ismét  szívedet4*  :  Azt  megteszszük.  „Hű  érze¬ 
tem  viszont  édes  jutalmat  ad“  —  bravó  bravissimo  ! 

ELEM1R  és  LOMBAI  (jöttek). 

Lombai :  Ah,  nagyságos  uram !  én  eleget  törtem  fejemet,  de  a 
zálogpénz,  mely  harminczezer  aranyra  megyen,  a  jószág  jövedelmé¬ 
ből  ki  nem  kerül. 

Elemir  :  Tehát  addig  kölcsön  vegyünk  pénzt,  én  őseim  birto¬ 
kát  magam  akarom  bírni. 

Lombai :  De  kiadja-e  az  asszonyság  ? 

Elemir:  Még  csak  egy  esztendő  van  hátra,  én  mindent 
rá  kötök. 

Kényesi :  Édes  kedves  barátom  !  örülj,  örvendezz,  én  boldog 
vagyok. 

Lombai :  Későbben  szolgálatára  leszek.  (El.) 

Elemir :  Mit  jelent  ez  ?  Öröm  ég  szemedben. 

Kényesi :  Csak  egyet  kérdek,  nem  Lina  írása  ez  ? 

Elemir :  Igen ! 

Kényesi  (karjába  dűl) :  Oh  én  háromszor  szerencsés!  Nem, 

nem  háromszor,  hanem  háromezerszer,  nemde  annyi  fekszik  a 
jószágon  ? 

Elemir :  Nem  értelek. 

Kényesi :  Olvasd  és  bámulj !  Előbb  itt  lelém  Linát,  ő  a  rózsák¬ 
hoz  utasított  édes  sóhajtással,  s  ezt  ott  lelém  ;  ő  maga  dugta  oda  s 
azt  mondá,  megtanít  szeretni. 

Elemir:  Oh  emberismeretem!  Most  tűnik  ki,  hogy  mindig 
igazam  volt.  ( Fel  s  alá  jár.) 

Kényesi  (szinte  úgy):  Oh  én  szerencsés  báró!  Mint  élem  majd 
világomat !  Egy  sereg  szelindeket  tartok,  pár  force  vadászatot  adok, 
angol  leszek. 

Elemir :  Oh  csalfa  szív !  Neki  mindegy,  csak  hódoló  legyen. 

Kényesi :  Éljen  a  házasság !  Hahaha !  most  nem  kell  betegnek 
lennem,  ha  valahol  pénzt  gyűjtenek  mulatságra.  Franczia  szakácsot 
tartok,  angol  lovászt,  olasz  énekesnét,  mindenféle  nemzetet,  a  magyar 
föld  csak  pénzt  adjon. 

Elemir:  Félre  tehát  szerelem!  Megvetés,  foglald  el  helyét!  Ha 
már  az  ifjat  választotta  volna  —  de  ehez  csak  a  gőg  csatolja. 

Kényesi :  Ne  szomorkodjál,  barátom  ! 

Elemir :  Oh  nem !  Ha  valakit,  téged  kívánlak  neki. 

Kényesi :  Édes  kedves  barátom  !  minő  részvét ! 

Elemir :  Igen,  téged,  hadd  büntesse  meg  magát  veled. 

Kényesi :  Téged  büntet,  mért  voltál  oly  pedant ;  most  com- 
possessorod  leszek,  de  az  én  gazdaságomat  máskép  intézem,  külföld¬ 
ről  hozok  tiszteket,  azonban  csak  jó  barátok  maradunk. 

Elemir :  Ez  sok !  A  világ  megfordűlt  és  minden  javával  a  bo¬ 
londhoz  szegődött.  (El.) 

Kényesi :  Bezzeg  most  bánja. 


LUCZA  (jö). 


Lucza :  Egyszer  maga  van,  már  megtalálta  a  ezédulát !  Azért 
oly  vidám.  —  Kedves  báró  űr  ! 


Kényesi :  Lucza  kisasszony  ! 

Lucza :  Minő  szépen  áll  báró  úrnak  az  öröm, 
hogy  majd  kibúvók  bőrömből. 


én  is  úgy  örülök 

Kényesi :  Azt  tegye,  kedves,  mert  a  mostani  úgy  is  sor¬ 
vadni  kezd. 

Lucza :  Micsoda  ? 

Kényesi :  Én  mondom,  lelkecském,  ne  higyje,  a  mit  előbb  szól¬ 
tam,  tudniillik,  hogy  szép. 

Lucza  :  Báró  úr  !  én  nem  tudom,  mi  érte  így  egyszerre. 

Kényesi :  Csalódott  bennem,  kedvesem.  Én  azt  javallom,  más¬ 
kor  mindig  tükrét  hordja  magával,  s  ha  valami  férfi  hízelkednék,  tüstént 
kacsintson  bele. 

Lucza  :  Minő  gorombaság  ez  ? 

Kényesi :  Genialitás,  kedvesem,  s  ez  mindig  őszinte.  Jó  egészsé¬ 
get,  lelkecském,  lakomámba  majd  elhívom.  (El.) 

Lucza  :  Ej  te  vékony  lábú  szörnyeteg  !  De  úgy  van,  mikor  az 
ember  oly  szelíd.  Hűh  !  be  elgyújtott !  De  ezentúl  a  sorsot  kiesküszöm, 
hogy  többé  férfit  se  mutasson. 

MOIvÁNY  (jö). 

Mokány  :  Ej  be  piros  a  kisasszony  ! 

Lucza  :  Mokány  úr  derék  ember  !  Tud-e  duellálni  ?  Hívja  ki  azt 
a  bárót,  vágja  le  legalább  a  fejét. 

Mokány  :  Az  mesterség  lenne  ;  hátha  nincs  neki  ? 

Lucza  :  Engem  megsértett !  S  maga  nem  is. haragszik  ? 

Mokány  :  Mi  közöm  hozzá  ? 

Lucza  :  Sziklák  vagytok  !  Oh  de  ezentúl  epekedhetik  valaki 
de  jól  van,  ezt  ugyan  szó  nélkül  nem  hagyom,  oh  a  galambnak  is  van 
epéje.  (El.) 

Mokány  :  Ez  pórul  járt.  Prosit  a  leczke. 

LOMBAI 

(nagy  örömmel  keresztülsiet  a  kerten). 

Lombai :  Hahaha ! 

Mokány  :  Hová  oly  szaporán  ? 

Lombai :  Victoria !  Jer  szívemhez,  barátom,  én  az  egész  világot 
oda  szorítanám !  Minden  plánumom  szerint  történt.  Most  hallám 
a  grófot  magával  beszélni,  csodálkozott,  hogy  Lina  kezét  oly  ha- 

Kisfaludy  Károly  munkái.  11. 

mar  másnak  adta,  de  mindjárt  is  Lidivel  vigasztald  magát  --  most  cn 
is  szólok. 

Mokány  :  Szólj,  de  értelmesen. 

Lombai :  Már  nincs  okom  titkolni,  halld  :  fiam  elveszi  Linát,  a 
gróf  Lidit,  Kényesi  Luczát. 

Mokány :  Hohoho  ! 

r 

Lombai :  En  pediglen  ezt  oly  okosan  intéztem  el  —  hahaha  !  Csak 
mondd  a  szépnek  :  elveszlek  !  tüstént  mozog  akkor  s  mindent  elkövet. 
Mind  ezt  is  bizonyosan  Vilma  eszközlé. 

tr 

Mokány  :  Mit  ?  Vilma  ?  Ot  én  veszem  el. 

Lombai:  Te?  Hahaha!  De  ne  búsúlj,  majd  ha  megint  rá  érek, 
szerzek  én  neked  is  egyet. 

Mokány  :  Mit  csevegsz  ? 

Lombai :  Vilmát  én  veszem  el. 

Mokány  :  Meglássuk  !  Most  azért  is  elveszem.  Magától  akarom 
hallani.  Megesnék  bíz  az.  Jer. 

Lombai :  Menj  csak  előre  a  kosárért,  én  csak  egy  gyűrűt  keresek 
ki  s  mindjárt  megjelenek.  (Elmennek.) 

ELEK  jő  LIDIVEL. 

Elek  :  Már  most  se  baj !  Az  asszonyság  mindent  magára  vállalt, 
ezentúl  nem  kell  bujkálnunk,  ha  szólni  akarunk  egymással. 

Lidi :  Engem  is  bíztatott  az  asszonyság,  ő  oly  kegyes  ! 

Elek  :  Majd  néznek  pajtásaim,  ha  ily  szép  feleséget  hozok.  Lidi ! 
Lidi !  te  enyém  ;  ezen  csókkal  ( megcsókolja )  mátkámmá  avatlak. 

Lidi :  Még  nem  szabad.  Lásd  te  csintalan  Elek,  hogyan  megczá- 
folod  a  gróf  emberisméretét ;  ő  azt  véli,  nem  is  tudom,  mi  a  csók,  s  hány 
ég  itt  már.  Itt  jő  maga. 

Elek:  Itt  hagylak  vele,  bízd  reá,  hogy  ő  is  szóljon  atyámmal.  (El.) 

Lidi :  Mint  égnek  szemei !  Az  én  állapotomban  nem  csodálnám. 

ELEMIR  (jő). 

Elemir :  Lidi !  kedves  Lidim !  épen  keresve  lelem.  Magában 
nem  csalódtam,  én  láttam  — 

Lidi :  Ah  tehát  meglátta  nagysád,  hogy  most  — 

Lidi :  Még  nem  szabad. 

Csalódások ,  IV.  felv. 


Kisfaludy  K.  II 

Elemir  :  A  szerelem  olyan,  mint  a  nap,  még  a  vak  is  érzi. 

Lidi :  Tudom,  nagysád  nem  kárhoztat. 

Elemir :  Ki  tehetné  azt !  Ez  oly  érzés,  mely  gúnyolja  akara¬ 
tunkat. 

Lidi :  Lássa  nagysád,  együtt  nevelteténk  s  mint  gyermekek  már 
szerettük  egymást. 

Elemir  :  Mit  beszél,  édesem  ?  Mi  nem  nevelteténk  együtt. 

Lidi :  Elekről  szólok.  —  Mi  lepi  úgy  meg  gróf  urat  ?  Hisz  any- 
nyiszor  mondá,  hogy  szívembe  nézett ! 

Elemir :  Tehát  Elek  ?  Jól  van,  jól,  igen,  tudom  már,  E  .  .  .  Elek  ! 
(Magában.)  Rettentő  csalódás  !  Szégyenlem,  hogy  fejem  van. 

Lidi :  Nem  reményiem,  hogy  megbántottam  gróf  urat. 

Elemir  :  Mért  nem  szólt  mindjárt  —  midőn  — .  Ördög,  pokol ! 
hogy  megjártam. 

Lidi :  Nagysád  pártfogását  óhajtám  megnyerni,  de  látom  — 

Elemir:  Oh  szívesen  !  Minden  jót  kívánok,  jó  egészséget,  édes 
Lidim !  (Magában.)  Szép  ártatlanság !  oh  téged  egy  buta  nevezett 
először. 

Lidi :  Sajnálom  !  ha  — 

Elemir :  Oh  nem  szükség !  Nem  vágyom  sajnálatra,  ajánlom 
magamat ! 

Lidi  (félre):  Szomorú  dolog,  úgy  látom,  mi  egymást  visszásán 
értettük.  (El) 

Elemir :  Nem !  tovább  itt  nem  maradok !  Minden  szem  egy 
poklot  lövel  reám  !  El  innen!  Mindjárt  el!  (El.) 

Lina  szobája. 

LINA,  VILMA. 

Vilma:  A  vendégek  nagy  része  búcsút  vett,  nemsokára  ma¬ 
gunkba  maradunk. 

Lina :  S  őszintén  szólván,  óhajtom  is  már  a  csendet. 


10* 

TAMÁS  (jő). 

Tamás :  Nagyságos  asszony !  újságot  hozok. 

Lina :  Csak  röviden. 

Tamás  :  Gróf  Elemir  ő  nagysága  útra  készül ;  épen  most  hordott 
le,  hogy  sajnálni  akartam  távozását. 

Lina  :  Útra  ? 

Tamás  :  S  mindjárt ;  cselédjei  hanyatt-homlok  futkosnak. 

Vilma  :  Kendnek  mindig  oly  különös  újságai  vannak. 

Lina :  Nem  is  tudom,  mi  gondja  kendnek  arra,  mit  az  uraság 
cselekszik. 

Tamás  :  Csak  jelenteni  akartam. 

Lina  :  Kend  a  kert  után  lásson  —  takarodjék  kend  !  és  többé  ne 
mutassa  magát  szemem  előtt. 

Tamás:  Ugyan  mit  cselekedtem,  nagysád,  hogy  engem  mindig 
szidnak  ? 

Lina  :  Kend  még  pattog  ?  Tüstént  ki  szobámból,  házamból  — 

Tamás  :  Hej !  ilyen  a  szegény  legény  élete.  (El) 

Vilma  :  Téged  ez  az  út  rossz  kedvbe  hozott. 

Lina  :  Igen  !  —  Nem  !  Csak  meglepettem.  —  Vilma  !  már  egy 
levegőt  sem  akar  velem  szívni ;  lehet-e  az,  hogy  a  forró  szerelem 
így  elhidegűljön  —  ah  !  mégis  hibáztam,  midőn  mások  hódolataival 
akartam  fényleni.  Vilma !  most  érzem,  a  szerelem  csak  egyben 
lehet  boldog. 


KÉNYESI  berohan  s  LINA  lábához  omlik. 

Kényesi :  Lina !  ím  lábainál  fekszik  a  legboldogabb  halandó  ! 
A  rózsa  kiadta  titkát !  Lángom  tiszta  volt,  forró  és  örökös,  csak  jutalma 
van  még  hátra.  lm  kedves,  saját  írása. 

Lina :  Az  én  írásom  !  De  kérem  báró  urat,  ily  játéktól  tessék 
megkímélni. 

Kényesi :  Ne  tagadja,  kedves  !  Én  szívét  elnyerém. 

Lina :  Mit  akar,  báró  úr,  tőlem  ? 

ELEMÍR  az  ajtót  rajok  nyitja  s  meghökkenve  megáll. 

Kényesi :  Örök  frigyet !  boldogságot !  üdvösséget ! 

Elemir :  Hah ! 

Lina :  Elemir ! 

Elemir :  Engedelmet  kérek,  ha  egy  pillanatra  zavarom ;  én 
búcsúzni  jöttem  és  utolsó  szavam  boldogságkívánás  ezen  új  frigyhez. 

Lina :  Csalódik  a  gróf !  valamint  a  báró  is. 

Kényesi  (felugrik) :  Ki  látta  ilyenkor  zavarni  az  embert ;  az  okos 
ilyenkor  behúnyja  szemét  és  távozik. 

Lina  :  Csak  maradjon,  gróf  úr ;  én  vagyok  itt  magam  az  idegen. 
A  mint  értém,  zálogos  birtokát  visszakívánja,  én  viszálkodás  nélkül  idő 
előtt  kiadom,  csak  a  tőkepénznek  kamatját  kérem,  mely  tudom,  jó 
kezekben  van.  Ezzel  én  búcsúzom  !  (Be  a  mellékszobába.) 

Elemir  :  Lina  !  Lina  !  (Lina  után  el.) 

Vilma  :  Hála  Isten  !  Tán  most  megegyeznek,  ideje  is  már. 

Kényesi :  De  mi  történik  itt  ?  Mit  jelent  ez?  (A  czédulát  mutatja.) 
Hisz  itt  írva  van  — 

Vilma  :  Hahaha  !  már  tudom  a  tévedés  okát.  Lucza  egy  zseb¬ 
könyvet  vitt  el  asszonyomtól,  ott  leié  ezen  verset,  melyet  ez,  szokása  sze¬ 
rint,  kiírdogál ;  ez  bizonyosan  Lucza  ötlete  volt,  ő  dugta  a  rózsába. 

Kényesi :  Ezer  villám !  Hát  vigasztalnom  kell.  (A  mint  kifut, 
Mokányba  ütközik.)  Pardon  !  (El.) 

Mokány :  Dejszen  engem  bizony  el  nem  ejt.  Édes  kisasszony  ! 
úgy  hallom,  Lombai  veszi  el,  pedig  engem  úgyse  !  magamnak  szerettem 
volna,  hisz  úgy  is  tudja  már. 

Viima  :  Én,  Mokány  úr  ? 

Mokány :  Legyen  őszinte,  melyikünket  választja  ? 

Vilma :  Lombai  iránt  soha  szándékom  sem  volt. 

Mokány  :  Eszem  a  szívét !  Tehát  az  enyém  lesz  ?  Azt  ne  mondja  : 
nem  !  különben  nőtlenségem  lelkére  marad. 

Vilma  :  Se  nem  !  de  igen  —  se  mindjárt. 

Mokány :  Mindjárt  nem,  hanem  aztán  ?  Ej  te  kis  pipiske,  hisz 
szemeidből  látom,  hogy  feleségem  lészsz.  (Átöleli.)  Ucczu  !  most  lesz 
meg  a  gyöngy  élet. 

LINA  jő  ELEMIKKEL. 

Lina  :  Feledve  tehát  minden  !  Gyöngék  valánk,  adóztunk  is  érte. 

Elemir:  S  ezentúl  bízodalommal  kerüljük  a  csalódást. 

Mokány  :  Helyesen  !  Jobb  is,  ha  az  ember  kimondja  mondókáját. 
Nagyságos  asszony  !  én  Vilmát  viszem. 

Lina:  Mit  hallok?  Te  is  — 

Vilma  (titkon  LináJioz):  Nincs  mit  várnom,  nincs  mit  válo¬ 
gatnom  ;  először  a  fej  beszélte  rá  a  szívet  s  most  a  szív  is  igen  meg¬ 
elégszik. 

Elemir:  Mokány  űr!  mi  baráti  szomszédok  maradunk;  egy 
nap  boldogítson  mindnyájunkat. 


TAMAS  (jő  a  )odgy ászszál). 

Tamás:  Nagyságos  uram!  már  be  van  fogva. 

Elemir  :  Ki  bízta  kendre  ? 

Tamás  :  Csak  jelenteni  jöttem. 

Lina :  Ez  az  öreg  mindenbe  belé  avatkozik ;  a  gróf  úr 
nem  útaz. 

Tamás:  De  hát  én  megyek;  csak  búcsúzni  jöttem,  úgyse 
tehetek  semmit  nagyságtok  kedvére. 

Elemir  :  Mit  akar  kend  ?  Mit  alkalmatlankodik  kend  ? 

Tamás  :  Hisz  nagyságos  asszony  a  házból  elparancsolt. 

Lina  :  Igen,  előbb  megharagított,  ő  hozta  az  út  hírét. 

Elemir:  Kend  olyan  öreg  s  még  is  oly  gyermekes. 

Lina  :  Csak  menjen  kend  dolgára  s  ezentúl  ne  hordjon  híreket  — 
érti  kend  ? 

Tamás  :  Tehát  itt  maradjak  ? 

Elemir :  Igen,  igen  —  de  csevegés  nélkül. 

Tamás  (magában):  Már  csak  néma  leszek,  mert  itt  szóval  nem 
boldogul  az  ember.  (El.) 

Lina :  Jó  öreg,  de  kiállhatatlan  újságaival.  ím  !  itt  is  közelít 
egy  hű  pár. 


ELEK  jö  LIDIVEL. 

Elek  :  Nagyságos  asszony  !  kegyességében  bízván  — 

Lidi :  Én  is  oly  bátor  vagyok  — 

Elemir  (Lidit  magához  inti) :  Lidi!  én  magában  csalódtam,  de 
azért  szívbeli  frigyét  eszközlöm. 

Lina  (Elekhez):  Hadnagy  űr  !  Én  ezentúl  is  megmutatom,  hogy 
barátnéja  vagyok. 


LOMBAl  (jö). 

Lombai  (magában) :  Összeálltak  már.  —  Kedves  gyermekeim. 

Elemir :  Lombai ! 

Lombai :  Oh  tessék  ! 

Elemir  :  lm  én  Lidi  kezét  kérem. 

Lombai :  Oh  igen,  igen  szívesen,  nagyságos  fiam  uram. 

Lina  :  Lombai ! 

Lombai :  Csak  méltóztassék ! 

Lina :  Én  pedig  Elek  fiának  kérek  áldást. 

Lombai  :  Oh  adok,  tiszta  örömmel  adok,  nagyságos  leányom 

asszony.  Hahaha !  mi  boldog  nap,  magam  zárom  be.  (Elővesz  egy 

gyűrűt.)  Vilma  kisasszony  !  tudja  mit  jelent  ez  ? 

/ 

Elemir  :  így  tehat  minden  zavar  szerencsésen  fejlett  ki.  Hallja 
inspector  !  én  Lillával  e  naptól  fogva  jegyben  vagyok. 

Mokány  :  Én  meg  Vilmával,  azért  keress  más  ujjat  gyűrűdnek. 

Lombai :  Elhalok  !  Hisz  előbb  tetszett  — 

Elemir :  De  hogy  e  nap  teljes  boldogságot  áraszszon,  Elek  fiának 
egy  szép  curiát  inscribálok,  két  száz  hold  földdel,  hol,  ha  kivitézkedte 
magát,  nyugodtan  élhet ;  de  Lidit  kívánom  neki  feleségűi. 

Lina :  Én  meg  házassági  költségét  vállalom  magamra. 

Mokány :  Én  meg  komának  hívlak,  de  plánum  nélkül. 

Lombai :  Oh  plánum !  Itt  most  kétségbe  esném,  ha  az  in- 
scriptio  nem  volna,  ez  vígasztal.  (Elek  és  Lidihez.)  Vegyétek  egymást, 
rossz  gyermekek ! 

Elemir :  Különben  tudom  már  az  űr  fortélyait,  de  legyenek 
felejtve. 

LUCZA  JÖ  KÉNYESIVJEL. 

Lucza :  Tehát  csakugyan  szeret,  báró  úr  ? 

Kényesi :  Igen !  valóban  —  már  ott  kinn  mondám. 

Lucza :  Kedvesim  !  engem  ez  a  báró  úr  megkért,  én  azért  is 
mostani  bőrömben  maradok  és  kosarat  adok  neki. 

Kényesi :  Oh  kérem,  szép  kisasszony ! 

Lucza  :  Nem  !  engem  meg  nem  indít,  én  fogatok. 

f 

Kényesi :  En  is,  hisz  csak  játék  volt  —  hahaha ! 

Lombai :  Báró  úr  !  Lucza  kisasszony  !  megálljának  ;  mi  benn 
maradtunk,  de  egy  plánumom  van  :  tegyük  ezt  a  történetet  vígjátékká  ! 
Legalább  ha  némelyeket  mulatunk,  lesz  jutalmunk  annyi  csalódásért. 


(A  kárpit  lefordul.) 


HÁROM  EGYSZERRE. 

VÍGJÁTÉK  EGY  FELVONÁSBAN. 

(Először  adatott  Kassán,  1  «S29.  deczember  20.) 

(1829.) 


SZEMÉLYEK. 

LORÁNYI,  tanácsosné. 

/ 

ADÉL,  öcscsének  leánya. 

ORMI  SÁNDOR. 

BALKA Y  MÓRICZ. 

LAJOS,  vadász. 

MÁRTA,  kulcsárné. 

FÜLÖP,  Ormi  inasa. 

FERUS,  Balkay  inasa. 

A  dolog  történik  Lorányiné  jószágán. 

Kies  völgy,  jobbra  remetekunyhó  áll,  elől  fa  és  alatta  pad,  köröskörül  erdőség. 

ORMI  (remet er  iáidban) . 

Ormi :  Ugyan  sokáig  hoznak  hírt.  Lelkemre !  kelletlen  dologba 
kaptam ;  az  a  kunyhó  valóságos  bagolyfészek  —  s  ez  legyen  laká¬ 
som  ?  Ez  a  szőrruha  is  rettentő  meleg,  majd  elolvadok.  (Körülnéz.) 
vSenki  sem  lát,  le  veled  csuklya !  Szinte  könnyebben  lehelek.  Hm  !  hm  ' 
mit  nem  tesz  az  ember  egy  gazdag  leányért !  Én  remete,  a  legnagyobb 
világfia !  Hahaha !  Jupiter  könnyebben  jutott  ugyan  kedveséhez,  mint 
hattyú,  mint  arany  eső ;  de  mint  szegény  föld  gyermeke  így  kell 
mesterkednem.  Isten  neki !  Csak  sikere  legyen.  Hah,  valaki  jön  — 
most  ugyan  csak  komolyan  kell  magamat  viselnem.  (A  csuklyát  föl¬ 
húzza  s  faára  ül.)  Itt  mélázzunk  ! 

MÁRTA  (jő). 

Márta :  Jó  napot,  atyám  uram ! 

Ormi :  Üdvözlégy,  édes  leányom,  mi  jót  hozsz  ? 

Márta :  Andor  hajdú  bejelentette  kegyelmedet,  és  a  méltóságos 
asszony  szívére  vevén  kívánságát,  nem  ellenzi,  ha  kend  e  völgyben 
letelepedik,  maga  is  megnézi  kegyelmedet,  mert  különben  is  itt  a  kis¬ 
asszonynyal  gyakorta  megfordul. 

f 

Ormi :  Úgy !  Hát  te  ki  vagy,  édes  leányom  ? 

Márta :  Márta  nevem,  becsületes  özvegy  és  kulcsárné  a  kas¬ 
télyban  ;  ím  átadom  a  hajlék  kulcsát. 

Ormi :  Köszönöm,  édesem  ! 

Márta  :  Edesem  !  —  No  no,  majd  jobban  megismerkedünk ;  oh 
az  előbbi  remete,  az  Isten  nyugoszsza !  itt  sok  órát  elpapolt  velem. 

Ormi :  En  is  ajánlom  magamat,  kedves  ifjú  asszony. 

Márta :  Szívesen  szolgálok,  a  mivel  lehet. 

Ormi :  Jó  szívedhez  mindjárt  is  egy  kéréssel  folyamodom ;  ha 
béavatnál  a  ház  környűlállásaiba,  tán  egykor  jó  tanácscsal  használ¬ 
hatnék  — .  ( Megczirógatja .)  Tedd  azt,  édes  leányom. 

Márta  :  Milyen  udvarias  atyám  uram,  milyen  fehér,  puha  keze 
van,  kitetszik,  többet  elmélkedett,  mint  dolgozott.  Tehát  házunkat  óhajtja 
megismerni  ?  Az  legkönnyebb.  A  ház  feje  Lorányi  tanácsosné  ő  méltó¬ 
sága,  igen  gazdag  asszony,  de  jó  asszony  ;  kevély,  mindig  őseit  emlegeti, 
de  jó  asszony ;  fösvény,  de  jó  asszony;  szüntelen  morog,  de  jó  asszony. 

Ormi :  Szóval :  szörnyű  jó  lélek  !  Értem,  édes  leányom  ;  de  imént 
kisasszonyt  is  említettél. 

Márta  :  Adél  kisasszony,  az  asszonyság  öcscsének  leánya,  árva, 
de  maholnap  igen  gazdag  lesz,  ez  mind  reá  száll ;  különben  jó  terem¬ 
tés,  úgy  nőtt  föl,  mint  a  virág  a  völgyben,  többnyire  jó  kedvű,  a  vilá¬ 
got  nem  ismeri,  ritkán  is  távozik  innen,  legfeljebb  egy  ugrásra  a 
szomszéd  városba  megy  vásárolni. 

Ormi :  Úgy  ? 

Márta :  Azonban  mégis  el  van  jegyezve. 

Ormi :  El  —  el  van  — 

Márta :  Mért  csodálkozik,  atyám  uram  ?  Szinte  megakad  szava. 

Ormi  :  Oh  nem  —  csak  —  tehát  el  van  jegyezve  ? 

Márta :  Igen,  mint  a  nagy  urak  szokták ;  még  mátkáját  nem 
is  isméri.  Az  ifjú  atyja,  Zodány  űr,  végezte  el  az  asszonysággal,  azért 
is  neveli  itt,  hogy  más  ifjú  embert  ne  is  lásson. 

Ormi :  Hm  !  hm  !  És  a  vőlegény  ? 

Márta  :  Úgy  hallom,  utazni  van,  ha  megjön,  menyekző  lesz,  de 
mikor?  nem  tudom. 

Ormi :  így  hát  fiatal  férfi  nincs  is  a  háznál  ? 

Márta :  Egy  Lajos  nevű  vadászfiú  van  itt,  a  vőlegény  atyja 
ajánlotta,  de  azt  kiűldözzük.  Olyan  rátartós  ő  kegyelme,  rám  is  csak 
úgy  félvállról  néz,  pedig  az  öreg  asszonyság  után  én  vagyok  az  első 
a  kastélyban. 


Ormi :  Csak  üldözd  ki,  édes  leányom,  a  büszkét  meg  kell 
alázni  — .  ( Czirógatja .)  Ily  derék  asszonyt ! 

Márta :  Hehehe !  Mily  jó  módja  van  kegyelmednek.  Tehát 
nálunk  marad  ?  —  De  egy  kérdést  mindjárt  kell  tennem  :  mondja  meg 
nekem  kegyelmed,  mi  okból  remetéskedik  ?  Hisz  ügy  látszik,  még  jó 
erőben  van,  szemei  tüzesek  — 

Ormi :  Én  lemondottam  a  világról  — 

Márta  :  De  miért  ? 

Ormi :  Majd  máskor,  édes  leányom  —  erre  napok,  hónapok 
kellenének. 

/ 

Márta :  Úgy,  tán  szerencsétlen  szerelem  —  oh  az  a  szerelem  !  — 
No  semmi,  semmi,  hát  itt  marad  ?  Majd  ágyról  is  gondoskodom  ;  a 
boldogult  remete  szalmán  hált,  de  az  öreg  volt,  annyi  észszel  sem 
bírt,  mint  kegyelmed,  nem  is  csoda,  kukta  volt  csak  egy  klastrombán, 
onnan  jött  ide.  Most  megyek,  minden  jót  addig  is.  (El) 

Ormi :  Hahaha,  ezt  az  agg  harangot  meghódítóm,  majd  hasz¬ 
nálom,  sokat  azonban  nem  merek  rá  bízni,  mert  csevegő.  Csak  a 
leány  jönne  !  Ha  olyan  ártatlan,  annál  könnyebb  lesz  játékom  ;  csak 
szívét  nyerhessem  el,  vigyázhat  az  öreg  sárkány,  utazhat  a  jegyes, 
ha  másképpen  nem  megy,  ellopom.  Itt  jő  megint.  —  (Komolyan  a 
faára  ül.) 

MÁRTA  (jő). 

Márta:  Valóban,  majd  elfelejtém  a  javát  —  tehát  élelme  iránt 
ez  a  rendelés  van  :  minden  nap  kis  kenyeret  kap,  kis  túrót  vagy 
levest  mellé  ;  amott  a  fűz  között  a  legtisztább  forrás  bugyog,  télen 
sem  fagy  be. 

Ormi :  Oh  !  oh  !  (Félre.)  Szép  kilátás  ! 

Márta  :  Minden  csütörtökön  és  vasárnap  kis  húst,  minden  nagy 
ünnepen  egy  ital  bort. 

Ormi :  Oh  én  hozzá  szoktam  a  nyomorúsághoz. 

Márta :  No,  no !  hisz  azért  mi  is  tudunk  ám  valamit  félre 
csípni ;  az  ember  néha  csak  vétkezik,  hogy  ily  szent  emberrel  jót 
tegyen.  Nemsokára  látjuk  egymást.  (El.) 

Ormi :  Ördög,  pokol !  kenyér,  túró,  víz  !  Megsoványodnám  én 

itt  a  szerelem  mellett.  Nézzük  a  kunyhót !  (Kitárja.)  Ah  !  szép  palota, 
szűk,  de  sötét  s  a  társaság  benne  szúnyog  és  pók,  az  ékesség  halálfő  ! 
Köszönöm  szépen,  ez  ugyan  nagy  áldozat,  de  boszankodom  is,  ha 
elszalasztom  a  leányt.  ( Körülnéz  és  háromszor  tapsol.) 

FÜLÖP  ( kijön  a  sűrűből). 

Fülöp:  Hallom,  uram. 

Ormi :  Elhoztad  a  szükségest  ? 

Fülöp  :  Itt  a  papiros  és  írószerszám. 

Ormi :  Jól  van,  tán  levélre  lesz  szükségem. 

Fülöp  :  Itt  a  pisztoly. 

Ormi:  Csak  tedd  be  mind  az  asztalra.  (Fülöp  űgv  cselekszik.)  Védő 
eszköz  kell,  itt  éjjel  farkas  is  megfordulhat. 

Fülöp :  Nem  parancsol  egyebet,  nagysád  ? 

Ormi :  Fülöp,  én  itt  igen  sovány  asztalt  reményiek,  itt  a  pénz, 
hozz  az  üt  melletti  fogadóból  nékem  sültet  s  néhány  üveg  jó  bort ;  de 
vigyázz,  bokrok  között  járj,  hogy  senki  meg  ne  lásson. 

Fülöp :  Értem,  uram ! 

Ormi :  Ha  néhány  könyvet  találsz  a  fogadósnál,  hozd  el  köl¬ 
csön.  (Fülöp  cl.)  Most  megnézem  a  forrást,  kis  hűtés  kell  a  szívnek  s  e 
leppentyű  hevének.  (El.) 

BALKAY  remeteruhában  és  FKRUS  lappangva  jöttek. 

Ferus  :  Senkit  se  látok.  —  Ez  a  remeteség,  nagyságos  uram,  a 
melyről  haliánk,  még  tegnap  senki  sem  szállt  bele  ;  a  mi  a  házat  illeti, 
arról  tudósítóm  nagysádat. 

Balkay  :  Voltál  a  kastélyban  ? 

Ferus  :  Akartam.  Mint  vándor  inas  jelentén!  magamat,  de  lehe¬ 
tetlen  beszökni,  a  kastély  árokkal  meg  nagy  fallal  van  bekerítve,  hajdan 
vár  lehetett.  Egy  kapója  van,  de  ott  is  széles,  izmos  hajdú  áll,  ki  minden 
idegent  elutasít :  ezzel  is  megbirkóztam  volna,  de  tenyere  olyan,  mint  az 
asztal ;  kértem,  de  süket,  pénzzel  kínáltam,  de  póznával  felelt. 

Balkay  :  így  hát  várni  kell,  ez  a  ruha  tán  czélomhoz  segít. 
Most  távozzál,  vonulj  a  sűrűbe  ott  a  dombon  ;  ha  szükségem  lesz 
rád,  majd  fütyülök. 

Ferus :  Sok  szerencsét,  nagyságos  uram.  (El.) 

Balkay :  Lássuk  tehát,  mire  mehetünk.  A  mint  csak  felületesen 
a  környűlállásokat  értém,  nem  oly  nagy  babonaság  a  szép,  gazdag 
leányt  hálómba  kerítenem  ;  csak  a  kastélyból  egy  biztost  nyerhessek. 
Itt  lenne  hát  lakásom!  (A  kunyhóhoz  megy.)  Váljon  nyitva-e  ajtaja? 
( Kitárja  az  ajtót.)  Mi  ez  —  írószerek  —  fegyver  —  hát  mégis  volna  itt 
valaki?  Itt  a  padra  pihenek,  míg  valaki  rám  ötlik.  (A  faára  ül.) 

ORMI  (jó). 

Ormi  :  A  víz  jó  ;  szinte  fölelevenített.  Most  lesre  —  ezer  villám  ! 
Ki  ül  ott  a  pádon  ?  Képzelés  vagy  való  ?  Ez  remete  ! 

Balkay :  Mit  látok  ?  Remete  !  Micsoda  boldogtalan  szél  hozta 
ezt  ide  ?  Most  segíts  hazugság,  tettetés  ! 

Ormi  :  Már  csak  megszólítom.  ( Balkayhoz ,)  Isten  velünk,  domine 

confrater !  Honnan  tűnt  elé,  mit  keres  itt  ? 

/ 

Balkay :  En  szegény  öreg  búcsút  járok,  de  lábaim  gyön¬ 
gébbek  az  akaratnál,  e  remeteségről  hallván,  ide  tértem  néhány 
napi  pihenésre,  nem  gyanítám,  hogy  ez  a  magány  el  legyen  már 
foglalva. 

Ormi :  Én  ma  jöttem  s  az  uraság  engedelmével  itt  akarom  töl¬ 
teni  csendes  napjaimat. 

Balkay :  Annál  jobb,  így  legalább  bizonyos  felvételt  re¬ 
mélhetek. 

Ormi :  Szívesen,  domine  confrater,  de  a  hajlék  —  üres,  még 
nem  voltam  képes  megszerezni  a  szükséges  házi  szereket,  még  a  jó 
emberekkel  ismerkednem  kell. 

Balkay :  Semmi,  nekem  csak  annyi  föld  szükséges,  a  mennyit 
testem  beföd  ;  tán  meg  is  hálálhatom. 

Ormi :  Mind  igen  szép,  de  most  épen  —  tudja,  domine  con¬ 
frater,  sokszor  vannak  olyan  környülmények,  az  ember  örömest  tenne 
valamit,  de  nem  tehet. 

Balkay :  Igen,  a  világ  fiainál,  de  nálunk  vége  az  ily  mellékes 
tekintetnek ;  különben  is  úgy  hiszem,  ezen  ruha  testvéresít  bennün¬ 
ket  s  félig-meddig  tartozássá  teszi  a  kölcsönös  szolgálatot. 

Ormi  (félre):  Atkozott  kölöncz,  nem  tudom  lerázni;  ez  a  vén 

ember  még  elhíresít  s  gyanússá  tesz ;  már  magamhoz  kell  vennem, 
de  rá  csukom  az  ajtót. 

Balkay  (félre) :  Mint  tűnődik!  Nem  is  csodálom,  ilyen  lyukban 
nem  lehet  igen  kedves  a  vendég ;  de  nem  megyek  el  nyakáról. 

Ormi :  Ámbár  a  magányt  óhajtom,  a  felebaráti  szeretet  győz 
mégis  szívemen,  azért,  domine  confrater,  oszszuk  fel  a  hajlékot,  a 
mennyire  elférhetünk.  Ha  tetszik,  domine  confrater,  menjünk  a 
kunyhóba.  (Bemennek.) 


LORÁNYINÉ,  ADÉL,  MÁRTA  (jönek). 

Lorányiné :  Nem  győzöm  eleget  mondani,  édes  húgom :  én 
nem  bánom,  ha  a  fiatal  leány  derűit,  jó  kedvű,  sőt  inkább  szeretem ; 
de  soha  se  felejtse  el  a  dicső  vérének  tartozó  méltóságot.  Minő  köny- 
nyelmű,  csintalan,  nemtelen  ötlés  vala  tőled,  Adél,  egyik  ősödnek 
tintával  bajuszt  mázolni. 

Adél:  Ne  haragudjál,  kedves  nénikéin,  többé  nem  cselekszem, 
magam  se  tudom,  mi  jött  eszembe. 

Lorányiné  :  Nem  is  szolgál  egyéb  mentségedre,  hanem  hogy 
nem  tudtad  mit  mívelsz. 

Adél :  Mikor  a  többi  mind  oly  üstökös,  szakállas,  ez  se  legyen 
simább,  gondolám. 

f 

Lorányiné  :  Es  tudod-e,  ki  volt  az  a  tőled  bemázolt  dicső  férfi  ? 
O  nemzetségünk  egyik  fő  csillaga ;  dicső  emlékű  Zsigmond  királylyal 
ő  felségével  Rómában  járt,  jelen  volt,  mikor  a  feljebb  említett  király 
császárnak  koronáztatott.  Képzeld,  nem  dagad  szíved  ?  A  te  ősöd 
Rómában  !  Egy  császár  társaságában  ! 

Adél :  Ah  édes  nénikéin,  régen  volt  az  már,  tán  nem  is  igaz. 

Lorányiné  :  Régen  —  haha  !  Ezen  szóban  fekszik  a  dicsőség  ! 
Ez  a  hatalmas  gyönyörű  szó :  Régen  !  ád  érdemet,  tekintetet  és  mél¬ 
tóságot. 

Adél :  Édes  néni  még  sem  akar  öreg  lenni,  pedig  az  az  em¬ 
ber  régi,  ki  soká  él. 

tr 

Lorányiné  :  Hallgass,  gyermek  !  Ősökről  van  a  szó,  s  ezzel  csak 
azt  akarom  mondani  :  mely  embernek  ősei  nincsenek,  nincs  fa¬ 
míliája,  s  a  kinek  famíliája  nincs,  nem  ember !  Azaz,  ember  ugyan, 

de  mi  azt  a  nép,  a  pór  közé  számláljuk.  A  mi  genealógiánk,  hála 
Istennek,  már  két  rőfnyi  hosszaságra  nőtt  írásban  s  még  háromra  is 
felnőhet. 

Adél :  Hahaha  !  Tehát  rőffel  mérnek  bennünket  ? 

Lorányiné  :  Gyermek  vagy,  nem  érted  ;  majd  ha  eszed  megérik, 
más  szemmel  nézed  a  dolgot. 

Adél :  Ah  édes  néni,  mikor  érik  meg  eszem  ?  Hidd  el,  alig  várom. 

Lorányiné :  Az  is  megjön,  majd  ha  negyven  esztendőt  meg¬ 
haladtál  — 

Adél :  Huh !  S  akkor  én  is  ősanya  leszek  ? 

Lorányiné  :  Itt  fekszik  az  okosság  !  Majd  ekkor  látod  nyilván, 
mi  az  ős  s  meg  is  kell  ismerned,  mert  maholnap  te  is  új  leányágat 
fogsz  adni  nemzetségünknek. 

Adél  :  Azt  nem  értem. 

Lorányiné  :  Hehe  !  Hogy  is  értenéd,  te  kis  galamb,  te. 

Adél :  Magyarázd  meg,  kérlek. 

Lorányiné :  Majd,  majd,  hehe  !  Csak  várj  te,  kis  dicső  vér, 
még  most  nincs  idő  —  de  szóljunk  egyébről.  Hej  Márta  ! 

Márta :  Méltóságos  asszony  ! 

Lorányiné :  Hol  az  a  bejelentett  remete  ?  Kívánom  látni,  mért 
nincs  itt  ? 

Márta:  T  an  a  kunyhóban  lesz  ;  mindjárt  megnézem.  (A  kuny¬ 
hóajtón  koczog. )  Atyám  uram. 

Ormi :  Hallom,  hallom  !  (Az  ajtónál  Balkayhoz.)  Domine  confratcr, 
maradjon  itt  veszteg.  ( Ki  jő  s  leteszi  az  ajtót.) 

Márta :  0  méltósága  Korányi  tanácsosné,  a  mi  kegyelmes  asz- 
szonyunk  akarja  kegyelmedet  látni. 

Ormi :  A  mennyi  hajszála  van  ő  méltóságának,  annyi  áldás 
szálljon  reá  ! 

Adél :  Hihihi ! 

Márta :  Hogy  tud  ilyenkor  nevetni  a  kisasszony !  Nem  illik,  sőt 
nem  is  szabad. 

Adél :  Márta,  jer  csak !  Néninek  nem  jut  áldás,  hiszen  paró¬ 
kája  van. 

Márta  :  Isten  bocsáj,  hol  jár  megint  esze. 

Kisfaludy  Károly  munkái  II. 

Ormi :  A  kisasszonynak  pedig  oly  szerencsét  adjon  az  ég,  a 
milyent  szépsége  érdemel.  (Magában.)  Hah  !  mily  bájos  szemek,  mily 
termet,  mily  elevenség  !  (Balkay  kidugja  fejét  az  ablakon.) 

Lorányiné  :  Mit  beszél  kegyelmed  ? 

Ormi :  Rövid  esdeklést  küldöttem  az  éghez  a  méltóságos  ház 
javáért. 

Balkay  (magában):  Itt  van  ő  is,  mily  sugár  alak,  mily  teljes, 
gömbölyű,  hah  !  mily  kisded  lábak  ! 

Lorányiné  :  A  mint  értem,  kegyelmed  itt  kívánna  remetéskedni  ? 

Ormi :  Egyetlen  s  fő  kívánságom. 

Lorányiné  :  Nem  ellenzem,  mert  ily  ruhában  valami  különösség 
fekszik,  a  régi  korba  varázsol  vissza,  melyben  őseim  éltek  ;  de  mit  tud 
kegyelmed  ?  Mert  én  ingyenélőt  nem  szoktam  táplálni. 

Ormi :  Imádkozom  a  méltóságos  házért. 

Lorányiné  :  Az  mind  jó,  de  mellette  valamit  szolgálni  is  lehetne  ; 
megholt  remetém  erdőkerülő  volt,  harangozott  s  néha  kertben  is  dol¬ 
gozott. 

Ormi  (félre)  :  Ezer  mennykő  !  Szép  hivatalra  kapok. 

Balkay  (magában) :  Ugyan  jó,  hogy  vendég  vagyok,  engem  csak 
megkímél. 

Ormi :  A  mennyire  öregségem  engedi,  én  sem  vonom  el  magam 
a  szolgálattól,  kivált  a  ház  körül. 

Lorányiné  :  Hol  és  mi  volt  előbb  kegyelmed  ? 

f  r  f 

Ormi :  En  ?  —  igen  —  (félre)  mit  is  mondjak  ?  —  En  jo  szülőktől 
származám,  de  fentebb  ihletés  korán  elhagyatá  velem  a  csalárd  világot, 
és  csendes  elmélkedésre  bírta  lelkemet ;  én  soká  utaztam  s  leginkább  a 
szép  természetet  vizsgálom  —  oh,  én  a  kisasszonyt  sok  szép  s  jóra 
taníthatnám. 

Lorányiné  :  Meglátjuk  —  de  mily  nemzetségből  származott  ? 

Ormi :  Engedelmet.  Mikor  ezen  szőrruhát  vevém  magamra,  vérem 
iránt  hallgatást  kelle  esküdnöm. 

Márta  :  Semmi  az  —  majd  kiveszem  én. 

Lorányiné  :  Miért  hallgatást  ?  Ha  jó  emlékezem,  egykor  ezen 
ruhát  a  királyok  sem  átalták  ;  lám,  Salamon  király  is  remete  lön,  a  mint 
a  história  mondja. 

Adél :  Mikor  hadát  jól  megverték. 

Márta  (az  ablakhoz  pillantván,  térdre  hullj :  Minden  jó  lélek  az 
Istent  dicséri !  A  megholt  remete  lelke  !  Ni,  ni !  világos  nappal  ott 
kandikál  ki. 

Lorányiné  :  Mi  az  ?  Minő  agg  fő  az  ottan  ? 

Balkay  (magában) :  Ideje  már,  hogy  rám  is  kerüljenek. 

Ormi :  Szegény  collega,  ki  búcsút  jár  s  elgyengűlvén,  bizonyo¬ 
san  méltóságod  őseitől  nyert  nagylelkűségéről  hallván,  ide  tért  néhány 
napi  pihenésre  !  Én  addig  a  kunyhóba  eresztém,  míg  méltóságod  iránta 
végezni  méltóztatik. 

Márta  :  Jaj,  be  rám  ijesztett,  nem  is  tudom  mért  dugdozza  ki 
fejét.  Méltóságos  asszony,  amazt  űzzük  el. 

Adél :  Pihenni  jött  szegény,  mért  ne  maradna  itt  néhány  napig 
nemde,  néni,  itt  tartod  ? 

Lorányiné  :  Hadd  jöjjön  színünk  elébe. 

Ormi :  Tüstént  kihívom  !  —  Domine  confrater  ! 

Márta  :  Nekem  emez  jobban  tetszik. 

Lorányiné  :  Jó  házból  való,  ezt  még  bővebben  ki  kell  tanulnunk. 

BALKAY  (jő). 

Balkay  :  A  szerencse  ürítse  ki  egész  tárházát  e  méltóságos  házra  ! 

/ 

Eli  szegény  vándor  jó  szíveket  keresek  s  itt  meg  is  lelém  ;  csak  néhány 
nap  kérek  fedélt,  és  örök  hálámat  hagyom  utánam.  Én  különben  a 
Bakonyban  élek,  hol  mindenféle  orvos-gyökereket  szedek,  azoknak 
erejét  megvizsgálom  s  így  az  emberiség  javára  dolgozom. 

Lorányiné  :  Hála  az  égnek,  az  idő  javul,  a  régi  jámbor  szokások 
ismét  feltűnnek.  Nem  bánom,  néhány  nap  itt  nyughatik  kegyelmed,  s 
minthogy  e  hajlék  oly  kisded,  egyik  a  kastélyba  jöhet.  Márta,  legyen 
gondod.  Jer,  Adél.  (Elmennek.) 

Márta  :  Helyet  csinálok,  aztán  eljövök.  (El.) 

Balkay  :  Ezer  hála !  (Félre.)  A  kastélyban  lesz  alkalmam. 

Ormi :  Ennek  kell  itt  maradni.  (Balkayhoz.)  Domine  confrater, 
minthogy  nyugalmat  óhajt  s  oda  benn  a  zaj  közt  azt  alig  lelné  föl,  test¬ 
véri  szeretetből  én  megyek  a  kastélyba. 

Balkay :  Nem,  domine  confrater,  minthogy  jámbor  életének 

ezen  helyet  már  választá,  nem  akarom  elmélkedésiben  háborgatni, 
azért  én  megyek  a  kastélyba. 

Ormi :  Nem,  domine  confrater,  minthogy  vendégem  kegyelmed, 
én  sokkal  gyöngébben  érzek,  hogysem  innen  megint  eltérni  hagynám, 
inkább  én  tágulok  s  a  kastélyba  megyek. 

Balkay :  Épen  azért,  domine  confrater,  nem  akarok  visszaélne 
jó  szívével  s  úgy  mint  utas,  én  megyek  a  kastélyba. 

Ormi  (fojtott  haraggal ) :  Én  úgy  hiszem,  domine  confrater,  már 
illendőségből  is  kellene  engednie. 

Balkay  (tüzesen):  Bocsásson  meg,  domine  confrater,  én  úgy 
hiszem,  a  házi  barátság  első  törvénye :  engedj  a  vendégnek. 

MÁRTA  (jö,  kosár  kezében). 

Márta  :  Nemde  friss  vagyok  ? 

Ormi :  Mint  a  jó  gondolat. 

Márta  (Balkayhoz)  :  Kegyelmed  jön  a  kastélyba  ? 

Balkay  :  Igen  !  csak  menjünk. 

Ormi :  Édes  leányom,  ezen  jámbor  ősz  itt  inkább  nyughatnék, 
én  megyek  a  kastélyba.  (Titkon.)  Majd  beszélgessünk,  sok  titkot  közlök. 

Márta  :  Igen,  jól  van,  kend  az  én  emberem. 

Balkay  :  Ha  jól  értém,  engem  rendelt  oda  a  méltóságos  asszony. 

Márta  :  Az  én  gondom.  (Ormira  mutat.)  Ez  fog  velem  jőni ; 
köszönje  meg  kegyelmed,  hogy  eledelt  hozok,  itt  ebben  a  kosárban 
talál  kend  kenyeret,  túrót. 

Ormi :  Amott  a  fűz  között  hús  forrást.  Ha  tetszik,  édes  leányom, 
indúljunk. 

Márta  :  De  beszéljen  ám  aztán  kegyelmed.  (El  Ormival.) 

Balkay  :  Makacs,  bárdolatlan  ember  ez  a  remete,  de  hol  is  vette 
volna  a  nevelést  ?  Különben  javát  keresi,  ki  tehet  ellene.  Már  csak  itt 
megölök,  tán  erre  jön  a  szép  csillag.  (Leül  a  faára.)  Csiklandós  do¬ 
logba  kaptam,  de  a  tárgy  megérdemel  egy  kis  nyomorúságot.  Szép  — 
no  ezt  csak  találhatni,  de  oly  gazdag  —  ez,  ez  a  rúgótoll,  mely  nélkül 
mai  világban  a  szerelem  öröme  igen  hamar  ürömmé  válik. 

FÜLÖP  (jő  kosárral). 

Fülöp  :  Pszt !  pszt ! 

Balkay  (magában):  Inas!  Kit  keres  ez  ? 

Fülöp  :  Aha,  ott  űl.  Hoztam  sültet,  bort,  könyvet  is. 

Balkay  :  Ki  vagy  ?  Kit  keressz  ?  Mért  meredsz  úgy  rám  ? 

Fülöp  :  Az  úr  —  atyaságod  —  előbb  itt  másforma  remete  volt. 

Balkay  :  Az  a  kastélyba  ment. 

Fülöp  (félre):  Oh,  hát  semmi  baj. 

Balkay  :  Kit  szolgálsz  ? 

Fülöp :  A  szomszédban  —  azt  nem  mondom  meg.  Ajánlom 
magamat. 

Balkay :  Megállj,  ha  mondani  valód  van,  közöld  velem,  majd 
én  megmondom  neki  —  ezt  a  kosárt  bízvást  itt  hagyhatod.  Csak  add 
ide  fiam  !  Ne  vonakodjál.  ( Elveszi  a  kosárt.) 

Fülöp  (félre) :  Nem  tudom,  mit  tegyek  ? 

Balkay :  Jer,  ülj  mellém.  Ki  urad  ? 

Fülöp :  A  szomszédban  lakik,  de  nem  akarja,  hogy  jótétemé¬ 
nyeiről  szóljanak  az  emberek.  Mennem  kell,  de  átadja  ám  kegyelmed 
mind  ezt  annak  a  másik  remetének.  (Magában.)  Már  nem  tehetek  róla, 
ha  hiba  történt ;  majd  meglesem  uramat.  (El.) 

Balkay  :  Ez  a  remete  nagy  kópé,  úgy  látszik  a  cselédekkel  tart  s 
azok  hizlalják.  —  Lássuk  mit  hozott.  Ah  !  kappan,  két  üveg  bor  ;  ezt  az 
alamizsnát  én  teszem  el,  itt  a  gyomornak  úgy  is  rossz  kilátása  van.  Hát 
ezek  minő  könyvek  ?  „Báró  de  Manx,  A  Szerelem  Gyermeke"  —  már  ez 
remetének  való  olvasás  !  Most  a  kunyhóba,  s  ha  jól  laktam,  egy  levélkét 
írok  s  valami  módon  a  kis  leány  kezébe  juttatom.  (El  a  kosárral.) 

ADÉL  (jó). 

Adél :  Hahaha  !  kiszöktem  az  öreg  nénitől.  Csak  Lajos  jönne 
már  !  Őt  kivéve,  mindenütt  oly  barázdás  képek  állanak  előttem,  mintha 
az  idő  csak  ide  járt  volna  szántani  ;  de  leginkább  kiváncsi  vagyok, 
milyen  az  az  én  vőlegény  uram.  Én  agyon  nevetném  magamat,  ha 
olyan  feszes,  mint  azok  az  ősi  képek  oda  benn ;  ha  még  is  olyan 
lenne,  mint  Lajos,  tán  jobban  örülnék  neki,  de  így  —  ah  Istenem, 
Istenem,  mégis  szomorú  vagyok. 


165 


LAJOS  (jő). 

Lajos  :  Ily  egyedül,  édes  kisasszony  ? 

Adél  :  Hogyan  rám  ijesztesz,  te  gonosz !  Azért  sem  mondom 
meg,  hogy  felőled  gondolkodtam.  Honnan  jősz  ? 

Lajos  :  Az  erdőből. 

Adél :  Mit  lőttél,  mit  hoztál  ? 

Lajos :  Semmit. 

Adél :  Az  nem  sok,  rossz  vadász  vagy  te  Lajos.’ 

Lajos :  A  kisasszony  az  oka. 

f 

Adél :  En  !  Haha  !  Nincs  eszed  Lajos. 

Lajos :  Egy  fülmiiét  hallottam,  meg  is  lestem,  de  nem  lőttem 
meg,  azt  véltem,  Adél  énekel.  Gerliczét  láttam,  de  nem  lőttem  meg, 

tr 

mert  olyan  szelíd,  mint  Adél.  Ozecskét  láttam,  ahoz  sem  lőttem,  mert 
olyan  karcsú,  mint  Adél. 

Adél :  Ha  rókát  látsz,  ahoz  sem  lősz,  mert  olyan  hamis  szeme 
van,  mint  neked.  Rossz  vadász  vagy  te  Lajos. 

Lajos  :  Hogy  is  lennék  jó,  mikor  minden  lépten  mást  lát  sze¬ 
mem  ;  ha  violát  látok,  mindjárt  Adélra  kell  gondolnom  ;  majd  szép 
gyöngyvirágra  akadok  s  mindjárt  Adél  fehér  színe  jut  eszembe  ;  s  így 
minduntalan  valami  szépbe  ötlöm  s  mindig  Adélra  kell  gondolkod¬ 
nom.  Hát  a  kisasszony  mit  mível,  ha  maga  van  ? 

Adél  ?  Én  a  vőlegényen  búsulok.  Te  Lajos,  ha  engem  elvisz¬ 
nek,  te  velem  jősz. 

Lajos :  Oh  igen  szívesen,  de  — 

Adél :  Minek  a  de,  ha  szívesen  jősz  ? 

Lajos :  Ahoz  a  vőlegénynek  is  lesz  szólása. 

Adél :  Néni  azt  mondá  :  az  asszony  második  személy  a  háznál, 
így  nekem  is  lesz  szólásom  s  én  azt  parancsolom :  jőj  velem  ! 

Lajos  :  Ah,  édes  kisasszony ! 

Adél :  Mért  sóhajtozol  ?  Nem  szeretsz  a  falún  lakni  ?  Én  is  tán 
inkább  volnék  a  városban,  ott  annyi  czifra  embert  látni,  aztán  hogy  ker¬ 
getik  egymást  az  utczákon  ;  de  néni  azt  mondá  :  míg  a  leány  kisasszony, 
nincs  akaratja.  —  Lajos  !  te  is  úgy  kandikálsz  a  kalap  alá,  mint  a  városi 
úrfiak?  Szinte  haliám,  hogyan  szidták  a  fátyolt,  melyet  néni  képemre  tolt. 


Lajos :  Az  ember  örömest  néz  a  csillagos  égre,  oly  vonzók  a 
szép  szemek  is. 

Adél :  Hát  az  enyéim  vonzók-e  ?  Nézd  meg  Lajos. 

Lajos :  Igen  is  megnéztem,  egyenest  a  szívbe  lövellnek. 

Adél :  Kitetszik  a  vadász,  mindjárt  a  lövésről  szólsz  ;  ha  szívbe 
lőnének,  már  te  sem  élnél. 

Lajos  :  Oh,  meglőtt  szívvel  is  élhet  az  ember,  de  milyen  életet 
—  magamról  tudom. 

Adél :  Ne  beszélj  olyan  bús  hangon,  még  engem  is  elszomo- 
rítsz,  pedig  ha  vőlegényem  eljön,  elég  időm  lesz  búsulni.  Lajos,  va¬ 
lamit  kérdezek,,  de  őszintén  felelj  !  Vannak-e  őseid  ? 

Lajos :  Lehetnek,  de  nem  tudom. 

Adél :  Elég  rossz,  ez  nagy  kár,  keresd  ki  valahogyan. 

Lajos  :  Mi  végre  ?  Az  üres  erszény  mellett  az  ős  sem  használ. 

Adél :  Mi  közöm  nekem  erszényedhez  ?  S  ha  szeretnél,  ilyet 
elő  sem  hoznál. 

Lajos :  Ah,  édes  kisasszony,  hát  szabad  volna  szeretnem  ? 

Adél :  Mért  nem  ?  Neked  senki  se  tiltja,  de  nekem. 

Lajos  :  Hát  ha  nem  lenne  tiltva,  kit  szeretne  a  kisasszony  ? 

Adél :  Szeretnéd  ismerni  ?  Nem  mondom  meg. 

Lajos  :  Még  is,  édes  jó  kisasszony,  ki  lenne  az  a  felette  boldog  ? 

Adél :  Ne  nézz  úgy  rám,  még  megmondom,  hogy  Lajosnak 
hívják.  —  Jaj  nekem,  mit  szóltam  ?  Ha  nénikéin  megtudja. 

Lajos  :  Adél !  Kedves  Adél ! 

Adél :  Tudod-e,  hogy  nem  illik  hozzád  velem  ily  meghitten 
szólni  ?  most  haragszom  s  oly  hamar  nem  leszek  veled  együtt,  érted  ? 
Nem  leszek  körűled. 

Lajos :  Akkor  oly  szerencsétlen  lennék,  mily  boldog  most 

valék. 

Adél :  Lajos  !  Egy  ősképet  elmázoltam,  tisztítsd  meg,  majd  én 
segítek.  (Elszalad.) 

Lajos :  Nem !  Ezen  szemek  nem  csalnak,  én  eleget  tudok. 
Adél !  (El) 

BALKAY  (jő  a  kunyhóból). 

Balkay  :  A  gyomor  rendben  volna,  a  levél  megírva,  most  csak 
alkalom  lenne,  mindjárt  haladnék.  Egy  segéd  igen  szükséges  volna, 
de  ki  ?  A  remete  ?  Ez  úgy  hiszem,  fúrt  fejű  vén  farkas,  ez  jó  bér 
mellett  megtehetné  —  ájtatos  képpel  a  leányhoz  fúrhatná  magát.  Hah, 
várva !  itt  jön  —  de  mért  hagyá  el  a  kastélyt  ? 

ORMI  (jő). 

Ormi :  Domine  confrater,  nemde  hamar  visszatértem  ?  Én  előbbi 
kívánságát  fontolóra  vévén,  csakugyan  átláttam  testvériden  tettemet, 
azért  is  helyet  adok  a  kastélyban,  hol  jobb  dolga  lesz  mint  itten.  Az 
a  jó  kisasszony  mint  atyját  fogja  ápolni. 

Balkay  :  A  kisasszony  ? 

Ormi :  Bocsásson  meg,  domine  confrater,  hogy  előbb  makacs- 
kodám,  de  tudja,  mint  új  lakos,  az  ember  örömest  ismerkednék  és  a 
jövőre  —  de  sapienti  sat ! 

Balkay :  Elég,  édes  atyám,  látom,  mégis  jó  ember  és  szívessége 
engem  is  nyíltságra  bátorít ;  tudja  meg  tehát,  én  nem  vagyok  remete, 
hanem  Balkay  Móricz  — 

Ormi  (félre)  :  Ördög,  pokol  !  két  róka  egy  libára. 

Balkay  :  Csodálkozik  atyám-uram  ?  Az  pedig  úgy  van  ;  ezen 
álruhát  a  kisasszony  miatt  vevém  magamra,  minthogy  különczködő 
nénje  miatt  egyenes  úton  nem  közelíthetni  hozzá. 

Ormi :  Igen  bölcsen. 

Balkay  :  Én  őt  futólag  a  városban  láttam  és  megtudván  némely 
környűlállásait,  eltökélém  magamban,  ha  csak  lehetséges,  őt  sajátommá 
tenni.  Kegyelmed,  úgy  hiszem,  kezemre  dolgozhatnék  s  a  nélkül,  hogy 
lelki isméretét  terhelné,  némely  dologban  eszközül  szolgálhatna. 

Ormi :  Hisz  az  egész  dolog  azon  fordúl  meg,  mint  csalhassuk 
meg  az  öreget ;  szívesen,  tekintetes  uram,  oh  nálam  jobbat  nem  vá¬ 
laszthatott,  hanem  az  a  bökkenő  :  a  leány  már  el  van  jegyezve. 

Balkay :  Epén  ezért  kell  sietnünk  s  minden  pillantatot  hasz¬ 
nálnunk. 

Ormi :  Majd  én  megteszem  a  magamét,  a  leány  szörnyű  gazdag. 

Balkay :  S  az  a  fő  dolog,  édes  atyám.  Itt  előre  is  adok  valamit. 
( Erszényt  dd  neki.)  Ha  plánumom  elsül,  kegyelmed  is  szerencsés. 

Ormi :  Csak  bízza  reám  a  hálót,  de  most  tessék  a  kastélyba 
menni,  ott  hamarább  szólhat  vele. 

Balkay :  Vigye  ezen  levélkét  s  nyomja  kezébe  atyám-uram,  ha 
történetből  előbb  találkoznék  vele,  én  magamat  nyelvemre  bízom. 

Ormi :  Bölcsen,  ez  úton  nem  hibázhatunk,  nagysád  belül,  én 
kívül  —  de  most  el !  el !  a  kastélyba. 

Balkay :  Még  egyet,  édes  atyám,  egy  szomszéd  inas  imént  ke¬ 
gyelmednek  sültet  és  bort  hozott,  ne  haragudjék,  én  eltettem. 

Ormi :  Semmi,  semmi  !  Majd  megtalálom. 

Balkay:  Nem  úgy,  nem!  Megettem,  megittam. 

Ormi :  Úgy  ?  Oh  kedves  egészségére  !  (Félre.)  Kapj  tőle  kólikát. 

Balkay :  De  megtérítem,  minden  kortyért  egy  akót. 

Ormi :  Köszönöm,  de  most  el ! 

Balkay :  Nézd  ott  fehérük  valami  —  ő  az ! 

Ormi :  Meg  az  öreg  Márta  asszony !  Csak  félre,  majd  én  utána 
küldöm,  mert  az  előtt  úgy  sem  lehet  szólni.  El !  el !  (Balkay  el.) 

Ormi  :  Hahaha  !  tehát  így  vagyunk  ?  ennek  is  a  gazdag  leányra 
fáj  foga ;  no  várj,  neked  segítek !  Engem  is  az  a  szörnyű  tűz  vakí¬ 
tott  el,  hogy  reá  nem  ismertem ;  aztán  boromat  is  megitta,  s  én 
helyette  vizet  igyam  ?  Nem  bánom,  csak  a  leányt  kapjam  el  helyette. 
Az  ostoba  Fülöp  !  az  még  is  jó,  hogy  el  nem  árúit.  Hahaha  !  majd  néz, 
ha  azt  a  sötét  lyukat  látja,  melyet  ott  benn  a  remetének  szántak,  szeren¬ 
csémre,  hogy  Márta  oly  igen  affectióba  vett  s  kieresztett.  Itt  jőnek. 

MÁRTA  jő  ADÉLLAL. 

Márta :  Higyje  el,  édes  kisasszon}^,  én  fel  mernék  fogadni,  a 
mi  remeténkben  valami  nagy  úr  lappang,  még  valami  gróf  is  lehet  — 
tán  a  szerelem  miatt  vagy  tudja  mi  okból,  mondott  le  a  világról,  de 
nagy  oknak,  szörnyű  nagy  oknak  kell  lenni.  Előbb  a  tyúkház  mellett 
neki  szobát  nyitottam,  de  nem  maradt,  mert  a  természetet  szereti  s 
azt  a  fejlógató  társát  ajánlotta  oda.  —  Itt  van,  majd  lassankint  én 
mindent  kiveszek  belőle. 

Adél  :  Engem  csak  annyiban  érdekel,  mivel  szegény  s  öreg. 

Ormi :  Különösen  örvendek  szép  kisasszony  !  (Mártához.)  Édes 
leányom,  remete  társamat  a  kastélyba  küldém.  Szegény  !  kevéssé  járat¬ 
lan  a  világban,  majd  ott  alkalmatlankodik,  hol  nem  kellene  ;  menj  édes 
leányom,  zárd  el  ötét,  hadd  pihenjen  !  Majd  én  addig  a  kisasszonyt 
mulatom. 

Márta :  Jól  van,  de  a  fő  történetet  halaszsza  mire  visszajövök. 
Mindig  a  sok  lótás  futás !  (El.) 

Adél :  Kiváncsi  vagyok,  mivel  fog  mulatni  atyus  ? 

Ormi :  Ah,  édes  kisasszony,  ily  fiatal  szívet  mi  érdekelhet  inkább, 
mint  a  szerelem  ? 

Adél :  Hahaha !  tudja  atyus  még,  mi  a  szerelem  ? 

Ormi :  Ezzel  születünk,  ebben  halunk. 

Adél :  Atyus,  a  szerelem  nem  illik  szájába,  szóljunk  egyébről. 

Ormi :  Az  épen  a  szépség  hatalma,  hogy  mindenbe  életet  önt, 
mindent  fiatalít  s  mint  a  tavasz  virágokat  csal  ki  a  földből,  oly  édes 
vágyat  gerjeszt  a  szívekben ;  ily  hatalmas  szép  tündér  pedig  a  kisasszony. 

Adél :  Mért  beszél  atyus  olyast,  a  mit  maga  sem  hisz  ?  A  tün¬ 
dér  fellegeken  nyargal,  én  meg  a  földön  járok. 

Ormi :  Hogy  a  föld  Edenné  változzék.  Édes  kisasszony,  mint 
vágytam  ezen  órára,  hogy  kegyeddel  tanü  nélkül  szólhassak,  belőlem 
egy  imádója  ömledezik,  ki  egyszeri  látására  örök  hévre  gyúladt  — 

BALKAY  (jő). 

Ormi :  Ki  ezen  szívért  titkon  eped  és  akkor  boldog,  ha  ezen 
bájos  körben  élhet,  mint  én  most  ;  ezen  kis  bársony  kezét  foghatja, 
mint  én  most ;  azt  ajkihoz  szoríthatja,  mint  én  most  — 

Balkay  (felre):  Már  felőlem  beszél,  de  mégis  jobb,  ha  mindezt 
magamtól  hallja.  (Adélhez.)  Édes  kisasszony  !  elvégre  oly  szerencsés 
lehetek!  A  mit  ezen 'tisztes  atya  mondott,  mind  bennem  valósodik. 
Nemde,  egy  férfiról  szólt,  kinek  csak  egy  gondolatja  van  és  az  Adél, 
egy  óhajtása  és  az  Adél,  ki  csak  egy  angyalnak  él  és  az  az  an¬ 
gyal  Adél. 

Ormi  (félre):  Ördög,  pokoli  Most  én  ennek  a  rovására  andalogtam. 

Balkay:  Tudja  meg,  édes  kisasszony  a  titkot,  mely  életet  vagy 
halált  foglal  magában. 

Adél :  Hahaha  !  Tán  a  búcsú  ? 

Balkay :  Itt  az  én  búcsúm,  itt  ragyog  a  nagy  kincs,  mely  e 
magányba  vonzott.  ( Titkon  Ormihoz.)  Távozzék  kegyelmed,  ilyenkor 
nem  szükség  tanú. 

Ormi :  Hallja  csak,  édes  kisasszony,  ez  az  ősz  egy  ifjúról  be¬ 
szél,  ki  álruhában  itt  lappang  és  a  kisasszonyt  elrabolja,  ki  úgy 
szereti,  mivel  sok  pénze  van  — 

Adél :  Engem  ? 

Balkay  (titkon):  Mit  cseveg  kegyelmed?  Távozzék,  mert  agyon 
zúzom. 

Ormi :  Hisz  jót  akarok.  Ezt  a  levelet  küldi. 

MÁRTA  (jő). 

Márta :  Lássa  az  ember,  itt  vannak !  Kérdem  a  kapúst,  látta-e 
a  remetét  bemenni,  azt  mondá  nem,  én  megszidtam  vigyázatlansága 
miatt  s  ím  itt  oltározik.  Mért  nem  megy  be  kegyelmed,  ha  küldik  ? 
Hallja  kegyelmed,  mi  ilyen  vendéggel  nem  szoktunk  ám  ceremóniázni, 
hanem  odább  adunk  rajta. 

Balkay  (magában):  Átkozott  állapot !  Ez  is  megtámad,  már 

nem  nyílhatom  meg,  mert  mindent  elrontok.  (Titkon  Adélhez.)  Édes 
kisasszony,  tán  lesz  szerencsém  a  kastélyban  ?  Addig  is  ez  a  levél 
mindent  megvilágosít. 

Márta :  Mi  beszédje  van  kegyelmednek  a  kisasszonynyal  ? 
Hamar,  mert  az  ég  alatt  az  úton  nyughatik,  a  földön  nyújtózhatik. 

Balkay  :  Megyek  már,  csak  ne  legyen  oly  nyugtalan.  (Titkon 
Ormihoz.)  Az  Istenre  kérem  kegyelmedet,  szedje  össze  valamiképen 
eszét,  ha  még  oly  picziny  is,  s  intézze  úgy  a  dolgot,  hogy  a  leány¬ 
nyal  szólhassak. 

Márta :  Ejnye  bíz  a  méreg  elfut,  akar-e  kend  jönni. 

Balkay:  Megyek,  megyek,  édes  anyám. 

Márta  :  Hogyan  ?  Anyám  !  Lássa  az  ember,  olyan  vén  s  még 
sem  tud  becsületet.  Márta  asszony  nevem,  érti  kegyelmed.  (El 
Balkay  val.) 

r 

Adél  :  Édes  atyusom,  maguknak  elment  az  eszük,  annyit  be¬ 
széltek  összevissza  s  én  semmit  sem  értettem.  Minek  ez  a  levél  ? 


171 


Ormi :  Méltóztassék  az  öreg  asszonyságnak  átadni,  majd  ö 
elérti  és  tudja,  mit  míveljen. 

Adél :  De  a  levélre  az  van  írva :  „A  szép  Adélnek,  a  táj  csil¬ 
lagának  a  legtisztább  szerelemmel. “ 

Ormi :  Csalárdság !  Kívülem  senkinek  se  higyjen  a  kisasz- 
szony,  és  ha  ezen  levelet  nem  adja  tüstént  a  méltóságos  asszony¬ 
nak,  magára  vessen,  ha  valami  kelletlen  csapás  éri.  A  ki  ezt  írta,  egy 
incselkedő,  ki  szeretete  által  csak  önhasznát  keresi ;  én  vagyok 
őszinte  imádója,  én  nem  nézek  birtokára,  hanem  egyedül  jó,  ártatlan 
s  mennyei  szívére.  Tudja  meg,  édes  kisasszony  — 

LAJOS  (jő). 

Lajos  :  Kisasszony  !  Kisasszony  ! 

Ormi  (félre):  Ez  is  máskor  jöhetett  volna. 

Adél:  Lajos,  te  vagy  ?  Csak  jer,  csak  nézd,  minő  szerelmesen 
pislog  rám  az  öreg  atyus,  azt  mondja,  imádóm. 

Lajos  :  Szerelmesen  ?  Imádója  ? 

Ormi :  Oh  kérem,  csupa  tisztelet.  (Magában.)  Szörnyűség !  Ez 
a  leány  egész  gyávaságig  ártatlan. 

Adél :  Tudod-e  Lajos  ?  én  tündér  vagyok  és  csillag  —  itt  van 
írva  ;  jer  csak,  olvassuk.  (Félre  vonja  Lajost.) 

Ormi  (magában):  Minő  bizodalmas  a  vadászhoz!  Nem  csoda, 
mindig  körűle  van.  Ha  ezt  a  legényt  frigyesemmé  tehetném  ?  S  mért 
ne,  szép  szó,  ígéret,  ajándék  pártomhoz  köti. 

Adél :  Hahaha !  Ez  ám  a  szép  levél,  nem  is  tudtam,  hogy  ily 

czifrán  lehessen  írni ;  mennyi  hűség,  mennyi  érzés  van  benne  !  Hogyan 

örülök  neki,  ügy  sem  kaptam  még  szerelmes  levelet. 

/ 

Lajos  :  Úgy !  Oh  magam  is  örülök  — 

Adél :  Mi  bajod,  Lajos  ?  Olyan  hosszéira  nő  képed,  mint  a 
genealógiánk. 

Ormi :  Édes  kisasszony,  már  mondám,  ezt  a  levelet  tessék  az 
asszonyságnak  bemutatni. 

Lajos :  Igen,  igen  !  Úgy  is  imént  kérdezte,  azért  is  kerestem 
föl ;  vagy  ha  tetszik,  én  magam  adom  által. 

Adél:  Nem !  nem!  majd  én  beviszem,  a  remete  ügy  is  ott  van.  (El.) 


Lajos  :  Kegyelmedre  volt  a  levél  bízva  ? 

Ormi :  Igen,  de  a  mint  látod,  nem  úgy  használtam,  a  hogyan 
adva  volt. 

Lajos  :  Minden  jót,  öreg  atyám  !  ( Menni  akar.) 

Ormi :  Hej  földi !  egy  szóra.  Halld  legény  !  te  nekem  tetszel, 
olyan  férfias  bátorság  lángol  szemedben,  s  az  engem  barátoddá  tesz, 
én  veled  jót  akarok. 

Lajos  :  Örülök  rajta. 

Ormi :  Mi  közelebb  ismerkedjünk. 

Lajos :  Szívesen. 

Ormi :  Ha  rád  nézek,  szinte  haragszom  a  sorsra,  hogy  téged  az 
erdőre,  puszta  vadászatra  kárhoztatott,  midőn  különb  ember  is 
lehetnél. 

Lajos:  Én  megelégszem. 

Ormi :  S  még  ezen  nyomorult  állapotban  sincs  maradásod. 

Lajos :  Hogyhogy  ? 

Ormi :  Innen  is  kiüldöznek,  mert  tudd  meg,  a  háznál  minden 
cseléd  ellenséged. 

Lajos :  Haha !  Sajnálom,  én  senkinek  sem  vétek. 

Ormi :  S  még  is  úgy  van,  Márta  megvallá.  Te  rátartó  vagy, 
azért  ők  rágalmaznak,  de  nekem  épen  az  tetszik  rajtad.  Halld  legény, 
a  mit  a  sors  elmulasztott,  én  kipótolom,  én  téged  erdőmesterré  vagy 
más  uradalmi  tisztté  nevezlek  ki,  azonfelül  pénzt  is  adok. 

Lajos :  Kegyelmed  ? 

Ormi :  Tán  azt  véled,  én  is  olyan  gyámoltalan  remete  vagyok, 
mint  hajdan  éltek,  vagy  tán  most  is  egy-kettő  teng  valahol.  Tudd 
meg,  ez  álruha,  én  földesúr  vagyok  és  kiasszonyodat  szeretném 
feleségűi. 

Lajos  :  Valóban  ?  —  Szinte  meglepett  a  tens  úr ! 

Ormi :  Ormi  Sándor  nevem,  én  Adélt  a  városban  láttam,  s 
kitanúlván  környűlményeit,  így  akarék  vele  bővebben  ismerkedni. 
Itt  haliám,  hogy  vőlegénye  van,  a  ki  miattam  útjában  nyakát  tör¬ 
hetné,  de  minthogy  azt  tán  nem  akarja  tenni,  nekem  kell  czélomat 
sürgetnem  ;  te  segíthetnél. 

Lajos :  Én  ? 

Ormi :  Te  körűle  vagy,  unszold  ide,  s  ha  én  vele  szólok, 
vigyázz,  állj  őrt ;  nyújts  alkalmat,  hogy  a  kastélyba  szökhessen!,  míg 
a  leányt  magamhoz  édesgetem  s  ha  egyszer  szívét  elnyerendem,  jöhet 
aztán  egy  sereg  vőlegény,  majd  tudom,  mit  tegyek. 

Lajos :  De  az  a  másik  úr  ? 

Ormi :  Azon,  úgy  hiszem,  kiád  az  öreg  asszony ;  különben  is 
fösvény  úr,  úgy  nem  jutalmaz  mint  én  —  ím  ezt  mindjárt  foglalóra 
vedd  tőlem.  (A  Balkaytól  kapott  erszényt  neki  adja.)  Számolhatok  reád  ? 

Lajos :  Oh  bizonynyal,  úgy  fogom  vinni  a  dolgot,  a  mint  saját 
hasznom  kívánja. 

Ormi :  Hasznod  lesz,  több  mint  nekem  —  úrrá  lészsz,  nem  kell 
többé  szolgálnod  s  tudod  mi  az  ? 

Lajos  :  Most  megyek,  tens  uram  ! 

Ormi :  Lajos  !  kösd  föl  eszedet,  hozz  hírt,  hogy  vannak  odabenn. 

Lajos  :  Értem  !  (El.) 

Ormi :  így  mindjárt  könnyebben  forog  az  ember,  egyedül 
tudja  meddig  el  kellett  volna  tépelődnöm,  míg  valamire  juthatok. 
Haha !  Majd  néz  Balkay,  ha  meghallja,  miként  ütöttem  el  a  leányt 
kezéről ;  de  ideje,  hogy  a  szerelem  hozzon  nekem  is  némi  nemű  jöve¬ 
delmet  :  eddig  mindig  én  voltam  tárnoka.  Hahaha !  itt  jő  Balkay, 
léptiből  látom  szörnyű  kosár  terhét. 


BALKAY  (jő). 

Balkay  :  Ördög  vigye  azt  ágyává  falúsi  nevelést,  az  az  együgyű 
leány  nénjének  adta  levelemet,  s  az  öreg  most  dúl-fúl,  mint  a  kotlós 
tyúk,  mikor  héját  lát.  Illannom  kellett,  nehogy  azzal  a  tenyeres-talpas 
hajdúval  expediáljon.  (Elveti  a  remete  ruhát.)  El  veled  átkozott  szoknya, 
hiában  czepeltelek  a  nagy  hévségben,  és  ez  a  sűrű  paróka  is  majd 
kiszárító  velőmet. 

Ormi:  Hahaha!  ej nyre,  mi  lesz  a  remetékből? 

Balkay :  Hát  kegyelmed  mit  nevet  ?  Kend  is  oly  botorúl  vitte 
dolgát ;  ki  látta  úgy  ajánlani  a  nőszőt,  hogy  pénzért  házasodik  ?  De 
mit  is  várhatni  ily  ügyefogyott  embertől,  hogyan  forogna  az  ügyesen 
az  emberek  körűi,  ki  magát  számkivető  az  emberi  társaságból.  Ördög, 
pokol !  Hiában  útaztam,  már  vége  mindennek. 

Ormi :  Sajnálom  tekintetes  urat ;  de  ha  már  így  történt,  méltóz- 
tassék  megnyugodni  a  sors  végzetén,  tán  a  hatalmas  ég  megáldja 

még  valaha  egy  gazdag  feleséggel !  En  magam  fogom  kérni. 

Balkay :  Hallgasson,  kegyelmed !  Itt  dörmög  elé  az  asszony ! 
Idekünn  az  első  hév  után  mégis  csak  bevárom.  Ne  mondja,  hogy 
még  szeme  is  elrettentett. 

LORÁNYINÉ,  ADÉL,  MÁRTA,  LAJOS  (jöttek). 

Lorányiné :  Alázatos  szolgája  uraságának !  Örvendek,  hogy 
saját  szőrében  láthatom.  —  Valóban  nem  hittem  volna,  de  már  csak 
kimondom :  ez  égbekiáltó  gonoszság,  így  incselkedni  az  ártatlan¬ 
ság  körűi. 

Balkay  :  Reményiem,  nagysád,  ezen  ártatlan  enyelgést  úgy  veszi, 
a  mint  egy  ily  mívelt  asszonyságtól  várni  lehet ;  a  czél  menti  tettemet, 
s  úgy  hiszem,  a  kisasszony  is  megbocsájt,  hogy  igéző  szeme  erre  bírt. 

Adél:  A  mi  engemet  illet,  én  épen  nem  bánom,  úgy  is  ritka 
itt  a  mulatság. 

Lorányiné :  Oh  elfajult  világ !  Álruhában  bujkálni  a  leány 
után,  a  helyett,  hogy  illő  pompával  nézték  volna  meg  a  ház  tüzét,  és 
mi  minden  becsülettel  tudattuk  volna,  hogy  a  leány  már  nem  eladó 
s  aztán  teljes  tisztelettel  bocsátottuk  volna  el  az  urat ;  —  nem  ;  alatto¬ 
mos  úton  csúsznak  be  a  házba,  hamisan  sóhajtoznak,  levelet  firkál¬ 
nak,  hogy  a  háznak  elsőjét  megcsalhassák  — 

Ormi :  Engedelmet,  hogy  közbeszólok,  de  méltóságod  bölcs 
szavai  szinte  elragadnak. 

Lorányiné :  Úgy-e  ?  Kegyelmed  csak  együgyű  fráter  s  mégis 
kárhoztatja  az  ily  csalárd  igyekezetei  ? 

Ormi  :  És  méltán,  egyenes  út  illik  a  férfihoz. 

Balkay :  Kend  akkor  szóljon,  ha  kérdik. 

Ormi :  Az  erkölcs  mellett  beszélni  szent  kötelesség,  nemde 
méltóságos  asszonyom  ? 

Lorányiné  :  Úgy  van,  csak  dorgálja  meg  kend  ezt  az  ifjú  urat. 

Ormi :  Szívesen,  asszonyom  !  Hallja  uracskám  !  a  pokolban  már 
fűtik  a  kályhát  számára,  ha  meg  nem  tér !  Az  erkölcs  lemondást  pa¬ 
rancsol  —  és  az  erkölcs  az  —  az  — 


Lajos  :  Bocsánatot  kérek,  mikor  ez  a  jó  remete  az  erkölcsről 
szól,  mindig  azt  kell  hozzá  tenni,  ügyeljetek  szavamra,  de  nem  ám 
tettemre.  Csak  tessék  jól  megnézni,  a  remete  alatt  Ormi  Sándor 
lappang. 

Ormi :  £  zer  mennykő  !  Agyon  váglak. 

Lajos :  Már  hiába,  csak  tessék  levetni  ezt  a  zubbonyt,  az  er¬ 
kölcsi  papolás  úgy  is  vajmi  terhére  válik.  A  mi  engemet  illet,  én  nem 
akarok  erdőmester  lenni. 

Balkay :  Tehát  ez  a  jámbor  —  ( Félrebontja  ruháját  Orminak.) 
Valóban  Ormi !  ez  rettentő  csalás,  ez  bosszúra  gerjeszt. 

Ormi :  Ez  alacsony  árúlás,  te  legény,  ezért  adózol. 

Lorányiné  :  Oh  kétszer  elfajúlt  világ. 

Márta :  No  mit  mondtam  én  ?  Ugy-e  ezen  ruha  alatt  más  rejte¬ 
zik,  oh  az  én  szemem,  az  én  szemem  oda  is  ellát,  a  hová  nem  kell. 

Ormi  (elveti  álruháját) :  Mi  tagadás  benne,  engem  is  a  szép  kis¬ 
asszony  bájolt  ide ;  de  mind  ennek  nagysád  oka,  mért  zárkózik  el, 
mintha  ide  volna  babonázva. 

Balkay :  Igaz,  ha  nagysád  oly  különczöt  nem  játszanék,  ily 
kelletlen  dologba  nem  keveredtünk  volna. 

Lorányiné  :  S  mi  közök  uraságtoknak  az  én  házamhoz,  ki  hívta 
ide  szelet  csinálni  ? 

Balkay  :  Jó  angyal  nem  !  Mert  kártékony  baráttal  kelle  megüt¬ 
köznöm,  ki  bizodalmamat  rútúl  megcsalá.  Erről  még  szólunk. 

Ormi :  Édes  barátom,  az  ember  azt  tartja  :  előbb  nekem,  aztán 
neked.  Mink  öszveütközénk  gondolatban  és  tettben  ;  de  nyugodjál  meg, 
én  szinte  úgy  jártam  ezen  legénynyel. 

Lajos :  Kötelességemet  tevém. 

Lorányiné:  Jól  tetted,  Lajos,  megemlékszem  veled.  (Kezét  nyújtja 
neki.)  ím  csókold  meg  kezemet,  én  kegyelmes  asszonyod  maradok. 

Lajos :  A  mit  tettem,  szót  sem  érdemel,  de  azt  sem  titkolom 
tovább,  hogy  sorsomon  felül  vágy  lelkem  s  én  ámbár  szegény  vadász 
vagyok,  Adél  kisasszonyt  szeretem. 

Lorányiné  :  Micsoda!  Te  szemtelen  fiú  !  Te  kisasszonyt  mersz 
szeretni  ?  A  mi  több,  egy  Korányi  vért !  Rettentő  gondolat !  Egy  nyo- 
morúlt  szolga,  kinek  képéből  már  kilátszik  az  alság,  pórság,  vadság, 


durvaság,  s  az  kisasszonyt  szeret  ?  Megbomlott  a  világ  tisztes  rende, 
hogy  a  nap  alatt  ilyes  történik  ! 

Adél :  Édes  néni ! 

Lorányiné  :  Mi !  s  te  itt  állsz  tunyán  s  nem  ásod  ki  szemeit  ? 

Adél :  Oh  édes  néni !  Hiszen  kár  lenne  a  szép  szemekért. 

Lajos :  Milyenek  szemeim,  nem  tudom,  de  míg  a  halál  be  nem 
zárja,  híven  rajtad  csüggnek,  az  igaz.  (El.) 

Lorányiné  :  Takarodj  tüstént !  Kalodába  vele.  Adél !  te  itt  állsz 
s  nem  is  haragszol,  nem  reszketsz,  nem  lángolsz  mérgedben  ? 

Adél:  Eh  dehogy  nem!  Mért  oly  csacska;  elég  ha  én  tudom,  hogy 
szeret,  minek  kellett  neki  az  egész  világ  előtt  kitálalnia. 

Lorányiné  :  Mindig  jobban.  Nagy  Isten  !  Mért  adtál  füleket,  hogy 
ezt  kell  hallanunk !  Te  ferde  növése  véremnek ;  nem,  meg  nem  bocsá¬ 
tom  soha  !  El  szememből !  Hallatlan  tévedés,  el,  el !  (Adél  sírva  félre  áll). 

Balkay  :  Ha  így  van,  nem  csodálom,  hogy  mi  későn  jövénk,  s 
megvallom,  igen  könnyen  tűröm  veszteségemet.  Valóban  ennyi  büszke¬ 
ség  mellett  ez  vajmi  nem  büszke  történet,  hahaha  ! 

Ormi :  S  annak  a  bizonyos  ártatlanságnak  is  nagyobb  a  füstje, 
mint  érdeme. 

Lorányiné :  Oh  dicső  eleim !  Hunyjátok  be  szemeteket !  Mily 
szégyen !  Ez  olyan  kín,  a  milyent  csak  ily  erős  szív  állhat  ki,  mint 
enyém. 

Márta :  De  úgy  kell,  én  mindig  mondottam,  az  a  Lajos  büszke 
semmirekelő  ;  de  ha  én  szólok,  mindjárt  hallgass  a  feleletet.  En  sajná¬ 
lom,  hogy  így  történt,  de  mégis  örülök,  mert  igazságom  van. 

Fülöp  (kívül) :  Ereszsz  el,  rossz  ember ! 

Ferus  {kívül) :  Hát  te  mért  tartasz  ? 

Fülöp  :  Uramhoz  viszlek,  majd  kapsz. 

Ferus  :  En  viszlek  uramhoz,  majd  megcsókol  a  mogyorós. 

Ormi :  Inasom  —  hahaha  !  Ezek  egymást  hozzák.  Váljatok  szét ! 
Mi  baj  legények  ? 

Balkay  :  Ferus  !  hogy  mersz  lármázni  ? 

Ferus  :  Oda  jött  a  dombra  és  el  akart  kergetni. 

Fülöp  :  El  akart  parancsolni,  mintha  bizony  ide  tették  voln 
pünkösdi  királynak. 

Kisfaludy  Károly  munkái  H- 

Ormi :  Béküljetek  !  (Lorány inéhoz.)  Ez  oly  bocsánandó  zaj,  mert 
a  hűség  okozta,  és  nagysád,  tudom,  leginkább  érzi,  mi  az. 

Márta :  Ott  megint  egy  ifjuúr-forma  siet  ide.  —  Már  az  igaz,  csak 
negyven  esztendeje  mióta  itt  szolgálok,  de  oly  zenebonás  nem  vala 
házunk  —  valóban  már  itt  van. 

Lorányiné  :  Nekem  szavam  sincs,  ez  a  mai  nap  egészen  össze¬ 
dúlt.  Mondd  neki,  nem  vagyok  itthon. 

Márta  :  Mind  jó,  ha  vak  lenne. 

LAJOS  (jő  csinosan  öltözve). 

Lajos  :  Nagyságos  asszonyom  ! 

Lorányiné  :  Ki — ki  La  La— 

Ormi :  Lelkemre  !  A  vadász  ! 

Lajos  :  Engedje  kezét  csókolnom,  édes  néném.  Én  Zodány  Lajos 
vagyok  s  a  rendelt  időnél  előbb  megtérvén,  kedves  mátkámat  ily 
módon  akarám  megismerni.  Nagysád  kételkedik  ? 

Lorányiné  :  Én  —  uram  — 

Adél  ( Lajos  ~k arjába  szálad):  Lajos!  Lajos!  te  hamis,  csúnya 
vőlegény  !  Nem  csalsz  meg  ismét  ?  Látd,  te  rossz  ember,  már  sírtam 
is,  de  tudja  Isten,  nem  úgy  ment  a  sírás,  mint  kellett  volna.  De  csak¬ 
hogy  itt  vagy. 

Lajos  :  S  többé  nem  is  távozom.  Nagyságos  asszony !  itt  egy 
levél  atyámtól,  mely  úgy  hiszem,  minden  kétséget  elhárít.  Holnap  maga 
jövend  el  és  szerencsém  tanúja  lészen. 

Lorányiné  (a  levelet  átfutja):  Tisztelt  úratyja  írása ;  de  ily  úrfihoz 
nem  illik  a  szerelem  kitanúlása  végett  szolgai  ruhába  öltözni. 

Lajos :  Egyik  ősöm  szinte  így  tett,  a  mint  irományaim  között 
föllelém ;  azonkívül  örömmel  mondhatom,  újólag  kikerestetvén  nem¬ 
zeti  tárunkat,  eredetünket  egy  századdal  fölebb  vihetjük. 

Lorányiné  :  Gratulálok  !  Felséges  találmány  !  Adél !  hát  csak 
ugyan  amúgy  is  megszeretted  Lajost  és  nem  kötelességből  ? 

Adél :  Meg  bizony,  de  azért  még  vele  számot  vetek. 

Lorányiné :  Sejtés,  nem  egyéb.  —  Oh  magam  is  mindjárt  gva- 
nítám  fentebb  származását  —  mindjárt  —  nemde,  Márta. 

Márta :  Úgy  van,  mindjárt  megszerettük. 

Lorányiné :  Olyan  bizonyos  méltóság  tornyosodott  homlokán, 
s  a  százados  ősök  szinte  kinéztek  szeméből ;  nemde  Adél,  az  tetszett 

rr 

neked  is  ?  Őseibe  szerettél  ? 

Adél :  Nem  biz  én,  édes  néni,  tüzes  szemében  a  jelent  kedvel¬ 
tem  meg  s  nem  a  múltakat. 

•  ^ 

Lajos :  így  hát  ezen  urak  hiába  fáradtak,  s  én  Ormi  úrnak 
visszaadom  erszényét. 

Ormi :  Én  meg  Balkay  úrnak,  attól  nyerém. 

Balkay :  Én  meg  az  inasoknak  ajándékozom  —  oszszátok  el, 
verekedés  nélkül. 

Fülöp :  Jer  pajtás  !  ( Összeölelkeznek.) 

Lorányiné  :  Én  pedig  az  urakat  szívesen  látom  most  házamnál ; 
de  a  remeteséget  ledöntetem,  nehogy  valaki  megint  kísértsen. 

Ormi :  Mi  pedig  mint  két  szerencsétlen  vágytársak,  fogjunk 
kezet.  Mint  remeték  jöttünk,  mint  nászok  vigadjunk,  mint  kosaras 
vitézek  otthon  búsúljunk. 

Márta :  Annyi  szerető  —  három  egyszerre  !  Szerencsés  kisasz- 
szony  !  Ah  ! ! ! 


(A  kárpit  lefordul.) 

A  rozgonyi  véres  harcz  Róbert  Károlynak  engedé  a  diadalt  s 
megerősíté  fején  a  magyar  koronát,  mely  tőle  a  meg  nem  rendíthető 
Trencsényi  Máté  vitézsége  által  háromszor  elragadtatott.  Övé  lön  a 
királyi  méltóság :  de  sem  uralkodói  szelídsége,  sem  udvara  hizelke- 
dései  ki  nem  olthaták  a  titkos  tüzet,  mely  a  felgyuladott  ellenpártban 
mélyen  tenyész  vala.  S  bár  külszínt  hódolgat  a  győztes  hatalomnak, 
belől  mégis  égett  a  boszűs  gerjedelem,  és  sok  derék  bajnok  leve 
szomorú  áldozatja  e  vad  pártoskodásnak. 

Azon  hegyágazat  is,  mely  Abaújt  és  Zemplényt  hasítja  egy¬ 
mástól  el,  bátor  fészket  adott  erős  fokain  a  kor  szellemében  háborgó 
váruraknak.  Itt  élt  Peteunch  zemplényi  ispány,  Máténak  hű  bajtársa, 
erőt  módot  forralva  Purustyán  falai  között.  Keserű  szidalmakkal  a 
sors  keménységéhez,  hogy  hazája  szent  szabadságát  Róma  tetszései¬ 
nek  martalékűl  hagyja,  nehéz  borűlatként  dagadoza  haragos  lángjai¬ 
ban  s  lecsattogva  bérczein  fegyverével,  bezűdítá  a  szomszéd  megyék 


területeit.  S  talála  is  nyugtalan  lelke  részvevőkre,  kivált  Omodénak 
fiai  Miklós  és  Dávid  gyülevészt  hordva  zászlói  alá :  de  minekutána 
a  mindvégig  rettentő  Trencsényi  kimúltával  az  ellenkezés  legerősb 
sugára  letűne,  a  régtől  vert  sebeket  békenyugalmakon  enyhíteni  haj- 
lottabb  urak  lassanként  magára  hagyják  az  erőiködőt.  Peteunch  vál¬ 
tozatlan  marada,  miként  a  tölgy,  midőn  fergetegek  dühe  tépi  ágait : 
de  a  király  s  az  ország  nagyjai  véghadat  küldvén  Purustyánra,  a 
megátalkodott  zendítő  Ztropkou  várának  vadonjaiba  szőri ttatott. 

„Elnehezülél,  mostoha  sors !  éltem  felett  :  de  én  csapásaidra 


nem  dőlök  el“,  ekként  gyötrődék  a  magába  vonóit,  őseinek  fegyverei¬ 
hez  függesztve  kardját,  mely  oly  gyakran  csilloga  a  csatákon  karjá¬ 
nak  erejével.  „Hadd  nyugodjék  a  bajnok  eszköze,  midőn  a  férfiúi 


•vitézség  kajánsággá  törpíttetik !“  s  egészen  elfordulva  a  világtól,  szün¬ 
telen  komor  magányban  sötétkedék,  mint  hegyei. 

Csak  egyetlen  magzatja,  az  anyátlan  Hedvig  volt  még  a  tárgy, 
mely  felvidíthatá  bús  napjait.  Hedvig,  a  szépség  s  virító  kor  bájai¬ 
ban  fejledezve,  ki  őt  vissza  ifjúságának  édes  álmaira  vezetgeté.  Gyak 
ran  mérgelődött  Peteunch  a  végzet  ellen,  hogy  fia  nem  születik,  kit 
égő  boszújának  felneveljen :  de  a  keserűség  majd  forró  szeretetre 
olvadozott,  a  mint  leányában  férfiúi  tulajdonokat  von  észre.  Hedvig 
érzéseinek  mindenikéből  feszengő  tűzlélek  sugárzott  fel,  mely  magas 
tettekben  vágy  kiömleni  szabadsága  zárai  közül.  Hő  szorgalommal 
neveié  azt  benne  az  örvendő  atya,  asszonyi  természetét  kívánván 
edzeni  a  külvilág  bajai  ellen  ;  sőt  szilajabb  kitöréseiben  is  csak  azon 
erőt  látta,  mely  nem  egy  könnyen  fogna  hódolni  az  elfajúlt  kor 
pulyaságainak.  Szikráztak  szemei,  ha  elnézte,  mint  szökik  fel  tomboló 
ménjére  a  bátor  leány,  vadak  nyomozásiban  hegyet-völgyet  futni  be, 
zivatar  közepette  is,  mindannyiszor  elbizakodva  öntetszetében,  hogy 
a  férj,  kit  ő  választand  majd  egykor  leányának,  nem  puhulhatand 
el  a  bajnok  nő  oldala  mellett.  Hazáját  mint  legfőbb  jót  szeretni  —  ez 
volt  a  nagy  irány,  melyhez  a  lángszívet  szünetlen  hajtongatá ;  de  a 
hazafiúságnak  buzgó  érzeteivel  abba  egyszersmind  saját  keblének 
szörnyű  indulatjait  is  általönté.  így  hatalmazott  el  Hedvigen  a  szer¬ 
telen  hév,  mely  a  természettől  szelídre  alkotott  asszonysággal  oly 
annyira  ellenkezik.  —  A  visszás  intézés  által  belsőjében  felforgatva, 
bizonytalanúl  szállongott  a  férfi-leány  csapongó  képzelgéseinek  szöve¬ 
vényein,  hol  sem  érzeményei,  sem  akarása  világos  nyugpontot  nem 
találhatván,  nemének  titkos  vonzódása  mélyen,  de  zavartan  borítgata 
lelkét  a  sejtések  homályaival. 

Egykor  megfáradván  Hedvig  a  vadászatban,  magányosan  pihent 
a  ritkásabb  erdő  enyhelyében.  Az  út  közel  vala.  Dalolva  sietének  el 
azon  a  munkások  hazafelé :  csak  egy  fiatal  pár  szomorúan  marado- 
zott  hátra  a  többiektől.  Hedvig  észrevevén  őket,  magához  szólítja,  s 
okát  kérdé  szomorúságoknak.  Előbeszélé  ekkor  a  férfiú,  hogy  ö  a 
leányzót  szereti  s  attól  szerettetik,  de  ő  maga  szegény  lévén,  a  leány 
atyja  öszveházasulásokat  nem  engedi.  —  „Ti  szeretitek  egymást !“  szól 
Hedvig  s  egy  nem  ismert  érzés  hajnalog  kebelén ;  és  lekötve  kar- 

járói  a  gyöngyszorítót,  a  panaszlónak  ajándékozza.  Háladatosan  borúi 
a  két  szerelmes  jótevője  lábaihoz  s  öröme  nagyságában  eltávozik. 
Hedvig  mély  andalodásba  meiűle;  az  épen  hanyatló  nap  aranypirú- 
lattal  játszadozott  gyönyörű  arczulatján  a  fák  nyildoklásai  közűi. 

Lódobogás  zavará  meg  az  uralkodó  csendet,  s  minekelőtte  fel¬ 
eszmélt  volna  a  tündér  álmadozó,  egy  idegen  ifjú  alak  tűn  szemébe. 
Édes  borzongás  futja  végig,  midőn  szeme  a  hiiledező  jövevény  tekin¬ 
tetével  öszveakad,  magasabb  kéjbe  csapongtak  pillantataik  s  egy  még 
soha  nem  érzett  rendűiét  villant  kebelén  keresztül :  kedveltető  nyá¬ 
jassággal  üdvözli  a  szép  lovag,  szónak  ered,  ajkainak  édelgő  hangján 
felejté  Hedvig  a  mondottakat  s  mégis  elérté  —  az  ifjú  leszáll,  hozzá 
szövetkezik,  lelket  mutat  minden  igéje,  e  találkozást  szerencséjének, 
magát  pedig,  midőn  a  szűz  atyjának  nevét  kiejti,  boldog  szomszéd¬ 
jának  nevezvén.  E  közben  a  kürtök  rivadoznak,  Hedvig  vadászai  kö- 
zelgenek,  s  az  ifjú  esdeklően  kérdi :  részesűlend-e  még  a  viszonlátás 
örömeiben  ?  Egy  lángtekintet  lön  a  válasz,  mely  szívéig  lövelle.  Hed¬ 
vig  felpattana  lovára  s  eltűnt. 

Almélkodva  néz  utána  Ákos.  —  Róbert  Károly  udvarában  neve- 
kedvén  ő  tele  dicsvágygyal,  nagy  reményű  tehetségeinél  fogva  fényes 
polczokra  készíttetők  !  Deli  külsője  s  vidor  lelke  miatt  az  asszonyi 
világ  bálványa.  Most  jőve  a  vidékre  széles  jószágaiba,  melyeket  édes 
atyja,  Michk,  az  uralkodó  ház  iránt  bizonyított  hű  szolgálatai  díjában 
királyi  adomány  mellett  nyert.  E  véletlen  összejövetel,  Hedvig  szép¬ 
sége  s  különössége,  mely  valóján  elöntve  volt,  elragadák  őt,  és  a 
forró  vágy,  ama  daczos  Peteunchnek  leányát  —  ki  az  udvarnál  félel¬ 
metes  vala  inkább  mint  gyűlöletes,  meghódítani,  lángol  a  keblében.  Az 
alkony  inté  útjára  a  késedezőt. 

Mély  gondolkozásban  találá  atyját  a  hazatért  Hedvig  s  e  néma 
komolyság  kívánatos  volt  előtte,  mivel  boldog  érzeménye  a  szép  ifjú¬ 
val  kéjledezhetett,  míg  a  ragyogó  esthajnal  oly  bájlón  tündöklőit  le 
álmai  közé.  Hosszasb  hallgatás  után  Peteunch  világot  parancsol  '  s 
maga  mellé  szólítá  az  édesen  ábrándozót.  „Hedvig !“  úgymond  bizo- 
dalmas  hangon :  „ma  múlt  tizennyolczadik  születésnapod,  érett  ko¬ 
roddal  ideje  tudatnom  jövendődről  gondos  szándékomat.  Napjaim 
hanyatlanak,  azért  férjet  választék  számodra.^  Hedvig  elhalaványúl.  — 

„Toldy  Botond  kedvelt  barátom  fiának  szántam  jobbodat;  ismerkedjél 
meg  a  gondolattal,  hogy  tőlem  s  eddigleni  szabadságodtól  meg  fogsz 
válni.  Néhány  hónap  múlva  megjelenend ;  úgy  hiszem,  választásom¬ 
mal  megelégszel.  Maradj  híve  —  anyád  nem  volt  nekem  az !“  Itt 
homloka  elkomorúlt,  szemei  vadon  tüzelgének  s  mintegy  meglepetve 
a  múltaktól,  egy  szekrényt  nyita  meg  s  egy  aranyozott  poharat  von 
elé.  „Vedd  ezen  poharat  emlékűi  ez  órára.  E  pohárból  anyád  ha¬ 
lált  ivott.  “ 

Reszketve  nyúlt  Hedvig  a  pohár  után.  „Tudd  a  történetet/4 
szól  tovább  Peteunch.  —  „Még  alig  voltál  másodévű,  midőn  fegy¬ 
vereimmel  a  honi  fondorlók  ellen  küzdeni  menék,  kik  hazánkat 
Károdnak  árúlgaták.  E  vidéken  lakott  ekkor  egy  férfi,  ügyünknek 
színlelt  párthíve,  de  mint  fényre  jött  álnoksága  később  mutatá,  a 
nápolyi  felekezet  barátja.  Ez  vad  lángokra  gyúlada  fel  nőm  iránt. 
Házamba  csusszan  távollétem  alatt  —  s  győz  ördöngös  incselgéseivel 
itt  —  győz  az  asszonyi  tisztaságon  ;  meghajlott  ez.  Kártörvendve  símúl 
vissza  a  gonosz.  Töredelem  szállja  meg  ama  boldogtalant,  s  a  mint 
jövetelem  hírét  hallotta,  a  szégyen  s  igaz  bosszú  elől  mérget  vett  e 
pohárból.  Én  már  csak  sírját  lelém.  —  Rettentő  példája  óvjon  meg 
ily  tántorodástól !“ 

Égő  arczczal  s  eltökélve  :  „Meg  —  igen  atyám !  megőriz  az 
engem !“  mondá  Hedvig ;  „de  szeretnem  kell  a  férfiút,  kit  jobbomra 
méltatok :  fogom-e  pedig  szerethetni  azt,  kit  te  választál  nekem  ?“  s 
mintegy  álomban  látván  az  ifjút,  érzelmeitől  elkapatva,  a  mai  törté¬ 
netet  kibuzogtatja  ajkain.  Midőn  az  ifjút  nevezé,  méregre  lobbant  az 
öreg.  „Poklokra  e  névvel !“  —  ordít  —  „az  istentelen  csábító  fia  ő  !  — 
Hah !  birtokára  vágysz  .  .  s  a  feldühűlt  szívből  rohanó  átok  ölé  el 
nyelvén  a  szavakat. 

Mélyen  megrázatva  vonóit  Hedvig  szobájába.  Késő  éjjel  abla¬ 
kához  álla  zajdúlt  érzeményeiben,  a  táj  felé  forgatva  szemeit,  hol 
Ákost  megpillantá,  s  hajnal  hasadtakor  már  nem  tudva  azon  helyre 
vonták  érzelmei.  Oda  jött  Ákos  is  óhajtozása  szárnyain,  s  az  új 
indúlat  mélyebben  gyökereze  a  leány  szívében.  Ott  látá  őt  többször 
is  atyja  előtt  rejtegetvén  boldogságát,  melyet  a  titkolódzás  még  inkább 
szépíte.  Egy  szép,  vidám  napon  gyors  léptekkel  siete  ki  Hedvig  a  vár 

kapuján.  Atyja  megpillantván  őt,  utána  kiált ;  de  az  álmadozónak 
nem  vala  most  érzéke  azt  hallhatni.  Peteunch  gyanítván  a  rettentő 
titkot,  leányát  nyomon  követi. 

Az  erdőben  sűrű  lomboktól  ernyezett  pázsiton  találta  Hedvig 
kedvesét.  Édesen  csattogott  a  fülmile  körűltök.  Szerelmet  látszott 
lehelleni  a  természet,  az  lángolt  Hedvig  kebelén  is.  A  fennten  lobogó 
indúlat  elenyészti  minden  eszméletét,  ég,  föld  egygyé  olvadoz  szemei 
előtt,  és  szíve,  lelke  kimondhatatlan  kéjgyönyörben  lankadozván  el, 
kedvese  ringató  karjai  közt  ébred  fel.  —  „Tiéd  vagyok !“  rebegé,  lángzó 
tekintettel  s  e  perczenetben  egy  dárda  zuhan  el  mellettök.  Elszörnye- 
dés  hangján  sikolt  fel  Hedvig,  ótalmazólag  dőlve  Ákos  mellére.  Atyja 
megettök  állott.  „Hah  gyalázatos  !“  riad ;  s  erőszakos  vonaglatokban 


kapkodva  fegyveréhez  öszveroskad  elősietett  szolgáinak  karjaikon. 
Leányát  a  gyűlölt  karjai  közt  látván,  felbőszült  érzése  szertezűzá  por¬ 
hanyó  hajlékát.  Szörnyűt  hala.  Dermedve  néz  Hedvig  atyjára  s  a  lel¬ 


ketlen  tetemre  omlik.  Lassan  emelkedve  azután  az  ifjűhoz  őgyelg,  ki 
mélyen  illetődve  álla  ott.  „Most,  most,  tehát!"  mond  bűs  elszánással, 
„egészen  tiéd  vagyok,  vagy  atyámat  követem."  A  várba  viteték  a  ha¬ 
lott.  Hedvig  irtóztató  némaságban  követé  lelketlen  atyját. 

Gyász  borűla  el  Ztropkounak  vidéke  felett.  Rengő  zúgással 
kongtak  le  a  várharangok,  szerteszélylyel  a  hatalmas  úrnak  nem  vélt 
halálát  hirdetgetvén.  A  történet  szörnyű  alakban  s  viszongó  képze¬ 
tekben  szállonga  szájról-szájra  a  nép  között  s  nagyszámú  sokaságot 
csődíte  össze  minden  tájról  a  torra.  Néma  tépelődéssel  látja  Hedvig 
a  halotti  készületeket ;  de  rettenet  zajlong  keblében.  A  természet 
szava  előrendűl  nagy  érzeményei  zavarából  s  atyagyilkosságot  kiált 


fejére.  Mentegeié  ugyan  indúlatja,  vad  lánggal  égvén  a  jövendő  felé  ; 
de  magzati  szíve  marczangló  fájdalmit  csalfényével  nem  olthatá  el. 
Minden  látogatást  eltiltva  szobájától,  szótlan,  könnyűden  sínlődve 
merengett. 

A  temetést  megelőző  nap  végső  alkonyán  bűs  hangzatok  ser¬ 
kenték  fel  az  egyedül-kesergőt  mély  sülyedezéseiből.  Szerzetesek 
karéneke  volt  az,  kik  ájtatoskodni  jövének  a  halotthoz,  szomorgó 
kintorna  közt.  Hedvig  keblét  kín  dühe  tépdelé  s  öszveszédűlt  a  lát¬ 
vány  felett.  Az  örök  elválás  gondolatja  s  egy  szózat,  mely  belsője 

mélyéből  lágyula  fel,  titkos  erővel  integeték  bocsánatért  esdni  atyja 
hidegűlt  lábaihoz  ;  oda  támolyg. 

Mély  hallgatás  uralkodott  mindenütt.  A  fegyverpalotának  ajtaja 
enged  a  lassú  nyitásnak  ;  keskenyen  nyúlongó  góth  ablakai  borzasztó 
rémzetek  gyanánt  mozdulatlan  remegtek  az  éjjeli  lámpa  csillogásiban, 
félelmesen  az  ősi  mellvasak  s  pánczélok  a  feketén  szőnyegezett  falakon 
halotti  pompára  idomítva.  Hidegen  suhogott  be  az  éjfél  szele.  Eldődei- 
nek  lelkei  látszottak  körűle  lebegni  s  felette  ítéletet  tartani.  Középen  a 
gyászalkotvány  vértesen  fekvő  halottjával :  arczvonásiba  harag  tapa¬ 
dóit  ;  mellette  cserág-koszorúzta  kardja  tömérdek  paizsa  felett.  Hedvig 
érzése  iszonyúságában  térdre  omlott :  „Elölheti-e  az  átok  magát  a  tiszta 
szerelmet  ?"  így  zokog  „és  te,  ki  engem  forró  szívemnek  indúlatival 
ápolgatál  atyám,  oh  áldj,  áldj  meg  békehonodból!  —  Ákos!  Ákos  !  — “ 

Közel  állott  ő  vigasztalni  a  kesergőt.  Hosszas  tusakodásin  elő¬ 
jön-e  a  temetési  gyülekezetbe  ?  győzött  a  nehéz  gondolat :  szerző  oka 
vagy  a  szánandó  árva  veszteséginek.  „Nálad  vagyok  bús  szenvedő  meg¬ 
osztani,  enyhítni  fájdalmidat !“ 

„Ákos  !“  mond  a  felrezzent  leány,  „te  itt  ?“  s  felhevűlt  indúlattal 
kezénél  ragadván  az  ifjút,  „itt"  úgy  mond,  „e  szent  helyen  s  ezen  órá¬ 
ban  kötöm  le  hűségemet :  szerelmem,  e  lélek  s  mindenem  tiéd  !“  s  elő- 
vevén  anyjának  szomorú  hagyományát,  a  poharat,  elbeszélé  a  történetet, 
e  szókkal  fejezvén  be  :  „Ily  véget  érjen  a  hitszegő  !“  Fagylaló  rettegés 
fogta  el  az  ifjút,  minden  szelídebb  érzemény  elfásúlva  szorult  vissza 
mellébe. 

Peteunch  letétetett  elhúnyt  őseihez.  Hedvig  mély  fátyolban  elvo- 
núlva  az  emberek  szemei  elől,  melyek  tőr  gyanánt  sebzék  szívét,  hév 
bánattal  gyászok!  édes  atyja  elvesztőt ;  de  fájdalma  idővel  enyhűle  leg¬ 
inkább  az  indúlattól,  mely  Ákosért  égé.  Erős  ragaszkodással  hitte  magát 
jegyesének,  noha  büszkébb  vala  ennek  érzetében,  hogy  sem  hiedelméről 
vallást  tegyen.  Tekintet  és  tartózkodás  nélkül  vett  részt  társaságában, 
vele  mulatozott,  vele  járdáit  karöltve  érdéin  ;  csak  benne  s  általa  élve, 
mindene  kívánt  lenni,  hogy  szerelme  lánczait  öröklétbe  általfűzze.  Ákos 
nem  lehetett  az  elbájolásig  szép  Hedvig  s  határtalan  hajlandósága  iránt 
érzéketlen  —  sőt  még  a  hölgy  szabadabb  délezegsége  is  gyönyörre  ra¬ 
gadozd.  —  Boldog  míg  a  csapongó  lángokat  viszonzá  !  de  hűltebb  esz- 


188 


méletének  sugallása  e  szövetségnek  állandóságot  nem  ígérhete.  Nöttön 
nőtt  Hedvigben  az  indulat,  de  a  komolyságot  nem  űzheté  el,  mely 
sötéten  boronga  természetén ;  titkos  félelemmel  tölté  az  be  Ákos 
kebelét,  rettegve  a  lángszerelemtől,  mely  őt  oldhatatlan  szorítá  ugyan, 
de  fellengző  vágyait  ki  nem  elégíthető ;  mindazáltal  sorsát  a  leányé¬ 
hoz  látván  kötve,  lekötve  maradt. 

Míg  ezek  így  folynak,  háború  üt  ki  Dalmátországban.  A  király 
hadi  erőt  külde  Velenczére,  hogy  az  ennek  oltalma  alá  pártolt  Jádra 
városát  a  magyar  koronához  visszahódítsa.  Fegyverre  szólíttatott  or¬ 
szágunk  nemessége.  Az  öszvesereglés  híre  Ákos  dicsszomját  felbuz- 
dítá,  ki  azonnal  kész  vala  követni  a  tábor  harsogásait.  Hedvig  felleng- 
zőbben  érezett,  hogysem  kedvesét  a  hős  pályától  visszatartaná :  sőt 
újabb  érdemdíszben  óhajván  a  vitézt  ragyoglandani,  maga  ösztönző 
a  haza  szolgálatjára ;  s  csak  nehezen  állott  el  a  szándéktól,  őt  követve 
tapasztalni  a  harcz  veszedelmeit. 

De  az  elválás  órája  Hedvig  előérzéseitől  megnehezült.  Forrón 
szakadott  ki  egy  könycsepp  szép  szeméből  —  néma  fájdalomban  torié 
azt  le  a  leány  hév  kebelén.  Ákos  búcsúza :  szótlan  kíséré  őt  Hedvig 
az  erdőségen,  szerelme  örömeinek  s  atyja  halálának  titkos  tanúhelyé¬ 
hez.  A  lángérzemény  leghatalmasb  kirohantával  omla  itten  az  ifjúnak 
karjai  közé.  „Ákos  !“  szóla  reszkető  hangon  :  „e  hely  árnyain  enyészet 
lappang ;  —  ádáz  kezekkel  fogja  be  a  lét  körét,  de  nem  bírhat  a  sze¬ 
relemmel.  Itt,  itt  szövődék  alakja  végzetemnek.  —  „Élj  boldogúl !“  — 
Hedvig  bánatosan  vissza  vára  felé,  Ákos  tágúltabb  kebellel  a  dicsőség 
lenge  távolába. 

Indúlásra  várt  a  nemesség  Rákos  mezején,  midőn  Ákos  Pest 
alá  érkeze  lovagjaival.  Gyorsan  tévé  meg  innen  útját  a  bátor  sereg, 
rövid  idő  alatt  benyomúlva  Dalmácziába.  A  zendülés  néhány  ütközetek 
által  megzaboláztatott,  s  Velencze  egyezésre  lön  hajlandó.  Ákos,  va¬ 
lamint  a  csatákon,  úgy  a  frigykötésben  is  fenten  kimutató  jelességét, 
atyjának  oldala  mellett,  kit  a  király  a  visszaszerzett  béke  után  illyriai 
helytartóvá  neveze  ki,  fiának  érdemeit  ékes  arany  lánczczal  jutal¬ 
mazván. 

De  más  jutalom  készült  Ákosnak  Visegrádon,  mert  a  királyné, 
ki  őt,  kedves  tárnoka  fiát  nagy  kegyeiben  tartá,  Drugeth  Fülöp  akkori 

nádor  unokájával,  a  ritka  szépségű  Olíviával  kívánja  vala  öszvepáro- 
sítani.  Megjelen  az  ifjú  a  fény  helyén  s  csudálásra  olvadoz.  Olívia, 
miként  a  kertek  feselö  rózsája  virágtársai  között,  díszremekje  a  királyné 
udvarának  :  eleven  vidámság  vetélkedve  asszonyi  szelídséggel  tündöklc 
szemeiből  és  leikéből  —  mint  midőn  a  harmat  gyöngyei  ápolva  enyhítik 
a  rózsa  keblét  kecsegtetőbb  lángokra  szerteömlő  illatozással.  Ákos 
tisztelet  érzeményivel  közelíte  feléje,  óhajtva,  s  a  két  szív  öszvehang- 
zott  szerelmében.  Mosolygva  tűnt  fel  s  tettekben  gazdagon  a  jövendő 
az  érdemre  törekvő  ifjúnak,  s  az  özön  remények  szárnyain  száz  egekbe 
röpítgeték  a  boldogot.  Sírva  lebegett  néha  Hedvig  alakja  csendesb  órái 
felett :  de  az  angyali  kellemű  Olíviának  szelíd  lelke  mindig  a  jelenlét 


örömeihez  bájolá  a  sötétlő  visszaemlékezést.  Ha  tett  olykor  öszve- 
hasonlítást,  egész  valója  csak  Olívián  nyughatik  meg;  s  az  udvari  élet 
ragyogásból  a  messze  leány  —  feledékbe  sűlyedt.  —  A  fiatal  tűz  leg¬ 
inkább  vonatik  a  különösség  ingereitől :  a  férfiú  valót  akar,  valót  keres 
társasági  életbe  szövetkezve  nyugodtabb  kívánatival ;  így  Ákos  a 
Hedvig  ölében  egykor  töltött  arany  napokat  most  ifjúsága  merészebb 
álmainak  tekinté. 

Az  öszvekelés  napja  elhatároztatott.  A  szép  pár  híre  egész  or¬ 
szágon  átfutamodván,  beszállóit  rövid  időn  Ztropkoura  is. 

Földhez  sújtá  ez  Hedviget.  —  Minden  csepp  vére  elakada:  de 
egy  gondolat  villantja  keresztül  homályos  lelkét,  gondolat,  mely  nagy 
és  erős,  mint  szerelme.  Közel  tanúja  kíván  lenni  a  hallott  történen- 
dőnek  s  titkon  rendbe  hozván  dolgait  bús  várában,  egyik  hű  szolgá¬ 
jával  útnak  indúl  Visegrád  felé. 

Üvöltve  röpültek  a  szelek  téren,  tetőn,  a  mint  a  két  vándor  a 


Duna  partjához  vergődék.  A  folyam  szörnyű  zajlongásban  dühödött : 
tajtékzó  hullámaira  rettegett  bocsátkozni  mindenik  révész.  Kínosan  néz 
fel  Hedvig  a  magasra,  hol  a  királyi  vár  oly  büszkén  vesztegel  az  idő¬ 
nek  —  s  levonván  bal  karjáról  a  sorgyöngyöt,  párját  a  szerelme  haj¬ 
nalán  elajándékozottnak,  egyik  hajósnak  nyújtja,  kérve  kéri  s  kény¬ 
szeríti  az  általvitelre.  Végre  elindíttatott  a  csolnak,  vészből  vészbe 
hányatva  a  dúlongó  hablorlatokon,  de  az  elszánt  leány  égő  vágyaiban 
csak  fel !  csak  fel !  ■ —  Zsibonga  már  a  nép  a  vártemplomban,  mely 
oda  számosán  tódúla  öszve  a  menyekző  pompájára,  s  a  rend  kevés 

vártatva  megindul :  aranyban  és  ezüstben  tündöklőit  elé  a  nemesség, 
míg  a  fehéren  öltözött  koszorús  lánykák  virágútat  hintegettek  a  boldog 
párnak.  Halál  sóhajtása  ütődék  fel  Hedvig  melléből,  midőn  Ákost  meg- 
pillantá,  s  miként  lépdel  érzése  nagyságával  az  oltárhoz  gyémántokkal 
s  örömmel  sugárzó  mennyasszonya  mellett.  A  király  s  királyné  meg¬ 
jelenése  dicsőségre  emelék  az  ünnepet;  s  midőn  e  fő  méltóságok 
drágán  hímzett  üléseiken  helyt  fogtanak,  előjön  a  papság  s  az  öszve- 
adás  rendtartása  elkezdődik.  Szédítő  zavar  éjjeleze  Hedvig  körűi. 
A  világ  ingadoza  lelke  előtt,  s  a  mint  Ákos  ajkain  a  rettenetes  „Igen !“ 
kilebben,  szívét  hasadozni  érzé.  Fogyaték  erejének  maradványain  alig 
tántoroghata  ki :  atyjának  lelke  nyita  neki  ösvényt  által  a  sokaságon. 

Meg  vala  immár  kötve  a  szent  frigy,  s  az  örvendő  gyülekezet 
menyekzői  lakomához  ült  öszve.  Örvendő  magas  „Éljen !“  kiáltások 
hangozának  fel  a  királyi  háznak  s  az  új  párnak  trombita-harsogás 
között.  Egy  öreg  szolga  lép  ekkor  elő  s  poharat  hoz  a  vőlegény  felé : 
ez  ijedten  kap  utána  s  vér  loccsan  ki  belőle  az  asztalra,  melegen 
feccsentve  bé  a  kéjelgő  menyasszonyt  —  Ákos  összeomlik.  A  ven¬ 
dégek  kíméletlenül  ragadják  meg  a  vakmerőt.  Chombord,  az  öreg  szolga 
asszonyához  vezeti  a  felzúdultakat  —  Hedvig  vala  ez ;  mellébe  tőr 
döfve,  kezébe  írás  szorítva  e  foglalattal  Ákoshoz :  „Vedd  e  poharat ! 
mérget  ivott  abból  a  hűségtelen  —  a  hűség  szíve  vérével  tölté  meg  azt.“ 

Peteunch  birtokai  a  koronához  estek  vissza.  —  Hedvig  sírhantja 
magányosan  emelkedék  a  Dunaparton. 

Feleszmélt  Ákos  veszteségi  érzetében  —  megismérni  nyereségét. 


* 


x 


Sokáig  tartatott  e  vérpohár  a  ritkaságok  tárában :  szomorú  tör¬ 
ténete  szájról-szájra  hozatva  le  hagyományúi  szelídebb  jelenkorunknak. 

ELBESZÉLÉSEK. 

TOLLACil  JÓNÁS  VISZONTAGSÁGAI. 

(Tulajdon  leveleiből.) 


Kisfaludy  Károly  munkái.  J I. 

ELSŐ  RÉSZ. 

TOLLAOI  JÓNÁS  PESTEN. 

(1822.) 

I. 

1.  Maji. 

Barátom  !  én  nagy  világba  megyek !  Azt  megírtam  már,  hogy 
mióta  egy  gazdag  bátyánktól  tetemes  successiót  nyerénk,  atyámnak 
velem  szörnyű  nagy  plánumai  vannak. 

Minap  megáll  előttem  s  a  bodor  füstöt  igen  sűrűn  eregetve 
pipájából,  így  szólt :  Fiam  Jónás  !  huszonkét  esztendős  múltál,  pénzed 
lesz,  deákul  tanultál,  maholnap  szép  hivatalomba  léphetsz  ;  de  még 
világi  tapasztalásod  nincsen :  azért  utazni  küldelek ;  először  is  járd 
el  a  fővárost,  szerezz  tapasztalást  s  több  e  félét.  Eszed  van,  künn  még 
talán  gyarapodik  is,  ennélfogva  mentorra  nincs  szükséged. 

Örömmel  hallám  mind  ezeket ;  mert  az  ember  nem  azért  szü¬ 
letett,  hogy  azon  helységből,  hol  nagy  nehezen  általfutá  iskoláit,  soha 
ki  ne  szökjék.  Magam  sürgetém  elindulásomat.  Bár  ne  szakadtál  volna 
oly  messze  tőlem!  most  velem  jöhetnél;  mindazáltal  leveleimmel  fel¬ 
kereslek,  s  híven  napról-napra  mindent  leírok,  mi  történik  velem. 
Fogadd  szívesen  sorsom  közlését  és  rakd  el  tiszta  érzéseim  docu- 
mentumi  gyanánt. 

Innen  hazúl  többé  nem  írok ;  mert  ha  az  ember  nagy  útra 
készül,  hamar  kifogy  az  időből.  Itt  is,  akárhol  is,  szíves  barátod 

Tollagi. 


13* 


195 


II. 


Pest,  7.  Maji. 

Ha  az  ember  új  világba  lép,  valami  különöst  érez,  a  mit  otthon 
nem  érzett,  így  vagyok  én  ;  mind  e  mellett  fogadásom  szerint  az  írás¬ 
hoz  fogok. 

4-ta  hujus  megáztatva  anyai  könnyektől,  tetézve  atyai  áldással, 
szívdobogva  kocsira  ülék  s  két  feldűlésen  s  azokkal  járó  kék  foltokon 
kívül  szerencsésen  ide  is  érkezvén,  a  Remény  fogadóban  megszálltam. 
Ily  nagy  városban,  gondolám,  az  embert  fel  sem  veszik,  azonban 
jöttémkor  mindjárt  nagyságoltak ;  de  mi  az  embernek  nem  competál, 
ne  vegye  magára,  én  is  eltiltám  a  magas  titulust. 

Hol  az  ember  idegen,  senkit  nem  ismer ;  de  így  az  ember  csupa 
nézésből  nem  sokat  tapasztal,  azért  én  is  lementem  az  alattam  levő 
kávéházba,  hol  több  városi  ifjakkal  mindjárt  is  megismerkedtem. 
A  rokon  lelkek  egymást  feltalálják :  hozzám  is  bizonyos  Lépfalvi 
különösen  vonzódik,  ittlétem  czélját  elbeszélvén,  barátságát  s  párt¬ 
fogását  ajánlotta. 

Meglátom,  miket  tapasztalok  ;  nálunk  úgy  hírlelik  :  hogy  a  nagy 
városban,  a  ki  nem  akar  is,  tanul.  Ezer  feltételek  sarjadoznak  keb¬ 
lemben,  de  azért  alunni  készülök:  mert  ha  az  ember  elfárad,  szeret 
pihenni. 

III. 

8.  Maji. 

Barátom  !  kulcslyukon  ne  nézz  keresztül ;  én  tettem  azt,  de 
meg  is  adtam  árát. 

Hogy  az  ember  okos  maradjon,  olvasni  szükséges :  e  végre 
nehány  deák  írókat  raktam  el  ládámba.  Ma  épen  előszedém  őket, 
midőn  a  mellékszobában  éneklést  hallok,  de  a  világért  se  tudtam, 
férfi-,  vagy  asszonytorok  zeng-e  ?  Curiositástól  únszoltatván,  a  kulcs¬ 
lyukon  nézek  keresztül  s  ím  tükör  előtt  áll  egy  drágán  öltözött  sze 
mély  s  írásból  énekel,  mellette  egy  hosszú  ember  hadonáz  kezével  s 
az  az  egész  scálát  kiejti  képével.  Ajtóhoz  lapúlva  várom,  mi  lesz  a 
dologból  ?  vS  hajam  a  kilincsre  tekeredik,  de  fájdalmasan  csak  akkor 
vevém  észre,  midőn  a  fogadóbeli  inas  belép,  hirtelen  hátra  nézek  s 
egy  fürtöt  kiszakasztok,  melyre  a  kilincs  zörren  s  az  ének  megszűnik* 

Az  inas  elmondá :  hogy  szomszédném  egy  híres  altista  énekesné  s 
ma  fogja  épen  magát  produkálni.  Gondolhatod :  mint  vágytam  őt 
nyilván  is  hallani  ;  mert  nálunk  néhány  csepüevő  s  egyéb  bukfen- 
czes  embereken  kívül,  ilyetén  mesterek  nem  fordulnak  meg.  Az  inas 
zártszékkel  kínál :  mit  használ  a  szék,  ha  be  van  zárva  ?  mondám, 
inkább  innen  vigyünk  széket.  Erre  viszonzá :  csak  bízzam  reá,  ő 
szerzend  úri  helyet.  Ment  s  nem  sokára  hozott  czédulát ;  drága  volt, 
az  igaz,  de  ingyen  csak  a  halál,  gondolám  s  kifizettem. 

Rendelt  órára  theatrumba  megyek ;  előnyújtván  a  kártyát,  első 
emeletre,  egy  rekesztékbe  vezetnek.  Ott  bámultam  a  tolongó  sokasá¬ 
got,  midőn  egy  ifjú,  kit  már  tegnap  a  kávéházban  láték,  hozzám  szö¬ 
vetkezik.  Uraságod  maga  vagyon  ?  —  mond  —  talán  nem  lesz  terhére 
társaságom  ?  Absolute  nem,  felelék,  őt  mellém  ülni  kényszerítvén.  Sok 
beszéd  után  mondá :  Cornelia  derék  énekesné ;  de  nagy  ellensége  s 
ócsárlója  nemzetünknek,  hogy  minden  hangért  ezrekkel  nem  adózunk. 
Hadd  legyen  ellenség  !  viszonzám,  nincsenek  huszárjai,  sem  ágyúi.  — 
Az  nincs,  felel,  de  vannak  szép  szemei  s  azok  néha  huszároknál  is 
több  kárt  okoznak.  Mi  ifjak  ma  őt  kifütyölni  akarjuk  s  mint  jó  hazafit 
az  urat  is  ezen  frigybe  meghívom.  Ha  így  van,  mondám,  szívesen  ! 
Miként  szokták  ?  Tessék  engem  utánozni,  felel. 

Azalatt  muzsika  kezdődik,  mély  csendesség  lón,  a  kárpit  fel- 
huzatik  és  az  énekesné  kilép;  társam  lassan  fütyöl,  én  hirtelen  kidu¬ 
gom  fejemet  s  két  ujjommal  olyant  füttyentek,  hogy  a  theatrum  is 
visszahangzott  belé,  gondolván,  ha  az  ember  valamit  tett,  tegye  igazán. 
Erre  alól  tapsolnak,  lármáznak,  s  mindem  szem  felém  lövel ;  ennek 
okát  tudni  óhajtván,  társamhoz  fordulok,  az  elillant ;  a  kis  folyosóra 
megyek  utána,  egy  úr  haragosan  elállja  útamat,  kérdvén  :  én  fütyöl- 
tem-é  ?  Igen  is  !  felelék  biztosan.  Arra  ő  felzúdul,  fenyítni  kezd,  miként 
merem  a  köztársaságot  zavarni  s  hogy  tettemért  adóznom  kell.  Hasz¬ 
talan  kértem,  hogy  compescálja  nyelvét,  folyvást  dörgött  s  neve¬ 
met  kérdé  ;  de  én  okos  voltam  s  nem  mondtam  meg  —  több  ember 
szorong  öszve  s  mind  ellenem  voltak ;  már-már  szepegni  kezdék, 
akkor  Lépfalvi  törtet  elő,  megpanaszlom  a  dolgot,  ő  azon  haragos 
urat  hátra  vonja  s  minekelőtte  magamhoz  térek,  a  nagy  zúgás  ne¬ 
vetségben  oszlik  fel. 

Tele  confusióval,  megmentőmtől  kísérve  térek  szállásomra,  hol 
megértém  a  dolog  mivoltát :  hogy  azon  ifjú,  ki  megcsalt,  az  énekes¬ 
nőt  szereti  s  most  valamin  öszvezendülvén,  engem  választa  boszúja 
eszközének. 

Az  ember  könnyen  hisz,  ennél  fogva  könnyen  csalatik  —  aztán 
boszankodik. 

IV. 


9.  Maji. 

Ha  az  embert  egy  baj  éri,  a  többi  sincs  messze. 

Búfelejtésre  ma  korán  reggel  a  szabadba  menék,  soká  tűnődvén, 
miként  lehetne  a  tegnapi  dolgot  helyre  hozni?  Nagy  észmarczonglás  után 
az  ártatlan  énekesnőt  megkövetni  legjobbnak  Ítéltem  ;  ennélfogva  vissza 
s  hozzá  sietek.  Ajtót  nyitok :  egy  szép  szőke  leány  ült  az  asztalnál  s  kö¬ 
tött,  látásomon  néni  kevéssé  ijedvén  meg.  Szótlan  sokáig  nézek  égszínű 
szemébe  s  mindig  úgy  rémlett :  hogy  az,  kit  a  kulcslyukon  láttam,  egé¬ 
szen  más  vala  ;  ezen  gondolaton  elfelejtém  mondandómat. 

Talán  bátyámat  tetszik  keresni  ?  kérdé  szelíd  hangon,  mindjárt 
visszavárom  !  Ezen  hang  nem  volt  olyan  trillás,  mint  a  tegnapi,  engem 
mégis  mélyebben  meghatott.  Felbátorodva  felelék :  semmiféle  férfit, 
csak  ékes  hangú  személyét  jövök  tisztelni  s  az  esti  füttyért  töredelmes 
szívvel  bocsánatot  kérni. 

Erre  szemei  jobban  rám  nyíltak :  ha  én  volnék  a  megbántatott, 
mondá  igen  kegyesen,  szívemből  megbocsátanék  ;  de  az  nem  vagyok  ! 
Úgy  vélem,  a  szobát  tetszett  ismét  elhibázni ;  azonban  örvendek,  hogy 
ezen  tévedés  által  tanúja  levék  jószívűségének. 

Mit  feleltem,  mint  jöttem  ki,  már  nem  tudom,  oly  zavarba  jöt¬ 
tem  ;  és  csak  új  bajom  hozott  magamhoz,  midőn  tudniillik  szobámba 
akarék  menni  és  kulcsomat  elvesztém. 

Lépfalvi  jön  ismét,  panaszlom  sorsomat ;  ő  rész  szerint  gon- 
dolá,  nem  szerencsétlenség,  ha  az  ember  véletlen  egy  széphez  jut, 
rész  szerint  az  énekesnőt  is  valami  ajándékkal  megkérlelhetőnek  állítá. 
Mindent  magára  vállalt. 

A  tapasztalás,  látom  magamról,  vagy  pénzbe,  vagy  érzésbe 
kerül,  s  így  az  ember  nyerve  veszt,  vagy  ha  akarod,  vesztve  nyer  — 
mi  haszna  marad  ? 

V. 


10.  Maji. 

Ma  Lépfalvi  javallására  elhordozkodtam,  még  pedig  ugyanazon 
házba,  hol  ő  lakik.  Szolgálatomra,  míg  itt  leszek,  egy  inast  is  fogad¬ 
tam  ;  jó  ember,  de  keveset  hall ;  az  semmi,  csak  azt  megértené,  a 
mit  hall. 

A  fogadóban  jól  meghúztak !  Nálunk  az  egész  helység  kulcsa 
nem  constal  annyit,  mint  ezen  városi  kulcs. 

Rendre  vergődvén,  eljártam  a  város  ritkaságait.  Mi  sok  szép 
van  e  világban,  a  mi  nem  áll  könyvekben  !  Ellenben  mi  sok  festetik 
nagynak,  a  mi  csekély  magában !  Jele :  hogy  nem  mind  arany,  a  mi 
fénylik,  nem  mind  igaz,  a  mit  írnak,  nem  mind  helyes,  a  mit  tesznek, 
nem  mind  jó,  a  mit  dicsérnek ;  de  az  való  marad :  míg  az  ember  szűk 
határ  között  él,  magát  okosnak  tartja ;  ha  kiljebb  lép,  látja,  mennyit 
kell  még  tanulnia ! 

Tele  van  a  fejem  ;  de  abból  nem  következik,  hogy  mind  azt  le 
is  tudom  írni. 


VI. 

11.  Maji. 

Ma  Lépfalvi  egy  kertbe  vitt  sétálni,  respective  szaladni,  mert 
alig  léptünk  be,  két  fehérszemély  ötlik  szemébe,  kik  után  iramlik,  s 
én  ő  utána.  Hozzájok  érvén,  köszöntjük  őket.  Lépfalvi  titkos  beszél¬ 
getésbe  ered  velők  s  aligha  nem  felőlem  szóltak :  mert  az  ifjabbik 
szemei  többször  lopva  mosolyogtak  felém  —  pedig  azok  szép  szemek 
voltak  ám !  Barna  fürtök  közül  úgy  ragyogtak  ki,  mintha  Ámor  két 
csillagot  dugott  volna  oda  a  szíveket  elolvasztani. 

Lépfalvi  rossz  deák  lehetett !  Egy  becsületes  sententia  sem  jött 
ki  ajkain,  mégis  úgy  figyeltek  reá,  mintha  Horáczot  explicálta  volna. 
Utóbb  kifogyni  látszatott,  mert  engem  únszola  szólásra.  Én  sok  szé¬ 
pet  akartam  mondani,  de  hirtelen  semmi  se  jutott  eszembe ;  ebből 
tapasztalám :  hogy  az  ember  nem  tud  mindent,  a  mit  akar ;  s  ha  tud 
is  :  nem  úgy  s  nem  akkor,  mikor  kell. 

A  másik  személy,  korosabb  és  vastag  személy  volt ;  nyájas 
lebocsátkozással  egy  deszkapadra  invitált,  de  nagy  extensiója  miatt 
csak  a  pad  szélére  fértem.  Míg  Lépfalvi  a  másikkal  elmerülten  beszélt, 

ő  nekem  a  tavasz  kellemeit  magasztald ;  én  erre  tudósán  megmuta- 
tám  :  hogy  tél  után  tavasz,  tavasz  után  nyár  következik,  érzékenyen 
hozzá  tévén,  mily  nehéz  lesz  neki  majd  a  rekkenő  nyári  melegben 
ily  hűsmasszát  hordozni !  Arra  ő  hirtelen  felkel,  a  deszkapad  felbillen 
s  én  a  földre  bukom  ;  de  csakhamar  talpon  valék  ismét,  a  kis  leány¬ 
nak  időt  se  engedvén  a  sikoltásra. 

Nem  sokára  búcsút  vevén,  a  reájok  váró  kocsihoz  mentek. 
Lépfalvi  az  ifjabbat,  csókot  nyomván  kezére,  felsegíté  ;  én  kalapomat 
a  bakra  tevém,  hogy  annál  könnyebben  emelhessem  fel  a  vastagot ; 
de  elkéstem,  mert  akkorra  már  a  kocsiba  be  is  telepedett.  Meghajtom 
magam,  a  barna  szemek  felém  kacsintanak,  és  én  oly  valamit  érzék, 
a  mit  definiálni  nem  tudok ;  szerettem  volna  én  is  egy  csókot  appli- 
cálni  gömbölyű  karjára ;  de  elindultak,  s  nekem  semmi  se  jutott. 
Elandalodva,  későn  vevém  észre,  hogy  kalapom  is  velők  ment  : 
utánok  futok  és  szerencsémre  az  útfélen  lelem  kalapomat,  de  horrende 
öszvezúzva.  Mérgelődve  térek  Lépfalvihoz,  elébe  tartván  a  destruált 
jószágot :  mi  egy  kalap,  mondá,  ily  gyönyörű  mulatságért  ?  Szemei 
égtek,  az  enyimek  pedig  tele  voltak  porral. 

Hazamentünkben  kifejté  a  titkot :  hogy  az  ifjabbik,  Kamati 
Lolli,  egy  gazdag  kereskedő  leánya,  a  vastag  pedig  Madám  Lau- 
rent,  annak  gubernantja.  Mily  nehéz  itt  egy  leányt  megőrzeni ! 
Gubernátor  eg3r  országnak  is  elég. 

VII. 

12.  Maji. 

Alvásért  fekszik  le  az  ember;  de  én  az  éjjel  ébrebben  alvék, 
mint  máskor  nappal ;  képzeletem  hol  a  kék,  hol  a  barna  szemekkel 
vesződött.  Miért  van  ez  ?  Nálunk  is  teremnek  szép  szüzek ;  de  talán 
nincs  annyi  mesterségük  az  embert  virrasztgatni. 

Lépfalvi  nagy  emberismerő,  mindjárt  előtalálta,  mi  nyugtalaní¬ 
tott  ;  ő  úgy  véli :  Cupidóval  lesz  dolgom,  ki  főkép  Morpheusnak  esküdt 
ellensége.  így  hát  nekem  kellett  utána  járni,  különben  ő  látogatja  meg 
váratlan  is  a  szíveket. 

Olvasni  nincs  kedvem,  hasztalan  forgatom  a  classicusokat, 
minden  betűn  szép  szemek  lebegnek.  Hol  fel,  hol  alá  járok,  az  idő 

hosszú,  még  sem  unom  el  magamat.  Óránként  eszmélkedem  s  mind 
e  mellett  semmit  se  gondolok.  Rendes  állapot ! 

VIII. 

13.  Maji. 

Mit  az  ember  örömest  hall,  arról  örömest  beszél,  ha  van  kivel ; 
én  is  általmentem  Lépfalvihoz  s  kitanultam  tőle  a  többi  között:  mint 

kell  a  szépnemet  captiválni.  0  a  boldog  szerelmet  négy  §§-ra  osztja 
fel :  látás,  szólás,  vallás,  és  ha  van  miből  a  kedves  tárgyat  kitartani : 
örök  frigy.  Ezekkel  jár :  andalgás,  remény,  sejtés,  boszúság,  lángoló 
öröm  és  gyilkoló  féltés.  Ez  mind  nálunk  is  úgy  vagyon,  csak  hogy  a 
munkás  ember  nem  igen  ér  rá  fohászkodni  és  ablakok  alá  járni.  Itt, 
gondolom,  a  szerelem  mesterséges  időtöltés,  ott  valódi  érzés. 

De  mit  okoskodom  ?  Bévett  szokás,  fél  törvény,  azért :  mint¬ 
hogy  Lépfalvitól  haliám  első  látástól  fogva  Lollinak  irántam  serkenő 
hajlandóságát  és  azt  viszonzani  kötelességemnek  tartom  ;  tehát  bele 
kapok  az  első  czikkelybe,  azaz  a  nézéshez. 

Utóírás  : 

Ha  poéta  volnék,  azt  vélném :  hogy  az  ég  könnyező  szerelmes 
szándékomat  s  úgy  tele  sírta  ruhámat,  hogy  egy  hajszálnyi  sem  ma¬ 
radt  benne  száraz.  Hallgasd,  miként  jártam. 

Kamati  háza  numerusát  s  utczáját  megértvén,  pontban  négy 
órakor  délután  felkeresőm ;  mivel  pedig  Kamati  háza  szögletház  s 
nem  tudtam,  mely  felől  lakik  Lolli,  az  utcza  közepén  oly  situsban 
álltam  meg,  hogy  szemeim  minden  ablakra  eljuthatának,  s  ezt  okosan 
is  cselekedtem  ;  mert  azonnal  a  ház  bal  oldalán  egy  szőke  fő  tűnt 
előmbe  s  ha  tüstént  vissza  nem  vonja  magát,  megírhatnám,  az  a 
szőke  fő  volt-e,  mefyet  9-na  hujus  a  fogadóban  láttam. 

Ott  állék  merően  kémlelve  az  ablakokat ;  s  íme  több  emberek  szö¬ 
vetkeznek  hozzám,  s  majd  reám,  majd  a  házra  tekintve,  egymás  kérdé¬ 
seikre  vállvonítva  felelnek.  Én  elválok  azon  kiváncsi  csoporttól  s  külön 
szempontot  veszek  ;  de  egyszerre  forgószél  támad,  zápor  szakad  az  ég¬ 
ből  s  mindnyájunkat  szétmosott.  Keresztűlázva  tértem  szállásomra. 

Ilyen  az  élet!  Teli  szép  reménynyel  kimegy  az  ember  a  meleg¬ 
gel  s  mire  körülnéz,  a  sors  megfüreszti,  és  az  ember  fázik. 


201 


IX. 


18.  Maji. 

A  betegnek  orvosság  való ;  de  hallottad-e,  hogy  valakinek 
gyógyításul  versírást  praescribáltak  ?  Velem  ez  történt.  A  minapi 
megázás  szörnyű  rheumát  vont  fejemre.  Lekötve  szobámban,  külön¬ 
félét  olvasgaték  s  egy  helyen  következendő  velős  mondás  találtam : 
„Lelki  emelkedés  enyhíti  a  testi  gyötrelmet !  Azért  a  költő,  midőn 
képzeti  szárnyain  felleng,  minden  földi  bajt  felejtve,  az  ifjúság  arany¬ 
korát  éli.“ 

Ha  így  van,  gondolám,  én  is  elűzhetem  rheumamat ;  neki  ülök 
s  ezen  sonettet  vagy  hangzatkát  zengém : 

Kiballagék  andalgva,  gyöngyalak  ! 

De  ah  irigy  felhők  zúgtak  felettem  ! 

S  örömczélom  bús  áldozatja  lettem, 

Megáztam  jól,  de  nem  láthattalak. 


Most,  vad  sors  !  elzárnak  hideg  falak ; 
Repüljön  hát  az  édes  dal  helyettem 
Hozzád,  kit  első  perczbe’  már  szerettem  : 
Lásd  innen,  mily  bűzgón  óhajtalak  ! 

Beteg  vagyok  —  de  szívem  indulatja 
Vigasztalásomul  azt  mondogatja : 

Hogy  tán  azon  hódító  játszi  szem, 


Mely  nem  rég  oly  sok  szép  reményt  igére, 
Egy-két  könnyet  gördít  sírom  kövére 
Ha  meghalok ;  de  azt  alig  hiszem. 


Lépfalvi  doctort  kűlde  hozzám ;  ez  nagy  cseppeket  látván  hom¬ 
lokomon,  kérdé,  mi  izzaszthat  ennyire  ?  En  nyílt  szívvel  megvallám, 
hogy  a  versírás  verítéke  ütött  ki.  így  tehát  a  szelíd  Múzsa  a  jótévő 
Hygiaeával  egyesült  s  utat  jelel  az  orvoslásra ;  ennélfogva  én  is 
izzasztó  szer  gyanánt  versírást  ordinálok ;  mentői  többet,  mentői  ma- 


202 


gasbat  írand,  annál  előbb  tér  vissza  az  egészség.  Mondá  s  mosolyogva 
elhagyott.  így  lettem  recipe  szerint  poéta  ex  officio. 

Minden  kénytelenség  fáraszt ;  de  költeni  szükségből  rettenetes 
baj,  minden  kínok  kínja !  Mennyit  vesződtem,  mennyit  gondolkodtam, 
tudósán  összerakván  a  szavakat ;  de  hasztalan  !  semmi  egész  nem 
született,  mindenütt  kitűntek  a  hiányok,  s  nekem  csak  azon  tapasz¬ 
talás  maradt :  hogy  nádparipán  nem  lehet  Pindusra  nyargalni.  Azon¬ 
ban  egészségem  ismét  helyre  állott. 

Mi  az  embernek  nehezen  megy,  azzal  hagyjon  fel ;  én  is  ezen¬ 
túl,  ha  a  dicsőség  szomja  bolygat,  ezen  emlékverset  tartom  előmbe : 

Ki  észszel  bír,  szép  s  nagyot  ír, 

Fejére  koszorút  fűz ; 

Az  ügyetlen  s  készületlen 
Levegőben  halat  űz ; 

S  tettit  bármiként  hirdesse 
De  azt  még  sem  gátolhatja, 

Hogy  a  késő  kor  magzatja 
Hiú  álmát  ne  nevesse.  — 


X. 

19.  Maji. 

Barátom  !  soha  bérlett  lóra  ne  ülj !  S  ha  igen  :  biographiáját 
vagy  gazdáját  előbb  ismérd  meg.  Alig  múlt  el  rheumám,  más  viszon¬ 
tagság  talált. 

Ma  gondolat  közt  a  holdvilág-utczán  (ott  lakik  Lolli)  megyek 
keresztül,  midőn  Lépfalvi  mellettem  elugrat ;  oly  büszkén  lebegett  ha¬ 
ragos  pej  lován,  hogy  nekem  is  szinte  kedvem  lobbant  paripázni ; 
eszembe  jutván,  mily  kényesen  nyargaltam  otthon  a  mezőkön  s  a 
szomszéd  vásárokon.  Hazamenvén  csodálkozásomat  jelentém :  miért 
titkolá  előttem,  hogy  lovakat  is  tart.  O  megvallá :  hogy  a  ló  nem  Övé, 
hanem  bérlett  ló  s  hogy  itt  készpénzen  akár  mennyit  kaphatni ;  hozzá 
rekesztvén  azt  is  :  mily  szépen  s  tetszetősen  tűnik  ki  a  férfi  lóháton, 
s  mint  röpülnek  szép  szemek  utána,  mikor  bátran  neki  eresztve  szökdel 
szét  az  utczákon  s  tomboló  lova  szikrát  vág  a  köveken.  Lehetetlen 

volt  a  lovaglás  vágyát  eloltanom  ;  azért  is  Lépfalvit  kértem,  utasítsa 
el  inasomat  s  jönne  ki  velem  délután  nyargalni ;  de  ő  ezt  dolgai  végett 
megtagadd,  hanem  inasomnak  instructiót  adott :  hol  és  mily  áron 
szoktak  paripát  bérleni. 

Az  ember  sokszor  örül,  mikor  tán  épen  semmi  oka  sincs  ;  én 
is  alig  vártam  a  délutánt,  képzelve,  mily  nagy  impressziót  tesz  látá¬ 
som  szép  Lollin,  s  mint  ugratok  majd  ablakai  alatt. 

Inasom  hoz  egy  nagy  feketét ;  már  messziről  láttam,  hogy  ez 
nem  nyalka  ifjú  alá  való  (azt  mondá,  hogy  a  többi  lovak  már  mind 
ki  vannak  bérlelve).  Ez  erős,  hasas,  széleshátú  ló  volt,  tűzzel  nem 
bírt,  de  félszemén  se  látott,  a  n3rereg  és  kantár  többet  ért  magánál. 
Rá  vetem  magamat,  lábaim  kimerednek  vastagsága  miatt.  Le  akarék 
szállni  <^s  bár  tettem  volna  !)  de  Lépfalvi  bíztatva  mondá  :  jobb  rosszúl 
lovagolni,  mint  kevélyen  gyalogolni,  és  én  elindultam.  Szörnyen  rá¬ 
zott,  azért  csak  léptetve  mentem  el  Kamatiék  előtt,  szinte  örülve,  hogy 
senki  se  látott  e  rhinoceroson. 

Sokat  látni  jó  az  embernek ;  de  mindent  látni  mégis  bajos.  Ezt 
tapasztalául,  mert  alig  fordulok  más  utczába,  nagy  embercsoport  tűnik 
szemembe  és  lovam  velem  együtt  kíváncsi  volt  megtudni,  mi  történik, 
neki  tüzesedik,  fülét  hegyezi,  nyerítni  és  akaratom  ellen  vágtatni  kezd. 
Odaérvén,  látom,  hogy  temetési  pompa  készül.  El  akarok  onnan  for¬ 
dulni  ;  de  lovam  a  trombitásokon  keresztűltörve  a  halálkocsi  mellé 
(melybe  fekete  posztókkal  beterített  két  ló  volt  fogva)  szorong  ;  sar- 
kantyűzom,  de  minden  döfésre  kirúg  s  annál  közelebb  bújik  a  kocsi- 
rűdhoz.  Hasztalan  ostorozta  a  fekete  kocsis  Rárót  kiáltván,  mert  Ráró 
megátalkodva  nem  mozdult  helyéből.  Már  a  koporsót  kihozták,  az 
emberek  morogtak  s  nekem  volt  igazán  circumdederunt  me  —  mit 
vala  tenni  ?  Leszállnom  s  egy  embert  szép  kérés  mellett  jól  meg  kellett 
fizetnem,  hogy  Rárót  félre  vezesse.  Attól  értéin  meg :  hogy  ezen  ló  a 
holtakat  szokta  másszor  hordozni,  mikor  négyesbe  fognak,  azért  akart 
most  is  pajtásival  sétálni.  A  temetési  rend  elindult,  én  pedig  Rárót 
magam  után  vezettetve,  haza  ballagék  azon  feltétellel  :  hogy  ezentúl 
soha  más  lovára  nem  ülök. 

Az  embernek  használ  az  is  többször,  ha  senki  sem  ismeri ; 
legalább  ha  viszontagság  éri,  ki  nem  nevethetik. 

A  halálparipát  hazaküldvén,  Lépfalvihoz  megyek,  ki  nem  rövid 
kaczagás  után  ezen  hírrel  lepett  meg :  hogy  ö  nekem  módot  talála, 
bejuthatni  Kamati  házába  e  következendő  conditiók  alatt,  tudniillik : 

Lolli  atyjának  van  egy  fia,  kit  romlástól  féltvén,  köziskolákba 
nem  járat;  azért  is  oly  csintalan,  hogy  egy  tanító  sem  jöhet  ki  vele, 
sőt  mindenik  ifjú  óvja  magát  tőle  —  most  is  épen  tanítót  keresnek. 
Ha  pro  forma  ezen  hivatalt,  melyre  kis  deákság,  számvetés  s  több 
eféle  csekélységeken  kívül  nem  sok  tudomány  kívántatik,  magamra 
vállalnám,  tehát  in  persona  kiadhatok  szívemen.  Már  ő  eziránt  Lolli¬ 
val  szólt,  azonkívül  levél  által  is  fog  mindennap  recommendálni. 
Mindazáltal  óvjam  magam,  nevét  említeni,  minthogy  Kamatiék  atyjá¬ 
val  némely  per  miatt  öszvezendültek  s  ennélfogva  barátsága  ártalmas 
lehetne. 

Ha  az  ember  szerelmes,  minden  habban  partot  képzel ;  de  én¬ 
nekem  Lépfalvi  gerendám,  melyen  minden  zivatar  közt  általúszom ; 
ö  csakugyan  igaz  barátom. 

Ma  atyámnak  is  kell  írnom.  1.  Tudtára  adom  miket  láttam;  a 
mi  velem  mindeddig  történt,  talán  jobb  lesz  elhallgatnom.  2.  Pénzt 
kérek.  3.  Ejtek  valamit :  hogy  koromban  már  az  ember  szerelmes  is 
lehet,  ennélfogva  házasságról  álmodoz.  4.  Megírom  :  hogy  mindenütt 
jó  ;  de  mégis  jobb  otthon.  A  második  pontért  orrot  kapok,  de  ki  tehet 
róla,  hogy  az  aranyláncz  a  megbántott  énekesnének  s  mindenféle  költ¬ 
ségek  meglapíták  erszényemet.  —  Mint  látom,  a  városi  ifjaknál  nem 
szokás  a  pénztartás  —  így  én  is  már  közikbe  illem. 


XI. 

20.  Maji. 

Csinosan  öltözve,  mint  azon  ünnep  kívánja,  melyben  szivén 
akarunk  triumphálni  —  Lépfalvi  levele  zsebemben,  különféle  érzések¬ 
kel  Kamatihoz  menék.  Hozzá  vezetnek ;  még  ő,  a  madám,  és  egy  más 
asszony  a  kávé  mellett  ültek.  Mintegy  tíz  esztendős  gyermek,  szilaj, 
daczos  szemmel  néz  ki  borzas  haja  közül  egyik  szögletből.  Kamati 
se  szívesen,  se  kelletlen  monda  :  tessék  várakozni !  és  a  másik  asz- 
szonyra  néz,  mintha  további  szólásra  engedelmét  lesné  ki  képéből.  — 
A  madám  úgy  tett,  mintha  soha  se  látott  volna. 


Felkelvén  az  asztaltól,  a  másik  asszony  gyémánttól  megrakott 
kezét  ajkaimhoz  tolja  s  szemmel  végig  mérve  kérdi :  Mi  tetszik  ?  Nekem 
semmi !  felelék  ;  hanem  a  mint  hallom,  az  űrfinak  tetszik  egy  tanító  — 

Miket  tanultunk  ?  kérdé  Kamati.  —  Mit  nagyuram  tanult,  nem 
tudhatom,  viszonzám  ;  de  én  meglehetős  deák  voltam  s  azonfelül  atyám, 
ki  három  esztendeig  vármegye  pennája  volt,  azaz  cancellista,  most  ér¬ 
demes  nótárius,  maga  vezetgete  a  szép  s  jónak  tág  mezején.  Ezután 
tudományim  lajstromát  elmondám  és  a  classicus  írókét,  kikkel  con- 
versáltam.  A  másik  asszony  bele  szól : 

Félre  a  sok  hideg  tudománynyal;  ha  csak  aranyt  nem  tudunk 
csinálni,  a  többi  mint  hiú  füst,  magasra  száll  s  mégis  semmi.  Az  én 
Rudim  !  (tehát  ezen  most  említett  asszony  az  előbb  írt  borzas  úrfinak 
édes  anyja.)  Ah  !  az  én  Rudim  gyöngéd  complexiójú,  szelíd  természetű 
gyermek ;  erőltetni  nem  lehet,  nehogy  drága  élete  szenvedjen  általa. 

§f 

Minek  is  híjában  kínozni  a  szép  fiút  ?  O  tudomány  nélkül  is  hintón 
jár,  míg  a  tudós  alig  lehelve,  mellette  gyalogol.  (Instálni  kezdém,  de 
szóhoz  nem  jöhettem.)  Annyit  tanuljon,  mennyi  a  háznál,  legfölebb 
a  társaságban  szükséges  és  ezt  játszva  is  elérheti.  így  akarom,  így 
kell  lenni !  Azzal  kezét  még  egyszer  ajkaimhoz  tolja  és  ellebegett,  a 
vastag  madám  utána,  de  nem  lebegett.  Ezekből  látod,  hogy  Kamati 
csak  házán  kívül  úr  —  ben  neki  parancsolnak. 

Kamati.  „Hát  csak  eltökélő  magát  az  úr  ?“ 

En.  „Igenis  !  mindennap  néhány  órákat  szívesen  töltendek  itten. “ 
(Képzelheted,  Lolli  volt  eszemben.) 

Kamati,  „De  nekem  ezen  tanító  urakkal  már  sok  bajom 
volt ;  minden  csekélységért  elmaradnak,  azért  szeretnék  contrac- 
tusra  lépni. “ 

Ezen  megijedtem  s  hirtelen  így  tanakodtam :  a  contractus 
tanításra  kötelez ;  mivel  pedig  én  nem  tanítani,  hanem  szeretni  va¬ 
gyok  itt,  ergo  a  contractusnak  (ha  csak  nem  matrimoniális)  közöt¬ 
tünk  nincs  helye.  Ez  értődhetik,  magamban  gondolám,  ennélfogva  a 
háziúrnak  nem  feleltem,  de  az  feleletre  várt,  én  pedig  hamarjában 
nem  tudtam  mit  szólni;  tehát  zavarba  jöttem,  melyből  ugyancsak  a 
mellékszobából  kihangzó :  Szívem  Kamati !  segített  ki  ;  mert  Kamati 
elhagyott. 


Magam  lévén,  abban  állapodtam  meg :  hogy  míg  Lollival  szí¬ 
vemről  értelmezhetem,  próbahetet  kérek. 

Ha  az  ember  valakit  jó  indulattal  ölel,  az  egész  házat  vele  öleli ; 
én  is  Rudi  iránt,  ámbár  mérgesen  tekinte  reám,  bizonyos  affectiót 
érzék.  Hozzá  járulok :  Rudi !  mondám  érzékeny  hangon,  gyöngéden 
nyúlok  keze  után ;  de  Rudi  kirántja  kezét  és  morogva  hátat  fordít 
(szelíd  természet !).  Hízelkedve  czirógatom  ;  de  Rudi  ülőszékét  a  szoba 
közepére  vetvén,  elrobog  s  úgy  becsapja  az  ajtót,  hogy  az  ablakok 
zörögtek  (gyöngéd  complexió  !).  Erre  Kamati  kijő,  kérdvén  :  mi  tör¬ 
tént  ?  Elbeszélem  Rudi  vadságát.  Örülve  mondá  ő :  ez  a  gyermek 
csupa  tűz !  Utána  megy,  elfogadván  előbb  a  próbahetet. 

Jó,  hogy  qua  szerető  s  nem  qua  inspector  vagyok  itt,  gondo 
lám ;  midőn  az  ajtó  nyílik,  s  Lolli  könnyű  lépésekkel  élőmbe  lejt. 
Hozott  levelet,  kedves  Tollagi  úr  ?  kérdé.  Hoztam,  igenis,  Grátiák 
egyike !  felelék,  hoztam ;  méltóztassék  foglalatját  szívére  venni,  és  ha 
talán  a  barátság  némely  tulajdonokat  angyali  színnel  ruházott  is  fel, 
mégsem  egészen  költemény  az,  hanem  néhol  kis  igazság  is  van  benne. 
Lolli  szinte  kifakadó  tűzzel  a  levelet  keblébe  rejti  el  (boldog  levél !), 
azután  kezemet  gyöngéden  szorítván,  mondá :  míg  írásban  felelhe¬ 
tek,  ez  légyen  válaszom :  érzek  s  reményiek !  Azzal  kilejt  ismét. 

tr 

Gondold !  0  érez  és  reményi.  — 

XII. 

21.  Maji. 

Ma  tehát  mint  valóságos  tanító  léptem  fel,  mert  Kamati  és  hit¬ 
vese  Rudijokat  formaliter  általadák. 

Tudod,  atyám  pennáját  füle  mellé  dugja;  én  is  ezen  szokást 
vettem  fel  s  ma  feledtemből  még  Kamatiékhoz  is  így  mentem.  Az 
asszony  elmésen  kérdi  mindjárt :  minő  sugara  nőtt  fülemnek  ?  Ez 
semmi,  csak  az  orrom  is  ne  lett  volna  tintás  !  mely  fekete  folt  nem  leg¬ 
szebb  formát  adott  képemnek  —  azonban  Lolli  nem  látta,  a  tudós 
czímert  hamar  letöröltem  képemről.  Ebből  következik :  hogy  egy  kis 
hiúság  nem  árt  az  embernek,  és  minden  féríiúság  mellett  is,  ha  kimegy 
az  ember,  nézzen  a  tükörbe. 

De  a  dologhoz :  Kamatiék  általadák  Rudit.  Soká  nem  tudtam 

mit  tegyek  vele,  mihez  kapjak,  mert  minden  hivatalnak  van  bizonyos 
normája,  de  én  mind  ebben  járatlan  vagyok :  végre  egy  Orbis  pictus 

tr 

tűnik  szemembe.  Rudinak  nyújtom,  megpróbálni,  mint  olvas.  O  egy 
lapot  felüt  s  rám  mutatva,  anyja  elébe  tartja.  Ez  öt  ölébe  ragadván, 
ezer  csókot  hintve  reá,  felkiált:  Ah!  te  elmés  angyal!  Nézek,  mi  van 
a  lapon  ?  s  egy  majomképet  látok.  Ezt  méltán  apprehendálnom  kellett 
volna,  de  rész  szerint  Lolli  testvére,  rész  szerint  igazság-szeretetem, 
hogy  csakugyan  más  esze  hozott  ide,  gondolám,  s  magam  is  nevettem. 

tr  t  r 

Vendégek  jöttek,  Rudival  magam  maradtam.  O  papirost  nyirbált 
s  én  neki  segíték.  Lolli  lábhegyen  közelít,  levelet  nyom  markomba  s 
ujját  ajkára  téve,  ismét  elillan. 

Utamban  igen  kiváncsi  valék  megtudni,  mit  ír  Lolli  felő¬ 
lem  ;  de  a  levél  Lépfalvinak  szólt,  nem  illett  volna  feltörnöm. 
Ily  kis  pecsét  mennyi  boldogságot  zár  el,  gondolám,  és  szinte  szám¬ 
lálván  a  benn  rekesztett  sóhajtásokat,  Lépfalvihoz  érek,  ki  vidáman 
olvassa,  szívesen  megköszöni  és  elzárja.  Nem  úgy  van  az  alku ! 
mondám :  közölje  velem  is  tartalmát,  hiszen  engem  illet  leginkább  ; 
de  ő  rövid  szóváltás  után  azzal  nyugtatott  meg :  hogy  Lolli  ugyan 
sok  szépet  íra  felőlem  ;  de  tapasztalt  modestiámmal  ellenkeznék 
a  szemembe  való  dicséret,  eljövend  az  óra,  mely  mindent  nap¬ 
világra  segít. 

Bízvást  hihetném,  hogy  ő  szereti  Lollit:  de  ha  az  ember  két¬ 
kedik,  mindenkor  higyje  a  jobbat. 

XIII. 

22.  Maji. 

Mindig  a  régiben  vagyok :  azaz  tanító  és  levélhordó  ;  ez  utol¬ 
sóra  talentumom  van,  mert  lábaim  jók ;  de  egy  elkényeztetett  anya- 
fiúcskát  oktatni  s  leányszívet  kitanulni,  egy  professzornak  is  nehéz. 
Nem  hiában  nálunk  a  szív  és  hív  anceps  —  az  élet  poezisa  mutatja, 
hogy  metrumjok  igen  változó. 

Mikor  az  ember  okoskodik,  jele :  hogy  elégedetlen  —  én  is 
hozok,  viszek  levelet,  anélkül,  hogy  foglalatját  tudnám ;  de  mit 
tegyek  ?  Ha  az  ember  kezd,  végezzen  is.  Türedelmem  már  inga¬ 
dozni  kezd. 


Pénzem  sincs.  Lépfalvi  ugyan  osztályozott  velem,  de  én  úgy 
tartom :  az  ember  mindaddig  felebarát,  miglen  adni  vagy  venni  nem 
kénytelen. 

Talán  csak  az  is  igaz;  hogy  a  szerelem  elveszi  az  embernek 
eszét ;  nekem  úgy  rémlik,  elébb  okosabb  voltam.  Mások  azt  állítják, 
hogy  a  szerelem  észt  ád ;  de  akkor  talán  nem  úgy  szeretek,  mint  kel¬ 
lene.  Ez  a  Lolli  —  de  nem  ítélek  előre :  az  embert  úgy  is  elég  korán 
meglepi  a  hideg  valóság.  Úgy  fordulhat,  melancholicus  leszek.  Bocsáss 
meg,  hogy  mindenfélét  öszveírok ;  de  jól  esik  az  embernek,  ha  egy 
kebelt  tud,  mely  távolban  is  híve. 

Ily  nagy  városban  jó  élni,  ha  az  embernek  sok  pénze  és  semmi 
szíve  nincs  —  nekem  van  még  egy ;  de  az  is  bús.  Ölellek. 


XIV. 

Van  egy  kincse  az  életnek. 
Feljebb  már  nem  röpülhetnek 
Legmerészebb  vágyai  ! 

Ez  a  földi  jó  határa, 

Boldog  kit  ölébe  zára, 

Ivit  ápolnak  karjai  ! 

A  szerelem  ez  a  kincs, 

Ennél  bizony  drágább  nincs. 


—  O. 


Maji. 


Megint  vers  !  gondolod  ;  de  ne  gondolj  semmit  is,  hanem  örülj 
s  láss  te  is  a  szerelem  után. 

Ma  Kamatihoz  megyek.  »Mihelyt  belépek,  mindjárt  haliám  az 
asszony  szavát,  úgy  rémlett,  mintha  valakit  szidott  volna.  Szívem 
Kamati,  gondolám,  kapja  leczkéjét ;  azonban  képzelheted,  mily  meg¬ 
lepetve  valék,  midőn  ama  szőke  leányt,  kit  az  énekesnő  helyett 
megkövettem,  azon  szobából  kijönni  látom,  honnan  kizúgtak  azon 
viszályos  hangok.  Csendes  szomorúság  ült  halavány  képén,  s  egy 
könny,  egy  ártatlan,  szerencsétlen  élet  hirdetője,  reszkete  szemében. 
Homályos  érzelem  szállá  belsőmre,  melyet  Lollival  szemközt  eddig 
nem  érzék.  Gyönge  pirúlat  futá  végig  orczáit,  mikor  megpillantá  s 


némán  köszönve  üdvezlésemre,  ment  a  szobán  keresztül. 


Kisfaludy  Károly  munkái.  II. 

Mily  varázsvessző  illetett,  nem  tudom.  Tetszett  ugyan  már  első 
látásnál,  de  mostani  vonzódásomat  iránta  ki  nem  fejthetem ;  egész 
valómat  hozzá  röpülni  s  tőle  lelkesülni  érzém.  Lolli  szebb  ugyan  ;  de 
minden  bája  elenyészett  a  csendes  könny  előtt,  mely  szószólója  vala 
egy  szelíd,  egy  nemes  léleknek. 

Lolli  jön,  a  levelet  általadván,  kérdést  teszek  a  szőke  leány 
felől.  —  Lolli  színeden  részvétellel  mondá  :  Szegény  Róza !  Anyám 
üldözi  őt,  pedig  oly  jó,  oly  kegyes  teremtés !  Elbeszélé  azután :  hogy 
Róza  szegény  árva,  atyja  testvérének  leánya,  kit  néhány  esztendők 
előtt  házához  vett ;  de  mivel  más  bátyjához  akar  menni,  hol  jobb 
napokat  remél,  Kamatiné  inkább  neheztel  reá  s  minden  apróságért 
haragját  érezteti  vele. 

Jó  egészséget,  Lolli  kisasszony  !  mondám  (ezzel  azt  akarám  je¬ 
lenteni,  hogy  többé  nem  tetszik)  s  felejtve,  hogy  órám  ki  se  telt,  félig 
álmodva  haza  indülék. 

Mit  írjak  tovább  ?  Fejem  üres,  minden  gondolatim  Rózánál  ma¬ 
radtak. 

XV. 

24.  Maji. 

Ma  jött  kezemhez  leveled,  a  melyben  óvsz  csalfa  barátok¬ 
tól  —  már  késő !  Nekem  megadták  —  megszégyenítve,  öszvezüzva 
vagyok. 

Mi  az  ember  élte  ?  Még  tegnap  ezer  vidám  alakban  lebegett  a 
remény  körüliem,  most  felém  se  jön  ;  jele :  hogy  az  ember  tartós  sze¬ 
rencsére  számot  ne  tartson. 

Kamatiékat  mind  együtt  lelérnf  Róza  is  jelen  volt.  Alig  lépek 
be,  az  asszony  megtámad,  miért  nem  teszek  eleget  tisztemnek  ?  A  ki¬ 
szabott  órát  miért  nem  állom  ki  ?  Erre  felelhettem  volna,  de  az  ember 
tűrni  tanul,  ha  szerelmes.  Azonban  a  csendesség  alapítása  végett  így 
okoskodtam  magamban :  (ah !  miért  okoskodik  az  ember,  mikor  nem 
ért  hozzá  !)  Lépfalvi  minden  nap  valami  jót  ír  felőlem,  ellensége  ugyan 
a  háznak,  de  Lolli  barátja,  azért  is  hihető,  hogy  igazat  mond :  talán 
nem  ártana  most  az  egyetem  előtt  publicáltatni  dicséretemet,  ebből 
látnák,  mit  nyertek  velem,  és  Róza  is  hamarább  szívemhez  hajlana ; 
ennélfogva  jónak  tartám  a  levelet  ügy  általadni  Lollinak,  hogy  a  ki 


210 


nem  vak,  megláthassa.  így  történt.  Kamatinénak  jó  szeme  van,  meg¬ 
látta,  a  levélnek  rohan  és  elragadja.  Lolli  képe  vérlángba  borul,  a 
madám  elfordul  s  befogja  szemét.  Kamati  velem  együtt  mozdulatlan 
áll  s  bámul,  Róza  nagy  tekintetet  vet  reám  s  elsötétül.  Kamatiné  vil¬ 
lámló  szemekkel,  vonagló  képpel  általfutja  a  levelet,  de  nem  szól : 
végre  elpattan  szája,  s  csak  úgy  torlott  ki  a  szemrehányás  özöne  ezer 
titulust  szórva  rám,  de  egyik  se  volt  hízelkedő.  Már  megbántam 
tettemet,  nem  szántam  volna  a  föld  alá  rejtezni  Róza  szemei  elől,  hogy 
ne  látná,  ne  hallaná  megaláztatásomat.  De  még  ez  mind  nem  volt  elég. 
Gondold  el  desperátiómat,  midőn  Kamati  a  szegény  remegő  és  piruló 
Lolli  előtt  olvassa  a  levelet  (közlöm  belőle  a  mit  tudok) :  „Nyugtasd 
magadat  és  bízzunk  szerelmünkben  —  atyám  igen  kegyes,  ő  igazságát  is 
kész  feláldozni  szerencsénknek  —  érzem :  boldogok  leszünk.  —  írj 
mikor  csak  lehet,  hiszem  postánk  derék  —  nem  kis  mosolygó,  szárnyas 
isten  ugyan  ;  de  egy  nehéz,  pedáns,  mezei  truncus,  kiből  még  embert  kell 
faragnunk — (volt-e  valaha  egy  halandó  ily  gonosz  állapotban?)  különben 
jó,  becsületes  ifjú  —  légy  kegyes  hozzá  —  öcséd  nem  nyer  vele,  de  tár¬ 
saságod  kelleme  neki  használhat  —  halálig  szerelmes  beléd  —  szabj  ha¬ 
tárt,  meddig  viheted  a  tréfát  —  írd  meg,  mikor  mehetsz  ki,  legalább  addig 
is  messziről  láthassalak,  míg  egészen  enyémnek  mondhatlak.  — “ 

Megdermedve  állék ;  Róza  komoran,  egy  szánó  tekintetet  vetve 
reám,  eltávozik  —  éltemet  vélém  elszakadni  tőlem.  —  Minden  szem, 
minden  szó  engem  ostorozott. 

Minekután  Kamati  s  drága  hitvese  nyelvűket  rajtam  eleget  edzék, 
eltiltották  házokat,  hozzá  függesztvén  azt :  ha  még  egyszer  itt  látnak, 
a  szoba  lyukán  ugratnak  ki. 

Az  ember  bemegy  a  házba  és  nem  tudja,  mint  jő  ki. 

Fájdalmas  érzéssel,  földre  sütött  szemmel  ballagok  haza  felé 
midőn  valaki  nevetve  megüti  vállamat ;  —  ez  azon  ifjú  ember  vala, 
ki  a  theatrumban  megcsalt,  hazaszeretetemet  boszújára  fordítván  — 
karján  vezeti  a  toliakkal  piperézett  énekesnét,  kinek  most  is  arany¬ 
lánczom  ékesíté  nyakát.  Épen  jókor !  felkiálték  haragom  teljében  — 
és  tettiért  kegyetlenül  lehordom.  Ezért  szólunk  egymással !  mondá. 
Nem !  felelék :  mi  többet  nem  szólunk,  hanem  perelünk !  0  nem  hall¬ 
gatva  reám,  elindult. 

Mily  romlékony  itt  az  emberiség  1  Ma  öszvezűdúlnak,  holnap 
karon  fogva  járnak. 

Ha  az  ember  kiadhatja  mérgét,  szinte  könnyebbül. 

Lépfalvihoz  megyek.  Inasa  jelenti :  hogy  atyja  elérkezvén  jószá¬ 
gáról,  most  annál  mulat. 

Itt  ülök  —  kívül  éjfél,  bennem  éjfél  —  fekete  a  világ,  csak  Róza 
fehér,  s  öt  elvesztőm.  Otthon  ilyenkor  édes  álom  ringatott,  most  azon 
eszmélkedem,  a  sors  mint  játszik  az  emberrel  —  a  mit  más  emberek 
gonoszsága  épen  hagy,  mi  magunk  rontjuk  el  képtelen  okoskodással. 
vSzerelmes  vagyok  —  de  a  truncus  !  —  ezt  megbocsátanám,  mert  csak¬ 
ugyan  hibáztam,  csak  azt  ne  írta  volna,  hogy  Lollit  halálig  szeretem 
—  pedig  nem  igaz.  —  Mit  ítél  Róza  felőlem  ?  Légy  boldogabb  !  Kese¬ 
redett  szívű  barátod. 

XVI. 

25.  Maji. 

Reggel  mindjárt  számolni  mentem  Lépvalvihoz ;  ő  kérdé :  miért 
vagyok  oly  zúzmara  képű,  mint  az  elfagyott  Ámor  ?  Vége  a  tréfának ! 
mondám  s  szemére  lobbantván  álnokságát,  elbeszélem  a  tegnapi  bal¬ 
esetet.  Először  elhűlt,  aztán  még  ő  kezdett  pattogni,  mért  nem  volt 
több  eszem  ;  de  én  nem  engedőm  magamat ;  végre  bocsánatot  esde- 
kelve  dől  karomba,  megváltván :  hogy  Lollit  régtől* szereti  s  hölgyének 
eljegyzé,  hogy  Kamatiné,  mivel  atyja  bizonyos  perben  velők  egyezni 
nem  akar,  leányát  tőle  megtagadá  és  további  öszvejövetelöket  eltilta 
mindazáltal  a  madám  segedelme  által  többször  lata  kedvesét.  \  elem 
megismerkedvén  (éppen  akkor  volt  Kamatinak  szüksége  tanítóra)  s  a 
kedvező  környűlállást  használni  akarván,  engem,  tapasztalatlant  va- 
lasztá  szerelme  Merkűrjának.  Mi  a  levelet  illeti,  mond  továbbá,  nem 
tagadom,  egy  kicsinyt  tűi  léptem  az  illő  határon  ;  de  ez  egyik  gyön¬ 
géje,  s  ügy  szólván,  eredeti  bűne  az  embernek,  hogy  mások  lelett 
szeret  ragyogni  és  mind  azt,  mit  a  szerencsétől  nyert,  kitüntetni  azok 
előtt,  kik  őt  érdeklik,  vagy  ő  megnyerni  akar  —  gőg  nélkül  ember  nem 
születik  és  a  ki  ezt  tagadja,  többnyire  nagyobb  mértékben  bókol  ma¬ 
gának.  Azonban  a  levélben  sok  igaz  is  volt.  — 

Mit  ?  kiálték,  hát  én  truncus  maradok  ?  Ez  csak  játszi  hason¬ 
lítás  vala,  felel ;  de  hidd  cl,  barátom !  neked  még  sokat  kell  forganod 


(a  világban,  míg  azon  hajlékonyságot,  mely  most  oly  szükséges,  sajá¬ 
toddá  teheted.  Sok  fordul  elő  az  életben,  miről  egy  classicus  se  gon¬ 
dolkodott,  és  az  idő  szelleme  után  élni,  a  mellett  igaz  maradni  tán 
legnehezebb  stúdiuma  az  életnek,  melyben  bölcseitek  leginkább  meg¬ 
akadnak.  A  társaság  láncza  erős  —  győz  minden  indulaton,  minden 
véleményen,  s  a  ki  azt  elszakasztani  akarja,  embernél  nagyobbnak, 
vagy  kisebbnek  kell  lennie.  Te  jó  s  minden  szögletességeid  mellett 
szeretekre  méltó  ember  vagy,  de  meg  kell  még  törődnöd,  az  emberek¬ 
hez  símúlnod,  leginkább  pedig  leráznod  a  nehéz  iskolai  köntöst,  mely 
szabadabb  röptédét  hátráltatja. 

Több  effélét  beszélt ;  én  haragudni  akartam,  de  nem  tudtam,  sőt 
nyiltszívűsége  még  inkább  hozzá  csatlott ;  végre  mellére  dőlvén,  meg- 
vallám  :  hogy  nem  Lollit,,  hanem  Rózát  szeretem  s  őt  megnyerni  leg¬ 
főbb  kívánságom.  Ekkor  belép  atyja,  egy  tisztes  úr.  En  meghajtom 
magam  és  szobámba  megyek. 

Most  látom,  mit  nem  tehet  az  orátori  tehetség.  Lépfalvi  kibe¬ 
szélt  minden  haragot  belőlem  ;  de  az  embernek  harag  nélkül  is  fájhat 
a  szíve. 

Estve. 


Barátom  !  a  fekete  ló  nem  h iában  kapott  el  a  koporsóhoz  —  ez 
bús  ómen  vala,  mely  most  valósúlni  készül  —  ezek  talán  utolsó  so¬ 
raim  hozzád. 

Búba  merülve  űlék  Rózáról  gondolkodva,  midőn  egy  idegen 
inas  jön  és  e  levelet  hozza: 

„Az  úr  engem  megsértett ;  ha  becsületét  szereti,  elégtételt  ád 
holnap,  délután  öt  órakor  a  város  erdejében  látjuk  egymást ;  ha  nem 
—  örök  szégyen  száll  fejére.  Feleletet  várok.  Pisztolyok  felől  én  gon¬ 
doskodom  .  Cséli.  “ 

Ezért  jöttem  ide  tehát,  hogy  duellum  által  múljak  ki  a  világból ! 
de  böcsűlete  legfőbb  java  az  embernek,  ettől  buzdíttatván,  azt  vála¬ 
szoltam  :  meg  fogok  jelenni  ;  de  minthogy  pisztolyhoz  nem  értek,  tehát 
vagy  ököllel  vagy  puskával  adok  satisfactiót. 

Egy  ének  mennyire  viszi  az  embert !  de  el  vagyok  tökélve.  Ne 
mondják:  Tollagi  Jónás  félénk,  nyúlszívű  ember  volt  s  becsületéért 
sem  mert  a  síkra  kiszállni  !  Atyámnak  mindent  megírok,  bocsánatot 

kérek,  hogy  ily  mély  szomorúságot  kell  hoznom  szivére  és  arra  kérem, 
fogadjon  téged  helyettem  fiának.  Te  pedig,  egyetlen  barátom  !  légy 
boldog!  vigasztald  szüléimét.  Rózának  is  írok,  megvallom  :  mily  igazán 
szerettem,  hogy  ó  leszen  végső  gondolatom.  Ha  már  nem  leszek,  ke¬ 
resd  fel  Rózát,  iparkodjál  őt  szeretni,  vedd  el,  tedd  boldoggá  és  em¬ 
lékezzetek  rólam  !  —  Szívem  lágyul  —  többet  nem  írhatok. 


XVII. 


27. 


a  íi. 


Jelentem,  hogy  élek. 

Ha  az  ember  boldogtalanul  szeret,  a  halált  könnyűnek  tartja ; 
de  ha  rá  kél  a  dolog,  az  ember  mégis  fél.  Én  is  eleinten  mindenre 
kész  valék ;  de  midőn  azon  fatális  órához  közelíték,  bátorságom  ha¬ 
nyatlott.  Lépfalvit  akartam  intermediátornak  meghívni,  de  sehol  nem 
találhattam :  azért  inasának  adtam  a  levelet,  melyben  érintém  a  dol¬ 
got  s  egyszersmind  kértem :  hogy  a  bezárt  levélkét  juttassa  Róza 
kezébe.  Három  fertály  ötre,  erőt  vevén  szívemen,  ezer  küzdő  érzéssel 
az  erdő  felé  indulok.  Cséli  más  két  ifjakkal  már  az  erdő  szélén  állva 
vártak  reám  —  látásokra  szinte  erőt  érzék.  Cséli  kérdi :  hol  maradt 
secundánsom  ?  Én  magam  is  tudok  lőni,  felelék,  már  rókát,  sőt  far- 

kast  is  lőttem.  0  gúnyolva  nevetett,  mondván :  meglátjuk  a  nagy 
vitézt !  és  azzal  beljebb  vonultunk,  hol  egy  kocsiról  puskát  és  pisz¬ 
tolyokat  vettek  le.  Megdöbbenve  néztem  azon  öldöklő  szerszámokra, 
de  mint  lehetett,  elfojtám  a  félelmet. 

Az  űré  a  választás !  mond  Cséli :  puskát  kívánt,  im  itt  vagyon, 
megtöltve  a  mint  illik !  Én  pisztolyokból  fogok  lőni,  ahhoz  jobban 
értek,  például  tessék  ide  nézni :  arra  egyik  társa  felveti  kalapját, 
Cséli  lő,  s  a  golyóbis  keresztül  sivított  a  kalapon.  Ez  egy  szívzűzó 
példázat  vala ;  de  mind  e  mellett  magam  is  csudálom,  hogy  férfi 
maradtam. 

Ez  mind  nem  elég !  mondám :  ha  az  ember  lő,  maga  töltse  a 
puskát,  nekem  körömvasat  adjanak,  hadd  nézzem  meg  a  töltést.  Erre 
Cséli  fellobban,  kérdvén :  miért  nem  hiszek  szavának  ?  Mert  azon 
estétől  fogva,  hol  megfütyültetett,  méltó  okom  van  kételkedni,  felelék. 

ff 

0  villongani  kezde,  én  tűzbe  jöttem  és  a  nagy  disputatio  mellett 


szinte  elfelejtém,  hogy  az  embernek  itt  szinte  meghalnia  is  lehet  — 
kíméletlen  kikelék  ellene.  Cséli  hirtelen  előmbe  szökik,  felém  tartja 
pisztolyát  s  ezen  szavakkal :  halj  meg  tehát !  reám  süti.  Erre  szívem 
úgy  megszorult,  mintha  belé  talált  volna,  szemem  világa  elveszett, 
tántorogni  kezdék ;  de  csakhamar  éktelen  kaczagás  ébreszt  fel ;  fel¬ 
nézek  és  látom,  hogy  tele  vagyok  pöhölylyel,  s  a  levegőben  is  pöhöly- 
felleg  szállong.  Pöhölyt  tett  a  puskapor  felébe  s  azt  sütötte  rám.  - 
Ily  méltatlan  bánásra  szörnyen  felzúdúltam  —  megfordítom  puskámat 
és  boldog  végével  egyenest  a  nevetőkre  rohanok.  Ezek  megijedve  sza¬ 
ladni  kezdenek,  s  én  tüskén-bokron  keresztül  nyomban  utánok. 

Jónás !  Jónás !  harsog  hátul  egy  isméretes  szózat  —  vissza¬ 
nézek  s  Lépfalvit  látom  felém  sietni ;  alig  lihegve  kérdi :  az  istenért ! 
mi  történt  ?  Én  elfojtva  méregtől,  alig  tudtam  szólni.  0  kérlel  —  a 
puskát  elveszi  tőlem  ;  melyre  a  három  szaladok  is  közelebb  sunnyog¬ 
nak  —  s  a  dolog  vége  az  lett :  hogy  Cséli  társaival  megkövetett,  és 
én  diadalmasan,  de  pöhölytől  fehéren,  Lépfalvival  kocsira  ültem  s  a 
fíákernek  kocsija  bepöhölyözése  miatt  való  morgolódásai  közt  haza 


mentem. 

Szobámban  elbeszélő  Lépfalvi :  hogy  épen  akkor  édes  atyjával 
egyezés  végett  Kamatinál  vala,  midőn  az  inas  levelemet  neki  általadá. 
Róza  a  levél  értelmét  hallván,  elájult,  ő  pedig  hevenyében  utánam 
siete.  Mondta :  s  mindjárt  visszatért  Kamatihoz. 

Barátom  !  Róza  elalélt !  Ezt  az  ember  azért  nem  teszi,  a  kit  nem 
szenvedhet  —  ismét  remény  fakadoz  szívemben  —  még  boldog  leszek 
és  örömmel  neki  ülök  a  pöhölyt  kiszedni  ruhámból. 


XVIII. 

29.  Maji. 

Ma  Lépfalvi  örömszikrázva  jön  hozzám  hirdetni :  hogy  teg¬ 
naptól  fogva  vőlegény ;  egyszersmind  Kamatiékhoz  invitált,  mond¬ 
ván  :  hogy  szívesen  várnak  reám  és  már  mindet  tudnak,  a  mi  közöt¬ 
tünk  történt. 

Hová  az  ember  örömest  megy,  oda  nem  vár  ünszóltatást,  én  is 
mindjárt  indulék. 

A  már  boldog  Lolli  lesett  a  folyosón,  élőmbe  lejtett  és  szívesen 


köszöntve,  a  szobába  vezetett.  Mily  máskép  fogadtak  most  Kamati- 
nál !  —  Az  asszony  szinte  terhelt  kegyességgel,  az  úr  szorítgatá  keze¬ 
met,  még  Rudi  is  mosolygott,  megtudván,  hogy  nem  leszek  instructora. 

Ha  az  ember  leányt  kér  és  nem  pénzt,  mindenhol  szívesen 

látják. 

Rózához  megyek  ;  mint  a  levegő,  mikor  szeles  idő  uralkodik, 
úgy  piroslott  orczája,  midőn  beléptem  hozzá,  és  Lolli  keblén  re j té  el. 
azt.  Mit  rebegtem  én  s  mit  felelt  ő,  már  azt  nem  tudom.  Ilyetén  dol¬ 
got  az  ember  hasztalan  iparkodik  leírni  —  ezen  titkot  a  természet  ma¬ 
gának  tartá  fenn,  hogy  az  ember  annál  mélyebben  érezze  gyönyörű¬ 
ségeit.  Elég  az,  ő  szeret — -jószívűségem,  mondá,  nyeré  meg  szívét. 

Róza  bátyja  is  (ugyanaz,  kinél  a  fogadóban  volt,  hol  őt  először 
láttam)  itt  van  —  nem  ellenzi  szerelmünket  —  s  ennél  fogva  nem  viszi 
el  magával. 

Ha  az  ember  valaminek  igen  örül,  szinte  olyan,  mint  mikor 
igen  búsúl,  nincs  helyén  az  esze. 

Hogy  többet  lakom  Rózánál  mint  lakásomon,  az  tudni  való 
Atyámnak  ismét  írtam. 

XIX. 

3.  Junii. 

Ma  atyám  elérkezett  —  halotti  levelemet  kapván,  tüstént  ko¬ 
csira  ült  s  éjjel-nappal  ide  sietett.  Öröm  s  harag  közt  zárt  kebe¬ 
lére  —  mind  addig  csüggtem  nyakán,  míg  rá  nem  vettem,  hogy  ő  is 
eljön  Rózához. 

Megtörtént.  Szokott  gravitással  lépett  be  Kamatihoz,  kiben  is 
mindjárt  hajdani  tanulótársát  ismérte  meg.  —  Róza  igen  tetszik  neki.  - 


XX. 

5.  Junii. 

Siess !  siess,  barátom  !  Jer  mentői  előbb  ide,  hogy  semmi  híja 
ne  legyen  szerencsémnek. 

Egy  hónap  múlva  Rózát  haza  viszem.  —  Lépfalvi  szintúgy  Lolli- 

/ 

ját.  En  velek  örök  barátságot  köték. 

így,  barátom  !  annyi  viszontagság  mellett  is  szerencsés  lettem 
és  a  ki,  balsorsomban  kinevetett,  most  én  nevetem  azt  ki. 


A  mit  tapasztaltam,  mindig  elég  ily  rövid  időre ;  de  az  a 
szép  s  kecsegtető  valóság  leginkább  ébreszti  lelkemet,  hogy  a  jó 
ember  mindig  feltalálja  keblét  s  ha  néha  szenved  is,  utóbb  feltűnik 
csillaga. 


Légy  boldog !  Siess  nyílt  karjaim  közé.  Ezentúl  ritkábban 
kapsz  levelet  tőlem,  mert  ha  az  ember  ily  állapotban  néha  kibukkan 
is  érzési  özönéből,  mindenkor  szerelme  lebeg  előtte  s  keble  lángol  azt 
édes  hangokban  kiönteni,  s  így  nem  akarva  is  költő  lesz.  Oh  mily 
boldogító  a  szerelem  ! 


A  mit  a  földiek  jót  s  édest  vevének, 
•Belőle  sarjadoz,  c  lét  forrásából, 
Magok  az  égiek  szerelmet  értének 
A  nagy  teremtőnek  legelső  szavából, 
S  az  ember  akármit  tesz, 
Előbb-utóbb  rabja  lesz. 

MÁSODIK  RÉSZ. 

TOLLAQI  JÓNÁS  MINT  HÁZAS. 

(1826.) 


I. 

15a.  Novembris. 

Amice  !  feleségemnek  annyira  feldícsértelek,  hogy  általam  csó- 
koltat ;  én  pedig  haragszom  reád,  hogy  nem  jöttél  magad  gratulátiód 
helyett  menyekzőmre.  Későn  vetem  ugyan  szemedre ;  de  mikor  az 
ember  megházasodik,  eleinte  olyan  mint  az  ittas  :  ki  annyifélét  össze¬ 
gondol  s  mindig  a  kehely  után  nyúl ;  de  úgy  rémlik  előttem,  már 
józanodni  kezdek. 

Nem  igaz,  a  mit  sokan  állítanak,  hogy  a  házasság  sírja  a  sze¬ 
relemnek  :  már  öt  hónapja  lesz,  hogy  Rózát  haza  hoztam  s  most  is 
szeretem  még ;  de  van  is  ám  rajta  mit  szeretni !  Azonban  az  is  igaz : 
hogy  az  ember  bármi  sokat  tanult  is,  a  szép  nemet  még  sem  ismerheti 
ki.  —  Róza  is  megváltozott :  mint  leány  alig  szólt,  a  szemtől  is  félt ; 
most  csupa  élet  s  annyit  enyeleg,  hogy  még.  0  szerencsésnek  vallja 
magát:  én  arra  csak  mosolyogni  szoktam ;  de  ha  az  ember  mosolyog, 
jele,  hogy  tetszik  valami.  Atyám  most  sokszor  van  együtt  a  helység 
oszlopival,  tán  valamit  szőnek  ?  Majd  meghallod,  mert  ezentúl  seré¬ 
nyebb  író  leszek. 

r 

Úgy  tetszik,  menyekzőmről  még  nem  is  írtam  ?  Pedig  nagy 
pompa  volt  ám  !  A  helység  vénei  is  alig  értek  hasonlót.  De  ha  az 
embernek  pénze  van,  nem  mesterség  pompát  csapni ;  pedig  hány  csap 

olyan  is,  kinek  nincsen  ?  Vannak  is,  hallom,  kik  orrolják  megtisztelte¬ 
tésemet  ;  de  ha  az  ember  boldog,  irigyeket  talál. 

Esküvésem  még  a  városban  nagy  sírással,  de  csendesen  ment 
végbe.  Lépfalvi  ment  először,  aztán  én.  Kamatiék  adtak  vacsorát,  s 
meglehetősen  vígan  valánk.  Első  éjjel  majd  virradtig  leczkézett  atyám 
pedig  mikor  az  ember  csupa  szív,  vajmi  nem  szeret  tanulni !  Másnap 
új  sírás  között  elindultunk.  Az  egész  úton  nem  tudtam,  házas 
vagyok-e  ?  Egyszer  akartam  a  sötétben  Róza  kezét  megfogni,  de 
atyámét  nyomtam  meg,  ki  ezen  szerelmes  manipulátióért  derekasan 
lehordott. 

Haza  érvén,  házunkat  már  tele  találtuk  vendéggel ;  édes  anyám 
kitett  magáért  s  minden  asztal  hajladozott  a  sok  sütemény  és  főze- 
mény  terhétől.  Muzsika  is  volt,  s  midőn  bíró  uram  egészségünkért  ivott, 
kívül  a  csőszök  salvét  adtak  s  a  mozsarakat  is  elperzselték.  Táncz 
kerekedvén,  a  korosbak  méltóságos  lassúsággal  lejték  a  palotást;  az 
ifjak  pedig  nagy  tripudiátióval  sorba  is,  váltva  is,  a  gombostő-, 
gyertyás-,  dobogó-,  sövény-,  cziczka-,  farkas-,  medve-,  barát-,  vánkos- 
és  csörgő-,  vagy  lapoczkatánczot ;  végre  mindnyájan  derűre-borűra 
járták  a  hajnalt.  Majd  három  napig  tartott  a  dínom-dánom,  de  nekem 
az  idő  soha  se  volt  hosszabb.  Verset  is  írtak  lakodalmamra,  olvasd  : 

Tollagi  Jónásnak  kedves  hitvesével 
Szentelem  én  e  dalt,  Múzsám  kegyelmével. 

Szerelem  !  Szerelem  !  éltünk  éltetője  ! 

Általad  varratik  a  szűz  fej  kötője  ! 

Nélküled  a  világ  puszta  siralomház, 

A  ki  téged  megvet,  csak  árnyékot  haj  ház ; 

S  bár  keblünket  néha  mély  sebre  fakasztod, 

Hamar  begyógyítja  majd  égi  malasztod. 

Te  kötötted  össze  Rózájával  Jónást, 

És  nekünk  szereztél  ily  derék  áldomást ; 

Tág  torokkal  légy  hát  dicsérve  mindenkor, 

Éljen  az  új  pár !  ezt  óhajtja  a  kántor  ! 

Ennek  az  embernek  volna  talentoma ;  de  Múzsája  a  világért 
sem  mozdul,  ha  kancsó  nem  áll  előtte.  Az  egész  ünnepen  leginkább 

kimutatta  magát  mézeskalácson  kománk ;  ő  két  fehéren  öltözött  leányka 
által  egy  szörnyű  nagy  lobogó  szívet  küldött  marczipánból,  mint  Sym¬ 
bol  urnát  a  hív  szerelemnek.  Légy  boldog  ! 


II. 

22a.  Novembris. 

Az  ember  mindig  feljebb  törekszik  ;  de  ha  az  embert  más  tolja 
magasra,  akkor  ne  kérkedjék  ;  büszkeség  nélkül  jelentem  hát  új  digni- 
tásomat.  Tegnap  —  épen  együtt  űlénk  Rózával  —  ő  kötött,  én  pedig 
azon  tanakodtam  :  mivel  mulassam  ?  Mert  az  okos  ember  is  kifogy  a 
beszédből  néha  —  midőn  atyám  olyan  képpel,  milyet  nagy  dolgoknál 
szoktunk  mutatni,  hozzánk  lépett.  Gyermekek !  —  így  szólott  —  a 
szerelemnek  van  ideje,  de  a  világ  is  megkívánja  figyelmünket !  Ezután 
markába  ütvén  ki  pipáját,  kezét  vállamra  tévé  s  mély  hangon  így 
szólt :  Fiam  Jónás  !  én  a  közügyért  eleget  fáradoztam,  már  nyuga¬ 
lomba  teszem  magamat  s  dolgaimat  ifjabb  vállaidra  hárítom  ;  te  lészsz 
a  helység  pennája !  A  tanács  nótáriusának  választott,  én  csak  a 
főinspectiót  tartom  fel.  Vidd  ügyes  méltósággal,  s  a  Tollagi  név  dicső¬ 
sége  felmarad.  —  Öltözz  és  jer  a  tanács  színe  elébe  ! 

Tudod,  barátom  !  én  nagyságra  soha  se  vágyódtam ;  de  ha  az 
ember  véletlenül  valami  lesz,  mégis  örül.  —  Felöltözvén,  elmentünk 
a  helységházba.  Bíró  uram  jeles  beszéddel  fogadott,  atyám  neki 
ékesen  felelt ;  már  én  is  készültem  valami  fontosat  mondani  instal- 
látiómra  s  készségemet  demonstrálni,  midőn  a  kisbíró  berohan : 
Uraimék  !  —  monda  —  huszárok  jőnek  téli  szállásra,  már  a  kovártély- 
csinálók  meg  is  érkeztek.  Ezen  hír  félbeszakasztá  az  iktatási  ünne¬ 
pet  ;  a  bírák  szétfutkostak  a  polgárokat  tudósítani,  engemet  pedig 
atyám  hivatalos  szobájába  vezetett,  hol  a  felsőség  rendeléseit  olvastuk. 

E  hivatalt  alig  nyertem  volna  el,  ha  többen  a  tanácsbeliek 
közűi  atyámnak  nem  tartoznának ;  de  az  obligátiónak  olyan  in¬ 
fluxusa  van  az  emberre,  hogy  azt  is  megteszi,  a  mit  nem  akar. 
Róza  mind  ennek  nem  örül,  tán  fél :  hogy  majd  kevesebbet  lát ;  a 
jó  lélek  ! 

Többet  írnék,  de  a  trombita  engem  is  talpra  kiált,  s  míg  az 
ember  űj  valami  hivatalban,  mindig  buzgón  viszi. 

III. 


30a.  Novembris. 

Hej  barátom !  minden  testnek  van  árnyéka,  minden  tisztségnek 
haszna  és  terhe ;  én  is  olyasvalamit  érzek,  a  mi  épen  nem  tetszik. 

Helységünk  most  sokkal  elevenebb,  de  magamról  ítélvén,  sok 
szív  is  új  mozgásba  jött.  Szép  hölgyem  aligha  szemet  nem  szúrt, 
mert  katona  uraimék  seregcsen  sétálnak  ablakom  alatt ;  szerencsém  ! 
hogy  derekasan  kezd  fagyni,  különben  tán  még  most  is  ott  tanyáz¬ 
nának.  Ez  semmi  ugyan,  de  nézés  a  szerelem  követe,  s  a  csillogó 
ruha,  deli  termet  (bár  a  szabónak  nagy  része  is  van  benne)  nyájas¬ 
ság  s  kellemes  udvariság  hányszor  szorító  már  ki  a  hű  szívet !  Kötve 
higyj  az  asszonynak. 

Az  ember  kiül  a  polezra,  hogy  mások  süvegöljék  s  azalatt 
nem  tudja :  mi  történik  otthon. 


IV. 

5a.  Decembris. 

Ma  haragos  voltam  s  nem  mertem  mutatni.  Ez  annyit  tesz : 
mint  köpönyeg  alatt  fügét  mutatni. 

Eszmélkedve  űlék  szobámban,  midőn  egy  fiatal  vitéz  nagy 
robajjal  rám  nyitja  az  ajtót  s  mindjárt  hetvenkedni  kezd  :  hogy  szál¬ 
lása  rossz,  füstös  s  több  efféle.  Én  szokott  modestiámmal  kértem : 
hogy  az  iránt  végezzen  a  bírókkal  —  hogy  nekem  ahhoz  semmi  kö¬ 
zöm  ;  de  ő  folyvást  pattogott,  az  asztalt  verte,  kardjával  csörtetett  s 
még  füleimet  is  levágással  fenyegeté.  Én  házi  jussomra  provocálván, 
positurába  tettem  magamat ;  de  ő  mindig  közelebb  hadarászott  felém. 
Az  okos  enged,  gondolám  s  már  hátrálni  kezdék,  midőn  Róza  ijedten 
beszaladt  s  a  lárma  okát  kérdé;  erre  a  mord  képű  harezos  oly  nyájas,  oly 
szelíd  lön,  mint  a  szerelmes  galamb  —  oly  édesen  hunyorgott  Róza  sze¬ 
mébe,  annyi  szépségeket  mondott,  hogy  én  tüskén  állva,  mindjárt  sejtet¬ 
tem  hadi  stratagémáját,  mely  által  színlett  csatát  kezdvén,  Rózát  becsalta. 

A  kalászt  verik,  hogy  magot  nyerjenek;  ez  is  belém  kötött 
hogy  Rózát  dicsérhesse;  de  én  szavába  vágtam  és  szállását  hoztam 
elő.  Bocsánatot  nótárius  uram  !  ily  kedves  szomszédság  minden  kel¬ 
lemetlen  dolgot  kellemessé  tészen  (tehát  szomszéd) ;  most  nem  cserél- 

nem  el  legszebb  palotáért !  —  így  csevegett  és  csak  a  déli  harang  hívta 
el.  Ebből  láthatod :  hogy  a  gyomor  majd  egy  rangon  áll  a  szívvel. 
Midőn  kikisértem,  ő  csupa  barátságból  kezemet  félig  öszvezúzván, 
ismét  bocsánatot  kért  és  az  udvaron  keresztül  hatszor  is  visszanézett. 
Ez  valamit  akar,  gondolám  s  szobor  gyanánt  a  pitvarban  álltam  meg. 
Mi  bajod,  kedvesem  ?  kérdé  czirogatva  Róza.  Semmi,  fiam  !  felelék  s 
nem  akarva,  nagyot  sóhajtottam. 

Lásd,  barátom  !  házasságban  a  legokosabb  ember  is  néha  olyan 
pictus  masculus  —  sokat  érez  s  átall  szólani  —  tele  gonddal  mosolyog 
valót  keres  s  hazudik. 


V. 

8a.  Decembris. 

Tegnap  az  itt  kormányzó  kapitány  úrnak  névnapja  volt ;  atyám 
azt  proponálta :  hogy  a  helység  küldene  deputátiót  hozzá,  őt  illen¬ 
dően  megköszönteni.  Atyám,  ki  ilyetén  dolgokban  mindig  kolompos 
volt,  most  a  papolást  reám  bízta.  Tudod,  nem  vagyok  kérkedő  ;  de 
nehány  tanácsbelit  odavezetvén,  hevenyében  olyan  orátiót  penderítet¬ 
tem,  hogy  a  kapitány  örömében  alig  tudta  elfojtani  nevetését ; 
azonban  engem,  mint  a  sors  üldözöttjét,  itt  is  fátum  ért,  mert  egyik 
közel  megettem  álló,  igen  vastag  deputátus  nagyot  tüsszentvén,  hasá¬ 
val  kilökött  helyemből,  úgy  hogy  előre  buktomban  a  megüdvezlendő 
főtisztnek  lábára  hágtam  s  így  tele  confusióval  beszédem  fonalát 
elvesztém.  Erre  a  kapitány  köszönetét  jelenté,  s  az  én  epilógusom 
elmaradt.  Később  az  asszonyság  is  megjelenvén,  többi  között  nekem 
ezt  is  mondá :  Hallom,  nótárius  úrnak  szép,  jól  nevelt  hitvese  van, 
igen  óhajtanám  társaságát,  tessék  megismertetni  vele.  Én  megígértem. 
Itt  nincs  veszély,  a  kapitány  derék  ember  ugyan ;  de  a  kard  és  idő 
nyomától  képe  olyan  mint  a  kárpit ;  azonfelül  egyik  asszony  szemmel 
tartja  a  másikat. 

Mióta  házas  vagyok,  tegnap  Róza  először  ellenkezett  velem.  Én 
azt  akarám  :  hogy  a  vecsernyére  édes  anyámnak  régi  nagy  bundáját 
öltse  fel,  ő  pedig  csak  könnyű  ruhában  s  máskorinál  szorgosabban 
öltözött,  bizonyosan  karcsú  termetét  nem  akarta  elpalástolni :  ízetlen¬ 
ségem  még  inkább  nevekedett,  midőn  a  tiszt  urakat  útfélben  megállni 


láttam ;  úgy  néztek  —  úgy  néztek,  de  egyik  sem  reám.  Ebből  látom, 
hogy  a  szépség  mellett  a  tudomány  csak  holt  kincs,  s  hogy  az  ember 
néha  fűnek-fának  szemet  kívánna,  néha  meg  közvakságot  óhajt. 

A  szomszéd  vitéz  leginkább  incselkedik,  nappal  néz,  estve  sípol- 
gat;  annyit  tudok  felőle,  hogy  kadét,  különben  nem  igen  derekabb 
ember  nálamnál ;  de  az  ifjúság  fél  szépség.  Ma  éjjel  is  többed  magá¬ 
val  muzsikált ;  én  felkeltem  s  kinyitván  az  ablakot  a  vasrostélyon 
kidugtam  fejemet  —  a  mint  nézegetek,  egyik  nekem  ugrik  s  előbb 
hogysem  bevonhattam  volna  fejemet,  gyöngéden  megczirogatta ;  bizo¬ 
nyosan  más  képet  vélt,  gondolám  s  jó  ízűt  nevettem  csalódásán  ;  de 
ma  reggel  vettem  csak  észre,  hogy  bekormozott. 

VI. 

15a.  Decembris. 

Nálunk  szörnyű  nagy  hó  esett,  kívül  minden  fehér,  csak  az  én 
kedvem  fekete.  Legyen  az  ember  bármi  pontos,  ha  esze  otthon  jár, 
midőn  másutt  dolgozik,  megtéved ;  én  is  a  jegyzőkönyvben  nagy  zűr¬ 
zavart  okoztam,  s  ha  atyám,  mint  régi  practicus,  észre  nem  veszi,  kár 
mellett  szégyent  is  vallók ;  van  is  mit  hallanom  érte ;  de  hagyján ! 
csak  qua  férj  boldog  lehetnék,  nem  bánnám,  ha  qua  nótárius  némely¬ 
kor  orrot  kapnék  is. 

Azt  mondják :  a  jó  asszonynak  nem  kell  strázsa,  önmagát 
megőrzi ;  de  ha  az  erkölcs  elalszik,  vajmi  jó  akkor,  ha  a  gazda  szeme 
váltja  fel !  Míg  az  ember  kötelessége  után  jár,  háza  nyitva  marad  az 
incselkedésnek.  A  kadétot  ismét  Rózánál  kaptam,  olyan  közel  ült  hozzá 
s  beléptemkor  valamit  dugdozott  előttem.  Én  elhűltem  ;  de  Róza  vidá¬ 
man  felém  ugorván,  mond  :  ez  az  úr  Lépfalvi,  Lolli  férjének  öccse ; 
bátyjának  megírván  téli  szállását,  annak  üdvezletét  s  örömét  jelenté, 
hogy  ily  közel  esett  kedves  barátjához.  Lolli  is  tisztel !  Ez  mind  jó, 
de  a  barátságnak  is  van  határa ;  azért  hideg  maradtam  Lépfalvi  iránt, 
ki,  úgy  látom,  hajszállal  se  jobb  bátyjánál,  s  ha  lehetne,  jégre  vezetne. 

Lépfalvi  nemsokára  elment  s  az  ajtónál  ezt  súgta  fülembe  : 
Nótárius  uram  féltékeny,  sajnálom ;  de  kinek  szép  hölgye  van,  tűrni 
tandíjon.  Ez  még  habeálgatni  akar,  gondolám,  s  haragomban  mind¬ 
járt  is  szemére  lobbantám  Rózának,  hogy  nekem  hátam  megett  ily 


vendég  igen  displiceál,  s  nem  hittem  volna,  hogy  ily  csapodár  legyen. 
Róza  reám  vétó  szemét,  elfordult  s  könnyezett ;  magamon  is  kitört  a 
fájdalom  és  vele  sírtam ;  édes  anyám  hozzánk  jővén  s  minket  oly 
búsan  látván,  szinte  zokogni  kezdett  velünk,  míg  a  valamit  kérdezni 
jött  szolgáló  látván  e  pityergő  scénát,  jajveszékelve  atyámért  szaladt, 
ki  szokott  auctoritással  megkorholt  és  szétperelt  bennünket.  Ah  !  sze¬ 
gény  jó  szüleim  nem  tudják,  mi  epeszt  —  magam  se  tudom  ;  de  az 
okos  ember  előre  néz. 

így  él  barátod  Jónás !  Ölelkezés  lesz  ugyan  a  siralomnak 
vége;  de  a  házasság  olyan  mint  a  viadal,  az  ember  csöröl-pöröl, 
azután  megbékíti ;  de  a  seb  mégis  fáj. 


VII. 

20a.  Decembris. 

Tegnap  reggel  szomszéd  collegám  hozzám  toppant  s  magával 

leányt  kérni  meghitt  ;  nem  örömest  mentem,  de  még  boldog  időmbe 

megígértem  neki,  azért  engednem  kellett.  De  hogy  Rózának  ne  legyen 

// 

ideje  kinézegetni,  számolást  (s  ehhez  igen  ért)  bíztam  reá.  O  mindjárt 
elérté,  mit  akarok.  Mindent  megteszek  —  mond  —  csak  ne  kételkedjél 
hűségemről.  Én  nem  kételkedném,  csak  a  katonák  ne  kételkednének  ! 
felelék. 

Hogy-hogy  ?  kérdé  Róza. 

Ha  nem  kételkednének  hűségedről,  nem  járnának  utánad,  viszon- 
zám  búsan. 

Az  idő  kifog  minden  balitéleten  1  mond  Róza.  Tudtam  volna 
rá  sokat  mondani ;  de  ha  az  ember  szerelmessel  készül  valahová, 
nincs  nyugta  ;  azért  collegámmal  szánra  telepedvén,  elröpültünk  nagy 
csörgettyűsen. 

A  leánykérő  mindig  kedves  vendég,  mi  is  szívesen  fogadtatánk. 
Dictum  factum !  a  leány  Igent  sóhajtott,  szüléi  utána,  s  a  nősző 
örömében  alig  lelte  helyét,  én  pedig  gondolám :  várj  csak,  collega  ! 
majd  megérzed,  mi  a  feleség !  Az  enyim  jó,  mégis  mennyi  gondot  ád  ! 
Az  ebéd  sokáig  tartott,  különben  is  collegámnak  annyi  mondókája 
volt,  hogy  már  késő  este  lett,  mire  hazaértem.  Hálásra  eleget  hívo¬ 
gattam  s  marasztottam  útitársamat,  de  erővel  ő  még  az  éjjel  haza 


szándékozott ;  így  tehát  nem  is  engedtem  hozzánk  hajtatni,  hanem  a 
helység  végén  leszállván,  bundába  burkolva,  házunkhoz  ballagtam, 
meglepni  vélvén  Rózát.  A  mint  a  kerítéshez  jutok,  mindjárt  egy  emberi 
alak  ötlik  szemembe,  mely  merően  az  ablak  alatt  áll.  Ez  a  kadét ! 
gondolám  s  közelebb  sunnyogok  hozzá  és  csodálkoztam,  hogy  semmi¬ 
kép  se  mozog.  Kevés  vártatva  megszólítám :  Uram  !  nem  illik  idegen 
ablak  alatt  kandikálni !  Semmi  felelet.  Meleg  vére  lehet  az  úrnak,  hogy 
ily  hidegben  is  itt  ácsorog !  mondám  ismét  s  félre  akarám  tolni  —  de 
meghökkenve  léptem  vissza,  midőn  a  kadétnak  vélt  alak  első  tapin¬ 
tásra  lábaimhoz  omlott  —  nézek,  nézek  s  látom :  hogy  hótetem  volt  s 
reá  egy  köpenyeg  akasztva.  A  mivel  az  embernek  képzete  vesződik,  azt 
látja  szeme.  Eleinte  boszankodván,  a  kadétot  nem  szántam  volna 
móresre  tanítani,  mert  ez  a  csíny  egyedül  tőle  származhatott ;  de 
látván,  hogy  a  dolog  tanú  nélkül  ment  végbe,  csendesen  belopództam 
az  ajtón  s  az  öregeket  már  fekve,  Rózát  pedig  a  mesélő  fonók¬ 
nál  lelém. 

A  nehéz  útiruhát  le  akarván  vetni,  a  mi  szobánkba  menék  s 
már  visszakészültem  a  fonótársaságba,  midőn  kívül  az  utczán  dör- 
mögést  hallok  —  az  ablakhoz  megyek,  melynek  egyik  táblája  nyitva 
volt,  s  mindjárt  megismertem  a  kadétot  egy  pajtásával. 

Nincs  itthon  —  mond  Lépfalvi  —  a  csörgő  szánt  meg  kellett 
volna  hallanunk. 

A  hóember  el  van  döntve  — 

A  szél  miatt  — 

Nemde,  gyönyörű  asszony  az  a  Tollaginé  ?  Nem  tudom,  mint 
botlott  bele  az  a  pedánt,  bárdolatlan  nótárius  ? 

Classicus  dróton  járó. 

Kínjából  lett  tudós. 

Tudósból  lett  öszvér. 

Olyan  mint  a  barázda-billegető. 

Mint  Faun  a  Gratia  mellett. 

Lásd,  barátom !  ily  titulusokat  nyer  az  ember,  ha  szép  felesége 
van,  a  romlott,  irigy  világ  rajta  edzi  nyelvét,  hogy  a  szép  előtt  meg- 
dönthesse.  Alig  tudtam  magamat  moderálni,  hogy  vissza  ne  feleljek ; 
de  ha  az  ember  hallgatózik,  önszégyenét  hallja  sokszor;  aztán  az 

ilyest  jobb  ignorálni.  —  Később  ugyan  jó  embernek  is  neveztek,  de 
ez  csak  úgy  illett  a  többihez,  mint  egy  hajszál  a  kopasz  főre.  —  El¬ 
hallgatván  szóval,  síppal  kezdettek  ostromolni  —  oly  keserves,  oly  anda- 
logtató  nótát  fuvtak,  hogy  szinte  magam  is  megindultam ;  de  attól 
tartván :  nehogy  e  kártékony  hangok  még  Rózát  is  általcsalják  a  fonó 
kalákából,  hozzá  szándékoztam,  csak  az  ablaktáblát  kivántam  bezárni 
—  de  gondold  el !  a  mint  a  kárpitot  félre  hajtván  kinyújtom  kezemet, 
Lépfalvi,  mint  a  villám,  odaszokik,  megragadja  azt :  Róza  !  —  sóhajt  — 
ah !  miért  oly  kegyetlen  ?  Én  vissza  akarám  húzni  kezemet,  de  ő 
keményen  szorongatva,  ajkaihoz  nyomta.  Most  vagy  soha  !  rebegett, 
azután  olyan  meleg  csókokat  czuppantgatott  reája,  hogy  szinte  csik- 
landott,  s  bármint  tartózkodtam,  kaczagnom  kellett.  Erre  ő  vissza¬ 
pattant,  én  pedig  aludni  küldvén  őket,  bezártam  a  táblát. 

Barátom  !  ez  nekem  mégis  szeget  ütött  fejembe ;  ki  lesz  kezes, 
hogy  utóbb  az  igazi  kéz  mégis  ki  nem  hajlik-e  ?  Az  asszony  gyarló, 
ezt  már  a  régi  írók  hirdették. 


VIII. 

24a.  Decembris. 

Könnyezd  sorsomat,  barátom  !  Én  csakugyan  hamis  fogást  tettem, 
csakugyan  meg  vagyok  csalatva !  Nincs  hűség  e  földön,  kezemben  a 
rettentő  bizonyság.  Ily  búsan  még  egy  karácsony  se  talált  —  bocsáss 
meg,  ha  ezen  sorokat  syllabizálnod  kell,  mert  fájdalomtól  reszket 
kezem. 

Mint  nótárius  én  administrálom  a  szükséges  széna-  és  abrak- 
portiókat  s  azokat  quietáltatom.  így  történt  ma,  s  az  előbbeni  portió¬ 
kat  Lépfalvi  vette  által.  0,  mintha  semmi  se  történt  volna  közöttünk, 
enyelgeni  kezdett ;  de  minden  dologhoz  bizonyos  seriositás  illik,  azért 
csak  úgy  félfüllel  hallgattam  reája  s  a  munkát  elvégezvén,  a  quietan- 
tiát  kértem  tőle.  O  erre  zsebkönyvét  előveszi  s  kívánságomat  teljesít¬ 
vén,  magamra  hagyott ;  én  majd  elkábultam,  midőn  az  officiosus  írás 
közé  egy  kis  arany  karimás  czédulát  szorulva  lelék !  Olvasd  és  irtózzál 
rettentő  tartalmától : 

„Róza !  egyetlen  kedvesem  !  Igaznak  találom,  hogy  a  minapi  bal 
történet  óta  az  ablaknál  való  összejövetel  csak  gyanút  és  lármát  okoz 

és  feszes  férjedet,  kit  az  ég  haragjában  csatolt  hozzád,  még  inkább 
vigyázatra  serkenti ;  azért  szíves  hálával  fogadom  el  javallatodat  s 
bizonynyal  a  kert  alatti  hársfánál  megjelenek ;  csak  te  is  jó  móddal 
szökhessél  ki,  tán  a  karácsony  alkalmat  ád.  Én  reményiem,  hogy  a 
hideg  levegőt  elfelejted  meleg  karjaimban.  Ha  nem  vélt  akadály  tar¬ 
tóztatna,  tűzz  valami  jelt,  p.  o.  egy  pántlikát  a  sövényre,  mindjárt  a 
rés  mellett,  nehogy  hasztalan  várjon  téged  szerető  L.“ 

Ha  az  embert  véletlen  csapás  éri,  mindenhez  kapkodna  s  még 
se  tud  mozogni  —  én  is  sokáig  meredten  állék,  a  halálos  czédulát 
tartva  kezemben.  A  kihez  így  mernek  írni,  ki  a  kert  alá  hívja  imádóját, 
az  nem  kegyetlen  már,  gondolám  s  első  hevemben  mindjárt  Rózához 
akartam  rohanni  s  az  írást,  mint  vétke  documentumát  elébe  tartani ; 
de  tagadva  szaporodik  a  világ,  ő  is  majd  tagadni  fogja  és  mentegetni 
magát ;  így  eszmélkedtem  s  végre  csakugyan  legjobbnak  ítéltem  őket 
in  facie  loci  meglepni,  azután  szakadjon  a  szív.  Szinte  várom  és  rette¬ 
gem  az  estét. 

Az  ember  virág  mellé  telepedik,  mohón  szívja  az  édes  illatot 
s  alig  fordul  egyet,  érzi  a  tüskét.  Ne  házasodjál !  Én  már  benne 
vagyok,  és  szívem  repedni  készül. 

IX. 

25a.  Decembris. 

Mért  van  az,  barátom  ?  Más  ember  nem  is  tudja,  mi  a  tanult- 
ság  és  csendesen  él ;  én  annyi  classicust  tudok  könyv  nélkül,  min¬ 
den  tárgyra  kész  vagyok  egy  sententiát  mondani  s  mégis  mindenütt 
megütközöm  !  Ugyan  megjártam  ismét,  neked  sub  rosa  megpanaszlom, 
de  ne  add  tovább. 

Tegnap  már  jelentéin,  hogy  kétségben  valék,  sem  enni,  sem 
inni  nem  tudtam  ;  Róza  és  szüleim  eleget  kérdeztek,  de  én  minden 
nyilvánító  vallást  elkerültem.  A  titkos  arczú  este  beállt,  én  azt  mon¬ 
dottam,  hogy  a  kántorhoz  megyek  s  ott  töltöm  az  estét ;  köztünk 
szólván :  azzal  csak  Rózának  kívántam  alkalmat  adni  biztosabb  ki¬ 
menetelre.  Voltam  ugyan  a  kántornál,  hol  több  felekezetben  kártyáz¬ 
tak,  ki  dióra,  ki  márjást,  ki  vojtát,  ki  filkót,  ki  oplitánt,  s  ezt  meg. 
unván,  ki  durnit,  ki  kopkát,  ki  putát,  ki  harminczegyet,  ki  czapárit. 

Ez  engem  mind  nem  vidíthatott  fel.  Egy  huszár  strázsamester  ostáblával 
is  kínált,  de  minthogy  az  koczkával  esik,  s  én  házasságom  által  úgy 
is  minden  nyugalmamat  elkoczkázván,  mindenféle  koczkajátéktól  cor- 
dicitus  iszonyodom,  nem  fogadtam  el  meghívását,  hanem  nyolcz  és 
kilencz  óra  között  a  kert  alá  bujdostam  s  a  sövény  mellé  lapulván, 
szemeimet  a  kijelelt  fára  meresztém,  melynek  ágain  varjúsereg  üldö¬ 
gélt.  Várok— várok,  zúz-  és  jéglepte  bajuszom  peczkesen  állt,  fogam 
vaczogott  s  didergő  térdeim  össze  meg  összeütődtek.  Az  óra  tizet 
ütött,  senki  nem  mozdult,  egyéb  a  varjak  röppentek  fel  néha  károgva 
Ma  tán  nem  is  lesz  szerelmes  congressus,  gondolám  s  lappangva 
kémleltem  a  jelt,  melynek  az  írás  szerint  a  sövényen  kell  vala  lógni ; 
a  rést  feltaláltam  s  a  mint  ott  tipegek-tapogok,  a  jelt  is  megláthatni, 
egyszerre,  a  hársfa  s  a  sövény  között,  a  föld  megrendül  alattam  s  én 
sötét  mélységbe  sülyedek,  nyakam,  fejem  megtelvén  hóval.  Szörnyű 
ijedtemben  kiáltozni  kezdék,  de  senki  nem  jött  segédemre  —  hasztalan 
iparkodtam  kivánszorogni,  a  hó  dúlt  hegyembe  is,  alám  is ;  de  én  fel 
nem  kapaszkodhattam  ;  a  gondolat :  hogy  a  farkasok  martalékja  leen- 
dek,  még  inkább  szepegtetett  s  lármázni  ingerlett ;  s  íme !  alig  támad 
bennem  ama  borzasztó  képzelődés,  zörgést  hallok  s  előbb  mintsem 
megfoghattam  volna  mi  lehet?  egy  szőrös  test  zuhan  mellém.  Félig 
aléltan  az  üreg  oldalához  vonulva,  legyingettem  köpönyegemmel  feléje 
s  csak  akkor  eszméltem  fel,  midőn  borzas  társam  ugatni  kezdett,  s 
én  benne  egyik  komondorunkra  ismertem.  Szinte  jól  esett,  hogy  a 
hív  állat  hozzám  szövetkezett,  derék,  fogas  frigyesemet  tekintvén 
benne.  Mikor  az  ember  szükségben  van,  az  oktalan  állat  is  vigaszta¬ 
lást  nyújt :  én  is  iszonyú  riadalmak  közt  czirógattam  a  komondort, 
csak  hogy  ne  hagyjon  el. 

Majd  félórai  ijedség  és  fázás  után  lépést  hallék  a  havon  ro¬ 
pogni.  Jónás  !  Jónás !  kiálta  Róza  és  atyám. 

Vide  infra ;  sóhaj ték  fel  a  mélyből. 

Mi  a  manó!  Hol  bujkál  nótárius  uram  ?  —  dörmögött  kocsisunk 
—  mindjárt  létrát  hozok. 

Nem  sokára  így  csakugyan  kivergődvén  az  üregből,  Róza  kar¬ 
ján  a  szobába  őgyelegtem.  Atyám  azt  véli,  hogy  mint  jó  gazda,  csupa 
vigyázatból  kerültem  meg  a  házat,  megdicsért,  egyszersmind  sajnált 

is,  hogy  a  farkasverem,  melyet  addig  ásatott,  míg  én  a  városban  jár¬ 
káltam,  ön  fiát  fogta  be  legelőször.  Hogy  te  azt  nem  láttad,  Jónás  !  Hiszen 
nád  volt  torkolatjára  téve,  s  az  egész  őszön  szemed  előtt  állt !  mondá 
vigasztalólag ;  de  mikor  az  ember  asszonynyal  vesződik,  akkor  pihen 
a  gazdaság.  Róza  tele  gonddal  forgolódott  körüliem,  én  pedig  erővel 
ki  akartam  nézni  belőle  valami  csalárdságot,  de  lehetetlen  volt.  Az 
asszonyi  szem  vexáló  tükör  gyanánt  mindig  mást  mutat,  mintsem 
akarjuk. 

Bajom  nincs,  egyéb  hogy  rekedt  vagyok. 

X. 

27a.  Decembris. 

Ma  szobámban  űlék  s  azon  tanakodtam  :  mit  tegyek  a  kadéttal  ? 
Ha  satisfactiót  kérek,  kinevetnek ;  ha  nem  szólok,  nyugtom  se  lesz. 
Még  a  resultátumot  fel  sem  lelém,  midőn  ő  Rózával  hozzám  lépett. 
Mi  kadét  úrnak  köszönettel  tartozunk  még  —  mond  Róza  —  mivel 
hírül  adta,  hogy  tegnapelőtt  bajod  történt. 

Ily  csekélység  szót  sem  érdemel  —  viszonzá  Lépfalvi  nem  ke¬ 
veset  habozva.  Künn  járván,  nótárius  uramat  kiáltozni  haliám,  s  ha 
szolgálat  nem  tartóztat,  magam  siettem  volna  segedelmére.  Én  válasz 
helyett  csak  homlokomat  dörzsöltem,  mert  a  tréfa  és  harag  között 
középútat  nem  leltem,  csak  midőn  Róza  magunkra  hagyott,  vettem 
elő  ama  czédulát :  ez  tán  —  mondván  —  nem  tartozott  a  quietantiához  ? 

A  szív  dolga  —  viszonzá  Lépfalvi  --  örülök,  hogy  ily  jó  kézbe 
esett.  Nótárius  uram,  tudom,  el  nem  árul.  Máskor,  fogadom,  jobban 
vigyázok  rá. 

Én  senkinek  secretáriusa  nem  leszek ;  e  dologhoz  ugyan  szó¬ 
lásom  van,  inquirálni  is  fogom !  felelék  tűzzel. 

Mi  jó  barátok  lennénk,  ha  nótárius  uramnak  szép  felesége  nem 
volna ;  igen  sajnálnám,  ha  miattam  nyugtalanságot  szenvedne,  de  én 
arról  nem  tehetek ;  a  szépnek  hódolni  kötelességünk !  ez  a  termé¬ 
szet  örökös  törvénye,  melynek  minden  szív  alája  van  vetve !  mondá 
Lépfalvi. 

De  a  szépnek  nem  szükség  és  nem  szabad  minden  hódolást 
elfogadni,  kivált,  ha  már  egyhez  csatolta  magát  —  szólék  fájdalmasan, 

s  ő  megindulván,  kezét  nyujtá,  hogy  többé  nem  alkalmatlankodik. 
Azzal  odább  ment  s  engem  bizonytalanságban  hagyott. 

Én  olyan  vagyok,  mint  a  beteg,  kihez  két  orvos  jár  s  mindenik 
más  szert  ajánl,  s  ez  által  egyik  se  nyerhet  bizodalmát.  Ha  Rózát  szem¬ 
lélem,  azt  hiszem,  hogy  ártatlan  ;  de  ha  ártatlan,  hogy  mernének  neki 
ily  levelet  írni  ?  Ha  szólok  s  nincs  igazam,  sajnosán  megbántom ;  ha 
nem  szólok,  majd  utóbb  a  szólás  késő  lesz  !  Tán  legjobb  lesz  mégis 
a  környűlményekhez  alkalmaztatnom  magamat.  Ha  jobb  gondolat 
ötlik  eszedbe,  írd  meg. 

Nemde,  barátom  !  az  asszonynyal  nyugodtan  élni,  legnagyobb 
remeke  az  életnek  ?  és  minden  ritkaságok  ritkasága  oly  asszony,  ki, 
ha  egygyel  lakik  is,  soknak  tetszeni  ne  vágynék  ! 

Új  esztendőre  minden  jót,  áldást,  békességet  kívánok  s  tapasz- 
talásimból  ezen  jegyzésimet  küldöm : 


Szeresd  az  asszonyt,  de  tartsd  őt  korláton, 
Máskép  myrtusért  fejedre  tövist  fon. 

Dicsérd,  ha  olykor  szelíden  engednek, 

De  másnak  ne  higyj,  csak  önnön  szemednek. 
Tudd  meg,  az  ember  ragadozó  állat, 

Kész  megterhelni  az  idegen  vállat. 

Saját  birtokát  csak  könnyen  megveti, 

De  annál  inkább  a  másét  szereti. 

Semmit  se  próbálj,  míg  véred  meg  nem  hűl, 
így  menekszel  majd  a  farkasveremtűl. 


XI. 

10a.  Januarii. 

Tegnap  Rózával  a  kapitány  úrnál  valék  s  nála  több  tiszteket  is 
lelénk.  Ha  az  ember  valami  kis  appendixe  a  közigazgatásnak,  mindjárt 
nagyobb  respectusa  van ;  engem  is,  de  kivált  hitvesemet,  nagy  udvari- 
sággal  fogadtak  :  ezt  (nempe  a  hitvest)  a  kapitányné  mindjárt  más  szo¬ 
bába  vezette,  és  okosan  ;  mert  a  hízelkedő  suttogás  annyira  árt  az  asz- 
szonynak,  hogy  utóbb  tükrét  is  hazugnak  tartja.  Lépfalvi  kadét  is  ott 
volt,  de  hol  az  ember  legkisebb  úr,  ott  nem  igen  mer  hánykolódni. 

Azt  mondják :  az  okos  hallgat ;  de  ha  az  ember  soha  se  szól, 
hogyan  tudhassák  mások  okos  létét ;  ennélfogva  és  is  beszédbe  elegyed¬ 
vén,  többi  között  tudós  reflexiókkal  megmutattam,  hogy  Rómát  légiói 
emelték  fel  s  viszont  rontották  le  ;  ha  azok  mindig  hazafiak  lettek 
volna,  dicső  birodalmok  most  is  állana  még. 

Hagyjuk  a  múltat  s  éljük  a  jelent  —  mond  a  kapitány  —  követ¬ 
kező  vasárnap  kis  házi  mulatságot  adok,  nótárius  urat  is  szívesen  látom 
hitvesével ;  és  hogy  társaságunk  annál  vígabb  s  tetszetősebb  legyen, 
tehát  maskarában  jelenünk  meg.  A  tiszt  urak  kaptak  ezen  s  öröm- 
zajogva  hirdeték  helybenhagyásokat. 

Azaz  álorczát  veszünk  —  mondám  én,  mivel  már  Rómában  valék — 
mint  hajdan  a  histriók  ?  Ha  meg  kell  lenni,  én  se  vagyok  ellene ;  de 
ha  csak  képemet  nem  mázolom  be,  nem  tudom,  hogy  lehessek  mas¬ 
karává  ? 

Lesz  arra  gondom  —  viszonzá  a  kapitány  —  a  ruhák  megszer¬ 
zését  én  magamra  vállalom.  Később  a  Rózával  visszatért  asszonyság 
is  érinté  e  dolgot  és  igen  kegyesen  hívott  meg  bennünket.  Haza¬ 
mentünkben  Róza  egészen  felvidulva  beszélé  el :  hogy  ő,  mint  oláh 

/ 

asszony  jelenend  meg  a  kapitánynéval.  En  e  dolgot  otthon  mélyebb 
fontolóra  vettem  s  így  okoskodtam :  az  emberi  kép  centruma  minden 
szépnek,  onnan  sugárzanak  ki  minden  kellemek,  az  a  mágnes,  mely 
után  fordul  a  szem,  onnan  kap  élelmet  a  képzelet ;  de  a  vászonkép, 
bárminő  szép  is,  csak  lelketlen  jószág,  s  Róza  azzal  lesz  eltakarva, 
ennélfogva  nem  tetszhetik  úgy,  s  ha  nem  tetszik,  nincs  mitől  tarta¬ 
nom  :  ergo  bízvást  elmehetek.  Vale ! 

XII. 

16a.  Januarii. 

Semmi  újság  !  egyéb  hogy  Róza  gyakortábbad  eljár  a  kapitány- 
néhoz  ruhája  végett  —  ott  dolgoznak  erősen  ;  de  hogy  reá  ismerjek 
mindjárt,  keztyűjét  mutatta  meg. 

Tegnap  hivatalos  szobámba  assignátiót  hoztak:  gondold  el 
csak !  az  a  Cséli  nevű  ifjú  ember  ment  ezen  keresztül,  ki  a  duel- 
lumban  megpelyhezett  és  lovakat  kért ;  én  rendeltem  neki,  de 
régi  bosszúságom  miatt  meghagytam  a  kisbírónak,  hogy  a  leg- 

rosszabb  gabancsokat  állítsa  ki  neki.  Az  ember  azért  nem  bosszú¬ 
álló,  ha  rajta  elkövetett  régi  csínyt  új  csínynyal  ró  le. 

XIII. 

18a.  Januarii. 

A  mulatság  végbe  ment ;  az  ember  akármit  tesz,  ha  ki  van  a  sors¬ 
tól  választva,  a  viszontagság  nem  marad  el. 

Szinte  feszült  kebellel,  (mert  sem  én,  sem  Róza  nem  valánk 
még  maskarák),  mentünk  este  a  kapitányi  szállásra ;  hol  mind¬ 
egyikünket  másfelé  vezettek.  A  kapitányt,  képét  kivévén,  már 
egészen  felöltözve  lelém :  szűk,  kivarrott  selyemruhája  volt,  lábán 
pillangós  czipő,  vállán  derékig  érő  köpönyeg  függött,  fején  bársony¬ 
sapka  lobogós  toliakkal.  O  magát  spanyolnak  nevezé  —  én  pedig 
mondám :  ha  az  ember  nálunk  télen  ily  lepke  köntösbe  járna, 
magával  kellene  vinni  a  kályhát,  mert  ugyan  megjárná  az  ily 
vendégköpönyeggel.  —  Nekem  egy  májszínű  selyem  leppentyúbe 
kellett  bújnom  és  hasonló  csuklyát  húznom  fejemre,  mely  meg¬ 
fordított  túrós-zacskó  gyanánt  nyúlt  fel  búbosán  magasra ;  képemre 
egy  éktelen  orrú  lárvát  kötöttek,  melynek  selyem  szakálla  majd 
mellemig  lógott  le.  Ezt  a  kapitány  dominónak  nevezé ;  én  pedig 
a  tükörnél  szüntelen  nevetgettem  magamat,  mert  olyan  bolond  dominus 
formám  volt. 

A  muzsikusok  már  ugyancsak  dolgoztak,  midőn  a  kapitány 
ékesen  felgyertyázott  ebédlőjébe  vezetett,  hol  leginkább  látszott,  hogy 
nem  üres  erszénye.  Ott  már  különféle  maskarák  jöttek-mentek ;  itt 
egy  pár  dajna  visított  eg}'  fiatal  vitéz  körűi,  ott  egy  pápaszemes  öreg 
űr  tobákkal  kínált  mindent  s  udvariasan  kacsingatott  a  fiatal  szépre, 
ki  kosárban  virágokat  hordott.  Voltak  régi  s  új  magyarok,  csikósok, 
törökök,  zsidók  és  több  nem  ismert  alakok  is.  Egy  minden  színű 
foltokból  férczelt  és  összegányolt  ruhájú,  félig  fekete  képű  legény 
leginkább  szeleskedett  és  egy  czifra,  recsegő  bottal  mindig  maga  körül 
hadarázott ;  beléptemkor  reám  is  mindjárt  egyet  csettentett  és  ezen 
szavakkal:  Servus,  Tollagi!  ismét  odább  lejtett.  Én  reá  bámulván, 
nem  foghattam  meg,  hogyan  ismert  reám,  holott  a  házi  űrön  kívül 
senki  se  látott. 

Minthogy  mindenik  beszélt,  én  sem  akartam  utolsó  lenni,  azért 
is  egy  törökhöz  menvén,  ki  mindig  felém  integetett,  kértem,  hogy 
engedné  meg,  ha  competens  titulusát  nem  adom  meg,  mivel  nem 
tudom ;  őszinte  kérdésemre  :  mint  tetszik  a  distractió  ?  ő  visszás  han¬ 
gon  ezt  harsogá  fülembe  :  jobban  mint  neked  a  farkasveremben ! 
Mintha  leforráztak  volna,  oly  sebten  hagytam  oda  a  törököt,  nem  keve¬ 
set  bosszankodván,  hogy  ezen  fátumot  mások  is  tudják.  Én  úgy  hiszem, 
a  kadét  trombitáskodott. 

Lásd,  te  merően  álló  maskara !  —  mondá  az  ismét  hozzám  jött 
török  —  ez  kicsinyben  a  nagy  világ  képe,  hol  szinte  mindenik  bizo¬ 
nyos  álorczát  hordoz,  hogy  azt,  a  mi  van,  elrejtse ;  vagy  azt,  mi  nincs, 
kipótolja.  Mindenik  játszik,  s  a  rovást  a  tapasztalatlannak  kell  több¬ 
nyire  kifizetni.  Csak  nézd  :  a  kérkedő  mint  cseveg  magáról,  a  betyár 
külsejét  fitogtatja  és  a  tükörbe  pislogat,  mint  a  fösvény  ládájába,  a 
gúnyoló  más  hibáin  elmélkedik,  a  könnyelmű  mulattat,  az  uzsorás 
fukar  közel  a  pazarlóhoz  nagy  kamatit  számlálja,  a  durva  lármáz  s 
mindenben  megütközik,  a  szenvedő  csendesen  űl,  a  szerelmes  rejte¬ 
lmet  keres,  az  eszmélő  mosolyog  és  hallgat,  a  pulya  mindent  majmol, 
a  féltékeny  néz,  habzik  és  izzad.  Szólj !  te  melyik  sorba  tartozol  ? 

En  különben  az  eszmélők  sorába  tartozom,  felelék ;  a  mos- 

tanról  nem  is  mervén  szólni,  mert  csakugyan  habozva  néztem,  nem 

jő-e  már  Róza;  és  ha  nem  épen  szükség,  az  ember  maskarában  se 

hazudjék.  Még  a  török  sokat  beszélt  volna,  de  az  ajtó  megnyílt  és 

nyolcz  oláh  asszony  lép  elő,  azért  is  én  őt  a  faképnél  hagyván, 

többekkel  együtt  az  imént  érkeztekhez  szorongok  —  egyik  közűlök 

/ 

mindjárt  kezemet  megrázván,  elsikoltá  magát :  üdvez  légy  Jónás  !  En 
meghajtottam  magamat,  mert  kisebb  termetéről  láttam,  hogy  nem 
Róza.  A  keztyűt  mindjárt  megismértem  :  de  más  kettőnek  is  szinte 
olyan  volt  és  termetök  is  hasonló  Rózáéhoz ;  azért  nem  tudtam  mit 
tenni,  hanem  rendében  eljártam  őket,  kérdvén :  te  vagy  Róza  ?  ketteje 
elnevette  magát,  az  egyik  fejével  intett  s  kezemet  gyöngén  szorítá 
meg,  aztán  odább  sétált. 

Alig  távoztam  el  onnan,  az  a  tarka  legény  tüstént  ott  termett 
s  melléje  tolván  magát,  annyit  suttogott  fülébe,  úgy  szorongatta 
karjait,  szóval,  oly  ismerősen  bánt  vele,  hogy  engem  a  méreg  egé- 

szén  elfutott,  annyival  inkább,  mivel  külsejére  nézve  azon  tarka 
alakban  méltán  a  kadétot  gyaníthatám.  Többször  akartam  közeledni 
hozzájuk,  de  azzal  a  recsegő  bottal  mindig  felém  hadarázott,  s  nem 
bátorkodtam  erőszakoskodni,  nehogy  lárma  támadjon.  Itt  tapasztalán! : 
hogy  legjobb  otthon  haragudni ;  ott  az  ember  bátran  kimondja  mit 
akar,  másutt  le  van  kötve  nyelve.  Egy  ideig  némán  néztem,  de  utóbb 
a  sok  fecsegést  csakugyan  restellém  és  az  oláh  asszonyhoz  fúrva  ma¬ 
gamat,  így  szólék :  én  nem  tiltom  az  illendő  mulatságot,  de  az  álor- 
czában  is  kötelességünk,  az  erkölcsöt  tisztelni !  sapienti  sat.  Erre  az 
oláh  asszony  hahotázni  kezdett  s  vállamat  megveregetvén,  mondá : 
Te  csak  a  régi  vagy  most  is  !  Azzal  elvonult,  én  pedig  tele  haraggal 
néztem  utána,  magamat  vádolván :  miért  hoztam  ily  helyre,  hol 
az  ember  azt  is  tréfának  veszi,  ha  másnak  szíve  fáj.  A  török 
költe  fel  merengésemből,  egy  papiroskát  nyomván  kezembe,  melyen 
ez  a  vers  volt : 


Messze  irigy  tőlünk !  hívséget  várni  nem  átallsz 
A  széptől  ?  ki  után  annyi  epedve  tekint  ? 

A  napnál  egyedül  vágyói  melegedni  ?  Ne  gondold  ! 
Másnak  is  életet  ád  lángszeme,  hidd  nekem  azt ! 


Rossz  princípium  ez !  —  mondám,  nem  szeretném,  ha  másra  is 
ragadna  !  s  a  más  alatt  Rózát  értettem. 

En  félek  !  —  viszonzá  a  török  —  e  princípium  az  asszony  véré¬ 
ben  fekszik,  s  ha  nyilván  nem  teszi,  annál  inkább  tör  ki  titkon  ;  ne  bánd 
azért,  ha  szép  hölgyed  szemed  előtt  mással  enyeleg  ;  de  ha  elvonulva 
ábrándoz,  akkor  aczélozd  homlokodat. 

Bár  otthon  volnék  —  mormolám  —  mit  használ  a  tanulás,  ha 
egyszer  a  kár  megesett !  A  háziúr  hozzánk  jötte  szakasztá  félbe  a  beszé¬ 
det  ki  engem  tánczra  szólított  fel ;  én  vonakodtam  eleintén,  de  meggon¬ 
dolván,  hogy  táncz  közben  leginkább  magamnál  tarthatom  Rózát,  csak¬ 
ugyan  engedtem  és  az  oláh  asszonyt  felkértem  ;  ő  karját  nyújtá  s  több 
párral  kerékbe  állánk.  —  Most  közel  hozzá  mindinkább  úgy  rémlett 
előttem,  hogy  még  se  Róza  az  én  tánczosném  ;  Róza  karcsúbb,  azt  vél¬ 


tem  ;  de  a  keztyű  az  övé  volt  —  ismét  kérdeztem  :  te  vagy,  kedves  ?  és  ő 
fejével  igent  billentett. 

A  muzsika  megzendűlt.  Tudod,  barátom !  én  a  magyart  nem 
rosszul  járom :  de  az  idegenhez  nem  értek,  ez  pedig  olyan  külföldi 
táncz  volt.  Össze-visszaforognak  benne,  nem  tudtam  mint  szokták ; 
azért  is  egyik  erre,  másik  arra  tolt,  majd  előre,  majd  hátra  unszolt, 
ránczigált,  én  szinte  örültem  lárvámnak,  mert  saját  képemmel  agyon 
szégyenlettem  volna  magamat  —  ebből  tapasztalám  :  a  mit  az  ember 
nem  tud,  abban  ne  producálja  magát. 

Még  a  táncz  el  se  végződött,  midőn  tánczosném  kiállott  a  rendből, 
s  a  mint  észrevettem  azért,  mivel  elfáradt  engem  húzni-vonni  —  ez 
hagyján !  de  akkor  láttam,  hogy  ő  nem  Róza !  Mennél  tovább  néztem, 
annál  inkább  valósult  csalódásom ;  azért  is  az  ott  álló  háziurat  kér¬ 
tem  meg,  lenne  oly  kegyes  s  mondaná  meg :  melyik  feleségem  ?  0  nem 
ismeri  meg  !  feleié.  Hát  mondja  meg,  melyik  az  asszonyság  ?  kértem 
ismét.  A  maskarát  nem  illik  elárulni !  Ion  a  felelet.  Képzelheted,  hogy 
nekem  mind  ez  nem  tetszett  és  nyugtalanságom  még  inkább  nőtt, 
midőn  a  muzsika  elnémulván,  a  társaság  páronként  szétoszlott. 

Akár  illik,  akár  nem !  én  tudni  akarom  hol  feleségem  ?  ezt 
dörmögvén  magamban,  újra  keresni  mentem  Rózát  és  mindenik 
oláh  asszonyt  megtámadtam  ;  néhányat  közűlök  lárvátlan  leiék,  de 
oly  ismeretlenek  voltak  mint  előbb.  Mint  a  párját  vesztett  oroszlán 
rohantam  egyik  szobából  a  másikba ;  belső  szorongás,  confusió, 
a  vászonkép  és  a  féltés  csak  úgy  öntötték  rólam  a  nagy  cseppe¬ 
ket  —  de  oly  visszás  érzést  soha  se  tapasztalék,  mint  midőn  az  utolsó 
szobába  lépvén,  a  Rózához  leginkább  hasonló  alakot  a  párnaszéken 


ülve,  fejét  a  török  mellére  hajtva  s  egyik  kezét  a  már  saját  képű 
tarka  kadét  kezébe  nyugasztalva  leiéin ;  Róza !  sóhajtá  a  kadét  egé¬ 
szen  elolvadva ;  én  pedig  iszonyodva  kiálték :  hát  még  is  te  vagy  ? 
hah  !  te  hívtelen  ! 

Hah  te  féltékeny !  tüstént  kövess  meg !  mondá  az  oláh  asszony 
és  lekapva  hamis  képét,  Lolli  mosolygott  szemem  közé.  Hát  engem 
nem  ismersz,  Jónás  ?  kérdé  a  török  s  félre  tolván  álorczáját,  idősb 


Lépfalvi  dűl  karjaim  közé. 

Én  a  véletlen  viszontlátáson  szívemből  megörültem ;  de  ha  az 
ember  valamin  aggódik,  öröme  se  tart  sokáig,  azért  rövid  ölelkezés 
után  ismét  távozni  akartam. 

Hova,  Jónás  ?  Mi  bajod  ismét  ?  kérdé  Lépfalvi. 

Rózát  megyek  keresni,  jer  segíts  !  felelék. 

Az  eddig  nyugszik  —  mond  Lolli  —  még  fel  se  öltözvén,  rosszul 
érezte  magát,  haza  kívánkozott  s  minket  kért :  hogy  ne  rontanék  el 
kedvét  és  ne  mondanék  meg.  Keztyűjét  én  húztam  fel,  próbára,  meg¬ 
ismer-e  Tollagi  úr  ? 

így  hát  én  haza  sietek !  mondám,  s  bármint  marasztottak, 
mentem  s  őket  házunkhoz  invitálván,  búcsút  vettem.  A  szobát  zárva 
lelvén,  hol  mentémet  hagyám,  csak  a  maskarában  lopództam  ki  a 
házból,  szinte  fájt  szívem,  hogy  a  jó  hitvest  oly  méltatlan  gyanúval 
bántám  meg.  — 

Künn  hó  esett,  sötét  volt,  s  a  kakasok  körülbelül  éjfélt  ku¬ 
korékoltak,  midőn  egyedül  ballagtam,  a  lárvát  képemen  hagyván, 
nehogy  meghútsem  magamat.  A  mint  megyek,  egy  öregasszony  jő 
felém  lámpással.  Nem  kisérne  el  engem  ?  —  szólítám  meg  —  adok  va¬ 
lamit  !  s  az  asszony  felém  tartván  lámpását,  rám  néz,  elszörnyed, 
keresztet  vet  s  ezen  szavakkal :  minden  jó  lélek  dicséri  az  Istent !  fut, 
a  mint  csak  tudott.  Ez  valami  gonosznak  vélt,  gondolám  kaczagva ; 
de  nemsokára  az  ijedés  rám  került,  mert  a  mint  a  fogadó  előtt  bal¬ 
lagok,  valaki  szörnyű  hangon,  nyársát  szegezvén  mellemre,  így  rivalt 
hozzám  :  állj  meg,  gonosz  !  Én  mindjárt  megismertem  ugyan  a  bakteri ; 
de  ha  az  ember  elöljáró,  restelli,  ha  a  pórnép  ilyenkor  s  ily  bohón 
leli,  azért  nem  szóltam,  de  látván,  hogy  a  fogadóból  több  ember  tódul 
elő,  s  hogy  a  bakter  is  a  dolgot  vastagon  veszi,  csak  megvallám  ki 
vagyok,  azaz  :  nótárius  ! 

Az  derék  ember  —  mond  a  haragos  bakter  —  és  nem  csatangol 
éjjel  az  utczán  ijesztgetni  az  embert.  Börtönlyukba  veled  —  s  holnap 
a  kalodába. 

De  nem  ismeri  kend  szavamat  ?  kérdém  szepegve.  Mozdúlj  !  — 
kiáltá  a  kőszívű  bakter  —  mert  odább  böklek.  Szerencsémre  a  kisbíró 
is  a  fogadóban  iddogált  s  a  lármára  kitántorgott ;  én  a  lárvát  levettem 
és  ő  csakugyan  megismervén,  felszabadított,  nem  tudván  eléggé  cso¬ 
dálkozni,  mi  lett  a  nótáriusból ;  én  pedig  megfogadtam,  hogy  soha 
többé  maskara  nem  leszek.  Nem  is  tudom  minek  ?  mikor  az  embert 
inkább  ismerik  saját  képével. 

.  .  .  minden  jó  lélek  dicséri  az  Istent ! .  .  . 

Tollagi  Jónás,  II.  rész  XIII. 

236.  lap. 


Kisfaludy  K.  II 


Haza  érvén,  Rózát  édesden  szunnyadva  lelém.  Nem  akarván  őt 
háborgatni,  lassan  a  kályha  mellé  telepedtem,  hogy  ott  az  életről 
eszmélkedjem ;  de  magam  is  elaludtam  s  csak  a  reggeli  fűtéskor 
ébredtem  fel  a  bűzre  —  tudniillik,  midőn  ruhám  rókát  kapott.  Nyájas 
részvéttel  hallá  Róza  bajaimat  s  édes,  lelkes  tekintetet  vetve  reám 
mondá :  én  igazán  szeretlek,  de  sajnálom,  hogy  gyanűd  által  mások¬ 
nak  nevetségül  szolgálsz.  —  Én  megilletődve  dűltem  karjaiba,  s  a  mi 
élet  volt  bennem,  egy  édes  sóhajtásban  oszlott  el. 

XIV. 

20a.  Januarii. 

Tegnap  mindjárt  a  kapitányhoz  mentem  s  köszönetemmel 
együtt  a  ruhát  visszavittem.  —  Lépfalvi  házunkhoz  jött.  —  Lolliból 
derék  asszony  lett,  de  Rózát  nem  adnám  érte.  Ok  mondák,  hogy  ez 
alkalommal  meg  akarának  lepni  bennünket  s  egyszersmind  az  ifjű 
Lépfalvit  is  meglátogatni. 

Idősb  Lépfalvi  sokat  beszélt  velem,  többi  között  kérdé  :  igaz-e, 
hogy  én  féltékeny  vagyok  ?  öccse  súgá  be  neki.  Én  nem  vagyok 
féltékeny,  felelék,  de  az  ember  nem  azért  házasodik,  hogy  felesége 
mást  is  szeressen. 

Lásd,  Jónás !  —  viszonzá  Lépfalvi  —  féltékenységgel  csak 
rontjuk  az  asszonyt,  öngyengeségünkkel  csak  mások  érdemeire 
teszszük  őtet  figyelmetessé,  s  így  sokszor  a  hasonlítás  kárunkra 
válik. 

Könnyű  az  okoskodás,  de  nehéz  a  házasság  !  —  viszonzám  én  — 
már  a  feleségtartás  is  sok  bajt  ád,  de  a  tartóztatás  még  többet  és 
a  tartozás  legtöbbet. 

Az  ész  mindenen  segíthet  —  mondá  Lépfalvi  —  ha  felesé¬ 
ged  jó,  ügy  is  boldog  ember  vagy ;  ha  rossz,  légy  philosophus. 
Sok  derék  embernek  otthon  nem  úgy  megyen  dolga,  mint  kívánná ; 
de  azért  nem  áll  ki  a  piaczra  s  nem  panaszolja  baját,  hanem 
tűrve  zárja  be  szemét  s  azt  gondolja:  emberek  vagyunk.  Több 
ilyesekkel  meggyőzött,  hogy  a  házasság  jobb  a  komor  agglegény¬ 
ségnél  —  és  én  annál  inkább  elhittem,  minekutána  a  kadét  meg- 
vallá,  hogy  Róza  ártatlan  s  azt  a  levelet,  mely  engem  a  verembe 

ejtett,  boszuságból  koholta,  mivel  kezemet  megcsókolá.  Lépfalviék 
néhány  nap  itt  mulatnak,  aztán  a  városba  mennek. 

XV. 

25a.  Januarii. 

Ma  Pál  fordulása  napján,  az  én  kedvem  is  megfordult.  Örülj, 
örvendezz,  barátom  !  Házasodjál  meg  mentül  előbb,  ha  ily  boldog 
akarsz  lenni  mint  én. 

Gondold  el !  én  atya  leszek  ;  ez  oly  érzés,  melyet  az  ember 
hasztalan  igyekszik  definiálni.  Ma  édes  anyám  sírva  mondá  meg.  — 
Az  egész  ház  örömben  úszik.  Jőj,  ha  lehet.  Az  ember  messziről  is 
szereti  barátját,  de  azt  is  megkivánja,  hogy  néha  mutassa  meg  magát 
személyesen.  Isten  veled  ! 

HARMADIK  RÉSZ. 

TOLLAGI  JÓNÁS  MINT  ATYA. 

i. 

/  / 
Édes  barátom  !  Ezen  sorok  tan  együtt  érnek  veled  haza.  En 

örülök,  hogy  nálam  voltál  olyan  messziről,  de  azért  haragszom,  hogy 

nem  akkor  jöttél,  mikor  szerettem  volna  ;  de  az  ilyen  harag  mellett 

f 

az  ember  csak  a  fátumra  haragszik.  Az  az  átkozott  kalendárium !  En 
keresztelőre  invitáltalak  és  az  most  sincs  még. 

A  tavasz  itt  van,  hozott  virágokat  és  háborút.  A  huszárok  el¬ 
búcsúztak  tőlünk.  Én  a  kapitányt  igen  sajnálom,  Róza  feleségét  saj¬ 
nálja  ;  modice  a  kadétot  is  sajnálom,  mert  utóbb  csakugyan  modes- 
tiát  gyakorlott  s  bár  eleinten  kínból  lett  tudósnak  nevezett,  sok  bajt 
és  hurutot  okozott,  mégis  quasi  barátok  lettünk,  mert  az  ember  nem 
azért  él  a  világon,  hogy  mindig  boszankodjék,  hanem  az  elmúltra 
fátyolt  terít  és  megbocsájt.  A  féltékeny  hírt  neki  köszönöm,  pedig  az 
ember,  ha  feleségét  őrzi,  jól  teszi ;  hanem  azok  a  nőtelen  urak  mind¬ 
járt  kidobolják  az  embert  és  a  speculáló  észt  gyöngeségre  magyaráz¬ 
zák.  Most  helységünk  sokkal  csendesebb,  kivévén,  hogy  néhány 
menyecske  búsúl,  de  tán  több  férfi  meg  örül.  Ha  jól  meggondolom, 
magam  is  a  több  szám  közé  tartozom.  Oh,  én  neked  a  házasságról 
sokat  tudnék  írni,  de  az  ember  még  sem  akar  mindent  a  papirosra 
bízni,  mert  sokszor  mind  reliquia,  sokszor  azt  is  profanálja,  mihez 
másnak  semmi  köze.  De  az  bizonyos,  míg  az  ember  nőtelen,  sok 

ágát-bogát  nem  ismeri  az  életnek ;  de  ha  már  házas  az  ember,  nem 
akarva  is  tapasztalja,  hogy  a  szerelemnek  két  oldala  van :  az  egyik 
olyan  mint  a  czifra  kert,  tele  virágokkal,  szökőkutakkal,  rózsaluga¬ 
sokkal  s  több  effélével ;  a  másik  olyan  mint  a  veteményes  kert,  hová 
az  ember,  ha  jó  föld,  ki-kiballag  gyümölcsért,  kis  csemegéért  —  de 
ezt  sem  kell  kerítés  nélkül  hagyni,  mert  a  rókák  káli  tesznek. 

Egész  házam  köszöntet ;  én  meg  ölellek. 

II. 

Ma  én  a  más  szíve  dolgával  foglalatoskodtam,  mert  ha  az  em¬ 
ber  elöljáró,  tartoznék  a  nép  erkölcsére  ügyelni.  Halld  csak. 

Reggel  kisétáltam  kaszásaimhoz ;  a  mint  az  úton  ballagok,  az 
árok  mellett  ült  egy  leány,  előtte  kosár.  A  leány  csinos  képű  vala  s 
magában  danolt,  lesütött  szemmel ;  én  feléje  lappangtam,  a  nóta  tar¬ 
talmát  érteni.  Meg  is  tartottam  fejemben  és  leírom. 

Komám  asszony  leányának 
A  pártája  elveszett, 

S  ezen  bíró  uraméknak 
Szíve  nagyon  megesett. 

Mondd  meg,  babám,  ki  okozta 
Néked  azt  a  szörnyű  bajt ! 

Ha  megkapom,  kalodába 
Záratom  a  gaz  tolvajt. 

Szőke  Bandi  az  a  tolvaj, 

Ki  a  nagy  kárt  okozta. 

Pártám  hagyján,  de  nagyobb  baj : 

Szívemet  is  ellopta. 

Ha  kend  okos,  bíró  uram, 

Jobb  kalodát  tudok  én, 

Szőke  Bandi  legyen  uram, 

Majd  fogságbá  tartom  én. 

—  Ej,  ej  húgom  —  mondék  igen  kegyesen  —  minő  jó  kedved  van  ! 
Hol  tanultad  ezt  a  dalt  ?  —  Egy  deák  csinálta  nótárius  uram,  —  viszonzá 
a  leány,  félig  vonakodva  és  zavarodva. 

Én  is  voltam  deák,  pedig  jó  —  gondoltam  magamban  —  de 
ilyet  nem  firkáltam,  s  a  mint  így  gondolkodom,  látom  hogy  a  leány  öklé¬ 
vel  könnyet  töröl  ki  szeméből.  Kérdém  okát,  hogyan  tud  ily  dal  mel¬ 
lett  siránkozni,  hisz  nem  olyan  fájós  és  jajos,  és  mint  elöljáró  a  hely¬ 
ségben  kötelességemnek  tartám  őt  megvigasztalni.  Ennélfogva  két 
ujjammal  megcsíptem  az  állát.  A  leányzó  nagyot  sóhajtott  és  öklével 
megint  egy  könnyet  zúzott  el.  Én  hmgettem,  mert  az  ember  hamar 
kiváncsi  lesz,  ha  leányt  sírni  lát  és  újra  kérdém  baját.  A  lány  nagy 
pirosán  elbeszélte,  hogy  Szőke  Marczi  nem  költött,  hanem  valósággal 
existál,  hogy  sok  mindenféle  ígéret  mellett,  neki  házasságot  is  Ígért, 
de  ott  hagyta  és  más  gazda  ember  leányához  adta  magát  s  most  az 
ő  szíve  bús. 

—  Hát  a  dal  egészen  rád  illik  mondám  —  s  nem  haragudnál,  ha 
a  bíró  kaloda  helyett  karjaidba  zárná  ? 

—  Nem  bíz  én  —  monda  őszintén  a  leány  —  de  ha  minden  leány¬ 
nak  karjába  zárnák,  a  mennyit  már  megcsalt  Marczi,  nekem  nem  sok 
maradna.  —  Ezzel  fejére  vette  a  kosarat  és  odább  ment. 

Én  nem  szóltam,  de  mikor  az  ember  hallgat,  akkor  annál  inkább 
dolgozik  az  ész.  Én  is  rész  szerint  helységünk  Adonisát  megismerni 
kivánván,  rész  szerint  az  erkölcs  miatt  is,  mihelyt  a  mezőről  megér¬ 
keztem,  a  helység  házához  menék.  Ott  haliám,  hogy  a  Szőke  Marczi 
nagy  mester ;  déltájban  utána  küldém  a  kisbírót.  Míg  a  morális 
reflexiókon  tanakodtam,  melyekkel  őt  ostromoljam,  belépett  Szőke 
Marczi ;  derék  betyár  legény.  Én  nagy  seriositással  néztem  rá,  de  Marczi 
oly  hegykén,  oly  negédesen  nézett  vissza,  hogy  méltóságomat  szinte 
megbántottnak  érzém  és  nem  tudtam,  mint  kezdjem  a  leczkét. 

—  Mit  parancsol,  nótárius  uram  ?  kérdé  Marczi. 

—  Te  feslett  erkölcsű  vagy,  Marczi,  a  leányokat  elcsábítod,  aztán 
ott  hagyod,  ez  a  becsülettel  ellenkezik,  azonfelül  vétek. 

—  Kit  csábítottam  el  ?  kérdé  vissza  Marczi. 

—  Több  leányt,  de  egyet  pláne.  —  Most  zavarba  jöttem,  mert  clfe- 
lejtém  a  leány  nevét  kérdezni.  Marczi nak  észre  kellett  venni,  hogy  a 

vádolás  név  nélkül  olyan,  mint  a  harang  szív  nélkül.  Szembe  mo¬ 
solygott  s  azt  mondá,  ne  hinnék  a  leány-mesének,  azok  (nempe  a 
leányok)  mindig  fejkötőről  álmodnak,  de  a  férfinak  az,  úgy  segéljen, 
nehéz  szó  --  aztán  ha  én  tréfálok,  nótárius  uram,  ne  higyjék  mind¬ 
járt  a  bászlik ;  én  szabadon  rugóm  a  port  és  egy  csókért  nem  vagyok 
mindjárt  az  igában. 

Én  sok  jó  princípiumot  hordtam  elő,  de  minthogy  bizonyos  sze¬ 
mélyre  nem  tudtam  applicálni,  az  egész  leczke  hiányos  és  himezés- 
hámozás  volt  és  utóbbi  vizsgálatra  halasztám.  Ha  az  ember  félszegűl 
indul,  úgy  is  végez. 

Alig  ment  ki  Marczi,  midőn  egy  vén  asszony  bejött  és  a  bírót 
nem  lelvén,  hozzám  fordul.  „Nemzetes  uram  is  elvégezheti  ezt  a  dol¬ 
got,  nekem  panaszom  van.“  Notabene,  ezt  ő  szörnyű  sok  szóval 
adta  elő. 


( Itt  megszakad  a  kézirat .) 


SULYOSDI  SIMON 

(1823.) 


Sok  ember  ragyog  érczben  és  írásokban,  és  ha  félre  teszszük 
azon  helyheztetést,  hová  őket  a  vak  történet  emelte,  nem  marad  más 
egy  közhalandónál,  ki  hab  gyanánt  vettetik  a  földi  zavartól.  Vitézünk 
legalább  nagy  helyet  foglalt  a  világban,  mert  háromszor  vastagabb 
volt  másnál,  s  habár  semmit  sem  tett  is,  nem  is  ártott,  és  biographiája 
ezer  olyan  képet  fest,  ki,  bár  több  lármával,  szinte  annyit  cselekszik. 

Simon  születése  napja  végsője  lett  szülőjének.  Atyja  örült  és 
sírt  felette  s  komáival  mindenféle  nagyságot  jövendőit  a  kisdedről ; 
de  a  sors  minden  adományait  csak  egy  szerencsés  phlegmával  gyüjté, 
mely  élte  reggelén  már  nehéz  felhőként  lebegett.  Atyja  ezt  hideg  vér¬ 
nek  nézvén,  híres  vitézt  vára  belőle,  de  a  falusi  mester,  egyszersmind 
titoknok  a  háznál,  őt  tudósnak  szentelő,  mondván :  „A  hideg  vér  nem 
árt  a  vitéznek  ;  de  úgy  látszik,  hogy  néha  kis  tüzecske  is  szükséges. 
Mivel  pedig  az  úrfi  nehezen  mozdul,  tegyünk  belőle  tudóst ;  ennek 
úgy  is  sokat  kell  ülni,  eszmélkedni,  s  ha  valami  recensens  lerakja, 
hidegen  venni  a  dolgot,  szintúgy  minden  földi  hiúságot.  Azután  a 
dicsőség  nem  kisebb  ;  lám  azt  a  pogány  Homerost  majd  többet  em¬ 
lítik  ama  faldöntő  JózsuénélA 

„Bölcsen  beszél,  mester  uram  !“  felel  az  öreg  s  mentül  hamarébb 
kocsira  ültetvén  a  vonakodó  úrfit,  melléje  a  mestert,  ki  feladván  hiva¬ 
talát,  csak  titulusát  tartá  fenn,  a  városba  küldé :  hogy  ott  keresztül¬ 
fusson  valamennyi  iskolákat. 

Simon  sok  szépet  tanult  és  sok  szépet  el  is  felejtett.  Se  magá¬ 
val,  se  mással  nem  gondolt.  Mely  ruha  kezébe  akadt,  azt  ölté  fel, 
leginkább  járt  télen,  nyáron  köpönyegben,  oly  halkan :  hogy  eszten- 

eléig  egy  pár  csizmával  beérte.  Míg  a  többi  ifjak  álmadoztak,  ő  való¬ 
ságosan  aludt.  Ha  pénze  volt,  kiadta ;  ha  nem  volt,  azt  se  bánta. 
Mulatságot  nem  keresett,  de  legkisebb  tréfán  három  nap  is  elnevetett. 
Se  nem  kedvelt,  se  nem  gyűlölt  senkit  is  ;  egy  szóval :  oly  természet¬ 
tel  bírt,  melyet  sem  boldognak,  sem  boldogtalannak  nevezni  nem  lehet. 
A  mester  eleget  nógatta  tudományokra,  melyekhez  maga  sem  sokat 
értett ;  kivált  a  költés  mesterségét  óhajtá  megkedvelteim  vele,  azért  is 
fürészhangú  szavával  elég  rhythmusokat  declamált ;  de  Simon  közbe 
oly  nagyokat  ásított,  hogy  a  mesternek  szava  elállóit ;  bosszankodva 
írá  ez  haza :  „Az  úrfi  tudós  nem  lesz  ugyan,  de  annál  inkább  hízik. “ 

Mivel  csaknem  minden  iskolát  repetáit,  már  férfikorba  lépett, 
midőn  azt  elvégezte.  A  szép  nemről  nem  aggóda,  tudván,  hogy  míg 
atyja  él,  nem  juthat  a  jószághoz.  Minden  tapasztalás,  melyet  haza 
vitt,  abból  álla,  hogy  az  ember  ebéd  előtt  más  szemmel  nézi  a  vilá¬ 
got  s  életet,  mint  ebéd  után,  s  hogy  az  ember  csak  akkor  nyugszik 
meg,  ha  tovább  nem  néz,  mint  a  meddig  lát.  Atyja  nem  sokára  meg¬ 
halván,  s  meglehetős  örökjét  általvevén,  ezen  élettörvényt  híven  is 
követte ;  gazdaságát  a  mesterre  bízván,  a  folyosón  egy  zsöllyeszékben 
tanyázva  pipázott  és  csak  nevette  a  szegényt,  ha  minden  észtörése 
mellett,  valami  dolog  visszára  ütött  ki.  Estve  egyet  ostáblázott  vagy  a 
fonók  meséit  hallgató.  Hazafinak  tartván  magát,  néha  elment  a  gyű¬ 
lésbe  s  egy-két  Halljukot  kiálta  ;  híres  hangos  melle  lévén,  a  megye¬ 
béli  tiszti  választáskor  is  jelen  volt  s  kik  pártfogásáért  esedeztek,  azok 
nevét  harsogtatá. 

A  mester  azonban  a  Múzsáknak  is  néha  kis  mécset  gyújtott ; 
az  uraságot  minden  név-  és  születésnapkor  híven  megénekelte,  vagy 
hosszan  folyó  nak-nek  verssel  időnek  előtt  elaltató.  Különben  ő  volt 
a  háznál  mindenes  s  első  fóruma  a  cselédeknek.  Sokat  is  tartott  ma¬ 
gára,  midőn  lóggós  kocsin  bejárván  a  mezőt,  a  jobbágyok  süvegelték. 

így  tolták  egymást  a  napok ;  de  Simon  minden  sűrű  vére 
mellett  sem  kerűlheté  el  a  szerelem  incselkedéseit ;  nem  zavarta  fel 
ugyan  nyugalmát,  hanem  midőn  a  szomszéd  faluból  minden  vasár¬ 
nap  egy  kis  barna  leányt  a  templomba  látott  jönni,  kérdé  a  mestert : 
„Mit  gondol  ?  tán  feleség  is  kellene !“  A  mester  azt  felelte :  hogy  erre 
felelni  nem  lehet;  mindazáltal  ő  helyben  hagyja  s  maga  is  azon 

leszen.  Neki  is  ült  mindjárt  és  egy  fellengző  Hymenaeust  csinált ; 
azután  megsúgá  Simon  szándékát  a  kis  leánynak.  Ez  ily  természetet 
alkalmasnak  vélvén  a  házasságra,  félig  igent  monda.  Erre  Simon 
módja  szerint  vele  megismerkedett :  azaz  reá  nevetett,  utóbb  meg  is 
látogató.  Nem  sokára  mondá  néki  a  kis  leány,  hogy  őt  véghete tlen 
szereti  és  a  holdvilágba  nézett ;  Simon  is  szívéről  beszélt  és  a  hold¬ 
világnál  dohányzott.  Soha  ily  szerelemvallás  nem  lebbent  el  egy 
ajakról  is,  de  foganatja  szinte  hasonló  lett ;  mert,  míg  a  vastag  háza¬ 
sulandó  ismét  kivergődött  a  karszékből,  egy  karcsú  tüzes  ifjú  elébe 
ugratott,  s  ő  csak  a  kézfogásra  érkezett ;  de  ő  ezt  fel  se  vette,  hanem 
mint  tanú  békén  alá  írta  az  egyezést,  jól  evett,  ivott,  haza  ment  s 
délutáni  álmát  elvégezvén,  mond  a  mesterhez  :  „Egy  nappal  előbb  s 
van  asszony  a  háznál. “ 

Sajnosabban  vévé  a  mester  az  első  kosarat  és  nevendékét 
szüntelen  házasságra  únszolta,  vélvén,  nem  ártana  bejárni  a  környéket 
háztüzet  nézni.  Simon  mindig  készült  s  mindig  otthon  maradt,  míg 
egy  történet  nagy  változást  nem  okozott.  Egykor  tudniillik  Simon 
gyűlésbe  ment,  hol,  míg  a  rendek  közügyről  tanakodtak,  ő  neki  feszí¬ 
tett  háttal  bóbiskolt.  Már  a  nótárius  a  protocollumot  olvasó  fel,  midőn 
egy  víg  kedvű  szomszédja  hirtelen  felrázza  s  fülébe  súgja :  „Simon  ! 
oda  minden  nemesi  szabadság !  mondj  ellene  !“  Simon  egyet  vonít 
szemén  s  felkiált  harsogva :  „Én  protestálok  !“  s  mind  addig  kurjon¬ 
gatott,  míg  a  körülállók  tévedését  eszébe  nem  hozók.  Ekkor  gyuladt 
életében  legelőször  haragra  s  talán  még  öregatyjáról  reá  maradt  gyík- 
lesőjével  az  illetlen  enyelgést  meg  is  boszulja,  ha  ki  tudta  volna  rán¬ 
tani  ;  de  a  vas,  mely  félszázad  óta  nem  látott  napvilágot,  most  is  a 
rozsda  éjjelében  maradt.  Nagy  nehezen  tudták  lecsillapítani,  elébe 
terjesztvén  a  hely  méltóságát. 

„Többé  nem  vesződöm  a  közügygyei,  se  nem  gazdálkodom  ; 
hanem  városba  megyek  lakni  és  nyugodtan  élek !“  monda  Simon  a 
bámuló  mesternek,  kinek  úgy  is  sok  baja  lévén  a  fehér  cselédekkel, 
könnyen  reá  állott ;  s  ezen  feltétel  hamar  is  teljesült :  egy  árendás 
általvette  a  jószágot  illő  kezesség  mellett  s  ők  útnak  indultak.  Soha 
két  ellenkezőbb  tetem  egy  kocsiba  nem  szorult.  Simon  piros,  pozsgás  ; 
a  mester  sárga,  sovány  ;  úgy  tűnt  szembe,  miként  a  nagy  O  mellett 

a  gondolatjel,  s  a  ki  csak  látá  őket,  Pharao  rejtelmes  álmát  képez¬ 
hető  bennök. 

A  városi  lakás  csak  azzal  különbözött  a  falusitól,  hogy  Simon 
nem  a  folyosón,  hanem  az  ablaknál  ült  s  hüvelykét  forgatta.  Néha 
elballagott  a  kávéházba  is  s  ott  egy  padra  telepedve,  békén  hallgatá, 
miként  panaszkodtak  az  emberek  a  rossz  időkről,  vagy  a  politika 
titkait  fejtegetve,  ez  háborút,  amaz  csendet  jövendőit  —  némely  pedig, 
a  beavatottat  játszva,  csak  tördelt  szókat  ejtve,  fontosán  elnémult ; 
míg  a  harang  nem  emlékezteié,  hogy  a  konyhából  jön  a  valódi  élet. 
Egy  öreg  gazdasszony,  három  macska  és  a  mester  éltek  körülötte. 

A  mester  hajdan  muzsikálni  tanult,  most  unalmából  ismét  elő¬ 
vette  hegedűjét  s  oly  keserves  nótákat  húzott  el  rajta,  hogy  a  ki 
csak  hallá,  bedugta  fülét.  Altalellenben  lakott  egy  öreg  úr,  kit  a 
podagra  mellett  ezen  csikorgó  hangok  nagyon  sértőleg  illettek.  Ez 
általküldé  inasát  s  kéreté,  hogy  méltóztatná  mesterségét,  melyet  ő 
csudái  ugyan,  de  közelről  nem  tűrhet,  más  szobában  gyakorolni  —  s 
egyszersmind  Simont  ebédre  hívá  meg,  ki  meg  is  Ígérte  s  szótlan 
nézett  a  mesterre,  ki  hadonázva  fel  s  alá  járt  s  panaszkodott,  hogy 
nálunk  nem  tudják  a  művészt  becsülni.  A  gazdasszony  ezt  hallván, 
félre  inti  a  mestert,  mondván  :  „Bizony  kár  boszankodni  ;  ezen  kül¬ 
döttségnek  nem  a  hegedű  az  oka,  hanem  odaáltal  kisasszonyok  van¬ 
nak,  és  urunk  nőtelen  —  én  tudok,  a  mit  tudok,  már  a  piarczon  ki¬ 
kérdeztek.  “  Hát  úgy  vagyunk !  mond  a  mester,  kinek  egyszerre  meg¬ 
nyílik  az  esze,  egyet  csattant  ujjával  s  Simonhoz  siet  közölni  a 
hallottat ;  s  úgy  is  volt,  miként  a  gazdasszony  hirdető ;  mert  amaz 
öreg  úrnak  volt  egy  nem  fiatal  húga,  Krisztina,  kit  a  traditió 
szépnek  vallott  ugyan,  de  az  idő  gonoszul  gazdálkodott  kellemivel. 
Míg  bírta  magát,  mindig  kastélyról  álmodott  s  magához  hasonlóra 
csak  félvállról  nézett,  utóbb,  midőn  a  czifra  hódolók  fecskék  gyanánt 
odább-odább  röpültek  az  ősz  elöl,  ő  is  megelégedett  volna  közép¬ 
sorssal  ;  de  a  hervadó  rózsa  mellett,  hacsak  nincs  arany  szála,  min¬ 
denki  hidegen  megy  el ;  kénytelen  volt  ő  is  sok  szépek  bánatos  esetét 
tapasztalni.  Most  Simonra  veté  szemét,  gondolván :  inkább  vastag 
férj,  mint  semmi.  Egy  Lidi  nevű  csinos  leánya  is  volt  az  öreg  úrnak, 
de  ez  élte  tavaszát  beteg  atyja  és  virágit  irígylő  nénje  vizsga  szeme 

alatt  örömtelen  négy  fal  között  élte.  Azonban  minden  zár  s  vigyázat 
mellett  is  egy  derék  ifjú  szívébe  szökött  és  a  szerelem,  bár  távol 
reménynyel,  ölelte  napjait.  így  álla  a  ház  belsője,  hol  Simon  ebédre 
megjelent. 

Képzelhetni,  mily  szívesen  fogadá  Krisztina  új  vendégét.  Száz¬ 
szor  is  tükörbe  nézett,  hogy  a  romladékból  valami  szépséget  elő¬ 
idézzen,  mely  lekötve  tartaná  szemét.  Hízelkedőleg  bánt  vele ;  az 
asztalnál  is  melléje  ült  s  annyit  kinálgatá,  hogy  Simon,  ki  lassan,  de 
sokat  evett,  alig  győzte  köszöngetni.  Tetszett  Simon  az  öregnek  is  ; 
mert  békén  kihallgatá  nyavalyája  eredetét,  mivoltát  és  fájdalmait;  de 
leginkább  tetszett  ő  Lidinek,  mert  míg  a  nénike  mellette  forgolódott, 
addig  az  ablaknál  kedvesét  leste  s  a  forró  pillantat  bátran  megvallá 
a  szívnek  titkos  érzelmeit.  így  lesz  többször  kedves  az  ember  a  nél¬ 
kül,  hogy  tudná  miért. 

Simon  többszöri  látogatásra  kérettetett,  sőt  Krisztina  tulajdon 
kezével  emlékeztetőleg  egy  nefelejtset  is  tűzött  mellére.  Lidi  is  piruló 
képpel  által  jövetelre  kérte ;  de  meg  is  adta  árát :  mert  a  nénike  egész 
este  perelt,  hogy  Simon  búcsúztakor  megcsípte  ajakát. 

Ez  időtől  fogva  Krisztina  szüntelen  az  ablaknál  dolgozott,  s  ha 
Simon  szunnyadás  közt  egyet  bicczentett  fejével,  ő  azt  üdvezlésnek 
vélvén,  erősen  hajtogatta  magát.  A  mesternek  ez  gondolatul  szolgált 
az  emberi  csalatásról ;  utóbb  ő  is  általment  s  kiömölve  nevendéke 
dicséretében,  félig-meddig  értésére  adá,  hogy  Simon  nem  ellensége  a 
házasságnak.  Krisztina  örült,  pedig  a  mester  nem  őt  értette. 

Ez  így  folyt ;  Simon  mindennapos  lett  a  szomszéd  házban ; 
inkább  szokás  mint  valami  érzés,  mely  úgy  is  tőle  ki  nem  telt,  ve¬ 
zérlé  által.  Azonban  nem  tudva  eszköze  lón  egy  szerencsés  frigynek, 
mely  nélküle  vagy  soha,  vagy  tán  későn  szövődött  volna.  Krisztina 
tudniilik  félvén,  nehogy  Simon  Lidit  válaszsza,  maga  nyitott  útat  a 
szerelmeseknek,  sőt  bátyját  is  arra  bírta,  hogy  az  ifjút,  ki  tisztes  hi¬ 
vatalt  nyere,  vejének  fogadja  el.  Az  öreg,  kinek  úgy  is  kevés  akaratja 
vala,  hamar  elmondá  áldását  s  így  a  boldog  pár  eljegyeztetett.  Krisz¬ 
tina  nagy  készületeket  teve  a  menyekzőre,  kitüntetni  akarván  Simon 
előtt  tehetségét. 

Ekkor  a  gazdaasszony  Simon  kedves  pipáját  eltöré ;  soká  nézte 

ez  a  drága  töredéket,  végre  ily  szókra  fakadt:  „Csak  úgy  van,  ha 
nincs  asszony  a  háznál,  nincs  rend  1“  A  mester  ezt  felkapta  és  Lidit 
ajánlá  neki  életpárul ;  s  ezen  tanács  annálinkább  fogott  rajta,  mint¬ 
hogy  Lidi  őt  jótevőjének  tartván,  különös  szívességgel  bánt  vele.  Rö¬ 
vid  vizsgálás  után  a  dolog  meghatároztatott,  s  a  mester,  érdemjeléül 
a  nagy  czélnak,  az  úgynevezett  familia-mentét  kiszellőzteté,  hogy  Si¬ 
mon  abban  tehesse  meg  illő  kérelmét.  Ez  a  haragoszöld  mente  hímezve 
volt  széles  arany  paszománttal,  és  ámbár  a  nyusztprémet  a  moly 
megritkítá,  mégis  ékesen  csillogott.  Ezt  még  Simon  öregapja,  ki  hí¬ 
res  beszédes  vala,  viselte  egyik  országgyűlésen.  Édes  atyja  is  különös 
napokon  benne  büszkélkedett,  elmondván  mindenkinek,  mii}'-  dicső 
ember  szólt  ki  belőle.  Jó  ember !  bizonyosan  nem  gondolád,  hogy  az 
atyák  nagysága  s  érdeme  csak  az  unokák  törpeségén  tűnik  fel. 

Egyik  nap  tehát  Simon  is  magára  ölté  azon  ősi  hagyományt ; 
de  ámbár  elei  is  szinte  jó  terjedékenységgel  bírtak,  a  ruha  neki  mégis 
mindenütt  szűk  vala,  s  a  mester  elfáradtában  alig  lihegett,  míg  az 
uraságot  belényomta.  Hogy  pedig  ő  is  illőképen  jelenhessen  meg, 
Simon  vérszínű  ünnepi  köntösét  vévé  magára.  Mennyire  szűk  volt 


amannak  a  ruha,  annyival  bővebb  vala  ennek,  s  messziről  kitűnt 
már,  hogy  ezen  köntös  szerencsésebb  hasra  szabatott.  így  indultak 
meg :  Simon  duzzadt  képpel  a  szorulás  miatt,  a  mester  ránczos  hom¬ 
lokkal  s  mélyen  gondolkodva.  Krisztina  j öttöket  megpillantván  s  kü¬ 
lönöst  sejtvén,  elzárta  s  a  mint  hevenyében  lehetett,  felpiperézte  ma¬ 
gát  csipkékkel  és  bodros,  hamis  fürtökkel. 

A  kérők  nagy  nehezen  felértek  a  grádicson ;  de  a  mester  alig 
nyit  ajtót,  hirtelen  visszapattan  s  ezen  szavakkal :  „Tekintetes  úr !  oda 
vagyunk,  csak  nézze  a  kisasszonyt  meredt  újjal  a  szobába  mutat, 
hol  Lidi,  édes  andalgásból  felijesztve,  épen  akkor  fejük  ki  az  ifjú  kar¬ 
jából  s  lángzó  arczczal,  Simonhoz  lejtve,  jövendő  férjét  bemutatja. 

„Jól  van,  jól  \ff  mond  Simon,  kit  semmi  nem  lepett  meg :  „ör- 
vendek,  én  is  ilyes  dologban  járok ;  de  ily  formán  nem  is  szólok, 
úgy  is  a  grádics  és  ez  az  ármányos  mente  majd  agyon  fojtnak.  Hadd 
üljek  le !“  Ezzel  a  mint  leereszkedik,  a  mente  válla  közt  ropogva  szét¬ 
szakad.  A  mester  eljajdul  s  öszvecsapja  kezét;  de  Simon  könnyeb¬ 
ben  érezvén  magát,  harsogva  felkaczag.  Az  alatt  Krisztina  is  elérke- 

zik  s  látván  a  pompának  bal  kimenetelét,  melyet  érte  történtnek 
képzelt,  részvevöleg  sopánkodik.  Simon  őt  vigasztalva  mond  :  „Már 
megtörtént ;  különben  is  minden  régiség  zsibvásárra  kerül". 

„Sem  feleség,  sem  mente  !"  dörmögött  a  mester  s  addig  rán¬ 
gatta  urát,  míg  az  fölemelkedett  és  búcsúzott,  a  nélkül,  hogy  czéljá- 
ról  többé  egy  szót  ejtett  volna. 

Kevés  idő  múlva  az  ifjú  pár  megesküdött  és  Simon  mint  nász¬ 
nagy  díszeskedve  csak  nézte  az  asszonyok  zokogó  seregét,  a  nélkül, 
hogy  a  sirás  érdeklette  volna,  melylyel  a  szépnem  hadakozik.  Krisz¬ 
tina  is  illendőkép  hullatá  könnyeit ;  de  ha  az  ember  minden  könny¬ 
nek  titkába  juthatna,  mit  nem  látna  ezen  kisded  cseppben,  mely  ezer 
bájjal  ragyog  a  szív  felé,  ámbár  többnyire  játszi  ingerek  habja  csak. 

Lidi  távozása  legkisebb  változást  sem  okozott  Simon  életmód¬ 
jában  ;  ő  bizonyos  órában  szintúgy  általjárt  mint  előbb,  kihallgatá  az 
öreg  úr  jajait  s  a  pártaunt  szűz  válogatott  mondásait,  melyeket  haj¬ 
dan  szerelmes  könyvekből  öszveszedett ;  és  utóbb  talán  eluntából 
is  elvette  volna  Krisztinát,  ellenére  a  mesternek,  ki  az  agg  leányt,  mi¬ 
vel  költéseit  gúnyolta,  nem  szenvedheté,  ha  egy  levél  nem  érkezik, 
melyben  háza  elégtét  jószágáról  hirdeték.  Vonakodva  bár,  eltökélé 
magát  az  útra.  A  búcsú  Krisztinától  nem  volt  igen  szívreható,  ámbár 
ez  eleget  nyomkodá  kezét  s  pogácsát  sütvén  az  útra,  őt  hamar  vissza- 
jövetelre  kérte.  Simon  oly  üres  kebellel  indult  meg,  miként  jött  vala. 

Fogadott  lovakon  menvén,  útközben  semmi  különös  nem  tör¬ 
tént,  csak  a  szegény  mester  csontja  érzé  meg ;  mert  minden  kocsi¬ 
zökkenéskor  az  uraság  egész  terhével  reá  dőlt.  A  táját  elérvén, 
messziről  mutatá  a  mester  a  kormos  házat :  „Csak  nézze  Tekintetes¬ 
séged,  mire  jövünk  !" 

„Ki  tehet  róla?"  viszonzá  Simon  :  „talán  csak  kapunk  mit  enni." 
Ezzel  neki  feszül  a  kocsinak  s  fel  sem  pillantott,  míg  a  kapónál  nem 
álltak ;  ott  elébe  szalad  az  árendás,  elpanaszolja  a  nagy  kárt  s  magát 
mentegeti.  Simon  nem  szólt,  de  nem  is  gondolt  semmit,  és  midőn 
amaz  elvégzé,  mondá  hidegen  :  „Elégett  bíz  ez  derekasan ;  de  a  fal  és 
a  kémény  megmaradt,  majd  berakjuk  ismét,  ha  nem  sindelylyel, 
szalmával. w  Ezután  az  ispányházhoz  járat  s  édesden  mosolygott,  mi¬ 
dőn  a  karszéket  megmentve  látta ;  mindjárt  bele  is  ereszkedett,  a  ren- 

deléseket  a  mesterre  bízván.  Ez  pedig  úgy  végezte  a  dolgot :  egy 
része  a  háznak  omladék  maradt,  a  másik,  mely  nem  égett  be,  zsupp- 
tetőt  kapott.  Mind  ez  nyolcz  nap  alatt  elkészült  és  Simon  úgy  nézte 
házát,  mintha  soha  sem  lett  volna  más  formája ;  csak  midőn  az 
árendás  mondá :  „Hej  Tek.*  uram  ;  ha  feleségem  élne,  máskép  álla¬ 
nánk.  O  éjjel-nappal  a  ház  körét  futkosta  s  a  gyújtogatót  ellármázta 
volna“  ;  ekkor  Simon  meglökte  a  mestert :  „Mit  mondok  én  ?  Asszony 
nélkül  semmit  sem  ér  az  ember!" 

„Igazság !“  mond  a  mester,  utána  az  árendás,  ámbár  ezt  eg3r 
hirtelen  feltámadás  vajmi  elkedvetlenítette  volna. 

Hogy  Simonnak  nem  volt  érdemes  utazni,  kiki  általiét j a ;  de 
az  ember  élete  olyan,  mint  a  szélhajtotta  levél;  meg-megakad,  meg 
odább  röpül,  míg  egy  árok  végkép  elnyeli.  Simon  is  így  járt,  mert 
visszautaztakor  már  csak  két  státióig  lévén  a  várostól,  az  országúton, 
közel  egy  falúhoz,  a  kocsitengely  egy  kőbe  ütközvén,  ketté  pattan  s 
ő  a  földre  zuhan  —  szerencséje  volt  a  mesternek,  hogy  a  kocsi  jobbra 
dőlt  s  az  uraság  lett  a  talpkő,  különben  ez  őt  öszvezúzta  volna  ter¬ 
hével.  Nagy  lett  most  a  zavar ;  a  mester  mint  költő  mindjárt  a  fá- 
tumot  hozta  elő  ;  a  kocsis  a  bognárt  s  kovácsot  szidta,  ámbár  ügyet¬ 
lensége  volt  az  oka.  Simon  lassan  felvánczorog  s  egy  gyephalomra 
ülve,  körülnézi  pipáját,  nem  lett-e  semmi  baja.  Mit  tegyünk  ?  az  idő 
alkonyodik  ;  a  szabad  ég  alatt  meghálni  lehetetlen ;  a  kocsit  se  lehet 
elhagyni :  ezen  észrevételek  forogtak  a  mester  s  a  kocsis  között ;  s 
végre  azt  a  következést  hozták,  hogy  egymáson  nem  tudnak  segíteni, 
hanem  a  falú  végén  fehérük  egy  kőház,  ottan  kell  segítséget  kérni ; 
s  így  lett,  a  kocsis  egyik  lovon  odanyargalt  s  nemsokára  segítséget 
hozott  azon  jó  hírrel,  hogy  ama  ház  birtokosnéja  szívesen  látja  őket, 
míg  a  kár  helyre  állíttatik.  Ezen  újság  tetszett  ugyan  Simonnak,  csak 
a'  volt  a  bökkenő,  hogy  odáig  gyalogolni  kellett,  pedig  az  ő  testi  al¬ 
kotása  ellenkezett  azzal ;  de  mit  nem  győz  meg  a  kénjdelenség !  O  is 
tehát  a  ház  felé  ballag  és  tömött  képe  versenyt  piroslott  az  esti  veres 
felhővel.  —  A  háziasszony,  egy  legjobb  évii  özvegy,  szívesen  fogadá 
a  kárvallottakat,  s  mivel  Simon  vacsora  felett  már  álmosan  pislogott 
s  az  özvegy  kiváncsi  vala  vendégének,  ki  testesült  nyugalomként  ült 
asztalánál,  életét  megtudni,  a  mester  volt  a  szószóló  s  mit  igazsággal 

Sulyosdi  Simon. 

nem  győzött,  költéssel  pótolt  ki.  A  jó  szív  azt  vélte,  mivel  ő  szereti 
az  uraságot,  minden  embernek  kell  szeretni  és  szinte  látta  az  epesztő 
indulatot  bészökni  az  asszony  mellébe.  A  házassági  gondolat  ismét 
felébredt  benne ;  kivált,  hogy  minden  körűié  nem  üres  erszényt  sej¬ 
tett.  Másnap  reggel  mindjárt  is  bíztatá  Simont  valami  szépet  mondani 
az  özvegynek,  élőbeszéd  gyanánt  a  következő  frigynek.  Simon  mondá : 
hogy  ő  jó  ember  s  még  sincsen  hölgye ;  az  asszony  boldogult  urának 
erkölcseit  emlegeté. 

E  közben  a  kocsi  elkészült ;  Simon  egy  hatalmas  csókot  dur- 
rántván  az  özvegy  kezére,  elindult.  Útfélben  kérdé  a  mester :  „Tett  ő 
Tekintetessége  valami  lépést  az  özvegynél  ?“  Simon  viszonzá :  „Csak 
egy  óráig  mulattunk  volna  tovább ;  aligha  nem  történik  valami  egye- 
zés/f  A  mester  gondolái  „ne  halaszsza  soká  ő  Tekintetessége  a  há¬ 
zasságot,  különben  kifogy  az  időből,  már  haja  ritkul,  s  a  kopasz  vő¬ 
legény  olyan,  mint  a  kalpag  szőr  nélkül ;  nem  kellő,  ha  nincs 
aranynyal  megrakva ;  továbbad  vélé  :  már  illenék  örökösről  is  gondos¬ 
kodni.^  Ily  beszédek  és  szunnyadás  közt  a  városba  értek.  Krisztina, 
ki  minden  kocsizörgésre  az  ablakhoz  szaladt,  már  várta  őket  és  vé¬ 
kony  karjával  legyintgetett  feléjök. 

Simon  nem  sokat  aggódván  a  múltról,  az  özvegyet  elfelejtette 
volna,  ha  nem  unszolja  a  mester,  ki  feltételéről  a  világért  sem  mon¬ 
dott  le ;  s  ámbár  Simon  örök  gyermekkort  élvén,  hozzá  szokott 
mindent  hajdani  mentora  után  cselekedni,  mégis  két  hónapi  mun¬ 
kába  került  a  mesternek,  míg  reá  tudta  venni  újabb  útra.  Krisztina 
ezt  hallván,  szörnyű  haragra  lobbant :  „hah  sóhajt  mérgében : 
„ez  a  hálaadatlan  zsírtetem,  ez  az  élő  kappantemető  is  megcsala!“  s 
ez  időtől  fogva  valamennyi  férfinak  gyűlölséget  esküdött.  Nem  is  né¬ 
zett  Simonra,  midőn  búcsúzni  jött  s  úgy  csattogatta  az  ajtókat,  hogy 
az  ablakok  recsegtek. 

„Postalovakon,  sípolva  megyünk  a  szép  özvegyhez^  mond  a 
mester,  midőn  tele  szép  reménynyel  a  kocsiba  ültek.  Simon  vászon¬ 
köpönyegbe  burkolta  magát,  hogy  a  por  ne  lepje  meg;  de  szorgalma 
szükségtelen  vala,  mert  alig  haladtak  félórát,  záporeső  szakadt  le  s 
a  státióig  verte  őket,  hol  a  fogadóba  megszálltak,  jobb  időt  remélve. 
Kevéssel  utánok  más  kocsi  is  érkezik  s  egy  úr  kiszállván,  Simonhoz 

szövetkezik  s  merően  szemébe  nézvén,  kezét  megragadja :  „Te  vagy, 
Simon !“  mond :  „ej,  ej,  de  meghíztál !“  Azután  a  mesterhez  fordul : 
„Jó  napot,  mester  bátyám  !  talán  nem  is  ismer  ?“  Sok  szóváltás  után 
megismerték  azon  úrban  Darándyt,  Simon  vígkedvű  oskolatársát, 
kivel  egy  szálláson  lakott.  Simon  örült  a  mint  tudott,  a  mester  ezer 
kérdésekkel  ostromolta.  Darándy  csakhamar  kitanulta  czéljokat  és  le¬ 
vétetvén  a  pinczetokot  tele  ó-somlyaival,  velők,  a  mint  mondá,  egy 
víg  napot  akarván  tölteni,  őket  maradásra  kérte,  melyre  az  eső  miatt 
könnyen  reá  is  állottak. 

Darándy  ugyanazon  tárgy  után  jára,  mely  Simont  az  útra 
vezérlé ;  a  szép  özvegy  bájolta  el  őt  is,  és  a  mint  többszöri  együtt- 
létökben  tapasztalá,  nem  sikereden  vévé  hódolásait ;  most  otthoni  dol¬ 
gait  rendbe  szedvén,  kész  vala  szabadságát  feláldozni  s  a  reménylett 
frigyet  eszközölni.  Ámbár  Simon  nem  lehetett  néki  félelmes,  mégis 
terhére  volt  ennek  jelenése  ily  állapotban,  hol  minden  tanú  vajmi 
szükségtelen ;  azért  is  jó  móddal  le  akará  rázni  nyakáról  s  talált  is 
szert  azt  végbe  hajtani. 

Ebéd  felett  tudniillik  játszi  eszével  úgy  fel  tudta  vidítani  mind 
a  kettőt,  hogy  egyik  sem  olvasta  a  poharak  számát  s  mire  a  pincze- 
tok  kiürült,  kis  homály  borúit  szemökre,  kivált  a  mester  a  fogadóst 
is  Apollónak  nézte.  Délután  az  idő  felderúlt,  a  posta  elérkezett  és 
Darándy  hamar  néhány  sorokat  írván,  neki  adá  azon  parancscsal, 
hogy  ezeket  az  urakat  vigyázva  vigye  a  városba,  s  ott  ezen  levélkét 
adja  nekik  által ;  s  így  történt.  Simon  alig  ült  a  kocsiba,  már  bees¬ 
tek  szemei,  a  mester  szédelgő  ideáival  tovább  tartotta  magát,  de  a 
somlyai  lélek  őt  is  meggyőzte,  s  pittyedt  ajakkal  az  álmok  országába 
röpült.  Csak  benn  a  városban,  a  postának  ezen  kérdésére :  „hová 
szállunk,  urak  ?“  jöttek  magokhoz.  A  mester  majd  kinyomta  szemét, 
úgy  dörgölte,  midőn  felpillantván  ott  leié  magát,  honnan  reggel  el- 
indúlt.  Simon  szanaszét  tekintvén,  mond  :  „Bizony  visszajöttünk  mi, 
engem  ha  megölnek,  se  tudom,  mint  történt." 

A  szálláshoz  érvén,  a  postalegény  áltadja  a  levelet;  a  mester 
hirtelen  elkapja  s  olvassa :  „Hogy  a  kosártól  megmentselek,  vissza- 
utasítálak  oda,  a  honnan  jöttél.  Most  az  egyszer  későn  jártál :  mert 
az  özvegy  enyém  lesz.  A  menyekzőre  meghív  barátod  Darándy." 

„Pereat  az  ily  barát  dörmög  a  mester  s  öszvegyűré  a  levelet. 
Simon  azt  vélte,  hogy  egy  ebédért  kár  volt  egy  státiót  utazni ;  ezzel 
szobájába  megy  s  félrevetvén  az  ünnepi  köntöst,  monda :  „Hála 
Isten  !  ezen  is  általestem  ;  egy  asszony  kedvéért  én  többé  nem  fára¬ 
dok  soha.“ 

így  maradt  nőtelen  Sulyosdi.  A  mester  sem  merte  ezentúl  há¬ 
borgatni,  minthogy  minden  plánuma  oly  rosszul  ütött  ki.  Most  is 
úgy  él  mint  hajdan,  eljárdogál  a  szomszédba  s  Krisztina  újra  remél, 
de  alighanem  hasztalan.  A  külzavar  nem  érdekli,  se  nem  olvas,  se 
nem  ír,  hanem  régi  phlegmájával  üldögél  s  öregszik. 

* 

*  * 

Légy  boldog,  Sulyosdi  Simon  !  téged  sem  fog  nyomni  az  oszlop 
sírod  felett. 


FI  H  AMÉ  R. 

(1824.) 


Kisfaludy  Károly  munkái.  II. 

I.  SZAKASZ. 


A  hajdankor  hős  vonásin  fellengve  mulat  a  buzgómaradék  ;  s  a 
lefolyt  idők  homályiból  világos  árnyék  gyanánt  tűnnek  fel  a  bátrak, 
kik  nemzetök  méltóságát  érezvén,  csillagbetűkkel  írák  nevöket  a  szá¬ 
zadok  könyvébe.  Kit  nem  lelkesít  első  Lajosunk  kora  ?  midőn  polgári 
hűség,  erő,  egyezség,  szabadság,  szövetkezve  törvényes  királyi  hata¬ 
lommal,  addig  nem  ért  fényre  emelék  Magyarországot. 

Alig  műit  két  év  Lajos  koronáztatása  után,  midőn  András  öccse 
nápolyi  király  szomorű  halála  minden  szívet  méltó  bosszűra  gerjeszte. 
Hasztalan  sürgeté  Lajos,  ifjű  még,  de  belső  erejében  férfi,  a  gyilkosok 
büntetését :  Joanna,  András  hitetlen  hitvese,  a  szép  bűnös,  csak 
gűnyolá  a  vádat,  mely  őt  részesnek  kiáltá  erőszakos  vesztén  nagy¬ 
reményű  férjének.  Rákos  síkjain  tehát  lóra  szólítja  nemeseit  a  fel¬ 
ingerült  király,  néhány  száz  lovaggal  előre  küldvén  Kont  Miklóst 
pártja  erősítésére  ;  s  ugyanazon  esztendő  végén  maga  is  űtnak  indult, 


kisded,  de  bátor  seregével.  Őt  követé  Apor  István  erdélyi  vajda,  lelkes, 
harczban  forgott  vitéz ;  s  több  nemes  férfiak,  mezőn  mint  tanácsban 
jelesek.  így  a  király  példája  sok  ifjat  hevített  e  távol  versenypályára 
s  tomboló  paripákon  fesztile  keblök  az  ott  nyerendő  dicsőségért.  Ezek 
közt  leginkább  tündöklött  Tihamér.  Korán  árva,  Apor  udvarában  ne¬ 
velkedett  s  ezzel  már  előbb  megjárván  az  olasz  földet,  gyuladozó 
lelke  ott  a  Scipiók  és  Fábiusok  honában  lengé  körül  először  a  hősök 
sírjait,  kikre  nem  kevély  uraság  s  hiű  ősi  czímer,  hanem  valódi  sze¬ 
mélyes  érdem  ültete  borostyánt.  Komolyan  tüzelgett  szeme  átfutván  a 
tábort  s  lobogó  zászlókat,  a  napot  várván,  mely  hirdesse  majd  első 

hadi  tettét.  Megrezzent  buzogánya,  midőn  a  honi  partokra  pillanta 
utólszor,  s  az  előbb  késztő  nyers  tárogató  rivallott. 

Az  olasz  fejedelmek  mély  tisztelettel  fogadák  Lajos  királyt,  s 
azonnal  több  hatalmas  frigyesült  vele  ;  csak  Imola-  s  Faenzánál  akará 
Romagna  grófja  gátolni  útját  a  pápa  parancsára,  de  látván  Lajost, 
igazságát  fegyverrel  védendő  eltökéltében,  hamar  kaput  nyitott.  így 
haladott  gyorsan  a  magyar  sereg  s  csak  Rimini  környékén  gróf 
Malatesta  birtokában,  állapodék  meg  rövid  nyugalomra. 

Lajos  tiszteletére  már  ezelőtt  ide  érkezett  a  német  Werner  is 
néhány  lovaggal.  Ez  gyülevész  csoportjával  hol  egy,  hol  más  háborgó 
olasz  fejedelmet  szolgált,  magát  herczegnek  hívatá  s  főkép  rablásból, 
sarczolásból  élt.  Kont  Miklós  Olaszországba  érkeztekor  Lajos  zsoldjába 
fogadta  őt.  Werner  déli  korán  álla  ekkor,  s  külseje  első  tekintetre 
elárulá  a  kemény  bajvívót  s  vérengző  mesterségét.  Elbizottság,  kegyet¬ 
lenség,  dacz  égett  konyuló  szőröktől  takart  szemében.  Naptól  barna 
képe,  torzon  bajusza  öszvenőve  fekete,  bodor  szakállával  s  izmos 
alkotása  rémítővé  tevék.  Minden  indulat  látszott  dühösködni  azon 
kebelben,  komor  elszánást  hagyván  csak  életvezérül. 

„Egy  még  győztelen  kar  emeli  vasát  éretted,  nagy  király !  s  jaj 
annak,  kire  suhintni  parancsolod !“  így  köszönté  ő  Lajost,  ki  csak 
egyszerűen  viszonzá  délczeg  szavait,  megvetvén  a  bolygó  szerencse- 
vadászt,  ámbár  a  környűlállások  súlyától  nyomatva,  befogadni  kény- 
tcleníttetett  vad  seregével. 

Gróf  Malatesta  Pandolfo  fényes  ünnepekkel  tiszteié  nagy  ven¬ 
dégét.  A  belső  várudvaron  gyászaikat  emeltetett,  körösleg  fekete,  tete¬ 
jére  veres  zászló  tűzve,  példázatul :  hogy  végső  csepp  vérig  üldözendik 
András  gyikosait.  Itt  gróf  Malatesta  a  halotti  mise  után  feleivel  hűsé¬ 
get  esküvék  Lajosnak,  hitzálogul  általadván  fiát,  kit  Lajos  akkori 
szokás  szerint  vitéznek  ütött  s  drága  kardot  nyújtván  neki,  mond 
„Magyarnak  hívlak  ezentúl ;  ím  ezen  kard  !  méltatlan  ne  vond  ki  soha 
s  becstelen  ne  zárd  hüvelyébe.  Igazságért  harczolj,  védjed  az  ártat¬ 
lant  ;  így  hálálod  meg  adója  kegyelmét. “  Ezután  Lajos  a  nagy  piaczra 
kisértetvén,  hadi  gyakorlásra  jel  adatott.  Tolongva  tódult  ide  a  nép  az 
ifjú  király  szemléletére,  kinek  tiszteletparancsoló  tekintete  s  hős  alakja 
mindent  hódolatra  vonza.  A  sorompó  nyugoti  részén  ékes  mennyezet 

alatt  ült  Lajos,  körűle  a  háznak  szépei,  Apor  s  több  alvezérek ;  jobbra 
magyar,  balfelül  olasz  lovagok  állának. 

A  viadal  először  gyalog  kezdődött.  Könnyű  öltözetű  ifjak  pá¬ 
rosán  keltek  szálkardra,  most  ügyes  fordulatokkal  egymás  vágásait 
kerülve,  most  szaladó-,  majd  győzőképen  vívtanak ;  végre  fegyvertelen 
ölbe  kapván,  hajlékony  mozdulatikkal  mutogatták  testi  erejűket.  Eddig 
egy  magyar  sem  von  részt  e  harczi  játékban  ;  lóra  szokván,  senki  sem 
hajla  elfogadni  a  nyertes  küzdők  versenyajánlatit.  Közéjök  tekint  a 
király,  s  Tihamér  kilép  a  rendből  s  párduczát  s  ezüst  hímzett!  mell¬ 
vasát  leöltvén,  sugár  termete  minden  szemet  magára  vont ;  barna  haja, 
mentve  a  nehéz  sisaktól,  gyűrűzve  omladozott  szerte  vállain,  nyíltan 


hagyván  nemes  vonásait.  így  lép  ő  a  pályasíi  ra  szerényen,  de  bátran. 
A  győztesek  közül  mindegyik  kiszáll  vele ;  de  mintha  szunnyadó  ereje 
egyszerre  törne  ki  feszült  tagjaiból,  mindegyik  homokba  téríttetik 
általa.  Trombita  harsog,  a  nép  örömzaja  hirdeti  diadalmát,  a  szépek¬ 
től  forró  tekintetek  röpülnek  feléje  ;  de  ő  csak  királya  derengő  sze¬ 
mein  csügg. 

A  gyalog  küzdőket  lovasok  válták  fel.  Már  itt  több  magyar 
állt  ki  a  viadaltérre,  s  most  egyenként,  majd  egész  csapatokban 
viaskodván,  karcsű  paripákon  tétova  szőkéivé,  mutaták  meg  szittya 
származásokat. 

Kiürült  a  küzdőhely,  végzettnek  vélé  mindenki  már  a  harczi 
játékot,  midőn  Werner  izmos  ménjén,  egészen  vasba  pánczélozva, 
elévágtat  s  engedelmet  nyervén  a  csatapróbára,  fenhéjázó  gűnynyal 
Tihamért  imígy  szólítja:  „Te  győztes  valál  gyalog,  küzdj  velem  lovon, 
vagy  pirulj ;  e  mén  legyen  sajátod,  ha  földre  buktatsz.^  Szófián  csa- 
toltatja  fel  Tihamér  mellvértjét ;  s  szikrázó  szemébe  nyomva  sisakját, 
erdélyi  lovára  pattan,  s  míg  Werner  gőgösen  szétnyargal  csodáitatni 
magát,  általszöktet  a  sorompófán  s  pajzsára  ütve,  várja  támadóját. 
Werner  egy  csapással  el  akarván  szédíteni  ellentársát,  keményen  neki 
törtet ;  de  csak  üres  levegőt  hasít,  mert  Tihamér  fürge  lován  könnye¬ 
den  félre  ugrott,  meg-meg  szembe  száll  s  szinte  játszva  csalogatá  a 
hiú  erőiködőt.  Tajtékzik  már  a  mén,  széles  hab  lóg  szügyén,  gőzölg 


s  nehezen  fűj ;  Werner  titkos  mérgében  nyúlszívünek  kiáltja  őt,  ki  csak 
szaladni  tud,  ekkor  neki  rohan  amaz,  sűrű  vágástól  csattognak  pajzsaik, 

míg  Tihamér  magáét  repedten  elveti  s  forgószélként  karikáz  körűié. 
Werner  vérig  sarkantyú  zott,  nehézkes  lován  oly  hirtelen  nem  kanya¬ 
roghatván,  minden  ereje  s  ügyessége  mellett  egy  véletlen  lökéstől  nagy 
robajjal  a  homokba  zuhant.  Míg  a  nézők  az  önhitt  lebuktán  zajlódva 
örültek,  Tihamér  ismét  átalszöktet  a  sorompó  korláton  s  régi  helyén 
áll  meg ;  szégyen  s  harag  lángolt  Werner  arczain  s  felkelvén,  a  győ¬ 
zőhöz  vezetteti  lovát,  mondván :  „Itt  a  nyert  mén,  vak  szerencséd 
díja;  ez  nem  utolsó  küzdésünk."  —  „Készen  lelsz  mindenkor !“  viszonzá 
Tihamér,  semmi  érdemet  sem  látván  a  játékdiadalban  s  a  nyert  lovat 
Werner  szolgájának  ajándékozza.  Titkon  bosszút  esküdve  alázójára, 
legott  elbúcsúzott  Werner  s  Capua  felé  táborozó  seregéhez  tért  vissza. 
Lajos  pedig  a  gróffal  s  néhány  biztosival  hosszan  tanácskozók  ná¬ 
polyi  ügyéről. 

II.  SZAKASZ. 


Egyik  jó  erkölcse  volt  azon  kornak  a  fentartott  asszony i  méltó¬ 
ság  ;  nem  vak  imádás,  azért  múlékony  inger :  hanem  igaz  tisztelet 
bélyegzé  azt.  Szépnem  osztogató  az  érdemdíjt,  példázatáúl  a  durvább 
erőn  győző  szépségnek  ;  így  nem  ritkán  tévé  egy  pár  szem  sugárzata 
a  hevült  ifjút  jeles  bajnokká. 

Ez  ünnep  más  nap  estve  ment  végbe.  A  számtalan  gyertyáktól 
fénylő  palotában,  drága  szőnyegekkel  ékesűlt  falak  közt,  állt  a  trónus, 
környezve  hadi  jelekkel.  Felette  hármas  halmon  szétömlő  arany  su¬ 
gárokban  látszott  a  kettős  kereszt,  ott  ült  a  király,  ruhája  nemzeti 
színekből  választva ;  körűié  vegyest  a  vezérek  és  urak.  Jobbra  oldalast 
egy  kisebb,  Malatesta  ház  czímjeivel  ékesült  szőnyeges  karszékben 
ült  a  grófné  gazdag  öltözetben,  mellette  asszonyok  és  szüzek  fél¬ 
körben. 


A  herold  előlép  s  gazdája  nevében  a  királyt  háromszor  üdvözli 
s  felolvasván  a  küzdők  neveit,  azoknak  is  köszönetét  jelenti.  Tihamért 
hirdeti  első  jutalmaztatandónak.  Erre  nyílik  az  ajtó,  s  fehér  öltözetű 
gyermekei-:  sorában  hozzák  bársony  vánkosokon  az  osztandó  díjakat. 
—  A  grófné  int  s  Tihamér  elébe  járul  s  minekutána  főhajtva  a  szék 
lépcsőjére  letérdelt,  a  grófné  egy  aranylánczot  nyakára  függesztvén, 
így  ejti  szavait :  „Szelíd  érzés  hódolva  simul  a  bátor  erőhöz,  s  míg  a 

hős  fellengve  a  jövendőnek  él,  gyöngéden  nyújtja  neki  a  jelen  rózsáit. 
Vedd  ezt  emlékül !  s  miként  e  harczi  játékban  győztes  valál,  úgy  leng¬ 
jen  körül  az  asszony!  kegy  édes  malasztja  !“'  Szelíd  méltósággal  fogad á 
el  Tihamér  a  díjt,  lelkes  szavakkal  hirdetvén  a  szépség  hatalmát.  Szo- 
íongva  néztek  a  szüzek  a  szép  ifjúra,  ki  önérzete  lángjaival  így  dicsöíté 
nemök  érdemét.  Őt  követék  a  többi  jutalmasok  is,  választott  igékkel 
mindegyik  a  szépnem  iránt  viseltető  hódolatját  kijelenteni  buzogván 

Ott  az  ének  honában,  hol  az  akkor  élő  Pét’—  lllir|den  szívet 
elbájolt,  minden  hatalmas  versenge  urN-^aDan  lantosokat  marasztani, 
kik  nem  szolgai  bér,  de  baráti  tisztelettől  lekötve  zengének  szép  és 
magas  érzelmeket.  Hallgatók  lángjától  hevült  az  énekes,  és  szabad 
röptével  nemesült  az  élet.  Művészetnek  kelle  itt  is  befejezni  az  ünne¬ 
pet  ;  azért,  mihelyest  a  díjosztás  elvégződött,  csendes  harmóniától 
zendült  meg  a  palota,  s  egy  kar  szívhatólag  zengé  a  király  dicséretét, 
mely  utóbb  harsány  diadalénekkel  némult  el.  Azután  egyes  lantosok 
és  szüzek  váltva  vetélkedtek  önszerzett  dalokban  ;  a  tárgy  bajnoki 
tett  vagy  hű  szerelem  vala ;  de  egyszerre  minden  lecsendeSült :  ,,A  szép 
Róza  \“  suttogák  a  várbeliek,  szinte  feszülten  a  következőre  ;  s  ím 
egy  ősz  lantos,  nyolczvan  évtől  görnyítve,  lép  halkan  elő ;  hósza- 
kálla  mellét  verdesi,  de  ősz  pillái  alatt  nemes  tűz  lángol,  nyugodtan 
nézve  a  meglepett  urakra ;  bal  karján  csüng  hárfája,  jobbjára  öltve 
egy  sugár  szűz,  szép  mint  a  hajnal.  A  tél  s  bimbózó  tavasz  együtt 
látszott  andalogni  e  párban.  Titkos  félelem  s  a  szemérem  égi  pírja 
önté  el  arczait,  szemében  csodálat  s  örömláng  reszkete.  Szőke  haja 
fürtökben  lengé  körül  belső  gerjedelemtől  hullámzó  kebelét.  Egész 
külseje  mutatá  e  bájalaknak  távol  éghajlati  születését.  Könny¬ 
ragyogva  néz  a  királyra  s  magyarjaira,  kik  néma  várakozással  me¬ 
redtek  reája. 

„Soká  élj,  király !  —  mond  a  lantos  —  c  szív  gyönge  lobba- 
nása  derítse  lelkedet ;  a  mit  adok,  vedd  ügy,  mint  a  téli  napsugárt, 
mely  röviden  melegít  s  elborul/*-  Visszaifjadni  látszik  erre  az  ősz, 
tüzesen  nyúl  húrjai  közé  s  a  képzettől  vezetve  most  andalgva,  most 
harsány  accordokban  özönli  hangját ;  lassúdan  lankad  ez  a  hal¬ 
dokló  szív  gyanánt,  még  egyszer  ébred  és  tágul  és  —  megáll.  Esti 
lomályban  így  zengé  dalait  Ossian,  hőslelkei  vékony  felhőkön  oda- 


lebegve  hallgatók  szavait,  s  kopár  ormokon  tompán  viszonzák  azokat 


a  harcznak  fiai.  ,  . 

Mélyen  hata  bár  az  öreg  játéka  az  egész  gyülekezetre,  mégis 

mindenki  csak  a  szép  szűzre  figyelmezett,  habozva  nyúl  ez  hárfájához 
s  melléhez  szorítván  az  első  biztosát,  gyöngéd  hangokban  ömledezteti 
érzetét  s  mintegy  édes  álomból  serkenve  kél  szózatja  reszkető  ajkain. 

.  -  .  . .  1  '  '  j  nryiTTnolz 


^oVlé  az  elválás  gyötrelmeit  s  veszteségét  a  szerető  szívnek, 
mely  számkivetve  hazájából  idegen  földön  könnyezetlen  herva- 

doz.  Önsorsát  látszott  panaszi  ( 


lcirvt 


nlv  valóan  lebbent  el  fájdalmai 


titka.  De  csakhamar,  szinte  fentebb  erőről  lelkesítve,  vígabbra  fordul 
éneke  s  mintha  üdvözlené  a  jövevényeket,  bájosan  zengé  el  a  haza- 
fiúság  felséges  érzetét  s  a  viszonlátás  égi  boldogságát.  Öröm  kapá 
el  a  hallgatók  szívét,  zajongva  hirdeték  magasztalásikat :  csak  őt 
nem  érdeklé  a  köztapsolás,  magába  vonulva,  hajló  fővel  karolta  által 
hárfáját. 

A  giófné  elhagyván  székét,  Lajosnak  nyujtá  a  jutalom-koszorút, 
melynek  világai  közt  keleti  gyöngyök  ragyogtanak,  s  ezt  Róza  nyeré 
el.  Lángolvá  tér  Róz»a  a  királyi  trónustól  helyére  és  kiragadtatva  szinte 
magából,  fogvan  hárfáját,  remegve  átfutja  húrjait  s  fellengző  néz- 
tekkel,  magyar  nyelven  ezen  dalt  éneklé : 


„Itt  a  langyos  ég  virányin 
Édes  illat  tévedez, 

S  a  múlt,  nagy  kor  omladékin 
Hős  kívánat  ébredez. 


A  természet  bájos  képe 
Andalító  kéjivei, 
Felmosolyg  a  déli  naphoz 
Mindig  ifjú  zöldjivel. 

Ah  de  bármi  szép  az  élet, 
A  hazátlan  árva  szív 
Kelyhiből  a  nyílt  örömnek 
Bút  csak  és  keservet  szív. 


Búsan  éneklé  az  elválás  gyötrelmeit. 

Tihamér,  II. 


A  napkölti  ég  alatt,  hol 
Fellegig  nyúl  a  havas, 

Hol  sötét  erdők  helyette 
Száll  s  mereng  a  büszke  sas. 

Ott,  hol  harczíi  a  nemes  mind, 

r 

Eg  a  szent  szabadságért, 
vS  létét  kötve  birtokához 
Megvet  minden  szolgabért : 

Ott  hazám,  hol  egykor  Árpád 
Érczkarral  csatára  kelt, 

S  élve-halva  nemzetének 
Messze  fénylő  trónt  emelt. 

Ott  hazám,  hol  a  Tiszának 
Lejtnek  könnyű  habjai : 

Arra  szállnak,  arra  kelnek 
Lelkem  néma  vágyai  !" 

Ki  szülőföldjétől  távol,  váratlan  hazai  nyelvét  hallá,  képzelheti 
azon  örömérzést,  mely  csapongva  tört  ki  a  jelenvolt  magyarokból.  Fel¬ 
indulva  mindenki,  közelebb  akará  látni  a  rokon  ajkút ;  de  ez  hirtelen 
visszavonul  az  őszszel,  az  ajtóból  lövel  csak  vissza  még  egy  tekintetet 
s  ez  minden  egével  Tihamérra  szállott. 

Az  eltűnt  lön  most  a  beszédek  fő  tárgya.  Lajos  maga  kérdést 
tőn  iránta,  de  a  gróf  csak  keveset  értesíthető  felőle,  tudniillik :  az  öreg 
lantos  néhány  év  előtt  jött  birtokába  s  nem  messze  lakik  a  vártól  egy 
magános  házban.  Az  ősz  magát  olasznak  vallja  ugyan ;  de  a  szűz 
eredetét  mély  titokban .  tartja.  ,,Ki  kérdi  a  zengő  fülmiiéről,  melyik 
bokorban  marada  fészke  ?  művésznek  az  egész  világ  hazája"  ez  mind* 
eddig  a  tőle  nyert  válasz. 

^Hazája  enyém  is  —  mond  büszkén  a  király  —  sajnosán 
látom  országom  ily  gyöngyét  idegen  földön  ragyogni ;  holnap 
magától  akarom  sorsát  érteni."  Ezzel  hódolatját  jelentvén  a  vár- 

asszonynak,  szobáiba  vonult  s 
körülforgának,  szétoszlott  az 
mély  nyugalom  váltá  fel. 


minekutána  tölt  billikomok  vígan 
egész  társaság,  s  a  kerengő  zajt 


III.  SZAKASZ. 


Éj  vala,  halotti  csend  a  várban.  Sűrű  köd  lepé  a  földet.  Tiha¬ 
mér  korán  elszökvén  a  vigadóktól,  magán  tünődék  áradozó  érzetén. 
Róza  lebegett  körűié,  annak  édes  hangjait  lihegte  vissza  szorult  ke¬ 
bele.  Az  itt  történtet  álomnak  vélte,  csak  Róza  tekintete  fénylett  új 
élet  gyanánt  a  gyönyörű  valóra.  A  szürkülő  hajnal  ébren  leié  s  mind¬ 
járt  is  kardot  övezve,  ment  le  az  udvarba  s  az  első  fellelt  grófi  szol¬ 
gát  kéré :  vezetné  őt  az  öreg  lantoshoz.  O  kívánta  Rózát  Lajoshoz 
vezetni  s  ezzel  forró  vágyait  teljesítni.  A  fáradt  szolga  vonakodott, 
míg  néhány  körmöczi  nem  erősíté  tagjait.  Elindultak. 

Míg  Tihamér  szép  reményeket  röpíte  a  jövendőbe,  kísérője  őt 
mulatni  akarván,  elbeszélte  :  hányszor  hívta  már  grófja  Rózát  udva¬ 
rába  s  nem  jött ;  mily  büszke  imádójaihoz  s  korántsem  oly  vidám, 
mint  az  olasz  leányok.  —  A  küzdésnél  is  jelen  volt  —  mond  továbbad 
a  szolga. 

..Jelen  ?"  kérdé  hirtelen  Tihamér  s  nem  akarva  örült  szerencsés 
viadalának. 

..Igen  is,  jelen  —  felelt  a  szolga  —  de  úgy  befátyolozva,  hogy 
magam  is  csak  magas  termetéről  ismerhetém  meg.  Mind  e  mellett  a 
szépet  mindjárt  kifürkészik  a  férfiak :  ót  is  több  lovag  kerülgető." 
Fellobbant  Tihamér;  de  kelletlen  ingere  lecsillapult  hamar,  midőn  va¬ 
lami  ezer  lépést  haladván,  az  olajerdő-nyiláson  Róza  lakása  fehérlett 
elébe.  Kisded  ház  vala  ez,  körülnőve  szőlőtökkel;  jobb  oldalán  kert, 
ennek  közepén  olajágból  fűzött  remeteség  látszott,  az  egészet  illatos 
olajerdő  környező.  A  mint  Tihamér  a  bokor  kerítéshez  jut,  egy  nagy, 
friss  sebtől  vérző  házi  szelindek  neki  ugrik,  de  rövid  szaglálás  után 
nyöszörögve  ismét  a  kertbe  vonul.  Az  ajtók  tárva,  senki  sem  moz¬ 
dult.  Szívdobogva  megy  a  házba  Tihamér ;  az  első  szoba  padlaton 
vér  s  egy  rozsdás  kard,  a  mellékszobában  a  még  bontatlan  nyoszolyán 
eltépett  fátyol,  a  földön  törött  hárfa  fekszik.  ..Uram,  itt  raboltak  !"  kiált 


a  szolga  a  dermedő  ifjúhoz,  ki  vadon  forgó  szemekkel  kardmarkolat¬ 
ját  szorongatá. 

„Nézzünk  a  kertbe  \“  mond  ismét  a  szolga,  s  Tihamér  félig  ká- 
bultan  követi.  Ott  a  fahajléknál  vonaglik  a  hív  kutya  s  már-már  sza¬ 
kadozó  párával  az  ajtót  kaparja ;  gyors  taszintástól  felzörren  az,  s 
világos  lón  a  rettentő  éji  cselekedet :  vértől  elöntve,  mellébe  tőr  mártva 
fekszik  ott  az  ősz  lantos,  marka  öszvegörcsülve,  szelíd  vonásai  kín- 
és  haragtól  széthúzva,  alig  ismerhetők.  „Irgalom  Istene  \“  kiált  az  ilyes- 
hez  szokatlan  Tihamér,  s  míg  a  szolga  haza  siet  a  szomorú  hírrel,  ő 
kardrántva  bőszükén  futkos  az  erdőben  a  rablókat  nyomozni,  éltét 


elszánva  Róza  váltságára  ;  de  sikertelen, 


s  végre  az  életerő  sem  bírván 


ösztönit  forró  indulatjának,  lankadtan  öszveroskadt. 

E  gyilkoló  rablás  szörnyen  behatott  az  udvarra ;  magyar  és 
olasz  nyomozó  csapatok  különös  irányokon  száguldoztak  el.  A  király 
s  Malatesta  nagy  díjt  vetének  a  rablók  fejére  ;  mind  hasztalan  ;  tikka- 
dozva  tértek  vissza  a  lovagok,  Róza  elmaradt,  s  méltó  gyanú  senkire 
sem  eshetvén,  minden  töprengés  csak  puszta  sajnálkodásba  oszlott  el. 

A  fáradt  Tihamért  egy  kémcsapat  fellelvén,  a  várba  kisérte. 
Hajnali  csillagként,  mely  szebb  létbe  világít,  tűnt  fel  Róza  Tihamér- 
nak,  mélyen  érzé  sebes  borultát,  bár  hiú  panaszszal  nem  hirdeté. 
Különös  állapot  inkább  rokonit,  mint  a  közpályán  való  ismerkedés  ; 
így  serken  többször  az  indulat,  veszélyek  s  tartós  áldozatok  még  in¬ 
kább  nevelik  azt.  Ha  Róza  külső  ékei  valami  ürességet  hagyának  is 
a  közléten  túl  vágyó  ifjú  keblében,  fölösleg  betölté  balesete  a  hiányt 
s  az  óhajtott  dicsőség  Rózába  vegyült,  s  úgy  nézett  utána,  mint  a 
vándor  a  leszálló  napra,  tudván :  útja  még  vad  sivatagon  viszi  ke¬ 
resztül,  de  a  czélnál  szent  béke  jutalmazza. 

Az  öreg  lantos  hideg  teteme  másnap  földbe  takaríttatott,  s  te¬ 
metési  pompa  végzé  a  fellengző  ünnepet,  miként  halál  a  legfénylőbb 
életet.  Most  Rózához. 


IV.  SZAKASZ. 

Károly  király,  Lajos  atyja  udvarában  élt  Zács  Feliczián,  büszke, 
nemes,  kemény  erkölcsű  férfiú :  előbb  a  híres  zendítő  Trencsényi 
Máté  párthíve,  később  Károly  meghitt  tanácsosa.  Ennek  ritka  szép- 

ségű  leánya  Klára,  udvarnokszűz  gyanánt  szolgált  Erzsébet  királyné 
mellett.  Kázmér,  a  királyné  öccse,  utóbb  lengyel  király,  Yisegrádon 
mulatván,  szerelemre  gyúladt  Klára  iránt,  s  minthogy  vétkes  indulatja 
meg  lön  vetve,  erőszakkal  tőré  le  a  virágot,  mely  sorsára  nézve  alatta, 
érdemére  nézve  sokkal  felette  tündöklött.  —  Tudva  lévén,  hogy  a 
királyné  öccsét  határtalan  szerété,  s  hogy  Klára  mindig  társaságában 
élt,  a  felingerűlt  atya  a  királynét  tartá  az  alacsony  tett  eszközének 
s  vizsgálatlanúl,  bosszújától  őrülésig  ragadtatva,  dühösen  rohan  a 
palotába,  hol  a  király  önnönivel  ebédnél  ült ;  a  királyné  jobb  kezé¬ 
nek  négy  ujját  elvágja,  a  hitvesét  védő  király  karját  megvérzé,  azután 
Lajos  és  András  nevendék  herczegekre  sújtá  halálos  vasát ;  de 
minekelőtte  vak  szándéka  teljesülhetne,  az  oda  siető  udvarnokok- 
tól  megöletik.  Zács  egyetlen  fia  hív  szolgájával  el  akarván  szökni, 
megfogatik  s  lófarkon  hurczoltatva  írtatik  ki  az  életből. 

Az  eddig  történtet  Feliczián  irtózatos  tettével  s  a  királyi  ház¬ 
hoz  kötelező  jobbágyi  hűség  megszegtével  mentegethetni ;  de  az 
akkori  bírák  szégyenét,  kik  hizelkedéstől  vezéreltetve  az  utóbbi  Ítéle¬ 
tet  hozák,  semmi  idő  nem  moshatja  le.  A  szerencsétlen,  ártatlan,  oly 
rútul  megbántott  Klára  megfogatik,  orrán,  ajkain,  kezein  megcson¬ 
kítva,  félholtan  lóra  köttetik  s  az  utczákon  szerte  vonszoltatva  kínok, 
közt  ezen  kiáltásra  kényszeríttetik  :  ,,Igy  járjon  a  király  támadója  \“ 
Zebának,  Zács  idősb  leányának,  bár  nem  is  sejté  atyja  vétkét,  Léván 
feje  vétetik,  s  Kopai,  ennek  férje,  legott  éhen  múlik  ki  a  tömlöczben. 


De  hogy  a  fejedelmi  bűnös  ellen  egy  tanú,  egy  vád  se  maradjon  fenn, 
Zácsnak  minden  ivadéka  harmad  íziglen  hóhérpallosra,  többi  rokon 
vérsége  pedig  örökös  szolgaság-  s  birtokvesztésre  Ítéltetik. 

Demeter,  Zács  elhúnyt  húgának  férje,  még  jókor  hallván  a 
veszélyt,  elkerülő  az  érte  küldött  poroszlókat  s  hat  évű  leányával, 


vérző  szívvel  hagyá  el  azon  hazát,  melynek  elsői  mellékes  hasznok¬ 
ért  áldozának  fel  egy  ártatlan  nemzetséget,  álnév  alatt  olaszföldre 
költözött,  hol  egykor  tudományait  gyakorolta.  Itt  tengődött,  szüntelen 
rettegvén  Károly  kémjeitől ;  s  noha  életét  pénzzé  tett  drágaságai  szük¬ 
ségtől  felmenték,  fogyasztó  bű  rágódott  mégis  belsején,  szenvedő 
lelke  egyedül  hazájáért  epedezvén, 

Így  nőtt  fel  Róza  sínlődő  atyja  mellett,  mint  a  magános  virág 

a  mohosult  síron.  Fő  gondja  atyjának,  híven  osztozott  annak  bújá¬ 
ban  s  tudván,  élte  hajnalán  mily  veszély  környező,  mily  kétszínű 
többször  az  igazság,  komorrá  lön  előtte  minden  földi  ragyogvány ; 
de  annál  inkább  épült  belső  világa,  népesülve  tündér  alakival  kép¬ 
zetének.  Még  inkább  erősült  lelke  ez  irányban,  midőn  atyja  Páduá- 
ban  egy  híres  lantossal  szoros  barátságot  kötött. 

Földi  zavar  közepeit  tisztán  foly dogál  a  művész  élete,  s  habár 
az  indulat  lánghullámi  dagadnak  is,  hattyúként  lebeg  a  zajló  habo¬ 
kon  ;  mert  a  vadság  dölyfein  játszva  győz  fensége  a  szépnek.  Carlo, 
még  ősz  korában  is  csodált,  tisztelt  lantos,  békén  járt  a  háborgó 
nagyok  közt  s  megismervén  a  rejtező,  de  előtte  megnyílt  honvesztett 
hazafit,  frigyesült  vele  s  Rózát  oktatva,  művész  ösvényre  vezérlé  ;  a 
szűz  lágy  érzete  s  hajlékony  lelke  könnyűé  buzgalmát.  Kis  idő  múlva 
ezer  ajak  ömledeze  Róza  dicséretében,  s  az  elbájolt  nagyok  udvarjok 
díszére  őt  magas  ígéretekkel  csalogatták ;  de  semmi  szédítő  kilátás 
nem  tántoríthatá  el,  egyedül  atyja  s  tanítója  körében  leié  boldog¬ 
ságát.  Mind  e  mellett  hazai  nyelvét  sem  felejtő  el ;  csak  ebben  lehellé 
ki  titkos  vágyait  legbiztosabban  a  néma  magánynak. 

Az  alatt  Magyarországban  Károly  sírja  felett  a  rég  ellenkező 
felek  kezet  fogtak  s  szent  István  székébe  ültetvén  Lajost,  a  nemzet 
ismét  szabad  egész  testté  vált.  Örömkönynyel  hallá  ezt  Demeter, 
visszakészült  honába ;  de  a  rég  lankadót  halál  lepé  meg. 

Rózát  árva  léte  még  inkább  Carlohoz  csatlá  s  ennek  gyámol- 
tában  lele  vigasztalást ;  ki  is  erejét  fogyni  érezvén,  Riminibe  költö¬ 
zött,  ismervén  birtokosának  korát  túl  haladó  lelkét.  Hasztalan  un¬ 
szolta  Rózát  vígabb  sors-választásra ;  büszke  lévén  ez  meghálálhatni 
jótéteit,  nyugodtan  követé  őt  magányos  lakásába.  A  grófi  ház  kegyes 
gonddal  ápolá  őket,  kedvet  lelvén  lelkes  társaságokban,  a  kisded  házi¬ 
gazdaságot  Róza  intézgeté,  az  öreg  Paolo,  kinek  főtisztje  vala  napon¬ 
kint  a  szükséges  táplálékot  átszolgáltatni  a  várból. 

Díszei  teljes  nyíltában  álla  Róza,  midőn  Lajos  hadával  meg¬ 
indult.  Mily  szorongva  hallá  jöttét!  Paolo  alig  győzte  hírekkel.  Lajos 
érkeztekor  forró  kivánatit  eléggé  nem  tudván  oltani,  elment  a  harczi 
játékhoz,  csak  Paolotól  kisértetve ;  ott  látta  Tihamért  és  —  ebben 
valósult  azon  édes  kép,  melyet  szűz  keble  titkosan  alkotott,  s  magát 

feledve,  ébredő  szíve  hevükében  nem  is  sejté  más  szemek  kémlelő 
nyilait.  A  díjosztás  miként  hata  rája,  nyilván  mutatá  elragadtatása, 
önkényt  lefátyolozván  mindaddig  gondosan  eltakart  születése  titkát. 
Ábrándozva  tért  azon  estve  még  haza,  szívlángjaiba  avatva  a  kegyes 
őszt,  ki  csendes  aggódással,  de  tiszta  részvétellel  hallgatá  kedveltjét. 
Első  szerelme  nyíltán  a  sors  megbékülni  s  új  tartalmat  látszott  adni 
életének ;  s  míg  Carlo  azon  eszmélkedett,  mi  módon  intézze  ügyét  a 
magát  elárult  szűznek,  ő  az  ideálok  körébe  szállva,  érzete  csapon- 
gásait  ez  énekkel  kisérte : 

Hajnali  kellem ü  fény 
Hinti  mosolyogva  sugárát, 

Melyre  az  ifjú  remény 
Rakja  le  fellegi  várát ; 

S  édes  irányra  feszülten 
Nézi  magas  remekét, 

Érzete  istenesükén 
Fölleli  biztos  egét. 

Így  öröm-áldozaton 
Myrtuszi  lenge  hősében 
Kél  az  erő  szabadon 
Tettre  h évűit  kebelében. 

Képzete  lángözönéből 
Egy  alak  ömlik  elé, 

S  elrepes  élte  szűkéből 
Alma  világa  felé. 

De  miként  a  hang,  úgy  reppen  el  az  ifjonti  álom  is.  Sajnosán 
érzé  ezt  Róza :  mert  egyszerre  lódobogás  s  a  házi  szelindek  éktelen 
ugatása  felrezzenté  andalgásiból,  s  minekelőtte  megfoghatná  e  szo¬ 
katlan  zajt,  négy  álképű  férfi,  sötét  köpönyegbe  burkolva,  Carlohoz 
lép,  a  többi  künn  maradt  az  udvaron.  Carlo  mindjárt  rablókat  gya- 

nitván,  feltárja  szekrényét  s  tölt  erszényt  feléjök  tartva,  mond :  „Mű¬ 
vészi  éltem  kis  szerzeményét  átadom,  csak  távozzatok  !* 

„Minek  ott  arany,  hol  friss  kebel  piheg  —  szól  egy  magas  férfi, 
kitol  a  többi  függni  látszék  —  veled  semmi  dolgom,  ősz  ember,  csak 
társadat  bízd  velősebb  karokra.  Hol  Róza  ?* 

„Uram,  elégedjél !  —  mond  ijedten  Carlo  —  vidd  mindenem, 
csak  tűi  ne  hágj  az  emberiség  határin  !* 

„Nem  jöttem  én  erkölcsi  leczkét  hallgatni  —  kiált  háborodtál! 
a  férfi  —  :  nélküled  is  fellelem  én,  a  kit  keresek* ;  s  félre  taszítván 
Carlot,  a  másik  szoba  felé  megyen,  hol  Róza,  hárfáját  pajzsként 
magához  szorítván,  remegve  egy  szögletbe  lapult. 

„Ne  tovább  !  mond  Carlo  —  — ;  ősz  hajamra  esküszöm,  csak 
testemen  törhetsz  keresztül  a  szűzhöz  !*  s  lekapván  régi  kardját  a  fal¬ 
ról,  útját  elállja ;  Paolo  pedig  felrettenvén  álmából,  egészen  elréműlve 
ölelgeti  a  támadó  lábait ;  int  ev  s  két  czinkosa  Paolot  hirtelen  ki¬ 
ragadja. 

„Félre  az  útból,  rekedt  síp,  különben  nem  pengetsz  többé  lan¬ 
tot*,  kiált  mérgesen  a  férfi.  Carlo  eltökélve  kardját  csapásra  emeli ; 
de  a  vívni  szokatlan,  erősb  vágástól  véresen  földre  hanyatlik. 

„Ah  öregségem  !*  sóhajt  Carlo  s  vánszorgó  testével  a  küszöbre 
roskad.  Róza  ezt  hallván,  borzadva  veti  el  hárfáját,  rezegve  pattan¬ 
tak  szerte  a  húrok ;  elszánva  Carlo  sorsában  osztályozni,  kirohan  az 
ajtón  s  tőrt  ragadván  ki  a  rablónak  övéből,  lángzó  szemekkel  s  vé¬ 
delemre  leszült  karral  az  ősz  megett  áll. 

„Kíméld  erődet,  szelíd  galamb  —  mond  a  férfi  —  ;  még  az  éjjel 
messze  kell  röpülnöd ;  minek  e  játék,  vas  mellemen  megtompul 
aczélod.* 

„De  nem  saját  keblemen*  —  kiált  Róza  s  a  tőrt  szívének  irá¬ 
nyozza.  —  „így  halok  mint  szabad  leány,  de  békódat  nem  tűröm  !* 
Meglepetve  lép  hátra  a  férfi  s  elmerül  a  felséges  szűz  néztében,  ön- 
sülyedtét  érezvén  annak  lelki  nagyságában. 

„Nyugodtan,  édes  leányom  !  —  rebeg  a  vérző  lantos  —  engedj 
a  sorsnak,  bármi  tövispályára  vet,  míg  híve  lész  magadnak,  dölyfei 
nem  ártanak.  Nyújtsd  kezed  utoljára ;  válnunk  kell ;  én  örök  nyu¬ 
galomra  —  te*  —  itt  szava  megakad,  s  halálszín  borítja  el  képét. 

Ezen  búcsúszavak  megrendíték  Rózát ;  feszült  erei  lankadnak, 
homály  vonul  szemére  s  tőrét  elejtve,  oda  omlik  az  öreg  mellé. 

tr 

„ 0  is  csak  asszony,  szülni  tud,  de  nem  magasban  érzeni",  — 
mond  a  férfi,  komoran  szemeit  a  halovány  vonásokban  legeltetvén. 

„Ilyen  az  asszony  —  mond  kaczagva  a  másik  — :  előbb  ez 
öldöklő  angyalként  álla,  s  mint  a  sárkány  őrizve  kincseit ;  most  ér¬ 
zékiden  fekszik  itt  s  ha  feleszmél,  ismét  nevet.  A  csirkét  megsiratja, 
de  jó  kedvvel  megeszi."  Erre  Róza  fályolát  eltépi  s  ágyára  veti 
mondván  :  nyúgodjál  szűzjel !  ha  birtokosod  vissza  térend,  más  szem¬ 
mel  tekint  reád. 

„Most  fel !  siessünk !"  mond  a  rablók  elseje  s  izmos  karjaival 
felölelvén  Rózát,  lóra  kap  s  ápoló  gonddal  az  ájultat  maga  elébe 
veszi ;  a  többi  hamarjában  öszvehordott  mindent,  a  mit  zsákmányra 
méltónak  lelt;  lóra  kerekednek.  Paolot  is  velők  menni  kényszerítvén. 
A  felüdült  Carlo  mécset  fogván,  roskadozó  léptekkel  a  kertbe  támolyg, 
hogy  ott  a  remeteséget  meggyújtván,  a  várbelieket  fellázítsa;  de 
egy  elkésett  rabló  megsejtvén  szándékát,  a  végső  erővel  küzdőt  át¬ 
gyilkolja  s  testét  a  hajlékba  veti,  ekkor  az  urát  védő  hív  kutya  is 
mardosván  a  latort,  mély  sebet  kapott. 

Elszáguldtak ;  borzasztóan  hangzott  el  robogások  az  erdőn ; 
s  ott,  hol  nem  rég  a  megindult  szív  dala  zengett,  most  az  egyedül 
élő  kutya  dermedezve  vonított,  s  az  éjjeli  szél  nyögve  suhogott  az 
üres  szobákon  keresztül. 


V.  SZAKASZ. 


Négy  napi  nyugvás  után  Lajos  királyi  ajándékokat  osztván  a 
grófi  háznak,  megindult  hadával  s  Volturno  kies  partjain  telepedett 
meg.  Itt  Tarenti  Lajos,  Joanna  második  férje,  szép  külsejű,  de  gyáva 
férfiú,  s  Acciajoli  vezér  Capuánál  táborozva,  fegyverrel  akarták  gá¬ 
tolni  átmenetét  a  vízen. 

A  legyőzendő  veszélyek  Tihamért  tettre  ébreszték ;  Róza  képe 
szívmélyébe  vonóit ;  s  míg  egy  osztály  Urticellonal  az  ellenséget  meg¬ 
kerüli,  Lajos  a  capui  hidat  ostromolja,  ő  más  osztálylyal  átúsztat  a 
vízen,  bevág  s  megzavarja  az  ellenlovasságot.  Néhány  óráiglani  harcz 

után  gyérűlten  fut  az  ellenség;  vezérjei  magok  lettek  hírmondói 
veszteségöknek. 

Tihamér  a  szaladókat  űztében,  félre  az  úttól,  egyes  házaknál 
Werner  csoportját  rablásban  leli.  Épen  akkor  hurczoltak  ki  egy 
férfiút  s  gyilkot  szögezve  mellének,  pénzért  únszolták.  Közéjök  rob¬ 
ban  Tihamér  s  markában  villogatva  vasát,  békét  parancsol ;  meg- 
hökkenve  ereszték  el  azok  foglyokat. 

„Ott  benn  szabadíts  !"  esdeklik  a  férfiú  s  reszketve  a  házra 
mutat,  honnan  asszonyi  sikoltás  hangzott  ki.  Tihamér  leugrik  lováról, 
villámként  ötlék  szívébe  Róza  története  s  néhány  magyart  leszállít¬ 
tatván,  a  segédért  jajgatónak  váltságára  siet ;  a  megmentett  férfi  is 
hozzá  szövetkezik. 

Benn  a  házban  nagy  volt  a  zavar ;  a  rablók  mindent  törtek, 
szaggattak,  egymás  kezéből  ragadozván  a  prédát.  Halált  dörögve  a 
hadi  törvényszegőre  keresztül  nyomul  ezeken  Tihamér,  míg  a  végső 
szobába  jut;  hol  egy  fiatal  asszony,  bortól  hevűlt  herczegi  tiszt  ölé¬ 
ben  vergődik. 

„Rendet  a  király  nevében  !"  kiált  Tihamér,  alig  bírhatván  fel¬ 
lázadt  vérével. 

„Werner  a  mi  urunk  !"  —  felel  büszkén  az  asszonyt  karoló  s 
sókot  ezuppantván  az  elbágyadt  hölgy  halovány  képére,  kaczagva 
mond  :  „Itt  nem  osztozunk,  magyar  !"  Kardlappal  válaszolt  erre 
Tihamér,  s  oly  hathatósan,  hogy  az  elzsibbadt  kar  nem  tartható 
prédáját,  s  a  kimentett  asszony  férje  keblére  simul.  „Ne  hadd  ma¬ 
gad,  Stefano  !"  kiált  több  rabló  s  kardot  ránt ;  de  Tihamér  a  tisztet 
s  néhány  pártfogóit  jól  megjelelve,  hátra  vonul,  sértetlen  vezetvén  ki 
a  ház  lakóit.  Azonban  az  éktelen  lármára  Werner  ott  terem. 

„Zabolázd  népedet,  vezér  !"  —  mond  Tihamér,  igazsága  érzeté¬ 
ben  —  „elől  az  ellenség,  ne  vívjanak  a  csendes  polgárral/' 

„Pelyhezd  ki  magadat,  ifjú :  aztán  oktass  férfit ;  nagyra  vit¬ 
tek  álmaid,  hogy  velem  kötelességről  mersz  szólni",  mond  Werner 
feszesen. 

„Ha  elmulasztód  azt,  ügyelj  az  ifjabbra,  midőn  királya  paran¬ 
csolaté  hirdeti",  viszonzá  Tihamér. 

„Tán  a  szerencsés  kardjáték  téve  oly  elhízottá,  hogy  ott  is 

bírálsz,  hová  kisded  hatásköröd  nem  terjed  ?  Vigyázz !  itt  az  eszköz 
megkurtítni  szárnyaidat,  ha  idétlen  röpűlésre  izgatnak",  mond  Wer- 
ner  s  villámzó  szemeit  Tihamérra  szegezve  kardjára  csattant. 

Tihamér  fellobban,  gyorsan  lovára  kap  s  Wernerhez  szökvén 
„Kard,  ki  kard  !  —  kiált  fendörgő  haraggal  —  vagy  pergő  nyelvedre 
sütöm  vasamat  !"  Werner  oly  bátor  mint  kevély,  boszúlehelve  kar¬ 
dot  ránt ;  mindegyik  felekezete  harczra  készül  s  a  felbőszült  gyűlöl- 
ség  vérszomját  aligha  károsan  nem  oltja,  ha  István  vajda  jókor  oda 
nem  érkezvén,  szelíd  méltósággal  szerte  nem  választja  a  háborgókat. 
Tihamér  okát  adja  szertelen  lángoltának,  szerényen  engedve  a  tisztelt 
vezérnek,  eltávozik,  ótalmába  ajánlván  mentettjeit,  kiknek  buzgó  há¬ 
lája  követte. 

„Az  ifjú  tüzes,  szeret  vagdalkozni",  mond  Werner  színlett 
nyugalommal  Istvánhoz. 

„Midőn  a  közös  ügy  sérelmét  látja.  Néped  zsoldja  kijár  pon¬ 
tosan,  gátold  sarczaikat.  Kiméltetni  óhajtja  királyom  a  fegyvertelent", 
viszonzá  nyomósán  a  vajda. 

„Ura  seregemnek,  én  számolok  tetteikért ;  de  minden  pórázon 
nem  szoktam  tánczolni !"  mormold  Werner  s  elfojtott  méreggel  kür¬ 
töt  fúvat,  s  a  mint  lehetett,  öszveszedé  zsákmány  után  kószáló 
csoportját. 

Nem  lévén  czélunk  Lajos  királynak  tetteit  s  Durazzo  Károly 
herczegen  vett  véres  boszúját  leírni,  csak  azt  adjuk  elő,  mi  szoro¬ 
san  függ  öszve  történetünkkel ;  azért  is  Nápotyba  követjük,  hova 
egyszerű  pompával  tartá  bementét.  Tihamér  vivé  előtte  a  gyász¬ 
zászlót,  a  megöletett  András  képével ;  bús  emlékjel  minden  jobb  ke¬ 
belnek.  A  fővárosnak  minden  újságon  kapó  lakosi  örömzajjal  foga¬ 
dók  az  érkezőket  s  látván  a  szoros  rendet,  mely  a  magyarokat  leg¬ 
inkább  különzé,  szűnve-szűnt  a  rettegés,  mely  nem  rég  minden  szívet 
nyugtalanba.  Lajos  átvevén  a  nápolyi  kormányt,  öccsének  kinyo¬ 
mozta  gyilkosait,  keményen  megbűnteté  s  mindenkép  iparkodott  a 
közbátorságot  helyre  állítani  s  a  szédelgő,  elpuhult  népet  hathatós 
törvény  alá  szorítani.  Tihamér  napról-napra  kedvesebb  lön  előtte. 
Apornál  szerzett  ismereti  s  munkás,  de  önérzetétől  függő  lelke,  fen¬ 
tebb  czélokra  jegyzék  őt  az  érdembecsűlő  királynál.  Minden  bájai 

az  olasz  szépeknek,  minden  hevítő  s  szabad  éleményre  buzdító  mu¬ 
latságok,  újak  bár  az  egyszerű  magyarnak,  nem  törűlheték  el  benne 
Róza  emlékezetét ;  azon  lelkek  közül  volt  ő,  kik,  ha  egy  tárgyat  fel¬ 
fognak,  többé  el  nem  eresztik  azt.  Eleget  serénykedett  az  elrablottnak 
nyomára  juthatni,  de  nem  vala  képes  a  gonoszság  fondor  szöve- 
vényibe  hathatni,  melyeket  itt  közelebb  szemlélünk. 


VI.  SZAKASZ. 


Werner,  miként  feljebb  említők,  előbb  jött  Riminibe  Lajosnál, 
hol  a  gróf  őt,  mint  a  magyar  király  zsoldosát,  ismerve  bár  véren 
épült  hírét,  minden  becsülettel  fogadá.  Ott  látá  Rózát  s  czéljává 
jegyzé  vad  ösztönének  s  bár  kivánatát  tiszta  hódolattal  leplezgetve 
közelíte  is  hozzája,  egyebet  hideg  tiszteletnél  nem  nyerhete  s  meg¬ 
bántott  gőgje  még  inkább  gyúlasztá  őtet.  Nemtelen  czélját  az  öreg 
Paolo  segíté  elő  ;  ez  tudniillik  nem  keveset  tartván  magáról,  ha  Rózát 
a  grófhoz  kisérheté,  mindenütt  rajzolgatá  e  szűz  tulajdonit.  Werner- 
nek  egyik  biztosa  csakhamar  kivett  belőle  mindent,  mi  használhata 
urának,  sőt  a  házhoz  is  elvezettető  magát. 

A  büszke  Werner  örömest  köszönte  volna  magának  a  Rózán 
vett  diadalt,  azért  vizsga  szeme  föllelvén  őt  a  harczjáték  nézői  közt  s 
elértvén,  miként  hata  reája  Tihamér,  ezt  önhitten  viadalra  hívá  ki, 
megaláztával  akarván  fényleni.  A  küzdés  bal  kimenetele  vak  gyülöl- 
ségre  forralá  őt  a  kétszeri  győzedelmű  ifjú  ellen  s  Róza  kellemeit  félté¬ 
kenyül  irigyelvén,  őt  elorzani  eltökélő  ;  de  hogy  minden  gyanút  elhá¬ 
rítson  magától,  meghitt  kémjét  hagyván  a  várban,  búcsút  vön  s  néhány 
mérföldnyiről  másnap  visszatérvén,  az  erdőben  rejtezett  s  a  díjosztás 
éjjelén  kémjétől,  ki  Rózát  nyomban  követé,  mindenről  tudósíttatván, 
nemes  vért  ontva  teljesíté  pokol-súgta  szándékát. 

A  sebes  nyargalástól  életre  tért  Róza  elszörnyedt  Werner  karjai 
közt ;  de  ijedelmét  csakhamar  bátor  elszánás  váltá  fel,  hideg  meg¬ 
vetéssel  mondván  a  kérlelő  Wernernek :  „Merítsd  ki  erődet,  éjjeli  gyil¬ 
kos,  urává  tehet  ugyan  durva  hatalmad  éltemnek ;  nem  soha  e  szív¬ 
nek  lu  Néma  komolysággal  hallgatá  rablója  szerelmi  esküvéseit  s 
kedvező  ajánlatit,  eltökélve  végső  perczig  védeni  erkölcsét.  Paolót 

kérte  egyedül  társaságul,  s  Werner,  ki  a  szükségtelen  tanút  inkább 
megölette  volna,  még  sem  tagadá  meg  ez  első  kérelmét,  az  időtől  re- 
ménylvén  önkényes  hajtását.  A  balgatag  nem  tudta,  hogy  a  szerelem¬ 
ben  csak  a  pillantat  jutalmaz,  az  idő  soha  sem. 

Külön  táborozván  a  magyar  seregtől,  könnyű  volt  rejtegetni 
Wernernek  foglyát,  hív  őröket  tartván  körűié ;  útközben  nem  is 
sokat  háborgatá  jelenlétével,  nehogy  valami  szembetűnő  tettről  elárúl- 
tassék. 

Nápolyban,  egy  tengerparton  álló  házban  élt  Brigitta,  azon  elve¬ 
tettek  egyike,  kik  rút  nyereségért  minden  búnt  oltalmazva,  kaput  tárnak 
a  feslett  életnek.  Werner  a  háború  előtt  Nápolyban  mulatván,  megis¬ 
merte  az  asszonyt  s  mind  a  hely  állapotja,  mind  ön  bátorsága  végett 
oda  szánta  Rózát,  képzelvén :  az  elveszettet  ott  senki  nem  sejtheti. 
Nápoly  elfoglaltatását  követő  éjjel  mellékes  útakon  ide  kisérte  foglyát. 
Az  előre  tudósíttatott  Brigitta  várta  már  s  a  felső  emeletre,  egy  ékes 
szobába,  melynek  ablakjai  a  tengerre  szolgáltak,  vezeté  őket.  Róza 
örült  elvégre  asszonyi  társaságba  juthatására ;  de  irtózva  fordult  el, 
midőn  Brigitta  ördögi  mosolygással  a  selyem  kárpitozatú  ágyra  mu¬ 
tatván,  mond  :  „Itt  nyugszol,  szép  fülmile  !  —  s  átszúró  tekintettel  mér¬ 
vén  Rózát,  Wernerhez  fordúl  —  sok  szerencsét,  herczeg,  jól  választál. 
Mily  szőke,  nyúlánk,  fiatal !  Hm  !"  Róza  megrendült  a  kígyófullánk¬ 
ként  vonagló  szemektől,  komoran  Wernerre  néz,  mintha  mondaná  : 
ez  méltó  hozzád. 

Werner  nem  akarva  becsülni  kénytetvén  Rózát,  hirtelen  az  asz- 
szony  szavába  vág  :  „Semmi  illetlenséget  —  mond  keményen  —  szor¬ 
galmadra  bízom  ugyan  e  szüzet,  de  tisztelve  akarom  látni  ot.“  Ezzel, 
mintha  ön  vádja  riasztaná  onnan,  eltávozik,  maga  után  intvén  Brigittát, 
kinek  sivatag  élettől  korán  eldult  képén  az  elrögzött  gonoszság  új 
fertelmet  hagya  sejteni.  Nyugtalan  tűnődött  Róza  kétes  jövendőjén, 
de  csak  némán  lebbentek  el  sóhajtási  az  alatta  tomboló  hajósok  vad 
lármái  között. 

A  veszély  nagysága  igaz  mértéke  a  belső  erőnek.  Róza,  ámbár 
szünetlen  kitéve  szerelmi  ostromnak  s  mindig  önvédelemre  feszülve, 
még  sem  csüggede  s  nem  hiú  könnyekkel,  hanem  elhatározott  érzés¬ 
sel  távolítgatá  magától  Wernert,  ki  többször  megjelent  s  vad  indulat- 

bán  most  fenyítő  dühre  mordult,  majd  lábához  omolva  esengett ; 
de  állhatatosságát  nem  rendíthető  meg  sem  Werner,  sem  az  incsel¬ 
kedő  Brigitta,  ki  a  bűnt  s  minden  földi  éleményt  bájszínekkel 
rajzolgatván,  minden  módon  búja  kéjekre  buzgott  hevítgetni  az 
ártatlant. 

így  élt  Róza  ön  erejétől  támogatva ;  de  elzárt  madárként  énekre 
nem  nyiltak  ajkai.  Paolo  enyhítő  egyedül  fogságát :  élelemszolgálta¬ 
táskor  szabad  volt  ennek  Rózát  meglátogatni ;  a  múlt  lón  ekkor 
beszédük  tárgya  s  jótét  a  viszonyos  kiömlés.  E  balesetért  magát 
vádoló  öreg  váltig  törte  fejét,  miként  tudatná  Róza  sorsát  a  magya¬ 
rokkal  ;  de  sikertelen :  sűrű  rostély  a  tenger  felől,  s  az  elzárt  folyosón 
járkáló  őrök  gátiának  minden  közösülést. 


VII.  SZAKASZ. 

Az  első  szerelem  bármi  czéltalan,  mindenütt  életet  s  reménjd 
talál ;  így  andalgott  Róza  egjdcor  elmerülten  nézve  a  tengerre,  mely¬ 
nek  csendes  tükrén  a  búcsúzó  napsugárok  tűzfolyamként  nyúltak  el. 
Képzelete  Tihamért  festé  elébe  mint  szabadítót ;  őt  látá  érte  har- 
czolni  s  győzni.  A  gondolat :  véle  s  neki  élni !  édes  kivánattá  olvadt 
ellágyult  keblében.  Egyszerre  a  szomszéd  ablakból  ezen  —  érzetével 
épen  ellenkező  —  dal  zengedez  : 

A  tavasz  bájkellemében 
A  szép  rózsa  mint  virul ! 

Harmat  reszket  nyilt  ölében 
S  attól  édesb  lángra  gyűl : 

S  bármi  szíven  ringadoz, 

Kéjlehelve  illatoz. 

Róza  felserken.  Eleintén  úgy  vélé,  még  egy  áldozat  tartatik 
foglyúl  mellette,  de  tévedéséből  hamar  feleszmélt ;  mert  nem  bú  hangja 
volt  az,  a  mi  tovább  hallatott : 

Boldog  a  jelent  kedvellő  ! 

F 

En  malasztit  érezem  ; 

S  rám  melegre  a  hűs  szellő 
Honnan  jő,  nem  kérdezem  : 
Kétszer  él  a  csapodár, 
Míg  a  hív  tövisen  jár. 


Nem  irigylem  szerencsédet !  mond  Róza  s  el  akar  fordulni,  midőn 
egy  más  igen  kellemes  ifjonti  szózat  figyelmét  ismét  arra  vonzá : 

Büszkén  száll  a  magyar  vitéz, 

Sötét  zászló  kezében  ! 

Minden  szem  csak  reá  néz 
S  andalg  szemléletében, 

Mért  láttalak  ! 

Szép  hős  alak  ! 

Nincs  nyugtom,  nincs,  az  óta  már ! 


A  többi  szavakat  érthetetlenné  tévé  a  kaczaj,  mely  ezen  dalt 
követé  ;  csak  Minetta  név  hangzott  ki  néha  az  enyelgő  zaj  közül. 
E  daltöredék  különösen  hata  Rózára ;  önnön  érzetét  hallá  fakadozni 
s  csendes  bizodalommal  hajlott  az  ismeretlenhez.  Már  azon  tünödék, 
megszólítsa-e  szomszédját,  midőn  Brigitta  kémlelve  hozzá  lappang. 
...Melletted  vigadnak  —  mond  erőltetett  részvéttel  —  neked  is  szebb  lét 
derülne,  ha  intéseimre  ügyelnél.  Lásd !  ők  az  én  tanítványaim." 

„ Sajnálom  őket \“  felel  Róza  s  megvetve  löki  vissza  elébe  nyúj¬ 
tott  kezét  a  csábítónak. 

„Nem  illik  harag  ily  szelíd  képhez  —  mond  hunyorgatva  Brigitta, 
mint  a  ki  más  kárán  örül  —  ím  jó  hírt  hozok :  a  herczeg  tüstént  itt 
lesz.  Te  hallgatsz?  úgy  véled,  annyi  szép  ruha  az  égből  hull  szá¬ 


modra  ?  azonfelől  egy  bajnok.  —  Lásd,  én  is  fiatal  valék,  a  hét 
szépség  közül  bírtam  legalább  hattal  s  mégis  oly  férjem  jutott,  ki 
pénzét  kivévén,  nem  ért  egy  szerelmes  álmát.  De  látom,  te  sem  vagy 
űjoncz,  a  makacsság  vonzóbb,  dicsérem  mesteredet.  De  mégis, 
Róza,  ennek  is  van  határa :  adj  mindent  ;  csak  úgy  intézd  dolgo- 


dat,  hogy  az  egésznek  minden  tagocskája  hasznot  és  gyönyörűséget 
szerezzen.  “ 

„Nem  értelek  —  mond  Róza  komolyan  —  ha  annyiszor  ajánlád 
barátságod  —  add  jelét  s  távozzál  !" 

„Nem  jövök  üres  kézzel  —  folytatja  Brigitta,  gyűrűt  vesz  elő  s 
azt  forgatja.  —  E  gyűrűt  a  herczeg  küldi ;  nézd  mint  ragyog  !  Más 
ember  csak  puszta  szívvel  áldoz  s  annyit  kíván  érte :  hogy  agyon 
ásítnók  magunkat  csupa  szerelemtől ;  a  herczeg  küldi  e  gyémántot, 
saját  képét." 

Róza  egy  könnyet  töröl  le  s  szótlan  az  égre  tekint. 

„Ah !  szelídülsz  kegyalak  ?  Miért  pihegsz  oly  nehezen,  mintha 
már  is  ölelne  ?  Nos  ?  mit  izensz  a  herczegnek  ?“  kérdé  az  asszony  gűny- 
redős  arczczal. 

„Nekem  szánta  herczeged  e  gyűrűt  ?"  kérdé  viszont  Róza. 

„Neked,  neked  !  szép  angyal !“  felel  Brigitta. 

„Legyen  sajátod  —  mond  Róza  büszkén  —  csak  távozzál  s  mondd 
a  herczegnek  :  én  inkább  tőrét  mint  szerelmét  választom." 

„Köszönöm  —  mond  Brigitta  —  te  oly  nagylelkű  vagy,  mint 
szép,  kívánom,  soká  maradj  itt."  Ezzel  a  gyűrűt  fonnyadt  ujjára 
vonja  s  örömmel  nézegeti.  Ekkor  belép  Werner,  Brigitta  hozzáfordul : 
„A  gyémánt  nem  használ,  folyamodjál  karjaidhoz."  Ezt  sűgván,  mo¬ 
solyogva  megy  ki. 

„Ily  méltatlanra  bitangolod  szerelmem  adományait  —  mond 
komoran  Werner  —  magadra  vess,  ha  türelmem  szakadtával  sorsod 
nehezül." 

„Ha  ily  méltatlanra  bizál,  ne  csodáld  ajándékidat  is  azon  kézben 
látni ;  különben  tapasztalhatád,  mily  keveset  indítnak  fenyítő  szavaid  ; 
nincs  ugyan  erőm  lerázni  lánczodat,  de  lelkem  szabad  röptét  le  nem 
bilincselheted",  viszonzá  Róza. 

„Egy  kedvező  tekintet  szabaddá  tesz  —  mond  Werner  szelidebb 
hangon  —  simulj  e  szívhez,  s  minden  örömért  kétszeresen  adózik." 

„Gyilkos!  — mond  Róza  felhevülten  —  tőlem  vársz  szerelmet? 
tőlem  ?  ki  undok  tettedet  látta  és  érzi  — 

„Feledd  a  műitat,  csak  előre  nézz"  —  esdeklik  Werner. 

„Van  is  okod  fátyolt  vetni  a  rnűltra  —  mond  fontosán  Róza  —  ; 


én  örömmel  nézek  vissza  s  emlékezetem  egy  szikráját  nem  adnám  egész 
jövendődért." 

Werner  szemöldöki  öszvehúzódnak,  s  mérges  kaczajjal  dörgé  • 
„Ismerem  bálványodat !  tán  az  a  karcsú  ifjú  — " 

„Ki  porba  sújtott,"  esik  hirtelen  szavába  Róza,  büszkén  tekintve 
Wernerre. 

„Hah !  —  kiált  ez,  indulatja  teljes  kirohantával,  féltés-  s 
boszútól  égve.  —  Legyen  tehát,  imádd  az  idétlent  ;  de  kímélést 
tőlem  többé  ne  várj :  még  ma  eltépem  pártádat  s  czégérül  teszem 
ki  e  bűnháznak.  —  Kifakadó  dühhel.  —  Erezd  tehát  körmét  a  vad¬ 
nak,  ha  szelíd  bánás  nem  lágyíthata  el !"  s  vad  mozgással  közelít 
hozzája:  Róza  félre  szökik  s  borzasztó  elszánással  a  rostélyt  ra¬ 
gadja  meg. 

„Erőd  elalél  a  hideg  tetem  felett  —  mond  lángzó  szemmel  — 
ha  csak  egy  ujjal  hozzám  érsz,  e  rostélyon  szakad  szét  fejem ;  nézd 
véremet  folyni,  de  tanuld  tisztelni  az  asszonyi  erkölcsöt !"  A  nap  vég- 
sugárát  veti  reá,  megtörve  omlik  el  a  szobában  s  Róza  mintegy  szín¬ 
változott  lélek  álla  reszkető  fényben.  Werner  hátra  lép,  ajkai  remeg¬ 
nek,  kezei  alá  meredeznek,  mint  azé,  ki  mohón  valami  után  kap,  de 
szörnyű  rémülettől  visszaijesztetik. 

„Róza,  te  rettentő  vagy:  mennyire  vonzasz,  annyira  taszítasz 
vissza  —  mond  nagy  hallgatás  után  a  magával  küzdő  Werner  —  szólj, 
miért  gyűlölsz  ?" 

„Szánlak  —  felel  a  szűz  —  szánlak,  hogy  annyira  rabja  lehetsz 
indulatidnak ;  van  erőd  s  mélységben  veszteglesz,  s  a  gyöngeség  ját¬ 
szik  akaratoddal." 

„Igaz  —  viszonzá  sötéten  Werner  —  a  szabad  vitéz  most  asszony¬ 
imádó  !  de  legyen  úgy  —  kifakadó  érzéssel.  —  Halld,  Róza  !  te  vagy  az 
első, kinél  ezen  kivánatom  éledt!  Légy  hölgyem,  s  oly  fénytetőre  emellek, 
honnan  büszkén  nézhetsz  alá  bármely  királynéra ;  van  érzetem  dicső¬ 
ségre  ;  van  hatalmam  érte  vívni :  légy  hölgyem,  s  aranysugárait  fűzöm 
homlokodra. 

„Ha  vérpályád  nem  rettentne  is  —  mond  Róza  —  lehetetlen  veled 
egyesülnöm  ;  bár  oly  sértőleg  vágtál  is  életembe,  megcsalni  nem  tudlak 
—  halkan  pirulva  —  én  szeretek.  Elégedjél  e  szíves  vallással ;  de  ha 

szándékod  tiszta  :  én  magyar  leány  vagyok,  s  készüljön  bár  pallos 
árva  fejemre,  nemzetemhez  vágyom." 

„Én  áldozzak  ily  fagylaló  hidegért  ?  —  kiált  Werner  mérges  haho¬ 
tával.  —  Te  itt  maradsz,  s  szenvedésed  enyhítse  bosszúmat.  Túlesvén  a 
lágy  koron,  mely  veszteségét  csendes  könnyek  közt  felejti ;  tőlem 
ne  várj  nagylelkűséget.  Tudd  meg,  te  oly  házban  vagy,  melyet 
pirulva  kerül  a  jobb  érzés,  hol  a  szerelem  alku  szerint  megy,  s  az 
adó,  vevő,  egyiránt  csalódik.  Én  a  pulya  községnek  martalékul  vetlek  ; 
váltságot  ne  remélj,  mert  itt  hitvest  csak  bolond  kereshet."  Öszve 
borzad  Róza,  habzó  keble  kifakadni  látszik,  fehér  homlokán  gyön¬ 
géd  erei  kékre  dagadoznak ;  de  csakhamar  felerősül  s  nemes  méltó¬ 
sággal  mond  Wernerhez :  „Romlottság  közt  épen  maradni  oly  érdem, 
a  mily  alacsonyság  ide  hozatásom  ;  ez  nem  változtat,  csak  téged  inkább 
megvetni  ösztönöz.  Oh  miért  nem  vagyok  férfi,  hogy  pór  melledbe  mártva 
kardomat,  megboszulhatnám  a  megbántott  szemérmet.  Bátran  lépek  sor¬ 
som  elé  s  ha  minden  elhágy  is,  egy  tű,  egy  üvegdarab  elég  a  halálra/ 
Szégyen,  bosszú  szaggatá  Werner  belsejét ;  most  gyilkos,  most 
szerelmi  kívánat  zavará  elméjét,  hasztalan  kerese  szót  háborgó  érzeti- 
nek  ;  tűzkerék  gyanánt  forgó  szemével  ott  áll  mozdulatlan,  míg  az 
ajtón  kívül  harsány  szózat  nem  ébresztő  fel  kábultából ;  hirtelen  fel¬ 
futja  Róza  ajtaját,  s  egyik  őre  Paolot  hurczolja  elébe :  „Többször 
mondtam,  minek  hizlaljuk  hijába  ezt  a  vén  dudvát ;  ím,  késsel  táma¬ 
dott  meg,  s  ha  jókor  nyakon  nem  kapom,  talpra  kiáltja  az  egész 
házat  s  elárul",  dörmögé  a  meghitt  őr. 

„Örök  átkom  rátok !"  kiált  Paolo  s  száraz  öklét  Werner  felé 
szegzi.  Róza  reszketett.  Werner  lecsillapodva  mond :  „Zárd  el  őt,  adj 
neki  bort,  hadd  oltsa  tűzzel  tüzét."  Paolo  elvezettetik.  Werner  Rózá¬ 
hoz  fordul :  „Te  most  vér  felől  gondolkodál  ?  Légy  nyugodt :  az  orosz¬ 
lánnak  is  vannak  szelid  pillantatjai !"  —  Ezzel  szorongva  kiment  s 
távozása  szintoly  jól  esett  neki,  mint  Rózának  ;  elgyöngülten  hanyatlott 
ez  székére ;  a  szomszéd  ablakban  pedig  így  zeng  ismét  az  ének : 

A  földre  kék  homály  terül. 

A  bús  álomba  szenderül : 

S  hová  nyílt  szem  nem  juthat, 

Oda  elzártan  elhat. 

VIII.  SZAKASZ. 


„A  nyelv  kész  halni,  de  nem  a  szív,"  mond  Brigitta  Werner- 
hez,  ki  nála  komoran  fel  s  alá  jár :  érezvén,  hogy  ott  szeret,  hol  meg¬ 
vettetik  ;  csodál,  hol  örömest  gyűlölne.  „Te  szomjús  vagy,  s  a  forrás 
csevegését  bámulod  —  mond  ismét  Brigitta.  —  Sokat  változál,  herczeg, 
mióta  rabod  rabja  lettél ;  előbb  a  könny  még  vonzott,  s  nagy  hőse 
valál  házamnak:  most  elijeszt  az  erkölcs,  mely  gőgnél  nem  egyéb. 
Látom,  álomporra  lesz  szükségünk." 

„Vipera  —  mordul  ellene  Werner — szíjat  vágatok  hátadból,  ha 
valami  szerrel  élsz  parancsolatom  ellen." 

„De  csakugyan  szerelmes  vagy  —  mond  gúnyolva  Brigitta  —  s 
úgy  rémlik,  más  boldog  áll  édened  előtt.  Miért  lángolsz  ?  eltaláltam  ? 
Az  semmi,  vannak  neked  derék  embereid,  kik  döféshez  jobban  érte¬ 
nek,  mint  imádsághoz ;  egy  taszintás  —  s  vége :  a  leány  sír  és  sírtá- 
ban  az  élő  után  nyúl." 

„Nem  !  —  mormolá  Werner  magában  —  orozva  nem  gyilkolom 
meg  az  ifjút :  ő  nyíltan  aláza  meg,  boszum  is  nyilvánságos  legyen  ; 
így  kívánja  hírem  ;  —  Brigittához  fordul :  —  te  pokol  szülöttje  !  más 
módot  keress,  aranyat  adok,  de  mást  gondolj." 

„Bízd  reám  —  felel  Brigitta  —  majd  bővebben  értekezünk.  Most 
mennem  kell,  mert  oly  vendégeket  várok,  kik  nappal  sokat  papolnak 
tiszta  életről"  s  elmegy. 

Kétkedve  tért  haza  Werner ;  mi  előbb  csak  vérjáték  vala,  na¬ 
ponként  erősb  szerelemmé  vála  benne  s  váltig  kiforgatta  magából, 
vízbe  sülyedőként  minden  hab  után  kapkodott.  A  csábító  Brigittától 
most  kajánkodva  tartott,  majd  segédet  reménylett  s  így  nyughatatlan- 
kodva  bűnteté  önmagát  szerelem-,  féltés-,  s  boszútól  egyiránt  dúlt  kebele. 

IX.  SZAKASZ. 

Azon  palotának,  hol  István  vajda  megszállott,  földszinti  szobái¬ 
ban  lakott  Tihamér  is.  A  teli  hold  magasan  állott  már  a  csillagos 
égen,  midőn  ő  megvizsgálván  az  éji  őröket,  haza  tért  lovászával  s 
míg  ez  honi  dalait  fütyörészve  fegyvereit  tisztogatá,  ő  a  langyos 


levegőben  hűtőzött.  A  toronyőr  éjfélt  kiálta  s  Tihamér  is  fekünni 
készült,  midőn  egy  lassú  ének  ablakjánál  egyszerre  minden  csepp 
vérét  gyors  szökésre  forralá ;  tartalma  ez  vala : 


Sírva  nyögdel  a  fogoly  szűz 
Bú  emészti  napjait ; 

S  az,  kiért  ég,  bár  közel  van, 
Még  sem  oldja  lánczait. 

Bajnok  ébredj  !  híved  vár  ! 
Nincs  szerelmed,  szíved  már  ? 


Bajnok  fel !  ragadd  aczélod 
Szép  ártatlant  védeni : 

Díja  édes ;  jer,  ne  késsél 
A  bízót  kimenteni. 

Róza,  Róza,  Róza  kér. 

r 

Ébredj,  ébredj,  Tihamér! 

„Róza  kiált  Tihamér  s  hirtelen  kardot  ragad  s  pánczélinget 
öltve,  kirohan  az  ajtón,  majd  eldöntvén  a  vajdai  strázsát,  ki  bámulva 
néz  utána,  egyenest  az  énekes  felé  siet,  ki  árnyékba  vonult.  „Csen¬ 
desen  —  mond  egy  sötét  leplezetü  alak  —  most  ne  kérdezz  semmit, 
az  idő  rövid,  csak  kövess  bátran !“  Ezzel  gyöngéd  szorulattal  fogja 
kezét  s  az  álmélkodót  elvonja  magával.  Szűk  utczákon  keresztül  a 
tengeröböl  felé,  majd  félóráig  mentek  így ;  Tihamér  türetlenkedve 
többször  megszólítá  vezetőjét,  de  az  ajkára  tett  ujjával  hallgatásra 
inti.  Végre  egy  barna  ház  előtt  megáll  az  asszonyalak  s  kendőt  vesz 
elő  :  Most  engedd  bekötnöm  szemedet  •—  mond  —  mindjárt  czélodnál 
lészszA 

„Vakon  nem  megyek  —  mond  Tihamér  —  ha  tiszta  szándé¬ 
kod,  vezess  nyílt  szemmel;  én  védlekA 

„Esküvésem  kötelez  —  mend  az  alak  —  sem  a  házat,  sem 
rablóját  a  magyar  szűznek  fel  nem  fedezhetem.  Köszönd,  hogy  sza¬ 
badulását  eszközlöm.  A  mit  tudni  kívánsz,  később  Rózától  meghallod, 
nekem  szólni  tilos. “ 

„Akárki  légy,  rejtélyes  alak  —  mond  Tihamér  —  Róza  nevével 
hatalmamba  esél  s  vezetned  kell." 

„Mint  mondám",  felel  amaz. 

„így  hát  kényszerítlek !"  mond  türetlen  Tihamér  s  vezető¬ 
jét  erővel  tartóztatja ;  de  ez  ügyesen  kifordul  hóna  alól  s  a  nyílt 
mellékkapún  besurran.  Tihamér  utána  iránit,  de  sötétség  fogta  körül. 

„Még  rajtad  áll,  magyar !  —  hangzott  feléje  a  sötétből.  — 
Most  vagy  soha !" 

„Jer !  vezess !"  —  kiált  Tihamér  szorongva. 

„Békötött  szemmel !  —  lön  a  válasz.  —  ígérd  ezt  nemesi  sza¬ 
vadra  !" 

„Legyen  úgy  —  kiált  amaz  —  csak  jer !"  A  sötét  alak  ismét 
hozzá  suhog  és  szótlan  beköti  Tihamér  szemeit.  Néhány  száz  lépést 
haladván,  Tihamér  ajtózörrenést  hall  s  forró  vágyástól  égve,  szoro¬ 
san  tartja  vezetőjét.  „Mind  a  ketten  elveszünk  —  súgá  ez  —  ha  csak 
egy  szó  lebben  ki  ajkidon ;  akármit  látsz  és  hallsz,  fel  ne  zendülj, 
különben  Rózát  örökre  elveszted :  mert,  légy  bármi  erős,  engedned 
kell  a  nagyobb  hatalomnak."  Ezzel  feloldja  szemkötőjét.  Keskeny 
csigagrádicsnál  álltak.  A  képét  szorgosan  rejtő  kalauz  levesz  a  falról 
egy  lámpást  s  világít.  Örömborzadozva  s  kardját  megmarkolva  megy 
Tihamér  fel  a  lépcsőkön.  Szűk  folyosóra  jutnak,  s  a  mint  egy  ablak 
előtt  elmennek  „Tihamér!  Tihamér!  szabadíts!"  hangzik  egy  szózat 
a  sötétből.  Szívdobogva  áll  meg  ez,  de  kísérője  tovább  vonja :  „Mind¬ 
járt  meglátod  —  súgván  —  a  szerencsétlen  még  felkölti  az  őröket." 
Ezzel  egy  ajtót  tár  fel,  s  a  gyöngén  világított  szobából,  hol  egy 
pánczélos  férfi,  képét  sisakjába  nyomva  mélyen  aludni  látszott,  egy 
fehér  öltözetű  sugár  alak,  sűrű  fátyolban  Tihamér  karjába  röpül.  — 
„Te  vagy,  Róza?  Te  vagy?"  rebegé  Tihamér  s  örömtől,  fájdalomtól 
elfogódva,  nem  hallja  nevét  szint  azon  sötét  ablakból  ismét  bágyad¬ 
tan  kihangzani. 

„El  most,  el !"  sürgeté  Tihamért  előbbi  vezetője ;  a  karjába 
ragaszkodott  fátyolos  alak  is  esdeklő  jelekkel  sietségre  inti.  Ellap¬ 
pangnak,  s  a  boldog  Tihamér  a  testesült  szerencsét  vélte  karjain  ’ 
csüggeni ;  több  kérdést  rebege,  de  csak  hosszú  sóhajtás  lön  a  válasz. 
Leérvén  a  grádicson,  Tihamérnak  ismét  be  kellett  volna  köttetni 

szemeit.  „Nem  —  kiált  Tihamér  —  én  addig  nem  távozom,  míg  szeme 
közé  nem  nézek  a  rablónak  !"  s  ezzel  a  magas  alaknak  hirtelen  fel¬ 
hajtja  fátyolát  s  meghökkenve  kardjához  kap,  midőn  egészen  más 
képet  látott  a  lámpás  fényénél ;  e  perczben  elalszik  a  lámpás,  s  egy 
jelre  hat  ember  rohan  Tihamérnak,  s  míg  három  kardját  facsarja 
markából,  a  többiek  köpönyeget  vetvén  fejére,  elfojtják  szavait  és 
megkötözve  azon  házba  hurczolják,  hol  először  elillant  vezetője ;  itt 
a  fúlasztó  lepeltől  megmentik  s  kaczagva  hagyják  a  sötétben.  Szégyen 
s  haragtól  égve  híjában  erőlködött  Tihamér  eltépni  a  kezét-lábát 
nyügző  kötelet,  midőn  az  őt  ide  csaló  szózat  nevét  újra  han¬ 
goztatja. 

„Hah,  kígyó  !"  —  kiált  Tihamér. 

„De  nem  mérges,  sőt  szelídebb,  mint  sem  illik  irántad  —  felel 
a  szózat  —  im  elhoztam  kardodat,  jeléül,  hogy  nem  vagyok  ellensé¬ 
ged  és  lábaidhoz  teszem/' 

„Ha  még  egy  szikra  érzéssel  bírsz,  csalárd  ismeretlen,  szólj  ! 
hol  Róza?"  —  kérdé  Tihamér. 

„Feledd  el  és  légy  boldog  —  lón  a  válasz  —  im  feloldom 
kezeidet."  A  még  fekvő  Tihamér  alig  érzi  szabadon  azokat,  mindjárt 
meg  akará  ragadni  az  alakot ;  de  csak  sötét  leplét  kaphatá  meg,  maga 
eltűnt.  Tihamér  meglelt  kardjával  levágván  lábairól  a  köteléket,  maga 
előtt  tapogatózva  beljebb  megy  az  épületbe,  mely  egy  földrengéstől 
lerongált  klastrom  vala ;  kőhalmok  s  oszlopdarabok  közt  tétováz,  de 
feje  körül  egyebet  sivító  denevéreknél  se  nem  lát,  se  nem  hall. 
Hosszú  tévelygés  után,  egy  más  utczára  szolgáló  kapóhoz  jut,  melyen 
a  járást  ismerő  személy  s  férfiak  rég  elosontak.  Zavartan  nézi  a  barna 
falakat,  nem  lévén  képes  összefüggő  gondolatokra ;  szerelme  titkát 
elzárván  nem  foghatá  meg,  miért  választatott  épen  ő  czélúl  e  kétes 
játékra  s  csak  magára  boszankodott :  hogy  vak  hevében,  minden 
elővigyázás  nélkül  indult  a  fondorlók  cselébe  s  nem  ragadá  meg  a 
beavatott  énekest  azonnal.  Hosszú  tusakodás  után  a  képzelet,  hogy 
Róza,  kinek  ittléte  felől  e  történet  által  bizonyossá  lön,  tán  említé 
őt,  édesen  hata  szívére,  s  eltökélve  mindent  elkövetni,  szállása  felé 
ballag,  midőn  egy  oldalutczából  tompa  moraj  s  kardcsattogás  arra 
vonzá  lépteit.  Egy  férfi,  falhoz  támaszkodva,  már  csüggedő  erővel 

vív  két  más  ellen.  „Kettő  egy  ellen !"  felriad  Tihamér  s  oda  siet. 
A  két  gyilkos  váratlan  érkeztén  megrémülve  elszaladt. 

„A  czudarok  !  —  mond  szorult  lélekzettel  a  megtámadott  férfi.  — 
Jó  csillagom  hozott  ide,  magyar,  különben  a  gaz  lelkek  még  el¬ 
rútítnak,  pedig  magunk  embereid  —  Tihamér  mindjárt  megismeré 
Werner  hadijelét  s  távozni  akar;  de  a  férfi  karjánál  tartóztatván 
kérdé  :  „Kinek  köszönöm  éltemet  ?" 

„Csak  hogy  élsz,  minek  a  név?"  felel  Tihamér. 

„Szent  Antal,  segíts  !  —  kiált  a  férfi,  Tihamért  közelébb  szem¬ 
lélvén  —  az  ördög  játszik-e  vélem  ?  Ismerlek,  s  ha  jó  móddal  hoz¬ 
zád  férhettem  volna,  többé  nem  lehelnél.  Stefanot  még  senki  sem 
bántotta  meg  boszúlatlan." 

„Bűntelennek  érzem  ugyan  magamat  —  felel  Tihamér  —  de 
ha  valami  titkos  ösztön  ellenem  izgat,  emberedre  találtál." 

„Nézd  arczámon  e  sebhelyet,  holdfényénél  is  megláthatod  s 
emlékezzél  a  capuai  ütközetre,  hol  szép  prédámtól  megfosztál  s 
boszúm  okát  tudod." 

Tihamér  mindjárt  visszaemlékezett  az  egyes  házaknál  történt 
rablásokra,  mond  :  „Az  emberség  törvényét  írám  képedre ;  mérséklet 
nélkül  a  legszebb  diadal  is  csak  hiú  véráldozat." 

„Ha  el  nem  nehezít  kicsinyt  a  bor,  legottan  megadtad  volna 
kardlapot  árát  —  mond  Stefano.  —  Azonban  élet  életért,  ezentúl 
ment  vagy  tőrömtől,  s  ha  lehet,  megszolgálom  tettedet." 

„Jó  éjszakát !"  —  mond  Tihamér,  kedve  nem  lévén  hosszas 
beszédre  s  elhagyá  a  mindig  dörmögő  Stefanot.  Már-már  megkondult 
a  reggeli  harang,  midőn  borongva  haza  ért. 

X.  SZAKASZ. 

Eltikkadva  az  éji  viszontagság  után  s  Rózát  érdeklő  tűnő¬ 
désein,  ült  Tihamér  szobájában,  midőn  egy  csinos  leány  narancs  és 
fügével  beköszönt  nála.  Szép  ízlésű  ruhája,  bár  kaczér  inkább,  mint 
szerény,  mind  e  mellett  kellemes  magaviseleté  különzé  őt  a  többi 
frissítő  szerárosoktól. 

Nem  volt  ugyan  ő  azon  tündér  alakok  közül,  melyek  egyszeri 

látásra  hódolatra  késztnek ;  de  kisded  termete  bájait  ügyesen  tűnteté 
elő  s  fürge  mozgásival  magát  tetszetni  tudta.  Hollóhaja  tekercsbe 
szorítva,  nyíltan  hagyá  hónyakát :  csak  homlokán  lengének  sötét 
fürtök,  két  tüzes  szemet  árnyékozva,  melyekből  lélek,  negéd  s  élet¬ 
öröm  szikrázott ;  kisded,  piros  ajkai  könnyelmű  jóságot  mosolyogtak. 
Forró  néztei  mohón  legeltek  Tihamér  alakján;  de  elkomorodtak, 
midőn  ez  alig  tekintve  reá,  távozásra  inti. 

„Mért  vagy  oly  kedvetlen,  szép  magyar  ?  —  mond  a  leány, 
enyelegve  fogván  meg  Tihamér  kezét  —  az  élet  nyílt  öle  vár,  s  ma¬ 
gadban  epedsz ;  virágkertben  állsz  s  kietlen  pusztádat  sínled."  Tiha¬ 
mér  reá  meredt ;  úgy  rémlett  előtte,  mintha  ez  alakot  már  többször 
látta  volna.  „Hálátlan  férfiú  —  folytat  a  leány  —  annyit  járok  körűled 
s  te  mindig  magadba  zárkózva  nem  találsz  méltónak  figyelmedre. 
Ne  légy  oly  hideg,  mint  otthoni  levegőd ;  —  te  örömre  vagy  alkotva 
s  nem  komor  eszméletre,  mely  árnyékot  ölel  a  szép  valóság  helyett." 
Elhallgat  és  csintalanul  kacsingat  Tihamérra,  ki  néhány  darab  pénzt 
nyújt  neki,  mondván :  „Vedd  ezt  tanításodért !" 

„A  szív  csak  szívtől  vár  jutalmat ;  csak  ebben  nincs  különb¬ 
ség  az  emberek  között  —  mond  a  leány  s  szemei  kémlelve  villognak  — 
mikor  először  láttalak,  mindjárt  érzém,  hogy  kincsednél  inkább 
szeretnélek." 

„Korán  tanultál  hízelkedni  —  felel  Tihamér  —  mi  neved  ?" 

„Róza !  —  viszonz  a  leány  —  de  mi  lepett  meg  annyira  ? 
szinte  fölelevenülsz." 

„Szép  név  —  mond  Tihamér  —  egyike  azon  neveknek,  melye¬ 
ket  leginkább  szeretek." 

„Mégis  csak  üres  hang,  ha  viselője  nem  érdemesíti  azt",  felel 
a  leány  kedvetlenül.  —  „Igaz!"  viszonzá  Tihamér,  s  a  gyanútalan 
talán  megvallotta  volna,  mily  sajnos  emlékezet  csatolja  e  névhez,  ha 
egy  vitéz  sietve  nem  jön  hozzá  s  őt  a  vajdához  nem  hívja.  „Légy 
boldog,  Róza !  —  mond  Tihamér  —  s  bocsásd  meg  hidegségemet." 

„Mily  részvételt  nem  okoz  többször  a  puszta  név  is  !"  mond 
habozva  a  leány  s  szemei  vad  lángra  gyúlnak.  Tihamér  észre  sem 
vevén  a  leány  szorongásait,  néhány  aranyat  ád  neki.  „Ha  szegény  vagy, 
használd  —  mond  —  ha  nincs  szükséged,  tartsd  meg  emlékezetül." 

„Jégtetem !  —  mond  a  leány  kitörő  haraggal  —  te  érzést  tudsz 
csak  gerjeszteni,  de  oltani  nem  tudod ;  lelketlen  szobor,  nem 
kell  adományod"  s  elveti  az  aranyt.  „Kár  nevedért !  —  mond  Tihamér 
komolyan  —  hová  tűnt  belőled  az  asszonyi  méltóság,  hogy  feledve 
magad,  ily  úton  akarsz  szívet  lánczolni  ?  Légy  boldog  !"  —  Megren¬ 
dülve  s  boszútól  lángolva  távozott  a  leány ;  Tihamér  pedig  a  vajdá¬ 
hoz  sietett. 


„Készülj  útra  —  így  fogadá  István  vajda  Tihamért  —  Dezső, 
a  gravinai  várnagy  elbetegesűlt,  felséges  urunk  téged  neveze  helyére  ; 
reményiem,  megfelelsz  a  királyi  bizodalomnak.  Részemről,  bár  sínlem 
távozásodat,  mégis  örülök  a  király  választásának."  Új  pálya  nyílt 
ezzel  Tihamérnak  s  csak  Rózán  aggódó  lelke  hagya  hiányt  örömé¬ 
ben  ;  őszinteséggel  gondola  eleget  tenni  szerelmének  s  híven  mindent 
megvallott,  mi  eddig  vele  történt,  a  vajdát  kérvén :  venné  szívére 
Róza  ügyét. 

„Ifjú  szívnek  édes  a  szerelmi  titok,  azért  nem  vádolom  tartóz¬ 
kodásodat  ;  gyorsan  röpül  érzetünk,  lépve  jár  bizodalmunk  —  mond 
kegyesen  a  vajda  —  hazám  leánya  engem  is  érdekel  s  rajtam  nem 
múlik  kiny o m oztatása. "  Köszönetét  rebegvén  Tihamér,  elfogódva 
tartja  nemes  nevelője  kezét,  mint  a  beteg  a  bíztató  orvosét. 

„De  öcsém !  —  mond  ismét  a  vajda  —  az  éjjel  szíved  mégis 
kijátszá  eszedet;  az  ember  sokszor  megy  vakon  hálóba,  de  legalább 
nyílt  szemmel  tér  vissza ;  azonban  vigasztalódjál,  ki  volt  még  sze¬ 
relmes  és  okos  ?"  Szép  reménynyel  jótevője  gondjában  tudván  Rózát, 
készült  Tihamér  az  útra  s  még  az  nap  megértvén  a  király  parancso- 
latit,  a  következő  hajnal  őt,  kisérvén  ötven  magyar  lovagtól,  már  a 
gravinai  úton  leié. 

István  vajda  a  város  elöljárói  által  mindenkép  nyomoztatá 
Rózát,  kivált  a  Tihamértól  megjegyzett  városrészen  minden  házat  ki¬ 
kerestetett;  de  a  csalárd  Brigitta  mesterkedései,  kinek  a  keresők  kö¬ 
zül  többen  lekötelezettjei  voltak,  sikeretlenné  tévé  szándékát. 


XI.  SZAKASZ. 


Nincs  kínosabb  érzés,  mint  a  szív  kedveltjét  erkölcstelennek 
ismerni ;  mily  fájdalmas  tekintet  vala  Rózának,  midőn  Tihamért  ily 
helyen  és  oly  méltatlan  karokon  látta.  Borzadva  retten  fel  álmából  s 
édes  reményeit  sanyarú  lemondás  váltá  fel.  Fájdalmiba  zárkózva 
annál  nehezebben  túré  Werner  színlett  diadalmát,  ki  most  biztosab¬ 
ban  újítá  kérelmeit,  de  nem  segített  ügyén  s  mikor  átkozva  türelmét 
keménykedni  akart,  kifakadó  érzetén  ellágyult  vadsága.  A  csalfa, 
minden  emberi  szentséget  gúnyoló  Brigitta  kaczagott  magában ; 
különben  is  az  egész  dolog  csak  annyira  érdeklé,  mennyire  Werner 
rablóit  kincsei  gazdagíták ;  ennek  fejében  támadt  a  gondolat  gyanússá 
tenni  Tihamért  s  így  szerelmét  elölni ;  teljesítését  Minetta  nevű  leányára 
bízta ;  ez  csinos  külseje  miatt  szüleitől  elkényeztetvén,  korán  eltéveszté 
az  irányt,  mely  nemét  redős  arczczal  is  tisztelet  tárgyává  teszi.  Fényt 
állító  gőgje  világi  zavarba  döntvén,  elvégre  oly  mélységbe  sújtá, 
honnan  lankadó  ereje  nem  volt  képes  menekedni.  Megcsalatva  hiú 
vágyásitól  utóbb  Brigittához  került,  de  mind  e  mellett  volt  érzete  jóra 
s  forró  vére  hültével  többször  könnyezve  nézett  vissza  az  ártatlanság 
békenapjaira,  midőn  magát  a  legjobbra  is  érdemesnek  tarthatá. 

Míg  Róza  fogyasztó  búban  sínlődött,  húsvét  hete  közelíte.  Nagy 
pompával  ülék  Nápolyban  a  feltámadás  ünnepét ;  ezer  szövétnek-  s 
gyertyavilágtól  fénylett  a  város,  s  a  pezsgő  nép  énekzaja  harsogott 
a  levegőben ;  de  éjféltájban  éktelen  réműlést  okozott  egy  rettenetes 
orkán :  földalatti  zúgás  közt  a  feldagadt  tenger,  mintha  ki  akart  volna 
forrni  ágyából,  recsegtető  a  kevergő  hajókat ;  a  föld  megrendült,  itt- 
ott  házak  dűltek  öszve  sűrű,  meleg  port  szórva  a  tágosabb  helyeken 
szorongó  népre ;  a  mély  sötétségben  csak  a  Vezúv  ropogó  üszkei 
villogtak  szemsértő  fénynyel  az  éj  kormán  keresztül. 

A  nehéz  álmákból  felrettent  Róza  első  ijedtében  az  ajtóhoz 
támolyog,  de  zárva  leié ;  hasztalan  zörget,  kiált,  az  őrök  s  a  többi 
házlakosi  mind  kiszaladtak ;  de  tiszta,  semmi  bűntől  sem  terhelt  lelke, 
csakhamar  erőt  nyere  s  megnyugodván  az  isteni  végzésen,  térdére 
omolva,  várta  a  szabadító  halált.  Egyszerre  felcsattan  az  ajtó,  s  Wer- 
Kisfaludy  Á-ároly  nunkái,  II.  19 

ner  lélekszakadva  rohan  be  :  ..Jer,  jer  a  szabadba !  minden  pillanat 
szörnyű  halállal  fenyeget  !" 

„Megyek  —  felel  Róza  —  de  hogysem  ide  visszatérjek,  inkább 
hagyj  itt  vesznem." 

„Te  enyém  vagy,  ellenére  minden  földi  rettenetnek",  kiált  Wer- 
ner  s  erővel  ki  akarja  ragadni ;  ekkor  egy  sebes  rendűletre  az  ablak 
márványsarka  elvál  a  faltól,  s  a  rostélylyal  együtt  leroskad.  „Esküd¬ 
jél  az  égi  haragra  —  mond  Róza  —  hogy  szabadon  bocsátasz  !" 

„Nem,  tőled  nem  állok  el !  —  zúg  Werner  kitörő  indulattal  — 
s  ha  nincs  egyéb  mentség,  egyesítsen  a  halál"  s  a  híjában  ver¬ 
gődő  szüzet  magához  szorítván,  az  ingadozó  falak  ropogása  közt  li¬ 
hegte  szerelmét.  Róza  nagy  nehezen  szakasztja  ki  magát  rablója  kar¬ 
jából,  s  az  ablaküreghez  iramt  „a  sors  maga  nyit  utat !"  mond  elszántan 
s  a  mélységbe  mutat.  Werner  helyére  gyökerezve,  tördelt  hangokkal 
kérlelé  a  szüzet.  Az  orkán  azonban  lecsendesült,  az  őrök  s  a  ház 
lakosi  visszatértek,  az  ellankadt  Róza  más  szobába  vezetteték ;  első 
gondja  Paolo  vala,  de  az  öreg  békén  aludt. 

A  földrengés  nagy  károkat  tett,  de  csak  előkövetje  volt  még  a 
nagyobb  ínségnek,  mely  e  boldogtalan  országot  pusztítá ;  mert  a 
tikkasztó  melegben  rothasztó,  lomha  ködök  boríták  a  földet,  a  tespedt 
levegő  elnehezült  a  veszteglő  szélcsendben,  mintha  a  természet  meg¬ 
szűnt  volna  munkálkodni  egészen,  s  nemsokára  a  mirígyhalál  ret¬ 
tentő  alakokban  jelentgeté  magát.  Naponként  több-több  ember  hullott 
el  s  a  temetők  telisége  miatt  meszes  gödrökbe  hányattak,  hogy  a 
mirígyűltek  által  a  ragadékony  métely  ne  terjedhessen.  A  harangok 
bús  kongásaikkal  nem  győzték  kisérni  a  holtakat,  s  papi  szolgálat 
is  csak  áltáljában  nyűjtatott  a  népnek,  még  a  templom  sem  ada 
menedéket  az  ostorozó  csapás  ellen.  Minden  arezon  halálfélelem 
boronga.  Gyámoltalan  szülék,  elhagyatva  jajgató  gyermekeiktől,  sor¬ 
vasztó  magányban  fetrengtek,  s  nem  rég  virágzó  ifjak  emberi  segéd 
nélkül  hervadtak  el.  Ott  fekszik  egy  anya,  előbb  házának  malasztja, 
h iában  esedezve  egy  csepp  vízért,  fogyasztó  szomja  olthatása  végett; 
nincs  ki  hallaná,  csak  mosolygó  kisdede  csűsz  hozzája  s  a  kétséggel 
küzdőnek  fonnyadt  ajkairól  szívja  a  halált.  Borzongó  hajjal  látja 
a  hitves  szeretett  férjét,  férj  hitvesét  végső  vonaglásaiban  s  nem 

mer  közelítni,  megtörött  szemeinek  bezárhatására.  Itt  egy  pár  hív 
szerető,  szoros  ölelésben,  mérges  lehelletet  lihegve  egymásba,  alszik 
el.  Nincs  nemzetség,  mely  kedves  tagját  ne  siratná  s  az  emberek 
bús  árnyékként  lézengenek  elzárt  házaikban.  Irgalmatlanul  vág  az 
enyészet  a  büszke  élet  közé,  és  sötét  nyomdokán  éjjeli  madarak 
visítnak. 

Lajos  király  hívei  únszoltára  s  elgyöngült  serege  helyreállítása 
végett  István  vajdát  nevezvén  kormányzónak,  elhagyá  Nápolyt  s 
Magyarországba  tért  vissza,  egyszersmind  Wernert  rabló  népével 
zsoldjából  elbocsátván,  kitiltá  az  országból.  Boszútól  égve  a  magya¬ 
rok  ellen  fenni  vasát,  indítá  el  Werner  felekezetét.  Elköltözése  nap¬ 
ján  egy  ősz  ember  jelenté  magát  Istvánnál,  térdén  esedezve,  venné 
oltalmába,  s  ha  még  lehet,  szabadítana  meg  egy  fogoly  szüzet.  Paolo 
volt  ez,  kit  Werner,  szükségtelennek  tartván  ezentúl  tettét  titkolgatni, 
önkényt  elbocsátott.  A  vajda  tüstént  oda  siete  Róza  fogházához ; 
de  a  minden  gonoszság  alacsony  eszközét  a  mirigy  lesujtá  már.  Ott 
fekszik  Brigitta,  kénkö  színű  teste  vad  görcsöktől  vonaglik  ;  kezei,  sárga 
csontszálak,  szünetlen  a  levegőben  hadaráztak,  mintha  valami  szörnyű 
rémletet  akarnának  elűzni.  Irtózva  fordult  István  el  a  bűnöstől,  ki¬ 
nek  szétvonczolt  képe,  sivító  hangjai  nyilván  mutaták  a  sivatag  élet 
végső  szorongásait.  Egy  a  partnál  ácsorgó  hajóstól  érté  meg :  hogy 
Werner  nem  szárazon,  mint  serege,  hanem  bérlett  bárkán,  egy  fá¬ 
tyolos  asszonyt  tartván  karjain,  Calabria  felé  evezett.  A  nehéz  gon¬ 
doktól  elfoglalt  vajda  semmit  nem  tehetett  Rózáért,  visszás  környül- 
állásoktól  nyomatva  kénytelen  volt  a  szüzet  sorsának  martalékúl 
hagyni ;  mert  alig  távozott  el  Lajos,  a  békéden  nagyok  visszahívák 
Joannát,  a  változást  kedvelő  s  rendet  gyűlölő  köznép  pártot  ütött, 
s  István,  elgyöngült  seregével  a  zendülést  nem  gátolhatván,  magyar¬ 
jaival  Nápolyt  odahagyta. 


XII.  SZAKASZ. 

Werner  azonban  nem  messze  a  nápolyi  öböltől  partra  szállt 
s  gyors  paripákon  seregéhez  tért.  Joannához  szegődvén,  tábort  ütött, 
maga  pedig  gróf  Sanseverino  szép  kastélyában  vévé  lakását. 

E  kastélyban  Werneren  kívül  csak  az  udvari  mester,  egy  hideg,  fös¬ 
vény  ember  lakott ;  ennek  Lucia  leánya,  a  komoly  magas  alakot,  mely 
néha  az  erkélyen  megjelent,  herczegnének  tartván,  kiváncsi  vala  meg¬ 
tudni  :  miért  nincs  asszony i  szolgálata  s  kéré  atyját,  ajánlaná  őt  a 
herczegnéhez.  A  fösvény  atya  hasznot  gyanítván,  szólt  Wernerrel,  s 
ez  annál  inkább  hajlandó  volt  Luciát  befogadni :  minthogy  a  titkos 
bútól  epesztett  szűz  arczain  az  élet  friss  színe  lassanként  elhala.  Mély 
alázatossággal  jött  Lucia  Rózához ;  de  miként  elhűlt,  midőn  magukra 
maradván,  Róza  így  szólítá  meg :  „én  nem  vagyok  herczegné ;  csak 
egy  szerencsétlen  rableány,  szegényebb  náladnál  A  lágy  érzetű 
Lucia  egy  titkos  szerelemtől  még  inkább  a  különöshöz  vonzatva, 
hamar  részvétre  buzdult  a  fogoly  iránt,  kinek  csendes  tűrését  és 
nyugalmát,  a  tiszta  lélek  gyümölcsét,  nem  győzte  eléggé  csodálni ; 
mindent  elkövete  sorsa  enyhítéséért :  hárfát  hozott,  víg  dalokkal  mu¬ 
latván  boldog  volt,  ha  egy-két  mosolygást  nyerhete.  Rózának  is  jótét 
lön  új  társa,  s  az  emberekhez  való  bizodalom,  melyet  Tihamérral 
elveszettnek  érze,  ismét  feléledt  elzárt  kebelében. 

Egyik  nap  Werner  rövid  időre  Acciajoli  vezérhez  (ki  Joanna 
részére  e  tájban  sereget  gyűjtött)  nyargalván,  meghitt  tisztére  bízta 
foglyát  ;  ez  ura  Ízlését  közelebb  akarván  látni,  minthogy  a  szűz  több¬ 
nyire  sűrű  fátyolban  rejtezett,  Rózához  megyen,  kérdvén,  nem  parancsol-e 
valamit  ?  Komoran  lép  hátra  a  szűz,  megpillantván  a  czinkost.  „Tán  csak 
nem  vagyok  oly  ijesztő  —  mond  Stefano  félig  megbántva  —  hiszen  nem 
újság  előtted  a  katona  ;  vagy  csak  a  síma  kép  méltó  kegyes  tekintetre  ?“ 

„Elég  hogy  tűrnöm  kell  jelenléted  —  felel  Róza  —  ne  terheld  azt 
még  puszta  csevegéssel  \“ 

„Nagyon  fejünkre  nőttél  —  mond  Stefano.  —  Azonban  csak  ne 
haragudjál !  vigyázok  ugyan  reád,  mint  a  féltékeny  öreg  íiataLhölgyére, 
de  nem  ártok.  Ezer  villám  !  mióta  Tihamér  megbélyegzett,  nincs  sze¬ 
rencsém  a  szépeknél/' 

„Tihamér  \u  rebeg  Róza  félig  kérdő,  félig  sóhajtó  hangon. 

„0,  ő !  száradjon  el  keze  —  mond  Stefano  —  azonban  ismét 
megbékültem  vele  azon  este,  midőn  galamb  helyett  varjut  fogott ; 
valóban,  ha  az  ember  így  reád  néz,  nem  hinné,  hogy  imádóidat 
ekként  nyomorgassad." 

„Nem  értelek/'  mond  nyugtalanul  Róza. 

„Még  is  lángolsz  ?—  viszonzá  Stefano  —  ne  tettesd  magadat, 
mintha  nem  tudnám,  hogy  odacsalattad  őt,  tán  csak  mulatság  végett, 
pedig  érted  él-hal ;  azon  személy,  kit  helyetted  elvezetett,  mondá : 
mint  reszkete  örömében  s  mily  szorongva  rebegé :  te  vagy  Róza,  te 
vagy  ?  Most  is  bánom,  hogy  e  tréfát  elmulasztám."  Ekként  beszélé 
el  Stefano  mind  azt,  a  mit  az  őröktől  hallott,  s  Róza  ámbár  a 
történet  mélyebb  czélzását  nem  foghatá  meg,  Tihamért  mégis  ártat¬ 
lannak  vallá,  kétsége  eloszlott  s  csak  magát  vádolá,  miként  táplálha¬ 
tott  ily  fonák  gyanút;  gyermeki  hittel  üdvezlé  ismét  a  drága  képet, 
mely  tisztább  fényben  mosolygott  életére.  Te  vagy  Róza !  ezt  rebegé 
többször,  midőn  Stefano  elhagyá :  a  szerelem  édes  hangját  vélte  ezen 
szavakban  s  örömérzéssel  fogván  a  hárfát,  szorult  keblén  ez  ének¬ 
kel  tágíta : 

„Bár  a  sors  tőled  messzezára, 

Míg  a  szív  ver,  csak  érted  ég. 

/ 

Édes  szerelmed  bájsugára 
Általhat  éltem  alkonyára, 

S  bár  a  sors  tőled  messzezára 
Szent  kéjre  int  emléke  még ; 

S  ha  ébredsz  lantom  hangzatára, 

Egy  könny  legyen  hűségem  ára, 

Hogy  bár  a  sors  oly  messzezára, 

E  szív  mégis  csak  érted  ég !" 

„Minő  hangok !  —  mond  álmélkodva  a  belépő  Lucia  —  vagy 
csak  erőszakos  kiömlésnek  tartsam,  mely  a  bút  akkor  gúnyolja, 
midőn  az  leginkább  sebesít?" 

„A  dúrvaság,  mely  örömest  levonna  mindent  magához,  engem 
most  túl  emelt  a  közember  balga  vágyain,  s  a  mérget  keblemből  ki¬ 
szívta  fulánkja  —  felel  Róza.  —  Oh  Lucia,  soha  sem  szerettél?" 

„Ah !  most  is  az  a  bajom,"  mond  Lucia  s  elfohászkodja  magát. 

„így  hát  tudod,  mily  boldog  érzés  a  kedvest  egyszersmind  tisz¬ 
telhetni  is,"  mond  Róza. 

„Érzem,  —  felel  Lucia  —  csak  más  ember  is  úgy  érezné !  mit 

tagadnám,  az  uraság  kertésze,  egy  szép,  ügyes  ifjú  kéri  kezemet ;  én 
örömest  odaadnám,  de  atyám  nem  engedi,  mert  mátkámnak  mily  teli 
a  szíve,  oly  üres  erszénye.  Atyám  azt  mondja :  jobb  klastrom,  mint  pénz¬ 
telen  férj ;  én  ezt  nem  hiszem  ugyan,  de  még  sem  lehetek  úgy  vele, 
mint  szívem  óhajtja."  így  közié  Lucia  szíve  állapotját  s  szíves  vallása 
Rózát  is  őszinteségre  gerjesztő.  A  gondolat :  hogy  őt  Tihamér  szereti, 
új  czélokra  edzé  erejét  s  az  édes  tárgyon  szárnyaló  elméje  fel-fel- 
derítgeté. 

A  tettetést  nem  ismerő  szűzön  Werner  mindjárt  észrevette  a 
gyors  változást ;  de  ő  ezt  a  kénytelenségre  hárítá,  mely  úgy  vélé, 
kifog  minden  érzeten,  s  hogy  ezentúl  Róza  hazafiaiban  se  bízhassék, 
maga  tudósító  állapotjok  iránt. 


XIII.  SZAKASZ. 

Tarenti  Lajos,  már  nápolyi  király,  Werner  hűségét  megnyerni 
óhajtván,  meghívó  ezt  népével,  hogy  az  öszvegyűlt  sereg  előtt  öved- 
zené  fel  őt  vitézi  karddal.  E  megkülönböztetés  Werner  gőgjének  nagy 

élemény  vala  s  ezer  Ígéret  s  fenyegetés  mellett  megszaporítván  önjeit, 

» 

Stefanora  bízó  Rózát  s  reggel  korán  megindult  seregével. 

Még  Werner  nem  is  tűnt  el  a  látkörből,  még  messziről  látszott 
fényleni  tollas  sisakja,  midőn  Róza  már  szabadulása  lehetőségén  tűnő¬ 
dött.  ,.Most  az  idő  —  mond  Lucia  karjában  —  egy  bátor  lépés  s  ment 
lehetnék ;  ki  nem  mer,  nem  is  nyer  —  ah  segíts  !  tanácsolj  !"  Lucia 
megdöbbent  s  eleintén  lehetetlennek  vélé.  „Ha  mindjárt  innen  mellé¬ 
kednél  is  —  mond  —  hová  illannál  ?  úgy  hallom,  mindenfelől  rabló 
csapatoktól  forr  az  ország." 

„Nehezebb  sors  ennél  már  nem  érhet  —  viszonzá  Róza  —  szí¬ 
vesen  kötném  éltemet  a  leggyöngébb  reményre  ;  nincs  egyéb  válasz¬ 
tásom  :  vagy  hosszú  Ínség,  vagy  legfőbb  szerencse.  Oh  csak  a  sza¬ 
badban  egy  lóra  kaphatnék,  mi  kicsinynek  látszanék  a  legnagyobb 
veszély  ;  ha  atyád 

„Nem,  nem  —  szól  közbe  Lucia  —  ő  soha  javallani  nem  fogja." 
Róza  elővesz  egy  arany  karkötőt,  melyben  elraboltatott  s  Luciának 
nyújtja,  „ez  saját  értékem  —  mond  —  boldogult  anyám  hagyománya ; 

nemes  szíved,  tudom,  nem  kér  jutalmat,  de  tán  atyádat  részemre 
vonhatja."  Lucia  lesütött  szemmel  hirtelen  kimegy. 

„Reménytelen  hágy  itt  !"  sóhajt  Róza  s  mély  búnak  ered ;  de 
égő  vágyai  ismét  felserkenték,  nyugtalan  jár-kel,  majd  az  ablaknál 
állva  a  távolba  néz,  míg  az  alatta  dörmögő  strázsáktól  vissza  nem 
rezzen,  majd  gondolatokba  merül,  míg  ebből  is  a  mellékszobiban 
tanyázó  Stefano  nehéz  léptei  nem  költik  fel,  s  habozva  így  tétováz, 
míg  eljött  a  dél.  Lucia  néma  komolysággal  étket  hoz,  de  Róza  se 
nem  evett,  se  kérdést  tenni  nem  mert,  félvén  tagadó  választól.  Dél¬ 
után  sétálni  kívánkozott,  de  Stefano  bocsánatot  kérve  jelenté :  hogy 
parancsolatja  van,  míg  ura  visszatérend,  szobájában  tartóztatni. 
Könnyes  szemmel  magában  tépelődve  borul  Róza  kezére,  nem  is 
ügyelve  a  szép  alkonyi  égre,  mely  arany  szőnyeget  teríte  a  kies 
mezőre ;  midőn  Lucia  egy  kosár  gyümölcscsel  hozzá  lappang.  „Róza  ! 
—  mond  a  leány  —  ha  nem  csal  meg  a  remény,  még  az  éjjel  szabad 
lészsz,"  s  a  felszökött  Róza  előtt  kiöntvén  a  gyümölcsöt,  a  kosár 
fenekéről  egy  könnyű  férfiruhát  hűz  elő  ;  örömreszketve  áll  Róza  s 
nem  képes  szólani.  „Már  nincs  egyéb  mód  —  folytatja  a  leány  — 
férfiúvá  kell  lenned ;  ím  kertészem  ünnepi  ruháját  küldi,  ne  irtózz 
felöltem,  mert  nemes  szívet  takart."  Róza  elpirul  s  tekintete  hirtelen 
elröpül  a  ruha  felett.  „Ez  úton,  úgy  vélem,  legtanácsosabb, “  mond 
ismét  Lucia.  „Elkövetek  mindent  —  mond  a  meggyőzetett  Róza  — 
mindent  a  szabadságért !“ 

„Rejtsd  el  a  ruhát,  azután  feküdjél  le  s  ha  majd  az  éjjel  akár 
mikor  a  mellékszobában  énekelni  hallasz,  hamar  öltözz  fel  s  várd  be 
jöttömet :  légy  addig  nyugodtan,"  így  Lucia  s  a  gyümölcsöt  ismét  a 
kosárba  szedvén,  az  ajtót  Rózára  csattant) a. 

„Mi  boszant  úgy,  kis  leány  ?  —  kérdé  Stefano  Luciát  —  miért 
nézsz  oly  sötéten,  mint  az  elhagyott  menyasszony  ?“ 

„Mikor  annak  ott  benn  —  Róza  ajtajára  mutat  —  semmit  sem 
tehetek  kedvére ;  akaratos,  mivel  szép,  megátalkodott,  mivel  imádtatik. 
Most  haragjában  lefeküdt.  “ 

„Nem  bánom  —  felel  Stefano  —  ha  fel  sem  kél,  míg  a  her- 
czeg  megjő ;  úgy  is  vajmi  gonosz  munka  más  rovására  leányt 
őrizni.  Hagyjuk  őt !  jer,  ülj  mellém  s  mulass,  úgy  is  a  sok  ásítástól 

marad  párám,  s  a  sok  nyujtózástól  majd  minden  csontom  ki¬ 


ment  helyéből." 

„Köszönöm  szépen  —  mond  Lucia  csintalanul  —  hát  csak  az 
unalom  — " 

„Legyen  hát  szerelem, “  szól  közbe  Stefano  s  maga  mellé 
akarja  vonni. 

„Majd  későbben  !“  sugá  Lucia  s  elillan.  Róza  minden  per- 
czet  számlált,  mint  a  hívét  váró  tüzes  szerelmes.  A  harang  tompán 
köszönté  az  estét,  a  csillagok  lassanként  feltűntek,  lágy  szender- 
gésre  intvén  a  zajos  világot.  Lucia,  ki  többször  éjfélig  is  Rózánál 
mulatott,  most  ennek  betegségét  adván  örvül,  könnyen  menekedett 
atyjától  s  egy  korsó  erős  borral  Stefanohoz  ment ;  ez  nem  tudta,  a 
leánynak  örüljön-e  inkább,  vagy  a  bornak,  míg  úgy  okoskodott, 


hogy  a  kettő  együtt  legjobb  lenne :  azért  vígan  neki  ült  s  minden 
ital  után  Lucia  is  szebbnek  tetszett  előtte  s  már  háláját  csókra  he¬ 
gyesített  ajakkal  készült  jelengetni,  midőn  Lucia  tőle  elszökvén,  mond  : 
„Látom,  távoznom  kell,  ha  le  nem  csendesűlsz,  pedig  egy  víg  dallal 
mulattalak  volna." 

„Maradj !  —  esdeklik  a  lángoló  őrtiszt  —  hol  az  ének,  ott 
közel  a  szerelem,  s  így  az  agyag  lelket  szül.  Énekelj,  habár  sza¬ 
vad  nincs,  annál  szebb  vagy  magad !“  Lucia  lassú  hangon  így 
énekel : 


„Ha  kis  hajód  a  sors  szirthez  veti, 

Bízz  s  tűrj !  bú  a  halál  testvéri  párja, 

S  ha  szíved  egyszer  jégölébe  zárja, 

Ellankadnak  legszentebb  érzeti !“ 

„Ez  nálad  a  víg  dal  ?  —  kérdé  Stefano  —  hiszen  úgy  zeng,  mint  a 
nagybőjti  vecsernye.  De  hallgass  !  odabenn  valami  mozog !“ 

„Tán  Róza  nem  tud  aludni  miattunk  s  mérgében  felkelt," 
viszonzá  nyugtalanul  Lucia. 

„Hadd  hallja,  mint  kelljen  élni  e  földön,  tán  észre  jön  —  vagy 
a  mi  van  is  elveszti.  —  Legyünk  vígan  !“  kiált  Stefano,  egyet  iszik  s 
így  harsog : 

„Üssünk  össze,  habzik  a  bor, 

Szép  leány,  most  rajtad  a  sor, 

Telve  csillog  a  pohár ! 

Kéjre,  dalra  lelkesedve, 

Buzdítson  az  élet  kedve, 

A  hívnek  tűzcsókja  vár." 

„Te  az  egész  házat  fellármázod  —  mond  Lucia  szorongva  — 
ha  atyám  itt  lel,  boldogtalan  leszek  !“  s  ezzel  kiszökik  a  szobából. 
Stefano  dörmögve  kiüríti  a  korsót  s  egy  zavart  monologot  tart  min¬ 
den  üresség  ellen  s  tántorgó  léptekkel  egy  ideig  ingadoz,  azután 
székre  hanyatlik  s  nehéz  fejét  kezére  hajtva  elalszik.  Lucia  kinn 
leskelődvén,  az  ajtón  többször  betekinte  s  Stefanot  látván  álmában, 
a  már  talpig  felöltözött  Rózához  ment  s  a  remegőt  szívdobogva  az 
udvaron  keresztül,  hol  néhány  őrök  még  a  vélt  kertésznek  enyelgve 
szerencsés  jó  éjszakát  kívántak,  a  kertbe  vezette.  Kimondhatatlan 
érzés  fogá  el  Rózát,  midőn  a  kert  végén,  egy  kis  ajtónál,  a  valósá¬ 
gos  kertész  elébe  jön  s  egy  nyerges  lovat  eloldván  egy  fától,  így 
szól :  „Az  ég  vezéreljen !  ez  üdvezlésem  s  búcsüzásoin  !  Ülj  fel,  ez 
árok  hosszában  egyenesen  az  országúira  jutsz,  mely  a  Bari  földre 
vezet ;  ott  még  magyarok  vannak,  két  napig  oda  érhetsz.  Én  ponto¬ 
san  mindenről  tudakozódtam  s  azt  találom :  hogy  így  leghamarabb 
menekszel."  Róza  hálát  akart  rebegni,  de  sűrű  könnyei  elfojták  sza¬ 
vait  s  némán  dőlt  Lucia  mellére.  „Siess  —  mond  a  kertész  —  min¬ 
den  pillantat  most  drága !"  s  Rózát  a  lóra  segíti ;  még  egyszer  ter¬ 
jeszti  ez  kezeit  a  nemes  pár  felé  s  eltűnt  az  éji  homályban.  „Fran- 
cesco  !  —  mond  ömledezve  Lucia  —  ez  a  boldogtalan  minden  értéke¬ 
det  magával  elvitte  1“ 

„A  legszebb  megmaradt  —  felel  az  ifjú  —  a  te  szíved;  a 
többit  fáradság  és  iparkodás  könnyen  kipótolja."  Lucia  az  ifjúra 
hajol,  s  szerelmének  ezen  tettéből  még  az  éjjel  édesebb  titok  szö¬ 
vődött. 

XIV.  SZAKASZ. 


Minduntalan  visszanézve,  nem  sarkalják-e  üldözői,  nyargal 
Róza  a  sötétben  ;  hevült  vére  s  a  természetes  asszonyi  félelem  iszonyú 
rémietekkel  ijesztgetik  ;  minden  bokrot  egy  rablónak,  minden  szélsu¬ 
hintást  hideg  karnak  vélt,  mely  őt  megragadja  s  jégcseppektől  ázott 
arcza,  bár  keble  zajlódva  forrott.  így  leié  őt  a  hajnal ;  az  üres  káprá- 
zatok  megszűntek  ugyan,  de  új  aggódás  terhelé  :  mert  a  kifáradt  ló  már 
alig  léphete  ;  itt-ott  utasok  is  mutogatták  magukat,  s  külön-külön  kér¬ 
désekkel  ostromiák.  Végre  kénytelen  volt  leszállni,  s  a  mindig  neve- 
kedő  melegben  gyalog  vezetni  lovát ;  így  haladt  egy  darabig ;  de  gyön¬ 
géd  teste,  ilyeshez  nem  szokván,  ellankadt,  hozzá  járulván  az  éhség, 
minthogy  felingerült  érzéki  közt  a  múlt  nap  semmi  táplálékot  se  vett 
magához  ;  fogyaték  erővel  tehát  kifordul  az  útból  s  közel  egy  faluhoz, 
egy  pázsinton  megáll  s  magát  egy  platán  hősébe  vetve,  pihent,  míg  lova 
mohón  ropogva  faldosá  a  friss  füvet. 

„Hogy  mersz  itt  legeltetni  ?“  dörög  megette  egy  izmos  férfi  s  ká¬ 
romolva  ragadja  meg  a  reszketőt. 

„Engedj  csak  rövid  nyugalmat  --  esdeklik  Róza  —  tüstént 
távozom. “ 

„Nem  távozol  —  harsog  a  férfi  —  hanem  velem  jösz  s  ha  nem 
tudsz  fizetni,  lovad  nálam  marad. “ 

„Ne  légy  kegyetlen  a  szegény  idegenhez ;  életem  s  ez  a  ló 
mindenem/*' 

„Idegen  !  —  kiált  mérgesen  a  férfi  —  annál  inkább  velem  jösz, 
különben  megérzed  kezem  súlyát !“  e  végső  szükségben  eszébe  jut 
Rózának  karkötője,  melyet  egy  asszonyi  ruhával  kendőbe  takarva  ma¬ 
gával  vitt  s  azzal  kínálja.  „Ez  asszonyi  portéka  —  mond  a  férfi,  majd 
Rózára,  majd  az  aranyra  pillantván  —  te  ezt  loptad?  valld  meg  tüstént !“ 
a  megszorult  Róza  egy  szót  sem  felelhete.  „Találok  helyet  szá¬ 
modra  !“  mond  ismét  a  férfi  s  megkapván  a  ló  kantárát  s  Rózát  a 
szélső  házhoz  vezeti,  hol  az  elfáradt  egy  kőpadra  dűl,  képét  kezével 
eltakarván. 

„Mi  baj,  atyám  ?“  kérdi  egy  fiatal  leány  a  férfit. 

„Nem  elég  —  mond  a  férfi  —  hogy  minden  hatalmas  kénye  sze¬ 
rint  sarczol,  még  ily  kóborló  is  pusztítja  az  embert ;  ez  a  tolvaj,  ország¬ 
futó,  kertemben  gázolt. “  Róza  egy  esengő  tekintetet  lövel  a  leányra  s 
ez  mindjárt  tüzesen  pártját  fogta,  vélvén,  hogy  ily  szép  ifjú  ország¬ 
futó  nem  lehet,  úgy  az  ide  siető  házi  asszony  is  oltalma  alá  vette,  s 
a  férfinak  bármint  dörmögött,  elvégre  engedni  kellett.  Míg  Rózát  a 
kiváncsi  asszony  ezer  kérdéssel  kínozta,  sebes  vágtatva  jön  egy  lovas 


s  a  ház  előtt  megáll,  Róza  majd  öszveroskada,  midőn  ezen  lovasban 
Stefanót  ismerte  meg. 

„Hej,  gazda !  —  kiált  ez  —  pénzért,  szép  szóért  enni,  innya  s 
lovamnak  szénát ;  de  szaporán,  az  idő  sürget, “  ezzel  leugrik  s  a  mint 
lovát  beljebb  vezeti  az  udvarba,  meglátja  az  előtte  rejtező  Rózát.  „Hát 
ez  a  legény  miért  bukdozik,  mint  kánya  előtt  a  csirke  ?  —  mond  —  hadd 
lássalak  !“  s  fején  fordítni  akar,  s  a  mint  Róza  kirántja  magát,  könnyű 
kalapja  és  hálósüvege,  mely  haját  öszvetartá,  a  földre  esik,  s  hosszú, 
szőke  haja  szétomlott  tetemén. 

„Ezer  villám  !  —  kiált  Stefano  —  ha  Róza  nem  vagy,  én  lettem 
bolonddá !“  Az  elárult  Róza  e  kétes  állapotban  is  hamar  visszanyerő 
lelki  erejét  s  csendes  méltósággal  a  bámuló  háznépet  félre  intvén,  kérdi 
vStefanot :  „értem  jöttél  ?“ 

„Szöktem,  Róza,  szöktem  —  felel  Stefano  —  de  minthogy  vaktá¬ 
ban  rád  lelék,  együtt  térünk  vissza. “ 

„Stefano  !  —  mond  a  szűz  —  magadtól  hallám  :  hogy  Tihamér- 
nak  köszönöd  éltedet,  ezen  tettéhez  adom  örök  hálámat,  ne  gátold 
utamat ;  oh  ne  légy  eszköz  a  gyilkos  markában,  hogy  kényén  pör¬ 
gesse  létedet,  míg  becstelen  oda  vet,  csúfjára  az  emberiségnek/ 
Stefano,  ki  ha  reá  kelt  a  dolog,  bátor  vitéz  a  harczban,  de  ezen  kivül 
többnyire  mégis  csak  az  uralkodó  pillantattól  függött,  Róza  kérésétől 
most  is  könnyen  meggy őzetett.  „Maradjon  hát  Werner  —  úgymond  — 
ha  eddig  nem  tudott  meghódítani,  nem  érdemes  vesződnünk ;  merre 


szándékozol  ?“ 


„Bari  földre, “  felel  Róza. 

r 

„En  kisérlek  —  mond  Stefano  —  a  jó  kar  mindenütt  lel  mun¬ 
kát,  most  kivált,  mikor  a  világ  új  borként  forr  s  több  szüksége  van 
katonára,  mint  egyházfira  s  békés  gazdára.  De  ne  késsünk ;  tedd  félre 

az  asszonyt,  mert  Werner  ma  este  megtér  s  ha  utói  ér,  én  legalább 
tudom  hogy  járok. “ 

„0  tanított  lovagolni  —  mond  Róza  —  erőm  pedig  újul  oltal¬ 
mad  alatt." 

„Csak  jól  takard  el  képedet,  mert  a  merre  megyünk,  valamennyi 
asszony  fellázad,"  mond  Stefano,  s  hamarjában  a  lovak  után  lát  és 
míg  néhány  drágán  fizetett  étekkel  lakoztak,  Stefano  egy  történetet 
koholt,  melyben  Rózát,  egy  nápolyi  nagy  űr  leányának  vallá,  kit  most 
véletlen  meglelvén,  egy  titkos  helyre  kisér.  A  háziasszony,  szintúgy 
leánya,  megtudván  Róza  nemét,  mindjárt  öszvesuttogtak  s  nem  oly 
részvétellel  néztek  reája ;  ellenben  az  előbb  dagályos  férfi  szelídebb 
lön  s  a  csekély  kárért  vett  zálogot  is  visszaadta.  Körüllengve  édes 
reménységtől,  folytató  Róza  ismét  útját. 

Az  indulat  szárnyain  siete  Werner  a  kastélyba  s  Róza  helyett 
ezen  Írást  leié  :  „Szabadság  az  élet  fő  java,  ne  csodáld  tehát,  hogy  elsza- 
kasztám  a  bilincset,  melyre  indulatod  fűzött ;  megbékülve  válók  tőled 


el ;  végső  kérésem  ez  :  ne  állj  boszút  ártatlanon  miattam.  A  mit  nálam 
nem  lelhetél,  adja  meg  egy  nemes  szív  s  lelki  erődet  fordítsa  nemesebb 
czélokra.  —  Légy  boldog  !“  Dermedve  álla  Werner,  mint  a  kincsásó,  a 
minden  értékbe  került  s  izzadva  felemelt  üres  ládánál,  mérges  kaczajjal 
veti  el  az  írást  s  dühre  gyúlva  előszólítja  őrjeit,  kik  egy  szóval  Stefanot 
vádolták.  Hasztalan  száguldozott  szerte  a  környékben,  az  elszököttek 
nyomára  semmikép  sem  juthatott  és  nemsokára  sóvár  tűzzel  hallá  a 
harczjelt,  mely  a  véres  munkára  ébreszté. 


XV.  SZAKASZ. 

Az  elgyengúlt  magyarok  egymás  után  több  várost  vesztettek 
el.  Tihamér  mindenkép  törekedett  Gravinát  fentartani ;  de  a  többnyire 
németekből  álló  őrizet  zsold  elmaradása  miatt  pártot  ütött.  Férfias 
intézeteivel  lecsillapító  ugyan  Tihamér  rövid  időre  a  háborgókat,  míg 
Acciajoli  a  várt  bekerítvén,  azt  felkérte ;  melyre  a  lázadók  öszvegyűl- 
tek  s  vagy  a  vár  feladatását,  vagy  zsoldjokat  kérték.  Tihamér  ezt 
nem  teljesíthetvén,  amazt  nem  akarván  tenni,  bátran  közéjök  lép  s 
míg  bennük  a  becsületérzést  s  vitézi  dicsőséget  újra  felébreszteni 

búzgott,  kívül  elrivad  az  érez,  s  az  ellenvezér  ostromot  parancsol. 
A  megrémült  zsoldosok  elvetvén  fegyverüket,  vonakodnak  a  viadal¬ 
tól.  Tihamér  ezt  látván,  büs  haraggal  magyarjai  elé  áll :  „Csekély 
számunk  —  így  szól  —  a  várt  nem  menthetjük ;  de  ezen  rablelkek 
tanuljanak  pirulva  hűséget ;  ki  hazáját  szereti,  kövessen  engem !" 
Ezzel  kitör  a  kapun  és  szerencsésen  keresztül  vág  az  ellentáboron. 
Manfredóniába  akart  vonulni,  hol  a  vitéz  Csúzi  János  álla;  de  útjá¬ 
ban  gróf  de  Baux,  a  magyarok  legdühösebb  ellenségével  találkozott. 
Nem  volt  menedéke,  ismét  harczolni  kellett ;  elszánva  életét  drágán 
eladni,  rohan  az  ellenség  közé,  utána  bátor,  de  kis  számú  serege  ;  de 
az  elfáradtakon  a  sokaság  győzött.  Tihamér  bajnoki  maga  védelme- 
zésében,  minekutána  lova  is  agyon  szúratott,  megfogaték  s  vérző 
szívvel  kelle  néznie  társai  felkonczoltatását ;  békén  részesült  volna  e 
sorsban  velők,  de  a  gróf  maga  elébe  vezettetvén,  kevélyen  kérdi : 
„Te  valál  ezen  csoport  vezetője  ?" 

„Én  —  felel  Tihamér  —  mit  kivánsz  tőlem  ?"  De  Baux  kard¬ 
jára  támaszkodva,  sötét  szemmel  méregetvén  őt,  kérdi  ismét :  „Mily 
áron  válthatod  meg  éltedet  ?“" 

„Sokat  nem  adhatok,  kevéssel  te  nem  elégszel,  azért  semmit 
sem  ígérhetek",  viszonzá  Tihamér. 

„Mit  adhatsz,  kérdem?  a  győző  előtt  állsz!"  mond  de  Baux 
felingeredve  Tihamér  egyenes,  bátor  válaszitól. 

„Hol  ötven  esett  egyre,  ott  a  győzedelem  nem  méltó  kérdésre", 
felel  Tihamér. 

„Könnyen  felelsz,  én  pedig  szinte  oly  könnyen  felfüggesztetlek, 
például  a  vadaknak,  kik  ide  zúdulva  erdeikből,  pusztítják  szép  föl¬ 
dünket",  mond  a  gróf  kitörő  haraggal. 

„Ti  búja  élet  közt  sorvadó  lelkek,  ti  hívtok  minket  vadak¬ 
nak  —  mond  Tihamér  büszkén  —  ha  vadság  az :  hogy  nem 
tudunk  orozva  gyilkolni,  nem  hízelkedni  mérges  kebellel,  nem 
porban  heverni  a  megvetett  előtt,  nem  minden  pereznek  színébe 
öltözni ;  ha  ez  vadság :  akkor  nem  irigyeljük  mívelődésteket,  mely 
hiú  gőzével  az  élet  velőjét  szárítja  el  s  a  természetet  elaszalt  vázzá 
törpíti !"  ,  \;i 

„Lánczot  neki !  —  harsog  de.  Baux  —  hadd  harapja  csorbára 

agyarát :  boszúmra  kicsiny,  nem  mocskolom  be  kardomat  véreddel, 
de  a  kizsarolt  föld  népe  lássa  vesztedet!" 

„Poroszló !“  mond  megvetve  Tihamér,  békén  nyújtván  kezét 
a  békolóknak.  Gróf  de  Baux  Bitonto  városnak  vévé  útját,  hogy  ott 
több  vezérekhez  csatolja  magát.  Tihamérnak  a  rekkenő  melegben 
mindig  gyalogolnia  kellett,  s  a  földnépe  felháborodván  a  magyarok 
ellen,  kik  a  zsoldosok  kielégíthetése  miatt  nagy  sarczczal  terhelék, 
a  merre  ment,  vad  szidalmakkal  illeté.  Fogsága  első  napján  egy 
parasztházba  záratott,  száraz  földön  fekve,  elmerülve  az  élet  válto¬ 
zásain  lepé  meg  az  éj  ;  bágyadtan  pislogott  a  mécs  egyik  szögletben, 
halavány  fényt  vetve  a  barna  falakra ;  kívül  szózat  hallatik,  s  egy 
fegyveres,  nemestartású  férfival  belép  egy  asszonyalak  s  a  fogolyhoz 
közelítvén,  mond :  „Tihamér !  a  jövő  nap  léted  utolsója ;  csak  egy 
úton  kerülheted  a  bizonyos  halált  el,  ha  lemondasz  hazádról  s  ma¬ 
gadat  németnek  vallód,  vagy  olasznak.*' 

„Ki  vagy  te  szomorú  hírmondó,  ki  a  jótét  szavaival  sérteni 
jöttél  ?“  kérdi  komoran  Tihamér. 

„Nézz  meg  jól ;  tán  megismered  bennem  azt,  kitől  inkább 
boszút,  mint  segédet  várhatók*  mond  a  leány  s  tüzes  szemeit  Tiha- 
mérra  szegzi. 

„Róza!**  kiált  Tihamér,  mindjárt  megismervén  ama  nápolyi  frissí¬ 
tőszer-árus  leányt,  ámbár  most  egészen  más  formában  jelent  meg  nála. 

/ 

„En  vagyok  —  mond  a  leány  —  s  megvetésedet  így  hálá¬ 
lom  meg." 

„Köszönöm  jóvoltodat,  bár  sajnálom,  hogy  oly  tettre  tarthatál 
képesnek,  mely  örök  homályt  vetne  nevemre,"  felel  Tihamér. 

„Engedj  a  szükségnek,  legalább  fortély  gyanánt  —  mondja 
leány  —  több  magyar  menté  meg  így  már  életét." 

„Nemzetem  átka  reájuk  —  mond  Tihamér  nemes  tűzzel  —  kik 
becstelen  életért  tagadták  meg  hazájokat.  Ki  eredetét  szégyenli,  állat¬ 
nál  rosszabb,  szemtelen  gaz,j  mely  minden’földön  elgyökerezni  kész. 
A  kötélkerülte  tolvaj  mentse  így  életét,  nem  szabad  vitéz,  kinek  na¬ 
gyobb  hatalom  ereit  megnyithatja  ugyan,  de  elfajúltságra  nem  szé¬ 
dítheti  ;  mint  magyar  nemes  szálltam  síkra  s  mire  büszke  voltam  és 
vagyok,  azt  a  sírnál  sem  irtózom  megvallani." 

,.Igy  hát  minden  jó  akaratom  mellett  is  elnémulok  —  mond  a 
leány  s  ellágyúlva  mély  gerjedelemmel  Tihamér  kezét  fogja  —  mennyi¬ 
vel  vagy  boldogabb  mint  én,  te  lánczokkal  is  dicső,  én  szabad  va¬ 
gyok,  de  belsőmbe  roncsolt  s  most  éltem  szebb  kezdetén  örök  küzdés 
sorsom ;  egyet  kell  szeretnem  és  —  magamat  siratnom."  Ezt  rebeg- 
vén,  hirtelen  elvonul ;  a  férfi,  ki  mindeddig  szelíd  komolysággal 
hallgatá  Tihamért,  jobbját  nyújtván  neki,  mond  :  „Én  tisztellek,  magyar, 
elégedjél  e  szóval,  míg  tettel  megmutatom."  Erre  a  leánynyal  együtt 
eltávozik. 

Ámbár  Tihamér  Rózát  képzeltében  édesen  vonzatott  az  élet¬ 
hez  ;  a  gondolat  mégis,  nemzettagadóként  élni,  elkeseríté  minden 
ábrándozatit  a  földi  szerencsének.  A  vak  sorstól  függ  napjaink  száma, 
önerőnktől  a  nemes,  a  tiszta  halál ;  ez  emberlétünk  felséges  tulajdona’ 
mely  akkor  is  él,  ha  sírhantunkat  már  rég  az  idő  elszórta.  így  vi¬ 
gasztald  magát  Tihamér  s  a  kakas  éjféli  kiáltására  nyugodtan  hajtá 
le  fejét,  tán  az  utolsó  álomra ;  de  kevés  válhatva  künn  nagy  lárma 
közt,  „kém !  kém !"  hallatik,  s  egyszerre  a  felzörrent  ajtón  két  férfi 
alakot  taszítanak  be  az  őrök :  „Itt  várjátok  a  hajnalt  —  mond  az 
egyik  —  s  holnap  az  első  fára  veletek !"  Ezzel  az  ajtó  reájok  záratik. 
„Tihamér !"  rebeg  az  ifjabb,  reszketve  megy  feléje,  meg-megáll,  végre 
érzéktelen  karja’  közé  dűl.  Tihamér  felfogja  a  hanyatlót  s  ruháján 
tágítani  akarván,  a  legszebb  asszony-kebel  hullámzik  elébe ;  lángolva 
hajtja  fel  szemére  vont  süvegét  s  Rózát  sóhajtva,  kimondhatatlan 
érzéssel  szorítja  magához. 

„Az  ördög  kísértett,  midőn  szerelmesek  közé  avatkoztam 
—  mond  Stefano,  a  földre  vetvén  magát  —  szép  mulatság  ezeket  fohász¬ 
kodni  hallani,  aztán  holnap  Ábrahám  atyánkhoz  ballagni." 

A  viszontlátás  első  öröme  édes  könnyeket  csala  ki  a  feleszmélt 
Róza  szeméből,  de  a  szerelem  lágy  hangja  közé  csörgő  láncz  kínosan 
éreztető  vele  a  kedves  állapotját ;  a  viszonkiömlést  minduntalan  félbe- 
szakasztá  a  jelen  s  a  jövendőnek  félelme,  s  minden  kérdésnek  bizony¬ 
talan  válasza  új  rettegést,  új  kétséget  szült.  Csak  tördelten  adhatá 
Róza  elő  szövevényes  életét,  a  hosszú  beszédnek  nem  lelvén  szavakat. 
Tihamérnak  minden  ere  megrándult,  midőn  rablója  nevét  megérté. 
A  kérdésre,  miként  kerültek  ide  ?  mond  Stefano :  „A  szerelem  útján, 

azért  vakon/'  S  elbeszélő,  mily  szerencsésen  érték  el  a  Bari  földet, 
de  a  sebes  úttól  elgyöngült  Rózának  egészsége  koczkáztatása  miatt 
néhány  napig  nyugodnia  kellett ;  hogy  az  alatt  Acciajoli  seregével 
oda  érkezvén,  ők  egy  pásztorhajlékban  rejték  el  magokat,  s  midőn 
Róza  egy  német  zsoldostól  hallá,  hogy  Gravinát  Tihamér  védelmezi, 
minő  megátalkodva  vágyódott  arra,  de  csak  az  ostrom  alatt  juthattak 
azon  tájra,  s  hogy  messziről  látván  az  elszáguldó  magyarokat,  ők  is 
utánok  siettek,  de  csak  holttetemekre  találtak  s  végre  egy  a  holtakat 
zsebelő  paraszttól  hallván  a  magyar  vezér  fogságát,  Róza  feledve, 
hogy  a  háborúban  igen  olcsó  az  élet,  makacsul  meg  akarta  tudni, 
mi  történik  vele.  „Fordultunk  volna  a  tenger  felé  —  így  végzi  sza¬ 
vait  —  most  jobban  állna  fejünk,  de  lappangva  mindaddig  nyomoz¬ 
tunk,  míg  kém  gyanánt  becsíptek.“ 

„S  te  mindenütt  követted !"  mond  érzékenyen  Tihamér. 

„Ha  egyszer  benne  van  az  ember,  mit  tegyen  ?  —  felel  Stefano.  — 
Halld  Tihamér !  derék  fiák  voltatok !  a  csatahelyen  járván,  szinte 
fellobbantam  ;  többnyire  minden  magyar  körül  néhány  olasz  feküdt ; 
lelkemre !  így  legalább  tudja  az  ember,  miért  hal." 

Kín  s  üdvösség  fogá  el  Tihamért,  elgondolván  mily  szívet 
nyere  s  mily  szívtől  kell  neki  megválni,  egész  teljében  érzé  ezt  Róza 
is,  csak  a  változó  szín  arczain  mutatá  keble  harczait ;  így  hányattak 
külső,  belső  ostromtól  a  szerencsétlen  boldogok  a  szebb  élet  s  az 
enyészet  határán. 

Alig  szürkült  az  éj,  egy  őrtiszt  megjelen,  hogy  a  vélt  kémeket 
vallatni  kisérje  a  vezér  elébe ;  megrendülve  simul  Róza  Tihamér  mel¬ 
lére,  ki  őt  szoros  ölelésben  tartja,  mintha  el  akarná  rejteni  a  világ 
elől.  „Micsoda  játék  ez  ?"  kérdi  a  meglepett  őrtiszt. 

„Varázs-játék  —  szólt  közben  Stefano  —  mert  ha  akarom,  ez 
az  ifjú  oly  szép  leánynyá  változik,  hogy  csak  hűlt  helye  lesz  szíved¬ 
nek  ;  inkább  igézni,  mint  kémlelni  jött." 

„Mit  tagadjam  —  mond  Tihamér  —  igazság  az  igaznak  leg¬ 
biztosabb  paizsa ;  ez  egy  nemes  szűz,  mely  az  ellenségtől  is  méltán 
tiszteletet  várhat,  irántam  való  tette  a  legtisztább  indulatból  fakadt ; 
legyen  azért  a  szív  bírája,  gyöngéd  neme  szószólója,  s  az  emberiség 
pártfogója !“ 

„A  fővezérhez  vezetem  —  felel  az  őrtiszt  —  ha  ártatlan,  nem 
leszen  hántása ;  kövessetek.^  Róza  mindezt  csak  félig  hallá,  ellankadva 
az  elválás  gyötrelmeitől,  némán  hagyá  magát  Stefanótól  elvezettetni, 
kinek  Tihamér  kezét  tüzesen  megszorítván,  mond :  „Ha  áldozat  len¬ 
nék,  vezesd  hazámfiáihoz !“  Nem  sokára  ő  is  kivezettetett  s  feloldat¬ 
ván  lánczaitól,  ló  adatott  néki.  Útfélben  gróf  de  Baux  egy  bosszús 
tekintetet  lövellve  reája,  nyargalt  el  mellette  s  ekkor  hallá,  hogy  múlt 
este  Acciajoli  fővezér  hozzájok  érkezvén,  ennek  köszönhető  szelídebb 
bánását. 

XVI.  SZAKASZ. 


Gróf  de  Baux  osztályserege  a  mezőn  tábort  ütött,  Tihamér 
pedig  erős  őrizet  alatt  Bitonto  városba  vezettetett,  hol  a  nép  megtud¬ 
ván,  hogy  a  gravinai  várnagyot  hozzák,  tompa  zúgással  mindenfelől 
elébe  tódult  s  bámulva  nézte  deli  termetét  s  bátor  magaviseletét ;  s 
a  mint  többnyire  történni  szokott,  hogy  az  áldozat  láttára  a  legdü¬ 
hösebb  nép  is  megengesztelődik  (mert  a  háborúban  majdnem  minden 
magyar  fogoly  elvesztetett),  itt  is  a  nagyobb  szám  részére  hajla ; 
kivált  egy  fiatal  asszony,  „ő  az,  ő  az  !“  kiáltván,  minden  erővel  hozzá 
szoronkodott,  de  az  őröktől  keményen  visszahajtatván,  kiváncsi  cso¬ 
portot  gyűjtött  maga  körül  s  hálás  szívvel  hirdető  e  fogoly  ember¬ 
ségét,  ki  az  alatt  egy  magas  épületbe  kísértetvén,  egy  takaros  szo¬ 
bába  szállíttatott. 


A  veszteség  villámtűz,  mely  vagy  egyszerre  lesújt,  vagy  az  erőt 
gyors  elszánásra  készti ;  de  a  bizonytalanság  oly  lassan  rágódó  féreg, 
melynek  minden  perczben  új  fulánkja  nő  s  ez  epeszté  leginkább  Tiha- 
mért ;  hiában  kérdé  a  tömlöcztartót  Róza  iránt,  ez  csak  vállvonítva  felelt, 
s  azért  szinte  könnyebben  lehellett,  midőn  a  vezér  másnap  magá¬ 
hoz  hívatá. 

Tágas  palotában  ült  a  fővezér,  körülötte  de  Baux  s  több  al- 
vezérek ;  komolyan,  de  minden  félelem  nélkül  lépett  közéjök  Tihamér. 

„Te  emberül  vívtál  —  mond  a  fővezér  —  ezt  megvallom,  az 
igazság  ösztönöz ;  de  a  zivatar  az  erős  tölgyet  is  a  gyöngével  le¬ 
dönti  :  fogoly  levél. “ 

„Katonasors !“  felel  Tihamér. 

„A  kizsarolt  nép  áldozatot  kér  s  véres  boszút  kiált  pusztítói 
ellen  !“ 

„Nem  a  nép,  hanem  a  törvénytelen  uralkodó." 

„Nem  bízták  reád  a  királyok  ügyét"  —  szól  közbe  Acciajoli. 

„Királyom  jussait  védeni  szent  kötelességem. " 

„Ha  már  zsoldért  szolgálsz,  mindegy,  akár  kiért  harczolsz 
mond  Acciajoli  —  mi  többet  ígérünk,  ámbár  a  szerencse  kedvez.  Vedd 
a  szabadságot  és  állj  soraink  közé." 

„Követlek  uram !  mi  magyarok  nem  szolgálunk  zsoldért ;  a 
rab  bérli  el  kardját,  mi  hazánk  s  a  király  javáért  s  a  becsületért 
vívunk ;  kíméld  azért  szavaidat  és  Ítélj  halálra,  ha  tetszik,  és  ha  bakóid 
pallosai  nemzettagadásra  bírhatnak,  akkor  vess  meg,  mint  a  legnyo¬ 
morultabb  lelket, “  mond  Tihamér  nyugodtan.  Nagy  hallgatás  lön, 
minden  szem  csak  ő  rajta  csüggött. 

„Mit  késel,  vezér?  —  megszólal  de  Baux —  hadd  függjön,  mint 
többi  társai,  minekelőtt  új  veszélyt  forralna." 

„Mi  nem  vagyunk  szegődött  hóhérok  —  mond  Acciajoli, 
kemény  tekintetet  vetve  a  grófra  —  élj,  Tihamér ;  de  fogadd  vitézi 
szavadra :  hogy  e  városból  addig  nem  távozol,  míg  a  háborúnak 
vége  nem  szakad  s  nem  fogsz  ellenünk  kardot,  míg  ki  nem 
váltatok" 

„Ezt  Ígérem,"  felel  Tihamér. 

„Bízom  lelkedben,  ura  lészsz  szavadnak !“  mond  ismét  a 
fővezér. 


„Bízhatol !  —  viszonzá  Tihamér.  —  Halld,  fővezér !  ámbár  mint 
idegen,  mint  ellenség  állok  közietek,  egyben  ügy  hiszem,  mégis  ha¬ 
sonlók  érzéseink :  egyiránt  tiszteljük  az  asszony-érdemet ;  ez  oly  égi 
sugár,  mely  minden  földre  elhat ;  bátran  kérem  azért  vissza  ama  kém 
gyanánt  elfogott  szüzet." 

„Már  ő  szabad,"  felel  a  fővezér. 

„Ezzel  alacsony  rablóját,  Wernert,  szálkardra  hívom  ki  —  mond 


Tihamér  —  idézd  ide,  fővezér,  az  éjjeli  gyilkost !" 

„Nincs  idő  most  személyes  megbántásokért  küzdeni  —  felel 
Acciajoli  —  a  közügyé  most  minden  tehetségünk." 

„Tudasd  vele  tehát,  hogy  őt  színed  előtt  haramjának  nevezém, 

ki  méltatlan  a  vitézövre,  s  hogy  ezt  kész  vagyok  minden  perczben 
megbizonyítani,  esküszöm  Istenemre,  kardomra." 

„Szabadságod  első  napja  legyen  boszúdnak  elseje.  Légy  bol¬ 
dog  !"  felel  Acciajoli. 

„Ha  így  bánói  az  ellenséggel,  minő  kegyelem  marad  a  hívnek  ?“ 
mond  de  Baux  elfojtott  haraggal,  midőn  Tihamér  eltávozott. 

„A  vak  gyülölség  többet  árt,  mint  használ,  vérszomja  többnyire 
sajat  vérét  iszsza  —  felel  Acciajoli,  —  fegyvert  a  fegyveres  ellen,  mér- 
séket  a  meggyőzödhöz ;  ez  a  hős  jelszava."  Ezután  az  elkezdett  hadi 
munkáról  értekezett. 

A  mint  Tihamér  az  udvarra  ért,  ugyan  azon  fiatal  asszony, 
ki  behozatásakor  oly  tüzesen  pártját  fogta,  férjével  együtt  kar¬ 
jába  esvén  e  szavakkal :  „jótevőnk,  megmentünk !“  szállással  kínálja. 
Azok  voltak,  kiket  Tihamér  a  cápuai  ütközet  után  Werner  embe¬ 
reitől  kimentett,  s  honnan  ők,  a  férjnek  atyja  itt  előkelő  polgár 
lévén,  ide  költözködtek.  Tihamér,  kinek  Róza  égett  fejében,  vona¬ 
kodott,  fogságával  mentegetvén  magát ;  de  végre  annál  is 
inkább  engedett,  minthogy  a  fővezér  biztosa,  ama  férfi,  ki  a 
nápolyi  leánynyal  nála  volt,  azon  polgári  házat  jelelte  neki  lakásul. 
Szinte  diadalmasan  kisértetett  a  házhoz,  hol  őt  egy  tisztes  ősz 
fogadta ;  de  mily  boldog  érzés  fogá  el :  midőn  belépvén,  Róza,  már 
asszonyi  ruhában,  lángzó  arczczal  elébe  jő ;  minden  eltűnt  körűié, 
csak  a  kedves  égő  pillantatiban  leié  életét,  világát.  „Még  fogoly  va¬ 
gyok,  nem  mondhatlak  enyémnek  —  rebegé  Tihamér  —  ha  egyszer  a 
kard  oldalomon  csörög  s  rablód  vére  patakzik,  akkor  fűzöm  a  mátka¬ 
gyűrűt  kezedre." 

„Még  egy  lélek  óhajt  osztozkodni  szívedben  —  mond  Róza  — 
ő  volt  főészköze  szabadulásomnak ;  sorsomba  avatván  a  fővezért,  az 
ő  könnyei  vitatták  ártatlanságomat ;  neki  köszönjük  e  boldog  órát." 
Ekkor  belép  Sabina  (ügy  hívták  a  fiatal  asszonyt)  s  karján  csügg 
a  nápolyi  leány ;  de  már  ama  negédes  tűz,  mely  egykor  szemében 
égett,  szelíd  komolysággá  vála  s  halavány  képe  titkos  bűt  hirdete. 
„Itt  hozom  —  mond  Sabina  —  boldogtalan,  eltévedt,  de  megtért 
öcsémet !" 

„Róza !  te  itt  ?"  kérdi  lágyan  a  meglepett  Tihamér. 

„Minetta  nevem  —  mond  a  leány  —  Róza  névvel  egykor  csak 
ingerelni  véltelek/ 

„Előérzés  volt,  midőn  ama  rút  házban  úgy  szivedhez  von- 
zattam,  midőn  a  hívságos  dalok  közt  te  a  magyar  vitézt  zengéd,“ 
mond  Róza. 

„S  én  gyűlöltelek  —  felel  Minetta  —  mivel  szerettettél ;  szenvedni 
hagytalak,  pedig  csak  egy  szóba  került  volna  váltságod.  —  Tihamér- 
hoz  fordul :  —  Tudd  meg,  Tihamér,  én  valék  az,  ki  tettetett  hangon 
ablakodnál  énekelt  s  oly  csalárd  játékot  űzött  veled ;  mély  sülyed- 
temben,  a  midőn  a  gyászzászlóval  először  láttalak,  mindjárt  bűnhálót 
szőttem  erkölcsödnek,  méltó  megvetés  lón  bérem  s  az  indulat  boszúra 
gyúladt ;  így  hagyám  el  Nápolyi,  de  Baux  karján  véltem  meghűtni 
véremet ;  midőn  elfogattatál,  a  táborban  valék  s  érzetem  ismét  fellán¬ 
golt  ;  hasztalan  esdeklék  a  kegyetlen  gróf  előtt,  ő  vesztedet  eltökélé  • 
ekkor  felébredt  bennem  az  asszonyi  büszkeség,  mélyen  érezvén,  mily 
kevés  hatalma  van  a  bűnnek,  bár  habozva  nyújtsa  öröm-kelyhét,  s 
azért  alig  érkezett  el  a  nemesb  lelkű  Acciajoli,  hozzá  szöktem,  oltal¬ 
máért  és  neked  kegyelemért  esedezvén ;  ő  biztosával  hozzád  küldött ; 
minthogy  több  magyarok  hazatagadással  válták  meg  éltöket,  neked 
is  ezen  ajánlást  tettem  ;  a  nemes,  makacsságodról  értesített  vezér,  ez 
által  inkább  részedre  hajla  s  sikertelenné  tévé  a  daczos  gróf  mérges 
szándékát.  Mióta  szüleim  házát  oda  hagytam,  nem  érzék  tisztább 
örömöt,  mint  mikor  Rózát  szebb  sorsban,  és  nénémet,  ki  annyit 
pirult,  bánkódott  érettem,  itt  lelém.  Bocsássatok  meg  ha  lehet,  minek- 
előtt  egy  klastrom  magánya  elrejt  a  világtól. “ 

„Ki  megbocsátani  nem  tud,  sem  az  égbe,  sem  a  földre  nem 
való  —  mond  Tihamér  —  testvéri  szívvel  fogadd  el  kezemet/  Ekkor 
berobban  Stefano.  „Tihamér  —  kiált  —  én  búcsúzni  jövök  —  körül¬ 
nézvén  magát :  —  ezer  villám  !  mennyi  ismerős  egyszerre  !  —  Sabiná- 
hoz :  —  Haha !  te  vagy  ?  miért  fordulsz  el  ?  tán  csak  nem  haragszol 
most  is  ?  Jer,  béküljünk  össze !  hiszen  tudod,  hogy  a  háborúban 
nem  ér  rá  az  ember  órákig  egy  csókért  fohászkodni,  hanem  a  mit 
hamarjában  kap,  ahhoz  nyúl,  aztán  nézz  arczámra,  lám,  engem  is 
megcsókoltak  érted/ 

„Stefano  —  mond  Timamér  —  mi  annyi  köszönettel  tartozunk / 

„Sohase  köszöngess  —  felelt  Stefano  —  én  leginkább  örülök; 
legalább  egy  jó  tettel  dicsekedhetem.  Most  tudd  meg:  én  Acciajoli 
zsoldjában  állok  s  innen  egyenest  a  táborba  megyek  magyar  fejeket 
aprítani ;  azaz,  ha  lehet.  Isten  veletek !“ 

XVII.  SZAKASZ. 

Cornetto  városában  sötétkedett  Werner,  mióta  Rózát  elveszté, 
kegyesség  és  irgalmasság  ellenségének  hivattatá  magát  s  hol  csak 
lehetett,  e  nevezetnek  meg  is  felelt.  A  katonai  pompa,  előbb  élelme, 
most  ízetlenné  lett  elfásult  szívének  ;  komor  magányba  vonva  magát, 
szilaj  vadként  csak  akkor  rohant  elé,  ha  vérben  gázolhatott,  zordon 
kedvvel  nézvén  a  tátongó  sebeket,  melynek  sötét  veres  üregéből  hör¬ 
gőit  ki  az  élet.  De  annál  vigabban  élt  serege,  zabolátlan  örömök  közt 
pazarolván  az  öszverablott  prédát,  s  az  erős  falakban  bízva,  nem 
ritkán  mulaszta  el  minden  hadi  vigyázatot.  Ily  zajos  mulatságban 
tombolt  épen  az  őrizet,  midőn  István  vajda  egy  felleges  éjjel  Wer- 
nerre  üt  s  áttörvén  a  kapukon,  seregét  megtámadja ;  elrémülve  ragad 
fegyvert  az  őrizet,  de  az  álom-  és  bortól  részegek,  a  zavarba  elegye¬ 
dett  lakosokkal  együtt  levagdaltatnak,  vagy  elfogattatnak.  Werner 
az  éktelen  lármára  egy  ingben  kiugrik  ágyából,  hirtelenében  egy 
lándzsát  markol  meg  s  népéhez  akar  iramlani,  de  már  háza  körül¬ 
vétetett  s  mindenfelől  magyar  szablyák  villognak  elébe :  dühösen 
védelmezi  magát,  míg  lándzsája  egy  vágástól  ketté  nem  pattan  s  így 
fegyvertelen  lévén,  a  ház  fedelére  szökik.  Hajnal  hasadtával  látszott 
csak  egész  szörnyűségében  a  vérengző  munka,  minden  utcza  telve 
zsákmánynyal  s  holttestekkel,  s  Werner  a  ház  felett.  Dacz,  szégyen 
s  harag  köté  le  nyelvét,  midőn  ily  nyomorult  állapotban  Istvánhoz 
vezetteték,  dermesztő  hidegségével  egy  életunt  embernek  hallgatá 
annak  szavait  s  kifeszítvén  széles,  szőrös  mellét,  várta  a  halálos 
döfést ;  csak  midőn  a  vajda  Rózát  említé,  lobbant  fel  egyszerre 
elfojtott  tüze  s  mérges  kaczajjal  csapott  ki  elzárt  ajkain :  „Ha  még 
hatalmamban  lett  volna  —  mormol  —  e  nap  többé  nem  sütne  sze¬ 
meinkbe  !“  István  vajda  a  kemény  harczostól  még  hasznot  remélvén, 
népeivel  zsoldjába  fogadta. 

Előbbre  lobognak  ismét  a  magyar  zászlók  s  több  városok 
önként  megadják  magokat.  A  gyáva  Tarenti  Lajos  a  harczban  meg¬ 
őszült  vajdát  egy  ütközetre,  mint  valamely  kettős  viadalra  kihívja ; 
az  öreg  vezér  ezt  elfogadja.  Nap  és  hely  meghatároztatik ;  de  a 
csatát  megelőző  éjjel  Tarenti  Lajos  haladékot  kér,  s  a  vajda  észre- 
vévén  a  vesztére  czélzó  fortélyt,  néhány  száz  dzsidást  rejt  el  az  út 
mellé  s  midőn  a  nápolyiak  véletlen  meg  akarnák  támadni,  magok 
esnek  a  készített  lesbe ;  véres  harcz  után  az  ellentábor  megfutamlik, 
s  több  alvezérek,  kik  közül  gróf  Sanseverino  s  de  Baux  a  legneve¬ 
zetesebbek,  elfogatatnak.  E  fényes  győzedelem  után  egész  Bari  föld 
meghódolt,  s  a  gróf  Sanseverinoért  kiváltott  Tihamér  örömtelve  röpül 
Rózával  kedves  övéihez ;  hol  az  öreg  Paolo,  ki  mindeddig  Istvánnál 
maradt,  ázott  szemmel  üdvözli  Rózát.  Gróf  de  Baux  borzadozva  várta 
a  halált,  hallván  Tihamér  váltságát,  de  ez  a  boszú  helyett  pártfogója 
lön  s  azon  feltétel  alatt,  hogy  a  háború  végéig  ne  harczolna  a  ma¬ 
gyarok  ellen,  még  szabadulását  is  eszközlé. 

Mint  mikor  az  oroszlán  s  tigris  véletlen  öszvetalálkozik,  meg- 
hökkenve  egymás  szemébe  villant  s  torzongva,  füstölgő  torokkal  a 
vívásra  bőszül :  úgy  álltak  szemközt  Werner  és  Tihamér,  midőn 
egymást  megpillantották.  Mindenik  kardjához  kap,  a  helyet  nézve, 
hol  leggyöngébb  az  élet.  „Régen  várt  kardom !“  mond  Tihamér  s  egy 
ketté  tört  nyilat  vet  lábához.  „Életre-halálra !“  felel  Werner  s  öklét  a 
föld  felé  szegzi,  mintha  lesújtna  valakit,  s  némán,  de  zajló  kebellel 
a  vajdához  mennek  engedelmet  kérni,  s  hogy  időt  rendelne.  Kemény 
tekintettel  fogadá  ez  őket  s  békére  inté ;  de  látván  az  elrögzött  gyü- 
lölséget,  különben  is  az  akkori  idő  lelkét  követvén,  mely  karddal 
vívott  ki  minden  vitézi  pert,  a  harczi  bíróságot  elvállalta. 

„Jer  te  is  a  harczhoz  —  mond  Tihamér  a  rettegő  Rózához  — 
erőmet  nevelni  fogja  jelenléted,  s  ha  vesznem  kell,  hadd  essék  reád 
végső  tekintetem !“  Szótlan  nyújtá  kezét  feléje  Róza  s  azon  magában 
tett  szent  fogadással,  hogy  a  kedves  vesztével  ő  is  örök  gyászba  te¬ 
metkezik,  letörlé  könnyeit. 

Tisztán  tűnt  fel  a  nap,  a  földi  pára  szétvonult,  csak  vékony 
füstként  lebegett  még  a  sárga  lapályokon.  István  vajda  reggel  korán 
lovagjait  a  síkon  négyszögletbe  állítja,  maga  pedig  Rózával  s  több 

alvezérekkel  közepeit  helyet  foglal.  A  tárogató  harsog,  s  a  két  baj¬ 
vívó  leugorván  a  lóról,  sisak  s  pánczél  nélkül  a  négyszögletbe  lép  s 
fenszóval  küzdő  vágyódását  jelenti  a  vajda  előtt.  Werner  homlokán 
a  megvetett  szerelem  s  boszú  sötétlik ;  szeme  villámai  Rózáról  hir¬ 
telen  Tihamérra  szállnak,  ki  elszántan,  a  boldog  szerelem  szelíd  tüzé- 
vel  csügg  kedvesén.  A  második  jelre  mindenik  kardot  húz :  Werner 
kétélű,  széles,  egyenes  vasát ;  Tihamér  görbe,  sugár  szablyáját,  s 
hüvelyüket  a  földre  vetik.  Komor  csendességben  állnak  a  vitézek, 
csak  Róza  kebléből  tör  ki  néha  mély  sóhajtás.  A  küzdők  szertemen¬ 
nek,  Tihamér  haját  visszasimítgatja  s  a  távolról  nézteit  Rózára  füg¬ 
geszti,  míg  Werner  vasát  próbálgatja.  Harsog  a  harmadik  jel,  s  a 
háborgók  öszveütköznek.  Fütyülve  hánynak  szikrákat  a  vasak,  a  mint 
öszvecsattognak.  Az  erős  Werner,  rettentő  vágásokat  sújtogat  Tiha¬ 
mérra  ;  ügyesen  védelmezi  ez  magát,  s  villogó  kardjának  csak  villáma 
látszik  a  gyors  forgatásban ;  sokáig  felfogja  Werner  csapásait,  de  a 
súlyos  csapásoktól  erei  zsibbadoznak ;  már  két  sebből  fecskendezik 
vére  s  gyöngébben  harczol.  Tompa  zúgás  hangzik  mindenfelől,  a 
derék  ifjat  mindenki  már  elveszettnek  tartja.  Róza  homályos  szemmel 
szédelegni  kezd.  A  közrészvéttől  még  inkább  felingerült  Werner,  ha¬ 
bozva  emeli  kardját  a  végső,  halálos  csapásra,  midőn  bőszült  neki- 
estében  bal  lába  megsikamlik  s  hanyatt  esik.  Tihamér  büszkébb, 
hogysem  e  vak  szerencsét  használná,  hátralép,  s  leeresztvén  kardját, 
mond  nehéz  lélekzettel :  „Kezemben  volt  életed,  de  ily  módon  nem 
akarok  győztes  lenni. “  Werner  felugrik,  merőn  maga  elébe  néz,  el¬ 
veresül,  keble  feldagad,  erei  vonaglanak  s  ajakát  vérig  harapja ;  tü- 
retlen  várakozás  ég  a  jelenlevők  képén.  „Atkozott  szerencse  —  kiált 
Werner  —  többé  nem  leszek  bolondod !“  egyszerre  kardját  ketté  töri 
s  a  földhöz  sújtván,  Tihamérhoz  fordul:  „Halld,  Tihamér!  én  meg¬ 
győzödnek  vallom  magamat,  reményiem,  megelégszel. “  Azután  Rózához 
fordul,  szólni  akar,  de  csak  tördelt  hangokat  rebeghet.  Lovára  kap 
és  elszáguld.  A  sok  vértől  megfosztott  Tihamér  elgyöngülvén,  öszve 
roskadt ;  de  csakhamar  felüdült  s  Róza  ápoló  karjain  szebb  életre 
tenyészett.  Werner  még  azon  éjjel  eltűnt,  merre,  hová,  azt  senki  sem 
tudta  meg. 

Könnyű  lett  volna  Istvánnak  a  fővárost  ismét  elfoglalni,  de  a 

németek  elmaradt  zsoldjokért  pártot  ütnek  és  a  pénzben  szűkölködő 
vajda  ki  nem  elégíthetvén  őket  s  még  nagyobb  veszélytől  tartván, 
hív  magyarjaival  Manfredóniánál  hajóra  szállt  s  elhagyá  ezen  orszá¬ 
got,  hol  ledöntött  várfalak,  kirabolt  templomok,  leégetett  falúk  s  te¬ 
meteken  holttestek  közt  lézengő  koldusok,  előbb  birtokos  polgárok, 
halavány  képpel  hirdeték  a  pusztító  háborút. 


XVIII.  SZAKASZ. 


Mint  a  hajós,  ki  annyi  zivatar  után  kedves  hazája  partjait 
kékelleni  látja:  úgy  álla  Róza  a  drága  határnál,  midőn  Tihamér 
mondá :  ,,Ez  a  magyar  föld !“  Hosszan  szívta  be  a  honi  levegőt  s 
egy  édes  könnyből  kifejlett  lelkes  tekintet  Tihamérról  a  környékre 
szállott,  mely  bájosan  nyílt  meg  előtte. 

Látható  örömmel  fogadá  Rózát  a  nagylelkű  király  s  megértvén 


történetét  s  nemzetségét,  megilletődve  emeli  fel  a  lábához  borúitat : 
„A  vér-itélettől  felment  királyi  szavam  —  mond  —  az  üldözés  napja 
megszűnt.  Élj  szabadon,  nemes  szúz,  atyád  birtokában ;  a  törvény 
ótalma  s  egy  nemes  férj  szeretete  boldogítsa  létedet !“ 

„Uram,  királyom  !  —  mond  elragadtatva  Tihamér  —  ezen  ke¬ 
gyességedért  véremmel  adózom  s  csak  a  legutolsó  cseppel  szűnjék 
meg  hálám. “  Lajos  elértvén  kiömlését  a  teli  kebelnek,  felel :  „Vitéz 
karodat  még  most  elfoglalom  ;  ha  eg3Tszer  Nápoly  meghódol,  akkor 
élj  bízvást  szíved  ösztönének,  és  a  repkény  mellett  viruljon  a  myrtus.“ 
Az  új  hadviselésre  gyors  készületek  tétettek ;  a  királyát  szerető 
magyar  nemesség,  országgyűlésen  kívül  is,  számosán  megjelenik. 
Róza  fentebben  érzett,  hogysem  Tihamért  csak  egy  szóval  is  tartóz¬ 
tatta  volna,  ámbár  valami  nevezhetetlen  szorongást  érze ;  mint  Tiha¬ 
mér  jegyese  Apor  vajdánénál  maradt  s  édes  dalokat  röpítvén  a  távol 
mátka  után,  a  hárfa  lön  ismét  egyetlen  biztosa. 

Lajos  király  Manfredóniában  partra  száll  s  elérkezett  seregét 
megindítja.  Útközben  a  nyughatatlan,  csak  rablást  íorraló  német 
zsoldosoknak  a  gazdag  Baroli  városa  éleszti  kapzsiságokat,  s  mint¬ 
hogy  a  király  a  zsákmányozásokat  gátlani  akarta,  az  engedelmes¬ 
séget  felmondják.  A  felhevült  király  fenyítésöket  Apor  Andrásra  s 


Tihamérra  bízza ;  kétezer  lovaggal  elszélesztik  ezek  s  a  városból  ki¬ 
űzik  őket ;  de  a  zsoldosok  egy  más  kapun  ismét  visszarohannak ; 
erre  szörnyű  vérontás  támad,  mely  a  zsoldosok  s  a  közéj ök  elegye¬ 
dett  olasz  rablók  eltörlésével  végződött !  de  haj  !  a  győzedelem  ára 
Tihamér.  —  Midőn  a  pártütők  visszafordultak,  ő  volt  az  első,  ki 
közéjök  robbant,  s  míg  a  másfelől  üldöző  magyarok  segédjére  érkez¬ 
tek,  hátul  egy  rabló  nyakcsigolyába  döfé  lándzsáját.  Vérében  leiék  s 
néhány  óra  múlva,  Rózát  rebegvén,  kedves  nevelője  karjában  adá  ki 
lelkét.  Komoran  áliák  körül  bajvívó  társai  és  sok  szem,  mely  soha 
nem  sírt,  könnyezett  felette.  Fegyverestül,  paizsa  vánkosűl,  tétetett  a 
sírba,  s  a  szomorú  király  maga  veté  reá  az  első  marok  földet,  mely 
kedveltjét  örökre  elrejté. 

„Teljesedett  tehát  az  átok  és  én,  egyetlen  élő  csak  nemzet¬ 
ségemből,  szerencsétlenebb  vagyok,  mint  a  kit  a  pallos  elaltatott !“ 
mond  Róza,  hallván  Tihamér  halálát.  Anyjáról  maradt  birtokát  sze¬ 
gényeknek  osztá  el  s  ama  kertésznek,  ki  egykor  szabadulását  esz¬ 


közlé,  tetemes  jutalmat  küldött,  mely  által  az  Lucia  férje  lön.  Paolot 
a  vajdáné  ápolására  bízván,  búcsút  mondott  a  világnak  és  szent  Klára 
klastromában,  fájdalmára  mindazoknak,  a  kik  csak  ismerték,  a  fátyolt 
vette  fel.  Belseje  képét  egy  szép  elmének  ezen  soraival  festjük : 


- Keblét  szomorún  bezárja, 

Nem  szeret  semmit,  de  nem  is  gyűlölhet ; 

Szíve  óhajt  még,  de  üres  vadonban 
Hal  ki  nyögése  ! 

Sok  évek  lefolytak,  s  Róza  mint  fejedelemasszony,  az  Isten 
mellett  Tihamér  szívében,  egyedül  csak  sanyarú  kötelességeinek  élt. 
Egy  zarándok  jelenteié  egykor  magát  nála :  Róza  magához  bocsátja  és 
Werner  omol  lábaihoz.  Mély  sebhelyek  fedék  arczait,  izmos  teteme 
elgörnyítve  a  sok  viszontagságtól,  előbbi  erejének  csak  vázait  mutatá ; 
csak  a  komoly  tűz  égett  még  előszült  pillái  alatt.  Vad  indulatjait  az 
idő  elölte,  de  Rózát  szelídült  lánggal  keblében  hordozá.  Tiz  eszten¬ 
deig  járt  s  harczolt  a  szentföldön,  de  a  vágyódás,  Rózát  még  egyszer 
láthatni,  Magyarországba  készteté.  „Oh  ifjúságom  ^emlékezete ! 


sóhajt  Róza  —  mily  komoran  tűnsz  fel;  Werner,  így  látjuk  meg 
egymást  ?“  s  a  rég  elapadt  könnyforrás  újonnan  kifakadt. 

Werner  remete  lett  s  élelmét  a  klastromból  nyeré.  Többször 
látá  Rózát,  s  midőn  a  templomban  az  ájtatos  kar  megzendült,  fel- 
lengző  lelkét  közelebb  vélte  az  élő  szentéhez,  mely  csendes  békére 
tanítá.  Nemsokára  a  harang,  mely  Rózát  kora  sírjába  kisérte,  Werner 
felett  is  szomorúan  megkondult. 


Reá  szakadnak. 

De  a  mit  érzett 
Rokon  kebelbe  tér ; 

( )rök,  miként  az  ég, 

A  melytől  származott. 


Elhamvad  a  szív 
Forró  vágyásival, 

Es  a  sötét  falak, 
Hideg  tanúi 
Csendes  fájdalminak. 

SOK  BAJ  SEMMIÉRT. 

K*  LAJOS  M*  BARÁTJÁHOZ. 

(1824.) 


1. 


Kedves  barátom  !  két  esztendei  tévelygés  után  a  külföldön,  is¬ 
mét  ifjú  korom  csendes  helyéből  írok ;  atyámnak  és  a  nagyvilágnak 
tartoztam  ezen  úti  adóval  s  teljesítém,  a  nélkül,  hogy  belsőm  hajdani 
örömim  s  barátim  iránt  elhidegült  volna.  Egyik  szerzett  főtapasztalá¬ 
som  az :  az  ember  itthon  sok  tárgyat  fel  se  vészén,  a  mit  máshol 
csodál,  s  a  képzelet,  mely  örömest  távolt  keres,  végre  csak  ott  nyug¬ 
szik  meg,  hol  ébredő  lelkünk  először  fejlett  ki  a  sejtések  homályaiból. 

Vidám  kedvvel  járom  be  a  tájt,  hol  minden  oly  rokon  s  szív¬ 
hez  szóló.  Künn  ugyan  szebbet  s  felségesbet  láttam ;  csodálva  kelle 


hódolnom  az  emberi  észnek,  mely  művészlélekkel  varázskört  von 
maga  körül ;  de  szeretetre  még  is  csak  hazám  földe  bírhat,  s  pásztori 
létünk  egyszerűsége  vonzóbb  zajló  piarczinál  a  fényűzésnek,  hol  kiki 
mindenét  vásárra  viszi,  s  nyereség  intézi  lelki-testi  tehetségeit.  A  büszke 
sír,  mely  márványhalmokkai  az  időt  gúnyolja,  nem  gerjeszt  oly  ér¬ 
zésre,  mint  a  kisded,  mohos  kő,  mely  boldogult  szülőim  hideg  ham¬ 
vát  födi. 

Leginkább  mulatok  azon  omladék  közt,  mely  a  lakásunk  mel¬ 
lett  lévő  dombon,  százados  tölgyek  között  áll ;  hol  őseim  hajdan 
laktak,  csatáztak.  Emlékezel,  mily  gyönyörű  onnan  a  kilátás  ?  mily 
bájló  S*  városka  fekvése  nyugoti  részén,  s  az  országút  csavargása, 
mely  élet  gyanánt  most  bokrok,  lapályok  közt  el-eltűnik,  majd  virá¬ 
gos  halmokon  ismét  szembe  ötlik,  míg  a  messzeség  homálya  végkép 
nem  rejti  el.  Itt  a  múltnak  képei  vonúlnak  el  szemem  előtt  s  hazám 
történeteit  erős  és  gyönge  vonásival  fontolgatom.  Hej  barátom !  mért 


317 


szálltunk  le  a  magasról !  Az  erős,  de  szabad  levegőt  a  puhább  ma¬ 
radék  nem  bírván,  leszállt  a  völgybe,  hol  a  földi  gőz  sötéten  borong 
felette.  De  elég !  lásd  ebből,  mint  élek  és  érzek. 

9 

Ha  az  ember  éjfélkor  ír,  mikor  nappal  is  rá  érne :  jele,  nem 
tud  aludni,  s  ez,  ha  különben  testi  baj  nem  virraszt,  feszes  állapot, 

f 

s  inkább  tapasztalni,  mint  festeni  lehet.  En  tudom  okát  s  épen  azért 
ébren  álmodozom.  Egy  nem  ritka  eset  emelt  ki  nyugalmamból.  Nevess 
ki  ha  tetszik ;  de  ne  vádolj  !  Gondold  meg  azon  bölcs  mondást :  mit 
vak  esetnek  hívunk,  az  jön  épen  legmélyebb  forrásból. 

Tegnap  ismét  a  várhegyen  valék ;  már  nem  tudom,  a  szelíd 
alkony-e,  kisérve  madarak  zengzetitől,  vagy  más  valami  titkos  előér- 
zés  lágyított-e  meg :  de  minden  tárgy  életet  nyere  hevült  képzetimtől. 
Szinte  kiömölve  magamból  néztem  a  távolban  ég-  s  földet  testvéri 
csókban  olvadozni ;  ez  a  szerelem  képe !  gondolám,  mely  világokat 

rokonit,  és  az  éltető  nap  csak  egy  piczinyke  szikrája  ezen  mennyei 

/ 

lángnak.  így  eszmélkedve  ballagék  le  a  völgynek,  tudja  Isten,  mi  nem 
kerengett  fejemben ;  midőn  egyszerre,  nem  is  ügj'-elve  a  léptemet 
gátló  vízmosásra,  valami  másfél  ölnyi  mélységbe  zuhantam.  A  szé¬ 
delgő  ideák  megszűntek,  de  éktelen  szorongás  lepett  meg,  midőn  azon 
pillanatban  asszonyi  sikoltást  hallék  felettem.  Első  tekintetem  egy 
leányba  ütközött,  ki  ijedtében  szinte  halaványan,  a  parton  álla  s 
gyöngéd  karjait  segédül  felém  terjengeté.  Gondolhatod,  mily  hamar 
talpon  s  néhány  szökéssel  megette  állék.  Mit  szóltam,  mit  míveltcm, 

azt  magam  sem  tudom  ;  halotti  dermedésben  néztem  a  szép  alakra, 

// 

ámbár  vérem  soha  tüzesebben  nem  szőkéit.  O  kellemes  hűledezéssel 
fátyolát  piruló  képére  vonván,  örömét  rebegve  szerencsés  estemen, 
elfordult  s  eleinte  halkan,  utóbb  szaladva  távozott,  s  a  fák  közt  tűnt 
el.  Ügyetlenségem  érzete  s  a  csodálat  engem  lekötve  tartott,  zavartan 
néztem  utána,  míg  az  esti  levegő  hazautasított. 

Atyámat  nyugtalankodva  lelém  s  elmaradásom  okát  adván, 
mondá  nevetve :  „így  jár,  ki  szünetlen  a  felleget  méri.  Mint  föld  gyer¬ 
mekének  szükség,  hogy  néha  le  is  nézzünk,  mert,  a  ki  megbotlik, 


homokot  árul."  Ekkor  vevém  észre  portól  fakó  ruhámat  s  a  mi  több, 
hogy  kalap  nélkül  tértem  vissza. 

Mit  szólsz  ezekre  ?  Én  legalább,  ha  rajtam  ez  néhány  év  előtt 
történik,  azon  tüneményt  berki  tündérnek  tartottam  volna ;  bájaira 
nézve  annak  is  illenék.  Most  azt  vélem,  hogy  ő  is  halandó,  s  épen 
azért  óhajtanám  életembe  szőni.  Nemde  mosolyogsz,  hogy  érettebb 
koromban  is  egyszeri  látásra  oly  szívért  hevűlök,  mely  vagy  másé, 
s  ha  nem,  árokban  keresi  hívét  ?  Azonban,  nagy  idő  kell-e  frigyesülni 
valakivel  ?  Lassan  tesz-e  vizsgáló  lelkünk  egy  szép  tulajdont  a  más¬ 
hoz,  míg  a  szerelem  mértéke  megtelik  ?  vagy  pedig  egy  lelkes  tekintet, 
egy  lelki  villanás  már  elég  lángítani  a  szunnyadó  érzést  ?  Ezen  kér- 
désimre  felelj,  de  hagyd  szívedet  is  közbe  szólani. 


3. 

Szerte  jártam  a  környéket,  meglátogatván  a  szomszéd  urakat. 
Ki  leányát,  ki  húgát  s  egyéb  rokonát  mutatá  be ;  némely  virágot  lel¬ 
tem  távollétem  alatt  kifeselve,  de  a  kedves  tünemény  nem  volt  kö¬ 
zöttük.  A  városban  is  kérdezősködtem.  A  fogadós  feldicsérte  magát, 
mennyi  utazó  megfordul  nála,  de  én  mind  ebből  semmi  nyomát  nem 
lelém  s  békételen  tértem  haza. 

Szinte  várom  kérdésedet,  t.  i.  ha  egy  pillanat  annyira  elbájolt, 
mért  nem  mentél  utána?  minden  illendőséggel  kinyomozhattad  volna. 
Helyesen,  barátom  !  de  gondold  el  gonosz  helyheztetésemet ;  azonfelül 
tán  magad  is  tapasztalád :  ha  szívünk  mozdul,  eszünk  kereki  ha¬ 
mar  öszvezavarodnak,  s  ha  ezen  mentséget  is  gyöngének  találod 
—  szeress  ! 


4. 

Épen  válaszodat  olvasám,  melyben  a  szerelmet  unalom  gyer¬ 
mekének  tartod  s  ezzel  nem  kis  boszúságba  hozál,  midőn  atyám, 
levelet  tartván  kezében,  szobámba  lépett  s  ezen  szavakkal :  „Fiam,  jó 
újságot  hozok  !“  melléhez  szoríta.  Az  újság  ez :  ő  ismeretségei  által 
a  fővárosban  számomra  hivatalt  szerzett.  „Az  út  —  mond  —  nyitva 
legfőbb  méltóságra,  ha  ezen  nemes  czélt  csüggetlen  folytatod.  Ideje 
már  a  polgári  életbe  is  avatkoznod ;  az  emberi  szövetség  mindenkit 

szolgálatra  kötelez,  s  ez  kútfeje  az  igaz  szabadságnak,  mely  hogy  az 
egészre  terjedjen,  az  egyes  terhet  békén  viselni  ösztönöz.  Csak  ott 
állandó  a  törvény,  hol  szegény,  boldog  annak  sikerén  fáradoz,  s  nem 
ott,  hol  félrevonultan  a  közügytől  jobb  időket  siratva,  egymás  sé¬ 
relmeit  panaszolják.  Nem  sokára  együtt  indulunk  el,  s  Örömmel  né¬ 
zem,  ha  atyai  szorgalmam  gyümölcsét  használod. “ 

Ámbár  ilyesekre  elkészültem  s  megyénkben  valami  tisztséget 
keresni  szándékoztam,  mégis  ezen  váratlan  hír  kedvetlen  lepett  meg ; 
de  jó  atyám  örömét  tekintvén,  időt  se  vettem  a  megfontolásra  s  tét- 

szésére  bíztam  sorsomat.  O  bennem  él  és  azt  véli,  hogy  neve  új  díszt 
nyerend  általam,  s  én  hálátlan  volnék,  ha  függetlenségemmel  nem 
adóznám.  Nem  várok  ugyan  sokat ;  de  nem  is  rettegem  a  jövendőt. 
Az  emberekkel  nem  oly  nehéz  élni,  miként  négy  fal  között  véljük:  ha 
nem  vágyunk  felettök  ragyogni,  vagy  nem  kénytetünk  tőlük  kegyel¬ 
meket  fogadni.  Hála  sorsomnak !  mind  ezektől  ment  vagyok. 


Atyámmal  szerencsésen  elértem  rendeltetésem  helyére.  Első 
napokban  mindjárt  a  nagy  s  kisebb  urakat  (kiknek  egyenes,  vagy 
mellékes  befolyások  van  tisztemre)  eljártuk,  s  ha  mindannyi  szép 
ígéretek  közül  csak  néhány  teljesedik  is,  sok  hajlongásom  nem  esett 
hiában. 

Új  tisztem  csak  délig  tart,  a  délutáni  órák  egészen  magamék. 
Most  szállásom  igazgatásával  foglalatoskodom.  Atyám  néhány  hetet 
itt  tölt,  igen  meg  van  elégedve,  csak  néha  valami  titok  akar  kitörni 
belőle,  melyet  makacsul  takargat  mindig.  A  kedves  ismeretlen,  több¬ 
ször  mint  akarom,  beszökik  álmaimba  s  nagy  oka,  hogy  az  idevaló 


szépekből  még  egy  sem  hata  rám. 

Az  idő  miként  játszik  velünk,  miként  másítja  és  forgatja  az 
embert  —  ezt  leginkább  látom  most  egyik  iskolatársunkban.  Emlé¬ 
kezel  Perjes  nevű' fiúra,  kit  lomhasága  s  örökös  álmossága  miatt  új 
Morpheusnak  tartván,  untalan  csipdezénk  ?  Ez  most  itt  független  sors- 
bán  él,  ha  csak  a  játszóasztal  lekötve  nem  tartja.  O  mindent  tud  s 
ismer,  ezer  gondolatok  forrása,  kész  eszköz  mindenütt  mindenre,  hol 
jó  asztalt  s  tele  erszényt  gyanít ;  egy  szóval  eleven  krónikája  a  város. 


320 


üszvetalálkozásomkor  véle,  ittlétem  czélját  megértvén,  tüstént  minden 
elöljáróim  biographiáit  elbeszélte  s  oly  valóan,  mintha  mindegyik 
meghittje  volna.  „Te  nyargalva  mégy  elő  —  mond  —  neked  homlo¬ 
kodra  van  írva,  hogy  tiszttartód  otthon  nagyságok  Én  tettel  s  tanács¬ 
csal  akár  mikor  szolgálok,  mert  ha  más  nem  csal  meg,  magad  csalod 
meg  magadat.^  Ki  tudja,  mit  nem  hordott  volna  öszve,  ha  egy 
zömökös  úr  nem  közelít,  kit  is  megpillantván,  súgá  fülembe :  „Ez  a 
jó  úr  pinczéje  lelkét  az  orrán  hordja;  mindjárt  hozzá  megyek  ozson- 
nára  —  de  tiszteld  őt,  mert  szörnyű  hazafi,  haragszik  a  napra,  hogy 
nincs  bajusza  s  az  angyalkákat  is  kalpagban  képzeli. “  Ezzel  a  vas¬ 
tag  úrnak  karjába  öltekezve,  elballag.  Ez  egyik  régi  ismerősöm  újí¬ 
tott  kiadásban.  Annyiból  szeretem,  mivel  könnyelműsége  mellett  is 
éles  észt  s  emberismeretet  bír  ;  határt  pedig  én  szabok,  mennyire 
közelítsen. 

A  másik  ismerősöm  bizonyos  Rengházi,  ama  híres  diák,  kit 
tanítóink  például  állítának  fel,  s  mi  fentebb  elme  gyanánt  bámultunk ; 
s  tán  azért  is  gőgje  eszén  felül  nőtt. 

Perjéssel  tétova  sétálván,  két  ember  jön  élőnkbe,  kik  meg-meg- 
állva  valami  nagy  dologról  versengeni  látszottak.  „Nem  ismered  azt 
a  halavány  s  komoly  képű  embert  ?  —  kérdé  Perjes  —  az  Rengházi !“ 
Én  meg  akartam  szólítani.  „Ne  háborgasd  —  mond  tartóztatva  Perjes 
—  ők  most  a  halhatatlansággal  játszanak.  Csak  nézd,  miként  nyom¬ 
kodják  egymás  kezét,  pedig  tudom,  gyűlölik  egymást.  Rengházi  szép 
birtok  mellett  tudóst  játszik  s  felséges  homályba  leplezi  a  reminis- 

centiákat,  melyek  zavart  olvasástól  még  fejében  kerengnek.  Tudod,  a 

mi  árva  nyelvünkben  sok  a  vezér,  kevés  a  közvitéz.  O  is  itélget,  a 
nélkül,  hogy  jobbat  mutatna  s  a  készet  ócsárolja  ;  hallom  ugyan 
vannak  munkái,  melyekkel  a  publicumot  ijeszti,  jelesnek  tartják  tőle 
a  tízparancsolatot,  melyet  ugyanannyi  sonettbe  foglalt.  Ha  elméjét 
vizsgálom,  Babylon  tornya  jut  eszembe.  A  másik  is  szinte  tudós  s 
esküdt  ellensége  minden  újnak.  A  legszebb  Múzsát  is  megveti,  ha 
szalonnától  nem  csillog  haja.  Ő  sokat  dolgozik  s  czérnával  mért  ver¬ 
sekkel  harsog  a  pusztai  népnek.“ 

Hideg  méltósággal  viszonzá  köszöntésemet  Rengházi,  midőn 
mellette  elmentem,  alig  hiszem,  hogy  reám  ismert,  én  pedig  gon- 

dolám :  csak  villongjatok,  ám  e  nagy  harcz  csak  szóba  s  tin¬ 
tába  kerül. 

6. 


A  titok  kinyilatkozott  s  nekem  ezer  gondot  okoz.  „Fiam 
t~  mond  tegnap  atyám  —  még  egy  férfit  kell  meglátogatnunk,  ki  téged 
s  engemet  leginkább  érdekel ;  ő  régi  barátom,  vigyázni  fog  szüksé¬ 
geidre  s  maga  is  előbb  főhivatalokat  viselvén,  utasítást  adand  új 
pályádon.  Eddig  a  szokatlan  munka  s  házi  gondjaid  elfoglalván,  nem 
akartalak  háborgatni ;  most  ittlétem  végire  járván,  illő  nála  szemé¬ 
lyesen  udvarolnod,  s  örömmel  óhajtom,  hogy  azon  nemes  házat 
ezentúl  is  többször  megkeressed. “  Én  egész  készséggel  vevém  kala¬ 
pomat  ;  atyám  mozdulatlan  álla,  valami  feltétel  látszott  fejében 
forogni. 

„Ha  tetszik,  édes  atyam  !  —  mondék  —  tehát  mehetünk. “  O  keze¬ 
met  fogván,  égő  szemmel  sokáig  rám  nézett  s  szinte  ellágyulva 
mondá :  „Lajos !  én  boldog  férj  voltam ;  te  maradtál  egyetlenem.  Még 
halálom  előtt  szeretnélek  egy  jó  lélekkel  frigyesülve  látni.  Azon  ba¬ 
rátomnak  van  leánya  —  vedd  el !“  Lesújtva  állék  s  zavarodásomban 
nem  tudtam  felelni. 

Atyám  szorongásomat  látván,  mondá  szelíden  :  „Nem  kényszerít- 
lck !  azonban  megvallom,  ez  egyik  édes  kivánatja  éltemnek.  Jer !“ 

Némán  ballagtam  atyám  mellett.  Százszor  is  ajkimon  lebegett 
az  ismeretlenhez  való  szeretetem !  de  mindig  visszavonult  mellembe, 
elgondolván  azon  bizonytalan  s  gyöngeséggel  határos  indúlatot. 

A  komor  inquisitió  épülete  nem  lehet  rettentőbb  szabad  lélek¬ 
nek,  mint  nekem  B*  úr  háza.  Lábaim  szinte  ólommá  váltak,  alig 
tudtam  felvergődni  a  lépcsőkön.  Az  ajtó  nyílik,  egy  tisztes  öreg  úr 
lép  élőnkbe. 

„Későn  hozom  —  mond  atyám,  az  öreg  kezét  megrázván  —  de 
annál  biztosabban. “ 

„Reményiem,  hogy  bennem  második  atyját  szemléli  és  ezentúl 
minden  hiú  világi  szokást  félre  tévén,  fiúi  szívvel  közelít  hozzám, “ 
viszonzá  az  öreg.  Hogy  magamat  furcsán  viseltem  s  nem  igen  oko¬ 
san  szóltam  nyilván  jelenték  B*  úrnak  ezen  szavai :  „Ej,  édes  öcsém 

annyit  forogtál  a  világban  s  mégis  oly  félénk  vagy  ?  azonban  meg¬ 
ismerjük  egymást  s  a  tartózkodás  múlik. “ 

Feszültségem  lassanként  eloszlott  s  neki  bátorodva,  én  is  beszéd 
közé  elegyedtem,  mindenkép  el  akarván  simítani  azon  szögletességet, 
melyet  első  jelenésem  reám  bélyegzett,  s  nem  sikeretlen,  mert  utóbb 
az  öreg  B*  szemei  kedvezőleg  mulatónak  rajtam. 

Nem  sokára  a  házi  kisasszony  is  megjelent.  „Nelli  leányom !“ 
mond  az  öreg,  azután  engem  is  mint  új  házi  barátot  bemutat  leá¬ 
nyának.  Alig  hiszem,  hogy  ez  tudta,  mily  szándékkal  vezettetém 
elébe,  mert  legkisebb  habozást  sem  árúit  el :  nyugodt  vidámsággal 
üdvözle  s  oly  nyíltan  nézett  szemem  közé,  mint  valami  tárgyra,  mely 
se  nem  vonz,  se  vissza  nem  taszít ;  kétes  állapotom  ez  által  igen 
könnyebbült.  Nelli  egy  azon  alakok  közűi,  kiben  nem  tudunk  meg¬ 
egyezni,  szép-e  vagy  nem  ?  Arczvonásai  nem  szépek,  de  bájosan 
öszvehangzók,  termete  kicsiny,  de  mozdulati  könnyűk:  nem-akarva 
tartják  fogva  a  szemet.  Én  mindjárt  intéztem  hozzá  szavaimat,  s 
kedves  lön  társasága ;  csak  mikor  a  két  öreg  magunkra  hagyott, 
hézagos  lett  a  dialógus,  s  én  már  az  idővel  akartam  előállni,  midőn 
Nelli  ezen  újsággal  lep  meg:  „Most  nálunk  minden  öröm  hiányos, 
mert  kedves  Máli  öcsém  nincs  közöttünk. “  Én  hátra  lépve  öszve- 
csaptam  kezemet  s  „még  egy  testvér  !“  kiálték.  „Igen,  igen  !  —  viszonzá 
Nelli  merőn  szemembe  nézve  —  Máli  öcsém  egy  nénénkkel  fürdőbe 
utazott  s  néhány  hét  múlva  tér  ismét  vissza. “  Erre  lelkesedve  kezdé 
dicsérni,  mily  szép  s  jó,  tán  egész  életét  is  leírta  volna,  ha  az  öregek 
félbe  nem  szakasztják.  Nagy  örömömre  atyám  búcsúzott,  én  utána. 
B*  úr  oly  kegyesen  bocsáta  el,  miként  fogadott,  Nelli  szíves  idegen- 
séggel. 

Estve  atyám  ismételő  kívánságát,  előmbe  terjesztvén  ezen  szö¬ 
vetségből  reám  sarjadó  hasznokat :  t.  i.  nemzetség,  birtok.  „Tudom  — 
mondá  a  többi  közt  —  alacsony  birtokvágyást  lelked  nem  ismér;  de 
ha  jóság  mellett  pénz  is  van,  kettős  nyereség.  Atyáink  azt  tartották : 
a  férj  adjon  ebédet,  az  asszony  vacsorát.^  Én  hallgattam,  s  ő  látván, 
hogy  bizonyos  válaszra  eltökélve  nem  vagyok,  mondá  igen  kegyesen  : 
„Nem  kényszerítők ;  de  azt  méltán  várom  tőled,  hogy  férfikorba  lép¬ 
vén,  ten  szerencsédet  fontolóra  vesd.“ 

21* 


Barátom  !  nemde,  igaz  atyám  mondása  ?  De  az  ember  miért  oly 
gyarló  ?  Hidegen  megy  el  az  igazság  mellett  s  meghal  álmaiért.  — 
Légy  boldog ! 

7. 

Atyám  jószágaira  tért.  Azóta  többször  valék  B*  úrnál  s  tiszte¬ 
letem  mindig  nevekedik  iránta.  Mily  türelmesen  Ítél  ő  a  világi  dol¬ 
gokról,  habár  visszás  indulatok  ütköznek  is  öszve ;  mily  kiméivé 
oktat  s  rejtekezve  segít.  Bár  csak  leányát  nem  kellene  elvennem.  Ez 
iránt  hallgat  ugyan,  de  még  sem  kétlem,  egyetért  atyámmal. 

Nelli  jó  leányka;  víg  kedvű,  szemes,  tüzes  gazdasszony  s 
mívelt  elméjű.  Öccsét  indulatosan  szereti  s  hol  csak  lehet,  maga 

felett  ragyogtatja.  Ritka  tulajdon  a  szépeknél.  0  baráti  érzést  mutat ; 
de  hála  Isten !  nem  tetszem  neki ;  úgy  hiszem,  a  másik  is  különb 
emberre  talál. 

Ne  gondold,  barátom,  hogy  nem  vádolom  magam  is  gyermeki 
tévedésemet ;  de  vétek-e  az  ?  Ha  keblünk  egy  képet  imádva  éltet, 
melyet  a  képző  erő  örök  ifjúságban  felénk  ragyogtat,  mely  távol,  de 
annál  szebben  mosolyog  életünkre  s  az  elmét  édes  lehetséggel  ke¬ 
csegteti.  Igaz  —  atyám  minden  áldozatot  érdemel ;  de  a  halasztás 
nem  engedetlenség. 

8. 

Perjes,  ki  úgy  szólván  más  emberek  gyöngeségiből  él,  B*  urat 

becsüli,  kit  én  csak  mint  távol  ismerőst  említék  'neki.  „0  igen  derék 
ember  —  mond  Perjes  —  ha  feje  enyém  volna,  megmutatnám,  mint 
kell  játszani  a  világgal ;  ha  erszényével  bírnék,  én  is  az  ablakról  néz¬ 
nék  le  a  szegény  párákra,  kik  annyit  szaladnak,  lármáznak,  árúlkod¬ 
nak,  hogy  utóbb  a  koporsón  kis  czifraság  láttassák." 

„Hallom,  derék  leányai  vannak  ?"  kérdém  Perjést. 

„Van  kettő,  Máli  édes,  Nelli  mostoha"  —  felel  ő.  „A  mi  a  leá¬ 
nyokat  illeti :  Nelli  elvenni  való,  vigyázni  fog  az  életes  házra,  s  ha 
ura  meg  nem  hízik,  jele,  hogy  vízzel  él.  Máli  csillagnéző,  szép  nöli 
int ;  tangere,  száz  lépésre  elpirúl,  ha  férfitekintet  fúrja  magát  szemébe  ; 
vitéz  legyen,  a  ki  belekap,  mert  a  sírban  is  hűséget  vár.  Én  örömest 
állítanám  őt  szobor  gyanánt  szobámba."  Egyszerre  elhallgat,  kémlelve 

reám  néz  —  „talán  csak  nősző  vagy  ?  —  ha  levélhordozó  kell,  itt 
kezem.  De  jó  vigyázz,  kiepigrammáznak.  Egy  költő,  ki  szégyenére  a 
kilencz  Múzsáknak  gazdag  is  — 

„Rengházi  ?“  kérdém  hirtelen. 

„Az  —  felel  Perjes  —  már  régóta  kibérlette  az  utczát  s  képeket 
metsz  reá,  min  tükrébe  a  fiatal  leány.“  Képzelheted,  miként  örültem 
ezen  hírnek,  legalább  lesz  okom  magamat  távoldad  tartani. 

f 

Életem  különben  egyszerű.  Szorgosan  dolgozom,  a  gyakorlás 
elősegít,  s  nem  sokára  egészen  betöltőm  azon  helyet,  hová  ültettek. 

Néhány  társaságokba  is  hivattam.  Barátom  !  ezekben  a  nemzeti¬ 
ségnek  semmi  nyomát  sem  láthatni,  az  utánozás  jégarczczal  tétováz 
mindenütt.  A  vígság,  mely  másutt  minden  sorsot  egyesít,  itten  min¬ 
den  rendnek  fenyítő  határt  szab.  Kinek  a  szerencse  nehány  hold 
földdel  többet  adott,  már  félvállról  néz  nemes  társára.  Hideg  barát¬ 
ság,  suttogó  leányseregek  szánakodva  néznek  a  szegény  hazafira. 
Meredt  férfiak,  hivatalos  köntösben,  már  messziről  éreztetve  tehetségűk 
súlyát  —  ez  képe  itt  a  nagy  világnak. 

9. 

Őszinteségem  nagy  gondtól  szabadított  fel,  legalább  nem  leszek 
kénytelen  szív  nélkül  lekötni  magamat. 

B*  urat  otthon  nem  lelvén,  Nellihez  mentem.  Beléptemkor  egy 
levélkét  tett  félre,  melynek  édes  tartalmát  mindjárt  képében  olvasám  : 
„Máli  nemsokára  itt  leszen  —  mond  —  és  —  és“  —  itt  megakadt. 

„Ez  az  és  —  mondám  —  kapcsoló  ige  s  más  nevet  is  igér.“ 

„Ezek  a  teremtés  urai  mindjárt  titkot  sejtenek, “  viszonzá  Nelli 
csintalan  —  „és  nénénk.“  Ezzel  vádolni  kezd,  miért  nem  örülök  Máli 
érkezésén ;  ezért  a  hidegségért,  úgy  vélé,  adózni  fogok,  ha  meglátom 
s  én  is  egyike  lehetek  imádói  közül. 

„Ily  ajaktól  a  jövendölés  nem  veszedelmes.  A  jelent  inkább 
retteghetném !“  felelék,  magamat  igen  alázatosan  meghajtva. 

„Úgy  tartom,  a  jelenlét  mindig  örvendetes,  ha  a  múlttal  béké¬ 
ben  élhetünk, “  felelt  Nelli.  Az  ismeretlen  képe  lövelt  eszembe  s  elné- 
mulék.  Nellinek  sem  igen  volt  kedve  az  elszakadt  beszédet  új  folya¬ 
matba  hozni,  hanem  levelén  csüggő  szemekkel  gondolkodva,  egyet 

sóhajtott,  s  én  utána.  Úgy  ülénk,  mint  egy  öszvezendült  szerelmes 
pár  békülő  félben.  Nemsokára  csengettek.  Atyám !  mond  Nelli  s 
elébe  szalad,  én  őt  követéin. 

„Jer  öcsém,  beszélgessük  el  az  estvét,  ha  jobb  mulatság  nem 
tartóztat !"  mond  B*  úr,  szobájába  intve  s  derülten  maga  mellé  von 
a  párnaszékre.  Sok  kérdéseire  visszásán  feleltem,  azért  elhallgatott, 
de  szemei  úntalan  rajtam  mulattak.  „Lajos !  —  mond  végre  kezemet 
fogván  —  te  ifjúságomat  bájolod  vissza ;  atyádat  vélem  benned.  Oly 
hasonlók  vonásaid  az  övéihez.  Ezen  korban  volt  ő  is,  midőn  ifjúsá¬ 
gunktól  fogva  álló  barátságunkat  nagy  veszély  fenyíték 

„Veszély  ?  —  kérdém  álmélkodva  —  ily  erős  két  szívet  mi  há¬ 
boríthatott  meg  ?“ 

„A  szerelem  —  viszonzá  B*  úr.  —  Egy  tárgyért  hevültem  atyád¬ 
dal,  s  övé  lön  az  elsőség.  Nem  tagadom,  nagy  küzdés  által  győzheték 
csak  az  eláradt  indulaton,  de  győztem.  Utóbb  egy  özvegygyei  én  is 
frigybe  keltem.  E  házasság  gyümölcse  Máli.  Nelli  mostoha  leányom, 
de  saját  vérem  szerint  szeretem  őt  is."  A  tisztelt  ősznek  bizodalma 
nyíltságra  buzdított,  s  eléje  terjesztőm  atyám  kívánságát.  „Gyerme¬ 
keink  öszvekelése  egyik  régi  álmainknak  —  mond  B*  úr  —  én  nem 
ellenzem,  ha  szíveitek  önkényt  hajlandók  arra ;  de  minden  áldozat 
nélkül ;  szülőké  a  választás,  a  megisméret  túl  esik  hatalmokon.  Az  ily 
szövetség  kétesen  vág  életünkbe,  csak  eltökélett  érzés  bírálhatja  meg 
érdemét." 

Most  ideje,  gondolám,  a  kegyes  öreget  titkomba  nézetnem  s 
hím  nélkül  megvallám  neki  az  ismeretlenhez  való  vonzódásomat;  de 
hogy  mégis  gyors  lángomnak  félig-meddig  mentő  okot  is  adjak,  min¬ 
den  kitelhető  elevenséggel  igyekeztem  lefesteni  alakját  s  örömmel 
láttam  az  öregnek  nőttön  nőni  figyelmét.  „Nem  hiszem  —  így  végzőm 
szavaimat  —  hogy  ezen  gyermeki  hevülés  oly  soká  tartson,  de  most 
még  máshoz  tiszta  érzettel  nem  közelíthetnék." 


„Helyesen,  édes  öcsém  —  mond  B*  úr  vidáman  —  én  szívemből 
minden  jót  kívánok  s  atyádnál  is  szószólód  leszek."  Vacsorán  ott 
maradtam,  valamennyien  vígan  voltunk.  Vígan  tértem  haza  s  a  tör¬ 
téntekről  visszaemlékezvén,  azt  találtam :  minden  emberben  él  költői 
tehetség,  midőn  hibáit  vagy  eltévedéseit  szépíteni  szükség. 

10. 


Láttam  őt  s  a  nélkül,  hogy  tudnám  kicsoda,  már  félteni  is  kez¬ 
dem.  A  szerelem  olyan  vendég,  mint  a  nagy  úr  szegény  háznál ; 
magát  csak  kielégítené  az  ember,  de  kísérői  ezer  bajt  okoznak. 

Néhány  esős  nap  után  szép  langyos  idő  lévén,  kocsin,  lovon 
sok  ember  a  szabadba  tódult ;  magam  is  egy  kertbe  sétáltam.  Ott 
^évelyegtem,  míg  egy  nagy  úr,  tán  unalmából,  magához  intve,  beszé¬ 
det  kezdett  velem.  Gondold  el  örömijedésemet,  midőn  egyszerre  a 
szép  ismeretlent  egy  huszártiszttel  karöltve  előttem  elsétálni  láttam. 
A  szó  elhalt  ajkimon,  egész  létem  szemembe  zárkózott.  0  is  meg¬ 
ismerni  látszott :  ezt  vallá  azon  tekintet,  melylyel  köszöntésemet 
viszonzá.  Örömest  utána  mentem  volna,  eleget  mozogtam,  kezemet 
tördeltem,  ő  excellentiája  mindig  beszélt,  s  az  illendőség  nem  engedé 
őt  elhagynom  ;  majd  félórát  tölték  ily  kínos  nyugtalanságban.  Nagy¬ 
sokára  jöttek  több  urak,  s  ő  excellentiája  elbocsátott ;  de  bármennyit 
néztem,  szaladtam,  többé  reá  nem  akadtam. 

Öröm  s  boszúság  közt  mentem  B*-hez  ;  s  épen,  a  mint  szobájába 
lépek,  valami  suhogó  ruhás  surran  ki  a  mellékajtón.  Én  a  nélkül, 
hogy  az  öreg  kérdezett  volna,  mindent  elbeszéltem  neki,  s  ő  nagy 
részvéttel  minden  környülállást  pontosan  kihallgatott.  Belső  nyugta¬ 
lanságom  nem  hagya  nála  soká  mulatnom,  különben  is  terhemre 
volt  az  öreg  vidámsága  s  Nelli  csintalan  mosolygása,  ki  mindunta¬ 
lan  keresztülment  a  szobán.  Búcsút  vevék,  előre  mentvén  magamat, 
ha  néhány  napig  udvarlásomat  elmulasztanám.  Az  öreg  minden  jót 
kívánva,  igen  nyájasan  bocsátott  el.  A  ház  előtt  Rengházit  lelém, 
keserves  ábrándozással  nézve  az  üres  ablakra.  Elsötétült,  midőn 
megpillanta,  mintha  az  utczát  is  féltené  tőlem.  Csak  énekelj,  beteg 
társ,  gondolám  s  elsiettem  felkeresni  Perjést.  Négy  kávéházat  eljár¬ 
ván,  csakugyan  reá  is  akadtam. 

„Adok  munkát,  te  eleven  currens ;  fejed  s  lábad  szánd  nekem 
néhány  napra“  szólék  Perjéshez  s  leírván  a  kedves  alakot,  a  mint 
bennem  él,  arra  kértem  :  nyomozná  ki  valami  módon  s  adná  tud¬ 
tomra. 

„Kölcsönözd  Jakab  létráját  —  viszonzá  Perjes  —  mert  ilyen 

szépséget  más  planétából  lehetne  csak  leragadni,  én  sok  leányt 
ismerek  — “ 

„Nem  ismered  —  kiálték  hirtelen  —  különben  ily  fagyos  kép¬ 
pel  nem  boszantanál“,  s  elbeszéltem  neki,  hol  s  kinek  karján  láttam. 

„Ha  itt  van,  fellelem ;  de  hát  ha  megugrat  a  huszár  ?  Akkor  te 
állj  ki  vele,  majd  én  csak  messziről  csodálom  vitézségedet^  mond 
Perjes  s  minden  készséget  Ígérve  hagyott  el. 

Levelem  oly  zavart,  mint  elmém ;  de  baráti  kézbe  jut,  egyedül 
ez  nyugtat  meg.  Ámbár  minden  bizonytalanság  epesztő,  mégis  rette¬ 
gek  találkozni  véle.  Hátha  fentebb  sorsú  ?  vagy,  mi  több,  ha  más 
sajátja  már !  Akkor  csak  magam  vesztek  s  miként  lépjek  jó  atyám 
elé  ?  Kétkedve  így  kérdezem  magamat  —  s  méltán ;  mert  a  szerencse, 
látom,  nem  igen  kedvező.  Először  árokba  estem,  s  most  a  huszár  — 
oh  az  a  huszár ! 


11. 

Barátom !  mily  nehéz  valami  gyöngeségtől  megválnunk,  ezt 
magamon  tapasztalom ;  de  úgy  hiszem,  nem  sokára  teljes  jobbulá- 
somról  többet  írhatok. 

Tegnap  B*  úrnál  valék.  Máli  a  fürdőből  megérkezett,  de  főfájás 
miatt  nem  láthattam.  E  házban  is  valami  szövetik,  mit  előttem  igen 
titkolnak.  Innen  haza  térvén,  Rengházi  toppan  szobámba  s  röviden 
átszökvén  az  iskolapályán,  kérdi  daczosan :  mit  csinálok  annyit 
B*  úrnál. 

„Hát  téged  mi  lappangtat  a  házon  kívül  ?“  kérdém  viszont 
a  hevülőt. 

„Azon  kéjszellem  —  viszonzá  Rengházi  —  mely  a  lelket  isteníti : 
a  szerelem !“  s  ezzel  száz  meg  száz  phrásisokkal  elbeszélé  szíve  tör¬ 
ténetét  ;  azután  elővesz  egy  csomó  papirost  s  Málira  írt  verseit  fel¬ 
olvassa.  Olvasás  közben  szörnyű  tűzbe  jött  s  midőn  már  igen  közel 
járt  a  naphoz,  akkor  nézett  le  rám,  nem  olvadtam-e  még  el.  Részem¬ 
ről  ezen  költeményekben  hol  a  fülmiiét,  hol  a  baglyot  haliám. 

„Sajnálom,  hogy  te  lettél  vetélkedő  társam  ;  hihető,  veszteni  fogok, 
de  azért  czélomtól  nem  állok  el.  Te  pennával  harczolsz,  én  karddal 
mindent  halomra  ölök !“  ezt  mondám  mérges  hangon. 

„Érte  halni  üdvösség !  felel  Rengházi  s  az  ajtó  felé  vonul. 
Ekkor  berohan  Perjes.  „Megvan  a  huszár,  meg  az  ismeretlen  asszony, 
vagy  leány !  —  kiáltá  —  jer !  az  arany  kakas-fogadóba,  ott  a  te 
Édened." 

„Bocsáss  meg,  Rengházi !  —  mondám  —  én  nem  gátlom  sze¬ 
rencsédet  ;  sőt  ha  akarod,  kérőd  is  leszek :  de  csak  úgy,  ha  nem 
gondolsz  a  kosárral."  Rengházi  nem  szól  s  míg  kezemet  szorítá,  meg- 
vetőleg  pillantott  Perjesre,  ki  irántam  felébresztő  gyanúját  s  fellengve 
távozott  el.  Én  a  fogadóba  sietek,  a  kapónál  akarván  meglesni  a 
kedves  megjelenését.  Feszült  kebellel  ott  állék  egy  ideig,  midőn  ezen 
szózat:  „Ej  villogó  villám!  Lajos!  mit  csinálsz  itt?"  harsogott  mellet¬ 
tem,  s  Szálnoki  major,  kivel  a  külföldön  ismerkedtem  meg,  áltkarolt. 
„Jer  feleségemhez !  —  mond  tovább  —  ne  álmélkodjál  mint  a  meg¬ 
vert  tábor"  s  szobájába  vezet,  hol  egy  szép  szőke  asszonyság  nyájasan 
fogadott.  Szabadabban  lehellék,  látván  tévedésemet.  Szálnoki  most 
elbeszélte  :  hogy  néhány  vásárlásai  végett  ide  szállt  s  holnap  költözködik 
csak  B*  úrhoz,  kinek  leányával  öccse  kézfogást  tart. 

Innen  haza  menvén,  B*  úrtól  ezen  levelet  kaptam :  „Holnap¬ 
után  egy  kis  házi  ünnepet  ülünk,  melyre  szívesen  meghívlak ;  több 
szeretett  személyt  fogsz  nálam  találni,  azért  jöttödre  számolok."  — 
Ez  a  hír  Rengházinak  elég  tárgyat  ad  elégiára.  Meg  nem  foghatom, 
miért  titkolódzóit  annyira  B*  úr,  s  minő  érzéssel  fogja  ezt  atyám 
hallani. 

Bús  irányt  vesz,  látom,  szerelmem  is.  Fogyton  fogy  reményem 
az  ismeretlent  megláthatni.  Boldog  vagy  barátom,  hogy  hűltebb  vérrel 
áldva  a  természettől,  nem  kell  vesződnöd  üres  álomképpel. 

12. 

Miként  írjam  le  hideg  betűkkel  forró  érzetek  közt  zajgó  élte¬ 
met.  Enyém  ő !  Ezen  rövid  szókban  leled  végtelen  szerencsémet. 
Mily  sokat  adott  egy  pillantat;  legmerészebb  vágyaim  ellankadtak 
fényénél. 

A  rendelt  napra  B*  úrhoz  mentem.  Elfogódva  örömtől  jön  elém 
a  tisztelt  ősz  s  ezen  szavakkal :  „Jer,  fiam !  oszd  velem  azon  boldog¬ 
ságot,  melyben  létünk  oly  ritkán  részesül",  szobába  menénk,  hol  — 

öt  láttam,  ama  tisztnek  karján,  ki  őt  a  kertben  kisérte.  Mint  az 
első  napvilág  a  vaknak  fényre  nyílt  szemére,  melyet  ismét  bús  homály 
éjjelez :  úgy  hatott  rám  e  nem  sejtett  látás.  Vérem  majd  lángolt,  majd 
hidegen  rohant  szívemre.  Szédelgeni  kezdék,  de  csakhamar  édes 
gyönyörűségbe  merültem,  midőn  B*  a  lángzó  képű,  kedves  alakot 
elém  vezetve,  „ez  leányom“,  mondván,  annak  kezét  kezembe  tévé. 
Egész  létem  egy  hosszú  sóhajtásban  feszült  eloszlani,  midőn  — 
atyámat  is  könnyes  szemmel  felém  jönni  s  áldó  kezét  felém  terjesz¬ 
teni  látám.  „Itt  állnak  gyermekeink  —  rebegé  az  öreg  B*.  —  Nemde 
barátom !  nem  minden  álom  hívság  ?“  s  a  két  ősz  egymás  kar¬ 
jába  dőlt. 

Feleszmélvén  a  sok  szívreható  örömingerekből,  vevém  csak 
észre  a  körülállókat  —  Szálnoki  majort  hitvesével  s  Nellit  azon  nekem 
annyi  félelmet  okozott  tisztnek  keblére  simúlva.  „Kapitány  Szálnoki 
■—  mond  B*  úr  —  Nelli  mátkája,  nemsokára  kedves  vőm.£y„És  a 
kapcsoló  ige,  a  mely  a  levélben  maradt !“  így  szól  közbe  a  csintalan 
Nelli.  Néma  ölelkezés  lön  tolmácsa  a  különféle  érzéstől  lekötött 
nyelvnek. 

Azután  B*  kifejté  e  történet  mivoltát :  t.  i.,  Máli  nénje,  anyja 
testvére,  kiben  egy  lelkes  asszonyt  tanultam  ismerni,  fürdőbe  utazván, 
S*  városka  felé  vévé  útját,  hogy  onnan  atyámat  is  meglátogassa ;  de 
balul  értesíttetvén  atyám  otthon  nem  léte  felől,  legott  meghált.  A  szép, 
langyos  estve  sétálni  csalá :  ekkor  Máli  a  kilátás  végett  eltávozván 
nénjétől,  feljebb  ment  a  várhegynek  s  engem  az  árokban  lelt:  de 
mindemellett  oly  szerencsés  valék  neki  tetszeni.  Az  öreg  B*  festé¬ 
seimből  mindjárt  leányát  gyanítá,  de  teljesen  csak  akkor  győződött 
meg,  midőn  a  kertből  oly  nyugtalan  hozzája  menék  s  mind  Málit, 
mint  Szálnoki  kapitányt  oly  híven  leirám.  Ekkor  atyámat  mindenről 
tudósítá,  s  az  is  titkon  eljött,  hogy  boldogságomban  semmi  hiány 
ne  légyen. 

Későn  jutott  eszembe,  hogy  Rengházinak  kérője  vagyok,  azért  is 
Perjéssel  felkeresvén  őt,  megvallám  neki,  hogy  nem  is  sejtve,  magam 
lettem  vőlegény  s  csodálnom  kelle,  mily  könnyen  győzött  magán, 
midőn  rövid  hetvenkedés  után  elégtétellel  kínáltam.  „Mely  ember  képze¬ 
tének  él,  annak  a  valóság  bizonyos  halál“,  így  szépíté  lemondását. 

Nagy  szerencse,  hogy  az  ember  minden  kénytelenségnek  nyugtató 
okot  talál. 

Perjes  szívéből  örült.  „Hallod-e  ?  —  mondá  —  szíved  dolgában 
sokat  fáradtam.  Ha  netalán  télben  úgy  járnék,  mint  a  tücsök  a 
hangyával,  hozzád  jövök  beszélgetni  a  földi  hiúságról. “ 

„Tárt  kaput  lelsz  nálam,  akármikor  jösz“,  felelék. 

13. 

Nelli  Szálnoki  kapitányné ;  nem  sokára  én  is  czélomnál  leszek. 
Barátom !  mily  nemes  szívre  leiék !  De  siess  hozzám  s  ezután  Ítélj 
magad.  Sokat  bajlódtam  semmiért,  de  szeretetem  díja  édesen  kipótolja 
a  nyugtalan  órákat.  Isten  hozzád  ! 

Egyszerűen  forog  időnk  kereke,  s  a  világ  újsága  is  alig  lel  bá¬ 
mulandó  történetet ;  szűk  határ  közé  szorult  az  élet,  mely  önterhétől 
sorvadna  el,  ha  néha  furcsa  szerelmes,  semmiben  kevélykedő  s  tehe¬ 
tetlen  nagyravágyó  ereit  mozgásba  nem  hozná.  Az  ember  lát,  hall  s 
másnak  bajain  magát  is  kineveti,  midőn  visszatekint :  hosszú  czél- 
zása  után  sokszor  minő  bakot  lőtt.  A  szerelem  kimeríthetetlen  for¬ 
rása  különféle  eseteknek ;  mi  esküdt  ellenségi  a  hiú  szomorgásnak, 
örömest  mulatunk  annak  vígabb  részein  és  ha  lehet,  fel  is  fedezzük 
a  szívből  eredt  galibákat,  szebb  jutalmat  lelvén  a  mosolygásban 
mint  a  szánakodó  könyben,  melyet  az  élet  úgy  is  elég  bőven  szo¬ 
kott  nyújtani.  Itt  közlünk  egy  farsangi  tréfát,  víg  arczczal  festvén  a 
komor  érzetet. 

Hazánkban  él  Pöröndy  Tamás  nevű  derék  ember,  ki  a  meny¬ 
nyire  jártas  némely  tudományban,  annyira  szűkölködik  ama  világi 
hajlékonyság  nélkül,  mely  az  embert,  kivált  a  szépeknél  tetsze¬ 
tőssé  teszi.  Már  a  természet  is  némely  pontban  mostohán  bánt  vele, 
mert  egy  ölet  felmúló,  vékony  termete,  himlőszaggatta  képe,  kiállva 
meredező  szemei,  éktelen  kampós  orra,  mely  minden  szóra  ajkait 
csókolja,  bibor  haja,  égő  bajusza,  előre  görbedő  járása,  melyre  az 
alacsony  falusi  ajtók  szoktatták,  alakját  nem  tevék  valami  szép 
ideálissá,  mely  után  a  szív  édesen  ábrándozgatna.  Ki  jól  ismérte, 
elfelejtő  ugyan  nemes  lelkén  külsejét,  bár  különös  módján  moso- 

lyodni  kénytetett.  O  előbb  egy  nagy  úr  özvegyének  pereire  ügyelt, 
de  midőn  egykor  az  asszonyság  szobájába  botlott,  s  ez  többed  magá¬ 
val  sovány  elmésségeit  rajta  gyakorolta,  neheztelve  lemondott  hiva- 

taláról  s  meglehetős  jószágába  vonult,  hol  gazdálkodik,  a  vendéget 
szereti  és  szelid  érzetében,  a  hol  lehet,  felebarátján  is  segít ;  hibája 
lehet  az  talán,  hogy  önmagának  igen  tetszik  tulajdon  személye. 

Tamás  rég  megérett  a  házasságra  s  nem  is  volt  idegen  tőle  ; 
de  saját  esze  után  indulván,  így  okoskodott :  vegyek  pazarlót  ?  inkább 
magam  költők  ;  vegyek  csapodárt  ?  akkor  enyém  a  kölöncz,  másé  az 
öröm  ;  vegyek  rútat  ?  —  erre  nem  felelt  magának,  hanem  csak  fejét 
rázta;  végre  abban  egyezett  meg :  neki  szép  kell,  jó,  takarékos  s  a 
ki  őt  híven  szeretni  is  bírja.  Sok  egyszerre  !  de  a  remény  olcsó,  a 
valóság  drága.  Már  a  komor  agglegénység  küszöbén  álla,  midőn 
hosszú  eszmélet  után  egy  leánynál  csakugyan  megállapodék,  ki,  úgy 
vélé,  többször  mélyen  nézett  szemébe :  noha  tükre  segítségével  elgon¬ 
dolhatta  volna,  hogy  ha  bár  a  szem  rajta  mulat  is,  a  szív  azért  igen 
békén  verhet;  de  ily  dologban  ő  magának  kedvezni  szokott,  annál- 
inkább,  mert  a  tőle  kijegyzett  leány  vajmi  jól  tudta  :  mily 'hódító 
fegyver  a  szem,  azért  kényén  villogtatván,  Tamást  is  örömest  sziveltc 
imádói  között,  s  ez  a  szemjátékban  érzést  sejtvén,  bizton  neki  ült  s 
két  árkusra  levelet  írt,  közbe-közbe  deák  velősmondásokat  hintvén, 
melyekre  ő  sokat  tartott ;  ezen  levelet  pedig  két  szakaszra  osztá ; 
1-ször  azt  fejté  meg:  mily  szent  köteléke  polgári  életünknek  a  há¬ 
zasság  ;  2-szor  mily  nagy  jussokkal  bírnak  asszonyaink,  s  az  egészet 
szíve  ajánlása  zárta  be ;  tudván,  mily  nagy  bökkenő  a  feleségtartás, 
s  hogy  az  érzésnek  kis  rúgót  is  adjon,  egyszersmind  consignátiót 
zárt  leveléhez,  melyben  a  pontos  gazda  magától  fogva  a  csirkéig 
mindent  feljegyzett. 

A  leány  válasza  tele  volt  forrósággal,  de  az  igen  és  nem 
vigyázva  elkerülve ;  ez  Tamást  látogatásra  ösztönző.  A  kisasszony 
több  új  románt  említett,  melynek  Tamás  soha  hírét  se  hallá,  ellenben 
hajdani  pereiről  s  a  gőbölyök  hasznáról  értekezett.  A  leány  ásított, 
Tamás  utána.  Tamás  elment,  a  leány  hallgatott,  de  szülei  örültek. 

Ez  így  folyt  és  Tamás  napról-napra  szerelmesebb  lön,  közele¬ 
dett,  és  a  leány  tartván  a  kérők  ritkaságától,  nem  vonta  el  magát, 
ez  okból  Tamás  őt  bizonyos  hölgyének  tartá,  kivált,  midőn  a  szűz 
kis  csontra  festett  képével,  melynek  üvegét  Tamás  mindjárt  el  is 
törte,  ajándékozá  meg.  Tamás  haza  menvén,  tüstént  képíróért  kül- 

dÖtt,  de  Jakab  inasa,  egy  öreg  obsitos  katona,  szobafestőt  hozott,  ki 
szörnyen  össze-vissza  hányta  arczvonásait ;  azonban  elküldé  s  mát¬ 
kája  ifjabb  testvéreit  ijesztgette  vele. 

A  vőlegény  mindjárt  kitűnik,  mert  ha  mást  nem  tehet  is,  házát 
kimeszelteti.  Tamás  is  új  intézeteket  tevén,  várta  a  szerencsés 
órát,  melyben  kedvesét  szívéhez  zárhatja ;  de  csakhamar  tapasz¬ 
tald  :  hogy  a  szépnem  bármennyit  szól  az  észről  s  jóságról, 
mégis  inkább  kacsint  a  szebbre,  s  hogy  a  leányszív  olyan,  mint 
az  álomban  lelt  kincs,  az  ember  úgy  örül,  oly  szorosan  tartja,  s 
ha  felébred,  üres  a  marka.  Vélt  kedvese  is  más  ifjúnak  nyujtá 
kezét,  ki,  bár  nem  sententiázott  is  annyit,  de  jobban  értette  meg¬ 
hódítani  a  szíveket. 

Tamás  jó  ember  volt,  szeretett  és  csalatása  felette  érdeklé. 
Elbúsúlva  magán,  épen  íróasztalánál  ült  s  a  hitetlen  képmását  szem- 
lélgetvén,  azon  tűnődött :  csináltasson-e  reá  üveget  vagy  nem  ?  midőn 
egy  nagy  csepp  szeméből  a  képre  esett  s  az  arczárói  a  festéket  fölette. 
Sajnálta  a  képet,  de  eszébe  jutván  az  originál  álnoksága,  boszúra 
gerjed  s  tintába  mártván  ujját,  egészen  elmázolja.  „Hosti  manu 
nocere,  non  lingua  licet !“  dörmögé  s  elmerülvén  e  különös  mun¬ 
kában,  érkező  vendéget  észre  se  vette  megette  állani,  míg  abból  az 
elfojtott  nevetség  annál  hangosabban  nem  tört  ki.  Kapkod  Tamás,  a 
képet  dugdozza,  homlokát  dörgöli,  de  híjában,  a  vendég  mindent 
látott  s  bármint  vonakodék,  el  kellett  beszélnie  szíve  történetét. 

Meglepője  bizonyos  Endrefy,  régi  barátja  vala,  ki  arra  utaz¬ 
ván,  hálásra  tért  hozzá.  Kihallgatván  Tamás  panaszát,  mond  a 
víg  kedvű  barát:  „Látom  a  fekete  bút  homlokodon,  törüld  le  s 
örülj  együttlétünkön !“  Boszankodva  mosta  le  Tamás  tintafoltját 
homlokáról,  aztán  üdvözlé  barátját,  ki  viszont  elbeszélte :  hogy  az 
idő  közben,  mióta  egymást  nem  látták,  megházasodott  és  szeren¬ 
csés  ;  egy  környülállás,  mondá,  zavarja  néha  örömeit,  mert  atyja 
halála  előtt,  magához  képest  fiatal  leányt  vön  ismét  feleségül  és 
most  azzal  egy  házban  kell  nékie  lakni.  Mostohája  jó  asszony 
ugyan,  de  a  török  közmondás  szerint:  valamint  egy  turbán  két  főre 
nem  illik,  úgy  két  asszony  sem  fér  meg  egy  házban ;  azután  fel¬ 
dicsérte  hitvesét  s  a  házasság  örömeit,  mondván :  „Tamás !  most 

rajtad  a  sor !  kövesd  példámat.  “  Szomorúan  felel  Tamás :  „Ah,  nincs 
hűség  már  a  világban  !“ 

„Csak  ne  nézz  mindent  nagyító  üveggel,  mert  minden  öröm 
ürömmé  válik.  A  szív  napraforgó  virágként  mindig  hajladozik  s  ki 
tartós  hűséget  kér,  alkudjék  ki  a  sorstól  örök  ifjúságot ;  a  szerelem¬ 
ben  legjobb  fatalistának  lenni.  Tudod  mit  ?  a  farsang  közelít,  a  vidék 
urai  nálam  öszvegyűlnek,  tánczold  el  búdat !  Jer  hozzám !“ 

„Inkább  böjtre !“  viszonzá  Tamás,  „difficile  est  tristi  fingere 
mente  jocum !“ 


„A  levegői  változás  hány  megdőlt  erkölcsöt  emelt  már  újra  fel 


s  egy  kosár  terhén  nem  tudna  segíteni  ?“  Több  ily  okokkal  támaszt¬ 
ván  kérését  Endrefy,  reá  vette  barátját  a  farsangi  útra  s  más  nap 
korán  haza  indúlt. 

Tamás  a  hitetlent  híven  kerülte  s  nagyon  restellő,  hogy  a  kör¬ 
nyék  mende-mondáz  kosaráról.  A  farsang  beállott,  mindenütt  mc- 
nyekzői  gondolatok  forogtak.  A  parasztleányok  esténként  danolva 
mentek  ki  a  mezőre,  szalmát  gyújtottak  s  körültánczolván,  által- 
ugrosták  s  a  pernyét  levegőbe  szórván,  nézték :  honnan  jövend  az 
óhajtott  vőlegény.  Minden  házban  fejtettek,  varrtak,  toldottak,  adtak, 
vettek,  csak  némely  pártában  megőszült  szüzek  morogtak  a  világi 
hiúság  ellen.  Tamás,  barátjának  írván,  útra  készült.  Zsuzsi,  gazd¬ 
asszonya  csak  arra  kérte  :  ne  indulna  pénteken,  mert  ez  a  nap  a 
gonoszoké.  Jakab  megczáfolta,  mondván :  „Előbbi  uram,  a  hadnagy, 
mennyit  járt  pénteken,  s  mégis  hétfőn  lőtték  agyon. “  Nagy  versengés 
támadt,  mert  Zsuzsi,  kinek  a  hallgatás  nem  volt  fő  erkölcse,  tüzesen 
vitatta  mondását  s  a  vetélkedés  tán  mostanig  is  tartana,  ha  Tamás 
közbe  nem  vág  „tempóra  mutantur !  hajdan  sok  volt  úgy,  sok  van 
most  így !“  ezzel  mindeniket  dolgára  küldé. 

Majd  két  arasznyi  hó  esett.  Tamás  kocsiját  szánra  gúzsoltatta 
s  minthogy  egyik  lovát  az  ügyetlen  kovács  patkoláskor  megnyílazta, 
előbb  a  szomszéd  városba  ment  s  ép  lovának  társat  vevén,  azt  mind¬ 
járt  bé  is  fogatta  és  jól  bebundázva,  Jakabbal  elindult  kényén  ringa- 
dozva  a  ropogó  havon. 

Mikor  az  első  falun  keresztülmenne,  épen  akkor  vezettek  egy 
menyasszonyt  esküvőre.  Tamás  nem  akarván  rendet  zavarni,  meg- 


állott.  Hegykén  s  minden  lépten  öszveütve  bokáját,  hu  jongatva,  veres 
kendővel  ékesített  dolmánya  panyókán  vetve,  széles,  kivarrott,  lobogó 
ujjú  ingben,  felpántlikázott  kalapjára  rozmarin,  puszpáng  és  pávatol  1 
tűzve,  ment  pajkosan  elől  az  egyik  vőfény,  utána  a  kérők  és  nászok 
párosán,  mind  ünnepi  köntösben.  A  felbokrétázott,  koszorús  meny¬ 
asszonyt  lóbálva  vezeté  a  másik  vőfény,  nászkendőjét  lebegtetvén  ke¬ 
zében  s  rekedten  a  sok  dombérozástól,  az  előtte  menő  nyoszolyó- 
leányoknak  néha  verseket  rikkantott  fölökbe.  Ezt  követé  a  vőlegény 
komor  arczczal,  mély  gondolatokban,  utána  mentek  az  örömanya, 
nász  s  komaasszonyok ;  de  már  itt,  mint  a  temetésnél  a  rend  meg¬ 
szakadt,  sűrű  csoportba  bújva,  ki  sírt,  ki  kaczagott.  Utoljára  jöttek  a 
czigányok  s  valamit  reczegtek,  mert  az  egy  hegedű  nótáját  a  két 
brúgó  felülzúgta.  —  Tamás  itt  majd  pórúl  járt,  mert  lovai  a  körül¬ 
ugrándozó  gyermekek  nagy  lármájára  s  nehány  pisztolypattanásra, 
már  úgy  is  nyugtalanúl  hortyogván,  most  a  két  brugó  láttára  még 
inkább  elrémültek  s  neki  rugdalózva,  egy  mellékutczán  keresztül 
villámként  ragadták  ki  a  faluból  s  bár  mindnyájan  a  gyeplőnek  estek, 
csak  nagy  sokára  tartóztathatták  meg,  s  mi  rosszabb,  nem  a  feltett 
úton.  Megállván  a  kocsis,  s  nem  legjobb  áldást  küldvén  a  lakodalma¬ 
sok  után,  leszállt ;  de  egyszerre  felriad :  ...Ejnye  tekintetes  uram  ! 
lánczos  kő  —  Isten  bocsáj.“ 

„O  tempóra !  o  mores !“  kiált  Tamás,  látván,  hogy  újólag  vett 
lova  farkát  elvesztette. 

„Ha  helyre  vergődünk,  kurtítsuk  meg  a  másikat  is,  —  mond 
Jakab  —  előbbi  uram,  a  hadnagy“  — 

„Mi  közöm  előbbi  uradhoz  ?“  mond  haragosan  Tamás  s  meg¬ 
fordulni  parancsol,  ránezos  homlokkal  nézve  párolgó  lovaira.  E  tör¬ 
ténet  minden  kedvétől  megfosztó,  tüstént  hazatért  volna,  de  Endreié¬ 
nek  írt  már  jöveteléről,  azért  visszahajtatván  ama  szerencsétlen 
faluba,  megkapatott  s  tovább  indult,  hasztalanul  keresvén  az  elveszett 
lófarkot. 

De  a  sors  őt  üldözőbe  vette  ;  mert  alig  haladott  néhány  órányit, 
oly  zivatar  lepé  meg,  hogy  neki  magányos  csárdában  kellett  meg¬ 
szállnia,  hol  előtte  már  két  mesterlegény  s  egy  öreg  invalidus 
káplár  keresett  menedéket ;  ezeken  kívül  a  füstös  szobában  még  két 


gyermek,  macskák  s  egyéb  baromfiak  voltak ;  későbben  a  didergő 
Jakab  is. 

„Non  múltúm  cures  venturi  tempóra  fati,“  gondold  Tamás  és 
a  katlannál  főző  csárdásnét  kérdé :  lesz-e  mit  ennie  ?  „Lesz,  uram,  jó 
tarhonya,  bográcshús  vagy  túró,“  lön  a  felelet. 

„Ha !  jó  borotok  van-e  ?“ 

„Van  biz  uram,  pedig  három  emberes  bor !“  szól  közbe  a 
káplár. 


„Micsoda  termés  lehet  az  ?“  kérdé  Tamás. 

„Termését  nem  tudom  —  mond  a  káplár  —  de  megivására  há- 
rom  ember  szükséges,  kettő  tartja  az  embert,  harmadik  bele  tölti, 
különben  nem  ihatja  meg,  oly  savanyú. “ 

Szomorú  vígasztalás,  gondold  Tamás  s  a  picziny  ablakhoz 
vonulva  leste  az  időt  és  sajnosán  látván  a  hófuvatagot  mind  inkább 
nevekedni,  előre  rettegett  az  éjjeltől,  mely  barna  képét  már  fel  is  tolta. 

A  csárdásné  nem  legjobb  szagú  mécset  tőn  elébe  az  asztalra 
és  étkekkel  kínálta ;  de  Tamás  bármint  éhezett  is,  egy  falatot  sem 
tudott  lenyomni  s  részét  Jakabnak  s  a  káplárnak  engedvén,  csak 
ágyat  kért,  hol  lenyughatnék. 

„Mi  ily  úri  vendégekhez  nem  szoktunk !“  mond  a  csárdás  s 
vállvonítva  mutat  a  földre,  hol  a  mesterlegények,  bugyrok  fejők  alatt, 
már  jóízűen  hortyogtak.  Hosszú  tusakodás  után  megegyeztek:  hogy 
a  tekintetes  uraság  fekünnék  egyik  asztalra,  mely  elég  erős  terhe 
alá ;  használja  bundáját  s  kocsivánkosait.  Tamás  főcsóválva  dörgölé 
homlokát,  örömest  fel  s  alá  járt  volna,  de  hosszú  lábainak  kicsiny 
volt  a  teli  szoba.  Mit  vala  tenni  ?  fanyar  képpel  csak  letelepedett  a 
deszkatrónusra  s  béburkolva,  csak  orrát  hagyván  ki  a  bundából, 
nyújtózott  el  s  nemsokára,  bár  nem  kis  zaj  volt  a  szobában,  el  is 
szunnyadóit.  A  szelíd  macska  is  mindjárt  hozzá  szövetkezett  s  hí¬ 
zelkedve  dörzsölgeté  fejét  kiálló  orrához ;  tüsszögve  ébredt  fel  Tamás 
s  lesodorván  a  macskát  bundája  ujjával,  morogva  más  oldalra  fordult. 

Azalatt  a  két  öreg  katona  öszveülve  poharazott ;  képzelhetni : 
hogy  a  háború  lön  beszédök  tárgya ;  eleintén  lassan  vitézkedtek,  de 
utóbb  oly  tüzesen  hozzá  láttak,  kivált  a  káplár,  megmutatván :  hogy 
a  savanyú  bort  három  ember  nélkül  is  meggyőzhetni,  el-elrikkantá 

magát  s  úgy  oda  verte  Öklét  az  asztalhoz,  hogy  a  poharak  szinte 
tánczoltak ;  e  zajra  a  felriadt  gyermekek  sírtak,  Tamás  is  felrettent  és 
feledvén  magas  fekvését,  midőn  hirtelen  a  lárma  után  fordulna,  leha- 
nyatlik,  megtapossa  az  egyik  mesterlegény  lábát,  ki  rablót  vélvén 
felette  dühödni,  óbégatva  kegyelemért  kiáltozott.  Jakab  azt  gondolá, 
hogy  ura  is  ütközőben  van  a  mesterlegénynyel,  nagy  robajjal  sege¬ 
delmére  ugrik  s  eldöntvén  a  padot  a  már  elázott  káplárral  együtt,  ki 
ezen  kiáltással :  „Ne  engedd,  szúrd,  lődd,  pajtás  !“  a  földön  is  hadoná- 
zott,  örömest  felkelt  volna,  de  feje  nehezebb  volt  egész  testénél.  Az 
egész  csárda  valóságos  csatahelynek  látszott ;  mindenki  talpon  volt 
és  sok  kérdés,  sopánykodás  után  lön  ismét  békesség. 

„Vincére  quum  possis,  interdum  cede  sodali !“  mormold  Tamás 
s  inasát  keményen  lenyugodni  parancsolván,  ismét  az  asztalra  nyo¬ 
mult,  nevetve  haragjában  ;  de  álom  nem  jött  többé  szemire  s  míg  a 


többiek  különféle  hangon  sípoltak  körűié,  ő  az  élet  változásain  tűnő¬ 
dött,  mint  koczkázik  a  sors  szívünkkel,  ma  lágy  keblet  igér,  holnap 
kemény  deszkára  fektet.  Örömmel  látá  szürkülni  a  napot,  mindjárt  is 
befogatott  s  jól  megfizetvén  a  nyugtalan  hálást,  odább  ment.  Ez  éjjel 
azonban  nem  volt  következés  nélkül,  mert  Tamás  magát  meghűté  és 
szörnyű  náthát  kapott  s  Jakab  sok  tüsszenéseit  alig  győzte  istenéltes¬ 
sel.  Estéiig  semmi  baj  nem  történt  s  Tamás,  örülvén  a  jövő  éjszakának, 
derék  fogadóban  szállt  meg.  A  fogadós  csinos  szobába  vezette ;  de 
Tamás  még  jól  ki  sem  pihente  magát,  midőn  egy  idegen  inas  hozzá 
toppan  s  a  földes  urasághoz  meghívja.  Tamás  mentegeié  magát  s 
udvarlását  máskorra  halasztó.  Az  inas  eltávozott  s  kevés  vártatva  belép 
egy  vastag,  piros  úr  kinek  a  jó  bor  s  konyha  kilátszott  képéből. 

„Bocsánatot,  uram  !  —  mond  a  vastag  úr  —  úri  szánt  láttam 
ide  térni  s  tüstént  küldém  inasomat,  meghívni  vendégemet ;  nálam 
bévett  szokás  minden  valamire  való  embert  magamhoz  kérni,  mert 
házamat  jobbnak  tartom  fogadómnál.  Tessék  azért  magát  megalázni 
kis  vacsorára ;  szivesség  is  lesz,  enni-inni  is  találunk.  “ 

„Köszönettel  megismerem  ritka  házibarátságát,  de  most  nem 
részesülhetek  benne,  egy  az  fáradt  vagyok,  más  az  beteg  forma, 
továbbad  kedvetlen,  pedig  :  oderunt  hilarem  tristes,  tristemque  iocosi !“ 
De  a  vastag  úr  oly  könnyen  nem  nyugodott  meg,  oly  nyájasan  esdek- 

lett,  oly  kis  időre  alkudozott,  hogy  Tamás  jó  móddal  nem  meneked- 
hetett,  azért  megígérte  eljövetelét,  csak  fél  órát  kért,  míg  magát 
illendőképen  praesentálhassa,  kivált  értvén,  hogy  ott  szépnem  is 
mulatozik. 

„Ej,  minek !  hiszen  tudjuk,  az  utas  nem  jár  menyegzős  ruhá¬ 
ban!"  mond  a  vastag  úr;  de  már  ebben  Tamás  nem  engedett  és 
megköté  fejét.  Mihelyt  a  földes  úr  eltávozott,  elszórta  úti  ruháját  s 
újra  kezdett  öltözködni ;  de  nagy  boszúságára  Jakab  a  rózsaolajat 
otthon  felejté,  melylyel  a  múlt  éjjeli  füstöt  elölni  akarta. 

„Lesz  itt  olyas  bolt !“  mond  Jakab  és  elsietett ;  nem  sokára 
hozott  is  olajat. 

„Jó-e  ?  —  kérdé  Tamás  —  nekem  nincs  most  szaglásom ;  színe 
nem  sokat  ér !“ 

„Finom  !  szinte  felüti  az  ember  orrát  —  felel  Jakab  —  előbbi 
uram,  a  hadnagy  sokszor  élt  vele."  Azután  neki  türődzött  és  dere¬ 
kasan  felkente  urát.  Tamás  felkészült  s  Jakabot  vigyázatra  intvén, 
a  lámpással  váró  inassal  az  urasághoz  ment  által.  A  víg  háziúr  leste 
már  s  hangos  istenhozottal  tárja  ki  előtte  ajtaját ;  de  meghökkenve 
állapodott  meg  Tamás,  midőn  első  tekintete,  több  szépek  közül 
egyenest  ama  hitetlen  leányba,  vagy  is  már  menyecskébe  ütközött, 
ki  neki  előbb  képét,  azután  kosarát  nyújtá.  Különben  sem  igen  ügyes 
mozdulati,  most  a  szorúltságtól  még  inkább  feszültek,  merevenen  állva, 
szólni  akart,  de  nem  tudott,  csak  midőn  a  háziúr  a  szoba  közepére 
tolta,  akkor  hajtogatta  magát  vég  nélkül ;  zavartában  még  illendő 
deák  sententia  sem  jutott  eszébe.  A  menyecske  is  elpirult ;  de  az 
asszonyok  különös  ügyességgel  bírnak  elrejteni  szorúltságokat ;  míg 
a  meglepett  férfi  szót  keres,  s  ha  talál  is,  többnyire  önkárára  himez- 
hámoz ;  az  asszony  mindjárt  segít  magán,  talál  rést  s  könnyű  szö¬ 
késsel,  mint  a  csík,  sikamlik  el  szorongásai  közül.  A  menyecske  is, 
Tamáshoz  lejtve,  őt  mint  atyja  házi  barátját  mutatja  be  a  társaság¬ 
nak,  azután  a  játszóasztaltól  oda  intvén  férjét,  ezt  mint  a  háziúr 
rokonját  megismerteti  vele.  Hasztalan  iparkodott  Tamás  e  kelletlen 
összetalálkozás  benyomását  elsimítani,  feszes  maradt  és  komor,  külö¬ 
nös  magaviseletével  minden  szemet  magára  vonván. 

De  mindezt  még  nagyobb  baj  követte :  mert  alig  olvadozott  fel 

meglepetéséből,  nyílván  látta,  hogy  az  egész  társaság  kerüli.  Az  asz- 
szonyok  suttogtak,  kendővel  tartván  be  orrokat ;  merre  hajlott,  mint 
valami  kisértet  elől,  mindenik  elvonult.  A  háziűr  kezeit  tördelve  nyug¬ 
talanul  járkált  s  több  Ízben  szagos  füstöt  parancsolt.  Tamás  tüskén 
állott,  az  ily  visszás  bánáson  fellázadt  gőgje  titkos  haragra  ingerlé ; 
már  a  háziűr  képtelen  barátságát  megköszönni  akará,  midőn  ez  kar¬ 
jába  öltekezve  félre  vezeti  s  őszinte  bocsánatát  kérvén,  kérdezi :  „hol 
vette  ezt  a  rettentő  parfümöt,  mely  minden  egészséges  orrot  elnyomorít  ? 
ha  nem  hibázom,  köménymag  olajjal  tetszett  felkenni  haját,  oly 
keresztülható. “ 

„Oh,  Jakab !  oh  nátha !“  kiált  Tamás  szégyenében,  ezerszer 
bocsánatot  kérve,  kalapját  ragadja  s  nem  hallgatván  a  háziúr  marasz¬ 
taló  szavaira,  szörnyű  léptekkel  a  fogadóba  sietett.  Megtámadván  és 
elűzéssel  fenyegetvén  Jakabot,  ez  azzal  menté  magát:  mit  tud  ő  az 
urak  szokásaihoz ;  előbbi  ura  a  hadnagy  — 

„Hallgass  !  kiálta  Tamás,  vizet  parancsolt  és  zúgolódva  hol  a 
sors,  hol  Jakab  ellen,  mosta  le  fejét ;  azonban  Jakab  ártatlan  volt, 
mert  a  boltos  megcsalta,  áporodott  köménymag  olajat  adván  neki 
rózsaolaj  helyett. 

„Heu,  patior  telis  vulnera  facta  meis  !“  sóhajt  Tamás,  magát 
vádolván,  miért  keresett  enyhülést  bújdosásban,  midőn  szorgos  munka 
által  otthon  hamarább  meggyógyult  volna.  Nem  tudván  aludni,  ször¬ 
nyen  kikelt  magában  a  szépnem  ellen,  mely,  úgy  vélé,  görbe  csontból 
lévén  alkotva,  soha  egyenes  úton  nem  mehet ;  s  ő  mégis  felakadt. 
Ha  Tamás  mélyebben  vizsgálja  az  életet,  könnyen  általláthatá :  mily 
kétes  az  indulat  azon  korban,  hol  az  ifjúság  ömledezéseit  komoly 
férfiúság  váltja  fel  és  nem  várta  volna,  hogy  a  tizenhét  esztendő  a 
negyvent  túlhaladotthoz  vonzattassék.  O  jó  szívű  volt  ugyan,  de 
lassú,  feszes,  pedig  a  fiatalság  enyelegni  szeret  és  bármi  érdemet 
átugor  minden  kellemes  játékért. 

Ha  Tamás  útja  soká  így  tartana,  holtan  kellene  szegényt  ba¬ 
rátjához  kisérnünk ;  de  szánakodói  vigasztalására  legyen  mondva, 
Tamás  harmadnapra,  noha  bágyadtan,  Endrefyhez  ért  s  maga  is  szinte 
felvidult,  midőn  az  udvarba  járata. 

„Itthon  az  uraság  ?“  kérdi  az  elébe  jövő  cselédet. 

„Egyedül  az  asszonyság  van  itthon  ;  de  az  uraság  is  mindjárt 
megjövendő  lön  a  válasz.  Tamás  a  házba  megy,  hol  őt  egy  csinos, 
bár  a  huszonnégyet  túlhaladta  asszony  igen  nyájasan  fogadja  s 
mindjárt  is  a  neki  rendelt  szobába  vezetvén,  szives  gonddal  forgoló¬ 
dik  körülötte.  „Már  néhány  nap  óta  várjuk  uraságodat  —  mond  — 
s  Endrefy  már  e  szerencséjén  aggódott. **  Tamás  elbeszélte  némely 
viszontagságait,  s  hogy  a  szives  asszonynak  is  valami  kellemest 
mondana,  sajnálva  érinté  a  dolgot,  hogy  minden  halandónak  meg¬ 
van  keresztje,  mely  a  teljes  boldogságot  szétdúlja.  —  „Tudom  - 
úgymond  —  mint  terheli  szívét  a  gonosz  mostoha/* 

„Mit  ért  ezzel  uraságod  ?“  kérdi  meglepetve  az  asszony  s 
egyszerre  megszűnik  nyájas  mosolygása. 

„Hallom,  e  háznál  is  a  mostoha  patvarkodik,  —  mond  Tamás  — 
mint  kedves  barátom  hitvese,  vegye  szives  részvétemet !“  Tovább 
akará  még  a  tárgyat  feszegetni,  de  az  asszony  kemény  szemekkel 
végigmérvén  öt,  kifordul  s  az  ajtót  rácsattantja.  —  Bámulva  néz 
utána  Tamás,  s  minekutána  holmijét  Jakab  a  szobába  rakta,  ismét 
fel  akará  keresni,  de  épen  akkor  jött  meg  Endrefy  hitvesével  s  Tamás 
csak  elhűlt,  midőn  látta,  mily  szörnyű  bakot  lőtt,  hogy  első  belépte- 
kor  mindjárt  a  mostohát  bántotta  meg,  mert  ugyan  az  volt,  ki  előtt 
oly  kérdetlen  nyilatkozott  ki.  „Elkábult  fejem  a  sok  viszontagságtól 
mond  Tamás  —  valami  átok  fekszik  rajtam,  mely  minden  tette¬ 
met  vesztemre  intézi/* 

Tamásnak  helytelen  kiömlése  Endrefynek  kettős  bajt  szerzett ; 
mert  mint  háziúr  és  barát  vendégét  örömest  kényén  mulatta  volna, 
ellenben  mostohája  méltó  haragja  szabad  együttlétöket,  ha  nem 
gátolta  is,  de  balra  magyarázhatta ;  annál  is  inkább,  minthogy  az 
özvegy  Tamásban  csak  Endrefy  echóját  vélvén,  azóta  magába  vonult, 
s  ha  a  kénytelenség  közéjök  vezette  is,  komor,  tartózkodó  volt,  semmi 
beszédbe  nem  elegyedett  s  így  a  házi  társaság  feszes,  hijányos  lön.  Az 
ifjú  asszony  is  ez  által  zavarba  jött,  s  két  tűz  között  állván,  nem  tudta 
merre  hajoljon.  Tamás  ugyan  minden  kitelhető  szépséget  előhordott 
az  özvegy  megengesztelhetésére  s  minden  módon  iparkodott  ineg- 
czáfolni  a  balitéletet,  mely  minden  mostohát  szívtelennek  vádol, 
de  sikeretlenül,  bár  mint  példázgatott,  hideg  udvariságnál  egyebet 

nem  nyerhetett.  „Flectitur  iratus  voce  rogante  deus  —  mond  ~  de 
a  megbántott  asszonyt  nehéz  megkérlelni ;  jobb  lesz  nekem  haza 
mennem.  “ 

„Nem  —  mond  Endrefy  —  te  békületlen  nem  hagyod  el  háza¬ 
mat  ;  tudod  mit  ?  a  napokban  szép  társaság  gyűl  össze  nálam,  kis 
táncz  is  lesz,  pörgesd  meg  jól  a  menyecskét  s  vigyázz  rá,  kiugrálja 
haragját !“ 

„Ha  pere  volna  —  felel  Tamás  —  szívesen  szolgálnék  neki,  de 
quod  non  didiéi,  sane  nescire  fateri,  a  tánczhoz  nem  értek,  kivált  a 
mint  most  szokták.  Igaz,  a  friss  magyart  valaha  én  is  eljártam,  de 
tudod,  gyakorlás  nélkül  kitanul  az  ember !“ 

„A  közöröm  —  mond  Endrefy  —  hamar  elragadja  az  embert ; 
én  reményiem,  ti  is  baráti  kezet  fogtok !“ 

„Ámen  !  teljesedjék  !“  mond  Tamás. 

Eljött  a  vigadás  napja  s  az  egész  ház  mozgásban  vala ;  míg 
az  asszonyok  sütöttek,  főztek,  Endrefy  Tamással  az  ebédlőt  kiürít- 
tetvén,  felgyertyáztatá.  Jakabnak  is  elég  dolga  akadt  s  volt  mit  be¬ 
szélni  előbbi  uráról.  Délután  mindenik  a  tükörnél  maga  személyével 
bajlódott,  Tamás  is  pompába  vetette  magát,  egészen  feketébe  öltözött, 
csak  tarajos  sarkantyús  csizmája  volt  ezüsttel  kivarrva.  Azalatt  hin- 
tók  zörögtek  az  udvaron,  itt  egy  karcsú  lányka  ugrott  ki  a  kocsiból, 
amott  pípesen  szállt  ki  egy  agg  kisasszony,  az  özvegy,  mint  idősb 
háziasszony  fogadta  az  érkezőket,  Tamáshoz  is  nyájasabb  vala  mostan, 
ki  mentői  tovább  nézegette,  annál  helyesebbnek  találta  őt,  forrón 
óhajtván  a  megbékülést.  Már  pezsgett  a  szoba,  a  muzsikusok  helyet 
foglaltak,  midőn  az  ajtó  nyílik  s  amaz  ismert  vastag  űr  s  a  hitetlen 
szép,  férjével  belép.  Tamás  szeme  ködbe  bőrűit. 

„Többed  magammal  jövök,  kedves  szomszéd“  —  mond  a  vastag 
űr  az  őt  üdvezlő  háziasszonyhoz.  „Ránky  úr  és  hitvese,  atyámfiai !“ 
Tamást  megpillantván,  kiterjesztett  karokkal  mindjárt  feléje  döczög. 
„Örvendek,  kedves  úr !  ime  minő  véletlen  találkozunk  össze  megint ! 
legalább  az  az  átkozott  olaj  most  nem  szakaszt  el  bennünket. “  Tamás 
örömest  befogta  volna  száját,  félvén,  nehogy  akkori  baja  elárultassék. 
Ránkyné  is  köszönté  s  megelégedve  mosolygott  habozásán,  mert 
mindeddigien  őt  buzgó  imádójának  hitte  ;  azonban  Tamás  hasonlítani 

kezdé  Ránkynét  kedves  ellenségével :  amaz  szép,  fiatal,  de  hamis, 
tetszeni  vágyó  es  másé  ;  ez  szinte  nem  öreg,  több  méltóságot  mutató 
és  szabad  —  amaz  már  megcsalta,  emez  haragszik  ugyan  rá,  de 
bocsánat  félben  van  —  Ránkyné  kidőlt  szívéből. 

A  tisztes  lengyel  megzendült.  Endrefy,  Tamást  mostohájához 
vezetvén,  kérte :  tenné  ő  a  háziúr  kötelességét  s  tánczolna  elől.  Tamás 


zavartan  vonakodott,  de  az  asszony  intő  tekintetére  piros  arczczal 
odanyújtja  kezét  s  komolyan  és  nagy  méltósággal  csoszogva  vezeté 
a  sort ;  egész  vállal  tűnt  ki  a  többi  közül,  de  volt  is  mit  szenvedni  a 
következő  párnak,  mert  Tamás  minden  reverencziánál  hosszú  lábai¬ 
val  oly  nagyokat  kanyarinta,  hogy  szerte  ütközve,  majd  mindent  le¬ 
kaszált  körűié  ;  ellenben  magas  növése  magának  is  terhére  vált,  midőn 
más  tánczosok  keze  alatt  bújkálnia  kellett  és  szinte  fájlalta  derekát 
gyakor  görnyedezései  miatt.  Elvégződvén  a  lengyel,  Tamás  meleg 
csókot  nyomott  az  asszony  kezére  s  már  teljes  békét  gyaníta,  midőn 
gyöngéd  szorítást  érze  ama  puha  kéztől. 

Ezután  más  tánczok  következtek  ;  de  már  ezekben  Tamás,  bár 
mint  únszoltatott,  nem  veve  részt.  Éjfélkor  vacsora  nyújtatott ;  Endrefy 
barátját  mostohája  megé  ülteté,  ki  is  édes  gonddal  töltögeté  po¬ 
harát  s  a  hálaadó  Tamás  sok  szép  sententiákkal  jelentgeté  iránta 
tiszteletét ;  tűnve  tűnt  Ránkyné  emléke  s  vidám  kedvre  lobbanva 
mulatozott  a  hozzá  közel  ült  vastag  úrral,  ki  harsány  szóval  egész¬ 


ségeket  ivott.  , 

A  vacsorát  ismét  táncz  követé,  hevesebben  forogtak  a  párok  s 
lángzó  tekintetet  váltva,  némely  szív  hamarább  dobogott  a  bóbiskoló 
hegedűsök  ujjainál.  „Még  egy  magyart !  annál  leljen  bennünket  a 
hajnal !“  kiált  a  társaság  s  meglett.  Endrefyné  felkérte  Tamást,  ez 
neki  állván,  úgy  szórta  hosszú  lábait,  mintha  el  akarná  dobálni  ma¬ 
gától  ;  de  rosszúl  esett  neki,  mert  midőn  hirtelen  fordulna,  sarkantyúja 
megakad,  s  ő  egész  terhével  térdre  omol ;  felugrott  ugyan,  de  nagy 
fájdalmat  érze. 

A  társaság  eloszlott,  Tamás  titkolva  sérelmét,  szobájába  sánti- 
kált,  hol  Jakab  meleg  vízzel  borítgatá ;  de  az  nem  hogy  használt 
volna,  térde  megdagadt  s  majd  egy  hétig  nem  hagyhatá  el  ágyát. 

Az  asszonyi  szelíd  természet  leginkább  a  beteg  ágyánál  tűnik 

ki,  akkor  minden  boszút  feledve,  ápolja  a  szenvedőt  s  megváltó 
angyalként  türelmet  s  enyhülést  varázsol  ;  az  özvegy  se  tagadá  meg 
itt  e  szép  erkölcsöt  s  feledvén,  hogy  Tamás  keresztnek  hívta,  gyámo- 
lítására  siete  és  utóbb,  mi  okból  ?  nem  tudjuk,  alig  tudott  megválni 
tőle  —  szóval :  belé  szeretett  és  a  farsang  végén,  Endrefy  s  hitvese 
nagy  örömére,  az  oltár  előtt  nyilván  megvallá  szerelmét.  „Fost  nubila 
Phoebus!“  mond  Tamás,  midőn  kedves  hölgyét  kebléhez  zárta. 

Szobor  gyanánt  álla  Zsuzsi  a  ház  pitvarában,  midőn  kocsikat 
bejárni  s  az  urát  szép  asszonynyal  karöltve  látja.  „Mit  csinál  az 
uraság  ?“  kérdi  Jakabot ;  az  öreg  katona  megvonítva  bajuszát,  felel : 
„Bajjal  ment,  vígan  jött.“ 

1  1  1  i  1  l  i  i  i  i  1  i  1  1  1  1  1  1  I 


Sok  ember  azt  véli,  hogy  a  falusi  lakásban  lelhetni  nyugal¬ 
mat  ;  igen,  ha  ki  már  nyugalmát  oda  viszi  magával ;  azonban  a 
természet  ezernyi  bájai  sem  idézik  fel  mindjárt  a  lelket  sűlyedtéből, 
és  a  csörgő  patak,  a  fák  kies  zöldje,  illatos  rét  s  a  fülmilecsattogás 
sem  tölti  meg  tüstént  a  várostól  meglapított  erszényt  Csöngedi  Bencze 
s  azon  véleménynyel,  hogy  majd  a  természet  kebelén  minden  élet¬ 
öröm  újulva  tűnend  fel  neki,  'tavasz  kezdetén  oda  hagyá  a  nagy¬ 
világi  zajt,  mely  közt  legszebb  korát  változó  szerelmekben  s  tomboló 
mulatságokban  élte  által.  Megunván  a  fényűzés  hiú  játékait,  a  mázos 
arezokat  s  az  olcsó  szívek  erőltetett  ömledezéseit,  szinte  más  világ¬ 
ban  képzelé  magát,  midőn  kellemes  fekvésű  jószágába  érvén,  azon 
rég  nem  látott  szobákban  szállá  meg,  hol  gyermekkora  szép  álom¬ 
ként  lengé  körül  s  minden  tárgy,  minden  szöglet  édes  emlékezettel 
köszöntő.  —  Bencze  heves,  könnyelmű,  de  jó  szivű  ember  volt;  oly 
hamar  érzékeny,  mint  feledékeny :  miként  az  alkalom  s  az  űjság 
hatott  reája.  Még  férfikorában  sem  átallá  az  ifjúság  csínyait  s  kész 
volt  önkárával  is  áldozni,  hol  más  félénken  vonult  el.  Ingadozó  lelke 
most  a  magánytól  várt  űj  örömeket  s  orvosoltatását  hibás  számolás¬ 
ból  eredett  sebének. 

Elfogódva  nézte  háza  belső  intézetét,  hol  kivülötte  minden  régi 
ízlésre  mutatott.  Komoran  néztek  alá  üstökös  elei  s  több  magyar 
hősök  a  barna  falakról,  mintha  neheztelnének  elfajűlt  vérökre ;  a 
fogasokon  még  régi  rendben  vegyest  lógtak  kardok,  fegyverek  s 
egyéb  vadászeszközök ;  közbe  gazdaságbeli  rovások  s  pajtakulcsok 
aggatva ;  a  tetemes  karszékek  s  asztalok  az  idővel  látszottak  vias¬ 
kodni  —  szóval  mindent  azon  állapotban  talált,  a  mint  boldogult 

atyjáról  maradt  s  úgy  tekinté,  mint  ereklyéjét  boldogabb  időknek. 
Könyvekre  is  akadt  s  bár  ezeken  a  moly  edzé  hatalmát,  mégis 
körülforgatta  s  nem  kevéssé  volt  meglepve,  midőn  ezen,  mostani 
érzetével  oly  egyező  versre  talált : 

„Képzete  lángösztönére 
Honjától  sok  ember  vál, 

S  a  józan  ész  ellenére, 

A  világ  zaj  tengerére 
Kétes  habok  közé  száll. 

De  ah,  mennél  előbbre  lép, 

Látja,  érzi,  hogy  álomkép 
Az,  m’ért  hajdan  úgy  égé ; 

S  ezer  kiállt  veszélyinek, 

Létfogyasztó  küzdésinek 
Csak  lemondás  a  vége.“ 

Biz  úgy  van !  mond  Bencze,  érezvén :  mennyi  szép  remény¬ 
nyel  lépett  ő  is  egykor  a  világba  s  túlhaladván  az  emberkor  szebb 
felét,  mily  kevés  hasznot  s  mennyi  adósságot  mutathat.  Még  inkább 
hatottak  reája  a  következő  sorok,  melyekben  a  költő  szédelgő  vágyai¬ 
tól  búcsúzni  látszik ; 

„Szép  Csalódás  !  tőled  is  már 
Boldog  én,  megválhatom ; 

Szertepattant  a  fellegvár ! 

A  mit  lelkem  ezentúl  vár, 

Könnyen  feltalálhatom. 

Kis  hajlékom  hús  körében, 

A  természet  lágy  ölében 
Szebben  virít  a  jelen ; 

A  mit  veszték,  elfeledve, 

S  a  szív,  bár  lecsendesedve, 

Nem  lészen  örömtelen. 

S  míg  létemnek  víg  adóját 
Földi  sorsom  kívánja; 

A  jövendő  akármit  ád, 

Itt  éltemnek  kis  hajóját 
A  fergeteg  nem  hányja. 

Alant  bár,  de  szabadságban 
S  csendes  házi  boldogságban 
Folynak  vidám  napjaim, 

S  ha  mégis  bú-bánat  éré, 

Annak  sebes  elűztére  . 

Jó  bort  adnak  halmaim." 

Jövendő  éltemet  rajzolód,  jó  ember  —  mond  Bencze  —  s  erő¬ 
sen  hitte,  hogy  semmi  csalárd  fény  nem  zavarja  többé  fel  nyugal¬ 
mát.  De  mit  nem  hisz  a  gyarló  ember !  ha  nem  tudja,  mit  tegyen 
idejével.  Benczének  azonban  tetszett  új  élete,  bármi  egyszerű  volt  is ; 
el-elsétált  s  gazdasághoz  nem  sokat  értvén,  könyvekből  akarta  meg¬ 
tanulni  azt:  innen  következett,  hogy  többször  a  jószág  természetével 
ellenkező  intézeteket  tévén,  gyakran  fel-felakadt  cselédjei  együgyű 
szavain,  kik  mélyebben  láttak  a  dologba;  ezt  restellő  s  mindent 
reájok  bízván,  vendég  gyanánt  élt  saját  házában  s  eluntában  a  párna¬ 
székre  dőlve,  sok  feltétele  alvással  végződött.  így  nyújtózott  egykor, 
midőn  juhásza  hívatlan  hozzá  belép  s  elpanaszolja  hosszan :  hogy  a 
bárányok  vesznek,  eső  nem  j  ár,  a  legelő  sovány  s  a  só  is  elfogyott. 

„Majd  az  ispán  tesz  rendelést !“  mond  Bencze. 

„Melyik  ispán  ?*  kérdé  a  juhász. 

„Igaz,  igaz,  magam  küldöttem  el  —  mond  Bencze  —  sóra  lesz 
pénz,  a  bárányok  iránt  valamit  gondoljunk." 

Ezzel  neki  ült  a  gazdaságkönyvnek  s  orvosszereket  írt  ki, 
azután  maga  is  a  birkásházhoz  ment. 

A  mint  az  udvarba  lép,  első  tekintete  mindjárt  egy  fiatal 
leányba  ütközött,  ki  a  sövény  mellett  danolgatva,  guggon  étette 
libáit  s  ezek  elnyújtott  nyakkal,  víg  sipogással  kisérték  énekét.  Bencze, 
ellenére  a  pisszegő  gúnárnak,  hozzá  lappang  és  vállát  megveregeti  ; 

a  leány  ijedtében  elejtvén  tálát,  felugrik  s  lesütött  szemmel  biberkél 
kis  kendőjén. 

«Ki  leánya  vagy  hugocskám  ?“ 

„A  juhászé." 

„Hogy  lehet  az,  már  egyszer  voltam  itt  s  még  se  láttalak  ?“ 

„De  én  láttam  ám  az  uraságot,  vánkoshéj  nadrágja  volt  s 
lyukacsos  kalapja !“  mond  a  leány  s  félig  reá  hunyorog. 

„Oh  mennyei  ártatlanság !  mily  szép  a  te  képed  !“  sóhajt  Bencze 
s  a  leány  nevét  kérdi. 

„Boris !“  felel  a  leány,  s  Bencze,  feledve  bárányait,  vele  be¬ 
szédbe  ered  és 'mentői  tovább  nézi,  annál  több-több  kelleme  tűnik 
szemébe.  Boris  nem  volt  ugyan  görög  szépség ;  de  erő  és  egészség 
látszott  elömleni  tetemén ;  gömbölyű  arcza  s  izmos  karja  majd  fel- 
csattant  a  vértől ;  s  bár  a  nap  elbarnítá,  mégis  szépen  illett  tüzes, 
fekete  szeméhez.  Barna  haja,  négy  ágra  fonva,  majd  bokáig  ért  s 
nyúlánk  termetét  tetszetősbbé  tévé.  Bencze  nem  tagadhatá  meg  tőle 
ügyeimét,  sőt  először  is  nyájas  szavakkal  azt  kijelenteni  buzgott. 
Kevés  vártatva  Boris  atyja  is  oda  jött  s  nagy  rovással  a  kezében 
előszámolgatá  a  kárt,  melyre  ura  nem  sokat  ügyelt,  hanem  szemeit 
mindig  a  ház  pitvarára  szegezte,  hol  Boris  megint  előbbi  munkáját 
folytatá,  csak  lopva  tekintvén  néha  az  igen  kegyes  uraságra. 

Benczének  ezentúl  fő  gondja  lett  a  birkatenyésztés  és  nemesí¬ 
tés  ;  azért  napjában  kétszer  is  a  majorba  ballagott,  s  ha  Borist  fel- 
tűrődzve  tagjai  javára  házi  dolgaiban  sürögni  látá,  nem  sokat  gondolt 
juhaival,  hanem  csak  neki  vágyott  tetszeni.  Mindent  elkövetett,  hogy 
a  leány  szívét  megnyerhesse  :  de  ez  hizelkedéseire  s  legszebb  mon¬ 
dásaira  vagy  bámult,  vagy  nevetett ;  azért  ajándékkal  akarta  meg¬ 
hódítani  s  nehány  gyűrűvel  kedveskedett  neki ;  a  leány  szívesen 
megköszönte,  de  többet  nézett  a  ragyogó  érezre,  mint  adójára.  Bencze 
mind  ebben  csupa  ártatlanságot  látván,  édes  jövendőt  Ígért  magának. 
Reménye  még  inkább  nőtt :  midőn  néhány  napi  ismeretsége  után 
reggel  oda  menvén,  a  leányt  könnyezve  találta. 

„Mi  bajod  kis  húgom  ?  —  kérdé  nagy  részvéttel  a  kiváncsi  űr  — 
miért  sírsz  ?“ 

„Anyám  megszidott,  agyon  tömtem  a  ludat ;  szememre  hányta, 

hogy  tudja  Isten,  hol  jár  eszem“,  felel  Boris,  szemeit  öklével  dör¬ 
gölvén. 

„Óh  ne  nézzen  rá,  tekintetes  uram,  —  dörmögé  a  haragos  anya  — 
ez  a  leány  meg  van  babonázva,  már  egy  időtől  fogva  mindent 
visszásán  tesz."  Bencze  magát  vélvén  babonaszernek,  mely  Boris 
fejét  zavargatja,  nagy  készséggel  mentegeié ;  örömest  súgta  volna  a 
leánynak :  hogy  ő  is  mindent  visszásán  tesz,  mert  szünetlen  csak 
róla  gondolkodik,  de  a  háborgó  anya  nem  távozott,  azért  hirtelen 
kézszorítással  kisérvén  ezen  szavait :  „este  felé  ismét  eljövök !“ 
haza  tért. 

Mégis  igaz,  —  gondolá  Csöngedi  űr  —  csak  a  falun  rejtezik 
az  igaz  ártatlanság,  nyugtalan  várván  az  alkonyt,  melynél  egy  tiszta 
lélek  majd  megvallja  szerelmét. 

Az  este  beállott,  ámbár  hűsebben,  mint  Bencze  kivánta,  mert 
rövid  zápor  után  éktelen  szél  támadt ;  azonban  ő  elment  mégis  s 
akolba  terelt  juhait  megnézvén,  haszontalanul  kémlelte  Borist.  Már 
sötétleni  kezdett,  s  ő  kérdést  tőn  iránta ;  —  „tán  a  kertben  gyomlál 
még“,  lön  a  felelet.  Aha !  ott  vár  reám,  gondolja  Csöngedi  űr ;  jó 
éjszakát  mond,  eltávozik  s  a  helyett,  hogy  haza  menne,  megest 
visszafordul  s  egy  résen  keresztül  a  kertbe  sompolyog,  vizsga  szem¬ 
mel  nézeget;  de  a  nyájjal  kijáró  s  az  uraságot  annyira  nem  ismerő 
komondorok  szörnyű  ugatással  neki  rohantak.  Bencze  ijedtében 
karót  ránt  ki  a  sövényből,  s  a  mint  lehetett,  segítségért  kiáltozva, 
védelmezi  magát.  A  bojtárok  rókát  vagy  farkast  vélvén  kullogni  a 
kertben,  éktelen  dorongokkal  oda  szaladnak  s  bámulva  pillantottak 
egymásra,  midőn  a  vélt  farkasban  urokra  ismértek. 

E  veszélytől  ugyan  épen  menekedett  meg,  de  nagyobb  zavarba 
jött,  midőn  a  ház  felé  térvén,  a  kert  másik  oldalán  egy  fehér-köpe- 
nyeges  embert  a  sövényen  általszökni  lát ;  utána  akart  rikkantani, 
de  szava  elállóit,  midőn  azon  perczben  Boris  is  szemébe  ötlik,  a 
mint  vigyázva  a  szilvafák  között  a  kertajtóhoz  sunnyog.  Bencze 
attól  tartván,  nehogy  képtelen  hajlandósága  elárultassék,  átallá  kér¬ 
dőre  venni  a  leányt  s  boszűját  juhászán  tölté,  megtámadván  őt, 
miért  enged  rést  csinálni  a  sövényen.  Komoran  tért  haza  s  hosszú 
tűnődés  után,  ki  lehetett  az  a  fehér-köpenyeges  ?  jutott  eszébe,  hogy 

23*  , 


355 


e  tájon  vasas  németek  feküsznek,  s  ilyformán  nem  ő  okozta  a  lúd 
halálát. 

Másnap  reggel  Lázár  inasa,  ki  régóta  nála  szolgált,  bár  el¬ 
végezte  minden  dolgát,  nem  tágult  mégis  a  szobából,  hanem  hasz¬ 
talan  kotonozás  közt  urára  hunyorgott. 

„Mi  baj  ?  akarsz  valamit  ?  szólj  vagy  takarodjál !"  mond  a 
rossz  kedvű  Bencze. 

„Kérésem  van,  pedig  nagy.“ 

„Mondd  el  hamar !“ 

„Házasodni  akarok,  pedig  mentői  előbb." 

„Sok  szerencsét !  de  Lázár,  vigyázz  !  megbánod  ;  öreg  legény 
vagy  te  már." 

„Negyven;  két  esztendővel  öregebb  tekintetes  úrnál." 

„Ki  kérdezett  ?  Mátkád  hány  esztendős  ?“ 

„Tizennyolcz,  pedig  szép." 

„Vigyázz,  számvetésedben  hiba  lesz ;  negyven  a  tizennyolczba 
nem  megyen,  kölcsönözni  kell.“ 

„Ej  tekintetes  uram,  nem  városi  leány  az." 

„Mindegy  —  mindegy !  szól  közbe  Bencze,  visszagondolván  a 
múlt  estére. 

„Követem  tekintetes  urat !  az  én  mátkám  igen  jó,  pedig 
szeret  is." 

„Lásd,  ha  épen  akarsz  —  mond  Bencze  —  én  nem  ellenzem ; 
de  mivel  mátkád  oly  igen  jó  és  szép,  szeretném  látni,  vezesd  hoz¬ 
zám."  Lázár  szerette  ugyan  urát,  de  ilyen  dologban  még  sem  hitt 
neki  —  szólni  akart,  de  Bencze  nem  engedé,  azért  nehéz  szívvel 
mátkájáért  ballagott. 

Míg  Lázár  oda  járt,  Bencze  mély  gondolatokba  merült  és 
sajnálta  a  szegény  Lázárt,  hogy  ily  bajba  esett.  Nemsokára  lépteket 
hall,  a  magas  sarkú  czipő  hangosan  kopog  a  folyóson.  Az  ajtó 
nyílik  s  inasa,  mátkáját  inkább  bévonja,  mint  vezeti.  „Ez  az,  tekin¬ 
tetes  uram!"  mond  és  hiában  iparkodik  a  leánynak  veres  képére 
szegzett  kezeit  letolni. 

„Boris,  te  ?"  —  kiált  Bencze,  nem  tudván  hamarjában,  mit 
szóljon.  Boris  leüti  fejét. 

„Hát  te  ezt  a  legényt  szereted  ?“  kérdé  a  meglepett  Bencze. 

/ 

„Oh  csak  ne  beszéljen  ilyest !"  mond  a  leány  s  félig  elfordulva 
pillogott  Lázárra,  ki  most  három  kéréssel  jött  elé ;  hogy  ura  szóljon 
Boris  szüléivel;  másodszor:  mivel  házasságát  megengedé,  jönne  el 
a  menyekzőre ;  harmadszor :  ha,  a  mint  reményű,  nem  sokára  innen 
elköltözik,  őt  hagyná  falun. 

„Jól  van  —  mond  Bencze  —  te  itt  maradsz  s  Boris  velem  jön 
gazdasszonynak.“ 

r 

„Úgy  ám,  ha  mennék !“  mond  Boris. 

„Tekintetes  úr  csak  tréfál“,  mond  Lázár,  alig  várván  szaba¬ 
dulását  s  mátkáját  titkon  könyökével  elmenésre  unszolja.  Bencze 
egy  ideig  habozott,  de  utóbb  pártfogását  Ígérvén,  a  menyekző  költ¬ 
ségeit  is  magára  vállalta.  Boris  örült,  Lázár  pedig  elsóhajtá  magát : 
lesz  itt  mire  vigyázni ! 

Midőn  elmentek,  Bencze  inasát  visszainté :  „hallod-e,  Lázár ! 
tegnap  este  én  valamit  láttam." 

r 

„En  is,  tekintetes  uram." 

„Egy  fehér  köpenyes  embertől  őrizd  mátkádat." 

„Attól  nem,  mert  magam  voltam." 

„Hol  vetted  a  fehér  köpenyeget  ?“ 

„A  szomszéd  uraság  huszárjától  vettem  a  napokban ;  a  ház 
körül  jó  lesz." 

„Menj  dolgodra  !“  mond  Bencze  s  az  ablakra  dőlve  ftityörészett 
ki  a  levegőbe,  gondolván  :  ma  neked,  holnap  nekem. 

Bencze,  Ígérete  szerint,  a  menyekzőt  kitartá  s  az  öszvegyült 
jobbágyság  között  majd  éjfélig  mulatott,  ámbár  a  borgőz,  pipafüst  s 
a  duda  fülmetsző  reczegése  kelletlenül  illeték.  Örömest  kötekedett 
volna  a  menyasszonynyal ;  de  a  vőlegény,  mintha  hozzá  lett  volna 
varrva,  untalan  mellette  állott.  Midőn  hazament  s  a  vőfény  búcsú- 
poharát  rá  köszönté,  mond  az  öregbiró  :  „Tekintetes  uram,  lássunk 
hozzá ;  van  ám  itt  elég  kisasszony !  már  kegyelmedre  is  rá  férne  a 
feleség."  Bencze  megköszönte  az  őszinte  javallást,  elvonult  s  egyedül 
lévén,  alig  tudott  megválni  a  gondolattól :  hogy  együgyű  inasa,  kit 
tán  az  arany  sujtás  ruháján  teve  kelendővé,  boldogabb  nálánál. 

Bencze  csapongó  lelke  nem  volt  képes  sokáig  valamin  bán- 

kódni  s  néhány  nap  múlva  magán  nevetett :  mint  lehete  képes  oly 
neveletlen  falusi  hajadonért  hevűlni ;  s  ha  még  a  menyecskét  fel¬ 
kereste  is,  csak  azért  történt,  hogy  a  szegény  Lázárnak  féltéstől  el- 
vonczolt  képét  láthassa. 

Eddig  Bencze  minden  főbbrendű  társaságtól  elvonta  magát ; 
most  már,  nem  tudjuk,  unalomból-e,  vagy  az  öregbiró  szavától  indít¬ 
tatva,  ismét  emberek  közé  vágyott.  Házának  áltál-ellenében,  néhány 
puskalövésnyire,  magas  nyárfák  közül  fehérlett  ki  nemes  szomszédja 
lakása ;  egy  patak  azonban,  mely  néha  záportól  folyóvá  szokott  nőni, 
gátolta  egyenes  útját,  s  ezért  majd  félórát  kellett  kerülnie  a  hídhoz. 
E  szomszéd  látogatására  rándult  először  is  Bencze.  Váry  űr  szívesen 
fogadá  s  elbeszélő,  mily  jó  barátságban  élt  egykori  atyjával.  Bencze, 
ki  Váryban  jó  embert,  de  nem  sok  mulattató  tulajdont  lele,  már 
búcsúzni  készült,  midőn  a  házi  kisasszony  belép :  karcsú  mint  a 
szarvas,  mind  e  mellett  teljes ;  vidám,  eleven  s  az  érettség  első  haj¬ 
nalában.  Nyájasan  üdvezli  ez  elbájolt  vendégét,  ki  akadozva  mente¬ 
gető  késő  jelenését  és  kellemes  udvarisággal  a  jövendőre  bízta  annak 
kipótlását.  Bencze  sokat  forogván  a  szépeknél,  mindjárt  sejdíté :  hogy 
több  élet  van  Lidiben,  mint  ábrándozás,  több  természeti  ész,  mint 
nevelés  s  titkon  örült  az  új  ismeretségnek.  Tudván,  hogy  majd  rej¬ 
tekező  csodálás,  majd  könnyű  enyelgés,  most  csendes  andalgás, 
most  kitörő  kedv  s  bájleplú  semmiség  inkább  hat  a  szép  nemre, 
mint  bármi  nagy  elme  s  magába  zárt  érdem ;  azért  ily  módon  bánt 
Lidivel  s  elsőben  is  nehezen  távozván,  nem  rossz  emlékezetet  hagyott 
maga  után,  annál  is  inkább :  minthogy  deli  külseje  s  könnyű  társal- 
kodása  mellett  tetemes  birtoka  volt. 

Váry  szerette  a  vendéget,  kivált,  ifjúságában  maga  is  katona 
lévén,  örömest  volt  katona  társaságban ;  azért  többször  magához 
hívta  a  tiszteket  s  tele  pohár  mellett  csatázott  velők.  Bencze  másod¬ 
szori  látogatásakor  ily  gyülekezetre  talált.  Lidi  megkülönbözteté 
ugyan,  de  azért  nyájas  tekintetét  mástól  se  vonta  el ;  s  bájai  meg¬ 
ismertetését,  ha  nem  óhajtá  is,  de  nem  is  ellenzé ;  mélyebb  szövet¬ 
séget  nem  árult  ugyan  el  magaviseleté,  de  nem  is  tiltá  a  hódolást, 
mely  nyilván  s  titkon  tömjénezé  körül.  Ez  Benczét  diadalra  ébreszté 
s  ezen  mesterséggel  szőtte  hálóját,  megfoghatni  a  szabad  szívet,  mely 


358 


fürge  madárként  repese  a  lép  körül,  de  nem  akadt  belé.  Nem  mer¬ 
jük  ugyan  vitatni,  hogy  Lidinek  némely  fiatalabb  hódoló  ne  tetszett 
volna  inkább  Benczénél,  de  a  gazdag  imádó  mellett  mindig  hatalmas 
tündér  áll,  mely  azt  varázsfénynyel  himzi,  s  ez  a  házasság  reménye. 
Lidi  is  tán  ettől  lelkesítve,  az  ügyes,  indulatos  Benczének  nem  kár¬ 
hoztató  szembetűnő  hódolásait,  sőt  édes  vonzattal  viszonzá  a  fakadó 
érzés  jeleit,  mely  változó  alakban  simul  a  szív  felé  s  minden  apró¬ 
ságban  nagy  érdemet  lát.  Bencze  tüzesen  közelíte,  felfogván  minden 
alkalmat;  Lidi  nem  nehezíté  útját,  de  a  végső  reményt  bájködbe 
takarva,  egyedül  sejtenie  hagyá  s  így  az  érte  lángzó  szívet  még 
inkább  gerjeszté.  Bencze  gyakran  általment  s  Lidi  mindig  kevesellé 
jöttét. 

Nem  hiában  nevezik  tűznek  a  szerelmet,  mert  a  ki  vele  játszik, 
hamar  megégeti  magát.  Bencze  is  másnak  szőtt  hálót  s  maga  esett 
belé.  Szerelmes  már  többször  volt  ugyan  s  ha  megcsalatott,  könnyen 
vigasztaló  magát,  de  most  tán  magányos  élete  és  azon  érzemény, 
hogy  ma-holnap  vagy  elkésik,  vagy  az  időből  épen  kifogy,  más 
irányra  készté.  0  szeretett  s  a  mit  előbb  máson  könnyelműen  gúnyolt, 
magán  tapasztaló.  A  kisértet  szebb  volt,  hogy  sem  hidegen  elkerül¬ 
hette  volna  s  a  múló  örömökre  szánt  tárgynak  nyugalmával  adózott. 
Hasztalan  hívta  segédül  hajdani  víg  kedvét,  a  jelennek  sajnos  érzete 
legyőzte  erejét.  Örömtelve  látta  bár  napról-napra  nevekedni  iránta 
Lidi  szerelmét,  de  szép  kilátásait  elborító  a  vesztés  gondolatja,  mely 
komor  rémzettel  szüntelen  üldözé. 

Mily  szörnyű  betegség  a  szerelemféltés  ?  azt  reméljük,  olvasóink 
velünk  együtt  eléggé  ismerik  ;  azért  minden  felvilágító  értekezés  helyett 
jobb  örvendenünk,  hogy  még  nem  haltunk  benne  meg,  mint  egykor 
Lepidus.  Bizonyos  dologban  minden  ember  irigy,  s  kinek  magához 
nincs  bizodalma,  hamar  féltővé  lesz ;  mert  hevűlt  érzékei  másban 
sejtik  az  elpazarlott  erőt  s  felébredt  gőgje  más  szerencséjén  tépelődik. 
Bencze  is  e  súlyos  nyavalyában  kínlódott.  A  ki-  s  bejáró  fiatal  tisz¬ 
tek,  mindannyi  tőrök  furdalták  szívét,  minden  tekintetben,  minden 
mozdulatban  valami  biztos  jelt  látott,  melyet  véleménye  szerint  egész 
voltában  csak  a  boldog  érthet  el.  A  mit  maga  annyiszor  próbált,  és 
más  szépek  ezer  íortélylyal  rajta  gyakoroltak,  mind  azt  most  Lidi- 

ben  is  gyanítá ;  örömest  szólt  volna,  de  a  bizonyos  frigykötésre  eddig 
elhatározó  lépést  nem  tevén,  csak  messziről  közeliié  a  dolgot,  s  ha 
Lidi  jól  kinevette,  boszankodott ;  ha  pedig  azt  megbántottnak  érzé, 
könyörgött  és  magára  neheztelt.  Még  tűrhető  volt  sorsa  Lidi  köré¬ 
ben,  de  annál  inkább  érzé  otthon  egész  teljében  a  féltés  nyomorga- 
tásit:  azért  is  többnyire  az  ablaknál  ült,  vagy  óránként  a  patak 
mellett  sétált,  honnan  egészen  ellátott  Lidi  házára  s  ott  leskelődvén, 
ha  hintót  vagy  lovast  vön  észre,  ő  is  ott  termett ;  de  ha  az  idő  vagy 
környülállás  nem  engedé,  nehéz  szívvel  epedezett  magában. 

Csak  a  hív  Lázár  osztályozott  e  sorsban  is  vele ;  a  jámbor, 
látván  ura  változását,  azt  vélte,  hogy  feleségébe  szerelmes.  —  Egy 
estve,  midőn  Bencze  a  patakhoz  ment,  Lázár  bátran  útját  állja : 
„Tekintetes  uram,  nekem  szólásom  van,  —  mond  —  még  pedig  nagy." 

„Majd  holnap  reggel/-' 

„Tovább  nem  tűrhetem ;  tekintetes  urat  eddig  híven  szolgáltam, 
de  most  más  urat  kell  keresnem,  pedig  az  fáj." 

„Elment  az  eszed  ?  mi  háborgat  ?“ 

„Tán  nem  tudom,  miért  jár  erre  tekintetes  űr  —  mond  Lázár 
s  ablakjára  mutat,  honnan  Boris  épen  fél  szemmel  kandikál  ki.  — 
Nini !  most  is  ott  áll.  De  majd  megtanítom  másra  kacsingatni !“ 
Bencze  mindjárt  megérté  baját  a  hív  szolgának  és  őszintén  megvallá, 
hogy  nem  Boris  miatt  jár  annyit  a  patakhoz ;  de  Lázár  feltette  ma¬ 
gában,  mihelyt  kitelik  esztendeje,  más,  korosabb  űrhoz  szegődik. 

E  történet  Benczét  azelőtt  bár  mulathatá  is  s  Lázárnak  adott 


is  volna  okot  mitől  félni,  de  most  épen  ellenkezőleg  hata  reája  és 
magában  neheztelt,  hogy  ártatlansága  ily  méltatlanul  gyanússá  Ion, 
azért  más  úton  ment  leshelyére. 

Még  Lidivel  nem  szólt  jövendője  iránt ;  de  egykor  elmerülten 


ülvén  mellette,  nem  akarva  tűnt  fel  előtte  édes  képe  a  házi  boldog¬ 
ságnak  —  mélyen  sóhajtott;  Lidi  valami  titkos  bűt  sejtvén,  gyöngé¬ 
den  vigasztald,  végre  a  leány  dagadó  keblén  lebbent  ki  kétkedő 
szerelme.  A  ki  Benczét  gyöngeségről  vádolja,  vessen  számot  magával 
s  mindjárt  elnémul ;  hány  ember  él,  kit  nem  andalítna  el  a  szép  ajak 
édes  ígérete,  ha  kivált  az  érzés  hangjai  kisérik  ?  örök  hűségről  álma- 
dozván,  akkor  a  fagylaló  időt  megvetve  gúnyoljuk.  Bencze  is  ily 

bájos  percztől  elragadtatván,  azt  cselekvé,  a  mitől  eddig  félt  s  Lidit 
eljegyzé  hitvesének.  Váry  áldásával  toldván  e  frigyet,  a  boldog  pár¬ 
nak  örömét  neveié. 

r 

Édesen  hangzottak  bár  e  szavak :  „tied  vagyok  és  leszek  mind¬ 
halálig  !“  Bencze  fülében,  de  nyugalmat  még  sem  adhattak,  sőt  leköt- 
tetésével  még  nőtt  félelme.  Lidi  őrizkedett  ugyan  minden  gyanús 
tettől,  de  ki  magának  nem  hisz,  hogy  hihetne  másnak  ?  Azért  a  patak 
melletti  sétálás  nem  szűnt  meg,  sőt  kellemetesb  lön,  mert  Lidi  is 
eljárt,  vagy  legalább  kendővel  legyintgete  feléje  —  azonban  sok  per 
is  támadott  a  jegyesek  között.  Benczének  örökös  dolga  lett  bocsánat¬ 
ért  esdekleni.  Szerencséje  volt,  hogy  féltése  Lidi  kellemeinek  hizel- 
kedett  s  e  pontban  egy  asszony  sem  engesztelhetetlen. 

Bú  és  öröm  közt  így  telt  el  a  nyár,  az  ősz  —  a  mező  elsár¬ 
gult,  a  fák  levelei  hullottak,  a  tél  beállott  s  a  boldogok  öszvekelése 
új  esztendőre  határoztatok  meg  —  az  egész  táj  beszélt  már  e  házas¬ 
ságról  s  Lázár  is  könnyebben  lehellett.  Váry,  leányát  úriasan  kiháza¬ 
sítani  akarván,  semmi  költséget  nem  kiméit;  szint  így  Bencze  is  új 
rendbe  szedé  házát.  A  régi  üstökös  vezérek  a  padlásra  vándoroltak ; 
a  vastaglábú  székek  helyett  finom,  minden  test  alatt  ropogok  tétettek 
—  szóval,  minden  más  színbe  öltözött  és  mozgásba  jött. 

Bencze,  jövendő  hitvese  szobáját  minden  kitelhető  fénynyel 
felékesítni  akarván,  néhány  napra  a  városba  készült  s  Liditől,  más 
dolgot  adván  ürügyül,  elbúcsúzott,  karácsony  ünnepre  határozván 
visszajövetelét.  A  féltő  és  szerelmes,  ha  nem  sokat  végez  is,  legalább 
gyorsan  jár ;  Bencze  is  sietett  haza  s  a  rendelt  időt  két  nappal  meg¬ 
előzte.  Már  estellett,  midőn  leszállt  kocsijáról,  de  nemsokára  a  sötét¬ 
séget  szelíd  fény  váltá  fel,  s  gyönyörűen  tűnt  elő  a  hold  Lidi  háza 
felett.  Onnan  száll  felém  éltem  szép  sugára !  gondolá  Bencze,  s  bár 
künn  derekasan  fagyott,  a  szabadba  indult.  A  mint  kapuján  kilép, 
cselédháza  ablakánál  egy  fehér  köpenyeges  férfi  ötlik  szemébe ;  ő 
ezt  Lázárnak  vélvén,  reá  kiált,  miért  ácsorog  híjában  az  ablak  alatt, 
mikor  ott  benn  dolga  van. 

„Elismert,  uracskám  —  mond  hetykén  egy  huszárkáplár,  én 
nem  vagyok  Lázár,  hanem  szabadságos  katona,  Boris  ismerőse  és 
atyafiad 

„Úgy  —  mormolá  Bencze  meghökkenve  —  mikor  jött  katona 
uram  ?“ 

„Főhadnagy  urammal  jöttem  ;  de  ő  odaát  maradt  abban  a  kő¬ 
házban. “ 

„A  kőházban  ?  —  kérdé  akadozva  Bencze  —  és  oly  isme¬ 
rős  ott  ?“ 

„Hej  uram,  csak  én  kapnék  annyi  csókot,  mint  az  ott  a  szép 
kisasszonytól"  —  felel  a  huszár  s  egyet  vonít  bajszán.  Akart  többet 
is  beszélni ;  de  Bencze  nem  hallá,  vér  futja  el  szívét,  erei  vonagla- 
nak ;  bőszülten  szobájába  siet  s  kardot  ragadva,  —  hah,  csalárd  hit¬ 
szegő  !  legalább  ingyen  senki  ne  bírjon  —  dörögvén  a  patak  felé 
megyen.  Szokott  leshelyére  érvén,  homlokához  csap,  —  oh  én  gyáva 
balgatag,  mily  bután  estem  a  kelepczébe  —  mérgesen  nevet,  én  oda 

járok  neki  kedvezni,  addig  ő - tovább  nem  szólhata,  csak  mély 

sóhajtás  torlott  ki  habzó  kebléből.  Féltése  rettentő  dühre  gyuladt, 
midőn  két  személyt,  fehér  s  fekete  köpenyegben  lát  Váry  házába 
menni.  „O  az,  o !  Lidi !  lelke  oly  fekete,  mint  ruhaja !“  —  rivad 
Bencze,  s  eltökélve  vérrel  enyhíteni  boszúját,  a  befagyott  patakra 
száll,  meg-megsikamlik,  de  ő  semmire  sem  ügyelve  keresztültánto¬ 
rog,  Váryhoz  száguld  és  egyenest  Lidi  szobájába  rohan.  „Hah 
csábító  !“  kiált  borzadozva,  midőn  a  szoba  hátuljából  félig  a  hold¬ 
tól  világítva,  a  fehér  köpenyeges  férfit  felé  jönni  látja ;  majd  megáll 
—  majd  visszalép  —  most  kard  villog  kezében,  most  közelít  —  már 
karját  csapásra  emeli :  „jer  hát,  e  vas  intézze  sorsunkat44,  kiált  Bencze 
s  magán  kívül  elébe  vág,  melyre  valami  csöngve  a  földre  zuhan,  s 
a  szoba  mindjárt  üres  lön.  Bencze  tétováz,  körülnéz  s  midőn  magá¬ 
hoz  tért,  akkor  vette  csak  észre  vitézsége  jelét.  Egy  álló  tükörben, 
mely  távolléte  alatt  Lidinek  hozatott,  saját  képe  tűnt  fel  és  nem  is¬ 
merte  meg  magát,  mert  szörnyű  háborodásában,  levetvén  nehéz 
békését,  Lázár  fehér  köpenyegét  ölté  magára,  melyet  az,  míg  a  hol¬ 
mit  felvinné  s  új  inastársával  csevegne,  uráéhoz  akasztott.  Csalatá- 
sának  fő  oka  volt  a  fehér  köpenyeggel  vesződő  képzete  annál  inkább, 
minthogy  fejét  a  homályban  nem  láthatá.  Szégyenét  és  szorultságát 
csak  az  enyhítő,  hogy  e  furcsa  tévedésnek  senki  tanúja  nem  vala. 
A  gondolat,  hogy  majd  jól  kinevettetik  s  utóbb  gyöngesége  példa- 

beszéddé  válhatik,  győzött  féltésen  s  legjobbnak  Ítélte,  mentül  előbb 
elillanni ;  mindjárt  is  lábhegyen  kifelé  sunnyogott,  de  későn ;  mert 
egy  cseléd,  ki  őt  berohanni  látta,  hírül  adá  jelenlétét.  Erre  Lidi 
egy  ismeretlen  férfival  elébe  bukkan  s  minekelőtte  kiszökhetnék, 
karja  közé  röpül.  „Nem  csalt  meg  tehát  sejtésem,  te  korábban  meg¬ 
jöttél  ?“  mond  a  leány  és  szoros  öleléssel  jelenti  örömét.  Csöngedi 
dermedve  állott  s  üdvezlés  helyett  csak  félig  tördelt  hangok  rebegtek 
ajkain  s  míg  kivont  kardját  egyik  kezével  dugdozni  akará,  a  másik 
elejti  hüvelyét. 

„Kit  akarsz  levágni  ?  —  kérdé  Lidi  —  minek  e  kard  ?" 

„Tél  van,  farkasok  miatt",  rebegé  Bencze,  nagyokat  pillantván 
az  ifjúra,  ki  mosolyogva  Lidi  kezét  tartá.  „Testvérbátyám,  főhadnagy, 
—  mond  Lidi  —  ő  tagadó  levelét  személyesen  megczáfolá  s  velünk 
tartja  szerencsénk  ünnepét ;  mi  is  csak  imént  jöttünk  haza,  jöttödet 
lestük."  Némán  zárta  Csöngedi  sógorát  melléhez. 

„Gyermekek  !  meghűl  az  étel",  kiált  Váry,  beintvén  kedveseit 
s  míg  a  vidám  öreg  huszár  fiával  az  ellenséget  verte  s  diadalmát  jó 
somlyaival  ünnepié,  Bencze  hölgyének  híven  megvallván  a  történtet, 
ismét  kéréshez  látott  s  jobbulást  ígérve,  ismét  bocsánatot  nyere ;  de 
mit  nem  bocsát  meg  a  menyasszony,  s  mit  nem  igér  a  vőlegény !  — 
Csöngedi  haza  vitte  fiatal  hitvesét  s  a  vélemény  :  hogy  a  házasság 
féltékenyre  nézve  vagy  emésztő  méreg,  vagy  orvosság,  rajta  is  meg- 
valósodott ;  ő  meggyógyult  —  s  csendesen  él.  Azonban  nem  jutott-e 
már,  vagy  nem  jut-e  még  Cato  sorsára,  nem  tudjuk ;  de  remélhetni, 
hogy  minden  esetre  annak  követendi  példáját. 

VEGYES  IRATOK. 


ELET  ES  HÁLÁL. 

(1821.) 

Élet. 

Hah,  rettenetes  váz !  te  bűnnek  rút  fia,  kerülj  !  ne  zárd  el 
űtamat ;  még  a  természet  késni  bátorít,  czélom  tovább  terjed. 

Halál. 

Áléit  szellem,  szédelgő  tünemény !  eddig  s  nem  tovább  megyen 
futásod.  Mint  urad,  mint  jótevőd  jövök  feléd,  ne  rettegj. 

Élet. 

Az  égi  harag  kivont  mély  üregedből  s  érez  kormányod  alá 
veté  a  mulandót ;  de  belsőmbe  is  erőt  fuvallt,  mely  bátran  gúnyolja 
komor  hatalmadat.  Az  ifjúság  kivív  sírjaid  éjéből. 

Halál. 

Tüzét  eloltja  fonnyasztó  lehelletem.  Lehull  a  virág  legékesb 
nyiltában  és  a  láng,  mely  kebledet  hevíti,  az  enyészetnek  legbiztosb 
eszköze.  Merre  lépek,  hasonló  szívek  porlanak  fel  s  a  kikelet  zöldjét 
dísztelenítik.  Én  őrje  az  örökkévalóságnak,  kemény  kézzel  tartom  a 
földi  pályákat,  lerontva  a  különbség  zárait,  a  szegényt  megváltva,  a 
kevélyt  lealázva,  határtalan  szállók  a  világ  téréin,  s  a  mi  él,  lesülyed 
alattam,  ha  fekete  szárnyam  árnyéka  érinti.  Imádd  a  végzést,  mely 
általam  büntet  és  jutalmaz. 

Élet. 

Te  pornak  ura,  csak  azon  győzhetsz.  Mit  érzek,  az  nem  ha¬ 
landó.  Felsőbb  származás  fénylik  lelkemen,  éggel  vegyülve  lényem, 
emésztő  mérgednek  martalékja  nem  lehet. 

Halál. 

Eltűnsz  s  álmaid,  érzetid  veled  merülnek  el.  Mi  a  síron  túl  vár, 
azon  nagy  titkot  csak  színváltozott  érti ;  én  vagyok  azon  ismeretlen 
világnak  első  hirdetője. 

Élet. 

A  lelki  tehetség,  halhatatlanságom  igaz  záloga,  fenntartja  emlé¬ 
kemet,  s  habár  földi  részeit  örök  éjbe  taszítod  is,  általsugárzik  s 
voltomat  vallja. 

Halál. 

Ez  csak  beteg  elméd  áhítatos  reménye ;  fénylepelrc  szorul 
hiányaid  serge.  Mi  állandót  mutathatsz,  melyen  a  perez  nem  fordít, 
nem  győzhet  ? 

Élet. 

Enyim  a  gondolat;  ez  a  mennyei  szikra  kihat  a  sötétből  és 
alkotó  lángjánál  egy  világ  melegszik.  Bátor  röptének  ég  s  föld  meg¬ 
nyílik  s  évek,  századok  neki  szolgálnak. 

Halál. 

Csekély  nyereség  oly  nagy  szándékért,  sok  a  semmiért ;  félig 
alak,  félig  árnyék,  a  mit  nyomoz,  s  mentül  tovább  szárnyal,  annál 
nagyobb  zavarba  ötlik,  míg  fáradtan  szűk  határ  közé  szorul.  Mi  a 
kóválygó  ködön  átvillan,  az  csak  a  képzelet  múló  játéka,  a  lekötött 
észnek  tévelygő  habja ;  áldozz  az  eszméletnek  s  ön  léted  károsul. 
Az  idő  forog,  állj  magasan  vagy  alant,  vele  elragad  és  a  gondolat 
fejlését,  melyre  annyit  építesz,  a  vélemény,  ez  a  sötétség  szülöttje, 
intézi  vagy  tiltja. 

Élet. 

Nézd  a  dicsőket,  kik  napként  a  magasról  alásugárzanak !  Fő¬ 
hajtva  áll  előttök  az  idő,  nemzetek  változnak  alattok  s  koszorújok 

virági  most  is  illatoznak ;  egy  póltól  másikig  terjed  érdemök,  s  a 
föld  fiait  nevök  lelkesíti.  Ez  a  lélek  legfőbb  diadalma,  ez  az  élet 
istenülése  ! 

Halál. 

Azok,  kiket  csudálsz,  kik  körül  álmaid  lengenek,  azok  leginkább 
bizonyítják  a  ködbe  vont  elmét,  melynek  a  sejtés  végső  határa ; 
mert  örökös  harczban  egymást  semmisítve,  homályos  s  ellenes  ös¬ 
vényen  bolyongnak  és  véleményt  halmozva  véleményre,  valóért 
epedve,  füstöt  ölelnek.  Hol  az  igazság,  melyet  kérkedve  említesz  ? 
Hány  ezer  évek  folytak  le  buzgó  vizsgálóikkal  és  szent  képét  eddig 
senki  nem  látta. 

Élet. 

Tettekre  ébresztve  tűnnek  fel  mindenütt  az  ész  hagyományi,  s 
isteni  ereje  a  mindenható  akaratnak,  mely  hegyeket  mozdít  s  vilá¬ 
gokat  mér,  vallja  becsét  a  nemes  életnek. 


Halál. 

A  hideg  ész,  mely  magasra  vágy,  megfoghatja-e  azt,  a  mit 
büszkén  állítani  mer  ?  Minden  rémzet  után  esengve,  szeret  ragyogni 
a  sokaság  előtt.  A  távolban  minden  szép,  és  a  rejtelmes  szó  csik- 
landja  a  gyarló  szívet.  Ha  nyílt  szemmel  behatsz  léted  titkába,  der¬ 
medve  fordulsz  felém  s  keskeny  boltom  leszen  világod.  Bölcseséged 
minden  foglalatja  az,  ha  békén  tanulsz  halni. 


Élet. 

Nézd  a  dicsőség  templomában  a  hősöket,  kik  nagy  tettek  által 
azon  tetőre  felvívtak,  hová  nem  ér  a  múlandóság  karja !  Borostyánok 
hűséből  néznek  le  a  jövendőségbe  és  az  évkönyvek  kérkednek  ne- 
vökkel. 


Halál. 


Csalóka  vágy  !  A  történet  megvesztegetett  bíró,  a  környülmény 
lánczait  hordja ;  olcsó  tömjénnek  csak  gyermek  örvend.  Ledől  az 
oszlop  érez  szobrával,  mert  a  földi  zavar  állandót  nem  szenved  és 
ki  ma  koronákkal  játszik,  holnap  helyet  alig  lel  hideg  hamvának. 
Nézd  a  világ  bálványát;  egy  pillantat,  s  dísztelen  hever  a  porban 

és  neve  csak  például  szolgál  a  bátor  küzdőnek,  midőn  fenndörgő  tet¬ 
teit  a  múlandóság  szánakodva  mosolyogja. 

Élet. 

Minek  tehát  ezen  ösztön  a  forró  kebelben  ?  minek  a  hév  kí¬ 
vánat,  mely  kizúdulva  mereng  ? 

Halál. 

Engem  keres !  s  az  legyen  főjava,  ha  tisztán  feltalálhat. 

Élet. 

Mély  borzanat  leng  sírjaid  körül,  szemed  sötétje  enyészettel 
frigyes  —  én  meg  lenni  óhajtok.  Ah,  az  a  világ  oly  szép  és  kedvezve 
nekem  annyi  édest  Ígért !  Engedd  szépét  kiélnem,  bájait  ölelnem. 
Ily  örömtelen  nem  válhatok  el. 

Halál. 

Az  öröm  tarka  színén  legel  boldog  szemed,  tavaszod  zöldjé¬ 
ben  rejtezik  tövise ;  de  rekkenő  nyarad  méreggé  forralja  s  csak  lassú 
telednek  hidegén  fagy  meg.  Háborgó  e  világ,  külseje  tetszetős,  de 
benn  édes  méreg  lakik,  és  a  legnemesb  szív  felett,  letiprott  reményi- 
den  kevélykedik  a  méltatlan  szerencse. 

Élet. 

Mégis  van  boldogság  a  szerelem  nyugtató  ölében ;  ott  lebeg 
hívem,  serdülő  élet  virít  körűle ;  szelíd  szózatja  édesen  hangzik  vissza 
mellemben,  midőn  nem  ismert  éleményre  int.  Oda  —  oda  engedj 
röpülnöm  ! 

Halál. 

Ne  higyj  a  szerelem  ámító  szavának !  Ön  hevétől  lesülyed 
éktelen  mélységbe.  A  birtok  közt  kegytelen  eltaszít,  kiválva  tőled 
csak  fájdalmad  marad  fenn ;  hideg  lánczokra  fűz,  habár  hívtelen 
elillan  és  alacsonyba  merít.  Elszórt  romok  között  bánat  lappang  nyo¬ 
mában  s  váratlan  virraszt  fel  andalgásaidból  s  a  tündérképnek  ijesztő 
vázait  mutatja. 

Elet. 


Te  komor  ellenség  !  mit  adhatsz  létemért,  ha  minden  szépét  oly 
hidegen  téped  el  ? 


Halál. 

Nyugalmat  —  a  béke  szent  malasztját.  Nem  örülsz  ugyan,  de 
nem  is  csalódol,  és  a  földi  Ínség  kígyós  fejét  káratlan  rázza  feletted. 
Ki  tőlem  fél,  azt  én  üldözöm,  ki  megvet,  azt  ápolom  és  az  érte  hul- 
longó  könnyeket  a  megbékélt  istenség  trónusához  viszem,  hol  az 
erkölcs  fénykoszorúja  készül. 


Élet. 

Ez  tehát  szomorú  sorsom,  hogy  a  végső  határnál  megvetni 
tanuljam  azt,  a  mi  egykor  gerjeszte  ?  Egy  láncznak  rabja,  ki  a  for¬ 
rásnál  szomjúzni  kénytelen ;  kire  égi  fény  világít  ugyan,  de  csak 
békóját  mutatja  ?  Nem  több  egy  néma  növevénynél,  mely  azért 
virágzik,  hogy  az  egésznek  ékét  tudatlan  emelje  ? 


Halál. 

Térj  magadba ;  ne  keress  kívül  maradást  létednek.  Benned  ég 
a  mennyei  jóság  örök  tüze,  s  testvéri  karoktól  átölelve,  a  hit,  remény 
és  szeretet  szebb  létbe  kisérnek.  A  fergeteg  önkényt  hányja  a  port 
csattogó  szárnyain ;  köszönd,  hogy  hajnalod  velem  kezet  foghat, 
minekelőtt  megragadt  a  világ  ordító  zajszele  és  búcsúzó  lelked 
örömmel  csókolja  omladó  házát,  midőn  szemed  az  égre  tekint  fel 
utólszor. 

Élet. 

r 

Az  irtózat  múlik !  végy  magadhoz,  Halai !  Érzem,  e  lét  nem 
legfőbb  adomány,  ezen  túl  van  a  jobb  lelkek  hazája.  Még  egy  tekin¬ 
tetet  a  világra  —  zárd  be  szemeimet ! 

Halál. 

Nyugodj  ! 

PÁLMA  ÉS.CYPRUS. 

(1822.) 

Pálma. 

Bús  őrje  a  sírnak,  magas  Cyprus  !  te  a  halálnak  néma  biztosa, 
minő  titkot  fedez  nemes  példázatod?  Felhőt  oszlatva  törsz  fel  a 
magasra,  az  ég  csillagos  téréin  örök  fényben  merengve  nézteid,  tisz¬ 
tább  levegőnek  szívod  árjait:  s  komoran  még  is  büszke  létedet  kes¬ 
keny  hantok  díszére  szenteled  ! 


Cyprus. 

Ön  választás,  nem  földi  hatalom  szabá  létem  fentebb  irányait ; 
belsőmben  él  a  nagyság  érzete,  mely  vagy  dicsőt,  vagy  halált  ölel. 
Mint  szabadság  képe  állok  itt,  a  holtak  mély  esendő  hamvain.  Meg¬ 
győzve  a  por  ingereit,  balsorsban  is  merész  emelkedést  vagy  ön¬ 
kényes  lemondást  hirdetek.  Nem  hajlok  földre,  mely  ha  egyszer 
megfog,  alacsony  lánczra  fűz ;  szabadon  élve,  mint  földi  pálya  vég 
határjele,  nem  vágyok  múlandó  fény  után. 

Pálma. 

Részvétlen  állsz  csont-lepte  földeden,  hidegen  nézve  az  életbe, 
mely  gyász-színben  hervadoz  körülied ;  s  merre  sötét  árnyékodat 
veted,  elnémul  a  vígság  örömzaja  s  halvány  ínség,  komoly  bú 
tévedez. 


Cyprus. 

Elvonúltan  nagy  képzetimmel  vizsgálom  belső  világomat,  nem 
nézve  a  külsőnek  változó  alakját.  Az  eszmélő  távozik  a  hiú  zavar¬ 
tól,  hol  a  jelennek  áldoz  a  sokaság.  Nem  zaj  közt  érik  a  nagy  elme, 
mely  azon  fényes  távolba  röpülni  mer,  hová  titkos  sejtésein  vonzó¬ 
dik,  midőn  a  végzet  jeleit  minden  tárgyban  csudálja.  S  bár  kéjtelen- 
nek  látszik  tekintetem,  mégis  tisztán  ég  bennem  a  szeretet  szent  tüze, 
mely  ott  is  világít,  hol  irtózva  mulat  az  élet,  mely  léte  czélját  szá¬ 
mos  napjaiban  leli  —  az  erős  hithez  simulva,  mely  az  enyészet 
körűi  is  rettenhetlen  áll,  felsugárzom  a  sírok  éjéből  s  az  örökké  való¬ 
hoz  szárnyal  gondolatom. 

Pálma. 

Borulva  hódolok  a  magas  eszméletnek,  mely  túl  fellengve  a 
mulandón,  vigasztalólag  kísér  s  védpaizsúl  szolgál  a  kétség  ellen, 
midőn,  odavetve  zajló  habok  közé,  küzdni  kell  s  tettek  által  tágítni 
körünket.  De  van  érzés  adva  a  szívnek,  mely  forrón  öleli  a  jelen 
kincseit ;  van  czélja  az  életnek,  mely  után  méltán  törekszik  a  nemes  : 
dicsőség  ez,  az  érdem  jutalma  s  földi  öröklét !  Emlékűi  zöldelek  jeles 
tetteknek,  mint  az  erkölcs  csendes  homlokán,  s  körüllengve  a  mindig 
ifjú  hírtől,  tavaszt  legyintek  a  sötét  vadonra.  Kardok  villognak,  a 
harcz  fergetege  zúg,  vér  párolog  a  mezők  síkjain :  a  haza  bajnoka, 
tőlem  lelkesítve,  kiszáll  oltárának  védelmére  s  éltét  elszánva  rohan 
az  ellenség  soraira ;  győz  s  tőlem  nyeri  diadalmi  bérét.  A  nemzet 
hálakönnye  húll  leveleimre  s  égi  harmatként  fakasztja  virágra ;  azzal 
koszorúzom  a  szépet,  mely  édes  bájjal  ébreszti  az  erőt  s  a  győzőt 
meggyőzi.  Az  élet  szövedékein  mint  bölcseség  jele  virúlok,  s  által- 
futva  a  lehetség  határait,  a  föld  minden  javait  nyújtom  szerény 
éleményűl.  Sikert  adok  a  józan  szándéknak  és  békepártomon,  a 
szerencsét  megvetni  tanítva,  az  elmét  tartós  tehetségre  edzeni.  Igaz¬ 
ság  fényében  állok  a  tetőn,  s  kik  a  szép-  s  jón  fáradtának,  azokat 
öleli  árnyékom,  hol  ültetvényük  tenyészetén  örülve  néznek  le  a  gör¬ 
dülő  világra;  s  kit  az  irigy  kor  letiprott,  szebb  díszben  ragyogand 
védő  szárnyaim  alatt. 

Cyprus. 

Nagy  vagy,  óh  Pálma  !  gazdag  kebleden  nevelve  a  világot  — 
de  bár  az  igazság  körül  lengsz  :  egész  valódat  nem  öntheted  által  a 
hiányos  életbe,  melyhez  csatolva  fiaid  sorsát  könnyezni  kénytetel. 
Én,  a  szelíd  remény  képe,  tartós  ifjúságban  kisérem  az  embert  s  még 
sírjánál  is,  mint  szebb  lét  reménye  nyúlok  az  ég  felé  !  Homályaim 
között  nem  zordon  a  halál,  s  mitől  a  köz  elme  retteg,  itt  csendes 

kívánattá  válik  s  édes  álomként  röppen  el  az  élet.  Értem  a  kebel 
sóhajtását,  mely  kivágy  bilincsei  alól  s  nyugalmat,  türelmet  lehelve 
reája,  gyöngéden  zárom  be  szemeit  s  mohszőnyeget  terítek  hamvára. 

Pálma. 

Minden  nagy  s  dicső  jótét  által  szépül,  s  hová  erős  kar  nem 
érhet,  oda  az  adakozó  kéz  jut  el ;  ezt  példázva  állok  a  kietlen  pusz¬ 
tákon.  Nehezen  lihegve  megy  a  vándor  a  déli  nap  hevében :  égő 
homok  s  száraz  keble  a  távolban  csillogó  habtoriatok  felé  sürgetik 
lépteit,  hogy  a  folyamnál  szomját  enyhítse ;  de  csak  üres  gőz,  játszi 
homokfény,  mely  őt  csalogatva,  messzebb,  messzebb  távoz.  Hanyatlik 
már  ereje,  midőn  reám  talál :  én  nyújtok  a  fáradtnak  gyámkezet, 
védő  fedélt,  gyümölcsöt  és  erőt  s  kényére  telvén  ápoló  nedvemből, 
lenyugszik  árnyékom  híísébe,  hol  lágy  szellők  álomba  szenderítik. 
A  boldog  álma  tündérszárnyain  megfutja  élte  szebb  virányait ;  előtte 
leng  a  nagy  czél,  mely  megvívni  biztatá  annyi  veszélyeket.  Szép 
hölgyét  látja,  látja  kisdedit  s  övéit  karjai  közt  tartván,  újúltan  való¬ 
sul  a  szent  érzemény,  melytől  a  földi  gond  oly  messze  szakasztá. 
Könnyétől  ázik  gyökerem  ágya  most  s  tördelt  sóhajtások  közt  engem 
zár  dagadó  melléhez.  S  im  !  ezen  bájihletés  hévárjával  valómat  ren¬ 
geti  ;  a  léterő  gyönyörben  olvad  el,  a  virágpor  megválva  szállong  el 
s  rokonvirággal  párosúl,  hol  a  természet  alkotó  lehelete  az  atomok 
nemző  vegyületét  édes,  hasznos  gyümölcsre  érleli,  nembéli  vonzódást 
képezvén  általam. 

Cyprus. 

A  jótét  malasztja  legszentebb  java  a  nemes  életnek.  Az  én 
gyümölcsöm  nem  e  földön  érik  ;  de  a  hűség,  az  ég  csendes  leánya, 


nem  múlandó  jelére  érdemit.  Kit  a  világ  csudái  hatalmas  tettiért  s  a 
szerencse  gazdag  ölén  ringat ;  kinek  felléptén  egy  világ  megrendül  s 
minden  virág  elébe  illatoz,  utóbb  mégis  leszáll  s  szűk  hant  közé 
szőrül ;  —  s  minden  drága  külföldi  növevények,  minden  nyájas 
hizelkedők  közül  csak  a  cyprus  marad  híve,  és  a  bátor  főnél,  mely 
messze  földekre  hinté  elmesugárait,  bűsan  ingadozva  magányosan 
áll.  A  kedves  sírja  felett  némán  zokog  az  árva  szerelem ;  haszontalan 
omlik  a  hideg  kőre,  nem  jön  ismét  hang  a  sötét  mélységből.  Hideg 

a  kebel,  mely  érzelmit  egykor  viszonzá !  Éktelen  nagy  űr  az  egész 
nagy  teremtmény  ség  előtte ;  csak  én,  a  viszontlátás  édes  reményét 
sugallva,  sugár  termetemmel  a  kedves  alakját  képezve,  lengek  körűié 
s  a  vesztés  gyötrelmit  a  jövendő-  s  múltnak  enyhe  álmával  könnyí¬ 
teni.  Reám  borűlva  vár  és  vár  —  míg  szeme  megszakad,  s  a  hív  a 
hívvel  egyesül. 

Pálma. 

A  szenvedőt  ápolod  kegyes  képzetiddel,  tűlemelvén  őt  a  való¬ 
ság  téréin.  Én  az  örök  rendnek  titkába  avatva,  a  kénytelenség  nyi¬ 
lait  megtompítom,  hogy  minden  viszontagságon  győzzön  az  emberi 
nagyság.  Mint  látható  valóság,  mív-  s  tettbe  ásom  be  képemet  minden 
időkre. 

Cyprus. 

Mint  élet  bálványa  állsz  az  idő  fokán ;  én  fénytelen  a  magány¬ 
ban  zöldelek,  egy  világot  alkotva  körűlem,  melyet  a  vélemény  ho¬ 
málya  el  nem  boríthat,  hol  a  lelketlen  űjra  létesülve  a  jövendőség 
titkain  hajnallik.  Ragyogj,  dicső  !  emeld  az  érdemest,  kit  magas  pél¬ 
dázatod  lángít.  Tiéd  az  élet,  enyém  a  képzemény :  egy  hon  szülött! 
külön  hatalmakra  szakadtunk,  míg  létünk,  egy  fénynek  árja,  a  vég¬ 
telennek  keblébe  özönlik. 

ANDOR  ÉS  JUCZI. 

(1824.) 

HAMIS  PATHOS. 

Öszvezavart  hangok,  nap,  hold,  láng,  perget  eg,  ég,  föld, 

Bú,  panasz  és  új  szók  a  költőt  nem  teszik  ám  még. 

Benned  azért  ha  nem  él  a  nagy  s  szép  érzete ,  hagyj  fel ! 

Mert  sasszárnyakon  is,  ha  erőd  nincs,  szinte  alant  jársz. 

Kapd  meg,  kezem,  a  hárfát ;  zengj  magas  éneket !  Zúgásod 
legyen,  mint  a  porkalapáló  bikáé ;  zengésed  sziszeglő,  mint  a  berki 
szúnyog  esti  furuglyája.  A  húr  reszket !  halljuk ! 

„Pityergő  szűz  a  komor  éjben  !  mint  a  hold  sötét  felhők  közűi, 
úgy  fehérük  széles  alakod  által  a  sövényen.  Hallgatsz  deli  szűz  ? 
igék  helyett  melegen  csapnak  felém  sóhajtásid  ;  de  érző  keblem  fel¬ 
fogván  azokat,  forróbbakat  lódít  helyettük.  Jer !  lebegj  keresztül  a 
kegyetlenség  rakta  sövényen.  Közel  a  csárda,  hol  a  bárdok  tündér 
hangjai  mellett  vigadnak  barátim ;  légy  fénye  a  zajos  ünnepnek  \“ 

így  Andor ;  karja  elterül,  s  mint  egy  űtmutató  jel,  áll  néma 
homályban. 

„Szívek  győzője,  Andor !  tükröm  a  sötétben  !  lángoló  szemem 
arra  néz,  hová  te  készülsz,  de  a  sors  érczkeze  itt  tart."  így  nyögdel 
harsogva  a  vastag  karú  szűz,  leánya  a  mord  tekintetű  Simonnak. 
Szerété  ő  Andort,  a  szőke  üstököst :  de  atyáik  nem  ittak  egy  kulacs¬ 
ból,  mert  tusára  keltek  egy  kajla  tinóért ;  mégis  a  bátor  szerelem  túl- 
emelé  őket  minden  veszélyen,  többször  látták  egymást  a  lángszívűek 
ott,  hol  egy  szűk  árok,  koronázva  bozóttal,  a  ránczhomlokú  Simon 

kertjét  hasítá  a  marhalegelőtől.  Csak  éj  vala  tanúja  e  biztos  frigynek, 
s  egy  borzas  komondor,  mely  pörgő  rokka  mellől  kisérgeté  az  áb¬ 
rándozó  szüzet.  — 

r 

Ej  vala.  Csípős  szél  ingatá  a  bunkós  Andor  fürtéit.  Juczi 
újjain  nézett  keresztül  hívére.  Ment  volna,  de  nem  mert.  „Leánya  a 
bajszos  Simonnak  !  —  így  zeng  a  szellemszózat  —  kövesd  bátran 
talpas  imádódat !  ő  pajzsod !“  Mint  a  duda  szívemelő  hangja,  úgy 
hata  Juczira  e  szellemi  nógatás  s  elszánva  magát,  nehéz  ugrással 
átszökik  a  sövényes  árkon  és  pipacs-arczczal,  de  tele  bojtorjánnal, 
simúl  Andorhoz.  Mentek :  vágyott  a  komondor  is  utánok,  de  a  sövény 
közé  szorúlva,  csak  dúdolva  siratta  titkos  távozásokat. 

„Meddig  hortyogsz  még  padlásod  hősében,  söppedezve  lágy 
sarjúpárnán,  ura  a  kéménytelen  háznak  ?  Nem  hallod  az  udvari  őrt 
a  kert  alatt  riadozni  ?  Fel !  fel !  Juczi  illan  a  tőled  gyűlölttel !“  így 
zúg  az  ősiélek,  szűrújjával  érintve  Simont. 

„Mi  zajong  itt  ?*  így  az  ébredő  Simon ;  szemét  öklével  dör¬ 
göli,  hosszan  ásít  a  hold  felé  s  nyújtózva  az  ajtóhoz  tántorog,  hon¬ 
nan  egy  létra  alávezérel.  Rendületlen  akará  maga  látni,  mi  történik 
háza  körében  s  a  létrára  hág ;  de  hamarább  aláért,  mint  sem  remény¬ 
iette  ;  mert  egy  bicezenés  a  mámorost  a  homokba  zuhintá. 

Énekemtől  elbájolt  fül  !  hallottad-e  Kárpát  fityegő  szikláit  meg- 
váltan  leomlani  s  hosszan  dördülni  a  visszhangos  tájban  ?  Oly  zuha¬ 
nás  volt  ez !  Az  eperfán  ülő  kakas  hetykén  csodát  kurrongata,  s  a 
kövér  bundába  leplezett  béres,  ijedten  kiszaladván,  tátott  szájjal  néz 
fel :  mi  hull  a  magasról  ?  Simon,  próbálva  tagjait,  halkan  feláll.  „Hah  ! 
—  mormol  —  óriási  végzet,  kemény  hánykódásaid  érzem  ;  de  én  férfi 
vagyok  \“  Ezzel  megragadván  kéthegyű  fegyverét,  hosszú  vasvilláját, 
a  kert  alá  száguld.  Pista  béres  nagy  dolgot  sejtvén,  kaszát  markol 
meg  s  rejtélyes  léptekkel  dörmögő  urát  követte. 

Csillogó  harmatgyöngyökön  sötétlett  széles  nyomuk  az  elszököt- 
teknek.  „Ucczu,  Pista !  —  rikkant  a  villámszemű  Simon  —  látod  a 
pántlikát  a  sövényen  akadva  ?  itt  leányrablás  történt !  El,  el  utánok  !“ 
Dölyfösen  indultak,  mint  a  háborgó  tenger  hullámi,  hajtatva  döbörgő 
szelektől. 

A  hívek  az  alatt  nagy  czéljokat,  a  csárdát,  elérték,  melynek 

papiros  ablakja,  világítva  pislogó  mécstől,  hosszú  fénysugárt  vete ; 
tüzes  embernek  vélné  azt  a  vándor.  Benn  a  hamvas  teremben  három 
bárd  ül  a  kályhakuczkóban,  recsegő  hang  lepdez  szét  az  illendőkép 
nyomott  hurokból.  Falúvégén  laktak  ők  s  most  megjelentek  gyantás 
vonókkal.  Kettejük  vállán  sujtásos  mente  lógott,  foltozva  külön-külön 
színekkel.  Veres  dolmány,  hímezve  kopott  ezüsttel,  ékesíté  az  érde¬ 
mes  brúgóst.  Kályhatetőn  ült  a  hangok  mestere,  a  félszemű  Gyurkó ; 
fordított  pipaszár  ajkai  közt,  és  a  dudának  külön  zengésű  sípján  az 
ősi  idő  nótáit  billegeté ;  mellette  iont  hempelygve  a  csintalan,  fiatal 
macska  s  gyöngéden  játszott  ritka  zsinórival  hajdan  zöld  köntösének. 

Örömzaj  üdvözlé  a  díszes  párt,  virágos  kancsók  tele  űj  borral 
nyűjtatnak  feléjük.  Iszik  Andor  egy  jót  s  Juczira  pillant,  ki  piczinyke 
szemét  a  földre  sütötte. 

„Három  a  táncz !“  riad  Andor,  félre  lökve  kalapját,  kézcsat¬ 
togtatva  szórja  lábait ;  Juczi  szerényen  aprózza.  Kereng  a  társaság, 
öszveütött  bokák  csipkés  sarkantyúi  pöngnek ;  mindenütt  forr  a 
zavar,  Juczi  perdűl,  hujjogat  Andor  s  fel-felszökve  a  pávatoll  kalap¬ 
ján,  meg-megcsókolja  a  pipafüsttől  barna  gerendát.  Hallgasd  el,  kob¬ 
zom,  a  csípőre  szegzett  könyökök  kéklő  hagyományait. 

Mi  zúg  oly  tompán,  mint  a  távol  fergeteg  ?  Simont  látom  jönni, 
a  hirtelen  haragút ;  nem  szól  ugyan,  de  bajuszpödrése  mondja :  itt 
lesz  dolga  karomnak.  Zordon  férfiú !  Nem  puhít  el  leányod  bájos 
lejte  ?  hová  ragad  gyúlölséged,  fia  az  üldöző  sorsnak  ?  Nevet  Simon, 
de  mérgében,  hallván  rikkantani  Andort ;  s  Pistát  az  ablakhoz  állítja 
illő  parancscsal,  maga  pedig  hősként  az  ajtón  megy  be  dörögve. 

Mint  mikor  az  éhes  farkas  bécsap  a  gyapjas  seregbe,  oly  to¬ 
longás  lön.  Juczi  asztal  alá  bújt.  Andor  a  mécset  fúvta  el,  hogy  a 
sötétség  kormában  Simon  ne  lelje  fel. 

Éktelen  most  a  zavar.  Andor  homlokán  a  borzadás  cseppjei 
állnak  s  az  ablakhoz  fúrva  magát,  ügyesen  kerüli  Simon  vas  tenye¬ 
rét,  megismervén  őt  harsány  szuszogtáról.  Juczi  is  elhagyta  menedék 
szögletét  s  az  ajtó  felé  nyomói.  A  kemény  atya  tudván  leányát  leg¬ 
izmosabbnak  lenni  a  tájban,  csak  a  széles  vállakat  kereste  ;  rájok  is 
akadt,  de  bojtorjántól  megszórva,  komolyan  rázogatja  kezét ;  s  így, 
míg  Andor  kicsússzál!  az  ablakon,  Juczi  is  átsurran  az  ajtón. 

Érzékeny  hallgatója  dalomnak !  ne  higyj  a  rózsaszínű  remény¬ 
nek.  Kívül  áll  Pista  s  parancsa  szerint  megragadja  Andort.  Szörnyű 
küzdés  támad,  csontjaik  ropognak  érez  ölelésektől,  de  égjük  sem 
hajlik ;  míg  Pista,  birkózni  tanultabb,  egy  lábvetéssel  a  földre  nem 
gáncsolja  s  letartva  kiabál  urának.  Juczi  hallja  ezt,  hősláng  villan 
kebelére  s  elszánva  addig  csiklandozza  Pistát,  míg  ez  fel  nem  ereszti 
foglyát. 

Kicsődűlt  a  gyülekezet,  maga  a  hold  kibukkant  fellegi  közül, 
lenézve  a  csatahelyre.  Ott  áll  Andor,  a  meggyőzött,  s  oly  fájdalma¬ 
san  hadonáz  kezével,  hogy  a  jégkeblű  Simon  is  érzésre  olvadoz. 
Már  áldásra  hűzza  szét  ajkait ;  de  Andor  így  szól  irtóztató  hangon  : 
„Rejtsd  el  foltos  képed,  szelíd  hold !  potyogjatok  le  csillagok !  sülyedj 
el,  óh  csárda  !  s  te  Juczi,  menj  dolgpdra :  én  lemondok  s  nagylelkűen 
válók  el  onnan,  a  hol  megugrattak  \“  így  Andor  s  felséges  léptekkel 
odább  megy.  Borongva  néz  utána  a  társaság.  Simon  nem  szólt,  csak 
gondos  fejét  rázta. 

Sírt  Juczi  s  szilaj  kíntól  szaggatva  nyújtja  kezét  a  kaszás 
Pistának. 

Ki  ül  ott  búsan  a  vadkörtélyfa  alatt,  duzzadt  szemmel  nézve 
Simon  kertjébe  ?  Andor  az,  a  szőke  fürtös  ifjú,  a  szerencsétlen 
szerető.  így  andalog  ő  estvénként  s  forró  sóhajtásival  le-lefúvja  a 
savanyú  körtéket. 

Némulj  el,  kobzom  !  nyugodjál  a  fűzfa  csendes  homályiban, 
míg  egy  lelkesült  óra  ismét  fellengzőbb  dalra  nem  ébreszt. 

KRITIKAI  JEGYZETEK. 

(1826.) 

0 

I. 

Literatúránk  állapota. 

Literatúránk  hasonló  egy  otthon  ülő  gyámoltalan  emberhez, 
kinek  jó  a  tüdeje,  lába  rossz,  keze  jó,  feje  szédeleg ;  mindig  panasz¬ 
kodik,  de  nem  segít  magán  ;  szökni  akar  s  a  ponyvára  esik.  Jön  a 
sok  orvos,  ki  régi,  ki  új  szerrel  neki  áll,  czibálja,  metéli,  kínozza  és 
éktelen  lármával  a  józanok  szavait  felüti.  A  gazdag  földi  idegent 
majmol  s  lovakra  vagy  kegyes  szépekre  figyelve,  nem  aggódik  róla ; 
ha  oda  tekint  is,  vagy  koldusnak  véli,  vagy  nyelvét  nem  értvén, 
hidegen  odább  megy  s  ott  segít,  hol  —  kinevetik. 

II. 

Márévára. 

Firkáló  időnkben,  hol  minden  írni  tudó,  mindenféle  úr  örömest 
szép  elme  s  belletristikusnak  akar  látszatni,  nem  csoda :  ha  könyveink 
szaporodnak  és  számtalan  versek  készülnek.  Látjuk  és  igen  könnyen 
megfoghatjuk  is,  ha  literatúránk  csigaháton  halad  ugyan,  de  a  mi  a 
munkát  illeti,  széles  és  tetemes  lesz,  mint  Márévára.  Azonban,  hogy 
balra  ne  értessünk,  megvalljuk,  hogy,  habár  a  fennhéjázó  előfizetési 
jelentés  szerint  meglepő  jelenéseket  s  az  előszóban  önmegelégedéssel 
hirdetett  társasági  nyelv  helyett  silány,  pletykaságon  épült  átkozást, 


m 


egész  könnyözönt,  ropogó,  göröngyös  stílust  találtunk,  a  szerzőnek 
mégis  köszönettel  tartozunk,  mert  ő  nyilván  tanít,  mint  nem  kell 
románt  írni. 

III. 

Új  szellem.1) 

Ha  a  közönség  azon  panaszkodik,  hogy  kevés  mulattató  da¬ 
rabok  iratnak,  szívesen  ajánljuk  e  bohózatot.  Kezdete  ugyan  bús, 
mert  a  szerző  sárt  említ,  melylyel  hajigáltatott,  s  e  kép,  legyen  bármi 
nagy  értelmű,  nem  igen  kellemetes ;  de  ezentúl  bizonyosan  minden 
szívet  megragad.  Minő  elmés  gondolatok  váltják  egymást  !  Az  semmi, 
ha  nem  illenek  össze ;  a  bohózatnak  szökdösni  kell.  Az  okos  olvasó 
majd  elmagyarázza.  Mi  ha  nem  is  irigyeljük  koszorúját  a  nem  eléggé 
tisztelt  szerzőnek,  de  a  többi  becses  munkáihoz  igen  hasonlónak 
tartjuk,  s  ha  az  ifjúság  szellemében  örökösűlhet,  literatúránk  kincs 
lesz,  s  a  külföld  bámulva  látja  majd,  mi  a  zűrzavar. 

Egy  tudós  mondja :  a  vígjáték  legfőbb  lépcsője  a  mivelt 
nyelvnek.  E  jámbor  szinte  érzé,  hogy  a  magyarnál  is  megvalósodik. 
Ki  nem  teszi  mindjárt  e  magas  példában  az  Új  szellem-et  a  mégis 
elmésebb  Mondolat  mássát  ?  De  sok  is  volt  ezt  teremthetni  egy  el¬ 
mének,  azért  két  lélek  fáradozott  rajta.  A  két  jeles  hazafi  a  nép¬ 
árulókat  méltókép  bünteté  s  kérjük  büntesse  ezentúl  is.  Mert  ha 
okkal,  tudománynyal  nem  bir  is  velők,  gorombaságával  mindenkor 
győzni  fog.  Vannak  emberek,  kik  azt  állítják,  hogy  nagyobb  része  a 
magyar  íróknak  se  tudománynyal,  se  világ-,  se  ember-,  se  nyelv- 
ismerettel,  sőt  még  neveléssel  se  bír ;  örökös  visszakérődzői  a  rég 
mondottaknak  és  a  literatú rát  inkább  nevetségessé  teszik,  mintsem 
emelnék.  De  ezt  csak  a  szegény  olvasó  mondja,  ki  pénzét  sajnálja, 
ha  egyszer  átolvasta  a  munkát.  Az  Új  szellem  két  hőse  okos  és 
gondos ;  már  nevökkel  megczáfolják  e  balitéletet ;  hogy  a  világot 
ismerik,  azzal  bizonyítják,  hogy  bátran  ökölre  kelnek  s  egyszerre 
külső  és  belső  foghatóságra  dolgoznak  s  azt  ily  gyorsan  a  legna- 


*)  Nátly  József  szellemtelen  „drámája"  a  neologusok  ellen.  (Sze¬ 
ged,  1824. 

gyobb  bölcseség  sem  eszközölheti.  Hogy  pedig  az  újítók  személyét 
inkább  sértik,  mint  azoknak  munkáit,  ismét  emberismeretre  mutat, 
jól  tudván :  mily  könnyű  végezni  a  személylyel  s  mily  nehéz  a  mun¬ 
kával  ;  ehhez  fáradság,  észtörés  kell,  amarra  a  béres  legjobb  professor. 
Igen  szívreható  a  darabnak  vége,  midőn,  a  poétái  igazság  munkál¬ 
kodván,  az  újítók  eldűlnek.  Kár,  hogy  az  árnyékok  helyett  nem  tet¬ 
ték  oda  Csokonai  kulacsát,  ez  nagyobb  benyomást,  vagy  jobban, 
vonzódást  tett  volna. 

Mily  dicséretes  légyen  ezen  törekedés,  az  űjság  méltókép  hir¬ 
dette,  mi  csak  azt  teszszük  hozzá :  még  nagyobb  dicsőségére  válik  a 
hazának,  hogy  ily  jeles  két  férfi  külön  is  tud  dolgozni.  Lásd  Hébe 
208.  „Cebesz  táblájáét.  x)  Ez  olyan  munka,  hogy  kivévén  azt,  a  mit 
a  szerző  úr  messze  földről  összehordott,  bizonyosan  commentatort 
vár  —  felséges  ködbe  rejtezni  szinte  mesterség,  de  az  értő  mindjárt 
sejti,  mit  a  szerző  Ipolisz  név  alatt  szól  magáról :  „Nagy  vala  arányba 
vett  czélunk  és  csekély,  igen  csekély,  a  mit  elérénk !“  Ismét  ezen 
szerzőtől  lásd  Hébében*  2)  190.  lap  „Kremniczi  érczek“.  Itt  a  szerző 
(minő  csintalan  szúrás)  tudta,  hogy  Körmöczbánya  városban  kevés 
magyar  lakik,  azért  magyar  versben  német  nevet  adott  a  városnak  s 
így  írja :  Kremniczi  érczek  ;  de  ha  nem  készakarva  történt  is,  ki 
tudná  mind  az  ismeretlen  városok  neveit  magyarul  s  időnkben  az 
ottani  érczek  sem  igen  sokat  emlékeztetnek  reája :  ezért  lehet  ma¬ 
gyarul  tanítani  másokat. 

A  másik  Uj  Szellem  szerzőnek  ismét  saját  szülöttje,  szellemi 
myrtus-koszorúja.  Ismét  szellem  ?  kérdi  az  olvasó.  Ez  úgy  van,  mert 
a  mivel  nem  bírunk,  azt  nem  akarva  is  említjük.  —  Ha  élet,  szeszély, 
gyors  dialóg,  szóval :  elevenség  az  elsült  vígjáték  tulajdona ;  nem 
győzzük  örömest  csodálni  a  szerzőt,  mily  könnyen  meg  tudott  felelni 
e  nehéz  törvénynek.  Bár  elmésség,  kitűnő  helyheztetés  nincs  is  a 
darabban,  annál  több  házi  kifejezésekkel  tündöklik,  ezek  alatt  értsük 
azon  mondásokat,  melyeket  a  napszámosoknál  s  több  efféle  termé¬ 
szet  gyermekeinél  hallhatunk.  De  legnagyobb  talentuma  van  a  szerző- 


Nátly  József  műve  a  Hébe  1825-iki  kötetében.  —  K. 

2)  Az  1824.  évi  kötetben.  —  K. 

nek,  effectust  és  bizonyos  mozgást  adni  darabjának,  mert  majd 
minden  jelenés  végén  verekednek  személyei.  Ily  művészi  fogások  a 
fentebbi  publikumot  bizonyosan  elragadják,  kivált  ha  a  színjátszó  a 
szerzőnek  dicsőségére  kötelességét  és  a  játékot  valóvá  teszi. 

E  fent  érdeklett  darabokra  az  orthologia  méltán  büszke  lehet, 
kivévén  Cebesz  tábláját,  melyben  a  szerző  csinosabb  és  józan  újítást 
elfogadott  nyelvében  mutogatja,  hogy  ő  minden  testiséget  gyűlölő  s 
mysticismusba  merült  idegen  írókat  olvasott  s  erkölcsi  czéljára  nézve, 
bár  sötéten  indul,  nincs  érdem  nélkül. 

IV. 

Kenyérmezei  diadal.1) 

Ha  a  Kenyérmezei  Diadal-t ,  e  vitézi  érzékeny  játékot  szemlél¬ 
jük  :  lehetetlen  nem  lelkesedni.  Ha  régi  hősnevek,  haza-kiáltások  s 
buzgó  óhajtások  a  jelent  hajdanná  varázsolhatni,  oly  nyilván  lát¬ 
hatók,  ne  kívánjuk,  hogy  az  író  e  tiszta  szándék  mellett  még  a 
drámai  regulákra  is  ügyeljen,  a  személyeknek  charaktert,  ebből  sar¬ 
jadó  érzést,  jelenéseinek  összefüggést,  lehetőséget,  tartalmuk  eltérései¬ 
nek  okát  s  az  egésznek  belső  és  külső  életet  adjon,  szóval :  a  mű¬ 
vészet  nem  múlandó  bélyegét  munkájára  süsse.  Elég  az :  magyarul 
ír  s  a  magyar  győz  s  míg  a  művészet  pirulva  — 

V. 

A  hét  magyar  fővezér.2) 

Ki  nem  örül,  ha  a  vándorló  Thalia  papjaitól  ama  nagy  vitézi 
játékot:  A  hét  magyar  fővezér- 1  országszerte  láthatja!  Mily  képzelet 
uralkodik  itt !  s  szinte  oda  sújt  honszerzőink  első  korába.  Ott  állnak 
a  kapitányok  felvasalva,  mindenféle  bőrökkel  teli  aggatva,  köztök  a 
nagy  hódító,  Árpád.  Szólásokból  nem  vélné  az  ember,  hogy  annyi 
lélek  lakozik  bennök,  csak  reczegő  fellépésök  s  Lehel  szörnyű  kürtje 

x)  „Kemény  Simonit  a  színészek  1825-ben  Pesten  izetlen  toldá¬ 
sokkal  adták  elő.  Erre  vonatkozik  K.  felháborodása. 

2)  „A.  hét  magyar  kapitányoké  Előadták  az  egyesült  miskolczi  és 
fehérvári  szinésztársaságok  Pesten,  1825  őszén.  —  K. 

sejteti  velünk  a  nagy  következést.  Es  mily  szépen  szövi  öszve  a 
szerző  a  hajdani  a  jelen  korral,  midőn  látjuk,  mikép  Árpád  a  töm- 
löczbe  menvén  foglyához,  hasonló  egy  huszárkáplárhoz,  egy  nagy 
veresbőr  pugyillárist  vészén  elő  s  felelet  helyett  néhány  sorokat  ír. 
Mely  kár,  hogy  Zalán  írója  ezt  s  ehhez  hasonló  vitézjátékait  mostani 
Rosciusainknak  nem  vette  példányul  s  Árpádot  s  Leheljét  ily  elő¬ 
képek  után  nem  festé  :  mert  jobban  tetszenének,  mint  a  komoly  erő  s  a 
hajdannak  egyszerű,  de  tettel  gazdag  időképe. 

Valóban,  literatúránk  több  ily  csodákkal  bővelkedik,  melyek 
haladásunk  mindannyi  csalhatatlan  jelei !  Az  ember  olvas,  történetet 
hall,  átteszi  honába,  vagy  készet  lop  s  elbérmál :  elég  ha  a  magyar 
vitéz,  s  a  szerelmesek  sóhajtoznak,  vagy  meghalnak,  vagy  meg¬ 
házasodnak.  Minek  a  vitézt  mint  embert  erejében  s  gyöngéjében  s 
belső  harczaiban  festeni  ?  az  előítélet  hatalmát,  az  indulat  szökéseit, 
az  embert  szűk  s  terjedtebb  körében'mutatni  ?  minek  végre  az  olvasót 
vagy  nézőt  tartalommal  terhelni  ?  Egyiránt  bajos  magasra  fellengeni 
s  mélybe  szállani  —  jobb  a  felületen  úszkálni. 

VI. 

Az  írók  s  a  nyelvújítás. 

Majd  minden  olvasóra  jut  nálunk  egy  író  s  versben,  prózában 
szórja  elmevirágit.  Irigyeink  tagadják,  hogy  az  mind  virág  —  elég, 
hogy  van,  s  boldogok  a  birtokosok.  Ki  számlálni  tanult,  meg  tudja 
olvasni  a  szótagokat,  Simáiban  összehangzó  szókat  lel,  s  kész  a  vers. 
Minek  metrum  !  Minek  a  szó  gyökerét  áskálni,  a  nyelvet  csinosítani, 
azt  a  tárgyhoz  alkalmaztatni  ?  Az  szép,  a  mit  könnyen  értenek,  ha 
viszont  könnyen  elfelejtik  is.  Minek  a  rövidség  ?  Hisz  a  jámbor 
paraszt,  kitől  ha  mindent,  legalább  a  gyökeres  magyarságot  nem  lehet 
eldisputálni,  nem  mond  alkalmat  alkalmatosság  helyett,  sem  győze- 
delem  helyett  győzelmet.  Maradjunk  a  szent  régiben,  ez  alapja  nem¬ 
zeti  életünknek  !  —  Ily  fonák  vélemény  vezet  sok  írót ;  s  ők  azok, 
kik  durvaságban  erőt,  hiú  sallangokban  hazafiságot  keresve,  a  litera- 
túra  méltóságát  lealacsonyítják,  a  műveltebb  publicumot  elidegenítik 
s  a  köztünk  lakó  jövevényeket  méltó  gúnyra  fakasztják. 


De  nem  kevesebbet  árt  a  csupa  édességtől  elkeseredett  fél  is, 
sziszeg,  piszeg,  vizsgálatlanul  körülmetéli  a  szókat ;  most  franczia, 
majd  német  finomsággal  a  nyelvet  természetéből  kiveszi,  s  mit  az 
értelmes  búvár  alkot,  azt  vakon  s  a  túlságig  utánozva  lerontja.  Nem 
a  felvett  tárgy  lelkes  kidolgozása,  csak  új  hang  fő  czélja.  Ily  példá¬ 
kat  mutatnak - Itt  látunk  feszes  stanzákat,  csigázott  sonette- 

ket,  melyek  ha  érzést  gerjesztenek,  az  csak  szánakodás  a  szembe¬ 
szökő  erőlködésen - 

De  ily  bátor  gyermekek  miatt  minden  újítást  megvetni,  kép¬ 
telenség.  Rég  érzék  azt  Gyöngyösi  s  a  derék  Bessenyei,  megmutatták 
a  Berzsenyi  második  kiadásában  álló  lelkes  értekezés  s  mind  azon 
jeles  férfiak,  kik  tettel,  nem  puszta  szóval  igyekszenek  a  literatúra 
előre  vitelén.  A  költő  keresi  ki  a  nyelv  virágait ;  szükségeihez  képest, 
de  a  nyelv  természetével  egyezőleg  teremt,  s  az  ily  merészség  hat¬ 
hatósban  vezet  elő,  mint  a  vétkes  vagy  ízetlen  szokás  védője,  ki,  hogy 
a  régit  kedvelő  sokaságnak  tessék,  enyésző  dicséretért  leszáll  inkább, 
mintsem  az  olvasót  magához  emelné. 

VII. 

Visszaélés  a  nyelvújítással. 

A  feszességet,  erőlködést  nem  annyira  az  új  nyelv  teszi,  mint 
a  bitang  ideák  zavara,  a  tárgy  és  képzés  hiánya.  Ha  a  törpe  egy 
óriás  ruháját  ölti  fel  s  mentében  botorkál,  le-lebukik,  oka  nem  a 
ruha.  Az  igazi  talentom  meggyőz  minden  nehézséget,  félénken  nem 
köttetve  egyes  gondolathoz,  apró  czifrához,  lelke  az  egészen  csügg ; 
a  legforróbb  érzemény  titkait,  a  magasb  élet  jelenéseit  követvén, 
nyelve  is  tömöttebb,  képesebb  :  de  nem  tömve  semmit  sem  mondó 
szép  s  nem  szép  új  szókkal ;  s  képei  világosítók  s  ha  eltér  a  szokot¬ 
tól,  arról  számot  adhat ;  ki  szabadabb  fordúlatit  nem  érti  el  magától, 
jele,  nem  röpülhet  az  író  leikével.  Ily  munka  mélyebb  vizsgálatot 
kíván,  de  szebben  is  jutalmaz. 

A  mit  a  józan  újítás  befolyása  az  újabb  korban  szült,  annak 
érdemét  egyedül  a  megátalkodott  önhittség  tagadhatja  el  egészen. 
Ha  némely  hívatlan  visszaél  vele  s  a  regg  koránya  pirányától  fogva 
Kisfaludy  Károly  munkái  II.  25 

késő  estig  minden  rend  és  törvény  nélkül  fúr-farag  s  így  koholt 
szókból  s  Olymp  isteneiből  szövi  üres  beszédét:  csak  azt  hirdeti, 
hogy  mind  az  újítás,  mind  a  költés  szelleme  tőle  messze  jár.  De  ily 
ferde  kinövések  mindenütt  vannak,  csak  hogy  nálunk  ezek  űzik  a 
legnagyobb  lármát  s  a  publicumot  a  literatúrától  elidegenítik. 

VIII. 

A  kritika  szükséges  voltáról. 

Hogy  asszonyaink  inkább  magyarosodjanak,  s  a  közönség 
hazai  nyelvét  inkább  pártolja,  élelmet  kell  nekik  nyújtanunk ;  tettel 
vívnunk,  nem  hiú  sopánkodással  az  előítélet  ellen,  mely  a  magyart 
most  színjátékra,  majd  ismét  nyelvét  finomabb  társalkodásra  alkal¬ 
matlannak  ítéli.  Ha  a  közönség  nem  oly  meleg  is,  mint  lehetne, 
maguk  az  írók  okai :  a  sokszori  megcsalatás  idegenséget  szül,  midőn 
az  előfizetésnek  az  olvasás  lesz  kára.  A  könyv  olyan,  mint  a  szép 
leány  :  a  szív  édesen  vonzatik  hozzá,  mint  honja  virágához  ;  ha  rossz, 
kettősen  sínli  veszteségét.  A  míveltebb  rész  idegennél  keres  éleményt 
s  a  nemzetiségtől  már  úgy  is  gyengén  vonzatva,  hidegen  nyúl  a 
magyar  könyvhez,  vagy  épen  megveti.  A  nagyokat  minden  bokorban 
várja  egy  éneklő,  s  ők  azt  tartják,  hogy  hazai  nyelvűket  már  eléggé 
becsülik,  ha  hiszik,  mit  a  hízelkedő  reájok  tapaszt.  A  dedicátiót  nem 
nézik  dicsőségnek,  mert  attól,  a  mi  azután  következik,  dicsőt  nem 
várnak.  A  többi  olvasó,  kit  helyheztetése  távol  tart  a  külföldi  Ízléstől, 
habár  kedveli  anyanyelvét,  minden  készsége  mellett,  ennyi  zavar  közt 
nem  vergődhetik  fel  tisztább  ízlésre,  helyes  Ítéletre  ;  s  a  lelkesebb  író 
müveiben  sem  lel  gyönyörűséget. 

Mind  ennek  fő  oka,  hogy  nincs  kritika,  mely  részrehajlás  nél¬ 
kül,  akár  kakas,  akár  kereszt  álljon  a  tornyon,  a  jót  kimutassa,  a 
kezdőt  vezesse,  a  hívatlant  a  pályától  elrettentse :  de  állandóan  szem 
előtt  tartván,  hogy  midőn  más  tehetségeit  bírálja,  maga  is  a  józan 
ész  s  az  igazság  birószéke  előtt  áll. 

Hazafiságból  valami  munkát  dicsérni  annyi,  mint  a  hazával 
elhitetni,  hogy  szebbre,  jobbra  számot  nem  tarthat.  Vagy  oly  nyomo- 
rúlt  állapotra  jutánk,  hogy  minden  magyar  nyelven  írt  apróságért 

már  hálával  tartozunk,  s  ezt  torok-tátva  hirdetni  kötelességünk  ?  Ha 
literatúránk,  nyelvünk  minden  szépségei  mellett,  azon  fényes  ponton 
nem  áll  is,  melyen  a  nyugati  nemzeteké,  vannak  mégis  férfiaink,  kik 
bárhol  is  érdemmel  megállnának :  nem  szükség  azért  minden  idétlen 
versfaragónak  tömjént  hintenünk.  Mi  marad  az  érdemnek,  ha  a  gyön¬ 
gét  is  istenítjük  ?  Hány  félszeg  Ítélet  alatt  nyög  az  igazság !  s  jaj 
annak,  ki  minden  véres  verítékkel  kicsikart  hangban  fülmiiét  nem 
hall  !  Nincs  ember,  kinek  néha  jó  gondolatja  ne  lenne,  ezen  elsőség 
teszi  őt  emberré ;  de  azért  nem  minden  gondolat  ért  meg  a  világnak. 
A  művészet  többet  kíván,  a  mívelt  ember  többet  vár.  A  meztelen 
gondolat  faragatlan  gyémánt,  a  művészet  adja  meg  fényét. 

/ 

Az  ember  bölcs  lehet,  de  rossz  poéta :  régi  igazság.  Esz  és 
képzelem  külön  dolgok,  s  ki  az  utóbbival  nem  bir,  hagyjon  fel  a 
költéssel,  mert  csak  hóból  rakja  alakját,  mely  a  kelő  nappal  hirtelen 
enyészik.  De  legyen  bármi  nagy  a  költői  tehetség  is,  ritkán  terjed 
el  mégis  a  művészség  minden  ágaira.  Ki  minden  szívet  elragad  éneke 
bájával,  édes  andalgásival  minden  bűt  elaltat,  viszont  —  például  — 
unalmas  drámával  ásítani  késztet.  Itt  a  kritika  visszainti  az  eltévedtet 
s  elérhető  koszorúra  mutat.  Nem  retteg  tőle  a  valódi  talentum,  csak 
a  gyenge  félti  kérkedő  tolláit.  Amannak  minden  észrevétel  űj  utat 
tör  saját  vizsgálódásra,  eláradt  képzelmét  egy  pontra  gyűjti,  hogy 
onnan  annál  szebben  sugározzék  ki ;  ez  megakad,  s  bizonytalan 
törekedése  magától  elalszik.  Hányszor  a  kisebb,  de  a  művészség 
titkaiba  avatott,  gondolkodó  elme  gyenge  szikrával  is  a  lángésznek 
szövétneket  gyűjtött,  melynek  fényével  az  ég  útját  fölleié!  Volnának 
több  kimerítő,  nem  személyt,  de  nem  is  puszta  szót,  hanem  dolgot 
érdeklő  birálatink :  ha  számra  nem  is,  de  érdemre  több  javakkal 
bírnánk. 


IX. 

Hibás  drámák. 

Némely  írók  búzgó  sietséggel  a  literatúrai  gazdagítni  akarván, 
munkájoktól  belső,  de  leginkább  külső  szorgalmukat  elvonják  s 
bizonyos  hiányt  észlelnek,  melyet  könnyen  elkerülhettek  volna.  így 
állnak  előttünk  némély  jambusos  drámák :  Ilka.  Stilor  s  a  gondosabb 

ugyan,  de  mégis  sok  helyütt  metrumtalan  Iréné.  Ott,  kivált  Ilka- bán, 
Stibor- bán  a  legszebb  kiömléseket  a  kificzamodott  versek  elrontják,  a 
nyelvet  sértik,  mely  szakadozva  halad.  Ilyen  Kemény  Simon ,  mely  a 
szerző  saját  vallásaként  Erdélyben,  egy  névtelen,  igen  lelkes,  de  a 
játékszínt  nem  ismerő  hazaknak  ily  czímíí  darabjából  szakadt  — 
tiszta  nyelve  s  hazafiúí  érzései  mellett  a  lágynak  egyoldalúsága  miatt 
drámai  élettel  nem  bírt.  Ily  hibákat  a  kritika  nem  hallgathat  el,  mert 
a  költő  szorgalmát  a  nyelv  méltósága  kívánja.  így  a  darabok  belső 
alkotása  is  csekély  figyelemmel  történt ;  ezt  Szécsi  Mária  még  inkább 
bizonyítja.  Itt  a  sok  szép  mondást  a  scénák  szerencsétlen  összeszö- 
vése  s  nem  eléggé  nyilvánosított,  hirtelen  cselekedetek  hasztalanná 
teszik.  Sándor  a  darabban  búsúlgat  és  semmi  dolga  nincsen.  Valami 
szerelmest  láthatunk  az  ablakon  ki-  és  bejárni,  de  hogy  szörnyű  ug¬ 
rással  egy  egész  osztály,  sereg  az  ablakon  becsúsznék:  már  ez  oly 
licentia  poetica,  melyre  maga  Thalia,  bár  sok  mindenfélét  láta,  mégis 
elsötétül.  így  Az  emberszivnek  örvényei- ben  Kálmán  characterét  sem 
igazolhatjuk.  Azonban  e  darabokat  bővebb  vizsgálatra  fenntartjuk. 


X. 

A  józan  kritika. 

A  literatűra  egyedül  a  lélek  szabad  honja,  oda  semmi  mellékes 
út  nem  vezet,  csak  a  tehetség.  Itt  se  arisztokratia,  se  diktátor  fel 
nem  állhat,  s  ha  valaki  magát  ez  utóbbinak  képzeli,  mennydöröghet 
ugyan  rövid  ideig  ingó  tetőjén,  de  utóbb  kaczaj  közt  leperdűl.  Kritika 
a  művészet  theoriájából  sarjadó  észrevétel,  személyt  nem  ismer,  csak 
a  munkát :  ezáltal  tamilja  a  közönség  s  a  lelkesebb  író  is  tisztelni.  Ezt 
azonban  némely  elkényeztetett  író  megbántásnak  tartja  és  jaj  a  sze¬ 
gény  recensemnek,  ha  a  dicséret  tengerébe  egy  csepp  vád  esik :  még 
öregapjának  életét  is  kifürkészi,  hogy  valami,  épen  a  fődologhoz  nem 
tartozó  gáncscsal  önszülöttjének  hibáit  eltakarja ;  pedig  hiában,  mit 
a  jelen  elhallgat,  azt  az  idő  annál  keményebben  kimondja. 

Az  oktalan  vagy  szenvedelemtől  vezetett  kritikus,  ki  csekély¬ 
séget  vadász,  de  a  jót  elhallgatja  s  önfitogtatásán  edzi  elméjét :  oly 
kritikus  soká  nem  vakíthat,  mert  vagy  tudatlansága,  vagy  keresett 

sophismák  mindjárt  elárulják  s  csak  olyan,  mint  rossz  töltés  a  fegy¬ 
verben  :  a  czél  fenn  áll  s  az  elsütő  sértődik. 

A  józan  kritika  az  érdem  védője  ;  koszorút  oly  könnyen  nem 
osztogat,  de  a  tiszta  törekedést  szerényen  megismeri ;  csak  az  el¬ 
hízottra,  ki  mindent  megvet,  ki  látkörét  túlhagyja  vagy  külön  pályát 
választ,  ki  büszke  erőszakkal  a  jobbat  fitymálva  lép  fel  a  mezőre, 
arra  méltó,  hogy  ostorát  emelje.  Mely  literatúrában  ily  kritika  mély 
gyökeret  verhet,  ott  nem  fog  minden  hívatlan,  kevély  hány  kodással 
dicsőséget  osztogatni  s  a  csendes  érdemen  paczkázni. 

Recensenseink  igen  készek  a  dicséretre  s  ez  által  nem  ritkán 
szenved  az  igazság  s  a  buzgónak,  kinek  a  megismerés  legszebb 

r 

bére,  jutalma  ez  által  megcsonkul.  így  látjuk  a  Tudományos  Gyűjtemény¬ 
ben  habozni  a  derék  jelentőt,  midőn  Auroráról  és  Hébéről  vélemé¬ 
nyét  adja  —  mindenik  félnek  eleget  akar  tenni  s  csak  ezen  kedvezés¬ 
nek  lehet  tulajdonítani,  hogy  Cserhalom- bán,  ott  hol  érzés,  erő,  lágy¬ 
ság,  szép  nyelv,  keleti  hévség,  a  kellem,  művészi  alkotás  literatúránk 
egyik  remekeként  számlál ;  hogy  ott,  hol  annyi  szépség  egyesülve 
látszik  ;  hogy  ott  csak  egy  diphtongust  talált. 

Elvégre  csak  azt  jegyezzük  még  fel,  habár  literatúránk  napja 
csak  most  kezd  is  haladni  —  mienk  az  idő  és  a  gyönyörű  nyelv 
díszleni  fog,  csak  magunk  akarjuk.  Bár  minden  magyar  a  Felső- 
Magyarországi  Minerva  e  szavait  szívmélyébe  ásná :  „Olvadjunk  össze, 
hogy  el  ne  olvadjunk. “  A  művészettel  frigyben  hintsünk  virágokat  a 
hazának.  Ezek  nem  lesznek  mulandók,  még  a  romladékból  is  édes 
illattal  néznek  a  késő  időkbe,  hirdetve,  hogy  éltünk  és  küzdöttünk, 
írjunk,  hazafiak !  így  szól  Horvát  István,  történetünk  s  nyelvünk 
tisztelt  búvárja.  írjunk,  de  úgy,  hogy  a  kritikát  kiálljuk ! 

HŐS  FERCSI. 

(1828.) 

Ébredj,  lantom,  édessége  a  termetes  fülnek.  Hőskor  juta  néked, 
lökd  vissza  sugárit ! 

Óh  puffadt  csillag,  hajdús  polgármestere  az  égnek,  mért  resz¬ 
ketsz  a  kárpit  lyukain  által  ?  Fercsit  nézed,  a  köpczöst  ?  Ott  nyúj¬ 
tózik  ő,  ajkai  közt  szortyolgó  pipájával,  már  utolsót  pislogva  az 
éjben.  Előtte  a  nem-fizetett  kappan  váza,  s  üressége  miatt  haragosan 
feldöntött  kulacs.  Már  alszik.  Bájosan  zeng  hortyalma  ősteremében. 

„Van  zivatar  és  pusztítás  és  Ínség  és  nyomás.  És  te  többet 
ásítasz,  mint  szólsz,  többet  eszel,  mint  gondolkodói,  többet  alszol,  mint 
élsz,  protestálsz,  de  semmit  sem  tészesz,  elfajult  csöppje  véremnek  ! 
Fel !  nézz  le !  íme  a  zsomporos  telek  szélén  áll  Imrus,  a  kecskeszemú 

ír 

szomszéd ;  s  elárkolja  határod.  Űzd  el  sergét,  a  cséppel  erőset ;  s 
ha  megvernek,  túrd  a  honi  szokásért/ 

Felpillant  Fercsi,  jobb  fülét  érezvén  húzatni  magosra  ;  s  előtte 
áll  az  ősiélek ;  arcza  fehér,  pajzsa  várkapu,  dolmánygombja  halálfő 
s  éktelen  bajúsza  hcg3^étől  ömlik  a  kőpor.  Ilyen  volt  ő,  szava  lassú, 
dörmögő,  vastag. 

Mi  kerget  ki  a  sírból,  lelke  nagyapámnak  ?  A  falon  lógtál, 
mázolva  szörnyű  ecsettől.  Fülemet  kínozni  mért  szállsz  le  a  mélyre  ? 
Tán  adós  maradtál  itt  alant,  s  a  bús  maradék  nem  válta  ki  téged  ? 
így  Fercsi  három  kereszttel. 

„Korcs  unoka  !  A  vitéz  karddal  fizeti  meg  a  pénzt/  —  Ezzel 
lekapja  fejét  s  úgy  csapja  az  asztalnak  alája,  hogy  szinte  megrendül 

a  téglátlan  őslak.  —  „Én  valék  szerződ,  vettem  czímet  és  telket:  és 
te  nem  érzed,  általa  mit  bírsz !“ 

Mért  szakasztád  le  fejed  ?  kérdé  rettegve  az  ifjú. 

„Mert  most  tűzben  vagyok.  Akkor  pedig  fő  nélkül  szoktam 
beszélni.  De  elég.  Menj  és  ugrasd  szét  az  ásó  vitézeket  immár.  Majd 
bátrabban  pipálhatsz,  votumodat  drágábban  adandód  ;  a  bocskoros 
tábor  bajt  keresvéje  elűztén.  Hol  fegyvereid,  hajdan  a  tusában 
villámlók  ?“ 

Ah,  konyhakés  kardom,  dárdám  seprőnyél,  pánczélom  hasz¬ 
nálta  kovács  s  pajzsom  öblét  tcknőként  lúgozza  a  szépnem,  mosófa 
kezében. 

„Végy  bunkót  és  lármázz,  ha  nemesi  kardod  eladtad. “  így  a 
lélek.  Visszaszegzi  isméden  fejét;  Fercsire  fújong  éktelen  szuszval. 
„Nesze  bátorság/4  mond  :  s  eltűn  azonnal.  Fercsi  feláll.  Nem  szól,  de 
a  hősiség  látszik  már  zúzmara  képén.  A  mezőnek  indul  lelkének 
bizodalmában.  Őt  követi  Jancsi  kocsis  és  agg  Débora,  a  bő  zengésű 
konyhakirályné. 

Ott  Imrus.  Komolyan  nógatja  embereit,  áskálni  a  szomszédos 
telket,  mely  Fercsinek  jutott  kínos  osztályban.  Mellette  tündérkedik 
egyetlen  leánya,  a  vékony  tagú  Jutka ;  szeme  nagy,  lába  nagy,  szája 
nagy,  ő  maga  is  nagy. 

Előrobog  Fercsi.  Elrikkantja  magát  és  Débora  háta  megett 
százszorozva  visszalövi  hangját.  Folyong  a  zaj.  Erőt  merít  Imrus, 
nem  kiméivé  az  ilyen  amolyant.  Szózatok  után  döbbennek  a  felek,  s 
hajaik  fel-felmerednek.  Tettre  kelnek.  Hős  Fercsi  bunkója  suhog 
a  légben.  Szélnek  véli  azt  a  mosolygó  juhász  paripája  s  esőt  jöven¬ 
döl.  Fercsi  suhog ;  de  az  ő  hátán  is  az  ütlegek  özöne  csattog.  Meg¬ 
fordul  a  nehezen  mozgó,  tudvája :  jókor  futni  nem  szégyen  a 
hősnek. 

Oh  édes  emléke  a  múltnak,  a  csatának  kék  foltjai  mellett ! 

Diadalmasan  áll  Imrus  az  árkon.  Fercsi  keblében  űj  harag 
szivárog ;  lelke  szőnyegén  feltűnnek  ősei ;  melyre  visszakiált,  és  el¬ 
szánva  port  említ  —  mint  az  igaz  honfihoz  illik. 

„Elég,  atyám  !  és  te  nyugodjál  meg,  ura  a  zsom poros  telek- 
nek.  Fáj  lelkem,  ha  viharba  látok  kelni  rokonvért. “  így  Jutka,  a  bé- 

két  ölelő  szűz.  Ámúlva  pillant  rá  Fercsi:  s  bár  háta  sajog,  szíve  érzi, 
mi  a  szép.  Hűlnek  a  lángok.  Maga  Imrus  szünteti  a  dölyfét ;  és  sok 
hmgetés  után  frigygyé  válik  a  rettenetes  baj. 

Óh  dicsőült  kobzom,  bájosan  zengő,  mint  az  árvizű  próza ! 
Mondd  el  az  üdvnapot,  a  gyors  szerelemtől  okozottat. 

A  két  szív  összecsapódott.  Ezen  épült  a  frigyes  eskü.  Imrus 
szelídültében  könnyei  mellett  egy  pár  ökörrel  toldotta  meg  az  atyai 
áldást.  Jönnek  a  vendégek.  Több  rázó  kocsi  rakva  czigánynyal.  Füs¬ 
tös  alakkal  beültek  azok,  húzni  a  nótát,  a  fülnek  keservest.  Vezérli 
pedig  a  hangot  a  fehér  fogú  rajkó  ;  sötét  arcza  kinyomja,  ha  mit  el- 
mulasztna  vonója.  Mellette  sípol  purdéja,  a  barna  tarisznyás.  Belép¬ 
nek  a  nászok  is,  rímet  harsogva  előttök  a  vőfél.  Utánok  a  boldog 
pár.  Hős  Fercsi  mentéjét  lógatja  panyókán,  és  dohánytartalmú 
zacskója  verdesi  térdét.  Volt  pedig  zsinórral  elhintve  nadrágja  és  a 
sárga  csizmán  piroslott  kivarrva  egy  lobogó  szív.  Jobbján,  mint 
búcsúzászló,  leng  a  menyasszony.  Hattornyos  párta  fején,  kirakva 
vörös  üveggel ;  mellette  százlevelű  rózsából  koszorúja  égett.  Magas  ő 
és  lábán  a  piros  stekli  fenségét  emeli  inkább.  A  sort  követi  a  nem- 
zetes  kántor.  Nagy  sok  tudománya  mély  redőket  vésett  homloka 
bérczén ;  és  a  bibircsós  orr  nyilván  mutatja,  mi  mélyen  turkál  az 
életben,  szint  a  kancsóban.  Ha  ő  köhent,  nagy  gondolat  lebben 
el  akkor. 

Az  agyaggal  padlatozott  terem  közepén  állt  az  abrosztalan 
asztal.  Leülnek.  Ám  édesen  vonzó  a  töpörtyűs  kása,  a  sódar  s  a 
bájkellemű  lúdczomb,  s  ezt  nyájasan  kenyérre  engyengeti  Jutka. 
Megkínálja  az  érdemes  kántort.  De  magosban  jár  ennek  elméje, 
szellemén  a  domború,  csikóbőrös  kulacsnak.  Csak  ahhoz  hajol  és 

fr 

felölelve,  háromszor  köszönt  Fercsire,  hosszan  és  mélyen,  öt  követi 
a  lakzi.  Vitéz  Fercsi  tudván,  mily  hős,  mily  győzhetetlen  ő  ebben, 
már  ajkai  tátongnak  a  nyílást  befogadni  íziben,  midőn  az  ősiélek  ki¬ 
dugja  a  fejét  az  öblös  edényből  s  imigy  szól :  Oh  vérem  csöppje,  a 
hősiség  mi  ferde  tusára  vezérlett !  Megvert  Imrus  ugyan,  de  te  job¬ 
ban  tenmagad  a  deli  szűzzel.  Én  most  e  csípős  elemben  eloszlom  ; 
nem  látsz  soha  többé. “  —  Döbben  Fercsi.  Hol  Jutkára  pislog,  hol  a 
vőfélre,  a  szemre  tüzesbre,  ki  csirkesarkantyút  tör,  hölgyével 

enyelgve.  Néz  Fercsi.  Gondjában  a  zúza  megakad  torkán.  Azt  letolni 
a  kulacshoz  kap ;  s  nagy  hirtelen  a  lelket  beiszsza  magába.  Az  alatt 
nőttön  nő  a  zaj.  Harsány  éljent  riadoznak  a  nászok ;  a  köz  öröm 
tántorgó  lejtésre  csapong  már.  Jutka  nagy  méltósággal  tipeg  a  kör¬ 
ben.  Egyszer  fel  is  szökik  és  szökésében  az  asztal  alá  kaszálja  az 
érdemes  kántort,  ki  épen  az  állhatatosságról  tudós  mondásokat  ejte. 

Így  folyt  a  menyekző,  míg  a  hajnal  piroslék  az  ablakon  által. 
A  vendégek  eltelve  gyönyörrel,  szerte  kerengnek.  Csak  Jutka  sóhajt. 
A  pacsirta  felel,  de  nem  a  mámoros  Fercsi.  Neki  a  lakoma  fejébe 
szállt  és  nem  a  szívébe.  Hasztalan  költi  a  hölgy.  Alvása  vas,  bár 
teteme  gyönge.  Elvégre  kifejlik  az  álom  öléből  ;  minekutána  két 
sajtár  víz  permetez  arczán.  Ezt  rendelte  pedig  a  bölcs  kántor,  a 
természet  titkát  meglesve  gyakorta.  Fercsi  nyújtózva  szorítja  keblé¬ 
hez  deli  hölgyét ;  s  lőcs  tartotta  oldalak  közt  elvitte  ősi  lakába. 

Ott  agg  Débora  duzzogva  fogadta.  Sínli  a  kormányt,  melyet 
eddig  forgata  hangos  ajakkal.  Bandzsán  nézi  Jutkát  állani  a  pol- 
czon,  a  meg  nem  meszelt  tűzhelynek  megette,  mint  szedi  rendbe  a 
fedők  s  a  mázos  fazekak  számát. 

Oh  boldog  idő  !  Mi  szebb  a  házasság  legelső  évszakaszánál  ? 
Nyájaskodva  sürög  akkor  a  nő  férje  körül ;  s  nem  vág  sebet  patkója 
még  az  uradalmi  papucsnak.  Jutka  is  oly  jó  volt,  oly  meleg,  mint 
télen  a  szőrben  sürü  bunda. 

Mért  recsegsz,  lantom,  mintha  zokognál  ? !  Hát  nincs  állandó 
szerencse  a  nap  alatt  ?  Nincs.  lm  küszöbön  a  balsors.  Koczog  immár. 
Irtózzál,  szív  !  megráz  énekem  mostan. 

Vasárnap  vala.  A  nő  éktelen  gombóczczal  kívánta  meglepni 
a  kedvest,  a  ki  tizenkettővel  megbirkózott  hősi  erőben.  Virágos  tál¬ 
ban  gőzölnek  azok  már.  Fercsi  mosolyg ;  Fercsi  tűrődzik.  Jutka  is 
nagyszépen  széttagol  egyet.  S  egek  !  .  .  .  a  mint  metszi,  egy  levélke 
ötlik  szemébe.  A  nő  pirul ;  Fercsi  meghökken  ;  s  az  őslélek  szava 
villan  eszébe. 

Honnan  e  levél,  óh  nő  ?  Hitszegés  gombóczba  leplezve  !  Ijedel¬ 
med  vádol.  Tán  küldi  a  lángszem ii  vőfél  ?  Olvasná ;  de  a  betű  fel- 
mulja  tudását.  Jutka  soká  hallgat.  Végre  kitör  a  fergeteges  nyelv  ; 
s  a  méltatlan  gyanút  visszaveri  fontos  okokkal.  Irtózatos  a  dulongás. 

Mindenik  szemében  a  harag  tüze  lángol.  Ekkor  belép  az  érdemes 


kántor.  Látogatóba  jött  ő  s  tusára  érkezék.  Mindenik  ostromlá  fülét 
vádló  igékkel.  Fercsi  írást  nyújt  neki.  Jutka  gombóczot.  S  im  a 
bölcs  rést  nyit  a  titkon.  Ez  írás  nem  levél,  nem  valami  szerelmi 
sóhaj  ;  de  egy  vándordeák  poggyászlajstroma  volt  csak.  Találta  pedig 


azt  Débora,  a  boszuálló  ;  s  oda  dugta,  a  hű  szerelmet  lerontani  vágy¬ 
ván.  Fercsi  szepeg.  Ám  a  nő  szíve  hideg  már.  A  harag,  fájdalommal 
vegyest,  elölte  verését.  Mire  harmadnap  lebukott,  sírba  éneklé  a  lágy 
érzetűt  az  érdemes  kántor.  Torja  után  Fercsi  táborba  iramlék.  S  ha 
el  nem  szaladt,  mint  hős  végezte  világát. 

Hallgass,  kobzom!  Fenn  ragyog  a  csillag;  lenn  a  hír  s  a 
dicsőség.  Ez  béred,  míg  a  sajt-áros  akarja. 


OGUZ  KÖNYVE. 

Atyáink  szavai. 

(Keleti  közmondások.) 

Egy  vagyok  az  éneklők  közűi,  ki  messze  járván,  atyáink  sza¬ 
vait  Oguztól  örökségül  átvettem.  Halljátok  a  bölcseséget 
közmondásokban  s  éljetek  vele. 

Tégy  jót  s  vesd  a  tengerbe,  tovább  ne  gondolj,  ha  meg  nem 
ismeri  a  hal,  megismeri  a  teremtő. 

Tégy  jót  annak  idejében,  gyújts  gyertyát,  míg  sötét  van. 
Tudósok,  kik  nem  tesznek,  esőt  megtagadó  felhők. 

5.  Szemérmetlen  asszonyok  sótalan  étkek. 

Zabolátlan  ifjak  fedetlen  házak. 

Szegény,  türelem  nélkül,  olajtalan  lámpa. 

Kar  nélkül  a  lándzsás,  nincs  haszna  fegyverednek,  a  czélt  nem 
találhatod,  ha  felsőbb  erő  nem  segít. 

Erős  ellen  nem  használ  gyöngének  haragja,  óvd  azért  magad, 
megtámadni  az  érez  bálványokat. 

10.  Csókold  a  kezet,  melyet  levágni  nem  tudsz. 

« 

Lovasé  a  ló,  a  kard  azé,  ki  forgatni  tudja. 

Trónus  a  győzőé,  a  leány  azé,  ki  ágyába  vezeti. 

Ha  tetőkön  akarsz  járni,  tanulj  elébb  mászni. 

Nem  parancsol  az  a  népnek,  ki  maga  nem  engedelmeskedett. 
15.  Te  űr  vagy,  én  is  űr  vagyok,  ki  vakarja  a  lovat? 

Uraság  vagy  halál,  nincs  más  választás. 

Sas  leng  fejed  körül,  kánya  ha  meghalsz. 


Mindaddig  remélsz,  míg  a  halál  meglep. 

Ki  magának  tanácsol,  előllátja  magát  tükrében ;  ki  barátival 
tanácskozik,  két  tükör  közt  hátát  is  látja. 

20.  Ha  oroszlánon  nyargalsz,  tarts  a  körmétől. 

Ha  uralkodó  vagy,  vigyázz  a  tanácsosokra. 

Közel  tartsd  kutyádat,  ha  farkasnál  vendég  vagy. 

A  bárány  porát  szereti  a  farkas. 

A  porban  nem  látni,  mi  a  szamár  vagy  ló. 

25.  Inkább  halált,  mint  szükséget. 

Inkább  tüzet,  mintsem  szégyent. 

Inkább  bőszéit,  mintsem  lánczot. 

Inkább  kardot,  mint  megvetést. 

Főre  való  a  korona,  lábra  a  békó. 

30.  A  szabad  trónusát  rabok  hordozzák. 

Hegy  hegyen  megállhat,  soha  egy  trónus  a  másikon. 

Egy  kézbe  két  tök  be  nem  fér. 

Két  uralkodót  egy  ország  nem  szenved. 

Egy  sírban  megfér  kettő,  ritkán  egy  házban. 

35.  Két  oroszlánnak  egy  erdő  nem  elég. 

Királyok  az  isten  árnyéki,  királyok  árnyéki  a  vitézek. 

A  hal  fejénél  kezd  rothadni. 

Rothadástól  megment  a  só  ;  de  ha  romlott,  hamuként  az  ajtón 
kivetik. 

Az  udvari  szél  némelynek  Zephyr,  másoknak  Samum. 

40.  Királyok  palotái  szükségben  a  népek  tárháza. 

A  királynak  szava  király  a  szók  között. 

A  kilőtt  nyíl  s  a  szó  soha  vissza  nem  fordul. 

Egy  nyíllal  két  madarat  nem  lőhetsz. 

Állatot  kantárnál,  embert  szavánál  -fogják. 

45.  Ha  kiejted  a  szót,  az  leszen  urad. 

Légy  ura  nyelvednek,  légy  rabja  szavadnak. 

A  láb  inkább  megjobbítja  a  botlást,  de  a  nyelv  sohasem. 
Inkább  lándzsától  sebet,  mint  a  rossz  nyelvtől. 

Nyílt  szívben  lakik  a  butának  nyelve,  de  a  bölcsnek  nyelve 
bezárt  szívben  lakik. 

50.  Legjobb  a  rövid  s  meghatározott  szó  ;  férfias  legyen  hangja, 
de  tiszta,  szűzi  értelme. 

Mindegy,  ki  szól ;  arra  ügyelj,  mit  szól. 

Takard  mész  közé  portékádat,  ha  a  sárba  veted. 

Ha  butákkal  társalkodsz,  ne  kíméld  a  hízelkedő  szót. 

Üresen  ne  menj  vásárra. 

55.  Népnek  s  butának  titkot  ne  beszélj,  ne  ott,  hol  a  baglyok 
csevegnek. 

Balgatag,  ki  szóval  haragszik. 

Harcz  próbája  a  vitéznek,  harag  a  bölcsnek. 

Hol  vad  nincs,  tartsd  kötélen  kutyádat. 

Ezüst  a  folyó  beszéd,  de  hallgatás  arany. 

60.  A  férfi  nagyságát  szív  és  nyelv  mutatja. 

Az  igaz  férfi  kőből  teremt  kenyeret  magának. 

Az  épület-köveket  az  úton  nem  hagyják. 

A  férfiérdem  változásoknál  tűnik  fel. 

Ha  a  forrás  elapad,  akkor  van  érdeme  árvíznek. 

65.  Annyiféle  az  ember,  mint  bányákban  a  kövek,  arany,  ezüst, 
de  többnyire  keverék. 

Ki  jót  a  rossztól  választani  nem  tudja,  olvasd  a  marhák  közé. 
Bolond,  ki  azt  mondja :  minden  ember  egyenlő. 

Oszlop  és  oszlop  között  vagyon  mindig  különbség. 

Szépen  fénylik  a  hold,  de  szebben  a  nap. 

70.  Nem  mind  arany,  a  mi  fénylik ;  arany  nem  rozsdásul. 

Szegek  tartják  a  patkót  s  a  patkó  a  lovat,  ló  tartja  az  embert, 
ember  az  országot. 

Ha  magasra  vágyói,  szállj  előbb  a  mélybe. 

Mélyen  fekszik  az  arany,  tengerfenéken  a  gyöngy ;  szállj  alá 
hozzájok,  ha  bírni  akarod. 

Ne  kérkedj  aranyoddal  és  születéseddel,  de  azzal,  a  mit  tudsz. 
75.  Tudatlanság  a  szamár  örökje. 

Ha  tudomány  nem  volna,  barommá  válnék  az  ember. 

A  tudatlant  ismeri  a  tudós,  mert  maga  is  az  volt ;  de  tudatlan 
nem  ismeri  őt,  mert  tudós  nem  volt. 

A  bölcs  véleménye  több,  mint  a  tudatlan  mondása. 

Minden  tudásnak  tökélye  a  béke  és  szerénység. 

80.  Az  író  érdemét  könyvei  mutatják. 

A  jó  könyv  többször  legjobb  társaság. 

Könyvek  a  butának  annyit  használnak,  mint  metszetteknek 
az  asszony. 

A  bölcseség  magának  kíván  házat,  mint  a  menyasszony. 
Szépség  lelke  az  asszonynak,  lélek  férfi  szépsége. 

85.  Arany  ékesíti  az  asszonyt,  tudomány  a  férfit. 

Szerelmes  és  szülő  asszonyok  legjobbak. 

Menj  hóban  és  tedd  láthatatlanná  nyomodat. 

Szerelem,  mosusz  és  arany  nem  maradnak  elrejtve. 

Szerelem  és  gyűlölség  elörökösűlnek. 

00.  Szívtől  szívhez  bizonyos  az  út. 

Köd  borong  a  hegyen,  félelem  a  szerelmesek  szíve  körül. 
Elválás  fele  a  halálnak,  a  levelek  fél  élemények. 

Az  úr  átkozza  a  férfias  asszonyt  és  az  asszonyos  férfit. 

Ne  végy  özvegyet,  inkább  gyümölcstelen  leányt. 

95.  Végy  jó  szüléktől,  ha  mindjárt  meztelen  fekszik  az  utczán. 

Ha  éhség  szegénységgel  párosul,  koldusokat  nemz. 


Tevének  nem  teher  a  háta. 

Ne  köpj  a  pohárba,  melyből  ittál. 

100.  Zárd  be  szemeidet  a  kisértő  szépek  előtt. 

Légy  ura  az  asszonynak,  különben  ő  uralkodik  rajtad. 

Atyák  erkölcse  legszebb  örökje  a  gyermekeknek. 

Ki  hibátlan  barátot  keres,  meg  nem  találja. 

Ha  barátod  csupa  méz,  ne  zárd  öledbe. 

105.  Új  portéka,  régi  barát  legjobbak. 

Jobb  nyilvánvaló  ellenség  alattomos  barátnál. 

Légy  kemény,  mint  vas,  ellenségedhez,  mint  viasz,  barátodhoz. 
Jaj  azon  páholynak,  hol  az  egér  s  macska  barátok. 

Macskák  elmentek,  kutyák  jöttek  helyökbe. 

110.  Ha  a  szamár  meghal,  menyekzősködnek  a  kutyák. 

Vizet  hordani  híják  menyekzőre  a  buta  szamarat. 


Egyél  a  mézből,  ne  gondolj  a  méhekkel. 

Tűrd  a  magad  baját,  ne  gondolj  a  máséval. 

Ne  piszkáld  a  tüzet,  a  heves  elmét  ne  ingereld. 

115.  Ha  ütni  akarsz,  végy  kalapácsot  előbb,  aztán  furkót. 

A  hegy  nem  találkozik,  de  ember  emberrel. 

Sokat  adunk  nincsből,  keveset  a  szívből. 

Jobb  a  felső  kéz,  mely  ad,  mint  az  alsó,  mely  vesz. 

Ha  üresen  jösz  az  ajtóhoz,  azt  mondják  :  alszik  az  űr. 

120.  Ha  ajándékot  hozasz,  azt  mondják:  tessék. 

Ki  az  arany  érdemét  nem  ismeri,  adjon  kamatra. 

Ne  nézz  a  fekete  képre,  mely  fehér  ezüstöt  ajánl. 

A  víz  nem  oltja  el  a  tüzet  kohában. 

Csak  a  kemény  aczél  csalja  ki  a  szikrát. 

125.  Az  alacsony  téren  a  domb  is  hegynek  tartja  magát. 
Alacsonyan  repülő  madarak  magasan  fészkelnek. 

Légy  hasonló  a  csillaghoz :  a  legmagasb  legalul  fénylik  a 
folyón. 

Ne  légy  mint  a  füst :  magasra  menő  s  mégis  semmi. 

Ha  Isten  a  hangyát  megrontani  akarja,  szárnyat  ad  néki. 

130.  A  pávát  és  a  galambot  ne  zárd  el  egy  kalitkába. 

A  kevélységgel  nem  fér  meg  a  szelíd  barátság. 

Felül  ég  a  gyertya,  de  alatta  sötét  van. 

Ha  a  gyémánt  oly  közönséges  volna,  mint  a  tűzkő,  leszállna  becse. 
Önnön  hazájában  is  idegen  a  szegény. 

135.  Idegen  földön  is  otthon  van  a  gazdag. 

Ha  a  gazdag  ruhát  vesz,  szerencsét  kívánnak  neki  az  emberek ; 

vesz  a  szegény  ruhát,  azt  kérdik :  honnan  ? 

Jobb  ma  egy  tojás,  mint  holnap  egy  t$űk. 

Jobb  egy  borjű  magadnak,  mint  közösen  egy  tehén. 

Ha  fejedet  védeni  akarod,  ne  vond  ki  lábad  a  sorompóból. 
140.  Légy  megelégedve  és  szabad,  a  sokat  kívánó  meg  van  büntetve. 
Szabad  a  rab,  ha  megelégedett ;  rab  a  szabad,  ha  fösvény. 
Sokat  kívánj,  kevéssel  elégedj. 

Czélját  eléri,  ki  szándékát  elrejti. 

Mesd  magad  szőlődet  és  ne  vádolj  mást. 

145.  Legjobb,  ha  magad  vakarod  lejedet. 

Ha  az  emberek  mind  okosak  volnának,  kihalna  a  világ. 

Mit  az  ember  kíván,  ritkán  teljesedik. 

Máskép  fúj  a  szél,  mint  a  hajók  kívánják. 

Nagy  hajók  a  tengert  keresik,  kicsinyek  az  öblét. 

150.  Gondatlan  elnyugszol,  a  szerencsétlenség  felkölt. 

Terhes  az  éj  sokféle  bajokkal. 

Mindig  nagyobb  a  lárma  messziről. 

Lassan  jön  a  szerencse,  ugrál  a  szerencsétlenség. 

Ne  felejtsd  el  a  halált :  ő  téged  el  nem  felejt. 

155.  Ne  szomorkodjál,  ha  a  szerencse  ellened  dolgozik,  mert  min¬ 
dig  a  jobbakon  edzi  fulánkját. 

Nézd  a  tengert ;  a  fa  felül  úszik  és  elnyeli  a  gyöngyöt. 

Sok  csillag  ragyog,  csak  a  nap  és  hold  sötétednek. 

Az  emberek  tanácskoznak,  az  úr  határozza  meg. 

Ha  előre  mégy,  szembe  szállsz  sorsoddal,  ha  vissza,  háttal 
ütközöl  belé. 

1(30.  A  hegyeket  is  átlépi  a  sors. 

Ha  nem  történik,  mint  akarod,  a  történtet  akard. 

A  sors  nyila  ellen  csak  türelem  pánczéla  használ. 

Az  irigynek  vess  türelmet  elébe  és  meghal,  mert  a  túz  magát 
leginkább  emészti. 

Ki  fürdőbe  megy,  készüljön  izzadni. 

1(35.  A  birkák  számától  egy  mészáros  sem  ijed  meg. 

A  kutyaugatás  nem  tartja  fel  a  bátor  utazót. 

Menj  a  tyúkokkal  aludni  s  kelj  fel  a  kakassal. 

Neveld  fel  a  varjút,  kivágja  szemedet. 

Ha  vak  vakot  veztt,  mindketten  az  árokba  dőlnek. 

170.  Nem  minden  lát,  kinek  szeme  van. 

A  sülyedt  kocsinak  sok  útmutatója  van. 

Válaszsz  okost  segédnek,  akkor  nem  kell  tanítgatnod. 

Előbb  étket,  aztán  szót :  úgy  kívánja  a  házi  barátság. 

Halat  a  tengerben,  madarat  a  levegőben  eladni  bolondság. 

175.  Mely  víz  lecsordul  a  malomkerékről,  megveti  a  molnár. 

Ne  légy  közönséges,  mint  a  só  s  ne  oly  ritka,  mint  aranypor. 


400 


Becsülj  mindent  jobban  meg,  mint  érdemli. 

A  sántával  sántits,  a  vakkal  zárd  be  szemedet. 

A  dolog  mivoltja  pillantatban  vagyon  kifőzve. 

180.  Legjobb  a  középúton  dolgozni. 

Szó  szót  követ :  mindennek  vagyon  kezdete. 

Ki  varjút  választ  vezetőnek,  dögre  talál. 

Kövesd  a  baglyot :  omladékra  találsz. 

Édes  a  világ  annak,  ki  nem  ismeri,  keserű  a  tapasztaltnak. 
185.  Kerüld  a  világot;  először  mézet  ad,  aztán  mérget. 

Az  ember  léte  álom,  a  halál  felkölti  abból. 

Az  ember  phantom,  mely  a  bölcső  és  sír  között  szédeleg. 

A  mondások  Istentől  jönnek,  hogy  az  emberek  reájok  emlé¬ 


kezzenek. 


Kisfaludy  Károly  munkái  II 

JEGYZETEK. 


19.  lap  25.  sor:  Scisne  latiné,  puer?  =  tudsz-e  latinul,  fiú? 

19.  lap  27.  sor  :  Scire  tuum  nihil  est,  nisi  te  scire  hoc  sciat  al¬ 

tér  =  tudásod  semmit  sem  ér,  ha  más  nem  tud  róla. 

201.  lap  24.  sor  :  9-na  Euius  =  e  hó  kilenczedikén. 

203.  lap  2.  s:r  :  Poéta  ex  officio  =  költő  kötelességből. 

222.  lap  9.  sor  :  Pictus  masculus  =  festett  báb. 

227.  lap  15.  sor  :  In  facie  loci  =  a  hely  színén. 

22S.  lap  3.  sor  :  Cordicitus  =  szívből. 

230.  lap  26.  sor  :  Appendix  =  függelék. 

234.  lap  9.  sor :  Sapienti  sat  =  az  okosnak  elég. 

324.  lap  29.  sor  :  Noli  me  tangere  =  ne  nyúlj  hozzám. 

337.  lap  18.  sor  :  Hosti  manu  nocere,  non  lingua  licet  =  az  ellen¬ 
ségben  csak  kézzel  szabad  kárt  tenni,  nyelvvel  nem. 

338.  lap  8.  sor  :  Difficile  est  tristi  fingere  mente  iocum  =  nehéz 
dolog  szomorú  lélekkel  tréfát  csinálni. 

338.  lap  27.  sor  :  Tempóra  mutantur  =  az  idők  változnak. 

339 .  lap.  22.  sor :  O  tempóra,  o  mores  =  ó  idők,  ó  erkölcsök. 

340.  lap  3.  sor  :  Non  múltúm  cures  venturi  tempóra  fati  =  ne 
gondolj  sokat  jövendő  sorsodra. 

341.  lap  12.  sor  :  Vincére  quum  possis,  interdum  cede  sodali  = 
ha  győzhetnél  is,  engedj  néha  a  társadnak. 

341,  lap  34.  sor  :  Oderunt  hilarem  tristes,  tristemque  iocosi  =  szo¬ 
morú  a  vígat,  víg  a  szomorút  nem  szereti. 

343.  lap  20.  sor  :  Heu,  patior  telis  vulnera  facta  meis  = 
magamütötte  sebeket  viselem. 

345.  lap  1.  sor:  Flectitur  iratus  ve ce  rogante  deus  =  a 
megindítja  a  haragos  Istent. 

345.  lap  9.  sor  :  Quod  non  didiéi,  sane  nescire  fateri 
nem  tanultam,  azt  be  kell  vallanom,  nem  tudom. 

347.  lap  6.  sor  :  Post  nobila  Phoebus  =  borúra  derű. 


:  ó  jaj,  a 
kérő  sző 
=  a  mit 

